
STRAIPSNIAI 


SVEIKI, SULAUKĘ NAUJŲ 
1899 METŲ! 


Sveiki, skaitytojai, sulaukę pradžios ketvirtų metų mūsų 
procės! Pereiti 1898 metai, kaip matote, aiškiai jums liudijo 
apie neilstančią energiją „Tėvynės Sargo“. Jei per anuos me- 
tus, teiraudamies skaitytojų, girdėjome, jog tai šio, tai to 
trūksta, tai šiuos trečiuosius metus mūsų širdį guodė* daei- 
nantys džiaugsmai, jog dabar viskas yra suprantama, ilgi 
moksliški straipsniai nelaužo galvos, nevargina negudusių 


*Ar Žmonės supranta mūsų pasišventimą, ar užjaučia ir pripažįsta už ge- 
ra? Tvirtinantį atsakymą tegul užstoja šioksai raštas iš Kretingos. Pereitame 
rudenyje susirgo viena jauna dievobaiminga mergelė. Jos vardo nedręsame 
padėti dėl pagarbinimo dabar jau, bet ateis laikas, kada aukso literomis bus 
užrašytas. Nustojus vilties į pagijimą, šaukias prie Dievo, apsižadėdama, jei 
pagis, iš savo neturtų atiduoti 50 rub. ant pašalpos vargstantiems žmonėms, 
kuriems „Tėvynės Sargas“ tarnauja, tiesiau sakant, paskiria mums ant redak- 
cijos reikalų. Ir ką ji? Staigiai pradėjo eiti geryn, su džiaugsmu primena pada- 
rytus naudingus apžadus ir nėmaž to nesigaili ir ruošias prie pirmos progos 
dovaną nusiųsti. Tiesa, mes tos dovanos dar neapturėjome. Bet tas mums ir 
ne galvoje, nesame taip labai nuskurdę, kad gvieštumėmės ant kiekvieno 
grašio. Brangus mums tas užjautimas vargstančių lietuvių, kuriems kiekvie- 
nas pagal savo galę ir išmintį turi tarnauti; brangu mums, kad mus išsirinko iš 
geros valios už tarpininkus. Matyk, mūsų vargas ir triūsa ir Dievo neatmeta- 
ma, jei vardan jų išklauso žmonių maldavimo. Regėdami tokius dėkingumo 
apsireiškimus pabaigoje senųjų metų, su džiaugsmu užmirštame visus savo 
vargus, baimę, kaštus; su džiaugsmu imamės už to paties, taip pat sunkaus 
jungo, idant per atenčius metus apturėtumėme dar didesnę paguodą. 

mislyti galvų, nes lengvi yra supratimui ir atminimui. Dabar 
dar šaukias, kad spaudintumėme užrubežines žinias iš viso 
pasviečio, bet to ir ketvirtuos metuos neapsiimam dėl nepa- 
dauginimo kaštų ant spaudinimo ir pernešimo per sieną tokių 
dalykų, apie kuriuos lengvai gauname žinoti čia pat. Apie 
prakilnesnius atsitikimus pranešime, bet kiekviename Nr., 
rods, nepaskirsime straipsnio, neįstengdami patalpinti tau- 
tiškos medegos. Skaitlius mūsų prietelių, skaitytojų, rašėjų, 
aukautojų įžymiai pašoko, taip kad drąsiai galime pasakyti, 
jog mums nieko netrūksta, negut tiktai dar didesnio skaitliaus 
platintojų Didžiojoje Lietuvoje. Prie to kuo karščiausiai už- 
prašome visus tuos lietuvius, kurie supranta mūsų tikslą — 
kuo plačiausiai pakelti lietuvių mislį, idant jie suprastų savo 
vertybę, geriaus pradėtų apie save mislyti, drąsiaus pradėtų 
savo tiesų ieškoti ir t.t. Mūsų laikraštis dėl to buvo ir bus ne 
taip literatūriškas ir moksliškas, kiek agitatoriškas, šiun- 
džiantis, nors, kaip reiškia visų metų turinys, ir anos dalys 
nebuvo apleistos. 

Iliustracijas pagal galės ir šįmet retkarčiais pridėsime, ly- 
giai kaip ir dainų gaidas. 

Gret su trumpesnėmis priemazgomis prie Nr. šįmet išlei- 
sime atskiras kningeles, kaipo priedą prie „Tėvynės Sargo“, 
kurios gal per pusę padidins jį. Apart išrokuotų Nr. 10 „T.S.“ 
1898 m.l, šįmet išleisime „Apie vandenį ir jo suvartojimą“ ir di- 
deliai žinotiną kningelę: „Sąstata reikalingiausiųjų žinių apie 
išmintingą bičių priveizėjimą ir vaisymą“ p. Svirplio iš Pasienio? 
su iliustracijomis. Visas mūsų išleidžiamas kningeles skaity- 
tojai gaus veltui. 

Savo užsilaikymo ir tono nekeisime nei kiek. Aštriai, bet be 
keiksmų ir piktžodžiavimų kritikuosime visus skriaudžiančius 
mus rėdo parėdymus, vis balsingiaus nurodysime, kas dedas 
mūsų iškalose ir ko joms trūksta, vis karščiaus ginsime nepa- 
liečiamą lietuvių tikybą ir kalbą, vis raginsime reikalauti, kad 
rėdas išpildytų pilnai visus tuos punktus, kurie įrašyti ant ga- 
lo perstatymo „Apie vartojimą lotyniškų literų lietuviškoje 
rašliavoje“, kurį skaitytojai atras priede prie šio Nr? 

Ką padarys „Osobyj otdel učionago komiteta M.N.P.““, 
gavęs šį perstatymą, negal žinoti. Mums rodos, čia surinkta 
tiek parodymų, jog į niekus pavirto užsimanymas užmesti 
mums ruskas literas, kad toliaus spirties ir palikti prie savo 
užmanymo, priešingo paties caro valiai, būtų beprotystė. Pa- 
žindami vienok gerai ruską rėdą, su drebančia širdžia lau- 
kiame nusprendimo, beg nebus jisai naujomis pinklėmis. 
Skaitytojai šiame šiaip jau sąžiniškame perstatyme lengvai 
išvys, jog, jei maskoliai sugrąžins mums spaudą savomis li- 
teromis, tai ne dėl to, kad teisybė to seniai reikalavo, ne iš 
rūpesčio apie pakėlimą mūsų gerovės ir išplėtimo proto, bet 
dėl to, kad... visgi „greičiaus ir pasėkmingiaus suruskinti': 
dabartinio rėdo tikslas nėkuomi nesiskirs nuo Muravjovo 
tikslo, tik dabartinis verčia antrą galą ir laukia - nepavyko 
ruskinimas Muravjovui, bene pavyks jam „per lietuviškas 
kningas, gird, lenkiškas gaivalas atleis vietą lietuviškam, o per 
jį - ruskam“; gudindami prie lietuviško skaitymo, prigudin- 
sime ir prie rusko. Ir lietuviais save skaityti lieps mums ne 
dėl ko kito, kaip tik kad atsitrauktumėme nuo lenkų, o prie 
jų pakryptumėme. 

Ale tegul tik duoda mums laisvę šviesties, mes neatmesi- 
me ir ruskų kningų, jei bus mums reikalingos, kaip neatme- 
sime ir lenkiškų, jei ir jos bus mums naudingos. Mums reikia 
šviesos; semsime, iš kur galėsime, tik lengviaus bus mums 
prieinami svetimi šaltiniai per savo literatūrą. Viešpatie, iš- 
klausyk mūsų maldavimą! Suteik rėdui tvirtybę, kad nesi- 
priešintų pripažintai tiesai! 


IŠMINTINGAS IR NEIŠMINTINGAS 
MOKINIMAS VAIKŲ NAMIE 


Ar esate, skaitytojai, girdėję apie fabrikus lenkams dirbti? 
Girdėti gal negirdėjote tokio vardo, bet kad pačias įrėdnes 
lenkams iš žemaičių dirbti matėte, tai neabejoju. Fabrikais 


lenkams dirbti vadinu tą neišmintingą mokinimą vaikų savo 
namuose, kurs ne tiek žmogų apšviečia, kiek kvailina ir jo 
prigimimą iškraipo. Mokyties reikia kuo daugiausiai; reikia 
šviesą semti iš visur, kame tik gryną randame. Taigi mes to- 
lie esame nuo papeikimo tų, kurie vaikus mokina nors ir len- 
kiškai. Ne tik nepeikiame, bet raginame prie jo labiaus neg 
prie maskoliškos kalbos. Priežastis gana suprantama yra: kad, 
maskoliškai mokydamies, turime imti tokį mokslą, kokį mums 
suteikia, lenkiškai mokydamies, galime išsirinkti tokį, koks 
mums patinka. Ne su papeikimo intencija imamės tada už 
plunksnos, bet su intencija patarti lietuviams, kaip reikia sa- 
vo vaikus šviesti, kad jie neišvirstų į svetimtaučius; kaip rei- 
kia jų kailį kaišti, kad nenustotų tautiškų privalumų. 

Dievui padėkavoti reikia, kad lietuviai ir žemaičiai kaskart 
labiaus supranta blėdingumą dėl savo vaikų maskoliško 
mokslo! Į maskoliškas iškalas lietuviai leidžia tik tuos savo 
vaikus, kuriuos mislija aukščiaus pramokyti, kuriems neabe- 
jotinai reiks į kareivius eiti. Savo gi mergelių, kurioms ne- 
lemta yra niekados susidurti su maskoliais, lygiai ir vaikelių, 
kurie turi viltį pasilikt prie namų ūkės, visiškai neleidžia į 
„narodnąsias“ ir joms panašias mokyklas, geriaus palikdami 
visiškai be mokslo, arba šiek tiek pralavindami namie. Palik- 
ti vaikus visai be mokslo - negerai yra; labai išmintingai daro, 
kurie, turėdami platesnę vietą savo troboje, prisiima prie sa- 
vęs ant kelerių metų kokį išmintingą šiek tiek pramokytą 
žmogelį arba žmonelę, idant pramokytų vaikus gražiai skai- 
tyti, perskaitytą iš kningos aiškiai permanyti ir kitiems tą 
papasakoti; toliaus, gražiai rašyti iš kningos ir iš savo galvos, 
nedraikant žodžių; toliaus, mitriai išpildyti keturius arit- 
metiškus veiksmus, t.y. sudėti, atimti, padauginti, išdalyti lyg 
kokius skaitlius; toliaus, mokėti iš atminties trumpą kate- 
kizmą ir šventąją istoriją Senojo ir Naujojo Sandaro; dar to- 
liaus — nors pačią pradžią geografijos ir tėvyniškos istorijos. 
Šitokį pradinį mokslą įgijęs, vaikas augdamas, jei turės uka- 
tą, galės patsai lavinties be pabaigos ir galės palikti visai 
šviesiu žmogum. Bet ir pradžią tik turėdamas nebevadinsis 

tamsuoliu, nes mylės kningą, kurią permano; mylės rašymą, 
kurs suneša jį su tolimaisiais; drąsiai pirks ir parduos, vilda- 
mos nebūsiąs apsuktas; žinos, kame ir kokie kraštai yra ant 
žemės ir netikės melagiams perėjūnams, netikės, jog žemė yra 
kaip raguolis ir ant didžiažuvių stovi; mylės savo tėvynę, 
žinodamas šlovingą, svarbią dėl visos Europos ir visur gar- 
sią jos praeigą. Toksai žmogus negalės didžiuoties iš savo 
mokslo, vienok gražiai pritiks prie kalbos ir draugystės di- 
džiausių ponų. Bus lenkiamas, nes ir patsai jaus savo vertybę, 
nesieks taip aukštai, kaip nebegali, ir taip nejuokins svieto. 
Išrokuotos mokslų pradžios yra nei kiek žmogui nevodin- 
gos, dagi neišpasakytai naudingos, o mūsų priedermė yra 
vaikus iš pat mažystės mokyti viso, kas tik naudinga, šlovin- 
ga, kas Žmogų pakelia, pagerina, vertesniu ir laimingesniu 
padaro, nes ką mažystėje motyna ar mokytojai įdės įjų širdis, 
to per visą jau amžių nebeiškrapštys. Vėlgi pripažintas daly- 
kas: norint, kad trumpas mokslas apvirstų žmogui tikrai ant 
naudos, tikrai ir greitai jo protą pralavintų, reikia pradžios viso 
ko mokyti prigimtoje kalboje: kas ant motynos kelių besėdė- 
damas pirmųjų žodžių išmoko lenkiškai, tai tegul pradeda 
mokslą lenkiškai, kas ruskai — ruskai, kas lietuviškai — lietu- 
viškai. Ar ne tiesa? Atsiminkite, jog kiekviena pradžia yra la- 
bai sunki. Ar atmenate, koks vargas buvo suprasti, jog iš 
kažkokių kreivų ženklelių, literomis vadinamųjų, susikrauna — 
žodžiai ir ilgi sakiniai? Dar sunkesnės yra kitų mokslų pra- 
džios neišlavintam protui. Tai kaipgi neišpasakytai sunku yra 
pradėti mokslą nesuprantamoje kalboje! Stačiai negalima! Kas 
per nevalią varytų, tas tik iš proto išvarytų. Tuomi reikia 
aiškinti priežastį, dėl ko mūsų vaikai mokos per kelerius 
metus, o nieko neišmoksta. Mat, kol vaikas galės mokslus 
pradėti svetimoje kalboje, visų pirmu turi griežtai perversti 
savo smagenis, pradėti mislyti taip, kaip svetimas mokytojas, 
svetimos kningos kalba. Bet kad girdės savąjį žmogų, žiūrės į 
savąsias kningas, galės tuojaus, nieko nelaukęs, pradėti 
lavinties. Jei proto dalykuose taip svarbi yra motynos kalba, 
tai širdies dalykuose dar svarbesnė. Poteriai, maldos - taigi 


„das 


meilės šneka su Sutvertoju. Kaip prisimyluodami prie motynos 
čiulbame kūdikystės kalba, taip prisimyluodami prie mūsų 
Globėjo Dievo širdingiaus mokėsime pasakyti, ko meldžiame, 
už ką dėkavojame savo kalba. Motyna su pasibjaurėjimu at- 
stumtų nuo saves kūdikį, kurs ją mieluodamas pradėtų nei 
šiaip, nei taip laužyti savo liežuvį; kas gi? —- pasakytų - ar tu 
lozorium palikai? Lygiai ir dangiškam Tėvui, rodos, maloniaus 
yra girdėti aiškiai, nuo širdies su supratimu pasakytus „ir at- 
leisk mums mūsų kalčias... melskis už mus griešnus“ neg iš 
fanaberijos sulaužytus, nei kitiems, nei pačiam kalbančiam 
nesuprantamus žodžius: „iapoščna naszavyna... muolcindza- 
nami griesznemi“!... Dievas yra kantrus, bet aš, Jo vietoje bū- 
damas, duočia per snukį už tokį prašymą arba pagarbinimą. 

Taip tatai pradedantiems mokytis pradžios mokslų yra 
sunku, bet mokytojams pradžios mokslų yra lengva aiškinti, 
dėl to be pamato yra jų teisinimos, būk nesant užtektinai lie- 
tuviškų kningų, negalią nei pradėti mokslą lietuviškai. Tame 
viename sakinyje yra jau dvi neteisybės: skaitymui elemen- 
torių, visokių apsakymų, katekizmų, šventų istorijų nebega- 
lėtumi vežimais išvežti; istorijos Lietuvos puikiausiai moko 
p. Neris?, rašto — kun. Miliukas“, ir vis tai pasistebėtinai pi- 
giai, už 5-10 kap.! Kas rūpinas įgyti, įgyja reikalingas knin- 
geles. Kas ir rūpindamos anų neranda (mes netikime, kad tas 
galėtų būti Kauno ar Suvalkų gub.), gali pasinaudodamas 
svetimomis kningomis pasakoti vaikams dalykus jų prigimta 
kalba. Jug mokančiam tas lengva padaryti, o jei samdomas 
mokytojas pasisakytų negalįs tą padaryti, tai jo ir visai ne- 
samdyti, bet ieškoti galinčio. Sakau, kad nereikia Dievas žin 
kokio galvočiaus dėl pradžios mokslo. 

Kaipgi neišpasakytai liūdnas žinias teikės mums seniaus 
pranešti p. Utigue“, karštas lietuvių mylėtojas, apie priešingą 
aprašytam, neišmintingą mokinimą savo vaikų. Navatniomis, 
gird, pasirodys jums pabūklės, su kuriomis daugumas tur- 
tingesniųjų žemaičių iš savo vaikų dirba lenkus. Iš pradžios 
ir aš vis mislijau, jog mūsų žmonės gobėjas pramokti len- 
kiškai vapalioti dėl apsišvietimo, dėl pakėlimo savęs akyse 

svetimtaučių, bet, aplankęs keletą žemaitiškų parakvijų, per- 
sitikrinau, jog tas mokinimos ir mokinimas yra vien dėl pa- 
niekinimo ir pamynimo po kojų savo senuolių ir prosenuolių 
kalbos. Stebėtinas dalykas, kad taip atsitinka ir tuose gilios 
Žemaitijos kraštuose, kur svetimtaučių įtekmė mažiausiai 
teįsiveržė, kur dar dvidešimtį metų nemokėjo kalbėti len- 
kiškai, nei maskoliškai nei patys smulkūs bajorėliai; kur 
bajorai, lygiai kaip ir valsčionys, tebekalba gryniausia, tur- 
tingiausia žemaitiška šneka. Kad visuose Lietuvos kraštuose 
lenkavimas lietuvių sumažėjo, tai Žemaitijoje, ypatingai ap- 
link milijonierių kunigaikščių Oginskių dvarus, - sutvirtėjo. 
Šimtai tarnų oficijalistų tuose dvaruose turi paliauti kalbėję 
lietuviškai, o pradėti — „poniškai“ šnekėti. Dešimtimis jų 
kasmet atstato, priimdami naujus. Atstatyti neparsineša turtų, 
nei mokslo, bet parsineša į sodžius furmanišką, kukorišką ir 
t.t. didystę, atsiremiančią ant mokėjimo vapalioti „poniška“, 
„Chamams“ nesuprantama kalba. Tamsiems sodiečiams ir 
pasigrožėja, ir jų širdyse randas neperlaužiamas noras: o ką, 
kad šitai mūsų Pranis su Magde pramoktų taip dailiai pa- 
sikalbėti su ponais medinčiais, furmanais ir t.t.? Kas gali ir 
išpildo savo norus, samdo kokį buvusį prie dvaro šunų la- 
kintoją arba kokią klaidžiojančią po svietą mergę — lenkę ir 
stačiai liepia savo namuose uždėti fabriką lenkams dirbti. 
Jiems nerūpi vaikų galvas pralaužyti, apšviesti: jiems terūpi 
išmokyti vaikus šlavaruoti lenkiškai, kam įvykus, rokuoja 
mokinimą vaikų už pabaigtą. Išpildydami tėvų norus, o gal 
ir patys mokslą taip pat tesuprasdami, pradeda tokie moky- 
tojai mokslą nuo užgynimo vaikams nors žodį ištarti saviš- 
kai - žemaitiškai; dėl pilnumo užgrėsimo nebeleidžia nei su 
pačiu Dievu rokuoties saviškai. Prasideda mokymas „Vuoj- 
cza nas“, „Ždruovas Morja“? ir t.t., o ant ko pasibaigia , tai 
toliaus pamatysime. Per kokius trejus metus „mokymo“ kvaili 
tėvai vis džiaugias, tik džiaugias, kaip jų mažučiai jau išmin- 
tingesni už juos pačius, nes ir jiems moka atrėžti nebesu- 
prantamai, nes patiems tėvams nei į galvą neatėjo lygiai mo- 
kyties svetimos kalbos. Mokytojams neleidžiant žemaitiškai 

šnekėti, vaikai kaskart rečiaus glaudžias ir myluojas prie sa- 
vo tėvų, o matydami juos mažiaus mokančius, su ne kuriu 
pasidžiaugimu veizančius į vaikų protą, pradeda kelties į 
puikybę, didžiuotis prieš pačius tėvus, ant galo ir niekinti 
pridrįsta. Oi, liūdna senatvė tokių tėvų, kaip anų vištų, išpe- 
rėjusių ančiukus! Paaugti vaikai netruko, apsiženijo, žinoma, 
su sau lygiais - mokančiais lenkiškai vapaliuoti, ir kitaip ne- 
bekalba. Gimė jiems kūdikis, ir su juom kitaip nekalba kaip 
tik lenkiškai. Bočiai žemaičiai, nors dar nebūtų persenę, 
traukias nedrąsiai į užpečkį, paskui į priešininkį (kamarą) ir 
visų savo vaikų ir anūkų apleisti, atsiduksėdami nuobo- 
džiuoja ir laukia tik smerčio. O kas kaltas? Pažįstu du tokiu 
seniuku K. parakvijoje, K. sodžiuje. 

Nuobodžiuoja, verkia, bet kad būtų pasirūpinę ne apie fa- 
naberiją, ale apie tikrą apšvietimą, nebūtų paniekinti, nes 
šviesus žmogus negali žeminti savo tėvų, nors jie lenkiškai ir 
nemokėtų. 

Tai vienas galas fanaberiavimo. Su visais mokslais prastai 
dedas. Visą laiką vaikai pragaišina ant skaitymo be nujiegos, 
ant plepėsių, iš ko galvoje maž kas tepasilieka. Paveizėkime 
nors į religijos dalykus, kitus mokslus aplenkę, nes apie arit- 
metiką mažai ką tegirdėjau, o apie geografiją ir Lietuvos 
istoriją — nieko, gal dėl to, kad ir patys mokytojai apie tuos 
dalykus mažai težino. Religijos dalykus vienok mūsų fabri- 
kantai gerai žino, ypatingai mokytojos - moteriškosios; tuo 
tarpu ir religiškas apšvietimas, jei yra vedamas svetima kal- 
ba, yra daug žemesnis už apšvietimą žemaitiškų vaikų, ne- 
turėjusių mokytojo. Mokytoja lenkė iš pradžios nereikalavo, 
kad vaikas suprastų poterį, kurį per nevalią kalo į galvą: jai 
gana buvo, kad vaikas išmoko kaip špokas, nors laužydamas 
žodžius, atkartoti, ką girdi. Paskui, kad ir būtų galėję jau su- 
prasti poterį, bet neprigudinti prie mislijimo, nėkumet neap- 
sistojo ant kalbamųjų kaip su kalvaratu žodžių. Galėtų, tiesa, 
nueiti į bažnyčią, kur kunigai kartkartėmis išguldinėja vai- 
kams religijos dalykus, bet kaipgi eis, kad kunigai aiškina 
žemaitiškai, o jiems tik lenkiškai tegal kalbėti? Dėl to veltui 

ieškotumi tokių būryje klausančių katekizmo. Juoba jisai 
slankiosis pašaliais, ne klausys kunigo. Paklausiau vieno: „Dėl 
ko tu neini ant katekizmo? Ten tavęs turbūt laukia“... - „Aš 
lenkiškai“, - atsakė nabagėlis, pervarytas per lenkišką mašiną, 
ot, tau kad nori! Mažutytis, dar ant jo lūpų motinos pienas 
neapdžiūvo, o jau suskubo išsižadėti prigimtos kalbos ir viso 
ko gero, bet motinos kalboje mokomo. Visas kunigų rūpestis 
apie apšvietimą kūdikių tikėjime eina pro šalį sulenkuotų 
vaikelių. Toksai paaugęs lygiai neklausys šventomis dienomis 
Dievo žodžio, iš ambonos skelbiamo, dėl to kad ir čia turės 
išgirsti taip nebemalonią sau motinos kalbą. Apie meilę 
viengenčių, brolių žemaičių, apie prisirišimą prie savo tėvy- 
nės, prie skaitymo žemaitiškų kningelių, laikraščių, nebėra ko 
ir bekalbėti: tie dalykai taip jam skanės, kaip iš netyčių su- 
krimstas angliškas pipiras. Prie taip šventų dalykų, kaip ti- 
kybos ir išganymo dalykų, negal maišyti nė kokių kitų, - nei 
politikos, nei fanaberijos. Bet regėdami motriškąsias, lietuvi- 
ninkus mokančias poterių ir katekizmo lenkiškai, veltui ieš- 
kotumėm rūpesnio apie religijos dalykus: jos turi kitokį tiks- 
1ą, nei iš tolo nepanašų į religiją. Neišsikalbės jos tuomi, kad 
pačios būk nemoką vietinės kalbos, nes 1) tai neteisybė: vi- 
sos beveik mokytojos yra iš čia pat arba sulenkuotos tikros 
žemaitės, arba lenkuojančios bajorės; 2) kad ir būtų iš kitur 
parvažiavusios, tai reiktų išmokti tų žmonių kalbos, kuriems 
pasišventė tarnauti, kaip daro visi misijonieriai: prancūzas, 
vokietis, nuvažiavęs į kinus ar kitur, ne prancūziškai ar vo- 
kiškai skelbia Dievo mokslą, bet kiniškai ar kitaip. Jei lenkai 
ir lenkės nori atnešti naudą žmonijai lenkiškai darbuodamis, 
tai tegul pasilieka savo tėvynėje Lenkijoje, o nebrukas į 
žemaičius. Mes nenorime jų, jei atvažiuoja tik dėl paniekini- 
mo neva „chlopiškos“, „pagoniškos“ mūsų kalbos. Toksai 
tikslas - gėda apšviestesniam žmogui. Ir žemaitiškas balsas 
gali pasiekti Dievą ir aukštus žmones, bile būtų išmintingas. 
Apsaugok, Dieve, jei lenkuojantys mūsų tėvynainiai rūpintųs 
apie atitraukimą lietuvių nuo lietuvių ir Lietuvos! Žemaičiai, 
jei turite makaulėje nors truputį proto, tai nesiduokite save 

paikinti! Esate ponai savo krašto, jūsų kalbai čia priguli pir- 
moji vieta, - ne atėjūnams, pablakoms, ieškantiems prie mūsų 
duonos kąsnio. Už savo gerą nesiduokite juokties ir tyčioties 
iš jūsų ir jūsų kalbos, kuri visiems yra taip brangi, kaip bran- 
gūs tėvai ir prosenuoliai. Jei Dievas prisakė mums lenkti tė- 
vus, tai tuom pačiu geidžia, kad guodotumėme ir visa, kas 
jiems buvo brangus, ką savo krūtine ir krauju gynė nuo ne- 
prietelių, nuo pražuvimo, kaip tai: tėvynę ir jos kalbą. 
Sakysite, tasai ilgas pamokymas ne per reikalingas, jei pa- 
našūs atsitikimai tik kur ne kur atsiranda. Ne tiesa, atsiran- 
da jų gana. Bet tegul sau būtų ir pora tik aptariamosios veis- 
lės mokytojų, tai ir tie gana blėdės padarytų per keliolika 
metų. Jug tokie vieną kartą atsisėdę pas mus, išpildę savo 
priederystes vienoje butoje, nesitraukia sau, iš kur atėjo, nes 
tuojaus belaukią keli papuniai arba mamunės parsikviesti pas 
save. Ir vėl tada uždeda iš naujo, kitoje vietoje fabriką len- 
kams dirbti, kame tik randa daugiaus žemaitiškų vaikų. 
Kasžin, ką pasakytų anie mūsų prabočiai, apgynėjai nuo 
kryžeivių, regėdami savo anūkus, į neprietelius pavirtusius! 


VISO SVIETO PARODA 
PARYŽIUJE 


Nėra tų metų, kad, gazetas skaitydamas, neužeitumi pa- 
minavojimo apie kokią dešimtį visokių parodų įvairiuose 
miestuose. Susitars šviesesni žmonės iš cielo pavieto arba iš 
cielos gubernijos, arba iš kelių gubernijų, ir apskelbia, kad 
tokiame štai mieste ir tokiame štai laike bus paroda tokių ir 
tokių dalykų, tankiausiai - ūkiškųjų. Na, kas turi su kuo pa- 
sigirti ir kitiems įsiūlyti, tas veža ir išstato, o kiti važiuoja 
pasižiūrėtų: kiti pavėpsotų, o daugumas pasimokytų, kaip kas 
kur daros, ir įgytų gerų daiktų. Taip tada kiekviena paroda 
turi dvejopą tikslą: 1) pamokyti žmones, 2) sutraukti pirkė- 
jus į vieną vietą. Parodos yra visuomet naudingos, ir juo 

naudingesnės, juo didesnės. Todėl retkarčiais net iš viso 
svieto sukviečia išstatytojus. Apie viso svieto parodą jau tre- 
tį kartą girdžiame: 1-a keliolika metų atgal toki buvo Pary- 
žiuje, kada prancūzai tarp kitų pramonystės stebuklų padir- 
bo iš grynos gelžės aukščiausį ant viso svieto bokštą, Eifelio 
bokštu vadinamą", 2-a 1893 m. toki pat paroda buvo Ameri- 
kos mieste Chicagoje, o štai 3-ia 1900 m. bus vėl Paryžiuje. 
Kas tik iš viso svieto apšviestųjų žmonių turės ką naudinga 
ir pamokinančia, visi veš į tam tikslui parėdytus rūmus, nors 
ant greitosios parėdyti, vienok puikiausius, nes statymo kaš- 
tą turės sugrąžinti tie, kurie samdys juose vietas savo daly- 
kams sudėti. Sviete tu mano, ko tenai nebus! Fabrikantai at- 
veš savo išdirbinius, mechanikai savo mašinas, žemdirbiai 
žemės vaisius, malioriai abrozdus, mokslo vyrai savo išmis- 
lus ir galvojimus, - o viskas bus taip parėdyta, kad kiekvie- 
nas greit ir lengviai galėtų permanyti. 

Atmenu, vos tik pasibaigė Chicagos paroda, tuojaus pran- 
cūzai apskelbė už dešimties metų pas save, ir tuojaus visas 
svietas sujudo taisyties. Ko benorėt nuo kitų, kad ir lietuviai 
nenorėjo pasilikti užpakalyje: kunigas Kaupas“, tada dar 
Detroito klierikas, su dviem draugais apgarsino mezliavą ant 
įtaisymo Lietuviškojo skyriaus ant Paryžiaus parodos, patys 
paaukaudami po keletą dolerių. Klausiame dabar jų, kas to- 
liaus benusidavė? beg atsišaukė kas ant to? Ar ir tas projek- 
tas praskambėjo be atbalsio? Didžiojoje Lietuvoje, žinoma, 
guodotino kunigo balsas negalėjo rasti plataus atbalsio, kad 
mūsiškiai ir negali, ir nepripratę veizėti į gazetas, bet ameri- 
kiečiai ir nepadarė nors mažą žingsnį? Mes iš savo pusės 
kurstėme tai vieną, tai antrą galingesnįjį, ir štai kokiuos re- 
zultatus apturėjome. 

Lietuvišką etnografišką skyrių galėtų suskubti parėdyti, 
kad kas iš mokytųjų lietuvių užsiimtų sustatymu programos 
ir aprašymu surinktų dalykų; dar lengviaus yra sutaisyti 
ūkiškąjį skyrių, susidedantį iš pavyzdžių žemės produktų, 
ypatingai linų, ir namų pramonystės: audėjystės iš tolikų ir 
vilnų, pienininkystės ir t.t. Bet ir čia reikia vieno gero 

promotoriaus, kurs užsiimtų suėmęs nuvežti ir prigulinčiai 
išstatyti. Surasti ir suskirti dalykus mes padėtumėme. Ir ta ne- 
maža pasirodė paguoda, kad mūsų didžponiai, ypatingai Že- 
maičiuose, nėmaž nesišalina nuo to užmanymo; rastus tokie, 
kurie sujudintų keletą fabrikantų, žvejų, bitininkų, ir Lietuva 
pasirodytų ne taip jau visiškai apsileidžiusia, kaip daugumas 
mano. Tariuos ir maskoliškas rėdas neturėsiąs nieko prieš, kad 
„Šiaurvakarinis kraštas“ panorės pakelti akyse svetimtaučių 
savo pramonystę; mūsų linų, padėkime, užsienių fabrikai vi- 
siškai nebeperka, o jie daugumos lietuvių didžiausis paspir- 
kas. Argi nereikia atkreipti akis kitų ant mūsų tavoro? 

NB. Rėdas, rodos, reikalauja, kad visi vienoje vietoje iš- 
statytų; na, tegul sau, by tik būtų žymūs mūsų dalykai. 

Kas už vis keistesniai, tai kad ir išmislų išradimų skyrius 
nebūtų tuščias! Lig šiol numanome du dalyku, stosiančiu ant 
parodos, o ponai valdytojai su didžiausia malone sutinka 
padidinti ir papuošti Lietuvos skyrių. Vienas žada vežti jau 
patentuotą nepaprasto naudingumo žemdirbystės įnagę; 
antras, panevėžietis, visiškai rimtai tvirtina, kad jisai išra- 
dęs ... perpetuum mobile? 

Pažįstame poną, kurs savo kaštu rūpinas Peterburge įgyti 
patentą. Modelis, gird, eina; reikia tiktai, kad specialistai pa- 
darytų reikalingus teoretiškus išrokavimus dėl pristatymo 
tam paskirtai komisijai. Ant ko remias ta dyvina mašina, ku- 
ri, vieną kartą paleista, jau amžinai suksis, nejudinama nei 
garu, nei elektrika, mes negavome patirti, nes viskas yra di- 
džiame sekrete užlaikoma. Tiek tik tepatyrėme, kad tai visai 
negudrus parėdymas, kurs kiekvieną užgėdins: kaip tai jam 
pirmam neatėjo į galvą toks prastas daiktas kaip Kolumbo 
kiaušis*. Tiesą pasakius, mes netikime tiems visokiems „mo- 
biliams“: jau ne vienas iš proto išėjo beieškodamas, ko, rodos, 
negal surasti; tą žinią paduodame tik dėl to, kad būtų aišku, 
jog ieškant gal šį tą surasti ir prigulinčiai sunaudoti. Didžiū- 
nai lietuviai, dvarponai ir pramoninkai! Bent maskoliškoje 
dalyje pasiskirkite sau vietą! Jums padėti darbe mes galime, 
bet patys neįstengsime. 

ANTANAS PAUPERIS 
1868-1898 


Rudenį Žemaičių vyskupija nustojo dar vieno tikro Dievo 
tarno, kursai, tiesa, Dievui tarnavo ne tiek darbu Jo garbei, 
kiek kantriai kentėdamas ilgas džiovos kančias. Kun. Anta- 
nas Pauperis buvo jaunikaitis tokio aukšto stogo, kokį antrą 
vargu bau užtiksi visoje Lietuvoje; gal dėl to pernelyg liesas 
ir mažajėgis. Gražiai išėjęs Palangos progimnaziją, nors Vai- 
nuto parapijoje turėjo savo dubą ir buvo tas vienas savo naš- 
lės motinos vaikas, viską paniekino, juoba paklausęs pašau- 
kimo stoti į Kauno seminariją. Ramiu savo būdu, prisirišimu 
prie draugų laimėjo visų meilę ir pagarbą. Nelaimei, ėmė 
sarguliuoti, pertraukinėti mokslą, važinėtis pas užsieniečius 
gydytojus, tačiau sveikatos nebeatgriebė. Mokslus, tiesa, iš- 
ėjo; bet, nebegalėdamas darbuotis parapijai, išvažiavo į Len- 
kimų altariją, kur vos antrais metais kunigystės, o 30-tais 
amžiaus pabaigė dievobaimingą savo gyvenimėlį. 

Lenkimiškiai į tą gyvą relikviją žiūrėjo kaip į šventąjį. Vos 
vos beatkrutėdavo į bažnyčėlę, bet susiraukęs niekados ne- 
buvo; buvo gyvas pavyzdys kantrybės ir sutikimo su Dievo 
valia; be to, noro žmonėms tarnauti, kiek tik tesi. Dėl to, nors 
neilgai jis ten buvo, lenkimiškiai neveikiai jį užmirš. 

Neturtis dvasia ir kūnu, neiškilmingai ir šį pasaulį paliko: 
laidoti neatvyko nė vienas svetimas kunigas. Skuodo dekanas 
Stankevičius, artimiausias kaimynas, buvo ypatingai pakviestas, 
bet ir tas neatvyko. Žmonės pyko ir šmeižė būk dėl to, kad 
a. a. kun. Antanas buvo... neturtis. Žinoma, žmonių nesužiūrėsi, 
kas jiems į galvą pareina. Šiaip ar taip, liūdnos buvo našlai- 
čio laidotuvės, kaip pati rudens diena. Susirinkusių žmonelių 
ašaros upeliais plaukė. Ir patsai klebonas, didelis nabašniko 
prietelis, pradėjęs paskutinį žodį ant atviros duobės sakyti, 
apsipylė ašaromis ir daugiau nieko nebegalėjo bepasakyti. 

Dyvų dyvai, dėl ko dekanas Stankevičius taip nemėgo 
jaunųjų kunigų. Anais 1896 metais mirus jo paties vikarui 

Leonui Lazauskui, dar nesustingusį, vos dienai prabrėškus, 
įmetė į duobe, niekam į apylinkę nedavęs žinios. Bet kurio 
bobilio esti budynė per naktį, o turtingesnio ir per dvi nak- 
tis; tik tos bažnyčios tarnas to nesipelnė; nesipelnė nė para- 
pijonai, karštai mylėję nabašninką, paskutinį kartą žvilgterė- 
ti į jo veidą. Rodos, ir patys įstatymai gina laidoti, nelaukus 
trečios dienos; ką besakyti tučtuojau, po keliolikos valandų! 

Na, Dievas danguje, o žmonių balsas žemėje atmokės bet 
kam sulig jo nuopelnų! Teryžtis! 

Broluži Antanai! Buvai širdingas mūsų prietelis, džiaugeis 
su mumis, liūdėjai su mumis; vos bepakvėpuodamas dar 
klausinėjai: „Kaipgijūsų dalykai stovi? Ar sulauksite galo ne- 
laimių? Ar jau dvelkia vasaris vėjas? O, dėl ko gi man Dievu- 
lis neteikia galios pasidarbuoti su jumis!“ Ė, ne kiekvienas 
mums brolis, kurs darbuojas, bet ir tie mums paguoda, kurie 
mus užjaučia ir paraginimo žodį ištaria. Tada drąsiau veizime 
nevidonams į akis, ir tada mums rodos, jog visgi nebeilgai be- 
trukus imsime viršų ant visų, kurie mus persekioja ir spau- 
džia. Negalėdami iš tolimo užsienio atsiųsti vainiko ant Tavo 
grabo, bent į savo laikraštį įsitraukiame Tavo atminimą, kaip 
garbės vainiką, kurs ilgiau patvers neg džiūstantys lapeliai. 

Tegul doram Tavo kūnui bus Žemaičių žemė, kurią taip 
mylėjai, lengva, o tyrai Tavo vėlei tesuteikia Viešpats amži- 
ną šviesybę! Užtarykite už mus, jauni mūsų broliai, kurių 
toksai jau būrys mus apleido: teneišduoda mus Visagalis į 
rankas mūs neprietelių! 


KATEKIZMAS AR GALI UŽSTOTI 
ELEMENTORIŲ? 


Tilžės spaustuvninkai skundžias kits ant kito už užkirti- 
mą kelio prekybai naujomis, pataisytomis ir pagerintomis 
kningomis per atnaujinimą senųjų, prastesniųjų. Išdavimas 

lietuviškųjų kningų Tilžėje yra taip paliktas kiekvieno valiai, 
kad dedančių kaštą nėkuomet neapleidžia baimė, beg už mė- 
nesio nepasirodys tas pats veikalėlis kitoje spaustuvėje. Su- 
stabdyti pikta tik vienu būdu tegalima, t.y. per ypatingą su- 
sibendravimą - „Gesellschaft“ - spaustuvninkų'. Užtektų 
dvejeto trejeto sesijų ant metų, kad paliautų kertėję ant kits 
kito. To būtinai reikalauja gerai suprastas jų pačių ir mūsų 
pirkėjų interesas ir pati šlovė. Spaustuvninkai, turėdami 
priešakyje tik piningišką pelną, ne visados atsižvelgia ant vi- 
durinės vertybės spaudžiamojo veikalo: by tik „gyliuotų“; bet 
mokant piningus ne visados gerai išeina, kad vardui arba 
paviršiui neatsako turinys. Kiti prašo mus persergėti pirkė- 
jus prieš palaikius, bet tai negalimas daiktas, nors rašysime 
apie spaudos naujynas: laikraščių skaito daugiausiai kelioli- 
ka tūkstančių, o pirkėjų yra šimtai tūkstančių. 

Tokios mislys atėjo mums į galvą, išgirdus protavimą vieno 
perkupčio. „Pone Vaižgantai, - sako jisai, - tamstos Katekizmas“ 
yra taip geras, trumpas ir pigus, kad nesuskubtumėme jo pri- 
statyti, jei tik pridėtumi prie jo „didžiąsias literas“; dabar gi 
daugumas perka kitus, kame randa tokiuos lakštelius, nes 
žmonės būtinai reikalauja, kad katekizmas būtų vienkart ir 
elementorium“. Taip protaujantiems atsakome: „Jei spaustuv- 
ninkai prie katekizmų primezga po lapelį literų dėl to, kad to 
reikalauja neišmanantys pirkėjai, tai labai blogai daro, nes 
apgauna norinčius nusipirkti gerą elementorių; mums gi, pa- 
rūpintojams kningų žmonių apšvietai, neprivalu apgaudinė- 
ti, atmenant vien savo interesą. Parūpintojams, spaudintojams 
ir platintojams privalu žinoti, kas labiaus pritinka, kas nau- 
dingesnis, ir vesti iš paklydimo kiekvieną neišmanantį“. 

Štai katekizmo dalykuose yra vienas neišpasakytai vo- 
dingas neišmanymas, kad katekizmas gali užstoti elementorių. 
Nei vienoje kalboje nėra tokių „katekizmiškų elementorių“ 
kaip prie mūsų. Yra, tiesa, dievobaimingų, bet tasai dievo- 
baimingumas pasirodo ne iš ant pat pradžios padėtų poterių, 
bet iš krikščioniškai pamokinančio turinio. Žiūrėkime gi, kas 
tai yra katekizmas, o kas elementorius. 

Katekizmas yra tai trumpas, supratimui lengvas tikybos 
mokslas; elementorium gi vadiname pradžią mokslo skaityti 
druką ir rankos raštą. Todėl katekizmas tik tiems tedera, ku- 
rie jau yra tiek pramokę skaityti ant elementoriaus, kad jau 
lengvai gali suprasti, ką kningelė sako. Nuo katekizmo nerei- 
kalaukite, kad jisai išmokytų skaityti, nes tai elementoriaus 
darbas, tikro elementoriaus. Koksai gi elementorius yra tik- 
ras ir koksai - netikras? Tikras, arba geras, elementorius yra 
tasai, kurs pirmiausia rūpinas kuo lengviausiu būdu išrodyti, 
kaip Žmogaus tarsniai, arba balsai, yra pažymiami ant po- 
pieriaus lapo. (Tie balsų ženklai vadinas literomis, arba 
raidėmis.) Paskui, kaip iš tų ženklų, arba literų, susikrauna 
cieli žodžiai ant popieriaus valig to, kaip iš balsų kraunas 
žodžiai lūposę; dar toliaus, kaip iš žodžių susikrauna cieli 
sakiniai, reiškiantys, ką rašėjas tų žodžių mislijo ir norėjo pa- 
sakyti skaitančiam. Todėl, jei skaitantis nesuprato, kas čia 
parašyta, jisai nemoka skaityti, nors mokėtų atskirus žodžius 
perskaityti. Aišku, kad ėmus mokyties rašto, reikia varginti 
ne tiktai akis ir liežuvį, bet dar labiaus reikia sukti galvą, kad 
kiekvieną dalykėlį permanytumi: kas čia ir dėl ko taip? 
Mokymas gi skaityti druką ant katekizmo neverčia sukti gal- 
vą, nes skaitantis jau iš kalno žino, kas iš to išeis: daug ka- 
tekizmo dalykų žinome, dar nei nematę druko; todėl ele- 
mentorius, iš katekizmo padirbtas, yra netikras, negeras, ir 
tokių neverta reikalauti ir pirkti, nes ir keletą skatikų išmesi, 
ir, ko reikia, išmintingo pamokinimo išmintingai skaityti, ne- 
įgysi. Taip skaityti, kaip skaito daugumas iš mūsų, žinoma, 
gali per didelį vargą pramokyti, bet kam dera toks mokslas, 
kad vieną litaniją mokėsi skaityti, o antros nemokėsi? Kningą 
į bažnyčią nešas beveik kiekvienas lietuvis, o kiek iš jų yra 
tikrai mokančių skaityti taip, kad ir patsai suprastų, kas para- 
šyta, ir kitiems į ausis įdėtų gyvus žodžius? Mažai tokių tėra, 
o kaltas neatitinkantis mokinimo būdas iš negerų elemento- 
rių. Visų mokytų augintojų pripažinti už geriausius elemen- 
toriai su paveikslėliais, su nežinomais pasakojimais, kuriuos 
paskaičius tuojaus reikia mėginti, ar mokėsi kitam pasakyti, 

ką dasižinojai iš kningelės. Jūs reikalaukite elementoriaus, 
sustatyto p. A. iš B", arba kitų panašių; kadgi reiks pramokti 
religijos, tai pirkite gerą katekizmą, nors jisai ir neturėtų „di- 
džiųjų literų“. 

Jūs gi, dirbėjai elementorių, paliaukite manę, kad vienu 
šūviu gal du zuikiu nušauti, t.y., kad, mokydami skaityti ant 
katekizmo, išmokysite vienu kartu ir rašto, ir religijos! Kad 
žmogus mokos skaityti, tai visą savo atidę turi įtempęs ant 
priderančio suvartojimo ženklų, neįsistebėdamas į žodžių 
prasmę, dėl to katekizmiškų tiesų nesupras; kad išmoksta vi- 
są atidę įtempti į sekimą žodžių prasmės, tai elementoriaus 
nebereikalaus. 


AR APŠVIETIMAS, AR 
NUPLĖŠIMAS? 


Lietuviškoji padangė vis labiaus niaukias. Aržumas mas- 
koliškojo rėdo neatšalo nei prie šiam carui, nei prie šiam 
generalgubernatoriui'; su tokiu uolumu ir gudrybe imas mas- 
kolinti Lietuvos kraštą, kad su širdgėla misliji sau: dėl ko gi 
jūs, mūsų pergalėtojai, to viso rūpesnio neapverčiat, idant pa- 
darytumėt mus laimingais? Juk už tat, Dievui ir jums dėka- 
vodami, lietuviai atiduotų paskutinį lašą kraujo! Kas jums, 
maskoliai, iš mūsų kalbos išnykimo? Kam tie būriai špionų 
paleisti po miestelius? Kam mums, išvydus policiją, kuo vei- 
kiausiai reikia glausties už kerčios? Dėl ko negalite kartu su 
mokslu maskoliškos kalbos varyti mokslą lietuviškosios? Dėl 
ko pas jus sauja rėksnių, turinčių už vadą Pobedonoscevą“, 
valdo visais galvočiais ir tyčiojas iš jų galvojimų? Visame sviete 
valdžia klausias galvočių, o pas jus galvočiai smaugiami ir ap- 
spjaudomi. Štai ir lietuviškuose dalykuose galvočiai ir ištiki- 
mi Rosijos sūnūs šaukia laisvės, mokinime vaikų prigimtos 
kalbos, o jūsų direkcijos parūpino štai kokį apskelbimą. 


25. 


„Kauno direkcija narodnųjų mokyklų šiuom apskelbia, jog 
miesteliuose, sodžiuose ir kitose gyvenimo vietose, esančiose 
toliaus nuo narodnųjų mokyklų, taipogi ir vietose, kur bus 
pripažinta už reikalinga ir naudinga, idant suteiktų vaikams 
pirmąją pradžią mokslo, gali būti įrengiamos taip vadina- 
namų iškalos. 

Tiesa įtaisyti pradines iškalas priguli Direkcijai narodnųjų mo- 
kyklų, kur turi būti leidžiami prašymai per p.p. posredninkus 
apie įtaisymą iškalų ant šiokių pamatų. 

1. Mokytojais minavojamosiose iškalose gali būti asabos, 
baigusios miestinę, pavietavą, tačiaus ir prichodską? arba na- 
rodnąją iškalą ir būtinai pravoslaunos tikybos. 

2. Šios iškalos užlaikomos vietiniais kaštais; užlaikymą 
mokytojams paskiria patys valsčionys valig savo nuomonės. 

3. Mokytojas pradinės iškalos gali užsiimti su vaikais tai 
viename name, tai antrame sodžiaus ūkininkų arba tam tiks- 
lui nusamdytame valsčionių kaštu name. 

4. Užsiimti gal už paprastų stalų; nereikia įgyti tam tikri 
iškalų baldai. 

5. Naminėse iškalose vaikai mokysis skaityt, rašyt, ro- 
kuoti iš rankvedžių, patvirtintų Ministerijos apšvietimo dėl 
pradinių mokyklų. Kningas turi įgyti patys valsčionys sa- 
vo kaštu. 

6. Užsiėmimai su vaikais tose otdelenijose* eis po priežiū- 
ra mokytojų vietinių valsčiaus mokyklų. 

7. Valsčionys kokio sodžiaus, norintys turėti pas save 
pradinę iškalą, turi sustatyti apie tą prigovorą“? su parašais 
starostos ir sodžiaus ūkininkų. Prigovore turi būti parody- 
tas didumas užmokesnio mokytojui už užsiėmimą mokymu, 
taipogi turi būti aiškiai nurodytas ir namas, kur tilps mo- 
kykla. 

Mokyklų direktorius Al. Lebedincev“. 


Na, kaip jums patinka šitokia „geradėjystė“? Jūs, vals- 
čionys, duokite algą, malkas, daržus, grūdus valsčiaus 

mokyklai ir, apart to, vėl dėkite atskirai ant užlaikymo 
mokyklos otdelenijos, t.y. vėl samdykite namą, penėkite mo- 
kytoją, mokėkite jam algą, pirkite vaikams kningas, kurias 
teiksis jums paskirti iš aukšto, o jau Mokyklų direkcija... pa- 
sirūpins jums atsiųsti vertą, būtinai pravoslauną kiauliapirkį, 
kurs jūsų vaikus gražiai išmokys maskoliškai skaityti, rašyti, 
na, keikties, vogti, girtuokliuoti. Ir ne tik vaikus, bet ir visą 
šeimyną, kur apsistos ant buveinės. Nemislykit, kad jisai pa- 
sirūpins lietuviškai šnekėti: jo tarnysta reikalaus, kad visur 
maskoliškai plepėtų, o tada noroms nenoroms reiks ir visai 
šeimynai, ir boboms, ir mergelėms, maskoliškai jį kalbinti. 
Koki tai bus laimė, kad ne tik vaikai, bet iš karto ir visa 
šeimyna išmoks maskoliškai! Mūsų obrusiteliams tai labai 
geistinas daiktas; jie seniai apmislinėja, kaip čia galėtų vei- 
kiaus pramokyti lietuvius „po maternomu““, idant užmirštų 
motyniškai kalbėti. 

Durniai nesėjami auga, bet nežinau, ar atsiras Lietuvoje 
nors vienas sodžius vienų durnių, kurie už savo piningus 
parsikviestų į savo namus žaltį, atšildytų savo šilima, idant 
paskui juos pačius įkąstų nebeišgydžiamai! 

Tas bent gerai, kad šiuo kartu obrusiteliai nemeluoja, 
neprisidengia kitokiu kailiu, kaip antai vesdami mus „į blai- 
vystę“: blaivyste prisidengę, tą pačią obruseniją varo per 
skaitymus, įrengimą daugybės maskoliškų kningynų ir t.t. 
Šiuo kartu aplankytojai mūsų krašto, generalgubernatoriaus 
atsiunčiami, stačiai sako, kad „platinimas iškalų mokslo 
ypatingai svarbus yra tarp gyventojų Kauno gubernijos... svar- 
biausis dėl pasiekimo to tikslo, kurį Rėdas užsidavė“. Ge- 
neralgubernatorius ragina Kauno gubernatorių, o tasai vėl 
šaukia, kad miravieji posredninkai" visas savo gales įtemptų 
„Kk vozmožno širokomu rasprostraneniju v Kov. gub. školna- 
go obučenija““. Tarpininkai sujudo, sukruto tampyti lietu- 
vius, kuo veikiausiai daryti prigovorus, įsitaisyti mokyklas 
ten, kur anų dar nebuvo ir kur anų niekas negeidžia. Skaity- 
tojai žinote, kad, ant mūsų nelaimės, ko tik tarpininkas už- 
sigeidžia, viską padaro, nes valsčiuose vybornųjų? vietą 

užstoja avinai. Atminkime gi, kad iškalos taip smarkiai yra 
tarp mūsų vaisomos ne dėl to, kad žmonėms reikalingos, bet 
dėl to, kad pačiam rėdui reikalingos; ne dėl mūsų naudos, 
bet dėl jų naudos, tik mūsų kaštu. Tada privertimas žmonių 
prie iškaščių dėl svetimo gero paprastai vadinas — nuplėši- 
mu vardan mokslo. 


MINISTERIJOJE NARODNOJE 
UČILIŠČE!! 


O čia kas per baidyklė? Tikrai pirmą kartą išgirstame, bet 
nesidyvojame, regėdami nepaprastą subruzdimą maskolių 
kuo veikiausiai mus „apšviesti“. Bus tai mokyklos pačios 
ministerijos užlaikomos: ir pastatymas, ir alga mokytojui — 
viskas eis iš iždo. Matyt, nedidelę teturi rėdas viltį, kad pa- 
tys lietuviai statytų sau netinkamas iškalas, dėl to patsai 
pradėjo rūpinties. Taip tai kas kita! Išliuosuos mus bent nuo 
nešlovės — patiems užsidėti šniūrą ant sprando! Pradžią pa- 
darė Veriovkinas“, sūnus generolo, komendanto anos garsios 
kreposties (tvirtinės) Petro ir Povilo, kame rasit ne vienas 
lietuvis skursta, apskųstas už politišką neištikimybę. Tasai 
Veriovkinas dabar valdo Ukmergės paviete Vyžuonėlių dva- 
rą, kitados atimtą nuo grapų Čapskių? ir jam atiduotą už 
„nuopelnus“ laike paskutiniųjų maištų. Veriovkinas paskyrė 
žemės plotą, atsikvietė mokytoją Batūrą, kurs, kol nebus 
iškala įtaisyta, moko jo paties vaikus. Statyti pradės pava- 
saryje. Vyžuonėlės, perkrikštytos į Blagodat“, tada pragarsės 
kaipo pirmasis naujas apaštalas. Vyžuoniečiai gal nei kiek 
nesitikėjo ir nelaukė tos laimės, turėdami vieną narodnąją 
iškalą. Taigi, mulkiai, supraskite, kaip jus valdžia myli ir apie 
jūsų reikalus, ypatingai apšvietimą, rūpinas! Jei jau dabar 
nebūsite kantanti, tai negut betrūks jums... lietuviškų iškalų. 

A. A. VILUCKIS*, 
ŠELPĖJAS PAPRŪSIO IŠKALŲ 


Tarp daugybės pabūklių, išmislytų 1864 metuose Murav- 
jovo-Koriko dėl „nuraminimo“ Lietuvos buvo svarbiausios 
dvi: pražudymas dvarų ir apstatymas visų Lietuvos kampų 
maskoliškomis iškalomis. Atitraukę nuo „lenkiškų“ dvarų, 
maskoliai kaip įmanydami stengias per savo iškalas pririšti 
mus prie savęs. Šiaip jau nebūtų mums gailu nykstančių 
dvarų, nes jie lietuviams daugiaus pikto neg gero daro: nei 
mūsų kultūros nepakėlė, kaip Kuršo dvarai tarp latvių, nei 
apšvietimo platina — buvo tai klioštorių rūpestis, nei mūsų 
užstojo prieš vyresnybę, nes jie ko reikalavo tai tik dėl savęs. 
Dvarų priseina mums gailėtis tik dėl to, kad po jais esant 
geriaus buvo mums nieko gero nedatirti, kaip po maskoliš- 
kais nastavninkais' esant datirti daug skriaudų ir dvasiškos 
pragaišties. Maskoliškųjų iškalų visokio vardo: narodnųjų, 
prichodskųjų, cerkovnųjų, školy gramoty, gorodskųjų“, mes 
bijome, kaip akys bijo griaužiančių dūmų. Nebuvo niekur 
girdėtis, kad lietuviai patys iš savo valios būtų rūpinęsi apie 
pasistatymą tokių pavojingų svilinyčių; priešingai, kiek tik 
galėjo, tiek priešinos ir tebesipriešina norintiems jas įvesti. 
Todėl neišpasakytai mums rūpėjo susekti tiesą, kaip ir dėl 
ko taip gausiai aprūpino apylinkės iškalas tikras Zemaitis, 
valsčionis Juoskaudų sodos, Palangos parakv., Antanas Vi- 
luckis. Iš Viluckio palikimo yra įtaisytos stipendijos ir pašal- 
pos studentams Kretingos, Darbėnų iškalų. Ant stipendijų 
Valuckio vardo žemaičiai puola kaip musės ant medų, o bu- 
vo laikas, kad iškalos negalėjo patalpinti savo sienose visų 
kandidatų, atvykstančių iš tolimos pagaliaus apylinkės. Dar- 
bėnuose, duokime, kad nebuvo stipendijų, vaikų tebūdavo 
apie 40, bet kad įtaisė stipendijas, vaikų atsirado lig 140. 


* Maskoliškuose raštuose vadinas: Valuckij, Valudskij, bet žemaičiai visur 
vadina - Viluckis; seniaus gal buvo - Vilutis. 

Negalėdami apsiginti nuo kitų sasiedų valsčionių, darbė- 
niškiai turėjo padaryti ypatingą prigovorą —- nepriimti ne to 
valsčiaus vaikų, o jei bus kas priimtas, tai tegul moka po 5 
rubl. ant mokyklos remonto. Dabar žemaičiai apsiprato su 
tomis pašalpomis, permanė vertybę maskoliškos dvasės, 
pučiamos už tas stipendijas į vaikus, ir nebegobėjas: šiandie- 
ną vaikų neprisirenka daugiaus per 70, kaip ir kitose iškalo- 
se, kur nėr priviliojimo. Pagal protokolą 1886/7 mokslo metų, 
duota stipendijų: 1 maskoliui - 30 rubl., 8 katalikams po 20 
rubl., iš viso 190 rs.; pašalpų: 2 ruskiams — 22 rubl. (daugiau 
ruskių vaikų nebebuvo), 9 katalikams 6-16 rubl., iš viso — 
128 rubl. Popai čia ima, jau nežinia dėl ko ir už ką, kasmet 
po 50 rubl. ir patys mokytojai savęs neužmiršta, nors, kaip 
pamatysime iš dokumento, jiems nėra skirta. Protestavojimas 
prieš tą nieko nemačija, kad Kauno direkcija mokytojus ir 
popus paturi. Pagal $ 6 „Položenija o stipendijach imeni 
kolležskago sovietnika Antona Valuckago““, užtvirtintą 
lapkrityje 1886 ministro apšvietos Delianovo* „rinkėjais sti- 
pendistų yra: 1) kunigas, 2) mokytojas ir 3) vietinis staršina, 
akivaizdoje atsiųsto iš Direkcijos inspektoriaus“. Rodos, labai 
gerai: du kataliku prieš vieną maskolį gali atsispirti ir teisin- 
gai padalyti. Iš tikrųjų gi stipendijas paskiria patsai mokyto- 
jas su savo inspektoriumi. Kunigas visuomet turi nusileisti, 
jei nenori tuojaus iškristi iš iškalos. Į staršiną nei tiek nežiū- 
ri. Jisai visados priešinas dalijimui stipendijų mergelėms, bet 
jo nėkuomet neklauso. Vienais metais atsisakė pasirašyti ant 
protokolo, vienok Direkcija ir be to apsėjo, priešingai įstaty- 
mams. Patsai učitelius, gird, visų geriausiai pažįsta vaikus, 
tai jo žodžiams gal drąsiai tikėti. Tuo tarpu učiteliai gražiai 
moka rankas sušildyti prie to dalijimo „stipendijų“ ir „poso- 
bijų“?, kurių pusytė, nežinia, gal tik mažoji pusė, bet visgi 
pusė, įplaukia arba į jo kišenę arba į gurklį, jei učiteliai yra 
tokie kaip p. Gerko. Atsitinka tarp mokytojų ir nieko sau 
žmonės, bet daug rečiaus; tankiaus atsivelka girtuokliai ir 
paleistuviai, būtinai su tom dviem „dorybėm“. Gerko, atėjus 
pavasariui, būdavo, traukia per sodas prie leidžiančių į iškalą 

vaikus ir lygsta: padiek man porą pūrų bulbų, tai tavo vai- 
kas gaus piningų. Atėjus rudeniui, Gerko vėl eina per sodas 
ir vėl lygsta: atnešk žąsiną ar kita ką, tai tavo sūnus vėl gaus 
piningų. (Pašalpos dusyk ant metų yra dalijamos.) Su ge- 
riančiais tėvais girtuokliaudavo per ištisą pusę metų vis var- 
dan anų piningų, kurius vaikai gaus, pragerdami tankiai vi- 
są stipendiją. Tais metais, kad Gerko apleidė Darbėnus, sti- 
pendistai tegavo tik po pusę paskirtų sumų. Taip tai tan- 
kiausiai suvartoja paskirtus piningus; tokiems tai kandida- 
tams visų pirmu esti paskiriami. Jei dar pridursime, kad vai- 
kai urėdninkų, žandarų ir kitų ruskių be jokio pamato užima 
pirmąją vietą prie gavimo stipendijų, tai suprasime, dėl ko 
žemaičiai nebesigviešia ant jų. Ir tai yra mūsų laimė. 

Štai ir toji „Položenije“ kaip skamba: 

„$ 1. Iš procentų nuo Valuckio paskirtų piningų 13 850 rs. 
įsteigiamos yra stipendijos, kiekviena po 6-10 rs. mokyti- 
niams valsčioniškų Darbėnų ir Kretingos iškalų. 

$ 2. Tie piningai guli Kaune, viešpatystės banke, po prie- 
žiūra Kauno direkcijos kaipo turtas Darbėnų ir Kretingos 
mokyklų. 

$ 3. Procentus nuo to kapitolo Direkcija atsiunčia Darbė- 
nų ir Kretingos mokytojams, kurie išdalija tėvams arba gen- 
tims išrinktųjų vaikų, o paimtus nuo jų parašus atsiunčia į 
Direkciją. 

$ 4. Palikusius nuo stipendijų piningus gal išdalyti ne- 
turtingiems, bet gerai užsilaikantiems vaikams tų pačių mo- 
kyklų. 

$ 5. Stipendijas gal gauti vaikai neturtingų tėvų, krikščio- 
niško tikėjimo, ar būtų valsčionys, ar bajorai, ar miesčionys, 
kaip berniukai, taip ir mergytės tųjų parakvijų. 

$ 6. Rinkėjai stipendistų yra: kunigas, mokytojas ir vie- 
tinis staršina; rinkti turi akivaizdoje inspektoriaus iš Di- 
rekcijos. 

$7.Stipendistai renkas kartą ant pusės metų. 

NB. Mokytojas turi priveizėti, kad stipendistai turėtų 
kningas ir kad akurotinai lankytų mokyklą. 

$ 8. Kurs, pradėjęs eiti į mokyklą, iš pirmų metų gavo sti- 
pendiją, tas turi gauti lig pabaigiant, jeigut neatsiras kokios 
didžios kliūtys. 

$ 9. Jei paliautų vaikščioję arba pradėtų prastai elgties, yra 
atstatomi. 

- $ 10. Stipendistai nė kokių pareigų ant savęs neantsi- 
traukia.“ 

Kas gi tai per Viluckis, kurs taip suvartojo savo turtus? Ar 
buvo koksai perekinščikas* kūlvarta, išsižadėjęs žemaitiško 
vardo ir atsidavęs į tarnystę maskoliams? Ne! Judošium par- 
davėju savo tėvynės nebuvo, jeigut gi padarė kokią skriau- 
dą, tai norėdamas gerai padaryti iš nustojimo nuojiegos, kas 
žemaičiams yra visų reikalingesnis; kiek tai tokių yra mūsų 
brolių, kurie, išdūmę į Rosiją, nebeatsilankydami pas savuo- 
sius, nustoja supratimo savųjų ir broliška savo ranka ima 
anuos smaugti. 

Antanas Viluckis, paprastų valsčionių, didelių turtų netu- 
rinčių, vaikas, jaunystėje pramoko Kretingos bernardinų iš- 
kaloje. Paimtas į kareivius buvo atiduotas į felčerių iškalą, kur 
puikiai mokės ir veikiai paliko vyresniuoju felčerium. 1853 m., 
kilus karei ties Sevastopoliu, Viluckis su didžiausiu pasi- 
šventimu darbavos ligonbučiuose apie sužeistus kareivius ir 
čia atkreipė ant savęs vyresnybės atidą, būk tai savo rūpes- 
čiu pagelbėdamas nuo smerčio kokią ten aukštą asabą. Ten 
pat Viluckis buvo pakeltas į pašelpėjus gydytojo (pomoščnik 
lekaria), ant galo, rodos, ir į gydytojus. Už ilgą ir gerą prak- 
tiką prie ligonbučių, ypatingai kad tuose laikuose daktarų su 
tam tikru mokslu buvo ne per daug. Karėje ties Sevastopoliu 
Viluckis įgavo ne tik mokslą, bet ir didelius turtus, kaip tai 
tankiai atsitinka karės laike. Į Darbėnus V. sugrįžo po karei 
garsingu didžturčiu; asignacijas kaip skiedras barstė savo 
gentims. Bet neilgai teviešėjo pas savuosius, nes jau menkas 
iš jo bepaliko žemaitis ir katalikas: ką motyna įkvėpė, ko 
patsai jaunystėje prisigėrė, viskas išdulkėjo tarp maskolių. 
Gėda pasakyti: garsingam gydytojui, didžturčiui pasidarė 
nuobodu tarp žemaičių, kur tokie žmonės buvo yč reikalingi, 

dėl to išsidangino į maskolių tarpą ir apsigyveno Jaroslave. 
Neilgai trukus vedė čia žmoną ruskę ir pravoslauną ir ap- 
turėjo pasogos didelį dvarą ir daug visokio labo. Genčių ir 
sasiedų, tiesą pasakius, nėkuomet neužmiršo. Bepradėm 
kvietė juos pas save viešėtų ir visiškai apsigyventų. Žmonės 
važiavo, bet nei vienas ten neištvėrė; nerasdami kunigo ir 
bažnyčios, ilgėjos žemaičių krašto ir skubinos grįžti atgal. 
Ilgainiui Viluckio moteris mirė nepalikdama vaikų. Nuvažia- 
vusios aplankytų jo seserys prikalbėjo V. grįžti namo, į savo 
kraštą. Antanas paklausė, parvažiavo; atsiminė kataliku ir 
žemaičiu esąs, pradėjo mylėti savo kraštą, savo Žmones, sa- 
vo bažnyčią, visus gausingai apdovanodamas, ir jau pasi- 
ketino nebegrįžti į Maskoliją. Nuo grapo Tiškevičiaus nupir- 
ko Darbėnuose plecių gret bažnyčios, kur pastatė didelę 
špitolę dėl pavargusių savo parakvijonų. (Dabar tą špitolę 
klebonas paskyrė bažnyčios tarnams, o tikrąjį tarnų namą už 
piningus išnuomoja davatkoms. Tas negerai! Kitur taip nėr.) 
Gal būtų ir daug gero padaręs mums, kad būtų pasilikęs ant 
visados. Ant nelaimės, prisireikė jam dar kartą išvažiuoti į 
Jaroslavą dėl parėdymo tenai savo turtų, dvarų, ir jau nebe- 
grįžo. Parėdymas nevyko, interesai vis labiaus burės. Rodos, 
randas nenorėjo pripažinti jam turtų, likusių po pačios. Taip 
praleidęs keletą metų klapatuose, ten ir mirė 1878 m. palik- 
damas didį turtą. 

Kaip matyt iš žurnalo... bajoriškos apiekos 1878 m. rugp- 
jūčio 8 d., 1) Valudskio dvaras įėjo į Apiekos rėdą, mirus 
valdytojui 1878 m. sausio mėn. 3 d., o įpėdiniams nepribuvus; 
2) apiekūnu dvaro buvo Mykolas Nikitos sūnus Skulskis, 
podporučninkas, kurio žinioje ir yra nepajudinamas Valuds- 
kio turtas; pajudinami gi jo turtai: a) duona, mėbliai, indai, 
drabužiai ir kt. jau išduoti, valig užtvirtinto Jaroslavo okruž- 
no" sūdo palikimo, trims tikroms jo seserims, b) kapitalas gi - 
74 600 rub. bankavuose bilietuose ir 15 rub. piningais prisiųs- 
tas į Apieką dėl išdalijimo įvairioms vietoms ir ypatoms valig 
to paties dvasiško palikimo, kaip antai paskirta ir priguli 
atiduoti piningais: 1) trims seserims po 500 rub.; 2) 18 asabų 

po 100-500 rub.; 3) ubagams, esantiems prie bažnyčios Kal- 
varijos miestelyje, - 2000 rub.; 4) bilietais priguli atiduoti: 
Darbėnų, Palangos, Kretingos ir Kartenos parapijinėms baž- 
nyčioms po 1000 r.; 5) ant mokymo neturtingų savo vaikų 
Darbėnų, Palangos ir Kretingos mokykloje po 5000 r.; 6) ant 
pabaigimo taisyti Jaroslave katalikų bažnyčią 3000 rub.; 7) ant 
įtaisymo prie cerkvės Parfentjevo sodžiuje mielaširdystės na- 
mų ir mokyklos dėl žmonių - 2000 rub.; 8) ant pakasynų — 
1000 rub.; 9) dėl Maskvos „čelovekoliubivagos“? draugystės 
paliktus ponios Valudskienės ir buvusiuos „v požiznennom 
polzovaniji“? jos vyro 40 000 rub. su procentais nuo jos smer- 
čio; 10) Jaroslavo okr. sūdas dar prisūdijo Parfentjevo cerkvei 
3805 r. ir 60 sudebnajam pristavui““. 

Kam liko dvaras, matyt, nemažas, nėra žinios, nes tikrojo 
testamento, kurį nabašninkas p. Viluckis rūpestingai kasmet 
dapildydamas permainydavo, negavome skaityti. Iš to do- 
kumento negal patirti, ar tiesa, kad mirdamas trims savo 
giminaitėms stačiai į rankas įdavęs... po 20 000 rub., kurios — 
tai piningus, kaipo lengvai įgytus, namo pagrįžusios tuojaus 
pralėbavusios. Dabar viena iš jų elgetaujanti. Nėra, kaip ma- 
tome, nė kokios. žinios apie Kretingos cerkvę, kur esąs Vi- 
ludskio fundavotas dideliausis varpas. Ant Kartenos ir 
Gargždų iškalų nieko nepaliko savo testamente, vienok pa- 
skalos eina, kad esąs Kauno direkcijos valdžioje kapitolas ir 
dėl jų, ką puse žodžių patvirtina ir patys maskoliai; jeigut gi 
lig šiol nebuvo dalijama, tai dėl to, kad „raznyja raznosti 
prepiatstvovali““'. Matyt, dar patys nežino, ant ko apversti, 
ir slepias. Testamente ant trijų paminavotųjų iškalų V. pali- 
ko su lygia intencija - sušelpti neturtingus tėvus, kurie leistų 
ten savo vaikus. Rėdas tuo tarpu išpildžia Viluckio valią tik 
kas link Kretingos ir Darbėnų mokyklų. Panašias stipendijas 
dėl vaikų reikėjo įsteigti ir Palangoje; rėdas tuo tarpu patsai 
pasinaudavo 1888 m. 1 d. rugpjūčio mėn. išstatydamas „go- 
rodskonarodnaja“ mokyklą, suteikdamas dėl jos užlaikymo 
tik 400 rub., o mokytojui algą (400 r.) ir kunigui (100 r. už 
4 adynas ant nedėlios) paimdamas iš Viluckio palikimo 

Liepojaus kaznačeistvoje““. (Sako, būk dėl Palangos ten esą 
ne 5 tūk., bet 8300 r.) Mokyklos surėdymas esąs gana geras. 
Katalikų ten yra 21, tiek pat kuršininkų ir žydų. 

Užrašyta 10 tūkst. rub. ant Darb. ir Kret. iškalų nuo 1878 m. 
lig užtvirtinimo galėjo užaugti lig 13 850 r., o 5 t. dėl Palan- 
gos per 10 metų - į 8300 r. 

Didelio apšvietimo a.a. Antanas nebuvo įgavęs, ką galėjo- 
me pasergėti iš maskoliškos korespondencijos, nelabai gudu- 
sia ranka ir su apsirikimais. Kiek tai naudos būtų buvę, kad 
p. Viluckis būtų palikęs savo turtą ne ant maskolių rankų! Gal 
ir mūsų raštai būtų pasinaudavę. 


KAUNE RENGIAMAS 
MUZIEJUS 


Muziejum vadinas rūmas, kame surinkti keistesni daiktai 
iš prigimties, senovės, dailių ir t.t. Be muziejų sunku būtų 
gerai pažinti istoriją, tautų senovę ir dabartį: kurių ne kurių 
dalykų visai negautumėm paregėti, nežinodami, kame jie yra. 
Surinktus gi į vieną vietą ir gerai surašytus, veikiai galime 
pažinti ir pasimokyti. Muziejai todėl yra labai naudingi. Visi 
didieji miestai turi didesnius ar mažesnius. Kaunas neturėjo 
lig šiol, bet ir jis sukruto įgyti. Kauno gubernatorius per 
Konsistoriją šiaip rašo Žemaičių vyskupijos kunigams. Sek- 
retorius Statistiško komiteto Gukauskis' pranešė guberna- 
toriui, kad Panemunėlio prabaščius kun. Katelė“ dovanojo 
Komitetui 11 rastų jo parakvijoje senovinių akmeninių pa- 
dargų ir du kąsniu špižinių kulpkų. P. gubernatorius, pake- 
tinęs tuos daiktus atiduoti rengiamam Kauno muziejui, prašo 
šviesiausį vyskupą perduoti kun. Katelei dėkavonę už se- 
kimo vertą šviesų tarnavimą mokslui ir vienkart atkreipti 
atidę, beg nėr prie daugesnio dvasiškųjų asabų Žemaičių 
vyskupystės daiktų, turinčių archeologišką ir etnografišką 
vertybę, kurie valdytojams nėra taip brangūs ir kurius jie 

galėtų veltui atiduoti kilstančiai mieste svarbiausiai įrėdnei, 
vietiniam muziejui. 

Jei dvasiškija paklausys, muziejus įgys ne vieną dešimtį 
daiktų, turinčių nepaprastą archeologišką vertybę. Tūlose 
vietose užėjom ne tik po vieną, bet po porą ir trejetą šimtų 
pavyzdžių akmeninių ir gelžinių padargų, o dar daugiaus se- 
nų monetų. Tai jau visas mažas muziejėlis. A. a. kun. praloto 
Rodavičės? surinkimą įvairių mineralų kunigai jau pavedė 
Kauno muziejui, kad įtaisytų skyrių, praloto vardu pramintą. 
Rasis, žinoma, ir kiti tokie. Būtų tai tikras apsireiškimas 
„šviesaus tarnavimo mokslui“, kad galėtų žinoti tuos daiktus 
nepražūsiant. Maskolijoje nelabai gėdžias išplėšti vietinius 
turtus ir nusigabenti į sostapiles. Kiek turtų begalinės verty- 
bės buvo įdėta į Vilniaus muziejų, o kame gi jie? O Vilniuje jie 
daug reikalingesni neg sostapilėse, kur ir be jų būtų apsėję. 
Kad tik neatsitiktų ir su Kauno muziejum: įrengs Vilniuje ko- 
kią popišką akademiją, ir išgabens ten. Nespėjant taip blogai, 
reiktų visiems savo surinkimus atiduoti Kauno muziejui. 


A. A. KUN. KANAUNINKAS PRANCIŠKUS BUTKEVIČIUS, Kauno 
džiakonas ir klebonas Karmelitų bažnyčios, miręs 20 d. rug- 
pjūčio mėn. 1896 m., 75 metų amžiaus, o 48 kunigystės, buvo 
tikrai „apaštališkas vyras“, dievobaimingas ir be galo darbš- 
tus. Buvo jisai brangiausio mūsų vyskupo Valančiauskio pir- 
moji ranka lietuviškuosiuose dalykuose, už ką ir nukentėjo 
smarkiai. Už platinimą lietuviškųjų, maskoliams netinkamųjų 
kningelių buvo jisai, rodos, ant 10 m. išsiųstas į Siberiją, kur 
daug datyrė vargų, bet ir ten nepaliovė dirbęs dėl lietuvių 
ant dvasiškos dirvos; parašė „Išguldymas Bažnyčios apeigų“ 
pagal kun. Lunkevičių", kurio dabar paieškome turėdami kaštą 
ant išdavimo; toliau, „Skaitymai gegužės ir birželio mėnesy- 
je“, „Katekizmas“ ir t.t? Sugrįžęs į Lietuvą 1882 m., tapo 
Karmelitų klebonu ir daug čia padėjo vargo, kol ištaisė į dar- 
žinę maskolių paverstą, bet paskui vėl sugrąžintą bažnyčią. 
Buvo karštas platintojas blaivystės, kurios draugystę įvedė 

savo parakvijoje. Lig šiol per penkius Švenčiausios Panelės 
atlaidus blaivininkai daro iškilmingus apžadus nebegerti 
arielkos, ir taip labai suturėjo girtuoklystę. Ir dyvų dyvai! 
tas tikriausis lietuvis, Valančiauskio mokytinis, puikiausiai 
dėlto žinąs lietuvišką kalbą, — tik įsteigtoje parapijoje iš gry- 
nų lietuvių pradeda... grynas lenkiškas dievmeldystes: mal- 
das, giesmes, skaitymus, pamokslus, vos tik menkutę vietelę 
bepalikdamas lietuviškiems pamokslams. Laikas būtų atitai- 
syti tą neteisybę, bet dabartiniam perdėtiniui parapijos tebe- 
sant, rodos, negalės sulaukti, ir pabaigs lietuviai pačioje Lie- 
tuvos širdyje, Kaune, virsti į lenkus. O ką jie per tat išgrajys? 
Dvasiškus reikalus dabartiniai kunigai ir lietuviškai rūpes- 
tingai ir pasėkmingai atlieka, o politiški reikalai, kuriems 
terūpi, lenkų yra dar prastesni neg lietuvių. 


SPAUDOS DALYKUOSE 


Iš Petrapilės gauname žinią, jog spaudos dalykai neblogai 
stovią. Apšvietos ministras sutinkąs leisti lietuviams spaudą 
su lotyniškomis literomis, tik ministras vidaus dalykų manąs, 
tą klausimą reikią atidėti ant tolimesnio laiko. Taigi ir nėra 
žinios, kuomet gi Mokyto komiteto perstatymą įduos ap- 
svarstymui į Gosudarstvennyj soviet!. Būtų gerai, kad dabar 
įduotų, nes iš dabartinių septynių Sovieto sąnarių du tik tesą 
priešingi. 

Ne taip ramu mums, perskaičius atsakymus, kurius iš- 
siuntinėjo Kanceliarija po priniatiju prošenij na Vysočaišeje 
Imia prinosimych?, kurie šitaip skamba: „... prašymuose iš- 
guldyti meldimai apie leidimą spaudinti kningas lietuviško- 
je kalboje lotyniškomis literomis, na osnovaniji polučennych 
g. glavnoupravliajuščim kanceliariji prošenij Vysočaišych 
ukazanij, ostavleny bez posledtsvij“. 

Tuo tarpu, žinoma, niekas nieko gero nelaukė iš tos kan- 
celiarijos: rengėjams prašymų buvo gana, kad jie bus įrašyti į 

registrus; tai bent jų skaitlius liudys mūsų neatidėtiną reika- 

išij “* gali pasibaigti paro- 
dymu - „otkazat na otrez“". Ar paliks mums viltį dar per 
antruosius 30 m. kaip durniui prižadėdami nupirkti raudoną 
kepurę? Nebegal beišmanyti, ką ir bedaryt dėl parodymo, 
jog jau laiks ir didelis laikas paliauti mus varginus ir tamsy- 
bėje laikius... 

„Ūkininkas“ rašo, p. Smilga“ vyriausybei padavęs ar tris 
prašymus. Ant prašymo leisti spaudinti laikraštį, vardu „Ūkės 
reikalai“, atsakė — ne; ant kitų dar nesą atsakymo. Kada 
p. Smilga nunešęs prašymą, kad leistų jam spaudinti lietu- 
viškas maldų kningas, cenzūros perdėtinis jam taip atsakęs: 
„Ką, Tamistai rūpi maldų kningos? Tai kunigų reikalas! Kuni- 
gai neprašo, tai, matyt, jos nereikalingos“. P. Smilga neturėjęs 
ką ant to atsakyti, nes teisybė, jog kunigams daugiausiai pri- 
dera rūpinties apie maldų kningas. Bet ką mes matome? Nė 
vienas iš mūs dvasiškijos apie tai nemislija, nė vienam turbūt 
neatėjo į galvą pasirūpinti, idant jų dvasiškos avelės turėtų 
ant ko melsties... Karti tai tiesa, nėra vienok už ką pykti; ge- 
riaus bus, kad mūsų dvasiškija pasirūpins labiau apie litera- 
tūrą. Teisybė vienok reikalauja pripažinti „Ūkininko“ žodžius 
už perdėtus: tai ne tiesa, kad niekas iš Lietuvos dvasiškijos 
nepasirūpino. Ne vienas ir ne du rūpinos ir bandė, o rezulta- 
tus net „Sarge““ anais metais apskelbė. Rūpinas, bet visgi, su- 
lyginus su visu skaitlium, mažai; geistina didesnis krutėjimas. 

NAUJA LIETUVIŲ IŠEIVYSTĖ 


Žmonės, kurie nemoka nei rašto, nei jokio amato, o nori 
rasti aukso krūvas, važiuodavo seniaus Amerikon. Daugelis 
iš tų išeivių rasdavo vietoje aukso — neapsakomus vargus, 
turėdavo ilgai badauti, iki gaudavo kokį nors darbą anglių 
kasyklėse ar prie fabrikų. Vienam ar kitam sekdavos rasti 
lengvą darbą su dideliu uždarbiu, bet daugumas nepasiekė 

ieškomųjų aukso kalnų: kas galėjo, grįžo namulio, o kam ne- 
pavyko kelionė nei darbas, vargo toliaus svetimame krašte, 
raštais kai kada tiktai pranešdamas namiškiams — tėvynai- 
niams apie savo vargus. Taip tatai pamažėlio pradėjo mažin- 
ties išeivyštė Amerikon už marių, bet užtai prasidėjo kita, 
nauja, ne už marių, ale pas savo sasiedus ir bendrus lietuviš- 
kos giminės. Lietuviai būriais būriais traukia dabar Kuršan — 
tarnautų po dvarus. Kuršininkai, arba latviai, reikalauja nuo 
savo ponų vokiečių labai didelės algos, o nelabai nori klau- 
syti (savo dvarponių). Todėl ponai užsimanė samdyti darbi- 
ninkus iš Lietuvos, kurie eina už pigesnę algą ir ištikimiaus 
pildo pono paliepimus. Ypatingai pasididino darbininkų lie- 
tuvių skaitlius nuo 1897 metų. Pirmiaus samdydavo kiekvie- 
nas dvaras pavieniai dėl savęs, bet nuo praeitų metų pradėjo 
samdyti iš visos Lietuvos rinkdama darbininkus Nytaujos 
ūkėsų draugystė. Taip nusamdyti darbininkai buvo dalinami 
tiems dvarponiams, kurie nebelaikė latviškos šeimynos arba 
sumažino jos skaitlių. Lig šiolei dar tebėra skyrius pagal al- 
gas tarp latvių ir lietuvių. Latviams moka brangiaus, o lietu- 
viams pigiaus, nors jų darbštumas vienodas. Pagal kontrak- 
tus 1898 metų tokios buvo algos: 

Lietuviui darbininkui - (kurs tarnauja be pačios) duoda 
ponas ant metų 60 rublių ir užlaiko savo kaštų; merga gauna 
algos 30 rublių. Apsipačiavęs darbininkas (ordinarninkas) 
gauna ant metų 30 rublių, 40 pūdų rugių, 36 pūdus miežių, 6 
pūdus žirnių, 3 pūdus kviečių, 2 A (pustrečio) pūdo druskos, 
žemės plotą, kur gali pasodinti 6 pūrus bulbų ir pasėti 3 gor- 
čius sėmenų (linų), dar gauna ganyklą ir pašarą dėl vienos 
karvės ir dviejų avelių. Jei ordinarninkas nelaiko karvės, tai 
gauna per 6 mėnesius vasaros po 1 /, (pusantro) štofo švie- 
žiai pamelžto pieno, o per žiemos 6 mėnesius po 1 štofą ant 
dienos. Už tą algą vyras turi dirbti dėl pono visus metus, o 
pati nuo 25 lig 40 dienų. Taip dėl lietuvių; latviai gauna: ber- 
nas nuo 80 lig 120 rublių algos, o merga nuo 35 lig 50 rublių. 
Darbininkai su pačiomis gauna algos 45 arba 50 rublių ir 
grūdų daug daugiaus nekaip lietuviai. 

Žinoma, latviai baisiai užpyko ant lietuvių. Atsirado daug 
neapkantos ir keršto, bet lietuviai išturėjo, nepasidavė; jų 
skaitlius dar pasididino. 

Buvo visokių painijų ateiviams: jų kalba, jų tikėjimas bu- 
vo ne kartą niekinama, mat latviai ir vokiečiai kalba savotiš- 
kai, išpažįsta Liuterio tikėjimą ir neapkenčia katalikų. Ne 
vieną kartą kilo barnis iš to, kad dvarponis neleidė lietuviams 
katalikams švęsti savųjų šventų dienų, kurių nešvenčia liute- 
riai. Ir dabar dar nėra geros santaikos dėl švenčių šventimo, 
nors visur bemaž ponai leidė švęsti šv. Petrą, Žolinę ir Visų 
Šventųjų šventę. Kur nėra mišinio šeimynos (liuterių ir kata- 
likų), tenai katalikai gali gauti ir daugiaus švenčių, tai prigu- 
li nuo susiderėjimo. 

Didelės laimės neranda lietuviai Kurše, bet visgi gauna 
darbą su uždarbiu, o kas kenčia badą tėvynėje, tas džiaugias, 
radęs duonos kąsnį svetur, nors tas kąsnis labai įmirkytas 
prakaite. Apskritai imant, nėra ko užvydėti lietuviams dar- 
bininkams Kurše ir nėra ko džiaugties iš to, kad atsirado lie- 
tuvių išeivystė Kuršan. 

Dėl ko negeistinas traukimas pas latvius, dvi yra priežas- 
ti: 1) lietuviai Kurše negali pilnai užlaikyti ir neužlaikys savo 
katalikiško tikėjimo; 2) pražudys savo lietuvišką kalbą, kaip 
jau pasirodė iš senesniųjų ateivių. Aiškus tai dalykas. Ap- 
siausti iš visų pusių liuteriais, neturėdami arti savo bažny- 
čios, pripras prie tinginystos pildyme šv. Bažnyčios prisaky- 
mų ir pakryps prie liuterių, pas kuriuos nėra nei pasninkų, 
nei spaviednės, nei šv. mišių, nei brostvų. Apie lietuvišką 
kalbą nebėra nė jokios abejonės, kad ji galėtų užsiturėti: lat- 
viai turi savo kningas ir gazetas, latviai turi didesnį išlavi- 
nimą, o per tai ir įtekmę ant lietuvių, nesakant jau to, kad 
kiauras dienas girdi tiktai latvišką kalbą. Lietuviška kalba 
turi pražūti tenai. Lig šiolei geriaus užsilaikė Kurše tie lietu- 
viai, kurie atvyko su pačiomis, nes, gaudami ordinariją, 
gyvena su savo vaikeliais kupetoje. Šventės sulaukus, pasi- 
meldžia, rožančių giedodami arba kalbėdami, pasiskaito 
maldų kningas ir kitus skaitymus iš atsineštų kningelių; kai 

kada nueina ir bažnyčion, kam arčiaus; tankiai negali, nes 
katalikų bažnyčių labai mažai Kurše: viena nuo kitos labai 
toli. Jei tėvai išmintingi, tai tokios šeimynos užlaiko gerai ir 
katalikų tikėjimą, ir savo lietuvišką kalbą; valgydami savo 
valgį gali užlaikyti ir pasninkus, ir visą lietuviškos šeimynos 
paprotį - gali būti gerais katalikais lietuviais, nors ne visi iš 
tiesų esti. 

Daug sunkesnis gyvenimas Kurše lietuvio darbininko, kurs 
atėjo neapsipačiavęs. Neturėdamas mylimųjų Žmonių, su 
kuriais pasišnekėtų lietuviškai, veikiai pameta savo prigim- 
tąją kalbą, o būdamas su latviais prie vieno stalo, atsitolina 
nuo savo tikėjimo: paliauna žegnoties (mat latviai neturi 
žegnonės); pasninko dienose valgo su mėsa, jei taip randa 
išvirta, nes katalikams neduoda skyrimai valgyti; sulaukęs 
šventės, lietuvis neturi kur prisiglausti dėl maldos: bažnyčia 
per daug toli, namie neramu... ir pradeda vargšas vaikštinėti 
po pakraščius ir - mergauti. Kuršo mergos neturi nei gra- 
žaus veido, nei lipšnaus būdo, bet užtai nebrangina ir savo 
nekaltybės. Jos nedainuoja apie žalią rūtų vainikėlį ir baltą 
lelijėlę. Nelaukia, kad jas kibytų bernas, - ne viena pirmoji 
patraukia lietuvį prie savęs, kada jis dar ir nemislijo prie jos 
prisirišti. Užmiršta nabagas p. Dievą, užmiršta savo tikėji- 
mą; pradėjęs taip valkioties, arba visai sunyksta, arba, jei 
gali, apsipačiuoja, imdamas latvę. Vaikus pati auklėja liu- 
teriškai ir kalbina latviškai, ant galų galo ir pats vyras pa- 
virsta latviu. Taip buvo lig šiolei, ne kitaip bus ir pasididi- 
nus išeivystei. 

Daugelyje vietų dvarponiai giria lietuvius darbininkus, 
ypatingai apsipačiavusius: tokiems mat geriaus galima užsi- 
tikėti. 

Pavyzdin, toks atsitikimas. Viename dvare, kur buvo net 
keliolika šeimynų lietuvių ordinarninkų, latvis užveizdėtojas, 
nekęsdamas lietuvių, maldavo pono, idant išvarytų lietuvius, 
nes jis negalįs veizdėti ant „leišių“ (taip vadina lietuvius 
kuršininkai). Ponas, ilgai nelaukdamas, atstatė nuo tarnystos 
latvį užveizdėtoją, sakydamas: „Kad negali su lietuviais 

gyventi, eik sau nuo manęs; lengviau man gauti naują gerą 
užveizdėtoją nekaip 16 šeimynų gerų darbininkų“. 

Gražu, kad lietuvis turi šlovę gero, ištikimo darbininko (o 
gal tiktai dėl to, kad jis pigesnis?), bet sunku pasidaro ant 
širdies, pamislijus, kad tie varguoliai žmonelės pražus tarp 
liuterių — vokiečių ir latvių. Jų tikėjimas, jų kalba vargiai 
užsilaikys nesudarkyta. Vilkimės, kad bus geriaus. Iš naujų- 
jų atėjūnų skaitliaus yra ne vienas karštas katalikas ir geras, 
šviesus lietuvis. 

Lietuviai darbininkai, Kurše samdomi, pagarsėjo ir už 
rubežiaus. Pradžioje šio kovo mėnesio išvažiavo pro Liepojų 
80 darbininkų (iš Telšių ir Raseinių pavieto), kuriuos pa- 
samdė vienas didis dvarponis netoli nuo Berlyno, Prūsų sos- 
tapilės. Už kelionę užmokėjo dvarponis, o nuvažiavus ant 
vietos mokės jiems ant mėnesio 20 markių algos (apie 9-10 
rublius) ir duos jiems valgymą. Kontraktui pasibaigus, jei 
nebenorės atnaujyti, tas pats ponas turės juos sugrąžinti na- 
mo savo piningais. 

Prūsų dvarponiai ir kitur traukia kaimynus žemaičius. 
Siunčia į Žemaitiją pasamdytus agentus iš tų pačių žemaičių, 
mokėdami jiems po rublį už kožną atvestą darbininką; dar- 
bininkai, apart valgymo, gauna ant dienos artie 2 markių 
darbo laike, o šiaip jau — po 1 markę. Būtų gerai, kad žemai- 
čiai neištvirktų. Ant nelaimės, visi ištvirksta Prūsuose, nors 
čia kalbos nepražudo. Ištvirkina svetimi papročiai, svetima 
tikyba. Doresnieji katalikai ilgai neištveria: spjovę ant uždar- 
bės, eina atgal namo ir pasakoja tikrai liūdnus dalykus. Prū- 
sas, nors toks pats lietuvis kaip ir sasiedas žemaitis, vienok 
nemąstuotai nuo jo skirias savo tikyba. Žemaitis, nors ir la- 
bai tvirtas tikėjimo dalykuose, nėkuomet nepradeda ginčų 
apie tikėjimo gerumą; prūsas iš pirmo susėjimo, iš pirmo 
žodžio pradeda peikti katalikystę, pravardžiuoti ją ir išjuok- 
ti. Žemaitis prūso nėkuomet neužgauna tikėjimo jausmų, 
prūsas ir gerai darydamas žemaičiui be jokio atžvilgio dras- 
ko svetimą saužinę ir, rods, nėmaž nesupranta, kad tai jaut- 
riausi ir skaudžiausi vieta. Jiems rodos, taip mėšluodami 

katalikystę, juo patrauks prie liuterystės. Anaiptol, broliai 
prūsai! Misijas tegul atlieka pastoriai, o jūs, lygūs darbinin- 
kai, nekušinkite tokių dalykų, apie kuriuos turite neužten- 
kantį supratimą. Vienas sugrįžęs atgal išeivis šiaip mums 
pasakojo: „Einu keliu. Priveja mane važiuotas prūsas. Sakau: 
„Pavežėk, brolau, užmokėsiu!“ — „Sėskis, - atsako, - ir be 
mokesnio“. Patiko man prūsas, ir įsisėdau. Ir ką gi? Vežti 
vežė, bet ko jis man neprikalbėjo, kaip netironizavojo, tai nei 
išpasakyti negaliu. Kad ėmė viską mūsų peikti, nuo religijos 
ir papročių, nuo darbo ir proto, tad kiek kartų buvau jau 
iššokstąs iš ratų, velydamos eiti, ne ką tokio pažeminimo 
klausyti, — ir visgi nesuprantu, dėl ko neiššokau, ir degiau 
kaip ugnyje lig pat Klaipėdos. Ne geriau atradau ir dvaro 
gaspadoje. Čia užspėjau pietus. Sėdėjo pilnas stalas - prūsai, 
o tarp jų neseniai atvesti žemaičiai, daugiausiai — mergos; 
dar agentas tebebuvo, visi valgė mėsą, nors buvo gavėnios 
pėtnyčia. Prūsai valgė ramiai, retkarčiais tik pasityčiodami iš 
sulaužymo pasninkų, bet kaip katalikės mergos elgės, tai 
bjauru ir atsiminti: klykė juokės, mėsą pakeldamos kratė, per 
lūpas braukė, - tikrai kaip patrakusios. Ir tai tos, kurios Že- 
maičiuose buvo geros katalikės, o gal ir brostvas nešiojan- 
čios. Matyt, nejauku nabagėms svetimų papročių turėties, tai 
nori kuo veikiausiai užgniaužti saužinią, kaip kiti sielvartą 
užpila arielka. O kaipgi iš šalies bjauru matyti beprotystę! 
Nu, valgai, valgyk, bet kam tos komedijos, kam mindymas 
to viso, ką tik vakar garbinai ir lenkei? 

Pristojau į tarnystę. Atėjo viena šventė — neleidžia švęsti, 
ateina antra — neleidžia. Susirėmiau su užveizdėtojais, o kad 
ir tie ėmė tyčioties iš mano nobažnumo, spjoviau ant pelnin- 
gos tarnystos ir moviau namo. Ir gerai padariau. Badu ir čia 
nemirštame, o ko verta rami saužinė? Ramumo neatsversi 
feningiais. Priduriu dar, kad vaikai, jauni išvedami į Prūsus, 
per dvejus trejus metus užmiršta tėvų tikybą ir nebenori nei 
begrįžti prie tėvų. Oi, jų neleiskite svetur, bent kol į protą 
nesueis, kol nesutvirtės tikėjime. Apskritai neužmirškite, ką 
giesmelė sako, būk Tėvynėje ir juoda duona gardesnė esanti“. 

LIETUVIŠKOS SPAUDOS 
DALYKAI 


Negal žinoti, kaip iš tikrųjų stovi. Ant paduotų prašymų 
visiems po Kalėdų atsakė — palikta be pasekmių, palikta be 
pasekmių! O iš kitų įtikėjimo vertų šaltenių gauname žinią, 
kad Ministrų komitetas jau nusprendęs: ne vospreščat litovska- 
go šrifta, tai yra neužginti lietuviškų literų. Įvedimą gi į prak- 
tiką tųjų literų Komitetas pavedęs apšvietos ministrui. Na, ir 
žinok tu, ar džiaugties, ar po senovei pasilikti kurčiu? Išsi- 
rinkome tą pastarąjį, idant skaudžiai neužsiviltumėme. Kad 
Komitetas ir būtų nusprendęs nebeginti mums mūsų literų, 
tai ko! susilauksime tos laimės, kad jau išvysime ant savo 
stalo lietuvišką gazetą be baimės gulinčią, tai gali praeiti dar 
kokie metai. Gali ir į pastalį nueiti, jei mes paliausime reika- 
lavę ir bepradėm priminę, jog be užganėdinimo mūsų netu- 
rės pakajaus. Duok gi, Dieve, kad toji linksma paskala tikra 
esanti pasirodytų, kad pasibaigtų mūsų vargai ir nerimas- 
čiavimas! Vilkimės, nes viltis energijos priduoda, bet ir ne- 
snauskime, kad nebūtumėme apgauti. Kas ką turėjo užsima- 
nęs, tą tegul ir pildžia, neatidėdamas ant „geresnių laikų“. 

Sugrąžinimas mums spaudos daros vis reikalingesnis, nors 
dėl apstabdymo visokių balamutysčių, kurias, kaip įmano, 
platina visoki mūsų činauninkai, idant užgniaužtų lietuvių 
krutėjimą. Štai pavyzdys, Darbėnų (Telšių ap.) tarpininkas 
Razderišinas. Kada tarp žemaičių kilo abelnas krutėjimas dėl 
atieškojimo lietuviškųjų literų ir Razderišino apygardoje ėmė 
vyrai ne tiktai ant susirinkimų rokuoties, mąstyti, bet pradė- 
jo ir savo viršininko teirauties: kuom tai žemaičiai taip nusi- 
dėjo, kad jie vieni neturi savo druko, tuo tarpu kad kitos vi- 
sos tautos turi? Atsakydamas ant to, Razderišinas davė savo 
pavaldiniams šiokią lekciją istorijos. Dėl to, gird, žemaičiams 
nereikia skyrimo nuo ruskių druko, kad žemaičiai — tai... tie 
patys ruskiai! Seniaus čia buvo ruskiai; visi ruskai kalbėjo, 
neatskiriant nei kunigaikščių; čia visi buvo ir provoslauni, ir 

tokiais būtų pasilikę, kad ne nelaimingas susijungimas lie- 
tuvių su lenkais! Lenkai, gird, lietuvius nupratino nuo mas- 
koliškos kalbos, lenkai užmetė jiems ir katalikišką tikybą. 
Teisybė dėl to reikalaujanti, kad būtų sugrąžintas pirmutinis 
dalykų padėjimas!.. Na, jei visi tarpininkai taip gražiai moka 
istoriją, tai sveikiname juos ir siunčiame pasirokuoti su anuo 
prancūzu, lygiu žinovu maskoliškos geografijos. Anas pran- 
cūzas aiškino saviesiems, kad Novo-Georgijevo tvirtinė' 
(krepost), gulinti šalip Varšuvos, yra tvirčiausi visoje pasau- 
lėje, nes, iš vienos pusės - jūrios, iš antros - Pinsko pelkės, iš 
trečios - Karpatų kalnai, o iš ketvirtosios - Volgos upė! Kaip 
nei juokinga ta geografija, visgi ji tikresnė už Razderišino is- 
toriją ir išvedimą iš jos, kad dėl to žemaičiams reikia pamesti 
svajonę apie lietuvišką kalbą, o imties mokyties vien tik mas- 
koliškosios. Reikia stebėties, kad iš vyrų neatsirado nei vie- 
nas, kurs būtų dręsęs susijuokti jam stačiai į akis ir užkišti 
melagingą snukį. 


Iš ŠIAULIŲ GIMNAZIJOS 


Gauname keletą raštų nuo labai rimtų ir guodotinų asa- 
bų, kurioms saužinė liepė pataisyti, ką išvydo neteisinga 
(valig jų) mūsų laikraštyje. Raštams, pilniems išmintingų pa- 
tarimų, duodame vietą ir nesigėdžiame prisipažinti, kad bu- 
vom truputį įvesti į paklydimą. Malonu mums girdėti, kad 
kunigas Rodzevičius, gimnazijos kapelionis, nėra priešu mū- 
sų tautystės!! Šitie gi patys raštai aiškiai parodys ir tą, kad 
mes ne iš piršto išlaužėme užmetimus, nors korespondentai, 
rodos, norėtų, kad taip būt. Ir mes norėtumėm, kad paklydi- 
mas mūsų būtų pilnas, nes nekokia čia paguoda turėti vienu 
daugiau neprieteliu: geriaus velyjame įgyti vienu daugiaus 
prieteliu. Štai kaip skamba vienas atšaukimas: 

„Skaudu man, kad „Tėvynės Sargas“, spaudindamas Nr. 1 
klaidingus pranešimus, išsilenkė į kelią, kuriuomi „Svet“2 

keliauja: kelia tarp savųjų nesutikimus ir audras, mažutytes, 
tiesa, šaukšte vandenio, bet visgi audras. Valig manęs, laik- 
raštis, duodąs varsą tautiškai idėjai, kurstąs žmonių širdyse 
meilę to viso, kas yra savo, žadinąs žmones iš apsnūdimo, — 
kol atspaudins kokį straipsnį arba savo reporterių pranešimą, 
turi laikyties senos patarlės: skubėk - iš lengvo, jei nori pasi- 
daryti baidykle visuomenės opinijoje. Laikraštis, kaipo vado- 
vas žmonių, turi laikyties teisybės, mokyti tiesos, pranešti 
tiesą, kvėpuoti teisybe — vienu žodžiu, laikraštis žmonių, taip 
krikščioniškų, kaip yra žemaičiai, turi būti rėdomas dvasioje 
meilės ir tiesos, saugoties pranešimų perkreiptos tiesos arba 
stačiai klaidingų. 

Netyčiomis perskaičiau aprašymą apie Šiaulius, kame ku- 
nigas Rodzevičius taip baisiai išnešlovintas, kad jam, kaip tai 
sakant, nei doro siūlo nebepaliko. Girta gi, girta tie, kurie iš 
tikrųjų pagyrimo, bent taip didžio, neverti. Turi savo lopus 
Petrai, bet neliuosi nuo jų yra ir Povilai. 

Visų pirmu pasakysiu, kad nesmi prietelium kun. R.: jis 
mums dar naujas žmogus. Neįsigilinu į jo praeigą, neatspėju 
nei miglotos ateitės; vienu žodžiu, nebovysiuos užminimu 
mįslių. Tą tik pasakysiu, kad, nežiūrint į visas apkalbas, iš visur 
ant jo verčiamas, kun. R. nuo pat pirmosios valandos atvažia- 
vimo ir lig pat šio laiko negalima užmesti nieko svarbaus, kas 
priešintųs Bažnyčiai ir kunigiškai padorybei. Turi jis nosyje 
musių, tai tiesa, bet jo priešininkai turi tol daugiaus ir dides- 
nių musių, nes, tam dar neatvažiavus į Šiaulius, jau pradėjo 
šaukti gvaltu - jis visus nustums į pasuolį!.. ir nugi, viesuolą 
sukti: buntavoti mokytinius, puldinėti prie kitų, nurodžiant 
būsiantį kapelionį kaipo sumaskoliuotą, mokyti prie rašymo 
prašymų ir t.t. O paskui, kad anas skaitė Evangelijas tik lenkiš- 
kai, nugi, prieš jį ir ant jo! Tada kun. R. visiškai metė skaitęs 
Evangeliją ir ėmė išguldinėti „Tikiu į Dievą“. Tiesa, mūsų 
vyskupas sugrąžino skaitymą Evangelijų lenkiškai ir žemaitiškai. 

Laikraštyje pasakyta: 1) kun. R., išlipęs iš vagono, išsitaręs, 
kad Šiauliuose pilna litvomanų ir pažadėjęs kariauti prieš juos. 
Ant to tik tiek teatsakysiu, kad jo nieks nesutiko, o kad paskui, 

nuomonėms susidaužus, ir buvo vartojamos panašios išraiš- 
kos, tai ne dėl publikacijos; 2) kun. Rimeikis pamokslų ir kal- 
bų į mokytinius nesakė, bet porą tik sykių iš ambonos po 
sumos (vieną sykį lenkiškai). Dėl to ne tiesa, ką „Sargas“ rašo; 
3) kun. Olechna tai du pamokslu pasakė, bet jų mokytiniai 
neklausė; vienas buvo lenkiškas, antras lietuviškas. Mokyti- 
niai, persergėti už afrontą, padarytą kapelioniui, atsakė, kad jo 
kalbos per ištisą pusmetį nėkuomet negirdėjo, nei klasoje, nei 
bažnyčioje. Iš tikro buvo jis kunigas šventas, kuo geriausis, bet, 
valig manęs, - nekoks kapelionis; 4) „Sargas“ rašo, kad kun. R. 
persekioja lietuvišką kalbą iš neapykantos. Tai labai skaudu! 
Gal „Sargas“ ir žino, bet aš iš jo lūpų girdėjau tik prilankius 
atsiliepimus apie lietuvių triūsą ir džiaugės iš jų kloties; 5) pa- 
laimintas su 300 rubl., sako laikraštis; o ar jis pirmasis ir pa- 
starasis gauna „nagradnych“?“ Pas žmones taip yra, kad jau 
išvys ant ko ką nors juodą, tai jau stengias ir pabaigti juodinti; 
6) ant galo, tas kun. Rod. dvasiškai valdžiai buvo žinomas; dėl 
ko gi jį atsiuntė į Šiaulius iš Panevėžio, o kun. Dirginčius“ (se- 
minarijos profesorius) buvo nusiųstas į Panevėžį, ne į Šiaulius? 
A? 7) Dar prašau, Mošci? Redaktoriau, atsakyti, dėl ko prieš jį 
kelias tik pačios pakritos, patys prastieji žmonės ir nuovydūs 
kunigai? Sušiundžia jaunimą prieš jį, o gražius ir įtekmingus 
pamokslus vadina koketavimu jaunimo? ir t.t., ir t.t. 

Aš neadvokatauju, ale nenoriu, kad be jokios priežasties (?) 
kentėtų Zmogus - kunigas. Tepalaukia „Sargas“, gal kun. R. 
ką prasto padarys; tada ir aš pats padėsiu jį sutepti!“ 

Antras raštas su parašais dviejų žinomų asabų šiaip skamba: 

„Širdingai prašome vardan labai daugelio asabų tokios pat 
nuomonės, kaip ir vedu pasirašiusiu, iš priežasties insinuaci- 
jos, perskaitytos laikraštyje „Sargas“ Nr. 1, idant teiktumitės 
vardan teisybės nusiųsti į Redakciją dėl atitaisymo faktų ir 
sugriovimo apšlovinimų, užmestų ant garbės vertos asabos 
kunigo Rodzevičiaus, Šiaulių gimnazijos kapelionio. 

Kun. Rodzevičius, atvažiavęs į Šiaulius ir išėjęs iš vagono, 
negalėjo pasakyti — parvažiavau panaikinti litvomaniją, kad 
nieko nepažino ir niekas jo nesutiko. Priešingai, visuomet jai 

geidė kloties, ne kartą pats apie tai kalbėjo ir nėmaž nerėmė 
ir neremia siekių neprietelių mūsų Bažnyčios ir tautystės. 
Kun. Rod. tik ravėja viešpataujančius tarp mūsų netikėlius ir 
atšalėlius, pakeldamas dvasią iš atšalimo puikiausiais ir įtek- 
mingiausiais pamokslais ir patraukiančia iškalba, kuria jį 
Dievas apdovanojo ir kurios jam, kaip matos iš laikraščio 
„Sargas“ (?), pikti žmonės užvydi. (!) Pirmtakūnai kun. R., 
kapelionys, jaunimui nesakydavo pamokslų, apart kun. 
Olechnos, ale jo neklausė iš priežasties stokos iškalbos ir 
rimtumo tarp mokytinių. 

Kun. Rodzevičius po šv. mišių prie altoriaus išguldinėja 
„Tikiu į Dievą“, dėl to (?) ir neskaitė Evangelijų, bet, kun. ka- 
nauninkui (?) prašant, pradėjo skaityti Evangelijas abiejose 
vietinėse kalbose, neišguldinėdamas jų prasmės, bet skelbda- 
mas toliaus „Tikiu“. „Sargas“ kalba apie blėdingą įtekmę kun. 
Rodz. pamokslų, skelbiamų lenkiška kalba (?), kurios neva 
mokytiniai nesupranta. Tai falš! Nes didžioji dalis jaunimo 
namie kalba lenkiškai, o lietuviai, mokydamies nuo įženginės 
klasos religijos maskoliškoje kalboje, lengviai gali suprasti ir 
lenkiškoje. (?!) „Sargas“ darodžia, kad jaunimas paliovė tikė- 
jęs kun. R. žodžiams, kurs esti tiktai proga išjuokimų ir žartų; 
tokių netikėlių, nelenkiančių Dievo žodžio, yra labai mažas 
būrelis, šiundžiamas iš nihilistų pusės. Milžiniškas skaitlius 
jaunimo ir mūsų senų, kemšančius prie altoriaus, yra parody- 
mu ištroškimo girdėti Dievo žodį ir Dievo mylistos, šaukian- 
čios per kun. R. lūpas prie supratimo Dieviškos teisybės ir pa- 
taisymo mūsų gyvenimo. Dėl to išsigando velnias ir atsiuntė 
tiek judošių, idant neteisingų užpuolimu, visokiais keliais ir 
visur denuncijuotų (?) kun. R., patraukiant prie to ir dvasiš- 
kuosius piktos valios. „Sargas“ užmeta kun. R., kad paduoda 
ranką neprieteliui dėl spaudimo lietuvystės, visiškai be pa- 
mato, - niekame ir niekuomi negali to patvirtinti faktais. Lie- 
tuviškų pamokslų nesako dėl to, kad nemoka tos kalbos. Mums 
rodos, kad lietuvystė savo neteisingumu pati rausia savo pa- 
matus ir, tokiuo keliu žengdama, įveda kartybę ir skirtumą į 
bažnyčią ir į namus, ardydama santarvę, pašvęstą amžiais. 

Būdami uoliais katalikais, skaudžiausiai jaučiame skriau- 
das, padarytas kun. R. taip „podlymi““ ir melagingais užmeti- 
mais „Sarge“, už ką, žinoma, Dievas teisybių už kantrų nu- 
kentėjimą (?) tų skriaudų gausingai jam atmokės danguje, o 
mes visados kun. R. užjausime ir dėkavosime. 

Insinuacijos, neteisingai metamos ant dvasiškųjų laikraš- 
tyje „Sargas“, mažina jų rimtumą ir guodonę. Nenoris tikėti, 
kad rėdytojai jo geistų to savo žmonėms, nes dvasiškija be 
rimtumo neturėtų nė jokios įtekmės, apie ką labai, labai rū- 
pinas nuo seno mūsų neprieteliai. - Tiek“. 

Rėdytojai „Tėvynės sargo“, nenorėdami pasirodyti „pod- 
lymi“ ir kun. R. šalininkų akyse, lūpas sučiaupę, tyli, ap- 
svarstymą tų raštų palikdami patiems skaitytojams; paveda, 
nors gailu ant taip siauro dalyko, vietos tiek, kiek reikalauta, 
ir skaito šį ginčą už užbaigtą: daugiaus raštų nebepriims nei 
prieš, nei už. Vienok neprisižada tylėti, jei ilgainiui pasergės 
kokias naujas skriaudas lietuvių. Suprantamas daiktas: įgiltas 
nežiūri, kas įgilo, jei skauda; lietuviai ginsis prieš skriaudė- 
jus, ar jie bus maskoliai, ar lenkai, ar su trumpais skvernais, 
ar su ilgais. - Ženklus pastatė ir žodžius pabrėžė redakcija; 
tiek mūsų pertarimo. Negut tą tik pertarsime, autorių pirmojo 
rašto, kad Lietuvoje dar nebuvo girdėta apie dalijimą kuni- 
gams „nagradnych“, tad tikrai yra „pirmasis“. 


NAUJAS ŽINOTINAS 
KONFIDENCIONALIŠKAS CIRKULIARAS 
DIREKTORIAUS NARODNŲJŲ MOKYKLŲ 

KAUNO GUB. NUO 2 D. SAUSIO MĖN. 
1899 M. Nr. 19 


Skaitytojai „Tėvynės Sargo“ gerai žino, kad „Lietuvos ca- 
riukai“ — Vilniaus generalgubernatorius ir Vilniaus mokslo 
okrugo popečitelius, nei kiek neklauso caro prisakymų. Tas 


labai aiškiai pasirodė, kada caras nepravoslaviško tikėjimo 
mokytinius išliuosavo nuo vaikščiojimo į cerkvę. Mūsų „ca- 
riukams“, t.y. galingiems valdymieriams, neišpasakytai sugėlė 
širdį, kad jau nebegalės žudyti saužinės nekatalikų; dėl to, 
kaip įmanė, taip sukės, kad tik aplenkti aną caro valią. Įsta- 
bus buvo bandymas, beg nepavyks taip padaryti, kad ir vil- 
kas būtų sotus, ir ožka gyva, t.y. kad, neva klausant caro, lei- 
džiant katalikams neiti į pravoslaviškas cerkves, visgi vesti 
juos į cerkvę. Paliko tada tą patį dalyką, permainė tik pasi- 
elgimo būdą. „Jei nebegal varu varyti vaikus į cerkvę, tai ir 
nevarysime, - mislijo sau, - bet kas mums gins... kviesti?!“ 
Suktai pamislyta, tik visgi užmanymas nepavyko. Katalikas, 
paragavęs šiokios tokios laisvės tikybos dalykuose, nei girdėti 
nebenorėjo apie „užkvietimus“ į cerkvę; kilo daugelyje vietų 
protestai, apie kuriuos ne sykį rašėme. Garsiausis iš jų, iš- 
šaukęs štai žemiaus pridedamą cirkuliarą, buvo Zarasų (N. 
Aleksandr.) pavietavos mokyklos kapeliono, kun. Jurevi- 
čiaus!, kursai prieš tam tikrą komisiją išparodė, kad „užkvie- 
timai“ perdėtinių iškalų griežtai lyginas — paliepimams, nes 
kas gi iš bailių vaikų dręs atsakyti stačiai į akis savo perdėti- 
niui: „Nenoriu eiti į cerkvę!“ — jei perdėtinis rimtai pasakys: 
„Gospoda, prošu vas pomolitsia vmeste s nami za caria“!?ž Už 
tokį atsakymą dar gali sliedstvą padaryti: kas tave taip išmo- 
kė, dėl ko tu nenori, ir taip toliaus, kas jau ne kartą buvo at- 
sitikę. Prieš taip stačiai pastatytą klausimą, rodos, nebebuvo 
išsisukimo ir reikėjo aiškiai įsakyti mokytojams, kad moky- 
tiniai jau „ni pod kakim vidom ne privlekalis by poseščeniju 
pravoslavnych chramov““?; ne dėl to įsako, gink Viešpatie, kad 
buvo prie to rimta karione priversti, bet kad „po suščestvu ne 
terpimo““ ir „oskorbitelno dlia pravoslavnoj cerkvi“?. Mums 
tai vis tiek, dėl ko nevarys mus į cerkvę, by tik nevarytų! 
Prašome tada atminti štai šitą cirkuliarą ir žinoti, kad kiek- 
vienas bandymas ir paskui „kviesti“ vaikus į cerkvę bus iš 
mokytojų pusės pasipriešinimu savo perdėtiniams. 
„Perdėtinis vienos iš mokslaviečių, prigulinčių prie Kau- 
no direkcijos, užkvietė mokytinius katalikus 20 d. spalių mėn. 

praėjusių metų eiti į pravoslauną cerkvę ant panichidos (pra- 
voslaunų egzekvijų) už Dieve ilsiantį Gosudarį Imperatorių 
Aleksandrą III ir iškilmingiausioje dienoje 21 to paties mėn. 
ant molebno, pasibaigus dievmeldystei katalikų bažnyčioje. 

Pripažindamas panašų pasielgimą valdytojų mokslaviečių, 
nutaisytą dėl patraukimo mokytinių katalikų prie vaikščio- 
jimo į pravoslaunas cerkves, už visiškai be pamato, idant 
daugiaus nebeatsikartotų panašūs pasielgimai, patariant jo 
Prevoschoditelstvai“ p. Vilniaus mokslo okrugo popečiteliui 
nuo 22 d. gruodžio mėn. Nr. 11, 528, „vmeniaju v nepremen- 
nuju obiazannost“" valdytojams krikščioniškų mokyklų man 
pavestos Direkcijos, kad mokytiniai katalikai pažymėtų mo- 
kyklų nei kokiu būdu nebūtų traukiami prie vaikščiojimo į pravos- 
launas cerkves; prie šio paaiškinu perdėtiniams šiųjų mokyklų, 
kad traukimas mokytinių katalikų į pravoslaunas cerkves ne 
tik priešinas Aukščiausiai valiai, bet ir esybiškai yra neken- 
čiamas, dėl to kad dabar, kada mokytiniai svetimų tikėjimų 
yra išliuosuoti nuo vaikščiojimo į mūsų cerkves iškilmin- 
giausiose dienose, by koks pakvietimas gimdys mokytiniuose vieną 
tiktai nekantantumą, jei ne daugiau ką, kas pažeidžia Pravoslavi- 
ją, ir, iš antros pusės, duos persisunkusiai viena neapykanta 
viso ko rusko katalikiškai dvasiškajai Kauno gubernijos prie 
bepamatinių skundų ir dejavimų už persekiojimą katalikų 
bažnyčios per mokslo įrėdnes. Direktorius Al. Lebedincev, u. v. 
raštininko — Boguš“. 


IŠ RASEINIŲ APYGARDOS 


Raseinių apygarda, nors guli arčiausiai prie Tilžės, to vi- 
sos Lietuvos žibintuvo, nors kuone septyniomis parakvijomis 
ribojas su Prūsų Lietuva, vienok yra tol pasilikusi užpakaly- 
je kitų, ypatingai Telšių apygardos. Žmonės čia ne taip tur- 
tingi; žemelės išskaidytos taip, kad be amatninkystės vis 
sunkiaus yra tverti. Amatninkystė gi nekilsta aukštyn dėl to, 


kad žmonės čia papeiktinai nesirūpina apie savo apšvietimą. 
Turint tokią ilgą ribą su Prūsais, rodos, lengva būtų raseiniš- 
kiams būti viso ko pilniems be didelio vargo. Ir, tiesa, ariel- 
kos, anodijos, šilkų ir kitokių audimų, arbatos, gelžinių iš- 
dirbinių ir kitokių prūsinių daiktų čia rasi daugiau neg iš 
Maskolijos atvežtų, ale veltui teirautumis apie lietuviškas 
kningeles (nekalbant apie maldakninges), ypatingai gi - apie 
lietuviškus laikraščius. Neišpasakytai liūdna, kad paprūsio 
žemaičiai, drąsūs kontrabandninkai, kaip maži vaikai bijos 
lietuviškų laikraščių. Negal pasakyti, kad jie nenorėtų skai- 
tyti, nes kas gi dabar nenori tėvyniško rašto? Kurie nuvažiuoja 
į Prūsus, tie nepraleidžia progos bent ant vietos prisiskaityti 
sočiai; ale namo greičiaus dinamitą parsitrauks neg lietuviš- 
ką gazetą: taip bijo maskoliškų raudonsiūlių. Šita baimė pa- 
eina ne iš tikro pavojaus, nes raseiniškiai, sulyginus su kitais 
lietuviais, buvo daug rečiaus tramenami, bet iš papeiktinos 
lengvadūšystės; bijo taip, kaip gyvuoliai botago; išvys iškel- 
tą nagaiką, išgirs: „Nekušink!“ — ir eina, uodegą paspaudę 
šalin; kitas keikdamas, kitas gal džiaugdamas, kad nereikia 
klapatyties, o daugumui yra dar nesuprantamas reikalas ga- 
zetų. Už tą atsakymą prisiima tie, nuo kurių priguli apšvieti- 
mas. Taigi visų pirmu — maskoliai, kad neleidžia šviesesniems 
tamsuolius šviesti, paskui - Lietuvos apšviestieji, kad neturi 
rūpesnio paraginti žmones prie švietimos, nors paslapčiai, jei 
atvirai užginta yra. Paprūsio lietuviai patys ant savęs ima at- 
sakymą už apsileidimą, nes jiems netrūksta akstino iš pačių 
Prūsų pusės, bet kad daugumas iš tolimesniųjų nuo rubežiaus 
neturi už ko nusigriebti, kad ir mokėdami brangiausią pre- 
kę, negali įgyti nei lapelio laikraščių, tai jau nedovanotina 
apšviestesniems. Tolimesnieji raseiniškiai tuom tik tegalės 
teisinties, kad jiems trūksta tarpininkų, gyvenančių arčiaus 
prie rubežiaus. Broliai, prakrapštykite akis! Supraskite ant 
galo, kokie laikai užeina, su kokiu įnirtimu neprieteliai pra- 
deda patylomis knisti mūsų pamatus! Kaip gaujos policijan- 
tų nagus užrietę turi vien tik, kad užkištų mums burnas, ne- 
leistų persergėti neišmanančio! Kaipgi persergėsime juos, jei 

ne per raštą, jei ne per gazetas? Veizdėkite, kaip kitokiai 
protuoja tie, kurie rūpestingai skaito laikraščius! Veizdėkite, 
kaip ten maskolis dantis griežia, negalėdamas priveikti, o kaip 
drąsiai iš jų juokias mūsiškiai! Šviesesnieji, pasirūpinkite 
kiekvienas iš savo apygardos atsiųsti lig mūsų savo žmogų, 
kurs ne tiek pelno, kiek artimui naudos trokštų. Aprūpinsi- 
me jį taip, kad ir patroto neturės, bet be tokių pasiuntinių mes 
nieko negalime padaryti, nors ir šimtus pareikalavimų ap- 
turėtumėme: mūsų redakcijos neįstengia per savo agentus 
pristatyti kningų į visas Lietuvos šalis. Jei per didelis jums 
vargas per laikraščius platinti lietuviškas nuomones, tai 
sklenskite visokius atsišaukimus, ant vieno lapelio spaudintus: 
ar tai paraginimus bruzdėti dėl atieškojimo lietuviško druko, 
ar tai paaiškinimus, su kokiu tikslu yra platinamos tarp mū- 
sų maskoliškos mokyklos ir kaip nuo anų apsiginti. Šitokie 
trumpi atsišaukimai yra nesvietiškai įtekmingi, jie bene grei- 
čiaus sujudina mūsiškių protus už ilgus straipsnius laikraš- 
čiuose. Raseiniškiai, nedarykite sau gėdos, nepasilikite už- 
pakalyje kitų, skaitykite ir platinkit lietuviškai drukuotus 
raštus, nes tai — visas mūsų ginklas prieš užpuolančius! Bet 
ir kalba jūsų dideliai reikalauja iškuopimo, nes iš geros va- 
lios prikergėte vokiškų ir maskoliškų žodžių. Kningų neskai- 
tydami, nenujėgiate, jog yra kitur grynesnė kalba. 


APIE ŠIAURINIUS LIETUVIUS reiktų irgi pasakyti, kad apšvie- 
timas labai žemai stovi, o tautiškas supratimas dar žemiaus, 
ypatingai šiaurrytiniame pakuršyje. Žemės čia geriausios, 
žmonės turtingi, o gazetų kits nei per visą savo amžių nėra 
regėjęs. Biržai, Pabiržė (Rastausčyzna), Papilys, Pandėlys, Ro- 
kiškis, - vis tai išsižioję laukia, kad kas juos aprūpintų. Žmo- 
nių, žmonių su pasišventimu mums reikia!! Per rubežių per- 
varyti kningas nėra taip sunku, kaip sunku pervaryti kiaurai 
per Lietuvą. Ir tas būtų nekas, kad mūsų inteligentai parū- 
pintų bent stacijas, kur galėtų palikti dėl visos apylinkės, o su 
lengvesne našta traukti į tolimesnius kraštus. Rūpinkitės 


patiekti tokias vietas ir nevarykite laukan, jei agentas atsi- 
lankys pas jus, bet pagal galės palengvinkite jiems kelionę 
toliaus. Turtingesni apmokėkite už tą, ką palieka: atsiimsite 
nuo kitų po truputį. Agentui tas neparanku nuo kievieno 
kaulyti. 


EINANTIEMS į SVETIMAS ŠALIS 
PERSERGĖJIMAS 


Šimtai žmonių, pirmą sykį peržengiančių rubežių, yra ne- 
žmoniškai apgaunamų. Perėjusiais jau dėl to ėmė apiekavo- 
tis labdaringos draugystės, kaip tai šv. Rapolo ir kt. Apie tą 
tankiai garsinome „Sarge“'. Bet ir dar neperėjusius rubežių 
nemielaširdingai nuplėšia tie, kurie apsiima pervesti. Taigi 
dar sykį pranešame lietuviams, kad priėję prie rubežiaus ne 
kožnam įtikėtumėte, ypatingai nereikia susidėti su žydais. 
Piningų nėkuomet nereikia įduoti į jų rankas. Už vis geriaus 
pasiteirauti kokios ištikimos asabos, kas gal pervesti. 


15 AUKSTAITIJOS. Ne kartą širdį suskauda, matant tai, kad 
mūsiškiai daug vietose nežino ir nenumano, kaip turi apseiti 
su gudais (maskoliais) arba su nelabais savo broliais, kurie 
palikę (tapę) valsčiaus perdėtiniais, tarpininkams (posred- 
ninkams) ir policijai padus laižo, savo gerklę degtine pripil- 
dyti geidžia ir per tai savo broliukus skriaudžia!.. Liūdna 
taipogi Žinoti, kad valsčiaus sūduose arba sueigose (skodo- 
se) pišorpalaikiai viską nutaria, viską rėdo ir dirba, kaip no- 
ri, o tuo tarpu jie negali nei jokio balso pagal įstatymų turėti 
ir turi tiktai užrašyti, kas valsčiaus liepiama arba sūdžių nu- 
tariama; skurdu, kad žmonės nežino, jog učiteliai - valsčių 
dykaduoniai - neturi valios uždrausti vaikams lietuviškai 
kalbėties, lietuviškai mokyties rašyti, savo poterius kalbėti ir 
t.t., kad jie negali katalikiškiems vaikams pravoslauno tikėji- 

mo aiškinti ir per tai jų suvedžioti; skurdu, sakau, pasidaro, 
veiziant to, kad tėvai nesupranta, jog, atiduodami iškalon 
savo vaikus, jų dūšias per tai aniems išverstakiams dar ne- 
parduoda ir per tai gali užginti aniems vaikus suvedžioti ir į 
gudus versti. Galima tat prašyti sandarbininkų, idant jie pa- 
švęstų atskirus straipsnius, kuriuose išrodytų priedermes 
staršinų, starastų, sūdžių, učitelių, pišorių ir t.t., privesdami 
Gudijos įstatymus suprantamoje žmonėms kalboje, o už tai 
apturėtų nuo mūsiškių širdingą ačiū!, nes suteiktų jiems ne-. 
mažai numanymo ir žinios. 


Į MOKANČIUS KRITIKUOTI, 
BET NIEKO NENORINČIUS DIRBTI 


Tie lietuviai, kurie niekados neužsimislijo, kaip reikia 
apsiginti nuo dabartinio naikintojo mūsų tikybos ir kalbos, 
negali permanyti dvasios mūsų laikraščio. Daugumas bailes- 
niųjų sako, kad daug naudingesniau būtų ruskių neužkaba- 
voti, lenkti anų parėdymus, vingėti valdžios atsiunčiamųjų 
činauninkų; vienu žodžiu sakant, būti, kaip maskoliai reika- 
lauja, „blagonadiožnymi““. Tada, gird, rėdas, pripažindamas 
mūsų ištikimybės norą, nebegalės išturėti pagavimo ašarų ir, 
nosį šnypšdamas, išties prie mūsų rankas, šaukdamas: „Tar- 
nai mano! buvote ištikimi mažame, pastatysiu jus ant dauge- 
lio!“ — ir bers, bers mums visokias mylistas: sugrąžins druką, 
leis tverties po sodžius draugystėms, mūsų kalbą įleis į iška- 
las, kunigams leis iškilmingai apeigas atlikti, liuosiai žmones 
ganyti per gerą įtekmę ir t.t. O dabar jūs, sako, laikraštinin- 
kai, uostote tiktai, kad tik gauti prie ko prisikabinti, aną iš- 
dėti, valdžios rimtumą sumažinti. Prieš iškalas ilgiausius 
straipsnius spausdinate, kad iš tikrųjų reiktų kuo labiausiai 
vaikščioti į iškalą, nes apšvieta, kokia ana yra, tokia, ale vis- 
gi - apšvieta ir reikalinga... Tūli apšviestūnai ir aukštos kil- 
mės ypatos, kuriems šioje pasaulėje ir po maskolių jungu 

nieko netrūksta, į savo ištikimybę taip tol nubrenda, kad net 
prieš platinimą lietuviškų moksliškų raštų kilsta, vien tik dėl 
to, kad ant jų nepuikuoja parašas: „Dozvoleno cenzuroju!“* 
O kad užsimena apie kunigus apšvietėjus, tai ir rankas iš 
baimės nukrato: O, Viešpatie! tie kunigai - tai katalikų nelai- 
mė yra! Paklius - ant visos ir be to nuvargintos katalikystės 
kris dar didesnis persekiojimas. Jei lietuviai trokšta apšvietos 
ir be jos nebegali apseiti, tai tegul patys, patys „Žmonės“ vis- 
ką sau parūpina!.. 

Šitai sauja didesniųjų užmetimų, kuriuos teko girdėti nuo 
lengvų mūsų kritikų. Kaip jiems atsakyti? Atsakymo jie ir 
nelaukia, nes 1) savo nuomones skelbia kaipo kokią nebesu- 
griaunamą teisybę; 2) nes iš kalno žino, jog atsakymą gaus 
priešingą, ką nebe pirmus metus regi iš mūsų darbų. Vienok 
jei tie „ištikimieji“ teiktųsi atkreipti ausį savo ant neverto 
balso mūsų, tai išgirstų šitokį protavimą, jog mes turime ir 
galime taip agitavoti, kaip lig šiol agitavojome. 

Visų pirmu reikia aklam, nei vienos gazetos neskaitusiam 
būti, tvirtinant, jog rusišką rėdą gal suminkštinti ir jo politi- 
ką atkreipti... savo paklusnumu ir nuolaidumu. Maskoliška 
politika remias ant trilinko pamato: 1) ant patvaldystės caro, 
2) ant rusiškos tautystės ir 3) ant pravoslavijos. Jau nuo šimto 
su viršum metų Rosijos tvirtybė yra remiama ant to trejopo 
pamato; nuo šimto su viršum metų ruskiai politikai karaliauja 
ir nuo veido žemės nustumti stengias visa, kas tik yra prie- 
šingas nors vienam iš paminavotųjų punktų; nuo šimto metų 
su viršum todėl visi nerusiški ir nepravoslaviški gaivalai yra 
ant smerčio paskirti, —- tai dėl ko gi, norėtumėme žinoti, turėtų 
rėdas permainyti savo politiką, matydamas, jog jam vyksta, 
jog svetimi gaivalai vis labiaus į patamsius slapstos, jog anie, 
supratę savo silpnybę, nebedręsa nei balso pakelti? Ne, to- 
kiame padėjime dalykų ne jausmingas pasigailėjimo ašaras 
lieti, ale triumfo himną galės užtraukti; dar vienas sylų įtem- 
pimas, dar vienas sutartinis —- urra! ant pavergtųjų, — ir galas 
klapatui: maskoliška idėja švęs džiaugsmingą pilno pasise- 
kimo šventę. Šviesiausieji rusiški žemininkai, geriausieji 

tėvynės sūnūs prabilo, Mikalojui IP? apsivainikuojant: „Po- 
ne, - sakė, — tu esi vienas ant šimto milijonų; prie tėviškos 
tavo ausies negali prieiti visi balsai nuskriaustų ir paniekin- 
tų: leisk dėl to mums prie savo kojų stoti, norintys teisybės 
veikiaus ją prigautų“. Ir ką gi? Patvaldystė juos durniais iš- 
dėjo. Ištikimiausi buvo per visą šimtą metų finliandiečiai*; jų 
ramumas - visam svietui žinomas; ant jų istorijos lapų neuž- 
rašytas nei koks pasipriešinimas ruskiams. Ir ką gi? Ruskys- 
tė vienu kirčiu nukirto visas jų tiesas, pačių carų pripažintas 
ir šiandien svarią savo ranką uždėjo ant tų ramiai, laimingai, 
šviesiai ir turtingai lig šiol gyvenusių pavaldinių. Džiaukis, 
lietuvi: turi brolį kentėjimuose - finliandietį!.. Nekilo prieš 
savo sanbrolius maskolius Lietuvos Kunigaikštystės sūnūs 
ruskiai unitai ir katalikai. Ir ką gi? Pravoslavija tarė: ruskis 
negali būti kitoks kaip pravoslaunas! - ir vienu kirčiu išdras- 
kė anų saužines, neatsižvelgdami, jog 5 milijonus įmurdė į 
desperacijos pragarą. Už ką viskas? Už tą, kad Viešpaties 
ranka pavedėjo juos kitokiu, nekaip maskolių politikams tin- 
ka, keliu. Ar pasigailėjo jų ašarų? ar išklausė ir atsiminė jų 
nuopelnus? ar atsiminė bendras žmogiškas tiesas, kurios ne- 
valijamos šaukias atmonijimo? Ne! ne! ir ne! Širdys perdėti- 
nių viešpatystės nesuminkštės; savo politikos nepaliaus, - tai 
yra šventa teisybė. Jie gali tik būdą elgimos mainyti valig ap- 
linkybių. Gurka?, perdėtinis ant Lenkų karalystės, buvo bai- 
sus brolystėje su Apuchtinu“, globėju mokslo, ten pat. Bega- 
linė priespauda lenkų, begalinis paniekinimas anų išdavė 
vaisius visai priešingus tiems, kokių laukė: vietoje priartini- 
mo lenkų prie savęs, atitolino; vietoje meilės, įkvėpė baisią 
neapykantą į lenkų širdis. Ir ką gi? Šitai išvydo, jog ne viską 
gal su štiku ir su dalba paimti.. Permainė savo pasielgimą: 
juos caras aplankė ir meilų žodį tarė, jiems leidė pastatyti 
paminklą mylimamjam raštininkui Mickevičiui“, jiems davė 
už perdėtinį šviesų ir karališkos kilmės perdėtinį kunigaikštį 
Imeretinskį“. Lietuvoje panašiai dedas. Gurkams panašių 
perdėtinių mums nėkuomet netrūko. Spaudė mygo mus, ka- 
da apie pasipriešinimą nei mislis nekilo mūsų galvose. Jug lig 


„57. 


1885 maždaug metų nei koks rašytas protestas nepasirodė. Ir 
ką gi? Ar suminkštėjo anų širdys? Anaiptol: kasmet tai sun- 
kesnius vargus mums atnešė, kasmet daugiau pinklių ir pan- 
čių rados ant mūsų kūno ir dvasios liuosybės. Ir kokius gi 
vaisius išdavė tasai Kachanovų - Orževskių“ mėsinėjimas? 
Visų pirmu, pagimdė dabartinę lietuvišką laikraštininkystę, 
ant kurios pečių jūs, „ištikimieji“ lietuviai, verčiate visas Lie- 
tuvos nelaimes. Ne dabartinė lietuviška literatūra užtraukė 
skaudų persekiojimą, ale skaudūs persekiojimai pagimdė li- 
teratūrą, kurioje užvis balsingiaus praskambėjo — skausmo 
styga, pažeminimo ir paniekinimo styga. Rėdui priešingą li- 
teratūrą pagimdė rėdo užsimanymas - palaidoti mus gyvus. 
Argi jums keista, kad gyvi, baime perimti, sušuko: „Ką gi 
darote, kanibalai?“ Argi jums keista, kad gyvieji ėmė už pe- 
čių kratyti letargiškai apsnūdusius, šaukdami: „Nukratyk 
miegus nuo blakstienų savo! Pažvelk, kas aplink tave daros! 
Bent duobės krašto atsispirk su savo koja, nes, jei to dabar 
nepadarysi, rytoj bus jau vėlu, kad su galva užpils tave!“ Ir 
ką gi? Dabar, o ne kada pirma kilo balsai, reikalaujantys at- 
mainyti pasielgimą su lietuviais, nes, tokiu būdu elgdamies, 
varu varys prie rėdui nemalonaus darbo. 

Antra, kits kitą tvirtindami, kits kitam šviesą po akių sta- 
tydami, mes nepaliovėme buvę - taipgi „ištikimais“ Rosijos 
pavaldiniais. Mes negriauname jos vienybės, mes jai neužvy- 
džiame galybės, mes jai visokios palaimos geidžiame: tegul 
visi jos sūnūs vaikščioja šviesoje ir turtuose, o nuo jų veido 
nėkuomet linksmumas nenyksta! Valia dėlto ir daug to paties 
geisti; valia ir išpuola, nes meilės darbai nuo savęs praside- 
da. Geidžiame tada sau gyvybos tautiškos, geidžiame paka- 
jaus saužinės, be ko nebus žmogus kantantas; geidžiame kuo 
platesnės šviesos, be kurios šiandieninėse sunkiose ekono- 
miškose sąlygose nebegal beapseiti. Esame tada lygiai su ki- 
tais ištikimi, nes gero Rosijai geidžiantys pavaldiniai; juggi ji 
bus dar tvirtesnė, jei visi pavaldiniai bus šviesūs, turtingi ir 
kantanti. Esame dar ištikimesni už kitus, nes esame darbo 
vyrai, o ne tuščio plepalo, kam čia prikaišioti mums ir mūsų 

darbą pravardžiuoti pozityvišku ar negatyvišku, neturint gero 
supratimo, koks gi lietuvių darbas šiandieninėse sąlygose gali 
būti dauginančiu ar mažinančiu! Kam čia paskandinimo kri- 
tika, kurią taip lengva išduoti su Havanos cigaru dantyse, 
minkštame krėsle sėdžiant? Paprabavokite darbo, gyvo 
veiksmo, paveizdėkite paskui į savo darbo pasekmes - tada 
galėsite parodyti: šitoksai štai darbas yra pozityviškas, o tok- 
sai - negatyviškas. O kame jūsų darbai geresni už mūsų? At- 
minkite, jog sutvertą išmėsinėti ir silpnumus atrasti lengva, 
ale daug sunkiaus patiems ką nors sutverti. Esame tada iš- 
tikimi. Tos ištikimybės nėmaž nepažeidžia „uostymas ir ieš- 
kojimas, prie ko tik galėtų prikibti“ ir „valdžios rimtumą 
pažeminti“ ir t.t. 

Valdžią, kaipo valdžią, Dievo įstatytą, lenkiame. Piktą 
valdžią, žmonėms blogai darančią, neprilankią valdomie- 
siems, skaitome už Dievo daleidimą, kurį kad nukreiptų, be 
paliaubos prašome pas šventųjų patronų užtarimą. Bet ką 
tikroje neapvežoje laikome - tai pildytojus valdžios, kurie, 
prisidengdami jos ploščiumi, jos rimtumu, šėlojas po svietą, 
kartkartėmis tol peržengdami aštriausios valdžios ribas. 
Kiekviena bėgėdiška skriauda, nuplėšimas, supurvinimas ir 
paniekinimas silpnesniųjų — teišeina į aikštę ir tegauna, ką 
užsipelnė! Argi gal dievobaimingai užtylėti apie darbus pri- 
stovo tik dėl to, kad jis yra pristovas, kada jis apninka tuščią 
sodžių, laužo duris, gandina kūdikius - vardu valdžios, lie- 
piančios ieškoti lietuviškų raštų? Argi gal užtylėti, kada tar- 
pininkas neklausančius jo užmanymų rinktinius — žulikais, čia 
pat, jų bute, vadina? Ne! to niekas jiems nedovanos, nors 
patsai caras už jų pečių stovėtų! 

Dėl ko ilgus raštus, priešingus dabartinėms iškaloms, 
spaudiname ir ar galime taip daryti, paieškokite kitoje vieto- 
je šio Nr. ir kitų pirmesniųjų"“. 

Ant užmetimo, ar verta lietuviškus raštus platinti, never- 
ta nei burnos aušyti: tokią abejonę tik žandarai tegali turėti. 

Svarbesnis, ale nelogiškas yra baudimas tų kunigų, kurie 
norėtų platinti tarp savo avelių apšvietimą per lietuviškus 

raštus. Visų pirmu reikia teisybę pasakyti, kad tokių kunigų 
arba visiškai nėra, arba, jei yra, tai koks keletas, kurie visa- 
me būryje lietuviškos dvasiškijos — kaip lašas jūroje. Mums 
rodos, kad nepaklystantys kritikai, neužgindami žmonėms 
pasirūpinti apie įgavimą raštų, tuom pačiu leidžia ir kuni- 
gams juos įgyti ir kitiems duoti. Kas gi tai yra Lietuvos ku- 
nigas? Taigi tas pats „žmogelis“ - lietuvis, tik su batais ir su 
šviesesnėmis akimis. Sakydami „mūsų žmonės“, visuomet 
turime suprasti artojus, amatninkus ir... kunigus. Visi jie vie- 
nu kvapu kvėpuoja; visų jų gyslose tas pats kraujas vaikščio- 
ja; visi jie sūnūs tos pačios motynos — Lietuvos, sąnariai to 
paties kūno. Dėl to, kad kas pažeidžia vienus, ir kitiems 
skaudu. 

Didžponių tai galime nerokuoti tarpe „mūsų žmonių“, nes 
ir dvasia, ir norai daugumą jų išmeta iš lietuvių bendrijos. 
Tankiai jie, įsižiūrėję į neprisiekiamas žvaigždes, nebenori 
beatminti, kas čia aplink dedas. Ale kaip gal išmesti iš tarpo 
„Mūsų žmonių“ kunigą, kurs šimteriopais ryšiais yra suriš- 
tas su lietuviška šeimyna? Kunigas mokslą įgavo kaip? Per 
kruviną procę ir pasišventimą likusių tamsybėje! Argi gali 
juos užmiršti? Ir štai jo tikrieji broliai nebegali beatsigauti iš- 
sikaštiję; seni tėvai neturi pakajingos senatvės iš jo priežas- 
ties. Kunigui tas guli ant širdies. Kits šelpia savuosius iš tų 
grašių, kurius nuo svetimų surenka už tarnystę; daugumas 
vienok jaučia, kad tai negeras būdas šelpimo, visų pirmu dėl 
to, kad ir svetimieji nėra kunigui svetimi ir juos, biednesnius, 
reikia šelpti, antra, praktika parodo, kad gyvas piningas, 
gentims įduotas, ant gero jiems neišeina: žmogus, papratęs 
rublį sunkiai uždirbti, gavęs veltui, nebrangina ir per tat į 
niekšą pavirsta. Kaipgi tada kunigas išsimokės skolą savo 
sanbroliams? Mokslų, mokslu ir mokslu. Mokyk žodžiu, mo- 
kyk pavyzdžiu, - tai tavo, kunige, pareiga. O kad kunigas 
brolis išvys aiškią skriaudą savo brolių ir tėvų, ar jis turi šir- 
dį užgniaužti ir tik „Dievui ant garbės“ pasakyti? Tai per maž! 
O kas kunigui belieka, jei jam rėdas mokyti neleis, o saužinė 
visgi ragins atsiteisinti? Belieka visgi saužinės, o ne ko kito 

klausyti ir, rėdui gresiant, mokyti, tai yra imti kuo didžiausį 
dalyvumą triūsoje Lietuvos inteligentų. Jei daktaras, rėdo 
nubaustas už apšvietimą savųjų, neantmeta šašuolėčio ant 
visų lietuvių daktarų, kurie gali ir toliaus pasilikti giliai už- 
migę ir nei apie ką nesirūpiną, tai ir nubaustas kunigas tik 
už save teatsako, o visa katalikystė čia šalyje stovi. Tiesa, 
maskoliai, ieškodami tik progos prisikabinti, gali nuo vieno 
mesti „kalčią“ ant visų. Ale prieš piktą valią ir beprotystę pa- 
saulėje nėra vaistų. Kas nori šuniui sulieti, tas lazdą atras. 
Kam katalikystė nepatiks, tai ir kitokias prikabas išras. Ir taip 
visus „mūsų žmones“, ar jie nešiotų pilką sermėgą, ar striuką 
jupelę, ar ilgą juodą žiponą, visus užkviečiame iš pastarosios 
galės šelpti lietuvišką literatūrą, kuo aržiausiai ją platinti tarp 
kitų, nemokančių įgauti. O kas iš to išeis - tai težino Visaga- 
lis. Mes neįstengiame taip giliai įsiekti mislimi, mes tik dirb- 
sime, ką šiandieną dirbti saužinė ragina iš visokių atžvilgių. 

Ateis, neabejojame, tas laikas, kad ir tušti plepiai kritikai 
prisidės prie darbo vyrų. 


AR PER DAUG RAŠOME 
APIE IŠKALAS? 


Tūls gana šviesus lietuvis, skaitąs keletą laikraščių ir šiek 
tiek pažįstąs jų dvasią, užmetė mums, kad per daug vietos 
paskiriame mokyklų dalykams. Valig jo, tatai išpultų daug 
mažiaus sielvartuoties apie iškalas. Nemislijame, kad daug 
panašių atsirastų, žinome vienok ir tą, kad jisai ne vienas pats 
yra nešiotojų panašių mislių arba ir pralenkiančių jas. Iš 
vienos pusės, tada stovi daugumas - bijančių ir traukiančiųs 
nuo ruskų iškalų; iš antros, mažumas — bijančių, bet visgi 
kemšančių vaikus į ruską iškalą. Mes stovime pirmajame 
būryje. Dėl mūsų nėra gyvesnio klausimo, nėra skaudesnės 
vietos, kaip ruskinimas mūsų vaikų per popiškas maldas, o 
anų neblikus, per giesmes ir dainas, kurias turi prašyti ir 

neprašomi giedoti, kaip tik paregi kokį susirinkimėlį. Kokią 
įtekmę ruska iškala turi ant jaunų dūšių, nebenorime čia be- 
pradėm tvirtinti ir darodinėti; žingeidūs tesikreipia prie se- 
nesniųjų NNr. „Tėv. Sargo“. Gana šiuokart žinoti, kad kokio 
raugo statinė prisigeria, tuo jau visuomet atsiduoda; vai- 
kiūkščiai su žaliomis galvomis ir širdimis greičiaus prisige- 
ria nekaip augę, su įsirpusiais protais ir širdimis; ilgiaus ir 
smarkiaus tuo kvapu atsiduoda, - dėl to ruskas rėdas visus 
savo gudrystės išmislus taikina prie mūsų, kad tik daugiaus 
iškalų mes patys taisytumėme, kad tik daugiaus vaikų į anas 
leistumėme. Mygimas gimdo lygų atsispyrimą; pašėlęs nai- 
kinimas lietuvystės — pagimdė karščius jos apgynėjus, litvo- 
manais pramintus; varymas į užpečkį katalikiškos tikybos — 
pagimdė protestus per studentų lūpas, o visų didžiausis 
mygimas per iškalas mūsų kalbos ir religijos — argi turėjo pa- 
silikti be atmušimo arba su mažu atspyrimu? Ne, nes viskas 
prisilaiko prigimties įstatymų: lygus — lygų. Visų didžiausį 
ataką ant lietuvystės maskoliai per iškalas varo, tą visi švie- 
sesni jau seniai žino. O jei tą žino, kas do protas daryti už- 
metimus, kad tam klausimui per daug vietos pašvenčiame? 
Ne per daug, bet per maža! Reikia veizėti į neprietelių, kaip 
jis savo sylas sutaiso; kame daugiau sylų surenka, ten reikia 
daugiaus pastatyti priešingų sylų, nes kitaip įsiverš į mūsų 
vidurį. Daugumas žinių apie iškalas yra vėl aiškus ženklas, 
jog jos visiems, ne tik mums už vis labiaus rūpi. Joms vietos 
neduoti, ne taip interesingoms duodant, būtų neteisinga. Kad 
anos būtų po visą laikraštį išbarstytos, gal ne taip kreiptų 
skaitytojų atidę, ale mūsų nore yra, kad kuo daugiausiai ant 
savęs atkreiptų, ir dėl to tariamės geru keliu einą. Jei kartais 
dręstumėte prikergti mums neva per didelį neapykantą iška- 
lų, mums, kurie papratę prunkšti „prieš visa ką maskolišką“, 
kad ir su didele iškada dėl savęs, tai prašome paveizdėti, kas 
dedas tarp starovierių maskolių. Dėl pavyzdžio paimkime 
Jonavą (Kauno apskr.). 

Jonavos valsčius didelis; gyventojai maišyti. Didumas lie- 
tuvių, mažumas — sulenkuotų lietuvių, o tarp jų yra cieli 

sodžiai starovierų maskolių, nuo kiek šimtų metų apsigyve- 
nusių Lietuvoje. Jie - tikri prieteliai lietuvių; jie atmena, jog 
neseniai galinga Lietuva buvo laisvės žemė, jog Lietuvos ku- 
nigaikščiai lygiai tėviškai glaudė visus kitur persekiojamus. 
Glaudė ir Krymo išgintus karaimus-žydus, glaudė totorius, 
glaudė ir pačius maskolius, kurius jų pačių sanbroliai už vierą 
ar mokslą ant laužų degino. „Senosios“ tikybos prisilaikan- 
tys maskoliai buvo persekiojami per visus amžius, ramiai 
Dievą garbino tik į Lietuvą persidanginę. Jų nelaimė, kad, 
amžiams praslinkus, persekiotojų ranka ir čia juos pasiekė. 
Prie jų pradėjo taikinti visus tuos vaistus, kuriuos taip gerai 
ištyrėme ant savo kailio. Visų pirmu tada ėmė kviesti į iška- 
las, į cerkves, ale lig šiol be pasekmės. „Nėra kvailių! - sako 
starovieriai. —- Mokyties mes mokomės, bet namie, kits nuo 
kito; ten, kur atsiųsti misionieriai mus nepalyčia, ten, kur 
popas mūsų vaikų nelaimina!“ Paslaptingų iškalų yra negut 
tik pas žydus daugiaus kaip pas starovierius. Užniežtėjus kuo 
daugiausiai privaisyti iškalų, rėdas su kumščiais užsimetė ant 
Rimkų, starovierių sodžiaus. Rimkų sodžiuje yra 30 kiemų 
pačių starovierių, nuo amžių čia apsigyvenusių. Jie priguli 
prie Jonavos valsčiaus, kame, žinoma, yra „narodnaja“, sočiai 
visiems užtenkanti, kas nori maskoliškai pravoslaviško rau- 
go. Bet aukštesniųjų pakurstomas mokytojas Dedelevas ir 
vietinis popas ėmė visur landžioti, kad įtaisytų valsčiuje dar 
vieną iškalą. Bet ką gi? Starovieriai, rankos prieš anuos ne- 
pakeldami, vien tik išjuokimu karščių rūpesnių apie rimkie- 
čių (?) gera mokėjo juos atšaldyti. Paskui ką tarpininkas su 
valsčiaus perdėtiniais nedarė, kaip nežudė rimkiečių, ant vi- 
so ko jie turėjo atsakymą: dėkavojame ponams už rūpesnį apie 
mūsų (?) gera! - mums užtenka iškalų; naujų nestatysime! 
Nuošaliai gi patiems perdėtiniams bepradėm kalbėjo: tegul 
popas nesikiša, tai statysime; tegul mokytojai mūsų papročius 
lenkia, tai statysime iš paskutinio, nes tada iškala bus mums 
brangi ir maloni. Štai rėdas visaip trukdė ir neleidė pasista- 
tyti maldų namą, 0 vienok štai pasistatėme, ir dar kokį pui- 
kų! Dėl ko? Dėl to, kad tas dalykas mums malonus. 

Paminavotieji karžygiai maskolystės ir pravoslavijos — 
menki žmonės. Popas, vietoje rūpinties apie apšvietimą ir 
priderantį pamokinimą savo avelių, landžioja po svetimas 
trobas, kur jo niekas nelaukia. Dagirs kur sergantį nepra- 
voslauną, jau ir yr kaip žydas su kromu: bene priimsi sakra- 
mentų pravoslaviškai? Ne iš vienos vietos starovierkos išplakė 
jį su šluotomis ir su šlapiais skarmalais (fakt!). Nežinome, ar 
liovės. 

Mokytojas Dedelev dar aržesnis. Patsai, paskutiniu gir- 
tuokliu būdamas, kad visgi turėtų šiokią tokią svarbą Direk- 
cijos akyse, apsiėmė pildyti vienkart ir žandaro, ir paslėpti- 
nio policijos agento pareigas. Donosčikas visiems žinomas, 
ypatingai ant tų, kurie vaikus namie mokina. Iš to aprašo su- 
prasti galite, jog Dedelev yra negut perekinščikas, nes tik 
kūlvartos, pardavę dūšią, nebeturi nei šlovės, nei saužinės. 
Taip ir yr! Dedelev tai ne kas kitas kaip - tikriausis lietuvis 
nuo Šiaulėnų, Dėdelis, kurio tėvas, įsipainiojęs į lenkmetį 
1863, nuo Sibirijos atsipirko priėmimu pravoslavijos, ap- 
krikštijimu savo vaikų ir perkeitimu pagaliaus savo pavardės. 
Tš tokių renkami yra „švenčiausi“ misionieriai į mūsų kraštą. 
Vienok pradeda jiems vis nebe taip sekties. Tas patsai Dede- 
lev-Dėdelis turėjo pasitraukti į kitą vietą, į Deltuvą (Dzie- 
waltowo), nes valsčiuje atsirado drąsių žmonių, kurie ėmė jį 
vadinti tikru jo vardu. Pirmąją vietą tarp jų užima dabartinis 
staršina Juoz. Monkevičius iš Jaugėliškio. Jis dar nebuvo 
staršina, kad vyrai dręso parodyti savo nekantantumą iš Dė- 
delio. Tokiam, sako, neduosime furmankų, ir galas! Taip ir 
padarė ir prigovorą surašė. Dėdelis, gavęs apie tą žinią, neb- 
tilpdamas kailyje, įšoko į selską ir ėmė visus rinktinius keikti, 
ne prasčiaus už Ramygalos tarpininką'. Išskaitęs cielą litaniją 
keiksmų, viską apkarūnavojo, išvadindamas vyrus — parda- 
vėjais Kristaus (christoprodavcy), bet ant tų žodžių p. Mon- 
kevičius prieš visą selską ant pirštų išrokavo, kad tai Dėdelis 
viską velniui pardavė pradedant nuo pavardės ir vieros. Bu- 
vo tai gavėnioje, perniai. Ir ką gi? Kad Monkevičius neužilgo 
viso valsčiaus vienu balsu buvo į staršinas pakeltas, Dedelev 

neužilgo turėjo kelnaites po pažasčia išsinešti - kur kitur, 
kame dar jo nepažįsta. Deltuviečiai, žinokite, ką turite! 

Geras išmintingas kunigas - tai vaikščiojanti mokykla. Šis 
kraštas yra be galo sulenkuotas, ne pačių lenkų, bet kunigų. 
Iš kieno įkvėpimo per ilgus metus reikalavo jie lenkiškų po- 
terių, kurius dėl to žmonės prasčiausiai mokėjo? Plaukai ant 
galvos stojos veizint į tuos pačius katalikus, pagonis — per 
lenkystę. Kiek tai vargo turėjo padėti rūpestingi jaunieji ku- 
nigai, kaip tai: J. Jokymas, Tirylis ir dabar Urbonavičius?, kol 
išmokė poterių ir katekizmo! Pasirodė kas? Kol lenkiškai rei- 
kalavo, visi negalėjo išmokti; kaip tik pradėjo lietuviškai rei- 
kalauti, veikiai su džiaugsmu pramoko, o su poteriais ir į 
namus sugrįžo išvaryta motyniška lietuviška kalba. Smerti- 
nai nusidėtų dabartinis administratorius kun. Urb., kad ap- 
leistų tą, ką jo pirmtakūnai su vargu įvedė. Matyt, kad „lit- 
vomanija“, nors „manija“, bet kuriose ne kuriose vietose yra 
sveikesnė už lenkystę. Matyt, kad dar nepražuvę dėl Lietu- 
vos tie sūnūs, kurie pradėjo laužyti savo liežuvį svetima kal- 
ba, jei atsiras daugiaus „litvomanų“. Aplink Jonavą štai tėvai 
tarp savęs kalba lietuviškai, bet vaikams ir tarnams liepia 
šnekėti lenkiškai, nes tokia buvo mada. Kada vėjelis biškį 
kitaip papūtė, ėmė ir visi tarp savęs lietuviškai šnekėti. Jei 
šiaučiai kriaučiai madas įveda ir perkreipia, tai dar greičiaus 
gali tą padaryti kunigas. Teatsimena, koks jų pašaukimas, 
kokios karalystės reikia mokyti! 

Salantuose ir Grūšlaukyje. Labai keistas yra 
vienas dalykas. Paprasti geradėjai trokšta, kad jų darbus visi 
kiaurai permanytų ir garbintų, o maskoliai kiaurai perma- 
nančius jų „geradėjystes“ keikia trilaipsniniais keiksmais. Štai 
pavyzdys. 

Perniaimet, rodos, spalių mėn. ant rinktinių (vybornųjų) 
sueigos, pišorius (katalikas, turįs pačią ruskę) pranešė apie 
neišpasakytai džiaugsmingą, naują rėdo geradėjystę dėl že- 
maičių. Štai rėdas duodąs duosnia savo ranka net 500 rub. ant 
padidinimo valsčioniškos Salantų mokyklos. Didžioji pusė 
protingų ir permanančių dalykus vyrų vienbalsiai atsiliepė: 

dėkavojame už tą naują geradėjystę! Ale mes patys čia pat 
būdami geriaus žinome už tolimus viršininkus, ar užtenkan- 
ti yra mūsų mokykla. Yra ji didelė ir mūsų valsčiui tuo tarpu 
užtenkanti. Kad ilgainiui pasirodys kitaip, tai mes patys pa- 
prašysime. Nemačijo ir bauginimas, kad baisu yra atmesti 
caro (?) mylistą. 

Tik tan balsan neprašomas įsikiša karčemadvokatys Vi- 
luckis iš Grūšlaukio. „Kad jums tų 500 rub. nereikia, tai lai 
rėdas mums juos dovanoja; mes duosime žemės, pastatysime 
iškalą ir užlaikysime mokytoją, ir nereiks mums vaikų vežioti 
už 10 viorstų“. Maskoliams to ir tereikėjo. Tuojaus pišorius 
užrašė, o Viluckis parūpino artie 30 parašų vyrų, kurių pro- 
tas ne giliaus siekė už Viluckio protą. Pavasaryje štai, kovo 
mėn., atvyksta tarpininkas R. į Salantus dėl įvykdinimo ano 
rudeninio prigovoro, bet koks jo buvo nusistebėjimas, kad 
visai netikėtai išgirdo vienbalsiai: mokyklos mums nereikia, 
žemės dėl jos neturime, patys, biedni būdami, vos kasdieni- 
nę duoną užsidirbame; užlaikyti mokytoją — neįstengiame!.. 
Todėl nei statyti, nei padėti statyti nežadame... Ir kaip nepri- 
kalbinėjo tarpininkas; viskas ant tuščio pasibaigė trilypiu už- 
keikimu tarpininko: „... ich mat! Kto etich durakov vrazumil? 
Svoim umom ved etogo dela ne poniali by!“ (kas gi tiems 
durniams protą įvarė? Jug savo protu būtų nepermanę). Ne- 
gavęs nieko čia, puolo su nužemintu prašymu prie grapienės 
Zotijos Tiškevičienės, kad duotų žemės, bet mažą viltį tetu- 
rėdamas. O gailu, sako: „Jei grapienė žemės neduos, tai ir iš- 
kalos nebus!“ Nu, tegul sau ir nesti. 

Nebus ir Naujame Impiltyje Darbėnų valsčiaus, dėl 
to kad darbėniškiai pradžioje gegužės mėn. vienbalsiai atsi- 
sakė ir pirštą prikišti prie to dalyko. Nelaimingi tie tarpinin- 
kai! Jiems po kartuvių karone įsakyta įvaisyti nors po keletą 
mokyklų, o čia kaip nevyksta, taip nevyksta. Ir gerai! 

Ką gi kita ir mes patarsime, jei ne vienbalsų šaukimą: 
„Turime gana iškalų ir net per daug; laikai sunkūs, skolose 
esame paskendę! Sunku visiems išsimokėti! Kad bent lie- 
tuviškai nors po biškį mokytų!..“ Kadangi to teisingo jūsų 


266: 


reikalavimo maskoliai neišklausys, nes vienybėje nesate ir iš 
vieno nedarote, tai tą mokslą tame tarpe turi atlikti, kaip pa- 
taria p. Vargdienėlis, mūsų seselės, gražioji mūsų lytis. Jus, 
mėlynakės, kviečiame į darbą, nuo jūsų daug priguli. Moky- 
kitės pačios daugiaus, tiktai, žinoma, ne burlokiškoje iškalo- 
je ir kuo rūpestingiausiai mokykite vaikučius! Įkvėpkite 
aniems meile Dievo, meilę katalikų Bažnyčios, meilę Lietu- 
vos žemės, mūsų tėvynės ir gražios jos lietuviškos kalbos. 
Žiemą turite daug laiko; ant jūsų nieks neatkreipia akių, bent 
neveikiai dar ant jūsų atkreips, o tuo tarpu galėsite daug ge- 
ro padaryti. Ginkimės visi, kaip kas gali ir išmano, iš vieno, 
atmindami, kad Kauno direkcija neužilgo pradės raginti tar- 
pininkus, kad įvykdintų jos užmanymą, įstatyti po maskolį į 
kožną sodžių. Matykite, kas do rūpesnis apie mūsų apšvieti- 
mą! Kad jiems rūpėtų tikras apšvietimas, o ne ruskinimas 
mūsų krašto, tai tą apšvietimą varytų lygiai visoje imperijo- 
ie. Tuo tarpu kad pas mus net per daug yra mokyklų, viduje 
Rosijos lindo tamsiausi maskoliai, nei „Tėve mūsų“ gerai ne- 
mokantys. Dėl ko gi ne ten daugina skaitlių iškalų? Aa! Žino- 
me jau dėl ko! 


Iš ANTRO KRAŠTO. Malonu man čia pat pažymėti tiesiai 
priešingą padėjimą tų pačių dalykų, dvarų ir dvarponių'. Ne 
naujyna po Lietuvą keliaujant akyvai dairyties po dešinei ir 
po kairei ir be paliaubos vežėjų teirauties. Lietuviai ir žemai- 
čiai vežėjai lygiai noriai duoda reikalingus atsakymus; kan- 
tanti, kad ponas teikias maloniai su anais šnekučiuoti, nė- 
maž nesučiaupia savo lūpų. Važiuoju iš Kaltinėnų į Vainutą 
ir toliau į parubežį. Šaltame šių metų pavasaryje diena iš 
tikro nepaprastai giedri. Oras šiltas, arkliai garuoja, o čia už 
Šilalės ir kalnų, ir smiltynų, atsirado. „Nieko nepadarysi! - 
tarė vežėjas. — Saulė plėšia viršutinį apdarą. Leisk, poneli, 
cigarą patraukti!“ — nedrąsiai pridėjo nusivilkdamas.“Nu, 
gerai! Leisiu tau parūkyti kadagius, kurius tu panosėje ūstais 
vadini, ir gerą cigarą duosiu, bet ne veltui: turi man pasakoti 

visa, ką tiktai žinai apie čia regiamas vietas. Na, pradėk! 
Kaip tas upelis, kurs, patsai ne per didis būdamas, tarp taip 
didžių kalnų bėga?“ - „Tai Ilgata“. - „O kieno tos ilgos lan- 
kos pagal Ilgatą?“ — „Tai jauno pono Eugenijušo Povstanskio, 
kurio dygstantį dvarą tuojaus pamatysime už ano pilkal- 
nio“. — „Pilkalnio?!“ — taip staigiai atsiliepiau, kad net vežė- 
jas atsisuko ir su neįsitikėjimu paveizėjo. „O kaipgis! tikras 
pilkalnis, švedų kalnas. Viduje eąs didis sklepas, pilnas pi- 
ningų. Už tad ponas noriąs aną ištirti ir piningus išsiimt, tik 
aš kad pamisliju, tai nėra jam reikalo knaisioties po žemes, 
kad ir be to nėra nusigandęs: ponai Povstanskiai pasiturinti, 
mokyti ir dideli darbininkai“. — „Nu, brač, tu čia keistus 
daiktus pradedi man pasakoti: aš tau antro cigaro nesigailė- 
siu, jei nemeluosi. Aš šmotą Lietuvos štai pervažiavau, o ne 
daug tokių dyvų atrandu, kad jauni turtingi, mokyti žmonės 
apsisėstų nežinia kokiame pasvietyje, ant Ilgatos ar Jūros 
kranto, ne ant juokų imtų grikius sėti ir darbuoties dėl to 
krašto. Man, brolau, rodos, kad giriamieji tavo ponai ar pi- 
ningų neturi, arba, jei turi, tai čia tik ant „majovkos““ at- 
važiavo“... Vežėjas rūsčiai sukrutėjo. „Tai kam čia ant tuščio 
kalbėti: tamsta patsai išvysi!“ — ir, suraukęs kaktą, nusisukė. 
Ką bebuvo daryti? Išsirepečkinau iš ilgų žemaitiškų ratų ir, 
liepęs palaukti, pasiskubinau ant parodyto pilkalnio. Vargas 
užsimokėjo: užlipau ant vieno iš didžiųjų pilkalnių, kurie 
nemažai turėjo patarnauti anuose kryžiokų ir švedų laikuose. 
Didelė ir akyva būtų paprūsio istorija, kad tas pilkalnis pra- 
biltų ir išpasakotų visa, ką yra datyręs ir regėjęs. Tuo tarpu 
jisai tylėjo, rimtai medžių karčiais judindamas. Apskritai nu- 
dailintas, ant keliolikos sieksnių iš lankų pusės iškilęs, jisai 
galėjo būti kitados neprieinamu. Už poros viorstų, antkalny- 
je už Ilgatos, matės naujai užvaisytas sodnas: už jo naujomis 
sienomis ir šviežiai išdegtomis plytomis spindėjo keletas 
budinkų tarp kitų susenėjusių ir į žemę jau lendančių. Ant- 
ras smiltynuotas antkalnis liepomis uždiegtas, kas man gana 
keistu daiktu pasirodė ir ko negalėjau paslėpti nuo savo sėb- 
ro. „Nedyvokis, poneli! Kožnam žmogui Pondzeis duoda 

kitokią laimę; p. E. P. medeliai vyksta: ką tiktai įkiš, tas bus 
prigijęs. Ar jis kokį sekretą iš užrubežiaus yra parsivežęs, ar 
ką?“ — štiko doras Ontė (Antanas). Pasiskubinau išrišti jam 
tą klausimą, jog daug panašių sekretų gal parsivežti iš tam 
tikrų mokslainių. 

Traukiamės toliaus kalnuotu puikum keliu. Ontė pildo 
prižadą: nei ant minutės nenutyla. Čia, sako, provizorius, 
metęs aptieką, ėmės už ūkės; čia pons Šimkevičius taip mit- 
riai sukas aplink ūkę, jog, kaip matai, gali pasidžiaugti, pa- 
šiandien susiskaldęs ir senas. Bet ir jo toji buveinė Keberkšta 
ar kitaip kaip praminta, nebeatmenu, ir jo paties pavardė: 
Jurevičius — nuo Jūros upės, yra didelio senumo. Ir ta vieta 
daug ko pasakyti mokėtų apie šlovę lietuviško vardo. Pasa- 
koja, būk jisai dar turįs rašytus dokumentus, kame dabar iš- 
kraipyti lietuviškų vietų vardai kitados grynai skambėję ir 
raštuose, kaip tai dabartinis Pojurze — buvęs ir lenkiškuose 
raštuose Pajūris vadinamas. 

Štai vėl puikiausis ant kalno, ant Jūros krašto, gojus — 
Raganynė. Pritinkesnio vardo negalėjo jam duoti: jei tos ne- 
naudėlės raganos gali žmogų sužavėti, tai tik ant šitokių kal- 
nų, šitokiuose gojuose! Neužilgo atsivėrė platesnė padangė, 
pasirodė ir Jūros zerkolinis veidas, o toliaus puikus, iškilus 
plytų rūmas, iš priešakio išmargintas. Tai Pajūris, Žvingių 
filija. Susilyginęs su tais iškilais rūmais, jau norėjau kepurės 
siekti, tik gerai paklausiau: „O dėl ko gi štai dvaras ir sodnas 
yra kalniaus, o bažnyčėlė, kuri, matyt, vertai taip išgirta 
„Przegląde““, stovi ant pat Jūros upės?“ — „Kokia, poneli, 
bažnyčia? Jug tai pravaras, kurį jaunas pons didžiu kaštu 
pastatė, prie kurio vienas žydas, pono numylėtas, turtingu 
paliko; dabar jis stovi tuščias“. „Dėl ko mūsų ponai be žydų 
vis dar negali apseiti, dėl ko tokie puikūs rūmai stovi be 
naudos“, - tai jau mano galvoje pasiliko. O, kadgi toki vieta 
pasitaikytų kokiam pramoningui amerikiečiui arba nors vo- 
kiečiui! Jisai mokėtų veikiai atgauti ir kas yra išduota ant 
statymo, ir ką yra žydas nenaudėlis, savo poną užvylęs, 


pavogęs. Visos vigados čia pat: plytų pravarinės, didelė upė, 
kuri užtvenkta galėtų pati būti puikiausiu motoru, sukančiu 
mašinas; galėtų ir dinamoelektriškas mašinas sukti, o su jo- 
mis kiek tai darbo yra dabar nudirbama! Čia galėtų įtaisyti 
kokią nors fabriką: verpimo, audimo ar kitokią kokią. Argi 
neišsiras nei vienas kapitalistas, kurs paimtų aną namą ir 
pasinauduotų? Tokių vietų nedaug tėra ant svieto. Kokia tai 
būtų visai apylinkei nauda iš uždėjimo kokio nors fabriko! 
Neapdirbti žemės vaisiai yra dabar pigūs, o apdirbti - visgi 
brangūs. Tai pelnas! Kiek dar darbininkų rastų sau užsiėmi- 
mą ir susiturėtų nuo išeivystės? 

Kad paprastas pravaras ėjęs, ir tai visas Pajūrio miestelis 
buvęs aprūpintas. Staigiai pasisukus už sodno po kairei, iš- 
vydome dalį dvaro budinkų, taipogi kaip iš mieros: visi cie- 
li, tvirti, stogai padorūs, matyt, kad rūpestingos akys paregi 
kožną kertelę ir neišvalijęs nepalieka. Tai dvaras jauno dvar- 
ponio ir ūkininko Mauricijušo Povstanskio. Mažas upelis 
Mylė dvarą atidalija nuo bažnyčios ir viso miestelio. Graikiš- 
ka bažnyčėlė ant aukšto Jūros krašto padoriai išveizdi, o vi- 
dus — tai net per puikiai išdabintas. Visur taip čysta ir malo- 
nu, kad ir Dievas, rodos, gali čia prilankesnis žmonėms būti. 

Tolesnė kelionė per Tenenių lygumas ir purvynus jau ne- 
bepadarė tokio įspūdžio, kaip nuo Šilalės lig Pajūrio. 


SPAUDOS DALYKAI 


1. „Kaip kitur, taip ir Petrapilėje, J. M. arkivyskupui 
liepiant, kunigai iš sakyklų apsakė apie badaujančias gu- 
bernijas ir rinko aukas dėl jų. Žmonės labai gausiai dėjo pi- 
ningus, ką matydamas p. Antonevičius padavė prašymą 
ministrui vidaus dalykų, kad daleistų atspaudinti ir tarp lie- 
tuvių išplatinti kningelę apie badą'. Būtų tai patraukimas 
lietuvių prie dar didesnio duosnumo, o ir iš išpardavinėjimo 

nemažai susirinktų. Vienok prašymas ne po ilgo buvo at- 
mestas“. 

2. Panašių bandymų buvo ir daugiaus. Anais metais, cho- 
lerai užėjus, tūls lietuvis parašė tam tikrus persergėjimus ir 
meldė valdžią, kad daleistų aną išplatinti tarp žmonių. Ne- 
leidė. Neleidė ir tada, kad šalip lietuviško teksto pridėjo ir 
maskolišką. Vėl perniai, kad visiems prabaščiams išsiuntinė- 
jo po keliolika kningelių apie sučėdyjimo kasas prie pašto 
kontorų, vienas guodotinas klebonas pataisė ją lietuviškai ir 
rengės su tam tikru prašymu įduoti ministrui finansų, idant 
tasai, atmindamas bent ekonomišką naudą, užtarytų žodį už 
daleidimą atspaudinti suprantamoje kalboje. Kas su ja nuti- 
ko - nežinome. 

3. Perskaitę korespondenciją iš Varšuvos į maskolišką 
gazetą „Moskov. Vedomosti“?, labai nusiminėme ir nustojo- 
me vilties sulaukti lietuviškos literatūros Ruskių viešpatys- 
tėje. Štai ką ir kaip rašo: „Šiose dienose p. ministras Vidaus 
dalykų suturėjo išleidinėjimą lenkiško laikraščio „Zorza““ ant 
8 mėnesių“. Iš tos priežasties kiek įstengdamas teršia išleidė- 
jus lenkiškų gazetų dėl žmonių; sako, jose nesą nieko pamo- 
kinančio, redaktoriai važinėją Žmones buntavoti prieš mas- 
kolius, ir traukia toliaus: „Išleidimą lenkiškos gazetos dėl 
žmonių turi paimti valdžia į savo rankas, neleisdama prieš tai 
nė kokių privatiškų laikraščių. „Selski Vestnik“? yra rando 
išleidžiamas; šiaip jau nė kokioms privatiškoms asaboms ne- 
leista išleidinėti maskoliškai gazetas dėl žmonių. Dėl ko gi 
leista yra visokiems Prėszynskiams ir Malinowskiams“ iš- 
leidinėti tokias gazetas lenkiškai? Laike generalgubernato- 
riaus Šuvalovo" kilo projektas išdavinėjimo randinės lenkiš- 
kos gazetos dėl žmonių. Rodos, tasai projektas dabar bus 
įvykdintas, „Zorza“ ir „Gazeta Šwiąteczna““ turi daugybę 
prenumeratorių tarp Lenkijos valsčionių. Lietuvoje „Zorza“ 
išeina su viršum 800 egz., o „Gaz. Šwiąt.“ su viršum 2200 egz. 
Tuos 3000 egz. lenkiškų išdavimų, persisunkusių atskalūnyste 
nuo ruskių, traukia kunigai ir lenkiški obyvateliai dėl sulen- 
kavimo ir „apšvietimo“ lietuvių, mažagudžių ir baltagudžių. 

Idant pasisektų Lietuvoje „russkoje delo“ ir dėl atrėmimo 
tenai lenkiškos propagandos, geistina būtų neįsileisti tokių 
išdavimų į šitą grynai ruską kraštą. (?) Bet turime viltį, kad 
šitie išleidimai neužilgo užbaigs savo gyvenimą, o jų vietą 
užims randinė gazeta dėl žmonių lenkiškoje kalboje, kuri bus 
siuntinėjama tiktai į tas vietas, kame gyvena lenkiški vals- 
čionys. Reikia džiaugties, kad vietinė valdžia pripažino vo- 
dingumą (?) privatiškų lenkiškų gazetų dėl žmonių“... 

Jei tai ne melagystė dėl sušiundinimo maskolių valdžios 
prieš lenkus, jei maskoliškas randas nebeleis privatiškoms 
asaboms išleidinėti lenkiškas gazetas dėl žmonių, kaip ne- 
leidžia maskoliškas, tai tol greičiaus neleis išleidinėti jas lie- 
tuviškai. Dieve gi brangus, kokios dar tamsybės tebesama 
„šventoje Rosijoje“, pagaliaus ir tų galvose, kurie moka į 
gazetas rašyti! Tamsybė lyginas begėdystei melavime: Lietu- 
va - grynai ruskas kraštas!? Benorėk doros! Na, matyt, dar 
ilgai reiks mums, kaip sako kitoje vietoje gerbiamas mūsų 
sandarbininkas p. Dėdė Atanazas", „garbinti carą ir laukti 
bado, neturint laisvės ir šviesos“. 


JUOZAPAS PAŠKEVIČIUS 
1872-1899 


Malonūs „Tėvynės Sargo“ skaitytojai! Tarkite amžiną at- 
ilsį už vėlę dar vieno mus palikusio „litvomano“, kaip va- 
dindavo jį kerpėmis apaugę ir sudūlėjusiais už kortų protais 
senbočiai. Visi kiti sveiki žmonės vadino jį tik „karštu lietu- 
viu“, ir šieji buvo teisingesni. 

A. a. Juozapas Poška, dar jaunas kunigužis, kilęs iš Grin- 
kiškės parapijos, birželio 20 d. krito pasišventimo auka, sun- 
kaus kunigo darbo auka, nešdamas paskutinę paguodą — šv. 
Sakramentus sergantiems dėmėtąja šiltine Vyžuonų parapijoje 
(ties Utena). 

Nei jo amžius, vos 27 metų, nei tarnyba, vos 4 m., neleido 
spėti, jog giltinė čia pat. Na, Dievas geriau žinos, ką darąs, - 
tebūnie Jam garbė ir už tai! Ale nesigilindami į Dievo tvarką, 
turime prisipažinti, jog kiek kartų tenka mums pasižymėti 
kurio tikro lietuvio mirtis, tiek kartų padarome tai su sužeis- 
ta širdimi ir nekantriai. 

A. a. kun. Juozapas buvo mums dar artimesnis už kitus, 
nes jo plunksna dažnai prirašydavo mūsų laikraščio lapus 
įdomių viešų reikalų. Pasirašydavo — Utigue. Taip iš jo 
plunksnos, taip ir iš gyvų jo lūpų žėrė gyva ugnis, už tai jį 
vieni ir vadino „įsikūnijusia litvomanija“, o kiti ant rankų 
nešiojo. Nesirgo jis jokia manija, kai visą širdį davė savo 
tėvynei Lietuvai ir kai tarnavo jai visu savo išmanymu, vi- 
somis pastangomis. Glaudus, lipšnus, menkos išvaizdos 
žmogelis visados ir visur pritiko prie žmonių. Bet tas men- 
kutis ūmai augo milžinu, o jo balsas virto griausmu, kiek 
sykių išgirdo burnojimą religijos tiesai, paniekinimą Lietu- 
vai ir lietuvių kalbai. Tada iš tikro nemokėjo susivaldyti, bė- 
rė skaudžius, bet visados teisingus žodžius, nėmaž neatsi- 
žvelgdamas, ar prieš jį stovi aukštos kilmės asmuo, ar bent 
aukštai bestovįs tarnybos laipsnyje. Išgirs, būdavo, grynos 
lietuvių kalbos kraipymą, patirs kvailus tėvus, kurie nuo pat 
mažens pratina savo vaikus prie svetimos kalbos; išrinktą 
neteisingą teisėją ar viršilą — ir ima sielavartu degti; nei die- 
ną, nei naktį neras ramumo, kol ko nepadarys blogybėms 
atitaisyti. Kun. Paškevičius-Poška nemokėjo būti per abi pu- 
si geras: ką numanė pagarbos vertą, tą amžinai mylėjo; ką 
įspėjo niekšą esant, to nei aukšta kilmė, nei aukštas titulas 
neišgelbėjo. Tokie žmonės geromis aplinkybėmis toli nueina 
ir daug gera padaro, ypač kad visados esti kupini neišsibai- 
giančios energijos. 

Taip tatai a. a. kun. Juozapas Bažnyčiai ir Tėvynei dirbo 
kone per trejus metus Kuliuose ties Gargždais ir per nepil- 
nus metus Vyžuonose. Kokios jis žmonių meilės buvo ten 
ūmu laiku įgijęs, tegul bent tai parodo, kad, jam mirus lim- 
pama liga ir veikiai ėmus gesti, nebuvo jokios galimybės 

sulaikyti žmones, puolančius nors negyvą pamyloti. Ei, var- 
guoliai! kun. Juozapo širdis numanė jus ir už durų; ale dabar 
tyli ir tik iš ano pasaulio laimina. Parapijonai pamūrijo jam 
sklepą, ko nė vienam kitam kunigui nebuvo padarę. O kle- 
bonui tik tarstelėjus, kad neužmirštų ir palaidoto, tuojau pa- 
sipylė aukos paminklui. Per ilgo atsistos čia pat ant kapo 
gražus paminklėlis už 200 rublių. 

Na, kas girdėjo, kad tik per 10 mėnesių galėtų Žmogus 
taip pavergti kitų širdis? Jei „litvomanija“ padarė tokį žmo- 
gų, tai tebūnie palaiminta tokia litvomanija! Nei Bažnyčia, 
nei Tėvynė neturės nuostolių, turėdama tokių sūnų. Mirė 
labai dievobaimingai pasiruošęs mirti. 

Matant tokią karštą žmonelių meilę, jų būrių būrius su- 
plaukusius į laidotuves, veltui ieškojai bent vieno kaimyno 
svetimo kunigo. Bene tretį kartą tenka mums pažymėti toks 
keistas kaimynų kunigų pasielgimas. Kai miršta kuris klebo- 
nas, suvažiuoja po keliolika; mirus Svėdasų klebonui buvo 
13; taip pat ir mirus Leliūnų klebonui, a. a. kun. Poškos kai- 
mynams. O kai miršta vikaras, lygiai pašvęstas Dievo tarnas, 
tai... nė vieno. Gal būt ir bėgę kaimynai, nelaukdami atlygi- 
nimo, kad būtų laiku duota žinia. Kun. Juozapui ir tai keistai 
nutiko, kad naujai paskirtasis dekanas yra iš visų pusių 
žmogus gerų norų, ne toks kaip anasai, tyčiomis niekinęs ne 
tik gyvus, bet ir mirusius jaunus savo brolius. Manau, verta 
būtų, kad dvasiškoji vyresnybė patyrinėtų šitokiuos dalykus, 
kad daugiau jų nebepasikartotų. Pačiam kun. Juozapui tai 
maža kiek bepadės ar bepakenks. Už jo vėlę ir iš tolo ašaro- 
dami laiko mišeles jo draugai ir bendradarbiai. 

Dar pridursime, kad nabašninkas kun. Poška buvo karš- 
tas platintojas gražaus ir taisykliško giedojimo bažnyčiose ir 
buvo korespondentas lenkų „Špiew Košcielny“!. Taip pat su- 
gebėjo piešti. Gaila visų tų dovanų, per anksti prapuolusių. 
Mums, lietuviams, jau nuo senų laikų taip destis: kur trum- 
pa, ten ir trūksta. 

RENGIMAS 
NAUJŲ VALSTINIŲ IšŠKALŲ 


Iš gero šaltenio turime žinią apie paslaptingą susirašinėji- 
mą Kauno direkcijos valstinių mokyklų su tarpininkais. Kad 
generalgubernatoriaus Trockio šnipukai, išbraidę Lietuvą, 
pranešė, jog lietuviai atsižymi dalykuose įrengimo naujų iš- 
kalų - „maloj predpriimčivostju“, tai visi gubernatoriai gavo 
„Vygovor“, o paskui ir „po šapke“!. Sumišo tada dangus su 
žeme: gubernatoriai ėmė raginti direkcijas — raginti šviesti, 
šviesti tuos lietuvpalaikius, kol... jiems akys neaptems. Kad 
raginami lietuviai neskubėjo įsitaisyti daugiau maskolinimo 
lizdų, tai pasiūlojo jiems — „ministerskija školy“, t.y. grynai 
skarbavas; bet, matyt, ne per daug piningų teturi, kad nesi- 
skubina taisyti jas. Kauno direkcija iš savo pusės paskyrė ne- 
mažą krūvą, 27 000 rub., ant pašalpos statantiems iškalas. Jai 
regėjos, kad, taip pasėkmingai remdama, sukels visą guber- 
niją. Tiesa, įprašyti tarpininkai parodyti tinkamas vietas, iš- 
rokavo jų didžią daugybę. Telšių paviete, buvo parodyti 
Varniai, Žarėnai, Kuliai, Salantai (Grūšlaukis), o Darbėnų 
vaisčiuje tai net trys: Lazdininkai, Naujoji Impiltis ir Senoji 
Impiltis ir t.t. Tada veikiai atėjo paslaptingas įsakymas tarpi- 
ninkams, kad jie „povlijali by na krestjan““, idant padarytų 
prigovorus: duoti plecių 1-2 dešimtinių, suvežti medegą ir 
nors šiek tiek prisidėti prie užlaikymo mokytojo. Prasidėjo 
kaktų garavimas: vieni spiria, kiti spirias; vieni siūloja, kiti 
atsisako, - taip kad ant galų galo beveik iš visur tarpininkai 
apturėjo prigovorus... ant nesutikimo statyti iškalas. Tiktai 
grūšlaukiečiai tebuvo sutikę, bet ir tie atitraukė atgal savo 
sutikimą, kaip rašėme praėjusiame Nr.* Kažkoks schodas, 
atsakydamas tarpininkui, sutaisė juokingą aktą. Kada tūls 
tarpininkas pristatė visus tuos nelaimėtus atsakus į Direkci- 
ją, tai gavo „vygovor“ už aną aktą ir išmetinėjimą, jog veltui 
jis pakarščiavo, surašydamas tiek vietų, kad nei į vieną ne- 
gali įkišti iškalos. Liepia tada tarpininkams išrasti „vo čto by 

to ni stalo sposoby““ išgauti nors plecių. Kokius „spasabus““ 


išras kiti tarpininkai, tą paskui patirsime. Tuo tarpu Razde- 
rišinas, pamojęs ranka ant Lazdininkų ir Naujosios Impilties, 
veltui laukdamas nuo gr. Tiškevičių" aukos dėl Grūšlaukio, 
visą sylą padėjo, kad tik apkvailinti žmones Senosios Impil- 
ties. Po kelius sykius vargina ant schodo; ant galo, išsivertęs 
kailinius, pradėjo šitaip bauginti: „Jeigu jūs iš geros valios 
nesutiksite priimti valdžios geradėjystę (!), tai ji atsiųs ka- 
marninkus, atims nuo jūsų puikiausius daržus, pastatys iš- 
kalą, ir už viską gausite užmokėti! Nebūkite užsimerkę ant 
rando geradėjysčių! Priimkite iškalą, nesigailėsite: valdžia jus 
mylės, su džiaugsmu suteiks“ ir t.t., ir t.t. Tai tikri užrašyti 
žodžiai. Darbėniškiai vienok seniai jau permanė, kuom kve- 
pia „randavos geradėjystės“, atskiria taipogi tikrą baidyklę 
nuo išverstų kailinių ir juokias sau, nors kelintą sykį be rei- 
kalo turi rinktis ant schodo. Razderišinas tada apmislijo dar 
kažkokį spasabą, nes išdavė ne kuriems starastoms paliepi- 
mą suskaityti didžiųjų sodų vaikus, galinčius lankyti mo- 
kyklą. Kaip tas žinias sunaudos, pažiūrėsime. 


NAUJA MASKOLIŠKA 
EVANGELIJA 


„Cirkuliaras Kauno gubernatoriaus nuo 3 birželio 1899 m. 
Nr. 992 tarpininkams ir sprauninkams dėl apreiškimo žmo- 
nėms, idant jie nusipirktų ir turėtų, kiek galima, visi mokan- 
tys skaityti kningelę, vardu: „Pamiatka russkomu narodu, kak 
ispolniat carskuju službu“ (paminklėlis ruskiams, kaip reikia 
carui tarnauti), prekė 15 k.; išduoda brolių Salavejų. Šita 
kningelė reikalinga iškaloms, mokytojams, žmonėms ir ka- 
reiviams“. Turinio kningelės dar nežinome. Tur būti keistas, 
kad taip reikalingas kaip kokia Evangelija visiems, visų 
padėjimų ruskiams, prie kurių ir mus, lietuvius, priskiria. 

Truputį nujėgiame, kad tai bus ta pati „caroslavije““, tiktai 
kitokiu tonu. Ale kad randas palieptų šitaip pigiai praplatin- 
ti tarp Zmonių kokią mokslišką arba dorišką kningelę, tai ir 
žmonėms, ir carui greičiaus išeitų ant sveikatos. Ale šviesa ir 
mokslas — tai baimė maskoliško rėdo. Ir kas tokius niekus ra- 
50? Gal koks nors panašus į Senčikauskį, Vilniaus kanaunin- 
ką, paaiškinusį ketvirtąjį Dievo prisakymą, t.y. kaip reikia 
tarnauti ir mylėti mūsų žemišką tėvą, carą, ir mūsų tėvynę, 
Rosiją. Kaip ta kningelė, taip ir jos autorius baigias apspjau- 
dyti. Žiūrėsime, ką antroji pasakys. 


NUO REDAKCIJOS 


Atskyrę nuo šio Nr. „priemazgą“, gausite „Ūkiškąjį ka- 
lendorių“, tikrai sargiečių sudėstytą 1900 metams, visiškai 
nekaltos įtalpos; maskoliai negali jūsų persekioti už jį. 

Skaitytojus įprašome šitą kalendorių atskirti nuo men- 
kiausio ant svieto kalendorpalaikio, p. Mauderodės jau vi- 
durvasaryje išleisto, ant kurio su negirdėta begėdyste, be 
mūsų žinios, antdėtas sargiečių parašas, už ką p. Maud. bus 
patrauktas prie atsakymo prieš sūdą. Perniai p. Mauderodė 
išdavė savo kaštu mūsų parūpintą storą kalendorių; šįmet jis 
nebepriėmė nuo mūsų „storo“, kad mažai pelno teduodąs, 
bet patsai pasitiekė „ploną“, vogtinai užlaikęs mūsų kalen- 
doriaus išvaizdą ir mūsų vardą. Tai dar negirdėtas konku- 
rencijos būdas! 

P. J. A./, buvusysis p. Maud. korektorius, neteisingai už- 
turėjo p. Dėdės Atanazo „Margus paveikslėlius“*; pagrobęs iš 
„Sargo“ dar šį tą, padirbo, ar girdite, sargiečių (!) kalendorių!? 
Ale gi mes 1) niekam neleidėm iš „Sargo“ tam tikslui imti 
medegą; 2) p. J. A. nėkuomet prie „Sargo“ neprigulėjo, - tai 
kokią gi, klausiame, turėjo jis valią valkioti mūsų vardą dėl... 
savo gešefto? Kad ne jis, būtų buvęs štai kalendorius dėl 

lietuvių naudos, ne dėl spaustuvninkų gešefto kaip dabar. 
P. Dėdė Atanazas taipogi išreiškia savo rūstybę už nevertą 
sunaudavimą jo raštų. 


NAUDINGOS PATARMĖS 


NUSITVILKIUS AR NUDEGUS kokį sąnarį tuojaus apvyniok su 
vata ir laikyk, kol paliaus skaudėję; ištirta, kad tada kuo 
greičiausia paliauna. 


SŪDYMAS AGURKŲ. Sūdymui reikia rinkti jaunus, bet įsir- 
pusius agurkus, nes jauni nėkuomet neužlaiko reikalaujamo 
skonio ir varsos. Agurkus reikia perpjauti išilgos ant keturias 
lygias dalis ir įdėti į macnų sūrymą. Sutkai praėjus, išimti ant 
keleto minučių, kad apdžiūtų ir vėl įmerkti į sūrymą, kur 
reikia pridėti truputį imbiero, ankštinių pipirų ir gvazdikų, 
kas priduoda agurkams malonaus skonio. Paskui apipilti juos 
macniausiu uksusu ir geriausiai užkišti. Gatavi bus už 3 
savaičių. 


IŠNAIKINIMUI SLIEKŲ iš vazonų su Žolynais, iš inspektų ar- 
ba šiaip jau dirvų gerai yra žemę palaistyti kalkiniu pienu. 


IŠNAIKINIMUI ATRAMENTINIŲ ĮTAPŲ paimk po lygią dalį 
miltelių rūgštyminės ir vyninės akmeninės rūgšties. Kad pri- 
sireiks, ištirpyk žiupsnelį to mišinio ir atsargingai tepk įtapą, 
nes tas mišinys nuodingas. 


ŠVEITIMUI PAJUODAVUSIŲ AUKSINIŲ SPELČIŲ reikia paimti 11 
dalių kiaušinio baltymo ir 4 dalis chlor. cali. Tuo mišiniu trinti 
su minkštu šepetėliu spelčius, kurie įgys pirmykštį skaistumą. 

APSAUGOJIMAS DAIKTŲ NUO PELĖJIMO. Macniai kvepiančios 
žolės neleidžia daiktams pelėti. Kuo geriausiai gi užlaiko 
eteriški skystimai. Į indą su žuvių klejum arba su kokiu prie- 
taisu įlašyk porą lašų terpentino arba kitoniškos eteriškos 
alyvos, ilgai sulaikysi šviežium. Atramentas kad nepelėtų, 
įlašyk vieną lašą gvazdikų alyvos. Kromose, stainėse, kur 
laikomi yra drabužiai, avalai, kinkymai, laikyk terpentiną at- 
virame inde. Keletas lašų terpentino užlaiko kningyną sausu. 


GYDYMAS NUŠALUSIŲ SĄNARIŲ. Kad pūslės po nušalimo 
trūks, sultys iš jų išbėgs ir nusilups apmirusi oda, reikia pri- 
dėti bulbinio krakmolo, su gleita lygiai sumaišyto. (NB glei- 
ta yra tai alavinė rūgštis, iš aptiekos imama.) 


APSIGYNIMAS NUO SKRUZDŽIŲ. Gaspadinės lengviai gali 
apginti saldumynus nuo skruzdžių šitaip. Reikia paimti ali- 
nių ir paprastų duoninių mielių vieną dalį (valig saiko) ir ke- 
turias dalis medaus arba cukrinio siropo; tą maišymą ištepti 
ant lentelių ir padėti ten, kur skruzdės lankos. Tuojaus tą 
saldumyną apniks, bet ir galą čia gaus, nes skruzdėms mie- 
lės yra nuodai. 


IŠNAIKINIMUI PELĖSIŲ NUO SIENŲ paimk 1 dalį salicilinės 
rūgšties ir 200 dalių (valig svaro) spirito. Praskiesk truputį 
vandeniu ir tepk pelančias vietas. Pelėsiai išnyks, ir nauji ne- 
beaugs. 


PAŽEIDIMUS JUNGU AR BALNELIU reikia triskart ant dienos 
vilgyti sviestu su arielka. Šviežios jaučių ir arklių žaizdos 
tuojaus užgis. Bet jei pažeista vieta jau seniai subrinko ir at- 
sirado pūliai, tai subrinkusią vietą iš šalies pradurk, pūlius 
išmyk ir į kiaurymę įdėk čystą korpiją, suvilgytą terpentinų 
ar gryna smala (degutu), permainant kasdien. Gyvuolis bus 
veikiai vėl derąs kinkymui. 

VANDUO NUO ŠLAKŲ. Kad pavasaryje veidas, kaklas ir ran- 
kos pasidaro per daug šlakuotos, arba nemaloniai raibos, tai 
pirmykštį čystumą gal šitaip sugrąžinti. 1) Keletą vakarų, 
neužilgo prieš einant gultų, mazgok šlakuotas vietas su stip- 
rum sūrymu ir nesišluostyk. Druską, vandeniui išdžiūvus, 
gal sų sausu abrūsu nutrinti. Sūrymo padarymui imk van- 
dens iš upelio, užvirink ir dėk paprastos valgomosios drus- 
kos tiek, kiek tik gali ištirpti. 2) Išmyk sulčių iš nesirpusių 
serbentų ir pridėk sierinio pieno tiek, kad pasidarytų kisie- 
lius. Su tuo tepk šlakuotas vietas per 8 vakarus, o rytą nu- 
plauk su šiltu pienu. 


NUO REDAKCIJOS. 
„TĖVYNĖS SARGAS“ IR 
TOLESNIAI BUS 
KEIMARINIS 


Pirmojon dalin tilps: 1) visokie raštai, kurių maskoliai 
neapkenčia, persekioja ir baudžia skaitančius juos; 2) visokie 
raštai ne taip svaraus turinio, ir tie, kurie nors būtų šiaip jau 
svarūs šiandieną, ale nebebus svarūs už mėnesio arba antro. 
Išskaidymas jų valig turinio ir talpinimo eilė pasiliks tie patys. 

Antrojon dalin tilps grynai literatiški ir moksliški raštai, 
prastiems žmonėms lengviai suprantamo turinio. Taigi, 
ūkiškosios patarmės, patarmės apie mūsų namų ir gyvenimo 
rėdą, pasakojimai, eilės, sakmės ir t.t. Kiek galėdami steng- 
simies neskaidyti į dalis ilgesnių raštų; talpinsime juos visus 
iš karto, kad „priemazga“ „Tėv. Sargo“ lygintųs „kningelei“, 

„kad lietuviai ieškotų jos, kaipo interesingos kningelės. Prekė 
(cena) prigulės nuo skaitliaus tilpusių lakštų (arkužų), o lakštą 
tiek teimsime, kiek tekaštuoja popierius ir atspaudinimas, 

neantdėdami nei vieno skatiko. Turinys ir prekė kiekvienos 
„priemazgos“ bus skelbiamas lietuviškuose kningų kata- 
loguose. 

Skaitytojai iš Maskoliškosios Lietuvos! kaip tikt įgausite į 
rankas kokį Nr. „Tėvynės Sargo“, tuojaus perdalykite į dvi 
dalis: pirmąją, rūpestingai perskaitę ir kiaurai permanę, gali- 
te brukti nuo savęs šalin kitiems dėl pasimokinimo arba už- 
kišti kur taip, kad niekas nerastų; antrąją gi dalį, galės ne taip 
giliai, nors visgi neaikštėje, laikyti, kaipo paprastas moksliš- 
kas kningeles. Už jas atsakymas bus negut tik toks, kad 
spaudintos lietuviškomis, ne maskoliškomis literomis. Ale ir 
maldakninges turite ir laikote ne maskoliškomis literomis 
drukuotas, ir jums niekas už tat nieko nesako; taip pat negali 
nieko sakyti sveikai protuojantys žmonės ir už kitas nekaltas 
kningas. Jei persekiojate lietuviškas kningas, tai visas, gird, 
persekiokite; jei nepersekiojate religiškų, tai nepersekiokite ir 
moksliškų, kurios jūsų neužliečia (neužkabavoja)! Taip saky- 
dami turėsime tiesą. Dabar policija taip ir daro, nes turi pa- 
slėptinį įsakymą kelti triukšmą tik tada, kada pajus raštus, 
aštriai rašančius prieš valdžią. 

Daugelio svarbesnių ir ilgesnių raštų negalėjome talpinti 
į „Tėvynės Sargą“, kursai yra daugiausiai prastiems žmo- 
nėms paskirtas: neturėdami vienok atskiro laikraščio dėl 
mokytesnių, tankiai naudojomės iš to paties, už ką neretas 
ant mūsų skundės, būk tai mes rašą nesuprantamai dėl 
daugumo. Nuo Naujų, 1900 metų todėl mūsų kaštu ir rūpesčiu 
pradės gyventi naujas bertaininis laikraštis „ŽINYČIA“', kurian 
tilps visoki, nors ilgiausi, nors mokyčiausi, raštai, nei kokiu 
programu nesusiaurinti. Ir taip: grynai literatiški, originališ- 
ki ir versti; moksliški iš visų mokslo šakų; bendrijini, politiš- 
ki ir polemiški ir t.t., ir t.t. Nesakome, jog visa tą duosime, 
nes neturime; sakome, jog duosime visa, ką darbštūs ir ap- 
švietą mylintys lietuviai parūpins. Laikraštis bus išleidžia- 
mas be jokios kitos tendencijos, kaip tik — tarnavimas lietu- 
viškam progresui; visi raštai tada, neišskiriant politiškų ir 
polemiškų, turi vienodą privalumą turėti — šaltą objektyviš- 

kumą. Laikraštis išeis keturis kartus ant metų, pavidale 
kningų, turinčių mažiausiai po 10 druko lakštų. Laikas išėji- 
mo nebus parodytas, bus tik nuolatos numeruojama. Ant 
kiekvienos kningos bus pastatyta prekė valig didumo. Skait- 
lius egzempliorių neperviršys 500; dėl to bus įduodamas tik- 
tai už gyvus piningus; kas atsiųs į „Tėv. Sargo“ redakciją 
tikrą savo adresą ir deklaraciją, jog apsiima užsimokėti, ke- 
turias kningas gavus, tas taipogi galės apturėti. Redakcijoms 
bus siunčiamas veltui; ale įprašysime jas skelbti turinį. 

Pripažindami nuosakumą rašybos su č ir š, įvedėme jas į 
„Žinyčią“, palikdami sz, cz „Tėv. Sarge“ dėl palengvinimo 
skaitymo prastiems žmonėms. Taip tatai 1900 metuose penktus 
metus išleidinėsime mėnesinį laikraštį „TĖVYNĖS SARGAS“, 
kuris taip pat stovės ant sargybos lietuvių tautos: šviesos, ti- 
kybos ir kalbos. Toliaus, „ŽINYČIĄ“, kvartalinį moksliškai 
literatišką laikraštį. 

Abudu galės gauti ten pat, t.y. Tilžėje: Tilsit, Ostpr. Gold- 
schmiedestr. 8. Jurgis Lapinas“. 

Amerikoje gi: N. America. Scranton, Pa. 143 Main n. Ave Rev. 
Antanas Kaupas. 

„Tėvynės Sargą“ 1896, 1897, 1898, 1899 m. gal gauti po 25 kap. 

„Tėvynės Sargo“ kaštu išėjo kningos:: „Europos Politika“, 
p. L. 2 k.; „Dailidė, arba patarmės stalioriams“, vienatinis 
rankvedis, storas, su 124 paišiniais, p. Ant. Dailidė. 25 k.; 
„Obrusiteliai“. Tikri paveikslai maskolių Lietuvoje. 5 k.; 
„Blaivininkų kningelė“. Aprašo vodingumą degtinės, pa- 
duoda būdą įstojimo į blaivybę, maldas ir t.t. p. Degtinės 
Priešas. 2 k.; „Apie sunaudojimą vandenų“, stora svarbiausi 
moksliška kninga, p. Šernas. 10 k.; „Primazgose“ dviejų pa- 
starųjų metų tilpo interesingi ūkiški ir kitoki raštai; juos tegal 
gauti kartu su tų metų „Sargu“; Į „Priemazgas“ toliaus turime 
pataisą: du veikalu „Apie bičių vaisymą ir užlaikymą, p.p. 
Bičiuolės ir Svirplio; „Apie taisymą midaus ir naminių vynų“, 
kurie gali užvaduoti perkamuosius; „Kandidatas į kunigus“. 
Apysaka, p. Dėdė Atanazas; „Margi paveikslėliai“, p. Dėdė 
Atanazas; „Keidošių Onutė“, p. Savasis; „Ponas grapas Pajuo- 

dis iš Pajuodžių“, trumpa komedija, p. Juozas Paleidsparnis; 
„Vaisymas bulbių“, p. Ignotas. 

Apart to, „Tėv. Sargo“ redakcija patiekia ir kitokias knin- 
gas, kaip tai: „Trumpasis kun. Filochowskio katekizmas“, 
Vaišganto verstas; jau antrą sykį išleistas, pataisytas; „Apsa- 
kymas kelionės į Palestinos žemę“, Gondkaus. Antrą sykį iš- 
leistas, pataisytas; „Paskutinis pamokslas vieno Žemaičių 
kunigo prieš smertį“. Išmintinga kningelė, aiškiausiai perstato 
mūsų neprietelius ir jų siekius. Tik lenkus per daug giria, už 
ką kiti piktinas. Ale tas vienas dalykas nepagadina. Pataria- 
me kiekvienam perskaityti ją. Tilžėje ją gal veltui gauti. 


KALBOS DALYKAI 


Kalba - tai didžiausis tautos turtas. Jei kokia kalba graži 
ir turtinga, tai iš to gal pažinti, kad ją vartojančiai tautai Die- 
vas nepasigailėjo dvasiškų pajėgų. Mes, lietuviai, galime pa- 
sigirti su savo kalbos dailumu ir turtingumu, tiktai nemoka- 
me jos branginti ir ginti. Gudiška kalba veržiasi pro visus 
plyšius į lietuvišką; visi vardai visokių vyresnybės įrengimų 
ir viršininkų gudiški, o čia dar mes patys per kningas ir laik- 
raščius platiname tuos svetimus žodžius ir pratiname prie jų 
savo žmones. Kuom gi učitelius geresnis už mokytoją, pišo- 
rius - už raštininką, posredninkas — už tarpininką, skodas - už 
kuopą, prosveščenija — už apšvietimą ir t.t., kad tais žodžiais 
puošiame savo raštus? Ne kartą gal atrasti iš gudiško paimtus 
ne tiktai skirtingus žodžius, bet ir ištisus sakinius, tankiau- 
siai visokias gudiškas talaluškas ir keiksmo žodžius. Kam gi 
čia teršti savo kalbos dailumą svetimomis šiukšlėmis? Pras- 
tiems žmonėms vienvalia reikia turėti reikalus su visokiomis 
vyresnybėmis, todėl nėra ko stebėties, kad jie pripranta vartoti 
tankiai girdžiamus gudiškus žodžius, bet ir jie atprastų nuo 
jų, rasdami kningose tuos pačius žodžius lietuviškai. Moky- 
tesniems, labiausiai griebiantiems rašyti, reiktų pasirūpinti 

apie didesnį pramokimą kalbos, kad savųjų žodžių ištektų - 
išreikšti visoms mislies atmainoms. Rimtesniuose raštuose 
nerasi mišinio, marginių dėvėjimo. (Mūsų kaltybė! Dėdytės, 
dovanokite: nebedarysime! - Rašėjai.) 

Ir dabar nemažai yra tokių lietuvių, o pirma daug dau- 
giaus buvo, kurie, norėdami patys save pagarbinti, lietuviš- 
kas savo pavardes būk tai į poniškas vertė, pridurdami ant 
galo — vič. Vaitkus virto į Vaitkevič, Bartkus į Bortkevič, Nar- 
kus ir Narkevič, Šimkus į Šimkevič, Balsis į Balsevič, Banys 
į Banevič, Beniušis į Beniuševič, Biruta į Birutovič, Bielkus į 
Bielkevič, Bogušas į Boguševič, Andriuška į Andruškevič, 
Vaurus i Vavrevič, Valantis į Valentinovič (taipogi - Valen- 
tas), Vaškys į Vaškevič, Venckus į Venckovič (arba - evič), 
Velnius į Vilimovič, Vitkus į Vitkovski, Gobšius į Gabševič, 
Gaudešis į Gauduševič, Ralis! į Garalevič, Garnys į Garnevič, 
Grinius į Grinevič, Davidaitis į Davidovič, Danius į Daniu- 
sevič, Daukas į Dobkevič, Daškus į Daškevič, Daunoras į 
Dovnarovič, Dočkus į Dočkevič, Žeimis į Žeimovič, Juozapai- 
tis į Jozefovič, Jokymas į Jachimovič, Klimas į Klimovič, Kas- 
periūnas į Kasperovič, Kerpė į Kerpovski, Kuprys į Kuprevič, 
Laukys į Lavkovič, Laurinaitis į Lavrynovič, Morkys į Mar- 
kevič, Martinaitis į Martinovič, Marcinkus į Marcinkevič, Ma- 
čiulis į Maculevič, Miežinys į Myžutovič, Baltmiškis į Meš- 
kovski, Milašius į Milaševič, Misiūnas į Misevič, Mickus į 
Mickevič, Niuniava į Nonevič, Pauliukas į Pavliukevič, Po- 
cius į Pacevič, Poškus į Paškevič, Petkus į Petkevič, Petrašius 
į Petraševski, Pranašas į Pranaševič, Radvila į Radzivilovič, 
Razutis į Razulevič, Ramonas į Ramanovski, Račas į Racevič, 
Rimkus į Rimkevič, Ryma į Rymovič, Senkus į Senkevič (arba 
Senkovski), Šlapokas į Slabok, Stonkus į Stankevič, Stasius į 
Stasevič, Stoškus į Stoškevič, Styra į Styrovič, Tuskenis į Tus- 
kevič, Tiška į Tyškevič, Urbanas į Urbanovič, Ciparis į Cipa- 
revič, Čapas į Čapovič, Šiaulis į Šavlevič, Švėgžda į Švegž- 
dovič, Šliūpas į Šliupovič, Jurgaitis į Jurgutovič, Jurgulevič; 
Jucys į Jucevič, Jukna į Juchnovič, Jakštas į Jakštovič, Jankus 
į Jankevič, Jeniulis į Janulevič, Jonušas į Januševič, Tamulis 

į Tamulevič. Mūsų vyskupų pavardės seniaus skambėjo: Pa- 
liulionis (rodos, tikrai nežinome), Cirtautas* (Cyrtovt), Ba- 
ronas (Baranovsky), Audžionis (Avdzevič), Ruškys (yra ir 
Ruškaitis) — Ruškevič. Nesigailėdami popieriaus, surašėmeė 
šią kupetą pavardžių sekdami sanrašą kuningų Žemaičių 
vyskupystės, kurių tikrą skambėjimą esame ištyrę. O tai dėl 
to, kad jūs, bevuodegiai, arba strukuodegiai - as, is, us, a, 
žinotumėte, jog galūnė vič ir nekalbėjimas lietuviškai dar 
negali padaryti žemaičio - lenku, nors to norėtų. Garsus Go- 
golis juokias iš manijos nuduoti svetimtautį. Jis, sakos, matęs 
siuvėjo iškaišą (šild) su antrašu: „Inostranec - Vasilyj Fiodo- 
rov“. Taip ir mūsiškiai galėtų pasigirti: esmi lenkas - Zirgul- 
evič, Ziburinski, nors iš tos lenkystės — tėra viena uodegėlė. 

Negana to, tokiems reiktų žinoti, kad tikrų lenkiškų pa- 
vardžių su galūne vič labai mažai tėra. Lenkiškos pavardės 
tankiausiai baigias ant ski, arba ak, ek; galūnė gi vič yra tikros 
gudiškos kilmės; tankiausiai randasi baltagudžių pavardėse, 
ne lenkų. Gudai turi papratimą vaikus vadinti tėvo vardu, 
su pridėjimu vič, kuri griežtai atsako lietuviškam aitis: Petro- 
vič — Petraitis. Paaugusius žmones šaukia jų vardais ir tėvų 
vardais: Kuzma Petrovič. Matome tada, kad lietuviai, len- 
kuojantys dėl išsiaukštinimo, nusižemina, pūsdami į gudiš- 
ką, visiškai ordinarišką dūdą. 


LIETUVIAI MIESTUOSE 


Jei Lietuvos gilumoje ne visi lietuviai tvirtai turisi, ne visi 
moka branginti ir ginti savo kalbą, tai ką besakyti apie pa- 
kraščius? Pakraščiuose, o labiausiai miestuose lietuvystė 
tirpsta kaip sniegas pavasario laike. Sunku rasti kitus žmo- 
nes, kurie taip niekintų savo kalbą kaip lietuviai, o kas pats 
savęs nebrangina, tą ir kiti už nieką verčia. Kam teko gyventi 


* Kur ne kur ištaria: Styrtautas. Mums rodos, ta išraiška yra senoviškesnė. 


. 85. 


Peterburge, Liepojuje, Rygoje o ypatingai Kaune ir Vilniuje, . 
tas matė, kiek tenai kasmet nyksta lietuvių, virstančių į 
lenkus. Kiekvienas skubinas kuo greičiausiai išsinerti iš lie- 
tuviško kailio ir prie ponų prilygti. Užaugo lietuvis sodžiuje 
lietuvišku bernaičiu, bet, duonos ieškodamas, išėjo į miestą 
ir pakliuvo tenai tarp svetimų žmonių. Mieste išgirs jis visas 
kalbas: gudišką, lenkišką, vokišką, latvišką, žydišką; vienos 
tiktai prigimtos, lietuviškos, savo kalbos neišgirs. Jisai mato, 
kaip kiti broliai lietuviai, ar mokslą įgiję, ar taip kiek tiek 
prasitrynę, draug su pilka sermėga meta ir lietuvišką kalbą 
ir pradeda kalbėti vien tiktai lenkiškai, ir jo galvoje gimsta 
mislis, jog turbūt ir niekam verta ta lietuviška kalba, kad visi 
ją taip užniek laiko. Noroms nenoroms ir jisai, nusipirkdamas 
sau juodą švarką, ima laikyti save už lenką, nors daugumas 
neseniai dar tepersikėlė į miestą ir tebėra prisirašę prie lietu- 
viškų valsčių; ima versčiukiškai, per puslenkiškai, šnekėti. 
Pas jį netyčiomis dar pamatysi skardomis (blėkėmis) apkaltą 
lietuvišką „Šaltinį“'; bažnyčioje, kur į kertelę įlindęs, tylomis 
dar kalbės motynos išmokytus poterius, bet prie kitų - nepa- 
sirodys, jog jis lietuvis. Vienok numano nabagai, jog prigimi- 
mą ne taip veikiai perlauši; negalėdami tada patys lenkais 
palikti, rūpinas nors savo vaikus pradėti iš kūdikystės lauž- 
ti. Perka savo vaikams lenkišką elementorių ir ima mokyti 
visų pirmu lenkiškai skaityti. Patsai lenkiškai nemoka, pote- 
rius kalba lietuviškai, bet savo vaikams jau samdo kokią 
bobpalaikę, būtinai lenkuojančią, idant pramokytų juos len- 
kiškų poterių ir katekizmo. Savotiškai mokyti - neįkalbėsi. 
Argi neskaudžia širdį matant kaip kasmet šimtai lietuvių 
žūsta ne tiktai dideliuose miestuose, bet ir mažuose mieste- 
liuose. Ir kam iš to pelnas? Tokie lietuviai gryną savo kalbą 
sudarko, ima šnekėti, Dievas žin, kokiu žargonu, ir lieka nei 
lenkais, nei lietuviais, kaip anoje pasakoje ožka - pusė lupta, 
pusė nelupta. 

Miestai kasmet kilsta ir eina didyn, kasmet nauji būriai 
lietuvių sodiečių plūsta į miestus ir čia žūna dėl Lietuvos. 
Kitos tautos susispiečia į krūvą, įsitaiso draugystes, turi 


- 86 - 


kningas, užlaiko vienybę ir šiaip ne taip tveria; vienų lietu- 
vių verksmingas likimas: jie viso to neturi. O kuo jie pras- 
tesni už kitus? Visi giria ir užjaučia lenkus ir čekus, kad savo 
kalbą gina nuo vokiečių; slovakus ir slovėnus, kad nepasi- 
duoda vengrams, - tiktai lietuvius visi peikia ir kaltina, kada 
parodo nors biškį prisirišimo prie savo kalbos: jie, gird, vie- 
nybę ardo! Kokia čia vienybė, kad dėl jos reikia išsižadėti 
brangiausių dalykų? Kiek buvo pinklių, kol susitvėrė šiokios 
tokios lietuviškos draugystės Peterburge ir Rygoje; kiek 
negirdėtų ir stačiai nešlovingų pinklių daro liepojiečiams, 
norintiems sutveti atskirą nuo kitų draugystę, kiek tamsių 
išmislų krito ant vilniečių vien tik už tą, kad Lietuvos sosta- 
pilėje įsigeidė girdėti lietuviškus pamokslus! 

Vargingas tada lietuvių padėjimas, o vienok neišnyks 
lietuviškas vardas... per pilksermėgius: jumyse viena viltis! 
Jūs, prasta savo širdimi mylėdami tėvynę ir jos kalbą, įkvėp- 
kite tą meilę į savo kūdikius iš pat mažystės, kad, apleidę 
tėvynę dėl mokslo ar dėl uždarbės, nesuterliotų savo lizdo, 
nesumenkėtų patys, nes jūs patys sakote — menkas esąs tas 
paukštis, kurs į savo lizdą... Išėję svetur glauskities prie kits 
kito ir visa kupeta stokite, kad ką norėsite įgyti. Kokiame 
mieste yra žymus skaitlius, nors 5000 asabų, turite pilną tie- 
są reikalauti sau lietuviško kunigo. Katalikų Bažnyčia dėl to 
taip vadinas, kad visos pasaulės vaikus glaudžia prie savęs: 
negali ir jūsų atmesti. Kitur ir neatmeta, tiktai Rosijos vieš- 
patystėje randate sau didesnes kliaudes, ne dėl to, kad ka- 
talikiška dvasiškija lietuvius persekiotų: apskritai imant, ji 
nėra mums priešinga, bet dėl to, kad tarp svetimtaučių lie- 
tuviai lig šiol nebuvo žymūs. Pasirodykite gi, kad jus išvys- 
tų; kad išvys, tai ir atiduos, kas jums priguli. 


KUN. BILEKEVIČIUS!. Laikraščiai praneša, jogei kun. Bi- 
lekevičius 24 d. rugpjūties tapo išsiųstas gyventi į Astracha- 
nės gub. Pagal ištarmę Peterburgo sūdo kun. Bilekevičius 
ketėjo būti išsiųstas į Irkutsko gub., bet, tėvui paprašius, caras 

palengvino karonę. Dabar turės atbūti 6 metus Astrachanėje 
ir kuningiškos tiesos nuo jo nebus atimtos. 

Kaip žinoma, kun. Bilekevičius už nesutinkantį su valdžios 
įstatais būdą, kokiu kariavo Kaune prieš paleistuvystę ir gir- 
tuoklystę, tapo svietiškos valdžios apsūdytas ant 8 metų į Si- 
beriją. Beje, negalima pagirti neišmintingo uolumo, nors jis 
turėtų siekius kuo geriausius; bet argi tai ne per didelė kora 
už tokį prasikreipimą nedatirto kuningo su tiesa? 

Peterburge gyvena garsingas rašėjas Solovjovas", kursai yra 
prielankus katalikystei ir spaudina užrubežyje savo veikalus 
rusiškoje kalboje, kuriuose darodinėja tikrybę katalikiškojo 
tikėjimo ir suklydimą stačiatikystės. Šitai pasibaigus sūdui ant 
kun. Bilekevičiaus, tūla ponia, kaip pranešė viens peterburgi- 
nis laikraštis, norėjo žinoti, ką mislija apie tą dalyką toks mo- 
kytas žmogus, kaipo Solovjovas? Tasai davė jai atsakymą 
žodžiais Šv. Rašto, kur yra pasakyta, jog fariziejai košė kitų 
uodus, o patys rijo verbliūdus", ir p. Solovjovas užbaigė atsa- 
kymą tuomi, kad apie tuosius verbliūdus nevalia mums kal- 
bėti. Ir už tiesą, anot p. Solovjovo, gudų valdžia tankiai ir labai 
tankiai ryja verbliūdus, tikt nevalia mums apie juos garsiai 
šnekėti. Argi ne neryja maskoliai didelių verbliūdų, kapoda- 
mi su kančiais ir trypdami su arkliais nekaltus žmonelius 
Kražių bažnyčioje?“ Argi neryja ir sulig šiol verbliūdų gudų 
nedori valdininkai Lietuvoje, iš visų pusių vargindami ir 
skriausdami biednus žmones? Bet užtai moka gerai košti ka- 
talikų uodus, tai yra mažus jų prasižengimus prieš valdžios 
tiesą, tankiai nesutinkančia su tiesa visuresančios Bažnyčios. 


PROJEKTAS. Abelnai yra žinoma, jogei morališkas stovis 
Rosijoje yra žemas. Šitai pradžioje šių metų viens gudiškas 
laikraštis pranešė, kad Peterburge iš visų vaikų esą du treč- 
daliu (7 „) Mergų vaikų, tai yra gimusių iš gulovių. Tasai 
laikraštis rodavoja, idant valdžia atkreiptų ant to negero da- 
lyko savo atidą ir įvestų tiesas, kurios sumažytų skaitlių 
mergų vaikų, nes toki vaikai tankiai esą apleisti ir nesą kam 
rūpinties apie jų išauklėjimą. 

Iš to galima spėti apie dorišką stovį ir kitų Gudijos mies- 
tų. Bet toli neieškodami, atkreipkime akis ant to Lietuvos 
krašto, kur visa valdininkystė, didėji ir mažoji, guli rankose 
maskolių. Jog kun. Bilekevičiaus byla gana nuosekliai išaiš- 
kino dorišką stovį Kaune! Ir nėra ko stebėtis. Visi ten valdi- 
ninkai gudai, kurių priežodis „vodka i devka!“*; kariūmenės 
taipgi yra geras būrys, todėl ir pasileidimas didiai išsiplati- 
no tame Lietuvos mieste, o tas labai kenkia katalikystei, nes 
didesnė dalis suvadžiojamų mergų yra katalikės. Todėl tur- 
tingesniemsiems ir apšviestesniemsiems to krašto gyvento- 
jams reiktų atkreipti ant to negero dalyko atidą ir daryti kokią 
nors pagelbą dėl tųjų nelaimingų ypatų, suklydusių mergų, 
ir taipgi pasirūpinti, idant jaunesnioji gentkartė būtų nuo 
paleistuvystės apsaugota. 

Didesniuose Rosijos miestuose, kaipo Peterburge, Mask- 
voje, Kijeve, Odesoje ir kituose, kur yra būrelis katalikų, da- 
leidžiant valdžiai, įsitaisė sau katalikai labdaringas draugys- 
tes, kurios apiekavojasi pavargusiais ir ligonimis katalikais ir 
taipgi rūpinasi apie mažus vaikus pavargėlių, idant juos kiek 
galint išauklėti ir išmokyti kokio amato, ir tokiu būdu apsau- 
goja pavargėlių vaikus nuo ištvirkimo ir apleidimo savo ti- 
kėjimo. Todėl labai būtų gerai, idant ir Kaune geradėjingi 
žmonės pamislytų apie įsteigimą ten labdaringos draugystės. 
Tokiu būdu būtų galima gerai apsaugoti nors jaunesniąją kar- 
tą nuo pasileidimo; ypatingai reiktų atkreipti atidą ant priau- 
gančių mergaičių, kurios tankiausiai būna palaidūnų prigau- 
tos. Rods, įvykdinimas tokio užmanymo reikalauja ir kašto, ir 
triūso, bet norint tai vis galima tą padaryti. Tenka užeiti len- 
kiškuose laikraščiuose, jog turtingi mūsų krašto gyventojai 
duoda gana gausias aukas ant lenkiškųjų įsteigtuvių, tai argi 
neprivalėtų tokiems pirmiaus aprūpinti karštus reikalus pri- 
gimtojo krašto? Taipgi dėl pataisymo suaugusių pasileidėlių 
merginų būtų labai pravartu įkurti Kaune ar jo apygardėje 
įsteigtuvę magdaleniečių, kokia yra Varšuvoje ir jos apygar- 
dėje?. Prieg tam reikia pažymėti, jogiai daleidimą tokioms 
įsieigtuvėms lengva yra apturėti nuo atsakančios valdžios. 


PAKVIETIMAS ANT 
VYSK.VALANČIAUS JUBILIEJAUS 


Visos tautos garbina dižius savo vyrus, kurie darbavos dėl 
jų naudos ir vedė jas, šviesdami savo pavyzdžiu. Jų vardai ir 
darbai aukso literomis lieka užsirašę paskesniųjų atminime. 
Tiktai lietuviams parodytų, kas iš jų yra brangus, ateina sve- 
timtaučiai, nes patys lig šiol mažai tesirūpino, o kiti, ner- 
damies į svetimą kailį, dagi niekino vis tai, kas yra savo. 
Neseniai Petrapilės mokyti gudai (maskoliai) apvaikščiojo 
sukaktuves trijų šimtų metų nuo atspaudinimo pirmojo lie- 
tuviško katekizmo kuningo kanauninko Daukšos, trumpai 
apsakė jo gyvenimą ir pagyrė meilę savo kalbos'. Šįmet iš 
priežasties sukaktuvių 300 metų nuo atspaudinimo pirmųjų 
jo lietuviškų pamokslų žada vėl padaryti jam iškilmingą 
šventę. Nebetylėkime ir mes apie savo vyrus, kuriais di- 
džiuojamės, apskelbkime raštuose visa, ką žinome apie juos, 
visus paminklus. Tegul jų vardas kuo plačiausiai praskamba 
po Lietuvą ir žadina lietuvių širdyse meilę lietuvystės ir tų, 
kurie dėl jos darbavosi. 

1901 metuose sueis 100 metų nuo užgimimo Žemaičių 
vyskupo ir didžiausio mūsų rašėjo Motiejaus Valančauskio. 
Skaitydami jo raštus, stebiamies iš jo darbštumo. Senesnieji 
žmonės dar atmena jo žodžius ir darbus, ale jie kasmet nešas 
į kapus daugelį žinių, ir netol gadynė, kada visiškai pritrūk- 
sime gyvų liudytojų, kurie savo akimis matė ir gerai pažino 
aną didvyrį, ypatingai kuningų, sandarbininkų nabašninko. 
Girdėjome lenkus mus kaltinant, kad lig šio! neatsirado nie- 
kas iš mūsų, kurs būtų pasirūpinęs aprašyti vyskupo Valan- 
čauskio gyvenimą, arba biografiją. Susisgėdę, jog svetimi 
pradeda mus raginti prie darbo, užsimanėme surinkti „Me- 
džiagą, arba materialą, vyskupo Motiejaus biografijai“, nors tiek, 
kiek surinkta Simano Daukanto biografijai. Todėl užkviečia- 
me visus lietuvius, kurie tik regėjo kokius nors nusidavimus 
iš vyskupo Motiejaus gyvenimo, kurie išgirdo kokius nors 

žodžius iš jo lūpų, kurie nuo kitų girdėjo ką apie vyskupo 
darbus, apsiėjimą su žmonėmis, su kuningais, apie visokius 
parėdymus Bažnyčios ir lietuvystės dalykuose; žodžiu sa- 
kant, mažiausių mažmožių neapleidžiant, viską surašyti kuo 
tikriausiai, ne taip plačiai, kaip tikrai, su paminavojimu vie- 
tų, metų ir asabų, kiek galima, ir atsiųsti į „Tėvynės Sargo“ 
redakciją arba tiesiai, arba, dar geriaus, per rankas. Ypač ku- 
ningai, kurie dagirs apie tą mūsų užmanymą, tegu kuo rū- 
pestingiausiai viską surašo iš senesniųjų kuningų žodžių, iš- 
ima kopijas iš vysk. raštų į žmones (dalis jų jau rado vietą 
„Tėvynės Sarge“ 1897 m.)', į kuningus, ypač į džiakonus; 
kopijas iš paminklinių abrozdėlių ir t.t. 

Mūsų Tėvas negailėjos laiko, popieriaus ir atramento, 
patsai gyrė, patsai peikė ir baudė; taip kad nėra beveik nei 
vieno kuningo iš to laiko, kurs nebūtų apturėjęs nuo savo 
vyskupo nors vienos gromatos, nors vieno abrozdėlio, knin- 
gelės, stačiai jam adresavotos su tam tikru antrašu. Buvo tai 
viršininkas, kurio akis pasiekė visus pavaldinius. Darbo daug, 
laikas trumpas: nesitęskite gi su pradėjimu darbo. Tai vienas 
dalykas: prisiųskite, ką žinote apie kanauninką Daukšą ir apie 
vyskupą Valančauskį. 

Antras. Vysk. Val. raštai pasenėjo ir suplyšo, nes vieni 
"nebuvo perspaudinti, kiti nors buvo po kelissyk atnaujinti, 
kaip tai „Palangos Juzė“, tai visgi panykę, suplyšę per didelį 
jų vartojimą. Laikas būtų atnaujint juos: juggi lygių jiems 
dar neturime savo rašliavoje. Nemokyti skaitytojai atras ten 
nemaž pamokinančių dalykų, dvasiškos naudos; mokytiems 
bus pavyzdys gilaus supratimo kalbos dvasios. „Žemaičių 
Vyskupystę“ perspaudino amerikiečiai“; tai ir gerai. Ir lenkai 
išsivertė ją į savo kalbą“. Mes gi štai atminimui sukaktuvių 
100 metų nuo užgimimo vysk. Motiejaus pašvęsime per- 
spaudinimą susenėjusių Jo raštų. „Kningą dėl paaugusiųjų“ 
jau patiekė mums tūli mokyti lietuviai su pridėjimu žodynė- 
lio aukštaičiams nesuprantamųjų žemaitiškų žodžių. „Pradė 
ir išsiplėtimas katalikų tikėjimo“ taipogi jau turime sutaisę, 
toliaus parėdysime „Apie sekimą Kristaus“, „Gyvenimai 


šventųjų“, „Psalmės Dovydo“, tą tikrą kasyklę dvasiškų ir 
lingvistiškų turtų; na, gal ir dar ką nors, jei kišenė stengs. 
Pranešdami apie tą, neužkertame kitiems kelio: apart pirmų- 
jų dviejų kningelių, gal kitas perspaudinti; mums dar ge- 
riaus bus. 

Patariame tik, kad, taisydami rašybą, kuri pas V. yra nie- 
kam neverta, negadintų stiliaus ir žodžių. Keletą bjauresnių 
svetimžodžių galėtų pakeisti grynais lietuviškais žodžiais, 
ale ir tiek to. Rašyba pas V. netikus dėl to, kad jis norėjo 
bendrai rašyti nepažindamas aukštaitiškų tarmių, kurias su- 
maišė su žemaitiškomis. Ir prie to dalyko užkviečiame lietu- 
vius: pagraibykite savo kišenėse ir pagal savo galės sumeskite 
ant padarymo atminimo 100 m. sukaktuvių užgimimo Žemaičių 
vyskupo Motiejaus Valančauskio. Pradžią padarė jau vienas 
mūsų sandarbininkas, k. A. Kauniškis, parūpindamas „Pra- 
dę“ į spaudą" ir paaukaudamas 100 rub. Vilimos, jog atsiras 
ir daugiaus sekančių tuo keliu. 

P.S. Kitus laikraščius įprašome persispaudinti tą pakvie- 
timą, nors sutrumpintą, ir nuo savęs apmislyti būdą apvaikš- 
čiojimo 100 jubiliejaus. 


REDAKCIJOS PRIEMAZGA. Su neapsakoma paguoda duoda- 
me savo laikraštyje vietą pranešimui lenktino p. Mišinio!. 
Imkime, skaitytojai, pavyzdį iš anų rimtų įkūrėjų draugijos, 
kurie ne iš puikybės, ne iš tuštybės ryžos kasmet atskirti po 
keletą skatikų iš menkų savo turtų, bet iš gero supratimo, jog 
be apšvietimo nebegal toliaus nei žingsnio žengti. Kame tik- 
tai rasis trys keturi gerai mokantys ir turintys norą skaityti, 
tuojaus tegu susiriša į draugiją, taip surėdytą, kaip praneša 
p. Mišinys, arba kaip kitur buvo rašyta (veizdėk „Žiburėlio“ 
draugystėlė“)*. Kam gi vargs išdavėjai laikraščių ir šiaip jau 
kningų, jei lietuviai neskaitys? Bet kaipgi lietuvis skaitys daug 
kningų, kad jis yra neturtingas? Taigi tik suvienytomis išga- 
lėmis tegali įgyti tiek kningų, kad užtektų per visus metus. 
Antra didi nauda iš tvėrimos draugysčių yra ta, jog jos yra 


ragintojos apsileidusiųjų — prie skaitymo. Tamsybė tarp mū- 
sų yra pragariška; daugumas tebemerkia akis, kad ir prie pat 
nosies jam pašviesi. Bet ir tie negali pabūti užsimerkę, kad 
šviesa nuolat šviečia. Kiek mes žinome draugijėlių, kurias 
sumezgė vos penketas gerų skaitytojų, o po poros metų turė- 
jo jau po kelias dešimtis sąnarių. Draugijas skaitytojų reikia 
tada tverti visuose Lietuvos kraštuose. Ale tas dalykas reika- 
lauja ypačio žvalumo ir išminties. Įsidėkite sau dėmėn tą, ką 
čia jums pasakysime apie bendrą skaitymą, idant nepakliū- 
tumėte į maskolių rankas, kurie labai aštriai baudžia prigu- 
linčius prie paslaptingų draugysčių. 

1. Visų pirmu nebūkite mažvaikiais ir nedžiaukitės, kad 
jums pavyko padaryti ką nors užginto. Pamatiniu dalyku čia 
turi būti atkaklybė: neleidžia mums atvirai laikyti ir skaityti 
kningas, tai mes slėptinai laikysime ir skaitysime, nes be to 
niekas ant svieto nebeapseina. 

2. Nerūpinkities, kad būtų kuo daugiausiai sąnarių, bet kad 
tie, kurie prisidėjo, būtų kuo geriausi. Iš pradžios tada kvies- 
kite tiktai tuos, kurie jau jaučia palinkimą prie skaitymo ir 
moka liežuvį turėti už dantų. Mėgstantys ragauti arielką ne- 
tinka į draugiją, nes geriančiųjų liežuvis vis liuosas. Sąnarį už 
geriausį reikia laikyti tą, kurs geriausiai supranta drukuotą 
kalbą ir naudojas. 

3. Ką lietuviški raštai sako, reikia kuo tankiausiai šnekėti 
su sąnariais ir su nesąnariais, bet nėkuomet nereikia minavoti, 
jog tie raštai priguli kokiai nors draugijai. Užsikeikti tada tu- 
rite ant tvirčiausio sekreto. Ale su mažvaikiais atsitinka ir 
taip, kad kuo tvirčiaus bus jis ką nors prižadėjęs, juo aiškiaus 
matysis iš neramaus jo veido, jog ką nors slepia, ir negalės 
atsiginti nuo ciekavų. 

Šaltai užsilaikykite, šaltai rokuokities su savo bendraisiais, 
vaikščiokite į susirinkimėlius kaip ant paprasto pašnekesio, 
nes plepiai, patyrę susirinkimus, tuoj padarys „istoriją“. 

4. Skaitlingų susirinkimų nereikia daryti, kad neatkreipti 
žmonių akių. Norėdami susirinkti kokioje dešimtyje, neškities 
kokį lengvą darbą, kad nereikalingiems akis apvilktumėte. 

5. Gelbėk Viešpatie, neturėkite nė kokių įstatymų ir pa- 
vardžių ant rašto susirašę! Juggi draugijos tikslą lengva at- 
minti: susijungėme dėl lengvesnio įgavimo kuo daugiausiai 
lietuviškų kningų; po kiek paskirsite mokėti ant metų, vėl 
lengvai atminsite; savo sąnarius dešimtininkas vėl galės at- 
minti ir nuo jų mokestis surinkti. Kasierius turi užsirašyti, 
ką įima ir kiek išleidžia, ale vėl vienomis tik ličbomis, be 
jokių žodžių. Kningius tiktai teužsirašo kningas, ant kurių 
nereikia dėti nė jokios numeracijos, kad, vieną atradę, ne- 
prieteliai nesuprastų, jog ji paeina iš krūvos. Kokiam dešim- 
tininkui įduoda, reikia pažymėti dviem literom; dešimtinin- 
kas gi vėl pas save užsižymi dviem literom, kokiam iš savo 
dešimties įdavė. Dešimtininkai tegal žinoti, kas yr kningius. 
Taip niekas nesuseks draugystės. 

6. Pirmsėdžio, arba prezidento, nereikia nė kokio: visi dę- 
šimtininkai yra lygūs, lygiai gali daug kalbėti, daug projektų 
duoti, pagal savo išmonės, bet įvykdinti projektą tegali tik 
keliuose, po gero nusprendimo daugumu balsų. Ant pirmsė- 
džio, jei jis yra, visuomet suvirsta visas atsakymas. 

7. Savo draugystei nereikia duoti nė jokio vardo, kad jis 
nesivalkiotų po žmones. Mūsų visų vardas: geri lietuviai; mū- 
sų draugija gerų lietuvių, mūsų darbas gerų lietuvių. Kas yra 
geras lietuvis, kas yra prie to pasiturįs, tas ir vienas darys tą, 
ko jūs pavieniai neįstengiate padaryti. 

8. Dėl to gi ir nereikia už labai didį daiktą turėti to savo 
„paslaptingumo“. Jug visa Lietuva slaptomis perka kningas 
ir skaito. Užlaikymas sekreto tik tam reikalingas, kad už ma- 
žus daiktus neantkristų didis atsakymas. Žinai, kaip neprie- 
teliai moka iš adatos priskaldyti vežimą. Negeistinas yra pri- 
davimas vardo vienam būreliui, nes į panašų būrį turi ilgainiui 
sueiti geri lietuviai iš visos Lietuvos. Ir dabar, kad maskolis 
paklaustų, ar yra Lietuvoje kokia draugystė, nemeluodami 
galėtumėme atsakyti: „Yra!“ — „O kokie jos draugininkai?“ - 
„Visi skaitantys lietuviai, kuriems jūs neduodate kningų“. 

Kad į tvanką įmesi akmenis, aplink kiekvieną atsiras ra- 
tas; kada du tokiu ringiu plėsdamies susiduria, tai pasidaro 

vienas dar platesnis ringis. Taip po Lietuvą šen ten įtaisyti 
būreliai gerų lietuvių plėsdamies susitiks ir padarys vieną 
milžinišką ratą, kurio ribose patilps visa Lietuva, su Kaunu, 
Vilnium ir Suvalkais. Suriš mus ne kokie yč keisti įstatymai, 
bet bendri reikalai, bendri vargai ir prisirišimas prie tikybos 
ir kalbos. 


TIESOS SKELBĖJAI 


Visi Lietuvos tarpininkai apturėjo iš kanceliarijos Vilniaus, 
Kauno ir Gardino generalgubernatoriaus (8 d. liepos mėn.) 
programą ištyrimo, kokiame padėjime yra Lietuvos valsčionys. 
Sudeikinas! įprašo suteikti žinias, surinktas ir ištirtas per 
aplankymą valsčių. „Jūsų atsakymai turi išplaukti iš jūsų 
prityrimo ir supratimo žmonių buitės“, - sako paslaptinis cir- 
kuliaras. 

Neskaitę atsakymų, kuriuos tarpininkai duos, galime 
atspėti, jog jie bus neteisingi, visų pirmu dėl to, kad visi 
mūsų činauninkai į mūsų kraštą žiūri per maskoliškus aku- 
liorus, antra, kad tarpininkai nelabai vargsta, idant pažintų 
tikrą mūsų buitę. Iš gilumos Rosijos atvykęs tarpininkas lie- 
tuvius temato valsčių kanceliarijose. Ale mūsiškai kitoki yra 
valsčiaus buitė, kitoki namie, kitoki miestelyje šventės dieną. 
Argi pažįsta nors vienas tarpininkas lietuvio gryčią, arba 
triobą, jo ūkę, jo išmanymą ir troškimus, apie kurius kance- 
liarijose nevalna kalbėti? Keli gi iš tarpininkų temoka lietu- 
viškai, kad galėtų pasiklausyti, ko kunigai moko žmones 
bažnyčiose arba ką patys žmonės išreiškia per savo laikraš- 
čius. Ne! mūsų tarpininkai mūsų nepažįsta ir pažinti nesirū- 
pina, dėl to ir jų parodymai neturės rimtumo, bet greičiaus 
įves kitus į paklydimą. Paimkime dėl darodymo nors keletą 
S$ iš tos programos ir atsakymus ant jų. Visų pirmu stebė- 
tinas daiktas, kad kuone visi tarpininkai atsakė vienaip, nors 
ne tais pačiais žodžiais. Užklausiantiems tas sutinkantis balsas 

galės pasirodyti nuodugniniu ištyrimu dalyko, ale mes žino- 
me, jog tasai sutikimas atsakymų išeina ne iš prityrimų, bet 
iš... susibaudimo tarp savęs. Gavę užklausimus, lakioja na- 
bagai prie kits kito, kaip katės su pūslėmis, teiraudamies, 
kaip čia pasakyti, kad būtų į tiesą pavedu. Na ir nuspren- 
džia ką nors, by tik išsisukti bent šį kartą. $ 25 klausia: „Ko- 
kiu būdu galėtų padidinti gerovę žmonių jūsų apylinkės?“ ir 
reikalauja žinių, paremtų ant faktų. Klausimas yra taip pla- 
tus ir gilus, kad vargu kas ant greitosios parašys receptą. 
Tarpininkai ir nesuka galvos - jug tie patys užklaustojai per- 
niai atsiuntė atsakymą ant šio klausimo: platinkite, sakė, 
maskoliškas iškalas, nes tai pamatas žmonių gerovės. Ką gi 
daugiaus bereikia? Tarpininkai dabar ir atkartoja kaip špo- 
kai, ką buvo išgirdę: „Lietuvių gerovė pašoks, kad kuo dau- 
giausiai įvis tarp jų maskoliškų iškalų“. Mums regis, pri- 
derėjo atsakyti: kad lietuviai kuo labiausiai apsišvies, kad 
pradės kningose knisties, ieškodami išminties. Maskoliškos 
iškalos, kaip žinome, nepririša žmogaus prie kningos. Pri- 
gimta kalba — tai pirmutinis apaštalas apšvietos. Laisvė 
spaudos, laisvė mokinimo žmonių tepakels mūsų gerovę. 5 28 
užklausia: „Kiek katalikai švenčia švenčių?“ Atsakyme ant 
to klausimo pasirodo visoje aikštėje begėdiška tamsybė ir 
pikta valia. Kožnas išrokuoja ne tas šventes, kurias jo apru- 
bys (učastok) kur ne kur švenčia, bet apskritai visas šventes 
iš kalendoriaus ir ypatingai primygtinai nurodo ant mūsų 
patronų: šv. Kazimiero, šv. Stanislovo ir kt., „kurias lenko- 
manai patriotai kunigai įvedė ir kaskart daugiaus įveda; 
pamoksluose gi ant tų švenčių rūpinas įdiegti (vkorenit) 
dvasią, priešingą Rosijai“. Kas čia? Bene juokai? Kad kas Si- 
berijoje gyvendamas taip rašytų apie Lietuvos dvasiškiją, 
dovanotumėme, bet kad čia pat esantys ir ant kunigų pečių 
savo leteną padėję turintys rašo apie platinimą iš ambonos 
„dvasios, priešingos Rosijai“, tai jau per daug! Visų pirmu, 
katalikų ambona įtaisyta ne politiškiems klausimams ap- 
svarstyti; antra, kunigas nesuskubs dar pasakyti kokį abejo- 
tiną sakinį, kaip tuojaus vietinė policija padirba „politišką 


bylą“ ir kunigą baudžia. Tai ant šitokių melagingų atsakymų 
remsis reformatoriai ir dar labiaus persekios nekaltus kata- 
likus. $ 29 klausia: „Kiek yra ir kokių mokslaviečių ir kokio- 
mis priežastimis reikia išaiškinti mažą skaiilių, sulyginus su 
visais gyventojais, mokytinių?“ Parodydami kliūtis augimo 
iškalų, kalnus verčia ant kunigų ir sako, kol Lietuvoje nebū- 
siąs mokymos maskoliškai priverstinas, kaip dėl vaikelių, taip 
ir dėl mergelių, tol iškalos bus nepripildytos vaikais. Prieš 
mūsų iškalas, gird, stipriai kariauja, ypatingai paskutiniame 
laike, kunigai, kurie nė kiek nesirūpindami apie Žmonių 
gerovę per morališką įtekmę traukia nuo mokyklų, kaip 
mergaites, taip ir vaikius. Tame dalyke kunigai, gird, daug 
padarė: šiandien lietuvis užtektinai pertikrintas, jog ruska 
iškala priešinga doriškam mokslui ir pačiai katalikų religijai. 
Tą nuomonę jau suskubo įdiegti žmonėse. 

Panašių atsakymų generalgubernatorius jau reikalavo nuo 
gubernatorių 12 d. gruod. mėn. 1898 m. už Nr. 34-35; 8 bal. 
99 m. už Nr. 2006. Kauno gubernatorius 10 d. geg. mėn. 99 m. 
Nr. 6019 pareikalavo nuo tarpininkų atsakymo ant 11 punk- 
tų, ant kurių, prisitaisę atsakyti, turės suvažiuoti prie guber- 
natoriaus ir apsakyti apie „buitę ir padėjimą lietuvių“. Žino- 
ma, katalikystė, o ne obrusenija bus nukaltinta, kad lietuviai 
nelaimingi ir trokšta geresnės gadynės. Gražiai aprokuos 
mūsų saužinę, bet šalyje paliks savo darbus. 


FELICIJONAS JUŠKEVIČIUS 
1873-1899 


Spalio 27 d. su šiuo pasauliu atsisveikino vos tik pražydęs 
Dievo tarnas kun. Felicijonas Juškevičius, Palangos progim- 
nazijos kapelionas. Amžiaus ėjo 26 metus, o kunigystės - tre- 
čius. A. a. kun. Felicijonas visados buvo menkos sveikatos, per 
liesas, chroniškojo bronchičio naikinamas. Mirtis tačiau vei- 
kiau jį pagavo, neg išmanantys pažįstami pranašavo. Ilgai 

sirgęs, kai ėmė taisytis ir po trijų dienų manės vėl aplanky- 
siąs savo mokinius, ūmai pristigo pajėgų. Dar pavalgė pietų, 
dar pajuokavo su savo lankytojais, o už valandos varpai 
graudžiai skelbė mokinių vaikučius palikus be globėjo ir už- 
tarytojo. O ir pati Palanga neteko tokio dvasiškio, kokį antrą 
neveikiai besulauks. 

Kun. F. buvo gilaus ir gyvo tikėjimo, ir Dievas regimai 
laikė jį savo globoje. Kai vieną kartą pavogė jam tūkstantį 
rublių mokinėlių ir šiaip jau žmonelių depozitų, pats netur- 
tis, nebūt galėjęs atsilyginti, bet tvirtu tikėjimu kreipės į ste- 
buklingąjį Kretingos šv. Antaną. Na, vagis sugrąžino kunigui 
pinigus, nors ir ne visus. 

Mokytojas jis buvo daug reikalaujantis, kad tikėjimo da- 
lykų visi gražiai mokėtų ir juos išmanytų. Tačiau nieko ne- 
vargino ir nepersekiojo; mes patys girdėjome kun. Felicijoną, 
kaip jis jautės užgautas, kad kiti mokytojai per mažus deda 
pažymius. 

Vargu bau kas kitas taip rūpestingai seks mokinius, kaip 
jie elgias, palikę mokyklos sienas. Kun. F. netingėdavo per- 
eiti mokinių gyvenamuosius butus, paraginti vaikus, kad 
geriau rengtų pamokas. O kuris tėvas ypatingai paprašė ka- 
pelioną, kad jo vaiką pridabotų, tas galėjo būti jau ramus. 
Vaikų tėvai nemaža galėtų pasakyti apie kap. Juškevičiaus 
gerumą ir lengvą jo būdą. 

Palangos miestelėnai neteko gerbiamo ir mylimo savo 
prieteliaus, o apylinkė svetingo kaimyno. 

Kun. Juškevičius, tiesa, buvo jaunas; bet tiek brendęs, ge- 
rai išauklėtas ir išmintingas, jog net su mokytojais masko- 
liais sugebėjo taikiai sugyventi; tai retai kam pavyksta, kurs 
nedaro kompromisų ir dalimis nepardavinėjo jiems katali- 
kystės. 

Palangiškiai kaip tik mokėdami parodė savo prisirišimą 
nabašninkui: Palanga niekados nebuvo mačiusi tokios lai- 
dotuvių iškilmės. Iš Liepojos atvyko Kuršo dekanas baronas 
E. Roppas' su dviem kunigais ir 12 giesmininkų. Visi mo- 
kiniai ėjo su žvakėmis. Karstas buvo apklotas brangiais 

vainikais. Maskoliai mokytojai su inspektorium patys nešė 
karstą. 

Na, ir mes uždedame ant draugo Felicijono kapo bent 
maldų vainiką už jo rūpinimąsi vaikų dora ir tautybe. Tenka 
čia ypačiai pažymėti, kad kun. F. Juškevičius buvo iš tų ba- 
jorų, kurie visa širdimi buvo atsidėję Lietuvai tarnauti ir ją 
ginti. Kun. Felicijonas dar nemėgino raštu dalyvauti lietuvių 
veikime, bet praktiškai daug darė lietuvystei, įpilietindamas 
ją mokinių sąmonėje, paguosdamas ir padrąsindamas neigia- 
mus lietuviukus. Ypač svarbu buvo, kad jis atvirai džiaugės, 
matydamas, kaip lietuvių dvasia kyla. 

Mirė pilnas Dievo ir žmonių malonės, kuriems tik tarna- 
vo. Turėkime tad vilties, kad Dievas ir žmonės taip pat jo 
neužmirė. 

Kun. F. Juškevičius gimęs Barklainėlių dvarelyje Ramy- 
galos par. iš neturtingų bajorėlių. Iš ten buvo kilęs ir mūsų 
rašytojos Jadvygos Juškytės* tėvas, pernuvariškis. Su anais 
Juškevičiais, filologais“, jie nebuvo giminės. 

Kun. Felicijonas Juškevičius ir lietuvių katalikų „politiko- 
je“ pavaidino nemenką rolę. 

Jau prieš Kalėdas 1896 m. Palangoje rusai bandė įvesti 
rusiškas maldas, tik nepasisekė. Paleisdamas tad vaikus Ka- 
lėdoms, inspektorius įsakė jiems, kad po N. metų atvažiuotų 
su tėvais arba su savo globėjais ir atsiimtų dokumentus iš 
progimnazijos, kas nepanorės melstis rusiškai. Taip įsakė 
inspektorius, o kapelionas Juškevičius, atsiveikindamas su 
mokiniais prieš šventes, pasakė nelaikysiąs savo mokiniais tų 
katalikų, kurie priims rusiškas maldas. Vaikai paklausė savo 
sąžinės ir kapeliono balso. Po N. metų visi vaikai draug su 
savo tėvais pareikalavo popierių, ir Palangos progimnazija 
paliko be mokinių. Kitų tikėjimų vaikų tenai visai maža te- 
buvo. Tokia vienybė žemaičių tėvų su vaikais Palangoje ati- 
darė akis rusų vyriausybei. Apie tai parašė „St.-Peter. Vedo- 
mosti“*. Tą žinią paskaitęs ir caras ir nulėmęs leisti tokias 
maldas, kurios sutinka su katalikų sąžinę. Rygos apygardos 
vyresnybė apkaltino kapelioną Juškevičių už tai, kad visi jo 

mokiniai iš vieno atsisakė nuo maldų, ir atstatė jį iš kapelio- 
nų. Tačiau neilgam. Atėjus iš Petrapilio įsakymui skaityti 
maldas lotyniškai, ne rusiškai, ta pati vyresnybė pakvietė kun. 
Felicijoną atgal ir visą algą išmokėjo už sugurdintą laiką. 


KALBOS DALYKAI 


„St. Peterburgskija Vedomosti“ rašo: „Yra žmonės, kurie 
kiekvieną svetimo turto didinimos skaito už sumažėjimą sa- 
vo kišenės. Kiekvienas pažįstamam žmogui pasisekimas gy- 
venime sukelia juose aštrų skriaudos jausmą. Jeigu gi tasai 
pažįstamas, Dieve apsaugok, yra artimas bičiulis arba gimi- 
nė, tuomet tiejie stebėtini žmonės lieja tulžį“. 

Panašų dalyką primena savo iškreiptoje politikoje mūsų 
patriotai užlaikėjai „konservatistai“, regiantys Rosijos skriau- 
dą kiekviename gyvenimo apsireiškime tų sudėtinių gudų 
viešpatystės gaivalų, kurie brangina tiesą „garbinti Dievą sa- 
vo kalboje“ ir mano, jog sandarbuotis ant naudos bendros tė- 
vynės galima be neatbūtino reikalo rėdytis su maskoliškais 
rūbais. Su putomis ant lūpų užsimeta ne kurie ant tokių lais- 
vamanių su visokiais išmislais ir tikromis denunciacijomis 
rūpindamiesi užgesyti tą gyvastį. 

„Be paliovos šuniškai tyčiojas iš kultūriško darbo Galici- 
jos ukrainiečių, su juokingu atvirumu išreikšdami savo pa- 
niekinimą tautybės, apie kurios interesą būk rūpinasi. Vie- 
name „Sveto“! straipsnelyje randame atkartojimą paprastų 
užpuolimų ant taip vadinamų ukrainofilų. Būtų laikas, iš ša- 
lies pasakius, tąjį sakinį išmesti. Kaipo tarpu prancūzų nega- 
li būti frankofilų, tarp lenkų - polonofilų ir t.t. - taip pat nė- 
ra ir ukrainofilų, bet esti tiktai ukrainiečiai, žinoma tauta su 
istoriškomis ir kultūriškomis savo tiesomis. Turtingą ir gra- 
žų malorusų tautos liežuvį „Svet“ vadina „juokingu, prama- 
nytu, tveriamu dėl politikos, kvailių žodžių mišiniu, kurio 

nesupranta liaudė nei Galicijoje, nei mūsų malorusiškose 
gubernijose“. Bet jug, stovint žemai šiandieniniam Rosijos 
apšvietimui, manrod, Kostromos mužikas nieko nesupranta 
iš įžanginių „Sveto“ straipsnių, o tuomlaik „Svet“ veiksniai 
nenutars iš to ištraukti nuomonę, jog kalba tųjų įžanginių 
straipsnių yra pramanyta, palaikė ir paika“. 

Jeigu visi Rosijos politikai laikytųsi tokios nuomonės, ko- 
kią turi „St. Peterb. Ved.“, tai ir lietuviams seniai būtų daleista 
„garbyti Dievą ant saviškų kningų“, ir lietuviškoji rašliava 
būtų daugiaus išsiplėtojusi. 


METUS BAIGDAMI 


Primename skaitytojams „Tėvynės Sargo“, mėnesio laik- 
raščio, išeinančio Tilžėje, Prūsijoje, jog jau ketveri metai su- 
kako, kaip jis stovi ant sargybos lietuviškos tautos: šviesos, 
tikybos ir kalbos. Per tuos ketverius metus, kiek įstengė ir 
kaip išmanė, kėlė lietuvišką katalikišką dvasią visose Lietu- 
vos luomose. Įgijo daug aržių priešų, kurie iškilmingai „pri- 
siekia nėkuomet nepaimti ir kitiems neįduoti nei vienos „Tė- 
vynės Sargo“ kningelės; tame pat tarpe įgijo dar daugiaus 
šalininkų, kurie „Tėvynės Sargui“ dėl jo turinio ir pakraipos 
pripažįsta ne pastarąją vietą eilėje kitų lietuviškų laikraščių. 
Įstabiai didelis skaitlius korespondencijų, kurias visokiais 
keliais prisiunčia mums daugiausiai tos luomos lietuviai, ku- 
riai „T. Sargas“ visų pirmu yra paskirtas, reiškia, jog „T. S.“ 
skaito ir jo dvasią persiima platus būrys lietuvių. Matydami 
naudingą ir pasėkmingą jo darbavimos, turtingesniejie pa- 
skubėjo su piningiška pašalpa; per tą „Tėvynės Sargą“ gali- 
me paleisti pusvelčiui; 1899, duokime, metuose skaitytojai 
apturėjo 1ž pusę rublio laikraščio 37 lakštus smulkios spaudos 
ir į 26 lakštus 7-uose prieduose (veizėk gale turinį „T. S.“); tai 
yra kas mėnesį daugiaus ne po 5 lakštus. Sulyginus su kitais 

laikraščiais, matome, jog „Tėvynės Sargas“ buvo visų di- 
džiausis, didesnis ir už Amerikos laikraščius, jei atmesi iš jų 
apgarsinimus ir kitas šiukšlines žinias, parūpinamas vien dėl 
piikimšimo prižadėtų lakštų. Gabesniejie lietuviai pasirūpi- 
no pristatyti ant tikslo parašytų straipsnių, idant „T. S.“ ne- 
būtų perkaręs. 

Atenčiuose metuose, jei Dievas ir tikras Jo tarnas, o mūsų 
užtarytojas šv. Kazimieras gins mus nuog viso pikto, pasirū- 
pinsime, kad „T. Sargas“ nebūtų prastesnis už šiąmetinį. Iš 
aukšto prižadėti nieko neverta, nes su laiku daug ketinimų 
atsimaino. Pažadame todėl, kaip ir seniaus, duoti kas mėnesį 
po 3 spaudos lakštus; iš tikro gi duosime daug daugiaus už 
tą pačią prekę. 

Laikraščio pakraipa pasiliks ta pati, bet turinys maždaug 
keisis. Nuo Naujų metų stengsimės nedaleisti į „T. Sargą“ 
raštų, kuriuos daugumas lietuvninkų skaitytojų sunkiai su- 
prastų arba visiškai nesuprastų. Taip tatai „Tėvynės Sargas“ 
bus grynai Žmonių laikraštis, o mokytesniemsiems lietuviams 
parūpinsime platų kvartalinį laikraštį „Žinyčia“, kurios Nr. 1 
yra jau spaudinamas ten pat, kame ir „T. S.“, ir ten pat gau- 
namas. 

Įsteigdami naują ertą laikraštį turime mislyje visų pirmu 
paliuosavimą rankų lietuviams rašėjams. Suturėdami raštus, 
kurie per savo ilgumą arba aukštai mokytą turinį negeistini 
buvo paprastiems skaitytojams, skriaudėme rašėjus, neda- 
leisdami išpasakoti savo minčių; skriaudėme ir mokytesnę 
luomą, nutraukdami nuo jos dvasišką maistą ir pasidžiaugi- 
mą. „Žinyčia“ tada trokšta suteikti lietuviams progą apsimai- 
nymo aukštesnėmis mislimis. Jei lietuviška visuomenė tokio 
laikraščio laukia, tai pasiskubins mums su reikalingiausia — 
piningiška pašalpa, o paskui ir su rimtais bepusiškais raštais. 
Kas nori pažinti „Žinyčios“ Nr. 1 turinį, įvairumą, linkmę ir 
t.t., teprašo paveizdėjimui vieno numerio, kurio prekė laik- 
raščiuose apgarsinta. Kiekvienas Nr. bus užbaigtas, taip kad 
galės pirkti atskirai, kaip kokią rinkmenę raštų. Turinys Nr. 1 
yra šioks: 

1. Prakalba redakcijos. 2. „Istorija darbo“. Par. Kelmelis. 
3. „Leonas XIII. Popiežius“. Par. Samogita. 4. „Lietuvaitei, 
nemokančiai lietuviškai“. Eilės, p. A. Jakštas. 5. „Kunigai 
Žemaičių vyskupijos, nukaroti iš priežasties maišto 1862 m.“ 
Par. J. M. vyskupas Motiejus Valančiauskis. 6. „Prasmė ir gra- 
žumas Lietuvos dainų“. Par. Samogita. 7. „Saulei užsi- 
leidžiant“. Novela. Par. Šatrijos Ragana. 8. „Kaip kas kam“. 
Eilės. Par. Dagilėlis. 9. „Neužpelnyti Muravjovo laurai“. Par. 
Savasis. 10. „Tarp erškėčių - sūnus“. 12 eilių. Par. Paleistspar- 
nis. 11. „Kunigas lietuvis“. Par. A. Jakštas. 12. „Jautis ir ark- 
lys“. Sakmė. Par. Aldonas. 13. Mūsų dirvonai: 1) „Negeistini 
apsireiškimai lietuviškoje literatūroje“. Par. Vaišgantas, 
2) „Lenkystė ir lietuvystė“. Par. Dėdė Atanazas. 14. Litvanica: 
Daukanto „Istorija“. A. J.; „Zarysy prawa zwyczajowego lu- 
du litewskiego przez S. Witorta“. J. P. Turinys „Tėvynės Sar- 
go“ - visų 4 metų. 15. Iš svetimtautiškos bibliografijos. 

Iš skaitytų raštų, tilpusių viename tik Nr. „Žinyčios“, gal 
jau suprasti, kokia įvairybė ir daugybė pakelta klausimų. 
Kam patiks, prašome į talką. Raštus siųskite ant to paties 
vardo: J. Lapinas, Tilžėje, padėdami ant viršaus literas ;,T. S.“ 
dėl parodymo, jog tai ne į kitus laikraščius paskirta. Mes jau 
patys atrasime, kur kas tinka. 

Lietuviai, atminkite, kad mūsų padėjime nieko negal ge- 
resnio padaryti, kaip tik kuo daugiausiai spaudinant ir kuo 
daugiausiai skaitant lietuviškus raštus. Nesigailėkite vargo 
įgaunant, nes užsimokės šimteriopai. 

Skaitytojai maždaug žino, kokius raštus turime dar ne- 
spaudinę. Čia dar sykį paminavosime, jog „T. S.“ ir „Žiny- 
čioje“ spaudinsime „Užrašus“ M. vyskupo Motiejaus Valan- 
čiauskio, be galo svarius, kaipo istoriški dokumentai. Toliaus, 
„Ištremtojo raštus iš Spasko“ kun. Anūpro Jasevičės, „Aprašy- 
mą miestų Žemaičių vyskupijos“, kurių autorius buvo bene 
profesorius Polikarpas Girštautas (senas rankraštis). Raštus 
Dėdės Atanazo, Paleistsparnio, Adomo Jakšto, - vis tai žinomos 
pavardės ir daug kitų. 

A. A. MYKOLAS RAČAS* 


( RACEVIČĖ ) 


Mokyti žemaičiai ir lietuviai įgytą per rūpestį savo tėve- 
lių mokslą tankiausiai apverčia ant naudos ne savųjų, bet 
svetimtaučių; šlovės ir duonos ieško tarnaudami svetimiems. 
Kaipgi tada verti yra pagyrimo tie, kurie, įgiję aukštesnįjį 
mokslą, apsigyvena tarp savųjų ir čionai darbuojas! Prie to- 
kių reikia priskirti prieš ketverius metus mirusį Mykolą Ra- 
čą, arba Racevičę, mokytą ir pavyzdingą vargonistą. 

Mes ir patys vargonistos vargonistystę paprastai laikome 
beveik už tokį pat amatą, kaip kurpių drožimą. Nuo amžių 
buvo papratimas ant dievmeldystės čirškinti vargonus, na, 
tai tegu sau ir Cirška, o kaip čirška, tai dėl klausytojų vis 
tiek! Tuo tarpu gi bažnytinė muzika yra labai reikalinga ir 
naudinga, jei išpildytojas gerai supranta ją. Nesakant jau apie 
tą, jog muzika nuo amžių buvo vartojama kaipo pabūklė 
malonesnio būdo atidavimui Dievui garbės, ana mūsų, lietu- 
vių, padėjime turi dar vieną užduotę, kaipo dailintoji. Visi 
apšviesti žmonės, mokydami jaunuomenę paprastų mokslų, 
ankstie pradeda gudinti ją prie muzikos, nes muzika ir gies- 
mė, pakeldama žmoguje aukštus ir grynus jausmus, širdį 
minkština ir jautresnę daro. Mūsų iškalose nėra muzikos, 
nes ir patys mokytojai nemoka griežti nei ant kokio instru- 
mento. Mūsų vaikų dūšias maskoliai mokytojai dailina tik 
per savo giesmes. Būtų ir tas ne pro šalį, kad būtų bent pa- 
rinktos priderančiai, kad mokytų dainų, tikrą muzikališką 
vertybę turinčių, kaip tai Mažgudijos „dumki““, bet dabar 
visos tos „Ach vy seni“, „Sašenki Mašenki““ ir dėl savo žo- 
džių, ir dėl šiurkščios savo gaidos tedera miestų valkatoms. 
Aukštaičiai yra geresni giesmininkai, labiaus jaučia suderini- 
mą baisų; žemaičiai nerūpinas, kad balsai ir žodžiai sutiktų: 
kiekvienas žiūri, kad tik daugiaus kvapo išpūsti iš plačios 


* Pagal pranešimą p. Karbonarijaus!. 

savo krūtinės, kad tik išsiskirti iš viso būrio balsingu ir storu 
savo balsu. Maskoliškos kapotinės aukštaičio nepadailins, nes 
jo giedojimas yra aukštesnis už maskolišką; ir žemaičio ne- 
pakels, nes moko tokio pat kaip su kirviu kapojimo. 

Belieka tada mums bažnyčia, mokytas vargonista, moky- 
tas būrelis giedorių su vargonų pritarimu. Tiesa, bažnytinės 
melodijos pagadino tautiškas mūsų melodijas, ale užtat duo- 
da supratimą apie tikrą muziką. Geras ir mitras vargonista, 
mokydamas dailaus bažnytinio giedojimo, daugybę jaunuo- 
menės pamokina ir paprastų dainų, suderinęs balsus. 

Taip tatai gerą išmintingą grojiką reikia lenkti ir paturėti; 
apsileidėlius be mielaširdystės mesti laukan iš bažnyčios, kad 
negadintų vargonų ir mūsų ausių. 

Gabių vargonistų su paprastu mokslu Žemaičių vyskupi- 
joje galėtum suskaityti apie keliolika, su aukštesniu mokslu 
vos tik kelius terasi. Vienu iš jų buvo Mykolas Račas. Gimęs 
Šiaulių parapijoje, Vijolių sodoje, ilgai vargonistavo po Lie- 
tuvą, bet, giliaus už kitus permanydamas tikrą muziką ir jos 
užduotę, vis buvo nekantantas iš savo muzikos, vis troško 
didesnio lavinimos. Troškimai jo išsipildė gana vėlai, vos tik 
1876 m.“, kada kunigas Albertas Rubša išsiuntė jį į Varšuvą, 
į aukštąją muzikos mokyklą, arba konservatoriją. Varšuvoje 
M. Račas išbuvo lig 1882 m. Sugrįžęs į gimtinį kraštą, pasi- 
šventė uoliam tarnavimui lietuviams su dailia muzika. Kur 
tik nuvyko, ten įtaisė, surėdė ir pramokė bažnytinius chorus. 
Jurbarke, Raseiniuose, Zarasuose, Gruzdžiuose atrasi paliki- 
mus. Yč pasidarbavo Gruzdžiuose būdamas per penkerius 
metus po apieka klebono Reksčio, čionai visų dailiausiai iš- 
lavino bažnytinį chorą ir svietiškąjį dainavimą. Paliko dau- 
gybę kompozicijų. Surinkęs giesmininkus, kurie nei suprati- 
mo neturėjo apie giedojimą ant balsų, iš pradžios patsai rašė 
tam tinkančias, lengvas natas, kurių lengviaus buvo pramo- 
kyti. „Lietuviškosios Mišios“ — „Po kojų Tavo sosto“, kurias 
jis parašė tam tikslui. Štai ant pavyzdžio dalis jų. Visų ne- 
spaudiname tik dėl to, kad jos neatsako šiandien įvykstan- 
tiems reikalavimams gregorijaniško giedojimo. 

Sanctus 
Mykolas Račas 

1889 m. Varšuvoje pas Mękarskį* į svietą pasirodė viena 
tik a. a. M. Račo kompozicija: „Msza Swieta Laciūska na czte- 
ry glosy Zz organem, ofiarowana Ksiedzu Kanonikowi Gusta- 
wowi Tomkiewiczowi, Magistrowi S-tej Teologii, Dziekanowi 
Janiszkiemu, Proboszczowi Szavelskiemu przez Michala Ra- 
cewicza““. Prekė 80 kap. Žodžius joms suskyrė kun. Petras Po- 
žameckis (kurs NB, rodos, ir patsai yra šį tą išdavęs)'. Kritika 


* Sukrautos pas Gebethnerį ir Wolffą“. 
< 107 < 


šias „Lotyniškąsias mišias“ priėmė labai nemielaširdingai. Kun. 
Surzynskis“, redaktorius „Muzyka Košcielna““, didis platin- 
tojas gregorijaniško, tikrai bažnytinio giedojimo, aržiai antsi- 
puolo ne tiek ant pačios kompozicijos, kiek ant neliturgiško 
teksto, ir taip užkirto kelią išsiplatinimui šios kompozicijos ir 
atėmė M. Račui norą tolesniai spaudinti savo veikalus. Nuo 
fortepijono ir plūksnos nesitraukdamas, darbavos tada tik dėl 
siauros aprubės, tik dėl tų parakvijų, kame tarnavo. 

Apart daugelio kompozicijų ant visokių mišios dalių, a. a. 
Mykolas dėstė iš savo galvos jausmingas daineles ir patsai 
komponavojo gaidas. Labai gailu, kad jam susirgus viskas 
išsisklaistė po svietą: po Šiaulius, Gruzdžius, Pašvitinį ir kt. 
Turintys jas įduokite mums; mes atspaudinę suteiksime pla- 
tesniam būriui lietuvių dėl pasidžiaugimo*. Viena yč minėti- 
na yra parašyta ant vardinių Gruzdžių klebono: „Atėjo, atėjo 
mums linksma diena“, kurią mums pavyko įgyti, nors, ro- 
dos, biškį sudarkytą; atspaudinsime Nr. 1 atenčių metų“. 
Gaida labai linksmi ir šauni. Kad aną pragysta 6 giedoriai ir 
6 giedorės, su būbnu, tai ir senam pradeda kinklės virpėti. 

Už išmintingiausią reikia paskaityti rūpestį Mykolo R., 
idant tvarkiai ir muzikališkai būtų giedama ne tiktai per 
atlaidus prie vargonų, bet kas dieną visų žmonių. Malonu 
būdavo klausyties rožančiaus, stacijų, karunkos ir kitų baž- 
nyčioje giedamųjų giesmių, ant 4 balsų surėdytų pagal rei- 
kalavimą harmonijos. Taisė giesmes labai atsargingai, nė- 
kuomet negadindamas pirmosios melodijos. Valig savo 
mokslo ir išmanymo a. a. M. R. būtų galėjęs daug daugiaus 
gero padaryti bažnytinei mūsų muzikai ir giedojimui, kad 
ne aštrus charakteris ir dar viena nedovanotina yda; iš tos 
priežasties turėjo tankiai blaškyties iš vietos į vietą; visur jį 
maloniai priimdavo, bet niekur nerimo. Ant galo mirė iš pa- 
mišimo proto 1895 m., turėdamas 66 metus amžiaus. Palai- 
dotas ant Plungės kapų. Viešpats tesuteikia jam amžiną atilsį 
už tą, ką gero padarė, o silpnybių - nebeatmena! 


* „Sudiev, kvietkeli“ sp. Nr. 1 šių metų. 

KLAIDINGAS RAŠYMAS 
LIETUVIŠKŲ PAVARDŽIŲ 


Tankiai atseina matyti lietuviškas pavardes, parašytas net 
su keliomis klaidomis. Lietuviškame alfabete yra dvibalsės 
ai, au, ei, eu, 0i, ui, uo; balsingoji gi i yra dvejopai ištariama: 
trumpai — 7 ir ilgai — y: jaunikaitis, jautis, arklys, kumelys. 
Užlaikant tas regulas, reiktų rašyti: Tamošaitis, Petraitis, 
Pranaitis, Prusalaitis, o ne Pranajtys, Prusalajtys ir t.t. Len- 
kiškoje rašyboje dvibalsių nėra, lietuviškus tada tarsnius, kad 
jiems priseina išreikšti, tai kaip nors pakeičia kitais: vietoje 
ai rašo aj, vietoje au — an: Staugajtys — Staugaitis. Garsingas 
Sienkiewiczė vienok yra už kitus jautresnis, kad savo „Kry- 
žiokuose““ rašo: Skirvoilio, ne Skirvojo, kaip kiti klaidingai 
parašytų. Jei Sienkiewiczę tik grynas mokslas liepė eiti, ne 
papratimas, bet tiesos keliu, tai mes, rodos, turime keletą ki- 
tų priežasčių teisingai rašyti savo pavardes, neatsižvelgiant 
ant lenkų būdo. 


DĖL KO EINAME Į AMERIKĄ? 


Lietuvos tarpininkai gavo paslaptinį paliepimą, idant 
patys, ne per kitus ištirtų priežastis didelio keliavimo į Ame- 
riką. Gerai, sako, būtų, kad gautumi perskaityti grometas, 
rašomas iš Amerikos. Ką reikia suprasti per tą „grometų 
skaitymą?“ Jei pasiskolinimą nuo gavusiųjų, tai nekas; jei 
plėšimą ant paštos, tai - didelė kiaulystė. Amerikiečiai galė- 
tumėte vienam antram tarpininkui stačiai parašyti, dėl ko jus 
vilioja Amerika, kad nevargtų pasalomis gaudydami svetimas 
grometas. Vienas išmintingas žemaitis, tarpininko paklaustas, 
davė tikrą atsakymą: „Yra, - sako, - Amerikoje dideliai daug. 
Geriems gerai klojas, prastiems - prastai. Važiuojame iš Ro- 
sijos turtų ir laisvės ieškotų, o Amerikoje didesnis pelnas ir 

laisvė gerai aną suvartoti. Per nedėlią dirbi, šventės dienoje 
pasimeldi, paskui susirenki į kupetą - į klubą. Čia turime že- 
maitiškas kningas, laikraščius, už 10 centų pasiskaitome, pa- 
sirokuojame, ko mums trūksta, kur ko ieškoti. Rosijoje gi vi- 
siškai kitaip: išėjus iš bažnyčios, nežinai kur dingti; sutikęs 
vieną antrą, eini į karčemą, kur noroms nenoroms prigundi 
prie girtuokliavimo, pranaikini visą menką pelną. Į arbatna- 
mius teina senelės moterėlės. O kad ten būtų žemaitiškų 
kningų ir laikraščių, tai neprasikimštumėte, visi pultų į ar- 
batnyčią ir girtuokliauti pamestų. Dabar, nors ir yr kningų, 
bet kad maskoliškos, tai pasilieka dėl mūsų kaip ridikas dėl 
arklio. Duokite spaudą, laisvę, tai nesiveršime kitur“. — „O, 
to tai nebus!“ — suriko maskolis ir ėmė sakyti pamokslą, kaip 
maskoliai lietuvius myli (NB. kaip katė pelę), ir užbaigė pa- 
tardamas savo pranešėjui, kad jis geriaus padarys vėl sugrį- 
žęs į Ameriką, nes dėl Rosijos, kaipo per daug žinąs, nebesąs 
reikalingas: nesuk, sako, galvos saviesiems; suprask, idant 
nenubustų, o činauninkai ir toliaus galėtų girties su savo pa- 
sisekimu ant apruskinimo dirvos. 


NAUJI METAI, 
NAUJI RŪPESČIAI 


Nuo vieno lietuvio, turinčio labiaus už kitus išlavintą protą 
ir platesnes pažiūras, apturėjome ant švenčių šiokį minėtiną 
pasveikinimą: 

„Sveikinčiau tamstas, sulaukus švenčių, bet ko geisti, kad 
mums, kaip kas diena, taip ir šventdieniai, atneša tik nuliū- 
dimus? Mums tada tik linksma, kad užmirštame, kas mes 
esame, kas aplink mus dedas, o užmiršę bovijamies kortomis, 
gardžiai iškepta mėsa ir brangiu vynu arba, dar blogiaus, 
nuodijančia arielka. Tokio užsimiršimo nėra ko geisti, užtat 
geriaus apie interesą pašnekėkime. 

Tūlose vietose sukūrėme tarp savųjų meilę tėvynės ir jos 
privalumų ir troškimą dvasiško peno*. Iškilmingai apreiškiau 
jiems, jog „T. Sargo“ redaktorius priketino atsiųsti mums 
reikalingų raštų. Vienok veltui laukiame jau trets mėnuo: nė- 
ra ir nėra!.. Mūsų širdyse troškimas gęsta, nes nepasotinamas 
entuziazmas nyksta, kurie ne kurie draugai su širdžia, pilna 
kartumo, atsitraukė nuo mūsų būrio ir sako: „Kaip nieko ne- 
buvo, taip nieko nebus! Veltui auksiną tik išviliojo, ant toles- 
nio laiko būsiu išmintingesnis, nebejsileisiu su tokiais, kurie 
daug prižada, o nieko neduoda“... Ir toks gal ant visados su- 
nyko dėl tėvynės. Taip ir man rodos, kad geriausiai daro tas, 
kurs nieko nedirba: nevartodamas dvasiškos žmonių vėkos, 
neišeikvoja jos ir nei vienam geros vilties neišplėšia. 

Mūsų raštus lengviau, matyt, atspausti, neg skaitytojams 
paduoti. Lietuviškų kningų katalogas nebemažas, o lietuviai 
visiškai nieko skaityti neturi; atspaustų egzempliorių ar yra 
per mažai, nei šimtinės dalies neužganėdina reikalavimų 
2 000 000 lietuvių po Rosijos valdžia; arba ir atspausti guli 
ant vietos, nepasieke artimesnių kraštų, nebesakant nieko apie 
tolimesnius nuo rubežiaus. Tokiu būdu spaustas žodis palie- 
ka nevykęs, be įtekmės ant žmonių apšvietimo. 

Spaudinimui raštų jau plūsta šiokios tokios pininginės 
aukos, o geresnės dvasiškos vėkos susitarė darbuoties dėl 
priruošimo laikraščių ir kningų, o dėl jų pristatymo skaityto- 
jams bemaž ko nieko nepadaryta. Man rodos, tasai klausimas 
yra didžiai svarbus ir jį būtinai kuo greičiausiai visuotiniškai 
reikia spaudoje apsvarstyti. Jūsų tarnas Maišinys““. 

Pradėdami penktus metus tarnavimo lietuviams ant sar- 
gybos jų tautos: šviesos, tikybos ir kalbos, pirmąją vietą pa- 
kalauja lietuviai, ir tasai rūpestis bus mums pirmutiniu per 
ištisus metus. 

Maždaug perdeda p. Maišinys, šaukdamas, jog dėl plati- 
nimo kningų nieko nepadaryta. Skaitlius nubaustų už tuos 


* Veiz. Nr. 11 1899 m. - R. 

dalykus kita ką reiškia. Neužginčijama vienok yra ir ta tiesa, 
jog Lietuvos apšviestūnai klaidingai antsimetė su visomis iš- 
galėmis vien tikt ant spaudinimo kuo daugiausiai veikalų. 
Kada vieni parūpino kokį rankraštį, o kiti paaukavo po 25 
arba po 100 rublių, tai jau mislija, jog pilnai išpildė priderys- 
tes tikro tėvynės sūnaus, tikro lietuvio. Parodykime, gird, 
maskoliui, kaip lietuviška literatūra sparčiai kyla aukštyn, 
parodykime, jog pančiais gal surakinti rankas ir kojas, bet 
nėkuomet nesuvaržys žmonių dvasės; tegu žino, jog reikala- 
vimas laisvės lietuviškai spaudai išeina ne iš piršto galo, bet 
iš neabejotino n0ro ir išgalėjimo tarnauti žmonių apšvietinimui 
ir grynam mokslui! Aklas tikt tegali nematyti, jog šį pasiketi- 
nimą pasistebėtinai pasėkmingai išpildė: gana žvilgterėti 
šiame pat Nr. ant surašytų kelių dešimtų kningų, kurios iš- 
ėjo tik per pernykščius metus, o tos tol ne visos surašytos. 
Skaitlius jų irgi parodo, jog kningos yra perkamos, jei užsi- 
moka spaudinimas. Ale visgi aprūpinimui 3 000 000 lietuvių 
yra taip maža, kaip lašas jūroje. Kad bentgi išėjusios į svietą 
tuoj pasisklenstų po žmones; kur čia tau: pusė ilgai laukia, kol 
išnešios tūli karabelninkai po keletą egzempliorių. Su knin- 
gomis mažesnis rūpestis: ne šiandien, tai rytoj jas išpirks; 
didesnis rūpestis su laikraščiais. Skaitlius spaudinamųjų eg- 
zempliorių yra per mažas ir tų visų neišsema. „Tėvynės Sar- 
go“ redakcija seniai galvą laužo, kaip tą dalyką pagerinti. Ėmė 
spaudinti trissyk daugiaus neg kiti; numažino prekę lig mi- 
nimumo: 4 kap. už kningelę nuo 8 lakštų (apskritai - 5 A 
lakšto), o po 2 kap. už senesniuosius numerius, pasirūpino 
sulyginti su tūlais kningomis prekėjais, kuriems pavedė visą 
pelną iš išpardavinėjimo kningelių, - ir dalykas visgi mažai 
tepasitraukė pirmyn. Tiesa, 1000 egzempliorių pertat neabe- 
jotinai įkliūva į žmonių rankas, kartais ir daugiaus; gerai ir 
tas, kitą kartą būtumėme ir labai džiaugęsi, ale šiandieną ir 
to maž, ypač kad krautuvėse dar daugiau lieka. Kas gi yra 
1000 ant taip plataus krašto, kaip Lietuva?! Nė ką būtų rūgoti, 
kad tas tūkstantis lygiai išsiplatintų: ten, kur pakliūva penke- 
tas NNr. kas mėnesį, žymiai pagauna dvasia ir susipratimas 

kilti; negerai kad jos veikiai koncentruojas aplink savo pla- 
tintojį; vienoje vietoje pasidaro per daug, kitoje - visiškai 
nieko. Vieni todėl mislija, jog mūsų raštus labai skaito, kiti 
priešingai, kaipo ir p. Maišinys, jog visiškai neskaito. Taigi, 
p. Maišiny ir kiti gerų norų lietuviai, ne „T. Sargo“ redakto- 
rius kaltas, kad raštai ne visus Lietuvos užkampius pasiekia, 
bet jūs patys nepasklendę. Jei red., tokį užkampį įsižymėjęs, 
neaprūpino, tai vien dėl to, kad jisai nėra visagalis ir nuo jo 
negal reikalauti tokio akuratnumo kaip nuo atvirų redakcijų. 
Ir vėl bene per daug bus norėti, kad jisai ne tiktai surėdytų 
nuo a lig z porą ertų laikraščių, bet kad dargi atneštų, ir tai 
vienkart kožnam lietuviui, kurs tik pageidaus. 

Ne, tebūnie padalijimas darbo: vieni tepagamina gražių ir 
žmonėms naudingų suprantamų raštų, kiti teatveria savo ki- 
šenes ant išspaudinimo jų ir išplatinimo. Paskirkime nors dalį 
tų piningų, kurius išduodame be reikalo ant paraginimo ne- 
šiojančių kningas, rezultatas bus kitokis. Aiškus daiktas, kad 
veizėti reikia ne į redaktoriaus rankas, bet į rankas ano būrio 
prekėjų, kurie šiaip jau klajoja po visą Lietuvą. Prekėjų knin- 
gomis mums netrūksta: nieks, ypač Kauno ir Suvalkų gub., 
nepasiskundžia, jog negali įgyti maldakningių ir šiaip jau ti- 
kėjimiškų kningų; trūksta reikalavimų; kad atsiras reikalavi- 
mas, atsiras ir aprūpintojai. 

Užtat priderystė kiekvieno lietuvišką kningelę mylinčio 
lietuvio yra - apsiskelbti prekėjams, lankantiems jų kraštą, ko 
ir kiek reikalauja. Negana to: prekėjai juoba neša tas kningas, 
ant kurių daugiaus pelnos ir už kurias mažesnis atsakymas; 
antra todėl platintojų priderystė yra — pažadėti gerą pelną ant 
laikraščių ir ant šiaip jau kningelių. Ar galimas tai daiktas, 
lygiai gerai pelnyties ant maldakninginės nuo 30 lakštų 
spaudos kaip ant „Sargo“ ar šiaip jau kningelės — nuo 5 lakš- 
tų? Žinoma, kad, parduodant žmogui storą ir ploną kningą, 
negal imti lygaus pelno; ale jei žmogus, pirkdamas vieną 
storą, ims 6 plonas, tai ant abiejų bus lygus pelnas. Taip pre- 
kėjams ir reikia įkalti: atnešk man pūdą smulkių kningelių, 
taip ir taip vadinamų, aš tau duosiu daugiau pelno neg už 


< 113 - 


pūdą maldakningių. Prekėjui grynas išrokavimas: mažiaus 
vaikščiojimo, vežiojimo, trumpesnė baimė, o pelnas tas pats. 
Neabejojame, jog sutiks. Lietuvoje nerasi tokio užkampio, 
kame nebūtų lietuvių, taip pasiturinčių, kad iš karto galėtų 
paimti visą nešulį (užmokėti). Užtat reikalinga yra, kad pasi- 
švenčiantys platinimui raštų sulygtų su nešiku, apsiimančiu 
3-4 sykius per metus atvilkti naštą; apart to, tepasirūpina dar 
susibausti su kitais skaitančiais iš visos apylinkės, tepasiža- 
da jie tuojaus atsiiminėti po mažą dalelę ir piningus užmo- 
kėti. Tokiu būdu kningos paskutinę vietą pasieks greičiaus, 
bus pigesnės, ale... per pasišventimą uolesniųjų. Iš savo pu- 
sės tie optininkai ne tiek piningų prikiš, kiek vargo kningų 
išskaidyme ir sujungime skaitančių į vieną didį būrį. Visos jo 
iškaštės bus - pamylėjimas atnešusio prekėjo. 

Lietuviai, todėl doresniejie ir šviesesniejie! varykite lietu- 
višką progresą! Kiekvienas pasiturįs teįgyja pažintį su savo 
artimuoju prekėjų; 2) teprižada paimti ir užmokėti jam už visą 
didesnį ar mažesnį pakį; 3) tesusižino su visais skaitančiais 
iš savo apylinkės; 4) tenesigaili vargo ir rūpesčio patarnauti 
tamsiems savo broliams, atverti jiems akis; pasidarbavę šitaip 
porą metų, taip prijunkys savo apylinkę prie skaitymo, jog ir 
patys ims ieškoti maisto savo dūšiai ir protui ir paliuosuos 
optininkus; 5) idant pakiai veikesniai pasiektų tolimiausius 
kraštus, reikia bent trims optininkams, gyvenantiems ant li- 
nijos nuo rubežiaus į vidų krašto, susižinoti ir pakius kits ki- 
tam siuntinėti per rankas; žinomas jug daiktas, kad užgrėstą 
tavorą per 40 mylių vežti nėr malonu, o per 10 myliu - visiš- 
kai lengva. 

Šiuose metuose tada mes išdavėjai kningų pasitikime ant 
veiklumo krašte likusių platintojų: nuo jų daugiausiai prigu- 
lės parodymas vertybės lietuviško literatiško darbo. Mes iš 
savo pusės prekes jums padėsime žemesnes, neg mums pa- 
tiems kaštuoja; kitiems veltui duosime, by tik apšvietimas 
platintųs. 

To jums, lietuviai, širdingiausiai linkėja atėjusiuose 1900 
metuose. 

ŽAGARĖS 
BARBORA UMIASTAUSKAITĖ! 
1708-1728 


Mums pareiškus širdingą troškimą gauti du nauju pas 
Dievą užtarytoju: vyskupą Merkelį Giedraitį“ ir tėvą Andrių 
Rudaminą? (Lietuvoje tą paprastą pavardę taria: Rudmina), 
o amerikiečiams paleidus į Šventąjį Tėvą savo balsą, kad pri- 
pažintų tuos du palaimintaisiais (žiūrėk šio 1 nr. priemazgą: 
„Balsas amerikiečių lietuvių į Tėvą Šventąjį Leoną XIII ir gy- 
venimai dviejų didžių Dievo tarnų lietuvių: kun. Andriaus 
Rudaminos, jėzavito, ir kunigaikščio Merkelio Giedraičio, 
Žemaičių vyskupo, lotyniškai ir lietuviškai“. 1900 m. 30 p.; 
„T. Sarge“ - tik lietuviškai), ateina balsų ir iš kitur. Tai dar 
sykį patvirtina tą tiesą, jog ir mūsų krašte netrūksta šventųjų 
Dievo tarnų, kurie savo galingumą teikias gyviesiems pa- 
reikšti. 

Pirmiausia minavotina garsioji visoje Pakuršėje Žagarės 
Barbora, kurios kūnas tebesąs nepagedęs po Žagarės bažny- 
čia. Per du šimtu metų dalis katalikų Bažnyčios, ištikimieji 
žemaičiai pripažino Žagariškę Barborą palaiminta, prie jos 
kūno eidavo maldininkai, darydavo apžadus ir laimėdavo iš 
jos nemaža paspirties. Maskoliams tai nepatiko, kad katalikai 
stiprinas savo dvasią prie savųjų palaimintųjų; liepė tad Ža- 
garės bažnyčios rūsį užmūryti. Žmonės ir tada nesiliovė 
meldę Barboros užtarimo. Tebėra daug žmonių, kurie gali 
aiškiai patvirtinti, jog ne veltui šauktasi palaimintosios užta- 
rimo. Tebėra ir knygos, kur buvo surašyta daugybė pritirtų 
stebuklų per jos užtarimą. 

Kiekvieno kataliko širdis džiaugias, matydama vis daugiau 
Dievo tarnų išaukštintų ant altoriaus. O mūsų žemaičiai kiek 
tai reikalingi šiais laikais užtarytojų, kad vertai vadintųsi 
Šventosios Žemaitijos vaikais; dabar dar negali pasigirti, jog 
jau verti to vardo. Tai laikas iškelti klausimą ir apie pripaži- 
nimą palaiminta ir anos Dievo tarnaitės Barboros. 

Balsams ir tuo reikalu duosime „Tėvynės Sarge“ vietos, 
ypač įrodymams dokumentais. Mielu noru išspausdintume ir 
anuos surašytus stebuklus, kad kas mums tą knygą parody- 
tų. Prašome ir naujų atsitikimų, kurių tikrumą yra kam pa- 
liudyti. Prašom tai įsidėmėti. Jei Dievo valia nebus priešin- 
ga, tai ir šis sumanymas įvyks. - „T. S.“ 1900 met. 1 nr. 

Garbinti ir šventu laikyti negendantį moteriškos kūną 
Senosios Žagarės bažnyčios rūsyje žmonės pradėjo gana se- 
niai. Iš pradžių klydo, altoriuje esančią šv. Barboros kankinės 
paveikslą laikydami per vien su tuo kūnu, ties kuriuo buvo 
rasta sidabrinė lentelė, įrašytais žodžiais: „Barbara Umia- 
stowska, zmarla 1728 r.“? (jei neklystame, atmintinai cituo- 
dami). Paskui ėmė stebuklingu laikyti anąjį kūną, ne pa- 
veikslą. Melstis prie jo suvažiuodavo iš už keliolikos mylių. 
A. a. vyskupo Motiejaus III nabašninkas buvo ir tyrinėti pra- 
dėjęs, bet 1862 m. lenkmetis darbą sutrukdė. Kai tuo laiku 
buvo įsakyta visi rūsiai užmūryti, Žagarės bažnyčios rūsys 
paliko atviras, nežinau kuriuo būdu. Kai žmonės ėmė itin 
gausingais būriais keliauti į Žagarę, Joniškio anstolis Baraus- 
kis 1889 m. primelavo aukštesnei vyresnybei apie kažin ko- 
kius nebūtus aukavimus. Tai ir įsakė rūsį tik dabar užmūryti. 
Vyskupas tuo reikalu pasiuntė iš Šiaulių dekaną Tamkevičių“; 
jis tatai duris iš bažnyčios į rūsį užmūrijo; langus gi, kad rū- 
sys vėdintųsi, užtaisė tankiausia krota, kad nė žirnio negalė- 
tumei prakišti. Antstolis Barauskis ir tada nenurimo; vėl pa- 
rašė savo vyresnybei, rūsys likęs ne visiškai užmūrytas, ir 
žmonės prie langelių tebesimeldžią. Tada vyresnybė antrą 
kartą įsakė dekanui Tamkevičiui tuojau nuvažiuoti ir visiškai 
užmūryti. Tai jis ir padarė. O buvo tai atlaidai. 

Dabar rūsys liko visiškai tamsus, be jokios ventiliacijos, 
pripelėjęs, karstų lentų pripuvęs (kitų kūnų, be Barboros, vi- 
sai nebėra, visi sutrūnėję). Troškumas nepasakomas. Kodėl 
bent dabar nepasirūpinama ventiliacija? Juk tai kenkia pa- 
tiems bažnyčios mūrams. 

Barboros kūną anuomet rado pliką sutrūnėjusiame grabe. 
Karstą padirbdino ir drabužiais valkstė pamaldūs lankytojai. 

Dabar ji tebeguli juodai dažytame karste; jis dar nesukritęs. 
Karstas galvose iš šalių turi stiklus, kad visa galva matytųsi. 
Rūbus turi baltus, perkalinius, baigiančius sudūlėti. Tik šil- 
kinis šalikas tebėra sveikas. „Išveizdi kaip ciela“. Kairiajam 
stiklui išdužus, žiurkės landžioja. Nosis, viršutinė lūpa ir 
kakta jau pažeista. Oda prikepusi prie kaulų, tamsiai gelto- 
na. Kairė pusė veido juodesnė, sako, apdegusi. Bažnyčiai de- 
gant, žmonės šaukę, ne kad bažnyčia dega, bet kad „Šventoji 
Barbora dega!“ ir dideliu džiaugsmu radę ją - „cielą“... šven- 
toriaus pazomatėje. Kairė kojos letena atsiskyrus nuo staibio. 
Rankos naryje oda nuo kaulų atstojusi; paliečiant gal numa- 
nyti kaulus pasileidusius, šnabždančius. Figūra kaip ciela; nė 
pilvo vietoje neįkritę. Karstas stovi ant morų. 

Iš Umiastauskių besanti ta viena senutė. Ji pasakojanti, 
Barbora mirus 20 metų. Augus prie labai nedoros pamotės. 
Buvusi be galo kantri ir neturčiams gailestinga. 

Tai paskutinis mano pasiųstinės ištyrimas 1900 met. 


TRUPUTIS SKAITLIŲ 
Iš ŽEMAIČIŲ VYSKUPIJOS 


Žemaičių vyskupija apima dvi guberniji: Kauno ir Kuršo. 
Valig šiąmetinio bažnytinio kalendoriaus, arba rubricėlės, 
išpažįstančių Rymo katalikiškąją tikybą yra abiejos lyties: 
1 232 187 ypatos. Už pilną tikrumą tų skaitlių, žinoma, gal- 
vos negal guldyti; apsirikimą ant keleto tūkstančių lengva 
padaryti. 

Kuršo gubernija padalyta į du dekanatu, arba džiakoniji. 

Kuršo džiakonija vėl padalyta į 10 parakvijų su 30 948 gyv. 

Žemgalos (Semigalijos) dž." į 8 ž 41 598 gyv. 

Iš viso: 18 par. su 72 546 gyventojais, daugiausiai latviais. 
Lietuviai Kurše apsigyvena tik miestuose: Liepojuje apie 10 
tūkstan., Nytaujoje — apie 600, Ilukštoje kelios dešimtys ir 
mažumas kitur. Šlovė Kuršo dvasiškijai: ji, būdama tikros 

lietuviškos kilmės, yra taip pramokusi kuržemiškos ir vi- 
džemiškos latviškos tarmės, jog ir tikrieji latviai nieko jiems 
neužmeta dalykuose gadinimo jų kalbos per pamokslus ir 
spaviednę. Latviškoje literatūroje katalikiškoji dvasiškija da- 
lyvumo neima, ir tą reikia papeikti. Kuržemiškoje tarmėje 
gotiškomis literomis yra išduota paskutiniame laike apie de- 
šimtį katalikiškų dvasiškų kningelių. Bet ant to ir apsistojo. 
Vidžemiškojoje tarmėje rašyti lotyniškomis literomis masko- 
liai neleidžia lygiai kaip lietuviškoje. Katalikišką literatūrą 
trukdžia visų labiausiai kitur nežinomas kunigų neturtingu- 
mas. Kitas ir būtų ką nors parašęs, bet negauna išdavėjo. Ir 
ant išėjusių kningelių guli nemaža skola. Peikiame kunigus, 
kad neprisideda prie laikraštininkystės ir neaiškina bent tų 
klausimų, kurie sujungti su katalikiškomis aprubėmis. Liute- 
riškiejie latviai skaitantys nėkuomet neužgirsta apie gyvojimą 
jų brolių kitokios tikybos, dėl to gi ir mano, jog su katalikais 
nėra ko ir rokuoties, nes jie balso neturi. Tas dalykas nemažai 
prisideda prie išnykimo katalikų latvių. Kuriose ne kuriose 
parakvijose ir dabar nelabai kam yra į bažnyčią vaikščioti; 
neužilgo ir visiškai nebebus kam, ypač Kuršo džiakonijoje. 
Septyni Kauno gubernijos pavietai padalyti į 17 džiakonijų. 


Obelių džiakonija turi 14 parakvijų 67 684 gyv. 
Batakių š 12 ž 52304 " 
Veliuonos " 13 Ž, 80 078 " 
Ukmergės 2 17 P 87217" 
Viekšnių 2 11 į 72655 " 
Varnių | 9 2 39538 " 
Kauno . 10 i 44364 " 
Ta dž. baisiausiai sulenkinta: 
Krakių | 8 ž 54 757 " 
Zarasų " 11 7 94313 " 


Toje dž. yra apie 30 tūkstančių baltgudžių katalikų, kurių 
kalba taip paniekinta, jog ir patys jie pyksta, kad aukštesnė 
asaba užkalbina juos baltgudiškai. Kunigai lavintų jų kalbą, 
kad ne baimė maskolių, kurie neleidžia spaudinti nė jokių 
kningų baltgudiškai. 

Alsėdžių 13 parakvijų 58 352 gyv. 


Panevėžio 12 £ 93322" 
Rietavo 13 Ė 69 333 " 
Utenos 15 Ž 92211 
Šeduvos 10 j 59 876 " 
Skuodo 10 Ž 52572 " 
Šiluvos 9 r 50 800 " 
Joniškio 12 š 90 295 " 
Iš viso 200 parapijų ir 3 klioštoriai: 

Kretingoje vyriškasis bernardinų su 8 ypatomis 
Kaune motriškasis benediktinių su 17 r 

" Krakiuose motriškasis  katerinių su 7 ž 


Kunigų Žemaičių vyskupija rokuoja artie 650. Pagal am- 
žių galėtų juos išskaidyti šitaip: 


Nuo 23-30 metų yra 90 ypatų 
L 30-40 " L 225 S 
" 40-50 " Ę 94 "V 
2 50-60 " i 88 
r 60-70 " 100 Ė 
Ž 70-80 " Ę 37" 
" 80-90 " " 7 " 
virš 90 " " 1 Ė 


Mums minėtinas yra skaitlius kunigų lig 40 metų, t.y. 315, 
t.y. maždaug pusė, turinti skirtą dvasią nuo likusiosios pu- 
sės, kuri vis silpsta ir mažinas. 40-60 metų ypatos yra per- 
eiginės, skaitl. 182 yp.; likusiosios 145 yra ypatos senosios 
gadynės, senovę tesuprantančios ir senove besitvirtinančios. 

Tarp tų 650 kunigų su aukštesnio mokslo laipsniais ant 
greitosios pasergėjome apie 40; tai per mažai, vos 16 dalis 
visų. Dvasiškoje akademijoje Petrapilėje mokias pabaigę 
Žemaičių seminariją 8 jaunikaičiai. Ant trijų paskutiniųjų 
kursų Žemaičių seminarijos Kaune užrašyta vos tik 66; ant 
pirmojo yra vėl apie 20 ypatų; iš viso tada Kaune bėra 86 
klierikai, skaitlius du kartu mažesnis, neg seniaus būdavo 
(maximum buvo 155), nors vietos dabar kur kas daugiaus 

pataisė. Priežasčia to yra žymus susimažinimas kandidatų ir 
sunkus persekiojimas maskolių, nuo kurių priguli priėmimas 
į seminariją. Kauno seminarija, kitados visų skaitlingoji, pa- 
liks neužilgo visų mažoji. Mirštančių tuo tarpu skaitlius ne- 
simažina; šįmet užrašyta - 24; vargiai tiek jaunų įsišventins. 

Valig pernykščių metų skaitlius kunigų, įtilpusių į suskaitą 
(648), nė kiek nepersimainė. 


, 


VILNIAUS OBRUSITELIAI atmušė iš naujo „Kniga dlia čtenija“ 
žinomų katalikystės neprietelių Odincovo ir Bogojavlenskio!. 
Naujas Vilniaus kuratorius sakos išmetęs iš tos kningos - 
„neudačnyja vyraženija“ — nepavykusius išsireiškimus; su- 
prask: tuos išsireiškimus, kurie užgaudavo katalikų ir šiaip 
jau lietuvių širdį. Pažiūrėsime, ar šis išleidimas bus geresnis 
už išleidimą 1896 metų, kurį kuratorius žada iš visų iškalų 
išmesti. P. kuratoriui mes patariame ne „nevykusius tiktai 
išsireiškimus“ išmesti, bet visų pirmu prašalinti iš vaikų 
kningos portretus visokių barzdočių popų, paveikslus cerk- 
vių ir pravoslaviškų šventų vietų, o į jų vietą įdėti aprašus 
katalikiškų šventenyčių ir šventųjų abrozdų; tada tik galės aną 
duoti į rankas lietuvių vaikams; tada tik jaunumenė, besi- 
mokydama rašto, persiims tikra krikščioniška dvasia. Kol ob- 
rusiteliai rūpinsis vien tik apie įkvėpimą į lietuvių vaikus 
pravoslaviškos dvasios, o ne apskritai krikščioniškos, tol jų 
kningas imsime į rankas su neapykanta, tol jų darbas eis jiems 
ant tuščio, o mums ant didesnių vargų ir sielvartų. 


MASKOLIAI, NEVALYDAMI lietuvius prie dirbimo prigovorų, 
jog maskoliškų iškalų jie kaip Žuvys trokšta, taip įkyrėjo, taip 
žmones įbailino, jog tūlose vietose pradėjo nebedirbti prigo- 
vorų nei tokių, be kurių apseiti negal. Ką, gird, pridės? Kad 
mes padirbame kokį prigovorą pagal savo valios, tarpininkai 
saviškai perdirba, kad mes išreiškiame savo nuomonę, mūsų 
neklauso, - mums liepia sutarti tik tuose dalykuose, kurius 

mums tarpininkai pakiša. Jei valia jiems antmesti mums ko- 
kius dalykus, tai kam čia mūsų prigovorai ir parašai? Mono- 
poliją įvedė, mūsų nesiklausę, tegu gi ir kitką rėdo saviškai, 
jei mūsų balso neklauso... ir t.t. 

Verta kartais ir žmonių paklausyti: iš prastų lūpų tankiai 
išeina aukso teisybės žodžiai! 


DĖL KO KYLA UKMERGĖS 
IR KITOS PANAŠIOS ISTORIJOS? 


Vasarą 1899 m. po Žemaičių vyskupiją plačiai pasklido 
garsas apie nesutikimus, kilusius tarp sodiečių grynų lietu- 
vių ir miesčionių - sulenkuotų lietuvių iš priežasties nepro- 
porcionališko vartojimo bažnyčioje lietuviškos ir lenkiškos 
kalbos. Tikos taip kaip visuomet: mažas iš pradžios nesusi- 
rokavimas, kilęs ne iš kokios savitarpinės parakvijonių ne- 
apykantos, bet per nemokėjimą laiku, jei ne suderinti, tai bent 
nevykusiais parėdymais nepakurstyti, apėmė visą plačią pa- 
rakviją, sujudino protus lig šiol apsnūdusios apylinkės ir į 
tolimesnes šalis atsimušė aidu tikro maišto su paniekinimu 
šventos vietos ir su papiktinimu tikinčiųjų. Girdėdami tokius 
Žemaičių vyskupijoje dar negirdėtus dalykus, vieni su veid- 
mainingu dievobaimingumu pirštus narstė, ištęsdami ilgą 
nusistebėjimo „aaa!“, kiti liežuvius plakė, iš nesutikimų tarp 
katalikų maskolis pasinaudosiąs, lenkišką ir lietuvišką kalbą 
iš Ukmergės bažnyčios išmetęs, savo, maskolišką, įkišiąs; 
lengvamisliai su džiaugsmu rankas trynė kalbėdami, jog ap- 
snūdusiai Ukmergės apygardai seniai prigulėjo saują blusų į 
antį įleisti, kad bent pasikasytų, jei visiškai nubusti nenori. O 
mes, nors tankiai gaudavome įvairius pranešimus, piršto į tą 
dalyką nekišėme, vos tik trumpai apie tat paminavoję. Ka- 
dangi per rūpestį išmintingos aukštesnės dvasiškos vyriau- 
sybės ant tikrosios karės dirvos bažnyčioje ir parakvijoje 

dangus prasiblaivėjo, juo nebenorėjome kalbėti apie liūdnus 
lietuvių savitarpinius nesutikimus. 

Vienok nebuvo lemta mums išturėti lūpas sukaupus: bai- 
sūs nepasibaigiantys nusidavimai, kaipo pasekmės anos pa- 
sibaigusios karės, apie kuriuos pranešimus apturime, pertik- 
rino mus karę jau esant perkeltą ant kitos, politiškos dirvos, 
ir privertė nenoromis nusitverti už plūksnos. Per ypatingą 
pasiuntinį kuo saužiniškiausiai surinkome žinias, kurias štai 
paduodame visuomenės žinojimui. Suvedę viską į kupetą, 
regime tolimesniųjų žmonių plepesius daugelyje punktų 
smarkiai apsilenkusius su teisybe, kas šauktinai šaukias ati- 
taisymo; kitus dalykus, vertus priderančio visuomenės pa- 
peikimo, per mažai žinomus. 


Pradėkime nuo tų nusidavimų, kurie mus prispyrė viešai 
pakelti balsą. Visų pirmu žinotinas yra dalykas, jog reikala- 
vimas, idant lietuviška kalba Ukmergės bažnyčioje užimtų 
pirmą vietą, kaipo kalba didumos parakvijonų, kilo ne per 
kieno agitaciją iš šalies, kaip tvirtina ne kurie, bijantys, kad 
jų pačių nepaskaitytų už kaltinykus, bet kilo laiko dvasiai 
reikalaujant. Čiugūninis cilindras ilgai gali varžyti garą, bet 
garo tamprumui pasididinus, visgi plyšta ir pažeidžia tuos, 
kurie nepasišalina. Mašinistu, varžiusiu lietuvišką garą, ne- 
mokėjusiu laikų atverti apsergėjimo klapaną, buvo kun. pra- 
baščius Račkauskis Adolpis'. Jisai, neturėdamas sveikos 
nuomonės, tai liuosavo, tai varžė vienus ir kitus iš kariaujan- 
čių, kol ant galų galo visi nepradėjo šaukti, jog jis yra tikra- 
sis ramybės tramdytojas, kol lietuviai neapskundė klebono 
J. M. vyskupui, o klebonas, atsidėkavodamas už tat, neap- 
skundė lietuvių... policijai, žinoma, ne už jų reikalavimus, nes 
širdyje savo jautė juos teisingais esant, bet už... socializmą, už 
platinimą lietuviškų užrubežinių išdavimų ne tiktai tarp 
žmonių, bet ir tarp miesto mokyklos studentų. 

Miesto valkačina, vaikis be užsiėmimo, prisiplakęs prie 
zakristijos ir pirmasis klebono Račkauskio špiegas, nekuris 
Juškevičė, klebonui iš Ukmergės iškrentant, ant jo paties pra- 
dėjo liežuvį leisti po miestą, būk R. 100 rublių policijai nune- 
šęs, kad tik ji teiktųs iškratyti visus, pasirašiusius ant skun- 
dos, J. M. vyskupui įduotos. Juškevičės liežuviui galėjo tikėti 
tik toks lengvatikis, kokiu buvo k!. Račkauskis. Ar tiesą vie- 
nok plepa, ar ne tiesą, spalių mėn. prasidėjo aržios kratos: 

1) visų pirmu vieną dieną perkratė visus miesto mokyk- 
los studentus; pas juos nieko nerado, tik pas Miškinį terado 
„Tėvynės Sargus“; 

2) perkrėtę mokytinius, iškrėtė vieną kamendorių, kun. 
Apulskį Vladislovą - be pasekmės (antras kamendorius, kun. 
Šleivys Kazimieras“, tame tarpe buvo neseniai iškeltas į Vei- 
viržėnus); 

3) toliaus, Beinorį, pas kurį radę kopiją skundos ant kle- 
bono, baisiai įtūžo: „Kak, — gird, - osmelilsia protiv tak po- 
riadočnago nastojatelia?!“? 

4) toliaus, Jusį Joną — vėl be pasekmės. Pabaigę miestą, 
puolo į sodžius. Šaukuvoje iškratė: 5) Usonį, tėvą vieno iš stu- 
dentų; pas jį rado pirmąjį lapą apysakos „Obrusiteliai““; 
6) Tušį senį, 7) Usonį kitą, 8) Augustiną, 9) dar vieną, kurio 
pavardės nebesuvokėme; 10) kitur Žižį, 11) Vareikį, 12) Paš- 
kevičę, 13) Varną, - pas visus be pasekmės. Paskui grįžo atgal 
į Šaukuvą 

14) pas Usonį ir tada rado „T. Sargą“. Po tam visam du 
mokytiniu, Usonį ir Miškinį, atstatė iš mokyklos su „vilko 
bilietais“, t.y. be tiesos įstojimo kur kitur. Gruodyje gi, turė- 
damas rankose paliepimą isprauniko ir žandarmerijos, atsi- 
bastė vienas pats Rietavo asesorius su urėdninku į Veiviržėnus 
pas buvusį Ukmergės kamendorių 

15) kunigą Šleivį Kazį. Pasiėmęs už poniatuosius tik kun. 
kleboną ir antrąjį kamendorių, Šleiviui nesipriešinant, nors 
turėjo tiesą jis tą padaryti, išveizėjo visus daiktus ir, nieko 
peiktino neradęs, pagrobė tik užrašus, nekalto turinio. Jį, 

ukmergiečių ir agitatorių ne tik kur kitur, bet ir bažnyčioje. 
Donose nelemto Paniutičio budelio, perdėtinio miesto mo- 
kyklos, kurs be jokio įstatymiško pamato varė mokytinius 
katalikus ant pravoslaunų molebnų, o neinančius kumščiais 
sumušė, apie ką jau rašėme“, stovi kun. Šleivys, platinąs lie- 
tuviškus užgrėstus išdavimus tarp žmonių ir studentų, vedąs 
pašnekesius su mokytiniais apie suspaudimą lietuvių, įkal- 
binėjąs tvirtai laikyties savo papročių, kalbos ir religijos, neiti 
ant pravoslaunų molebnų; zakristijoje šnekąs apie neprigul- 
mystę atgimsiančios Lietuvos, apie garsią senovinę jos šlovę, 
ir tam panašūs būti ir nebūti daiktai. Paniutič, žinoma, pat- 
sai negalėjęs būtų išmislyti tokių niekų, kad ne kvaili išmis- 
linėjimai Ukmergės dvarponių, kurie su Kont. rankas sudė- 
dami Dievui dėkavoja už iškėlimą „to socialisto, litvomano, 
kurs visą apylinkę nepakajum pripildė“. Atsiremdama ant 
tokių baisių apskundimų, prokuratūra 18 d. šio bal., pasi- 
šaukus į Švėkšną, penkias valandas žudė, norėdama išspausti 
prisipažinimą prie politiškų nusidėjimų. Jo byla gali pasibaigti 
ištrėmimu į Rosiją, t.y. kun. Šl. gali pakelti antrą karonę už 
tą patį neva nusidėjimą. Dvasiška vyriausybė perkėlimu į ki- 
tą vietą baudžiusi neva „už prilaikymą antagonizmų ir baž- 
nyčioje netvarkystės, sujungtos su sauvaliavimu ir gaspado- 
ravimu ne kurios skilties karščiuojančių parakvijonų; už 
bandymą panaikinti bažnytinę tradiciją, nes už netikrą uolu- 
mą kalbos dalykuose, kas su paniekinimu stojas prieš kitas 
kalbas, patsai užsipelno paniekinimą ir aštrią bausmę. Ne 
uolumas valig Dievo, bet išpaikėjimas iš savo svajonių pata- 
ria ir paragina prie bažnytinių netvarkysčių ir paniekinimo 
šv. vietos“... Apskritai imant, vis tai tiesa, bet ar pritinka prie 
kun. Šl., neapsiimam spręsti, per mažai apie jį težinodami. 

Dabar iš Ukmergės istorijos išskirkime kurius ne kurius 
nusidavimus, galėsiančius išparodyti, kas buvo tikrai kaltas 
kilusių bažnyčioje „liarmų“. Kitus dalykus, tai apsunkinan- 
čius, tai palengvinančius vieną ar antrą šalį, apleisime: tai 
žinomas dalykas, jug karščiuojant perdėjo po truputį abidvi 
pusi. 

II 


Ukmergės parakvija skaito į pusdešimties tūkstančių 
dūšių. Dvi dali jų lig šiol tebevartoja „chamską movą“, o 
trečdalis, susimaišęs su svetimtaučiais miesčionimis, truputį 
apsitrynęs, t.y. ant miesto bruko apdriskęs, prisisavino 
„pafską movą““. Kadangi lenkuojantys gyvena arčiaus baž- 
nyčios ir dėl to tankiaus ją aplanko, nors nedideliame skait- 
liuje, jų kalba galutinai užviešpatavo ne tiktai šiokiomis 
dienomis, bet ir šventdieniais, kada lenkuojantys minioje 
chamų pražūna. Nuo pat anksti ryto bažnyčia pilna sodie- 
čių, bet rožančių, o paskui suplikacijas, „Pulkim ant kelių“, 
šiaip jau giesmes lenkiškai čirpina pora susenėjusių miesto 
bobelių, ir tų tankiai netenka. Ale lietuviai ir joms nesant 
negalėjo sėsti į anų vietą: galėjo vaipyties, žiovauti, karče- 
moje gerti ar nuobodžiuoti. Lietuviams paliktos buvo tik tos 
dienos, per kurias esti atlaidai su išstatymu Švč. Sakramen- 
to; tada suplikacijas ir šiaip jau giesmes giedojo lietuviai. 

J. M. vyskupui Paliulioniui paraginus dvasiškiją prie 
taisymo bažnytinio giedojimo ir tam tikslui Varšuvoje ir už 
rubežiaus pramokius gabų organistą p. Naujalį“, daugumas 
klebonų pradėjo rūpinties apie nusisamdymą gero organisto, 
idant sutvarkytų giedojimą. Giedojimai Ukmergės bažnyčioje 
seniai šaukės į dangų atmonijimo, ir klebonas Račkauskis ry- 
žos parsikviesti iš už Nemuno p. K., karštą mylėtoją giedo- 
jimų, kuriam įsakė surėdyti chorą, o iš ambonos pakvietė 
turinčius balsą, kad nepasigailėtų vargo, kol pramoks. Tai 
buvo prieš Užgavėnes 1899 m. 

Žmonės noriai paklausė ir pradėjo rinkties. Tik kas pasi- 
rodė? Ant šimto sodiečių, ateinančių iš tolimiausių parakvi- 
jos kraštų, buvo vos 1-3, o kartais ir nė to tiek miesčionių. 
Klebonas neturėjo žodžių pagyrimui uolumo lietuvių; tris- 
syk per gavėnę iš ambonos gyrė, prižadėdamas, jei gražiai 
pramoks, po Velykų jiems atiduoti rožančiaus giedojimą ir 
suplikacijas. Tas paragino lietuvius mokyties su dar didesniu 

pasišventimu. Klebonas žodžio nemainė: Velykų rytą, kada 
buvo visa parakvija su visais lenkuojančiais didžiūnais, ap- 
skelbė, jog nuo šiol kas šventą dieną rožančių giedos: nuo 
ryto lietuviškai, o popiet, prieš mišparus — lenkiškai. Ilgai 
aiškino priežastis: miesčionys esą tinginiai, giedoti tankiai 
nesą kam, vėlai tesusirenką ir jų dusyk mažiaus, neg lietuvių 
tesą. Lietuvius lenkams rodė kaipo pavyzdį. Kada išeinantį 
iš bažnyčios apstojo būrys žmonių, į 300, dėkavojančių už 
parėdymą, kalbėjo, jog kitas giesmes, turinčias tuos pačius 
žodžius ir gaidą, galėsią giedoti kožnas sau: vienkart lenkiš- 
kai ir lietuviškai. Perimtas jausmu teisybės, kinkavo galvą ir 
durniais vadino Lietuvius, jog lig šiol tylėjo. Jūsų vietoje, gird, 
aš seniai būčiau neiškentęs. Stovintiems gi įspėjus, jog jie bi- 
jojo, nes kunigas pradeda lenkiškai, atsakė, intonacija esanti 
tik dėl formos, o giedosią tie, kurie geresnius balsus turį; 
traukite, gird, ir jūs, jei lenkus užšauksite. Taip ir giedojo 
per ištisas 6-7 nedėlias visi kartu; lietuvių didumas, žinoma, 
lenkus užrėkdavo, ką girdėdamas, klebonas ne tik nestabdė, 
bet dar ne kartą lietuvius už puikius balsus gyrė kaip priva- 
tiškai, taip iš ambonos, taip ir į špitolę, kame choras mokės, 
atėjęs su p. Chalackiu (23 d. bal. mėn.). Kamendoriui, kun. 
Šleiviui, liepė, pagyrus lietuvius iš ambonos, pavilioti ir 
miesčionis, idant pasimokytų lygiai gražiai giedoti savąjį ro- 
žančių. Kun. Šl., nenorėdamas lenkų skriaudos, karštai juos 
kvietė vaikščioti ant giedojimų, idant paskui galėtų giedoti 
prie vargonų per dievmeldystes. Bet tas užkvietimas pasili- 
ko be pasekmės, nes iš pradžios trys buvo atėję, o paskui ir 
tie paliovė. Ką buvo daryti? Paliko mokytas tik lietuviškas 
choras, skaitantis į 100-150 žmonių abiejos lyties. 

9 d. gegužės mėn. klebonas netikėtai apskelbia, paklausęs 
trijų karštų lenkelių, kurie nėkuomet bažnyčioje nesirodo, jog 
giedojimas rožančiaus turi pasilikti po senovei, t.y. lenkiškai. 
Atėmęs nuo lietuvių rožančių, ir tada dar gyrė juos už mo- 
kėjimą giedoti, ir tada dar nepripažino giedojimo abiejose 
kalbose už „kėlimą liarmų“. Tik organistą nusprendė atstatyti; 
nuėjusiai išprašytų palikimo to paties organisto deputacijai 

atsakė — nepaliksiąs, bet lietuviams leidžiąs giedoti, kuomet 
nori, kartu su kitais, tik užgrėsiąs po gegužinių maldų ka- 
runką ir „Tegu bus pagarbintas“ kartu giedoti (nedėliomis). 

30 d. gegužės mėn., pargrįžęs iš Kauno, jau pradėjo grėsti 
giedojimą vienkart lietuvių ir lenkų, liepdamas lietuviams 
tylėti; užtat jiems vėl pavedė giedojimą rožančiaus nuo ryto, 
o popiet - lenkams, kaip ir pirma buvo parėdęs. Lietuviai — 
nuolaidūs žmonės: būtų užsiganėdinę ir tuom, būtų paliovę 
šaukti su lenkais, kad patsai klebonas vėl nebūtų suerzinęs. 
Tas žmogus nežino, sako: kai ėmė geradėjystes daryti lietu- 
viams, nei galo nežinojo; kada pasidavė lenkų įkalbinėjimams, 
pasiruošęs buvo viską nuo lietuvių atimti ir pačius į niekus 
paversti. Ant Švč. Traicės pagavo lietuvius keikti ir piktžo- 
džiuoti; užsidegęs apskelbia, jog atima nuo lietuvių pusę anų 
atlaidinių dienų su išstatymu, per kurias ir be jo mylistos lie- 
tuviai giedodavo saviškai. Lietuviai pasijuto užgautais, nes 
nuo jų atėmė 25 dienas atlaidų. Nusprendė, jog klebonas, ko 
nedavė, atimti negali, ir per tas dienas, neklausydami užgrė- 
simo, ėmė giedoti saviškai po senovei; klebonas su zakristi- 
jonu ėmė trukdyti juos, šaukdamu lenkiškai. Tikrai sakant, 
per šį tik laiką tolesnėse apygardose pragarsėjo neva tai lie- 
tuvių keliamos Ukmergės bažnyčioje liarmos, nes tame tarpe 
pripuola tankiai atlaidų. 

Bet ir šiaip jau lietuviai būtų liovęsi: 4 d. Kepos mėn., len- 
kams suplikaciją ir karunką giedant, jau niekas iš lietuvių ne- 
beatsiliepė, bet klebonas ir vėl nedavė nurimti, nežinia, dėl ko 
parokavęs už reikalingą atimti nuo lietuvių dar dvi dieni: 1 ir 
15 rugsėjo, ir atiduoti lenkams. Išardytos paskutinės liekanos 
lietuviškos tradicijos; pikti klebono pamokslai, per lietuvišką 
giedojimą galutinai peikė, nė kiek nepaaiškindamas dėl ko; 
suturėjimas antrą sykį giedojimo rožančiaus lietuviškai; gai- 
niojimas lietuvių giedorių iš jų vietos; reikalavimas prisiekų, 
kad par. lietuviškai nebegiedotų; nedavimas išsirišimo tiems, 
kurie gieda, - viskas vėl iššaukė iš naujo reakciją, nes iš to 
aržaus pasielgimo lietuviai suprato, jog juos nori ne tik nu- 
stumti į užpečkį, bet visiškai pro duris išstumti. Kad klebonas 

būtų baręs lietuvius už giedojimą kartu su lenkais, tai tikrai 
būtų paliovę, ale jis apie tat neminavodamas šidino, erzino 
lietuvišką savimeilę, peikdamas juos pačius ir jų kalbą. Dagir- 
do lietuviai klebono gailystavimą, jog lietuviams dar kelios 
dienos giedojimų liko: daug geriaus, gird, būtų buvę, kad vis- 
ką būčiau iš karto atėmęs; todėl, kad prisitaisė naiviškai ap- 
sukti lietuviams galvą, kad pradėjo lygti su anais daleidimą 
lenkams vieniems giedoti per dvejus metus, o paskui - lietu- 
viams ant visados, tai jau tik nusijuokė, negudrią gudrystę 
atspėję. Bet ir žodžiui kl. Rač. negalėjo įtikėti. Darodymas. Švč. 
Traicės dieną iš ambonos ir namie apskelbė, diena Dievo Kū- 
no būsianti - lenkiška, o nedėlia vidur oktavos — lietuviška; 
kada gi ta nedėlia atėjo, tai privatiškai parėdė, kad viskas bū- 
tų lenkiškai ir pats lenkiškai pragydo; lietuviai, to nežinoda- 
mi, atmindami viešą jo parėdymą, traukė lietuviškai; lenkai, 
klebono sušiundyti, ir jis pats - lenkiškai, - štai ir kilo liarmai, 
už kurius visą atsakymą klebono vienmisliai kaimynai suvertė 
ant... lietuvių, jaunųjų kunigų, litvomanų ir t.t. 

Tiems lietuviams ar litvomanams pakyrėjo jau kožnam tei- 
sinties prieš neužpelnytus užmetinėjimus, todėl per „T. Sar- 
gą“ viešai paleidžia balsą, reiškiantį, jog už Ukmergės netvar- 
kystes atsakymo ant savęs neima; auginimo nesutikimų tarp 
parakvijonų kaltininkais savęs nepripažįsta, nes, kaip skaity- 
tojas mato, vienas kun. Račkauskis juos augino ir savo kaišio- 
jimu ir atitraukimu vien tik erzino. Tą patį patvirtina visuoti- 
nis nutilimas, neprotestavojimas miesčionių prieš nutarimą 
dvasiškos vyriausybės ant lietuvių naudos; kad ne lengvatikis 
Rač., klausąs trejeto karštlenkių, miesčionys nebūtų protesta- 
voję ir su sodiečiais lengviaus susitaikinę. Lai visuomenė ant 
karštų išpažintojų lietuvystės nebetaukš tokių neteisybių, kaip: 
litvomanams, kada užrūps kalbos dalykai, už nieką yra panie- 
kinti šventą vietą ir seną tradiciją. O, ne! šventas vietas godo- 
jame, dievobaimingumą remiame; mūsų tik viena kaltybė, kad 
kartais užsigeidžiame dar - teisybės, nedarymo mums to, kas 
patiems nemalonu, o to lenkuojantys lietuviai prietykiuose su 
tikraisiais lietuviais prisiturėti nenori. 

Dabar yra šioks dvasiškos vyriausybės parėdymas. Lietu- 
viai kas šventą dieną per ištisus metus giedos lietuviškai: ady- 
nas, rožančių, „Šventas Dieve“, „Pulkim ant kelių“, „Dievas 
mūsų gelbėtojas“, per procesijas be išstatymo, per procesiją 
ir oktavą Dievo Kūno ir Rezurekciją, „Tegu bus pagarbintas“, 
„Aniolas Dievo“, karunką, stacijas, žodžiu — viską per prieš- 
pietinę dievmeldystę. Po pietų — viską lenkiškai ir per visas 
šiaip jau nedėlios dienas - lenkiškai. 

Klebonas pripažintas už kaltą ir perkeltas į Šakinavą, 
menką parakvijėlę. Kamendoriai irgi iškelti, jei ne už kalty- 
bę, tai bent už nestabdymą; bet kas būt išėję, kad kas būtų vis 
stojęs priešais netikėtiems prabaščiaus užmanymams? Gal dar 
prasčiau būtų išėję. 


III 


Ukmergės istorija atkreipė ypatingą atidą ant pietų Uk- 
mergės dekanato, t.y. ant krašto po kairei pusei Nevėžio upės. 
Dabar sunku besupaistyti visas priežastis, dėl ko lietuviai, 
apsigyvenę pačioje širdyje Aukštaitijos, per abipus Nevėžio 
upės nuo pat jo įtekmės į Nemuną, prisisavino lenkišką kalbą, 
paniekinę savąją, lietuvišką. Didžioji dalis jų, ypač kertėje tarp 
Nevėžio ir Vilijos ir už Vilijos: Karmėlava su Rumšiškėm yra 
galutinai pražuvusi dėl Lietuvos: lietuviškai lenkišką savo 
žargoną, dar bjauriaus skambantį ypatingame lietuviškame 
gomuryje, jie gina kaipo brangiausį nuo senuolių apturėtą 
turtą. Žymiai sulenkuotas kraštas eina Vilniaus pasieniu lig 
Ukmergės ir Pabaisko; nuo čia linija atsilošia atgal stačiai ant 
Kėdainių, apjuosdama tame vingyje parakvijas: Pabaisko su 
Pašilės, arba Vaitkuškio filija, Upninkų, arba Veprių, Siesikų 
su Koplyčių, arba Panoterių filija, Bukonių ir Ukmergės. Ši- 
tos parakvijos tai gyvas dokumentas, neišdildžiamomis rai- 
dėmis reiškiąs pirmąjį laipsnį lenkinimo lietuvių. Lenkiška 
kalba čia dar neįgavo tos galybės kaip vakaruos, apie Kauną. 


5. T. Vaižgantas, Vi t. .- 129. 


Čia dar tebeina tyli, bet arži kova senovės su naujyste. Seno- 
vė su lietuviška kalba ir lietuviškais bočiais traukias vis tolyn 
į užmiršimą; ją stumia jaunoji, jau puslenkiškoji karta. Karė 
eina iš palengvo, bet nepaliaudama pagal inercijos. Pradėti 
buvo daug sunkiaus, kaip pajudinti prikrautą vagoną, bet 
įbėgintą dykas galas stumti ir su menka syla. Stūmikais ir 
trukdytojais lenkiškos mašinos yra, žinoma, visų pirmu 
dvarponiai, bet ko nelygūs, o kartais ir didesni, prabaščiai. 
Nuo jų daug priguli: kurs labiaus sulenkėjęs, tas sparčiaus 
varo mašiną; kurs ne taip sulenkėjęs, ten parakvija grynesnė, 
o kad atsiranda iš jų tikras lietuvis, tai ir sustabdyti įstengia. 
Čia lietuviai dar nepražuvę, didumas veikiai atgautų dvasią, 
sulaukus pripažinimo tiesų lietuviškai kalbai. Kol tas bus, 
saužiniška priderystė kiekvieno gero, tikrai krikščioniško, ne 
politisko kunigo yra, jei ne stabdymas, tai bent neplatinimas 
šiame krašte lenkystės, vedančios lietuvius prie amžino ir 
laikino žuvimo. Lenkuojantys lietuviai neabejotinai sušuks 
„W šwietem oburzeniu““; o kokį gi, po giltinei, sanryšį gali 
turėti tasai „žuvimas“ su „Ilenkyste“?! Iš tolo galvojant — nė 
jokio, iš tikrųjų — didžiausį. 

Prisirišimą prie savo tautos visi pedagogai (auklėtojai) 
deda į pamatą žmonių dorybės; aiškiausiai suprantamą kal- 
bą mes padėsime į pamatą apšvietimo. Išversk žmogaus gy- 
venimę tautišką pamatą, jis pats pradės svyruoti ir grobs- 
tysis į šalis, ko tik galėtų atsiremti; paramsčiai nereikalingi 
tik tvirtai stovintiems. Pavyzdin paimkime pabaiskiečius, ant 
pat Vilniaus sienos. Šiandieną jie už visus savo kaimynus 
labiaus paniekino savo tėvynę Lietuvą ir jos kalbą per subė- 
gimą nelaimių, kad per kelias dešimtis metų prabaščiavo šič 
Lietuvos posūniai. Seniejie pabaiskiečiai, visi tebemokantys 
Styravičės (apie 1854 m.; pirm jo buvęs Čiapavičė), kurs NB 
yra Styra, iš tikrųjų lietuvių Zarasų pavieto, bet Vilniuje iš- 
auklėtas ir dėl to į lenką pavirtęs, lenkiškos mados ten nei 
būti nebuvę. Jis pirmasis, o paskui ir antrasis to vardu kle- 
bonas visą galę padėję, belenkindami parakviją. Be lenkiško 

patento nieks negalėjęs peržengti bažnyčios ir klebonijos 
slenksčio. Per ilgus metus padarė, ką norėjo: lenkišką kalbą 
įvedė į madą; mados jaunumenė visur noriai tverias, — ir 
šiandien ji viešpatauja, nes Styrų įpėdiniai neturi nei noro, 
nei energijos, o gal nei supratimo, jog parapija žūna. Pildo 
jie profesionališkas savo pareigas, abiem rankom turis geros 
vietos ir leidžia laikui daryti, ką nori, by tik viskas, o ypač 
jie patys, ant vietų pasiliktų. Ale laikas plaukia, ale laikas 
duobes kasa ir duobių vietoje kalnus supila; prabaščiai pasi- 
lieka tie patys, bet parakvijonys genda. Pabaiskiečiai, nuo 
kurių prabaščiai svetima kalba kaip kokia siena užsitverda- 
vo, nors tą kalbą priėmė, bet rišties visgi prie jų neprisirišo, 
gal instinktyviškai jausdami juos esant savo krividytojais. 
Pabaiskiečiai savo vadų balso nebeklauso; tankiai tą balsą 
laiko žemiaus už balsą savo neprietelių. Štai ir faktas, nors 
vienas: pabaiskiečiai, paniekinę „savas“ iškaias, nusiuntė 
deputaciją išprašymui dėl anų „škol gramoty“. Ir iš tiesų, 
kam pabaiskiečiui pritiks „kunigiškas“ mokslas-elementorius, 
maldaknygė? Ot, „azbuka“?, tai kas kita! Mokėdamas len- 
kiškai šnekėti, o maskoliškai skaityti, jug dusyk bus didesnis 
už chlopą chamą, kurs vien tik lietuviškai temoka. Antras 
faktas. Visoje apylinkėje pabaiskiečiai — tamsiausi žmonės 
apskritoje to žodžio prasmėje, tamsiausi supratime tautiškų 
savo reikalų, nes jie tautos nebeturi, bent nebežino, prie ko 
beprisiskirti; tamsiausi religijos ir išganymo dalykuose. Dau- 
gumas poterius kalba, negeresnius už vilniečių; apie supra- 
timą tikybos artikulų nei kalbėti nėra ko. Trečias faktas. Pa- 
baiskiečiai už visus labiaus yra doriškai nupuolę. Niekur nėr 
tiek svetimoterysčių, girtuoklystės, ištvirkimo kaip ten. O ki- 
tados buvę, pasakoja, doriausi žmonės, todėl neabejoju, jog 
tas apjakimas veikiai išnyktų, kad atsirastų kam energiškai 
užsiimti ne vardan savo interesų, bet vardan gelbėjimo žūs- 
tančių. Jei esantys ten pat neturi noro, nei pasišventimo, tai 
dėl ko iš šalies niekas neparemia? 

Tiktai klausimas, iš katro galo griebsis dabartini dorybės 
sergėtojai? Lengva atsakyti: nuo to, nuo kurio pradėjo gesti, 

nuo sugrąžinimo šlovės lietuviškai kalbai, kaip namų buitė- 
je, taip ir bažnyčioje, visų pirmu bažnyčioje. Pabaisko parak- 
vija skaito į 6 tūkstančius dūšių; iš jų tik keletas sodžių teiš- 
sižadėjo galutinai lietuviškos kalbos; kiti visi gražiausiai 
tebemoka, bet vis rečiaus bevartoja, nes mados nėra, o ma- 
dos nėra dėl to, kad ir iš bažnyčios ši kalba išginta; bažny- 
čioje tik retkarčiais išgirsi lietuvišką pamokslą, o daugiaus 
nieko. Klausiame, kas turėjo tiesą išvaryti iš bažnyčios kalbą, 
nors subalamutytų, ale visgi lietuvių, ir ką per tat pelnė? Iš- 
gynė prabaščiai, o pelnė - atšalimą tikėjimo dalykuose, gerais, 
dievobaimingais katalikais tebėra tik tie pabaiskiečiai, kurių 
namuose godonėje užsiliko senoviška tradicija, senoviška 
kalba, senovės papročiai, nes su jais užsiliko ir rožančiai sų 
„Sveika, aušra“; juos daugiausiai pamatysi bažnyčioje. Len- 
kuojantiems vienok pavestos visos giesmės su rožančium. 
Tikra tiesa, jog tankiausiai, atėjus laikui, nėra kam nei pra- 
dėti, nei klausyti, ale lietuviai negali jų vietų užstoti! Mato- 
me, jog dar yra gruntų kilimui istorijų, panašių į Ukmergės 
istoriją. Duok, Dieve, tik, kad be tokių baisių pasekmių būtų! 
Ir tada šauks gal ant „litvomanų“, ant negodojimų bažnyti- 
nių tradicijų. Ale dirvą, kaip regime, taiso ne litvomanai, bet 
lenkomanai, o kas man iš tradicijų, jei jos žmones balamutija 
ir į bedievystę veda? 

Kaip lietuviška kalba Pabaiske yra persekiojama, taip lie- 
tuviška knyga: pasirodžius kokiam perkmainiui, ne vienas, 
bet du lekia policijai pasakytų. Liūdna! 

Kada pačiame Pabaiske lietuviška kalba į bobinčių nu- 
stumta, jo filijoje Pašilėje, arba Vaitkuškyje, ji puikiausiai te-. 
beviešpatauja su regima nauda. Stebuklinga įtekmė! Artie 2 
tūkstančių, lankančių tą filiją, rodos, iš kito pasviečio, o ne 
tie patys kūmai — pabaiskiškiai. Bažnyčioje malonu: giedoji- 
mas skardus, gražus, nuo linksmų, grynų širdžių; knyga 
kuone kiekvieno rankose; žmonės malonūs ir teisingi. Klausk 
vėjo, kokia priežastis? Atsakys: čia kunigėlis pasiekia žmo- 
nių širdį, čia nėr kvailo fanaberavimo, kurs išpaikindamas 
žmones ištvirkina. 


< 132 + 


Apie Siesikus, virš 6 tūkstančių, ne ką geresnį gal pasa- 
kyti. Ten seniai viešpatauja garsus ant visos apylinkės len- 
komanas kun. jeselskis, duodąs toną visiems kaimynams: ir 
sanbroliams tarnystoje - kunigams, ir sanbroliams kilmėje — 
bajorams. Jam ten gerai yra, naudojas, bet parakvijai ir Dievo 
garbei ne kas. Buvo atsiradęs vienas drąsuolis, jo pagelbinin- 
kas, kurs protestavojo, išparodydamas, jog per gvaltavojimą 
prigimtos kalbos žmonės ne tik katekizmo, bet ir poterių ne- 
moka. Jų poteriai, pasakė, tederą ant šunio uodegos suverti, 
už ką bajorai, apvertę ant — lenkiški poteriai tedera suvars- 
tymui ant šunio uodegos, apšaukė drąsuolį antagonistu, 
iškriušo iš vietos, ir viskas pasiliko „bardzo dobrze“““. 

Panoterių, arba Koplyčių, filijoje'' viskas per pusę, priešin- 
gai žmonių norams. Tai faktas: lenkuojantys lietuviai ten ne- 
parodo gyvumo ir prisirišimo prie bažnytinių apeigų, prie 
vadinamosios tradicijos; matyt, ta tradicija nėr sena, kad taip 
nebranginama. Siesikuose ir Panoteriuose žingeidingas ke- 
leivis gal ir tokius kuriozus išvysti: kada ateina diena len- 
kiškų giedojimų, tai tankiausiai visus špitolninkus reikia 
išgainioti suieškotų tokių, kurie norėtų giedoti. Kadangi jiems 
nepavyksta anų rasti, tai turi prašyti tų pačių lietuviškų gie- 
dorių, kad atgiedotų ir už lenkus. Argi ne komedija? Lietu- 
viai turi atpildyti ceremonijas už save ir už lenkus, kurių nei 
kvapo nėra! Tai vadinas - prisilaikyti tradicijos! Buvo ten 
kun. K.“, kurs protavo taip: visa, kas tik išveizi „Zz paAska“““, 
turi būti lenkiška. Girdėjome tokį minėtiną jo pasakymą į 
jauną panikę: „Dėl ko tu lietuviškai šneki? Jug tu toki poniš- 
ka!“ Ką gi besakyti apie bažnyčią, kuri, valig tokių žmonių, 
turi „arcypanska“? Jis tą daro ne iš kokios idėjos, bet iš tam- 
sumo, kurį tankiai gal anteiti plikbajoriuose. Bepigu tokiems 
ten, kur žmonės šiek tiek vapalioja lenkiškai; juokai, kad ir 
kitur stengias elgties pagal „tradiciją“. Tas patsai K., atvykęs 
į paprūsį, kur nė už pinigus negausi sodiečio, mokančio len- 
kiškai, pagavo lenkiškai suplikacijas giedoti: jis gieda prie 
altoriaus, organista prie vargonų, o žmonės tyli ir dyvijas 
štikdami, bene pamišo protas geradėjo. 

Upninkų-Veprių parakvija virš 4 tūkstančių dūšių, nebuvo 
kam kitam lenkinti kaip kunigams, nes dvarponis tėra vienas. 
Žmonės per nevalią išmokyti lenkiškai, ale tebekalba lietu- 
viškai; tuo tarpu lig perniai, apart pamokslų, ir tai ne kas ne- 
dėlia, viskas bažnyčioje buvo lenkiškai, tikrai priešingai visų 
norams, kas ir pasirodė. Senajam klebonui išvažiavus, pagel- 
bininkas parėdė viską giedoti lietuviškai ir... nė jokių maištų 
neišvydo: niekas nesipriešino, visi linksmai giedojo. Bet na- 
bagas, pabūgęs susiedų, ėmė vėžiu trauktis, tik ar bepavyks? 
Negut naujasis klebonas prispirtų. 

Šėtos parakvija į 5 tūkst., taipogi labai sulenkinta. Klebo- 
nas S. ten nėkuomet nei apsirikęs neišsižioja lietuviškai. Ga- 
lime pasakyti, jog trečdalis šėtiškių jau šiaip ne taip moka 
lenkiškai, nors visa parakvija lietuviškai tebesirokuoja. Lig 
šiol nebuvo nė jokio reikalo įvilkti lenkišką kalbą į bažnyčią. 
Tik po Ukmergės istorijos, nežinia iš kieno įkvėpimo, S. įve- 
dė lenkiškus pamokslus. Nu, prašome jūsų mylistų! Kam tas 
reikalinga? Miestuose ar kitur, kad atsiranda saujelė žmonių, 
įblokštų į svetimtaučių tarpą, nedovanota būtų nepatvirtinti 
jų nors bažnyčioje, neprabilti jų kalba. Kuršo miestuose kata- 
likų, kiek tik randas atskirų tautų jų parakvijose. Iš kurgi at- 
sirado Šėtoje svetimtaučiai, įsprausti į lietuvių tarpą? Jei šė- 
tiškis skaito už reikalingą sakyti lenkiškus pamokslus tik dėl 
to, kad ten randas mokančių lenkiškai, tai, logiškai protuo- 
jant, reiktų įsakyti, kad pakuršės klebonai sakytų lietuviams 
latviškus pamokslus, nes pakuršiečiai kuone visi moka lat- 
viškai daug geriaus neg šėtiškiai lenkiškai. 

Šitą straipsnį nenorėjome plačiai paleisti, skyrėme į „Ži- 
nyčią“; į „Sargą“ kliuvo tik dėl to, kad gailu pasirodė vėluo- 
ties su protestu per karščiuose dalykuose. Žinome, jog gerus 
poterius reiks išklausyti už atspaudinimą to rašto. Šauks, jog 
tokiais raštais rimtumą dvasiškijos mažiname. Ant to iš kal- 
no atsakome: dvasiškiją lenkiame, nes to reikalauja, idant 
galėtų pasėkmingai darbuoties doros dalykuose. Paminavo- 
tiejie kunigai gali būti doriausi ir mokyčiausi žmonės, to mes 
jiems neužginame; perspėjame juos tik dėl to, kad nekarš- 


134 


čiuotų politiškuose dalykuose, tautiškuose, nes gali priešus 
sutikti. Su litvomanais priešais nesunkus dalykas: su jais pa- 
šnekesiu gal pabaigti; bet kada susipratusi pilkoji visuomenė 
stos priešais, vargingiaus bus nuraminti. Jei nenorime, kad 
atsikartotų liarmai, panašūs į Ukmergės, tai netaisykime tam 
tikros dirvos, neskriauskime lietuvių. Kame jų žemė, bočių 
kaulais įtręšta, ten jiems priguli viešpatauti, o ne suklydėliams 
išjų tarpo. 


NETVIRTUMAS MASKOLIŠKŲ 
ĮSTATYMŲ 


Žmonės visoje pasaulėje brangina savo įstatymus, kurius 
gauna nuo aukščiausių savo viršininkų, nes įstatymai rėdo 
pasielgimą ir leidžia kožnam iš įstatymų knygos aiškiai 
suprasti rundijimo būdą ir dvasią. Ne taip Rosijoje. Ten „Su- 
sirinkimuose įstatymų““ įrašyta tiek gerų dalykų, kad skai- 
tančiam net širdis apsalsta; pabandyk gi elgties pagal anų, 
pamatysi, kame pipirai auga, nes šalip tų aiškiųjų įstatymų 
kožna rundo kanceliarija turi antrą tiek paslaptinių, kurių 
žmonėms neapskelbia, bet kurius visgi visi geriausiai atspėja, 
jaustinai atjaučia, pažvelgę į nagaiką policijos rankose. Ypač 
ruskinamuosiuose Rosijos pakraščiuose ne į įstatymų knygą 
reikia veizėti, bet į šviesias pristavų, sprauninkų tarpininkų 
ir kitų garbės tarnų kaktas; daryk, ką tau saužinė liepia ir 
įstatymai nesipriešina, ant vienkart žiūrėk, ar nesusiraukė koks 
obrusitelius; jei susiraukė, mesk viską šalin: įstatymai tavęs 
neapgins. Susimilk, šauki: juggi štai paragrafe tokiame ir to- 
kiame stovi žymus kaip jautis įstatymas! Tau begėdiškai, bet 
maloningai atsakys „ničevo ne značit“?, mes turime „savo“! Ir 
užbaigta byla: arba atsipirk pinigais, arba, kepurę ant ausių 
antsimovęs, važiuok be sūdo ant kelerių metų į ištrėmimą. 

Nė koks advokatas tavęs nepagelbės, nes neturi ant ko 
atsiremti. Įstatymuose, sakys, yra parašyta taip: parubežio 

sargai, duokime, gali tave krėsti tik tada, kada matys, jog 
smukulnešis pasislėpė tavo trobose; bet kad ir be to tave iš- 
krės, jiems nieko nebus: policija gali sauvaliuoti. Taip tatai 
dedas taip vadinamuosiuose vidaus dalykuose. 

Mokslo, arba apšvietos dalykuose, dedas griežtai lygus 
sauvaliavimas, tiktai čia daugiaus suvartoja popieriaus. Lie- 
tuviams tėvams neduota valia teirauties, kokiais įstatymais 
rėdos žmonių mokyklos; jiems liepia mokyklas įtaisyti, kas- 
met kaštyties ant anų ir kuo daugiausiai vaikų prikimšti; bet 
ko ir kaip ten mokys, tai jau — „ne vaše delo“?. Ne taip mas- 
koliams lengva su mokytojais religijos, su lietuvių kunigais. 
Tiems negali pasakyti: „Ne vaše delo“, nes tie ir neprašomi 
įkiša nosį į įstatymų knygą, tik, ant nelaimės, ir jie nė kiek 
negali suvaldyti mokyklų viršininkų sauvaliavimo. Buvo lai- 
kas, kada kapelionai mislijo, jog gana suieškoti senąsias inst- 
rukcijas, ukazus, įstatymus, parodyti obrusiteliams, - ir jų 
rankos bus jau surištos. Kur ne! Juo daugiaus senesnių įsta- 
tymų kišė okrugų vyresnybei į akis, juo labiaus skatino ją 
prie sauvaliavimo... naujų instrukcijų rėdyme. Veltui prie- 
šintumis tam, ką okrugo popečitelius dėl obrusenijos užmanė; 
jam duota valia neatminti nė kokių senesnių instrukcijų, kad 
ir paties apšvietos ministro ar caro. Jei iš šalies jam priminsi, 
ant tų pėdų surėdys „savo“ instrukciją, priešingą senesnei; 
tu tada elgsies pagal senesnes, perdėtinis iškalos — valig 
naujesnes, ir tave nuprovos. Dabar užtatai užvis geriaus bus — 
nėkuomet nesiremti ant senesnių įstatymų ir instrukcijų, nes tai 
tuščias dalykas; tuom tik priversi okrugą parašyti naują, priešingą 
instrukciją: dėl mūsų obrusitelių nėra jų valdžią susiaurinan- 
čių įstatymų. 

Darodymų nereikia per tolie ieškoti. Programoje dėl 
žmonių mokyklų pasakyta, jog religijos mokyti kunigai turi: 
trečiojo skyriaus (otdelenijos) vaikus grynai maskoliškai; 
antrojo — pusiau: apšakinėti lietuviškai ir maskoliškai ir paskui 
reikalauti maskoliškų atsakymų; pirmojo skyriaus vaikus — 
grynai lietuviškai. Ilgainiui, priešingai šitai programai, pradėjo 
nuo kunigų reikalauti, kad ir su antramečiais tesirokuotų apie 

religijos dalykus - vien tik maskoliškai. Pasipriešinimų buvo 
daug, o tie tiek tepadarė, kad vyriausybė pradėjo reikalauti, 
kad kunigai ir pirmamečius mokytų katekizmo maskoliškai, 
neatsižvelgdami nei į ant programos reikalavimų, nei ant to, 
jog lietuvių vaikai, vos į mokyklą įžengę, negali mokyties iš 
atminties to, ko nesupranta. Kokia nauda jums, skaitytojai, 
būtų, jei mes pradėtumėm rašyti ispaniškai, tokia nauda gali 
būti mūsų vaikams iš maskoliškų kunigų pasakų. 

Nuo vieno jauno kapeliono girdėjome tokią skundą. Iš 
Dievo parėdymo likau N. kamendorium ir kapelionu dviejų 
„učilkų“. Man pasirodžius ten, mokytojas pareikalavo, kad 
mokykloje per visą laiką neištaryčiau nei vieno kitokio žo- 
džio, kaip tik maskoliškus, nei į pirmamečius; ir taip griaužė 
kas dieną. Kada įkyrėjo klausyties tos pačios pasakos, pata- 
riau jam pažiūrėti į programų knygą, kur yra ir rankvedis 
parodytas, t.y. „AKTacb up» noTepeii““, iš kurios liepia mokyti 
vaikus pirmojo skyriaus. Kaipgi mokysi maskoliškai iš lietu- 
viškos knygelės? Mokytojui užkimšau, rodės, burną; tik pa- 
sirodė, kad ne ant ilgo laiko. Mokytojas, pareikalavęs tos 
knygelės, nusiuntė į Direkciją?, kuri neilgai trukus šiaip man 
pranešė per iškalos mokytoją. „Pons Globėjas Vilniaus mokslo 
okrugo (tatai naujasis, pagirtinasis Popovas!) nuo 14 vasario 
už Nr. 1547 pranešė ponui direktoriui žmonių mokyklų Kau- 
no gubernijos, jog nepripažįsta už galimą dalyką gana pada- 
ryti jūsų prašymui įvesti į vartojimą kaipo rankvedį religijos 
mokslo dėl pirmamečių mano mokyklos lietuvišką knygelę 
„Ak. ir pot.“ dėl to, kad religijos žmonių mokyklose reikia mokyti 
maskoliškai“. 

Ir taip vienu pabraukimu plūksnos naujasis popečitelius 
Popovas išbrėžė iš programos ne tiktai vienatinį lietuvišką 
rankvedėlį, nors ir maskoliškomis literomis spaudintą, bet ir 
paskutinius lietuviškus žodžius, kurius vaikai galėjo išgirsti 
iš kunigo lūpų, užgesė. Iš tikro, ką pridėjo šaukimos prie se- 
nųjų įstatymų, kad jų naujiejie obrusiteliai nebrangina?! 

Šito nelemto rankvedžio, kaipo maskoliškomis literomis 
spaudinto, negailu, ir niekas iš kunigų jo nevartojo, nors 

patsai vyskupas Valančius aną, kaipo valdžios paskirtą į 
rankvedžius, išsiuntinėjo. Gailu jo dėl to, kad visgi per ilgą 
laiką dengė ir įleidė lietuvišką kalbą į mokyklą. 


MOKĖKITE LIETUVIŠKAI 
RAŠYTI! 


Mokyklos, šviesos bėrėjos, atspindžiai išminties, augintojos 
dorybės, kaip jūs esate pageidaujamos ir mylimos ten, kame 
šviesdamos neapakinate! Kaip sunku rokuoties apie jus su 
tulžimi ir neapykanta, tas tesupras, kam tankiai priseina va- 
dinti - „mūsų“ mokslavietėmis tas, kur nieko nėra „mūsiško“: 
nei tikybos, nei kalbos, nei rašto!.. Kaip sunku peikti tą daly- 
ką, be kurio negal apseiti. Tūkstantį sykių labiaus velytumėme 
anas girti, neg peikti, ir tu, mielas skaitytojau, rasdamas 
kiekviename numeryje „T. Sargo“ ką nors nemalonaus iš ap- 
rubės maskoliškų mokyklų Lietuvoje, kurias su kartumu 
reikia vadinti - „mūsų“, atmink, jog ne pačias mokyklas pei- 
kiame, bet dabartinį jų surėdymą. Nurodome piktus atsitiki- 
mus mūsų mokslavietės, idant jūs, tą žinodami, galėtumėte 
pasipriešinti piktui arba išnaikinti piktas pasekmes, jei iš 
įvairių priežasčių visiškai aplenkti maskolišką iškalą negalite. 

Čia jums nurodysime dar vieną labai mums blėdingą 
pasekmę maskoliško mokslo, kuri vos tik dabar tepradeda 
apsireikšti. Retas kas įtikės, jei pasakysiu: lietuvių mokėjimas 
maskoliškai rašyti papjauna visus lietuvius. Paaiškinu dėl ko. 

Po paskutinio lenkmečio, t.y. po 1864 m., ruskiai yč su- 
bruzdo statyti Lietuvoje ruskas iškalas. Apie tą skaityk 
vyskupo Motiejaus Valančiaus veikaluose „Prajautimas“!. Per 
tuos 35 metus pramokė jos maskoliškai skaityti ir rašyti į 
keletą dešimtų tūkstančių lietuvių. Mes gi tame tarpe išmo- 
kinome lietuviškai skaityti ne kelias dešimtis tūkstančių, bet 
keletą milijonų, taip kad iš dviejų milijonų su viršum, te- 
begyvenančių Rosijoje, lietuvių retas bėra nemokantis lietu- 

viškai skaityti; tą reiškia Prūsų spaustuvės, iš kurių tame 
tarpe lietuviai išpirko apie keturius milijonus kningų. Apie tą 
skaityk „Statistiką lietuviškų kningų, spaudintų Prūsuose po 
1864 m.“ Zanavikučio“, 

Ant savo nelaimės, mes visiškai mažai tesirūpinome pra- 
mokyti savuosius lietuviško rašymo. Daugumas, pripratinęs 
ranką prie statymo ruskų literų, lengvai prasilavina statyti ir 
lietuviškas literas, nes tai darbas visai nesunkus, bet daugu- 
mas iš apsileidimo nesirūpina apie tai, džiaugdamos, jog 
niekas jau anų per prievartą nemokina, ir pradeda lietuviš- 
kus žodžius kreverzoti ruskomis literomis, nors tai ir negra- 
žu, ir taip nepritinka, kad net sunku suprasti tokį raštą. Apie 
tą skaityk mano straipsnį „T. S.“ Nr. 5, 1897 m., „Ant sargy- 
bos““. Šiandieną iš tokio nepritinkančio pasielgimo mažos 
dalelės lietuvių visiems yra vien tik širdies sugriaužimas, o 
paguoda — vien tik ruskiams. Kaipgis! Jų norai išsipildė; už- 
gynimas lietuviškų literų 1864 m. neišėjo ant tuščio, - štai 
lietuviai jau savinas ruskas literas, štai jau pradeda užmiršti 
savąsias!.. Jei taip eis ir toliaus, tai, gird, dar už 35 m. ir vi- 
siškai užmirš! 

Taip tatai lietuviai, rašantys savo raštus ruskomis litero- 
mis, ruskius paragina ir toliaus mus kankinti su kningomis, 
neleisti lietuviško druko, o kas dar bjauriaus, saviesiems, rū- 
pinantiems atieškoti lietuviškas literas, užkerta kelią. Taigi 
argi ne pardavėjai savo tėvynės, judošiai, argi ne teršėjai savo 
lizdo anie lietuviai, kurie nepaslenka prie įgyto maskoliško 
mokslo pridėti vieną biškelį „savojo“ mokslo, idant nereiktų 
skolinties nuo kitų tokius daiktus, kurius daug pritinkesnius 
jie patys turi, tik tingi rankas ištiesti?! 

Štai kas paskutiniame laike atsitiko iš tos priežasties. Kada 
visi išmintingesniejie lietuviai subruzdo reikalauti atidavimo 
lietuviškų literų, kada, valdžią perkalbėdami, visokiose gaze- 
tose ir šiaip jau prašymuose ir perstatymuose, į visokias asa- 
bas siunčiamuose, ėmė nurodinėti, jog užgrėsimas lietuviškų 
literų buvo vodingas, o antmetimas ruskų nė kokių šaknelių 
neįleidė, - tame tarpe mūsų obrusiteliai per tarpininkus ir 


+ 139. 


mokytojus ėmė ieškoti priešingų darodymų ir visų pirmu pa- 
sergėjo anuos lietuviškai maskoliškus raštus. Su džiaugsmu 
ėmė rinkti tuos šlamštus ir, kaipo kokį turtą, sunumeruotus 
siunčioti į Vilnių, kur jau, pasakoja, prikrovę nebemažą mal- 
ką. Begėdžiai, tinginiai lietuviai! Bent slėpkite šituos šlamš- 
tus, jei jau nepaslenkate pasitaisyti ir prisigudinti prie pabrai- 
žymo truputėlį kitokių neg maskoliškos literų. Nesiteisinkite 
sunkumu ir nebuvimu laiko! Kada šienpjūtis ateina, nėr laiko 
dejuoti: karšta... kaulai skauda... Mums dabar šienpjūtis: nuo 
dvejų metų tam tikros komisijos laužo galvą, ar sugrąžinti 
mums spaudą, ar ne. Mūsų priešai sako — ne, ir rodo jūsų 
maskoliškai lietuviškus darbus ir visam svietui šaukia: štai 
ženklas, jog lietuviai ruskas literas priėmė; ko čia bešaukia tūli 
„litvomanai“? Lai šalin eina su savo šaukimais! Ir taip, broliai 
tinginiai, atitolinate galą tos karės už lietuvišką spaudą; jūs 
atsakysite, kad ir jūsų vaikams, jei turės savo širdyje daugiaus 
tėvynės meilės, neg jūs turite, guldyti už ją savo galvas, kaip 
ne vienas jau šiandieną yra paguldęs. Tas gi budelių, o ne jū- 
sų, darbas. Gana to! Mokykimės ir mokykime rašyti lietuviš- 
komis literomis, nes ant mūsų turi akis atkreipę! 

Jei sprendžiančiose komisijose bus saužiniški ir tikrą mū- 
sų padėjimą pažįstantys žmonės, tai iš jūsų nepasinauduos, 
nes žinos, jog jūs maskoliškomis literomis rašote ne iš prisiri- 
šimo prie jų, ne kad jums patinka, bet kad kitaip nemokate, ir 
valigjūsų negal spręsti apie visus lietuvius. Nes šitie raštinin- 
kai kelintą gi tik dalį lietuvių daro? Lietuva šiandieną tebe- 
skaito į du milijonu savo vaikų, gyvenančių Rosijoje, pilnai 
tebeprisipažįstančių prie lietuviškos kilmės, namie tebekal- 
bančių lietuviška kalba, bažnyčioje tebeskaitančių lietuviškas 
maldakninges. Iš šimto gyventojų, apskritai imant, mokyklą 
lankyti tegali 12. Lietuvoje gi taip rokuojant iš galinčių lanky- 
ti mokyklą iš tikro ją lanko vos tik 15 dalis, t.y. vos tik kelioli- 
ka tūkstančių. Ir iš anų dar daugumui nei į galvą neateina pa- 
sisavinti ruskas literas, nes pramoksta savųjų. Taip rokuojant 
reiktų apie 150 metų, kad ruskos iškalos įgudintų visą Lietu- 
vą prie ruskų literų. Bet pusėje XXI šimtmečio, reikia vilties, 

nebus obrusitelių, todėl ir dabar nėra ko džiaugties, jog sauja 
lietuviškų nepaslenkėlių jau mėgina maskoliškai rašyti... Ši- 
toksai galvojimas būtų teisingas. Bet greičiaus reikia tikėti, jog 
griebsis už lengvesnių darodymų, kurius jau gatavus vilnie- 
čiai ruskiai pakiš, kad tik lengvamisliams akis apvilkti. 
Nurodydami šitą blogąją pusę „mūsų“ iškalų tiems, kurie 
anas lanko, šaukdami, idant, kaip Dievą myli, neapsileistų ir 
nežudytų savęs ir kitų, mes tuom pačiu žygiu atsišaukiame 
ir į visus Lietuvos apšviestesniuosius. „Litvomanai“, ar kaip 
jus ten lenkai pravardžiuoja, ir visi kiti, kurie norėtumėte tė- 
vynei tarnauti, o tankiai nežinote kaip! Štai jums senas dir- 
vonas, ne per sunkus plėšimui. Padarykite taip, kad aplink 
kiekvieną iš jūsų nebeliktų nemokančio skaityti, o tarp skai- 
tančių kad nebeliktų nemokančio rašyti, ypačiai kad tarp iš- 
mokusių maskoliškai rašyti kad nebūtų nemokančių ir lietu- 
viškai. Tai bus naudingas darbas, naudingesnis pagaliaus ir 
užišlipdymą atsišaukimų su tuščiu ir nesuprantamu „pirmyn, 
lietuviai!“ Statykite lietuvio kojas ant pirmojo spyrio, tada 
galėsite šaukti: ženk aukštyn ant antrojo! Į darbą, susimildami, 
į darbą, idant kuo veikiausiai išvirstų paskutinis atkaltis tų, 
kurie savo atkaklybėje vis dar nenori mums sugrąžinti spaudą. 
Kunigą gi Miluką šaukiame į pagalbą, idant mums darbas 
sparčiaus eitų. Perspaudink, susimildamas, savo „Būdą išsi- 
mokinimo rašyti“*. Esame prityrę, jog užtenka poros sąsiuvų 
išmokinimui lietuviško rašto tų, kurie jau šiek tiek plunksną 
nuvaldo. Tik reikia pakeisti tekstą kitu, neužgaunančiu rus- 
kių, nes drąsiaus bus platinti, žinant, jog iš to nekils politiška 
byla. Literos turi būti kuo prasčiausios, nes juo mažiaus bus 
vingių, juo padoriaus galės parašyti su nuvargusia ranka. 
Seniai supratę svarbumą mokėjimo lietuviškai rašyti, mes 
jau seniai pradėjome dėlioti rašto literas, kur tiktai galėjo- 
me: į katekizmus, į „Sargą“, į kalendorius. Ir kiti turi taip 
daryti. Teneišeina nei viena kningelė, ypač kuri plačiaus turės 


* Senasis išdavimas nelietuviškai buvo užvardytas: „Būdas pačiam per 
save“... 

pasisklensti, be vienos antros pusės rankos rašto, idant ge- 
ros valios lietuvis lengviai galėtų pasimokyti ir nebūtų ne- 
noromis pardavėju savo spaudos. 

Mokinimui vaikučių pirkite „vaikams dovanėlę“ A. iš B.“ 
nes ten yra ir rašomosios literos. 


SOCIALISTIŠKI IŠMISLAI - 
VIENA TiK BLĖDIS! 


Keletą metų jau žinome iš „Ūkininko“ apie kasmet pasi- 
rodžiančius, ypačiai Suvalkų gubernijoje, lietuviškus atsišaiu- 
kimus. Paprastai jie maž naudos tepadarydavo; retam kam 
tekdavo perskaityti, nes policija, laiku pajutusi, vis nuplėšy- 
davo. Atsišaukimai didesnį įspūdį darydavo ant pačios val- 
džios, nes, Ketuviams nekliuve, maskoliams kliūdavo. Iš- 
mintingiejie parūpintojai anų atsišaukimų tą dalyką, matyt, 
atmindavo: lietuviškus neužganėdintus reikalus perstatydavo, 
tiesa, gana šiurkščiai, bet taip teisingai, kad nesutikti su jų 
protavimu ir reikalavimu negalėjo ir patys rundo tarnai. 
Veizdėk priedą prie Nr. 1 „T. S.“, 1899 m.!, kur Mokslo komi- 
tetas, spręsdamas apie sugrąžinimą lietuviams spaudos, pri- 
veda ištisą vieną proklamaciją, su kuria pilnai sutinka. Ant 
nelaimės, proklamacijas, arba viešus atsišaukimus, ėmė fabri- 
kuoti per tankiai ir žmonės, visai nepašaukti, neprisiruošę ir 
nesuprantą Lietuvos padėjimo. Atsišaukimai išvirto į naują 
būdą padarymo triukšmo tuščiais šoviais. Prieš tokį pasielgi- 
mą tūlų lietuvių ar nelietuvių negalime neprotestuoti. Mes, 
sargiečiai, juos peikiame, nors žinome, kad saujelė lietuvių už 
tat mus pačius peiks. Ale, broliai, kas naudos iš to? Šaudyda- 
mi ant tuščio, mes tik priverčiame policiją dieną naktį budėti. 
Mes jos neįvargysime: tam ji yra pasamdyta, tiktai save nerei- 
kalingais sargais apsistatysime. Kol vienas žmogus atsišauki- 
mą perskaitys, jau visa vietinė policija žinos, pirks judošius 
išdavikus, tvirkys mus, lietuvius, idant gautų žinoti, iš kur tas 

atsirado, o daugiau nieko. Tuo tarpu aukos kris, manydamos, 
kad už lietuvystę, o tai bus už... savo mažvaikystę. 

Štai ir iš Kauno gubernijos įvairių šalių ateina džiaugs- 
mingi pranešimai: „Švento Jono vakare ir pas mus buvo išli- 
pyti atsišaukimai: „Lietuviai ir lietuvaitės! Matome, - gird, - 
kaip sunku mums yra gyventi po maskoliaus jungu, kaip ant 
kiekvieno žingsnio mus persekioja ir spaudžia caras: jis kaip 
dėlė siurbia mūsų kraują... Nors tą jungą neša ant savo pečių 
visi ūkininkai ir darbininkai Rosijos... bet taip varginamos 
tautos, kaip mes, lietuviai, visoję pasaulėje nėra. Mes, darbi- 
ninkai, ariame žemą, dirbame nesveikuose fabrikuose (?), kasame 
giliuose urvuose anglį ir auksą (?), statome puikiausias kaminyčias 
(?), - ir nei vienu iš tų daiktų nepasinaudojam: visi tie turtai 
plaukia į rankas caro ir jo kraujagerių činauninkų; mes, dar- 
bininkai, negauname ir dešimtos dalies savo procės... Visa 
mūsų tėvynė Lietuva yra užleista kaip šunimis caro tarnais 
ir šnipukais“ ir t.t., ir t.t. 

Mums nerūpestis, kas tą atsišaukimą surėdė: ar sąnarys 
Lietuviškosios (?) socialdemokratiškos draugystės, ar belgiš- 
kosios*; žinome tiktai, kad surėdė bjauriai, nelietuviškai, sta- 
čiai perašydamas kokį užrubežinį atsišaukimą į darbininkus, 
tik pakeisdamas „kapitalistus“ — „caru“. Na, kam teko skaity- 
ti šitą štai užrašytą pradžią, tas nieko nesuprato, o kas supra- 
to, tik pečiais patraukė ir toliaus nebeskaitė, o, tiesą pasakius, 
tik ant galo ir tebuvo lašas išmintingų patarimų. „Į darbą! Ša- 
lin, terionai, pirmyn, lietuviai!“ — apkepurioja atsišaukimą... 
raudona kepure. Kokią prasmę mums gali turėti šaukimas 
„Šalin, terionai“? Kas iš lietuvių ūkininkų supranta prasmę: 
„Vorwarts!“ „Bnepens!“, kurie, lietuviškai „Pirmyn“, taip 
keistai skamba? Parūpintojai apsiriko: tuos atsišaukimus rei- 
kėjo jiems išklejuoti Ziriche, Amsterdame, Paryžiuje ar kituose 
pramonystės centruose, bet ne Sedoje, Telšiuose ir apylinkėje. 
Parūpintojai, ramiai savo namuose sėdėdami, gal mislija „lie- 
tuvišką“ klausimą net ant dviejų laipsnių aukštyn pavarę, o 
nežino, kad už tą kvailystę jau aukos krenta, areštai nau- 
dingiausių žmonių kas dieną be paliaubos dešimtimis eina 

(Liepojuje, Šiauliuose: skelbia, būk į 30, Sedoje: Vizgaudis); 
mylėtojai artistai studentai Janulaitis, Mongirdas, Stašinskis? 
suimti ir kalinyje laikomi; lietuviški teatrai Palangoje ir Lie- 
pojuje, kur tūkstančiai lietuvių buvo susirinkę, užginti; poli- 
cija tiesiog patrako: kiekvienas dešimtininkas pavirto į uodėją, 
žandarų papirktiejie valkiojas po Lietuvą, teiraudamies apie 
kiekvieną inteligentą; rubežių dar labiaus apstatė, liubrikams 
dar vieną sykį įsakyta darbuoties ir darbuoties, tai yra, liežu- 
vį iškišus, lakioti ir lakioti po kraštą; kareiviams sargams pa- 
veizdėti kiekvieną bagažą ir pakiloti. Nu, sūdo diena! Norintys 
patarnauti lietuviams geru būdu dabar atsispirdami keikia 
anuos socialdemokratus, o įpuolusių į vergiją nė už kankinti- 
nius neskaito. Et, sakau, vienam trims lengviaus išgriauti, ką 
dešimtis ar šimtas pastato. Už ką čia pykti, kad kunigai patys 
liepė tuos kvailius atsišaukimus nuimti nuo šventorių? 

Žandarai, vėl pasakoja, daktarą Veineikį iš Palangos suėmę 
ne už lietuviškus dalykus, bet už socialistiškus: Rucavoje pa- 
gavę jo siunčiamus į Petropilę socialistiškus atsišaukimus vi- 
sokiose kalbose. Kaip sau norint, apsiėmimas aprūpinti visą 
Rosiją, neįstengiant aprūpinti Lietuvą, yra visai nepatriotiš- 
kas darbas. Mes kiekvienu mokytesniu lietuviu džiaugiamės 
ne dėl to, kad jis turi laimę prigulėti prie kokio tarptautiško 
socialistiško komiteto, bet kad jis yra lietuvis, mums patiems 
naudingas. 

Tiesa, už ką suėmė, sunku žinoti, bet jei plepalai nebūtų 
melagystė, įkritę į kalinius jauni žmonės būtų verti mažesnio 
pasigailėjimo neg tie, kurie įkrinta už grynai lietuviškus da- 
lykus. Gerai, sako, vienu kartu dviejų zuikių nepagausi; auk- 
lėjant lietuvius tautiškai, veltui gaudyti kitus vėjus. Tai mūsų 
nuomonė, kurią išreikšti liepia mums tėvynę mylinti širdis. 
Lietuviai, susipraskite, padėjimas mūsų tėvynės visų pirmu 
reikalauja darbo ant tautiškai tikybiškos dirvos, o ne ant so- 
cialistiškai betikybiškos! 

Ruskiejie gi valdininkai, susipraskite, jog, tik davus lietu- 
viams laisvę spaudos ir kalbos, tegalės įjungti juos į ramų 
darbą ant naudos iš prigimimo ramių lietuvių ūkininkų! 

KUNIGAMS ALGA 
NEMOKAMA 


Visa sunkybė užlaikymo valstinių, arba pradinių mokyk- 
lų, gula ant valsčionių; rundas maž ką teprisideda, daugiau- 
siai tiktai įkuriant anas. Mokytojams algą paskiria patys 
valstiečiai, bet ne ant visados: mokytojai per tarpininkus gali 
reikalauti padidinimo algos pinigais, grūdais, žeme ar kitaip 
kaip. Algos pakėlimo klausimas kas naują metą kiekviename 
valsčiuje atsistoja ant pirmosios vietos, ir mažne visuomet 
laimėja reikalaujantys; trumpai sakant, tarpininkas liepia, 
rinktiniai „nusprendžia“ (!), o visas valsčius užmoka padi- 
dintas „mirskąsias““ rinkliavas. 

Matant tokį mūsiškių duosnumą ant apšvietos dalykų, 
priderėtų paklausti, kodėl ne visi mokytojai naudojas iš to? 
Kodėl neprašyti maskoliai yra apmokami, o kviečiamiejie ku- 
nigai ne? Jug teisybė reikalauja, kad kiekvienas darbas, iš ša- 
lies žmogui antmetamas, būtų lygiai apmokamas. Tiesa, ku- 
nigo pašaukimas yra mokyti žmones tikėjimo dalykų už tą 
užlaikymą, kokį jam suteikia per kalėdą ir per atlikimą pa- 
maldų. Bet kunigai užtat neatsitraukdami dežuruoja prie 
bažnyčių, klauso išpažinties, kiekvieną atskirai mokydami, 
sako pamokslus, išguldo katekizmą, būriais susirenkantiems 
šventomis dienomis, o vieną ar dvi dieni kas nedėlią tą patį 
katekizmą vaikams išguldo; važinėja dieną naktį prie ligonių 
ir t.t. Suėmus į kupetą visus kunigų žmonėms patarnavimus, 
daugiausiai reikalaujančius nuo jų išsižadėjimo daugelio 
širdžiai malonių dalykų, kaip tai: ypatiškos laisvės, šeimyniš- 
ko gyvenimo ir kitų, bene išvystume juos ne veltui duoną 
ėdžiančius. 

Kadangi tiems kunigams rundas liepia sandarbuoties su 
ruskiu mokytoju ruskoje učilkoje, t.y. vaikus iš naujo permo- 
kyti maskoliškai tų religijos dalykų, kurių ir be rundo rūpes- 
čio jau yra bažnyčioje išmokę, tai tokį darbą turime skaityti 

ne iš pašaukimo išplaukiančiu, bet iš šalies primestu, už kurį 
turėtų būti ir užmokesnis atskiras*. 

Tuo tarpu kunigai maskolių mokykloms veltui tarnauja 
arba pusvelčiui: miesto mokyklų (gorodskija) kapelionai 
gauna į 100-150 rub. už 12 valandų kas nedėlią, o žemesnių 
mokyklų kapelionai už 3 valandas kas nedėlią nieko negau- 
na ne tik pinigais, bet ir padvadomis; daugelyje vietų valsti- 
nės mokyklos yra už mylios ir dviejų mylių nuo bažnyčios, 
tada kunigai turi gaišinti jau ne tris valandas, bet tris pusdie- 
nius kas nedėlią, savais arba nuo savęs samdytais arkliais 
šliaužioti per purvą ir sniegą. 

Tuos dalykus dėl teisybės privalėtų atminti arba valsčiui, 
arba rundui. Su valsčionimis, kaipo su savo parapijonais, 
kunigas lengviaus susitaikina: jų pasigailėdamas ir šiaip jau 
pragyventi užtekdamas, neįkyria jiems, nešiundžioja ant jų 
tarpininko, nelenkia rinktinių (vybornųjų); betgi su rundu yra 
kitokis rokundas: rundas kunigų neapkenčia, jų laisvę varžo, 
persekioja ir tame pat tarpe vartoja juos kaipo savo įrankius, 
prieg tam, reikalaudamas dar kad tą viską jam veltui darytų. 
Tai jau per didelė begėdystė! 

Šitie prietykiai kunigų su maskolišku rundu dar bjaures- 
nėje šviesoje pasirodo, kad atmeni jį, rundą, ne tik teisybės 
neprisilaikant, bet dar ir kitiems prisilaikyti neleidžiant. Ke- 
letas valsčių iš geros savo valios buvo nusprendę kunigams, 
lankantiems iškalas, arba pašto arklius duoti, arba kelias de- 
šimtis rublių primokėti. Ale rundas pasirūpino kuo veikiau- 
siai į nieką paversti šituos teisingus nusprendimus. Tame 
dalyke yč atsižymėjo širdingas katalikų neprietelius Klingen- 
bergis*; ale ir dabar netrūksta atsitikimų, parodančių, jog 
tebeinama Klingenbergio pramintais takais. 

Prie Raseinių valsčiaus, padėkime, priguli Raseinių para- 
pija ir pusė Viduklės; valstiečiai mažne visi žemaičiai kata- 
likai; valstiškojoje mokykloje vaikų netrūksta, o prie jų yra 
pristatomas kunigas. Raseiniškiai buvo paskyrę jam algos 


* Kad rundas leistų užlaikyti lietuviškai katalikiškas mokyklas kaip se- 
niaus, kunigai mokytų veltui, nes tada bažnyčioje nebereiktų vaikus mokyti. 

50 rublių, bet ir tų rundas užvydėjo. Bylą pakėlė popas, kurs 
taipogi ateina į iškalą, turėdamas ten 3-4 netyčioms pakliu- 
vusius burliokiukus. Kaip tai, sako, kunigas algą ima, o aš - 
ne? ir persistatė tarpininkui. Tarpininkui Nakaznojui to tik ir 
tereikėjo: tuojaus sušaukė rinktinių sueigą, perstatė neteisin- 
gumą mokėjimo algos kunigui, popui nemokant, ir liepė at- 
imti tą algą. Schodas klauso ir atima. Tą pačią dieną „ponas“ 
liepia pakelti algą mokytojui: schodas klauso ir pakelia. Kiti 
pasakoja, tarpininkas pakišęs popierių pasirašymui, ir Rasei- 
nių valsčiaus avingalviai pasirašę, o ten buvęs parašytas ati- 
davimas kunigo algos — popui. Jei tai tiesa, tai raseiniškiams 
verta pakišti pasirašymui ne tik ant leidimo vaikų į učilką, bet 
ir ant apkrikštijimo jų į pravoslaunus. 

Jei raseiniškiai rinks avingalvius į staršinas ir starostas ir 
neskaitys pakišamųjų pasirašymui popierių, tai iš tikro gali 
pasirašyti ant ko nors ant savo galvos. 

Ar šiaip, ar taip buvo, raseiniškiai visgi pasielgė ne kaipo 
katalikai, kunigo prieteliai, bet kaipo lygūs tiems, kurie prieš 
kunigus, šiundžia maskoliams. Bepigu tokius ruskinti! Štai ne 
per seniai rundas įtaisė dar dvi učilki. 

Raseiniuose: cerkvinę parapijinę (cerkovno-prichodskaja) 
mergaitėms ir nedėlinę (voskresnaja) visiems. Žiūrėsime, ar 
daug katalikų primasys į cerkvinę, kurią kitur jau gerai pa- 
žįsta, kokie tai žabangai ir spanstai katalikų tikybai užspęsti. 
Į nedėlinę tuo tarpu žydžiukai ir lenkvaikiai miestiečiai te- 
vaikščioja klausytų ruskų skaitymų ir pamokslų. 

Pavieto dviejų klasių mokyklą (ujezdnaja) vyriausybė žada 
perdirbti į miesto mokyklą (gorodskaja) šešių klasių, nes 
pripažinta, kad vaikai per dvejus metus, jei ir išmoksta mo- 
kamuosius dalykus, tai mokyklų dvasios (maskoliškos) pri- 
sigerti nesuskuba. Pagal mūs nuomonę, šešerius metus laikyti 
mokykloje ir neišmokyti lig šešių klasių gimnazijos arba 
realinės, yra tikras laiko gaišinimas. Šešių metų mokslas go- 
rodskose — mažne lygus dvejų metų mokslui ujezdnose 
mokyklose ir paliudijimas apie išėjimą jų vienokią teturi ver- 
tybę. Vis „dvasia“ užstoja mums tikrą „šviesą“!.. 

NAUJI KNYGYNAI, 
ARBA BIBLIOTEKOS 


Pradžioje šių metų generalgubernatorius liepė tarpinin- 
kams paklausti visų valstiečių ant schodo, ar nenorėtų jie prie 
selskų ir arbatnamiuose knygynų su dvasiškomis ir doriško- 
mis knygelėmis. Nes prokuroras Švenčiausio sinodo Pobedo- 
noscevas! randa, jog tokios bibliotekos labai prisideda prie 
suvienijimo (obrusenijos) svetimtaučių; jis sutinka šiek tiek 
knygų prisiųsti veltui ir paskui siuntinėti visokias brošiūras 
už Žymiai sumažintą prekę. Žinome, kokias knygeles fabri- 
kuoja pravoslaviškas sinodas, - mums tokių nereikia; duokitš 
mums moksliškas, o ne popiškas knygas; leiskite su tomis 
laikyti ir lietuviškas, tai padėkavosime ir patys įsitaisysime 
bibliotekas, nereikalaudami sumažinimo knygų prekės. Gal 
numanė, kokį atsakymą gaus nuo lietuvių, kad tarpininkai nė 
nebandė ant sueigų klausinėti. 

Užtat gubernatorius, Vilniaus popečiteliui ir Kauno direk- 
cijai prašant, 10 d. birželio už Nr. 6681 stačiai paliepė tarpi- 
ninkams įtaisyti Kaune ir visuose pavietų miestuose centra- 
liškas bibliotekas ir pareikalauti nuo valsčionių, idant tuojaus 
įmokėtų tam tikslui po 5 rublius ir paskui kasmet asignuotų 
mažiausiai po 5 rublius. 

Tai jau bene bus sauvalingas antdėjimas naujų padotkų. 
Pas mus daug navatnų dalykų. Kitur nė grašio niekas neišlu- 
pa be nusprendimo aukščiausios vyriausybės ir pačių žmonių 
išrinktųjų ypatų, o pas mus, kam tik atėjo į galvą, tas išlupo 
ir dar pyksta, kad kas pasako: „Ko lendi į svetimą kišenę?“ 


SENATO NUSPRENDIMAS 


„Varšavsky Dnevnik“! (Varšuvos generalgub. laikraštis) 
patalpino neseniai, pagal pranešimą „Wiek'o““ (Nr. 253) nu- 
sprendimą Rėdančio senato, kurs dar sykį nutarė, iš priežas- 

ties kokio tai valsčionio R., jog, pagal Komitetą ministrų 
ištarmės, Aukščiausiai užtvirtintos (1 lapu 1886 met. ir tilpu- 
sios X tom. dal. I, straip. 698, skir. 4), ypatos, gavusios vieną 
kartą daleidimą pirkti žemes, ne tiktai gali, bet ir turi būti 
pripažintos vietinės valdžios už galinčias apskritai pirkinėti 
žemes toje rėdyboje, kurioje pirmąsyk gavo daleidimą. Svar- 
bumas to daleidimo ne išnyksta ir tuokart, jei kas nupirktų 
daugiaus žemės, nekaip buvo leista. Taipogi, pagal prasmę to 
pačio senato nusprendimo, katalikų tikėjimas negali būti jo- 
kia kliūtimi žemės pirkimui (nes minėtas R. yra katalikas 
valsčionis), o tai iš tos priežasties, kad pagal Aukščiausiai 
užtvirtintos 14 bal. 1868 m. ištarmės, padalinimas mužikų 
valsčionių vieno krašto ant keleto skyrių pagal įvairių tikėji- 
mų galėtų labai sugadinti to krašto ūkininkystę, kurią gal 
pakelti žmonės darbštūs ir išmintingi, o ne pasekėjai vieno 
arba kitokio tikėjimo. Dėl to, lietuviai, nesiduokit policijai 
apgaudinėt! 


BAIGDAMI 5 METUS 


„Tarp audrų ir verpetų“, kaip dainius sako), laimingai 
užbaigiame penktus metus. Žodžių mums trūksta išreiškimui 
visos padėkos pirmučiausiai Viešpačiam Dievui už ypatingą 
Jo Apveizdą. Ir argi ne ypatinga Apveizda buvo su mūsų re- 
dakcija, kad tokiuose sunkiuose laikuose penkerius metus 
karšto ir didžio darbo galime užbaigti laimės žodžiais? Per 
penkerius metus nuolat tvirtėdama „Tėvynės Sargo“ redak- 
cija nepragaišino nė vieno iš keleto dešimtų savo korespon- 
dentų; Viešpats neatsiėmė nė vieno iš redakcijos sąnarių, nors 
pasišaukė keletą, tiesa, su gerais norais, daug vilties siūliju- 
sių, bet dar ne taip daug dirbusių, kad jų atsitraukimas ga- 
lėjęs būtų sutrukdyti redakcijos darbą. Amžiną atilsį duok 
jiems, Dieve, davęs mums į jų vietą po dešimtį naujų darbi- 
ninkų! Per penkerius metus uolaus ir skaitlingo platinimo 
„T.S5.“ auka krito vos tik frys ypatos, datyrusios per tat 

neatlyginamos pragaišties. Per penkerius metus aprubis re- 
dakcijos interesų taip išsiplėtė, kad net trūksta mums pa- 
prastos kūniškos galės viską nuveikti, — trūksta laiko nuvei- 
kimui raštenybės dalykų; trūksta ypatingai kašto, kurs ir be 
to keturis sykius dabar pasididino neg pirmais metais. Kad 
kašto užtektinai būtų, mūsų darbo plėtimos nežinotų ribų. 
Bet visgi garbė ir šlovė užjaučiantiems mus lietuviams, kurie 
daleidė mums bent ant tokio laipsnio atsistoti, ant kurio dar 
nestovėjo nė viena Prūsų Lietuvos laikraščių redakcija. Tik 
perveizėk atskaitas. Kad kas prisistebėtų visam didumui pa- 
vojaus, darbo ir pasišventimo, pasakytų: penkeri metai tokio 
triūso tai ilgesnė epocha, neg 10, 15 metų ramaus darbo pa- 
gal įstatymų; išvystų, jog turi jau labai interesuojančią isto- 
riją. Bet mums nėr laiko bent apskritą atskaitą paduoti tų 
darbų. Ateis ir tam laikas; šiandieną, vos vieną darbą nu- 
vertę, jau skubame griebtis kito, idant nebūtų pertrūkių. Nė 
kokių prižadų ir tame paminkliniame laike nedarome, kaip 
nedarėme, ir kitus metus pradėdami, nes mūsų horizontas 
vis tamsesniais debesiais niaukias: persekiotojas vis plačiaus 
tinklus tiesia. Ką tada šiose nepaprastai sunkiose aplinkybėse 
išgalėsime padaryti, tai padarysime, neskundėdami pasku- 
tinių savo pajėgų. Sunkūs laikai... Vienas Dievas težino, kaip 
jie pasibaigs. Tuo tik pasiguodžiame, kad mūsų persekioto- 
jams nėkuomet nepavyks išardyti sargiečių draugystės, nes 
ji neturi paprastų draugijų surėdymo. Sargiečiu mes vadina- 
me ne tą lietuvį, kurs būtų padėjęs savo pavardę po draugi- 
jos įstatymais, ne tą, kurs kokiais apžadais yra suvaržytas, — 
bet tą, kurs iš pilnai liuosos valios atlieka kokį nors su mūsų 
redakcija sanryšį turintį darbą: ką nors apsako, praneša, ska- 
tiką duoda, platina ir t.t. Jei kas vieną iš tokių paklaustų: 
kokie tavo draugai ir sandarbininkai, niekas nemokėtų atsa- 
kyti. Dirbantys lietuviai nė nevadinas sargiečiais: tai redak- 
cija sutraukia juos po vienu vardu. Tokių būdu veltui tokie 
Vonseckiai“ šnipinėtų mūsų bičiuolystę: gali nutverti vieną 
ar kitą, bet vis atskirai, ne sanryšyje su kitais. Lietuvių tau- 
tiškas susipratimas jau taip žymiai pakilo, jog patys jaučia 


+ 150 + 


L a AMT EDI —2—MLICT— TSR LT —T—2L—————————————— 


savo priderystę šelpti ir remti lietuvišką raštenybę, platinti 
šviesą. Vonseckis gali į tokį pasakyti: tu esi lietuvis? Ir jam 
kiekvienas drąsiai atsakys: taip, neapsirinki. Bet nė vienam 
negalės prikergti vardą sąnario paslaptingos, maskolių per- 
sekiojamos draugijos, nes tokios nėra: visi apšviesti lietuviai 
priguli prie bendros draugijos - spaudžiamos Lietuvos ir ant 
jos naudos dirba ir dirbs, ar maskoliams leidžiant, ar nelei- 
džiant. Norėdami panaikinti paslaptines lietuvių draugijas, 
turi panaikinti - Lietuvą, nes kiekvienas Jos sūnus yra širdy- 
je „paslėpęs“ maskolių nekenčiamą Lietuvos meilę. Daugelio 
metų praktika prityrėme, jog už tokį būdą bendravimos per 
plačiausią tautišką idėją nėra pritinkesnio. 

Sargiečiais mes vadiname, tankiai gal priešingai tų lietu- 
vių norams, tuos apšviestūnus, kurie Lietuvai reikalauja la- 
vinimos progreso, negriaudami senoviškų jos pamatų, kurie 
darbuojas vardan grynos tautystės. Mes tada neužsiimame 
klausimu, kaip Lietuvai būtų geriaus: po lenkų, po maskolių 
valdžia ar vienai, nė nuo ko neprigulinčiai. Nebuvo Lietuvai 
gerai su lenkais; politišką Lietuvos neprigulmystę skaitome 
už tuščią svajonę ir prieš aną, išreikštą neva lietuviškos socialde- 
mokratiškos partijos išleidžiamose knygelėse, atvirai protestuojame. 
Sargiečiai, o su jais visa konservatyviška lig kaulų smagenų 
Lietuva, pripažįsta Rosijos ciesorių už tikrą savo valdoną; nuo 
Rosijos nerūpinas skirtis, tik reikalauja ir reikalaus godojimo 
mūsų tautystės ir katalikystės; jei pykstame ant valdžios ir 
protestavoti šiundžiame, tai ne dėl to, kad valdžia yra ruska, 
bet kad mus skriaudžia, susiaurindama mūsų tiesas dėl to, 
kad mes neruskiai. Ne per revoliuciją, ne per maištus, ne per 
atsidavimą Rosijos neprieteliams, bet per atvirą, akis į akį 
reikalavimą ir mums teisybės tarnavome ir tarnausime Lie- 
tuvai. Ant kalavijo ir šaudyklės nepadedame vilties, kad ir 
visi Rosijos svetimtaučiai, ginklus iškėlę, šauktų: „Lietuviai, 
su mumis!“ Ne ginklais, bet dvasia, gyvumu svetimtaučiai 
darodys Rosijai, jog tuščias darbas išnerti juos visus iš kailio, 
jog daug sveikiaus bus duoti leisti laisvę sunaudavimo pri- 
gimtų širdies ir proto turtų. Tai jau ne sykį išreiškėme, 

sargiečiai protestuoja ir prieš socialistiškas svajones — išmesti 
kaipo supuvusius visus senus bendrijos pamatus, idant pas- 
kui galėtų atsistoti ant naujų... bet ant kokių, jie patys dar 
nežino. Pripažįstame, jog krikščionystė — tai bendrijos svei- 
kata, jog katalikystė — tai Lietuvos Motina, kurią nuodėmin- 
ga pažeminti ir iškoneveikti. Nėra nieko klaidingesnio, kaip 
sargiečius pavadinti klerikalais, o „Tėvynės Sargą“ - kunigų 
laikraščiu. „T. Sargas“ yra visų pirmu tautiškas lietuviškas ir 
jau dėl to - ūkiškas, katalikiškas, be kurio tai privalumo lie- 
tuvio dar nesuprantame ir suprasti nenorime, negut jis būtų 
tik sa be tikybos ir nereikalautų nuo kitų išsižadėjimo jos. 
Lietuvos kunigija su maža išimtinė yra užsiėmusi grynais 
tikybiškais dalykais arba, ant nelaimės, visai niekuo neužsi- 
ėmusi. Tautiškas judėjimas, sulig ja, - tai nuodėmė, separa- 
tizmas, vaisymas neapykantų, skaldymas bendrijos į dalis ir 
t.t. ir t.t., ir jei verta kam tautiškais dalykais užsiimti, tai ne- 
gut tik „Žmonėms“, suprask — ir apšviestūnams iš jų, bet nė- 
kuomet - ne kunigui, kurio pirmoji priderystė - vedimas į 
vienybę, į pakajų, į kantrumą, o ne priešingai. Sargiečiai, nors 
tarp jų ir atsiranda šiokie ne tokie dvasiškiejie, su baisia di- 
duma Lietuvos kunigijos yra tokioje santaikoje kaip nelygi- 
nant Vilniaus lietuviai su savo pralotais: pagyrimo negirdė- 
jome, o užpuolimų, peikimų už menkiausį mažmožį tiek, kad 
net apkarto — tai negrynai katalikiškas, tai per mažai dvasiš- 
kas, tai kunigijos nelenkia ir t.t. Atsakydami jai tarsime: tai 
subruskite, atimkitės nuo mūsų tą „Tėvynės Sargą“, rėdyki- 
tės saviškai, mes užleidžiame vietą ir šelpsime, bet ko! netu- 
rite noro ir ukatos prakaituoti ant apšvietos per laikraščius 
dirvos, tol reikalaujame daugiaus dovanojimo, o mažiaus 
kritikos, žinodami visgi, jog rūpinamės visi be atskyrimo 
luomų būti gerais katalikais ir žmonėse ne šaldyti, bet kai- 
tinti prisirišimą prie savo tikybos. Ar jau taip nusiminėte ir 
nebegalite suprasti, jog ir svietiškosios luomos žmonės dar 
ne visi išvirto į katalikystės neprietelius? Įtikėkite ant galo, 
sujunkite su mumis savo pajėgas ir nagi kariauti už tikybos 
ir tautos tiesas! Lenkiškas žmonių laikraštis „Zorza“, rėdomas 

svietiškų Žmonių, yra katalikiškiausis, nes jie supranta, jog 
tikyba tai nesulaužoma tautų galė. 

Tai trumpa, ant greitosios sumesta mūsų išpažintis. Teži- 
no, kam tai rūpi ir reikia žinoti. Tų nuomonių nemainysime 
nė šeštuose, 1901 metuose. Lietuviai! kas mums pritaria, bent 
pinigų kuo daugiausiai duokite, nes nuo jų daugiausiai priguli 
platumas mūsų darbo. Kiekvienas geras lietuvis teparenka po 
savo kaimynus, ypatingai turtingesnius; tenepraeina nė koks 
susivažiavimas, nė kokis pasilinksminimas be atdėjimo kele- 
to rublių ant grynos apšvietos dalykų! Su ta viltimi ant jūsų 
pradėsime 6 metus darbavimos, kol nedaleis mums atvirai 
savo tėvynėje darbuotis. 

P.S. Tėmykite, jog nuo Naujų metų sugrįžtame prie pirmųjų, 
1896, metų rašybos su š ir ė“. Šiaip jau prisilaikysime Kriau- 
šaičio gramatikos, atskyrus paminavotus „Žinyčioje“, Nr. 2 
dalykus“. 

Teikitės rašyti dailiaus, kaip į spaudą; ne kaip į neprietelius, 
kuriuos norite žudyti savo hieroglifais! 


IŠ TO VISO, KAS AUKŠČIAUS PASAKYTA, matome, jog šalyje 
skundų ant kunigų lupikų randas dar daugiaus skundų ant 
inteligentų lupikų. Bet kaip dėl būrio inteligentų lupikų ne- 
galima visus inteligentus pavadinti lupikais, taip pat dėl ke- 
lių gobšių kunigų - negalima visiems kunigams prikabinti 
lupikų vardą. Tuo tarpu daugumas inteligentų to prasto da- 
lyko nenor suprasti ir nesiliauja savo gazetėlėse už prasikal- 
timą vieno ar kito kunigo dergti visą kunigiją. Metas jau 
inteligentams suprasti, jog žmonių lupimas vienokiai yra 
peiktinas ar tai asaboje kunigo, ar šiaip jau inteligento. Todėl 
kaip dvasiška vyresnybė baudžia lupikus kunigus, taip ir 
patys inteligentai tegu nežiūri per pirštus ant apsiėjimo tūlų 
savo brolių inteligentų lupikų, bet tegu pasirūpina išrasti 
kokį nors būdą tiems inteligentams lupikams pabausti. 

Advokatai turi savo garbės sūdžias, kurie, reikalui esant, 
gali ne tik sudrausti, bet ir tiesas atimti. Nejaugi tik daktarai 

yra be kontroliaus? Paskutiniuose laikuose atsirado šiek tiek 
pagirtinų jaunų gydytojų iš tų pačių lietuvių, kurie apsibuvo 
tėvynėje dėl platesnių, žmoniškesnių idėjų neg pelnymos kuo 
daugiausiai. Bet kaipgi jų dar nedaug tėra! kaipgi ir tie tik 
svetimo akyse krislo ieško, o nemato rąsto savo kolegų akyse! 
Dėl ko jų nevaldo? Dėl ko šalip žmoniškųjų krikščionių dak- 
tarų atsiranda tokie šašai kaip Gargždų žydinis Arnsonas, apie 
kurį seniai mums dyvus rašo. Pragarsėjęs geru* savo gydy- 
mu, jisai stačiai neturi jokios mielaširdystės ir paprastos žmo- 
niškos gėdos. Už nuvažiavimą už trijų mylių ima 25 rs., už 
vaistus — skyrimai, parašymą recepto - vėl skyrium 1 rs., ir 
taip vis, kol tik ligonis sirgs, o jis receptus rašys ir vaistus, 
neduok, Viešpatie, savo, ne iš aptiekos duos! Lygsta kartais 
dar neišvažiavęs, bet kad išvysta padoriai išveizdžiančią li- 
gonio trobą — trigubai pakelia. Nuvažiavęs pas vieną netur- 
tingą žmogų už 12 viorstų, paėmė 15 rs., už receptą - 1 rs., už 
gydyklus 4 rs. Kad po kelių dienų patį ligonį prie jo nuvežė, 
nes nebeišsiteko ant parvežinimo brangiojo daktaro, o ligonis 
kelyje apalpo, žydinis nepuolo prie ligonio, bet liepė padėti 
ant stalo 2 rs., apžiūrėjęs ir receptą parašęs, liepė padėti dar 
8 rs. (gydyklai skyrimai). Kada žmogus, arendatorius, šaukęs 
ant savo neturto, atsakė: smertis dar prastesnė už neturtą, o 
aš nuo smerčio gelbėju... Vienas dvarponis atvežė sergantį 
kūdikį, bet pirma to buvo buvęs prie kito, ką žydinis žinojo, 
tada atėjusiam iškalbėjo už vaikščiojimą prie kitų ir kūdikį 
apžiūrėti atsisakė. Reikalui atsitikus, galėtų tokių gražių faktų 
pririnkti pilną terbą, tai žino ir sasiedai - kolegos. Iš kur dak- 
tarams tokios privilegijos? Dėl ko žmonių skriaudikai — tik 
kunigai? Dėl ko juos, tankiausiai nekaltai, gali po laikraščius, 
prasčiokams paskirtus, šmeižti, o savųjų nė inteligentų laikraš- 
čiuose negalima pabausti? Ar ir čia turi išsipildyti priežodis: 
varnas varnui į akį nekerta? 


jei man duosi 70 rs., 30 rs., 150 rs., tai aš tave „pagydysiu“. 


* To gerumo arba, tikriaus, primaningumo mes čia neužginčijame: gali 
būti primaningas. 

Žinome ir tokį, kurs moteriškas ligas per daug vyriškai gy- 
džia. Žino tai ir kolegos ir tik juokias! Aprašymu tokių purvų 
nesutepėme „Tėvynės Sargo“ ir netepsime. Ir p. Kelmelio 
straipsnis, nors apskritai parašytas, gulėjo mūsų redakcijoje — 
trejus metus: visi nedrįsome „šlovę plėšti“. Bet dalykas, rodos, 
baisesnis už tuos, kurie tankiai po liberališkus laikraščius ap- 
šaukiami; dėl to, žymiai suminkštinę aprašymą, spausdiname, 
idant žmones mylintys gydytojai teiktųs paveizdėti, kame yra 
didesni skriaudikai, ir juos valdytų, o lietuviška jaunumenė 
juo užsiukatytų pasilikti savo tėvynėje ir išliuosuotų lietuvius 
nuo pavedžių žydinių ir kitų svetimtaučių, kurie iš tolimų 
kraštų vyksta į Lietuvą ne Žmonijai tarnauti, bet pelnytis. 

Šį balsą drąsiai keliame ir dėl to, kad atėjo laikas, kad ki- 
tur jau pradeda rūpintis, idant neturtingi sodiečiai galėtų 
naudotis pigia daktarų pašalpa. Plocko gubernijoje jau susi- 
tvėrė tam tikros draugystės; dėl ko gi pas mus negalėtų 
įvykti? 


PANEVĖŽYJE. Buvusias lig šiol Panevėžyj dvi taip vadinami 
školy gramoty ruska vyresnybė paslapčiomis perdirbo šį rudenį į 
cerkauno prichodskas, kuriose vaikai bus mokinani po popų val- 
gyventi ir pravoslaviją mylėti. Todėl perspėjame visus apy- 
linkės lietuvius katalikus, kad savo vaikų tenai neleistų, o 
leidžiamuosius kuo greičiausiai pasirūpintų iš ten atimti; 
o padaryti taip ne tiktai Panevėžyj, bet ir kitur visur, kur yra 
tokios cerkvės mokyklos. 

Istorija to atsitikimo trumpa. Pirmoje spalių mėnesio die- 
noje policija visur po miestą šiokį apgarsinimą prilipdino: 
„Mokslas Panevėžio cerkvės mokyklose, esančiose prie Ra- 
mygalos ir Sobornos ūlyčių, šįmet prasidės nuo 2 dienos 
spalių, todėl paduodame žinią norintiems leisti savo vaikus į 
minėtas mokyklas“. Pasirašęs Panevėžio sprauninkas. 

Perskaitęs tą apgarsinimą, pradėjau klausinėti, iš kur atsi- 
rado taip ūmai tos cerkvės mokyklos, kurių dar, regis, lig šiol 

Panevėžyj nebuvo. Per didelį vargą nuo tam tikrų ypatų da- 
sižinojau, jog tai buvusios „školos gramoty“ paliko į cerkau- 
nas perdirbtos, o kad žmonės nesibaidytų, todėl padaryta 
viskas paslaptingai. 

O dėl ko jie taip padarė? Priežastis yra ši. Neseniai skar- 
bas per Pobedonoscevo' rūpesnį paskyrė 7 milijonus rub. ant 
įkūrimo cerkauno parapijinių mokyklų. O kad mūsų žmonės 
teisingai neapkenčia ir kęsti negali tų mums netikusių pra- 
voslaunų klasų, todėl maskoliai, kaip kad yra papratę, ryžo- 
si ir čia apgauti, tai yra paslapčiomis, niekam nieko nesigyrę, 
permainyti seniaus buvusias klasas ir padaryti iš jų savotiš- 
kas. Per tą apgaulę jie ir cerkvės mokyklas skarbo pinigais 
įtaisys ir Žmonių nuo anų nenubaidys, nes ne vienas, savo 
vaiką ten patalpinęs, iš pradžios nė praste nesupras, kad tai 
yra kažkoki atmaina, o vėliau susipratus, vargu jau bus atsi- 
traukti; ten besimokydamas kūdikis ir savo kalbą, ir tikybą 
užmirš: katekizmą ir tikėjimo dalykus tose klasose popai kata- 
likų vaikus vienkart su pravoslavais ir liuteriais moko. 

Tas naujas cerkvės mokykloms uždėti ir praplatinti būdas 
dar kartą mums parodo, jog maskolių vyresnybei nė kiek ne- 
rūpi mūsų mokslas ir naudingas mums apšvietimas; jinai rū- 
pinasi tiktai mus į tikrus ruskius ir pravoslavus perversti. 
Mūsų krašto apšviestūnai velija geriaus tūkstantį žmonių 
tamsybėje laikyti, kad tiktai nors vieną, savo melagystėmis 
galvą apsukę, tikru maskoliu padarytų; kad nė mūsų kalba, 
nė senovės paminklai kada nors nė minėte neminėtų čionai 
kitą kartą lietuvius ir žemaičius savo kalboje Dievą garbi- 
nus. Todėl jie su tokia atida naikina jau per šimtą mažne me- 
tų mūsų mokyklas (Vilniaus akademiją, universitetą, gimna- 
zijas ir kt.), ardo senoviškus paminklus, griauna bažnyčias 
arba į cerkves verčia (Kražių, Kęstaičių, Kameldulų ties Kau- 
nu ir kt.), pagaliau tvirtų kryžių (iš akmens ar geležies) sta- 
tyti nedaleidžia. Tuo tarpu stato savotiškas mums netikusias 
mokyklas, budavoja cerkves, kokių nėra kam lankyti; baisiems 
ir bjauriems žmonėms paminklus rengia (kaip antai - Mu- 
ravjovui); pravardžiuoja senoviškus mūsų miestų ir vietų 

vardus: Mažeikiai - Muravjovo, Kvėdarna — Konstantinovs- 
koje, Žemaičių Naumiestis - Aleksandrovskoje ir t.t. Mūsų 
širdys plyšta tai regint. Ar negeriaus būtų, kad vyresnybė 
nenaikintų mylimųjų mūsų paminklų, nedraustų mūsų kal- 
bos? kad ji uždėtų ir budavotų nors maskoliškas mokyklas, 
bet kad tose klasose ne pravoslavijos, ne melagysčių mokytų 
iš visokių svaiginiavimų Odincovo? ir Ilovaiskio? ir kt., o 
duotų mūsų vaikams naudingą reikalingą mokslą apie mūsų že- 
mės ir žmonių reikalus, kad, mokydami maskolišką raštą, kalbą 
ir istoriją, neniekintų mūsų kalbos, nekraipytų mūsosios istorijos, 
kad mūsų širdies be reikalo neužgautų taip skaudžiai. O da- 
bar esančios mūsų krašte žemosios mokyklos apie mūsų 
naudą ir reikalus visai nesirūpina. 

O dėl kojie taip daro? Ar bijo, kad mes maišto nepakeltu- 
me? Ar mes prieš ciesorių kariaujame? Saugok Dieve! Patys 
maskoliai juokias, kad jiems kas kokį maištą dabar mūsų 
krašte minavoja. 

Dar kitas daiktas. Karčemoms išnykus, rados reikalas už- 
dėti miesteliuose viešbučius, gaspadas, kur keleivis naktį ar 
dieną pavargęs gautų pasilsėti, turėtų kur galvą priglausti. 
Didesniuose miestuose, kur yra daugiaus darbininkų ir 
amatninkų, kur daugiaus žmonių su visokiais reikalais at- 
vyksta, reikalingi ir naudingi yra namai, kur žmogus gali šil- 
tos arbatos visados gauti už pigią prekę atsigerti ir šilto vira- 
lo pasisrėbti. Visur po miestus ir rengia labiau vadinamas 
blaivybės draugystes, aludes ir arbatninkus. Žinoma, kaip kitur 
daro, taip ir pas mus: nenori nuo kitų pasilikti. Bet kas ki- 
tiems pritinka, tas mūsų krašte yra netikęs. Dėl ko? Pastatę 
tokį arbatninką, žinoma, už mūsų pačių pinigus, maskoliai 
visų pirmu pasirūpina pargabenti popą; jis atlaiko savo 
„Molebną“ ir švenčia naują vietą. Miesto rėdas už tai turi dar 
užmokėti popui 10 rublių. Jau to ir gana; mūsų žmogus, pa- 
matęs popą švenčiant tokią vietą, bijo ir iš tolo koją kelti į 
aną: jisai numano, kad tik turi būti čionai kas nors negerai, 
kad maskoliai popą traukia. Pagal mūsų protą išpultų ne po- 
pui, bet kunigui tokias vietas pašvęsti — juk jos yra paskirtos 

ne pravoslauniems, bet mūsų žmonėms lankyti. Popas tegu 
šventina, jei jau tas daiktas yra būtinai reikalingas, kur kitur, 
Maskolijos viduje įkurtus arbatninkus, o ne pas mus. Ne, 
maskoliai taip nedaro. Jiems rodos, kad jie čionai vieni tegy- 
vena, kad kiti visi negyvi. Akurat jie taip daro kaip aklas 
ožys, kurs, į avelių būrį įėjęs, mislijo tarp savųjų pakliuvęs, 
tuom tarpu avelės, ožio smarvę pajutusios, visos išsiblaškė, 
o ožys vienas kūtėje bestibsąs pasiliko. Taip ir maskolių per 
daug gudrūs darbai nė mums naudos neatneša, nė jiems pa- 
tiems: kur tiktai popas pasirodo, mūsų žmonės beregint iš- 
siskaido; išmintingai ir daro, taip ir reikia: kam maskoliai 
kaišioja nosį, kur nereikiant. 

Negana to; prie tokių arbatninkų įtaisytos yra bibliotekos, 
arba knygynai, būk tai dėl to, kad žmogus, atėjęs arbatos ai- 
sigerti, veltui galėtų sau gazetų ir knygų pasiskaityti. Už- 
manymas labai geras, tiktai ne mums. Dėl ko? Dėl to, kad 
maskoliai tenai nepatalpina tokių raštų, kuriuos mūsų žmo- 
nės suprastų ar būtų žmonėms naudingi (nė lietuviškų, nė 
lenkiškų knygų tenai nerasi), bet tiktai tokias tyč tetraukia, 
kuriose ir mūsų papročiai, ir mūsų tikėjimas yra stačiai, o 
neteisingai, išjuokiami, peikiami, o pravoslavija ir maskoliš- 
ki papročiai į padanges melagingai keliami. Mūsų žmonės, 
žinoma, tokių raštų, kaip ir išpuola, nė į rankas neima, nė jų 
skaito. Užtat visoki miesto maskolpalaikiai veltui, už mūsų 
pinigus džiaugias tuos netikusius melagingus raštus skaity- 
dami. Tegu jiems eina ant sveikatos tas skaitymas ir darbas; 
o mums iš to didelio pikto nėra, gailu tiktai pinigų, kurie yra 
mokami tiems arbatninkams ir knygynams užlaikyti. 

Be cerkaunųjų, yra Panevėžyje dar ir kitos mokyklos: realna 
VI klasų, učitelių seminarija, valstinė žmonių ir keletas privat- 
nų berniukų ir mergaičių mišrių mokyklų. 

Šį rudenį miesto rėdui per didelį vargą ir rūpesnį pasiklo- 
jo įkurti dar vieną žemesniąją parapijos mokyklą; ta žadėjo bū- 
ti viena iš geresniųjų, skyrium talpinti vaikelius ir mergaites, 
todėl iš pačios pradžios vaikų susirinko gan daug. Miesto 
vyresnybės yra nutarta, kad prie tos mokyklos būtų ne tiktai 

popas, bet ir katalikų kunigas vaikščiotų; tam tikslui paskirta 
yra mokėti algos keletą dešimtų rublių ant metų, kaip kuni- 
gui, taip ir popui. Tuom tarpu yra kitaip: popas vaikščioja nuo 
pat pradžios ir moko savo keletą pravoslaunų, o katalikams 
mokyti kunigo dar lig šiol nekviečia. Jei nori greičiaus kunigą 
gauti, tėvai, kurie leidžia ten savo vaikus, turi skųstis miesto 
vyresnybei (IlonenexxCKO€ OGUECTBEHNOS rop. ynpasnenne“, ant 
Ramygalos ūl.) ir paklausti, dėl ko jų vaikams mokyti nėra 
kunigo? 

Dabar gi, ar ne juokas? Patys katalikai samdo popą, o sa- 
vi kūdikiai mokyti nėr kam. 


GARBŪS LIETUVIAI! 


„Tėvynės Sargas“, mėnesinis laikraštis, išeinąs Tilžėje (Til- 
sit, Germany), šiuose 1900 m. skaito penktus metus, kaip stovi 
ant sargybos lietuvių tautos: šviesos, tikybos ir kalbos. Per tuos 
ketverius metus, kiek įstengė ir kaip išmanė, kėlė reakciją 
visose Lietuvos luomose, įgijo daug aržių priešų, kurie iškil- 
mingai „prisiekia nėkuomet nepaimti ir kitiems neįduoti nei 
vienos „T. 5.“ kningelės“; įgijo daugybę ir šalininkų, kurie 
„T. Sargui“ dėl jo turinio ir pakraipos pripažįsta ne pastarąją 
vietą eilėje kitų lietuviškų laikraščių. Įstabiai didelis skaitlius 
korespondencijų, kurias prisiunčia mums visokiais keliais 
daugiausia tos luomos lietuviai, kuriai jis visų pirmu yra pa- 
skirtas, reiškia, jog „Tėvynės Sargą“ skaito ir jo dvasia persi- 
ima platus būrys lietuvių. Matydami naudingą ir pasėkmingą 
jo darbavimos, turtingesniejie paskubėjo su piningiška pa- 
šalpa, per ką „Tėvynės Sargą“ galime paleisti pirkėjams pus- 
velčiui; 1899 m., duokime, skaitytojai už pusę rublio apturėjo 
įžymiai padidintą laikraštį ir, apart to, septynias kningeles 
įvairaus turinio kaipo priedą. (Apie tą veizdėk „Litvanica“.)! 
Gabesniejie pasiskubino su raštais, kurių užteko padidintam 
„T. Sargui“ ir dar liko ir nesunaudoti guli mūsų terboje. 

Dėl ko gi jie turi gulėti? Jei vietoje pažadėtų 3 lakštų ant 
mėnesio, davėte po 5 '/, lakšto, tai galėjote duoti ir po 10, jei 
kašto užteko. Taip galite pasakyti, ir tikrai būtumėme galėję 
tą padaryti, kad ne gilus apmąstymas sekančiųjų dalykų, ku- 
ris mums antvedė ant mislies reikalą įkurti naują laikraštį - 
„Žinyčią“. 

1. Ketverių metų praktika parodė mums nenuosakumą 
talpinimo visokių raštų į vieną laikraštį. Visų pirmu vienu 
laikraščiu negal įtikti paprastiems mūsų žmonėms ir moky- 
tesniems iš jų. Aprubis supratimo ir dvasiškų reikalų paprastų 
mūsų žmonių yra dar gana siauras ir mažesnės svarbos (da- 
bartiniame jų padėjime) neg praktiškiejie reikalai. Labiaus gi 
išsilavinę, inteligentiškai gyvenantys, priešingai, turi plates- 
mo tokių klausimų, kurius išrišti nei gali, nei nori pilkoji 
mūsų visuomenė. Tūlus klausimus, kaip sociališkus, taip ir 
tikybiškus, retkarčiais bandėme išrišti ant „Tėvynės Sargo“ la- 
pų; nu, ir ką gi? Žymus daugumas peržengė per juos, paskai- 
tęs prie „neaiškiųjų“, laikraščiuose anteinamųjų, dalykų; 
mažumas priėmė, taip sakyt, skandališką jų pusę, nenujėg- 
damas rimtumo pakeltų klausimų; o kad tūls ir atspėjo rim- 
tumą, tai visgi neįgijo ramybės ir to tamprumo, su kuriuom 
žmogus stovi ir kariauja už aiškiai suprantamą ir pritariamą 
tiesą. Pilkajai visuomenei geriaus yra paduoti gatavus rezul- 
tatus. Paimkime klausimą apie gryninimą liturgiškos lietu- 
viškos kalbos. Kada tik pilkoji visuomenė buvo pašaukta prie 
gyvenime vietos negal pripažinti. Ir taip, bijodami papiktinti 
ir erzinti be reikalo „mažutėlius“, o visgi trokšdami turėti 
liuosas rankas, įkuriame laikraštį, paskirtą siauresniam inte- 
ligentų būriui, kurių „T. Sargas“, statydamas jų reikalus ant 
antrosios vietos, negalėjo užganėdyti. 

2. Suturėdami raštus, kurie iš priežasties savo ilgumo arba 
aukštai mokyto turinio privalumų, visai negeistinų papras- 
tiems „Tėvynės Sargo“ skaitytojams, skriaudžiame autorius, o 
ypač visuomenę. Autoriai, visi tą žinome, su nekantrybe 


- 160 = 


laukia pasirodžiant svietui savo veikalų. Belaukdami at- 
spaudinimo paduotųjų, neimas kito darbo: ką pridės, gird, 
rašius vien dėl to tik, kad tūlos redakcijos terba tampriaus 
prisikimštų? Kada rašėjams nėra akstino, visuomenei nėra 
dvasiško maisto ir džiaugsmo. Štai viens iš svarbiųjų para- 
ginimų, idant visuomenė nesigailėtų vargo ir kašto, by tik 
greit galėtų atsispaudinti tą, ką kiti rūpestingai patiekia. 
„Tėvynės Sargo“ redakcija, pralenkdama visuomenę, atspė- 
dama jų norus ir reikalus, aukauja štai savo tarpininkystę, 
įkurdama ertą laikraštį. Paslaptinis balsas nužemintam jūsų 
tarnui bepradėm tvirtina: visuomenė neužvils, neužvils! At- 
eis su užvis reikalingiausia piningiška pašalpa! Ir paregėsi, ke- 
liems inteligentams „Žinyčia“ plūksną į ranką įspraus, jei 
„Tėvynės Sargas“, su menkesnėmis vėkomis pradėtas, tiekai 
įspraudė! Paklausiau to balso; metų praktika parodys, ar iš 
tikro neužsivilsiu, ar atspėjau tikrą reikalą. 

3. Įkuriant laikraštį be ypatingos kokios tendencijos, gal 
vilties, kad nesukils prieš jį ir tie, kurių deviza yra: „A bas“ 
klerikalus ir visą jų triūsą!“ „Žinyčia“, nors sargiečių, pripa- 
žįstančių tiesą, išreikštą psalme, kurią priimame už laik. de- 
vizą“, parūpinta, tikybišku laikraščiu nebus; nėra ko bijoties 
ir to, kad, Dieve sergėk, neužsimanytų „mokyti mokytes- 
niuosius“, kaip išsitarė vienas garbus mūsų sandarbininkas. 
Dar sykį atkartoju: „Žinyčia“ trokšta suteikti tik progą, idant 
inteligentiškai gyvenantys sargiečiai ir nesargiečiai kits nuo 
kito galėtų pasimokyti. Milukas jug taipogi yra Milukas, ne 
Karalius arba Kuncmanas ar kits kas panašus, o vienok, kad 
patiekia „Dirvą““, tai negut tik beprotis sušuks: „A bas „Dir- 
va“! Tiesa, „Žinyčia“ bus ne tik naujas, bet ir naujos rūšies 
laikraštis, nei į „Dirvą“ nepavedus: „Dirva“ kaipo savo NNr. 
išleidinėja vien tik ištisas moksliškas kningas; tuo tarpu „Ži- 
nyčia“, kaip reiškia šis pirmasis Nr., stengsis užlaikyti kuo 
didžiausį įvairumą, bandys kelti ir išrišti kuo didžiausį 
skaitlių gyvų klausimų. Įgys dėl to daugiaus oponentų, ku- 
rie rimtai ir „juokus provydami“ stengsis ginčyties; ale kas 
kita ginčyties (tas gerai yra), o kas kita pjauties, kaip pjaunas 

katės siaurame maiše, kada abidvi tūlas Ivanas skandintų 
neša. Jei visi prisilaikysime moksliško objektyviškumo, ypa- 
tingai polemikose, ko tegu neužmiršta nei vienas, norintis 
„Žinyčioje“ patalpyti savo galvojimus, tai, ir nesutikdami tū- 
luose dalykuose, galėsime prieteliškai gyventi. Kritikos pa- 
skyrimas — ne mindžiojimas ypatų ir jų darbų, bet taisymas 
nuomonių. 

4. Daug svaresnė yra abejonė, ar užteks fiziškų išgalių 
priderančiai grynam rėdymui abiejų laikraščių. Užtat mel- 
džiame rašėjus kiek galint palengvinti mums tą darbą, ypa- 
tingai raštus siųsti be stereotipiškų antrašų: dovanokite, kad 
negalėjau perrašyti; perveizdėkite, pataisykite ir, jei tiks, tal- 
pykite... ir t.t. Susimildami, jei jūs negalėjote, tai dėl ko mes 
galime labiaus galėti? Ar mes ant to stovime? Siųskite raštus, 
jau tiesiog gatavus į spaudą, prisilaikydami rašybos su č, š, uo, 
ie; kitas smulkmenis galės pataisyti. Ant mažų skiautelių, ei- 
leles ir literas ankštai statant, nieko negal ištaisyti. Ant galo 
ir skaitytojus meldžiame dovanoti šį tą, ko nebeįstengsime 
ganėtinai atlikti, atminant, jog norus dorai jums patarnauti 
turime kuo geriausius. 

Ant galo reiktų apriboti tautišką „Žinyčios“ pakraipą. Bet 
ką sakyti, kaip aiškinti? Norintys permanyti mūsų siekius, 
permanė jau ir mūsų pasielgimo būdą; nenorintiems perma- 
nyti — veltui aiškintumėme. Vienok, kad ir tame dalyke ne- 
pasiliktumėme skalni, persakysiu čia dalį dideliai interesingo 
savo pašnekesio su vienu lenkų laikraštininku ir autorium 
plataus bendrijinio veikalo apie atželiančią lenkystę. Jis ke- 
liavo po Lietuvą, kurios, kaip tikras lenkas, buvo dar visiškai 
nepažinęs, - „wznawiając kwestyę polską“?. Kokios gi kar- 
čios širdgylos gavo datirti, kad, kur tik pasisuko, ten išvydo 
prajovus ne tiek lenkiškai tautiško, kiek lietuviškai tautiško 
krutėjimo, su kuriuo, atželdinant lenkystę, priseina visiškai 
rimtai grumties. Kadangi tai buvo žmogus darbo, o ne vieno 
tuščio šauksmo, kaip kiti lenkai ir puslenkiai, ryžos pažinti 
tą krutėjimą pačiame šaltenyje, t.y. sueiti į pažintį su lietuviais 
veikėjais, o visų pirmu — su laikraštininkais. Tyčiomis ar 

netyčiomis ale pirmąjį mane pagavo ir labai švelniai, gudriai- 
diplomatiškai, vis iš tolo ėmė pešioti interesingas žinias. Tas 
man visai nepatiko, ypač kad jau buvau gavęs žinoti, ant ko- 
kio tikslo jis ieško su manim pažinties, todėl rimtai perspėjau, 
kad jis daug daugiaus pelnys, jei, metęs šalin visą gudrystę, 
stačiai statys klausimus ne tiktai man, bet ir kiekvienam lie- 
tuviui patriotui, su kuriais gaus susidurti. 

- Mes, - tariau, - lietuviai darbininkai, arba, kaip jūs sa- 
kote, litvomanai, nedirbame savo darbo patamsiuose, kaip 
kokie piktadėjai. Ką dirbame, dirbame sąžinės paraginti, pil- 
dydami pareigas gerų tėvynės sūnų; ko ieškome, ieškome iš 
gilaus supratimo tėvynės reikalų, todėl aukštai turime iškėlę 
savo prapartį su antrašu: „Ant lietuviškos visuomenės svei- 
katos!“ Jei kas iš svetimtaučių, maskolių ar lenkų, panorėtų 
arčiaus prisižiūrėti mūsų devizai, grynai permanyti humani- 
tariškus mūsų siekius, tas drąsiai tesiartina prie mūsų: su di- 
džiausia malone parodysime jam savo darbo dirvą ir savo 
ginklus. Mes drąsiai, atvirai sukryžiavojame savo šobles su 
savo priešais, maskoliais ir lenkais, kad jie panori stoti į kovą 
su mumis lygiai su šoblėmis, o ne su policija šarvuoti. Esame 
silpnesni, ale dvasia galingesni, nes išeiname į kovą vardan 
teisybės abelnai ir vardan tautiškų tiesų ypačiai. Tamsta jug 
ne policeiskis? Ne? Na, tai žinok, ko geidi. Aukščiausis ir 
pirmutinis mūsų siekis yra iškariavimas sau tikybiškos lais- 
vės ir laisvės sunaudojimo to, ką mums prigimimas suteikė, 
o tai - proto ir širdies turtų, kuom trokštame neskundėdami 
pasidalyti su plačiausia sanbrolių visuomene; kadangi tą per 
spaudintą žodį tegal padaryti, ojo mums neduoda, - kovoja- 
me už jį. Gausios šlovingos dovanos slepiasi senoviškoje lie- 
tuvių tautoje; maskoliai ir lenkai, dildę dildę anas, geistų pa- 
baigti dildyti, - kovojame už sulaikymą bent liekanų garsios 
tautos, dė! to reikalaujame savo kalbai priderančios vietos 
bažnyčioje ir mokykloje. Prašalaičiai neįstengtų taip veikiai 
išterioti tautiškus mūsų turtus, jei patys lietuviai nepridėtų 
prie to darbo šventvagiškos savo rankos, - stengiamies vi- 
siems lietuviams įkvėpti prisirišimą prie nuosavų dalykų; 

raginame branginti juoba savo, nors mažesnius, turtus neg 
svetimus, nors didesnius. Energiškai kovojame gyvu žodžiu, 
kovojame ir rašytu. Lietuviškoje literatūroje randas atbalsiai 
anos kovos. Visų pirmu, jei mokėtumi mūsiškai skaityti, su- 
prastumi tamsta, jog mes kovojame su maskoliais ir.su len- 
kais ne dėl to, kad jie yra maskolini arba lenkai, bet dėl to, kad 
jie vagia mūsų turtus, o jug kiekvienam privalu apginti sa- 
vastį. Tą pačią tiesą pripažįstame ir kitiems; lenkai, kad ir 
Lietuvoje būdami, lai bus lenkai; lietuviai, kad ir Maskolijoje 
būdami, lai bus lietuviai; maskolis, ir Varšuvoje būdamas, 
lai pasilieka maskoliu. Suum cuigue, panie dobrodzieju!“ 

Lenkas su atida klausės. Ant jo veido mačiau dvejopumą: 
kaipo logiškai mislijantis, turėjo pripažinti tiesą; kaipo lenkas, 
užsimanęs lenkystę sutvirtinti lietuvių kaštu, jautė skausmą, 
kad to reikia vardan logikos ir teisybės išsižadėti, nes lietu- 
viai savo kaštu užsimanė patys tvirtinties. Dėl to, nei užgy- 
nęs, nei patvirtinęs mano žodžių, atsiliepė: 

- Ir daug yra tokių fanatiškų apgynėjų tautystės? 

— Fanatiškų? Visai nėra: fanatikai neklauso antrosios pu- 
sės, mes gi — klausome. Bet karštų ir su pasišventimu ap- 
gynėjų Lietuvos, kaip iš svietiškų, taip ir iš dvasiškųjų yra 
gana ir vis daugiaus randas. 

- Ir visi jūs vienodai suprantate savo siekius ir kovos pa- 
būkles? 

- Siekius — vienodai suprantame: pabūkles — ne vienokias 
vartojame, nes ir tarp mūsų yra - partijos... 

— .. kurios, užmiršusios abelną priešą, sylas gaišina ant 
tuščių ginčų tarp savęs, - pabaigė mano mislį lenkas. 

— Na, - sakau, - taip prastai nėra. Seniaus — taip buvo, 
ypač Amerikoje; Europoje buvo mažesnis įnirtimas partijų; 
dabar gi Amerikoje susilpnėjo, o Europoje ir visiškai nebeap- 
sireiškia literatūroje, nors šiaip jau kiekvienas prisilaiko savo 
nuomonės. 

- Nejaugi? Tai būtų ženklas aukšto politiško išsilavinimo, 
ko nei kultūriškesnės tautos neturi, - tarė lenkas su užvyda, 
gal savo Galiciją atminęs. 

Aš su pasididžiavimu paveizdėjau į aną, biškį bijodamas, 
kad nepanorėtų labiaus įsigilinti į laikraščių prietykius. Taip 
ir atsitiko. 

- Tur būti dalijaties į liberalus demokratus ir konservaty- 
vus klerikalus ir kiekvienas savo laikraščius turite? 

- Ir taip, ir ne! Mes visi esame gryni demokratai pagal 
kilmę ir dvasią; po truputį ir liberalai visi, tik vieni su socia- 
lizmo pagrindžiu, o kiti su katolicizmo. Ot, ir visas atskyris. 
Pirmiejie turi du laikraščiu; antriejie - vieną. 

- Tai pirmiejie ima viršų? O kad jūs sutvirtėsite, ar nepa- 
norėsite ir laikraščiuose padaryti lygsvarą? 

- Apie viršaus ėmimą nėra kalbos, nes, kaip sakiau, kovos 
partijų, Dievui dėkui, pas mus nėra. Visi laikraščiai turi vienodą 
siekį - platinimą apšvietos, tautiško ir abelnai žmoniško susi- 
pratimo. Antrąjį laikraštį vienok tikrai ketame išleisti po var- 
du „Žinyčia“, ne dėl kokios konkurencijos, ne dėl „lygsvaros“, 
bet kad nieko mūsų padėjime negalime geresnio daryti, kaip 
leisdami į svietą kuo daugiausiai tautiškai skambančių raštų... 

Už „Tėvynės Sargo“ ir „Žinyčios“ redakciją, širdingai trokš- 
dams jums, sanbroliai lietuviai, dvasiško pelno, pasirašau. 

P. S. „Žinyčios“ didumo ir laiko, kuomet išeidinės, nepa- 
skiriame. Kiek įstengsime, tiek medžiagos duosime; išeis 
tuomet, kad sutaisysime; rūpinsimės per metus išleisti 4 są- 
siuvus, kurius priseis pirkti kaipo paprastas kningas. Prekis 
bus ant kiekvieno sąsiuvo padėtas, valig jo didumo. Turinys 
kiekv. sąsiuvo bus apskelbiamas per laikraščius. Paliekame 
sau tiesą išskaidymo prisiųstos medžiagos, kas kur tinka: į 
„Sargą“ ar į „Žinyčią“. Paprastų žinių „Žinyčia“ netalpys. 


BAŽNYTINĖS KALBOS DALYKAI 


J. M. Žemaičių vyskupo parėdymas. (Lotyniškai.) Nr. 769. 
„Šiuose paskutiniuose laikuose kurie ne kurie neišmintingi 
(imprudentes) mūsų vyskupijos kunigai, ypač - jaunesniejie, 

savo valia drįso kalbą keisti tuose dalykuose, kurius viernie- 
jie žmonės bažnyčiose nedėl- ir švenidieniais geba giedoti, 
kaip antai: rožančių, suplikacijas ir t.t. Dėl tų priežasčių ku- 
riose ne kuriose parapijose kilo apverktini nesutikimai, gimė 
neprieteliški pasielgimai; pagaliaus pačiose bažnyčiose šen ten 
atsitiko didžiai papiktinantys maišatys (perturbationes). 

Idant šitas blogumas tolesniai mūsų vyskupijoje nebesi- 
painiotų ir taip neskiltų vienybė ir abipusinė tarp viernųjų 
meilė, kurią dūšių piemenys su visu rūpesčiu ir atida sergėti 
ir užlaikyti privalo, Šviesiausio ir Garbingiausio mūsų vys- 
kupo ištikimybe ir vardu, sulig gautą nuo Jo paliepimą, tvir- 
čiausiai užgresiame, kad nė vienas kunigas, ne tiktai kamen- 
doriai, bet ir bažnyčių rėdytojai be daleidimo ir ypatingo 
vietinio vyskupo pritarimo prieš įvykusį jų parapijose pa- 
pratimą nedrįstų savo valia ką nors apkeisti arba nauja įves- 
ti, ir tai ne tik į Žmonių giedojimus, bet ir į kitus dalykus, 
kurie papratimo nuo senovės yra sutvirtinti. 


Duota Kaune 1900 m. balandžio 8 d. 
Pildąs Žemaičių vyskupo pareigas 
vyskupas sufraganas G. Cirtautas“) 


Aiškinimas. Parėdymas aiškus, dvejaip jį aiškinti ne- 
galima: kas iš kunigų, pažinęs savo parapijos reikalus, manytų 
įvestinas į bažnyčią esant tūlas permainas arba naujienas, tai 
visų pirmu turėtų dalyką apsvarstymui perstatyti aukščiau- 
siai vyskupijos vyresnybei. Darbštūs ir parapijų gerove užsi- 
rūpinę kunigai, „ypač - jaunesniejie“, kurie sauvaliavimu 
užsipelnė aštrų vyresnybės papeikimą — „imprudentes“, jei, 
užmanę darbą, išprašys jam vyskupijos Tėvo palaiminimą, 
neabejotinai įgys pagyrimą — „prudentes“! Todėl šisai parė- 
dymas išduotas yra ne užmušimui iniciatyvos, nesustabdymui 
dvasiškijos veiklumo, bet parodymui, jog parapijų dvasiškija 
nėra patvaldanti, jos darbų kontrolius priguli tam tikriems 
perdėtiniams. 

Tokiu būdu visai be pamato yra triumfavimas kunigų 
rutinistų, kurie vardan „vienybės ir meilės viernųjų“, vardan 

„užlaikymo tradicijos“... nieko per kelias dešimtis metų ne- 
dirbo. Tarp mūsų dvasiškijos neretai išbarstytos ypatos, 
kurias ne bažnyčių rėdytojais, bet parakvijų rėdamaisiais 
priderėtų vadinti. Jie pavedūs į yrėjus vidur sraujos upės: 
sėdėdami ertose atvangiose laivėse, turi rankose irklus, bet 
neirias, duodas vandeniui nešti, vieno tik nuo Apveizdos 
melsdami, kad netyčiomis neantsigrūstų ant kokios aštrios 
uolos. Maloningai smulkių vilnelių liūliuojami, snūduriuoja 
sau, kol kita kokia laivė, irklais gyslotose rankose stumama, 
netyčiomis nešmukšteri pro šalį, sukeldama didesnes bangas. 
Drąsiai pažadinti snaudaliai baimingiai visų pirmu abiem 
rankom griebias už kraštų ir pagauna šaukti: pablūdėliai! 
galvas nutrūksite ir (tas svarbesnis) mus pačius išversite! 

Tos tatai rūšies žmonės naują parėdymą saviškai suprato. 
Sulig jų nuomone, yra tai galutinas sutraiškymas tų „mand- 
ragalvių“, kurie dręsa atvirai pasakyti, jog sulig šiol ne viskas . 
buvo gerai, protingai ir teisingai. Kiti matė tame sumušimą 
ne apskritai sauvalingos kunigų iniciatyvos, bet paskandini- 
mą, palaidojimą „litvomanijos“ — bažnyčioje. Vardu „litvo- 
manijos“ apėmė visa, kas tiktai lietuviškai skamba ir dvokia, 
ir, užsimanę yč gerai išpildyti dvasiškos vyresnybės norus, 
ėmė ginti iš lietuviškų ir žemaitiškų bažnyčių, ką tiktai gali 
išginti lietuviško ar žemaitiško. Ant pareikalavimo galime 
suteikti žinias, kaip parakvijose, kur nuo senesnio laiko vis- 
kas buvo lietuviškai, vienam dviem bajoram prašant, tapo 
įvesti giedojimai ant procesijų, trumpos intonacijos prieš 
Švenčiausį Sakramentą, adynos ir t.t., idant katalikų bažny- 
čiose „bent kas nors būtų lenkiškai“, lyg tarytumi be to katali- 
kas negali būti išganytas. 

Rodos, neklysime, jei pasakysime, jog Žemaičių vyskupai 
yra nė litvomanai, nė lenkomanai; ne Jų dalykas skandinti 
arba kelti lietuvystę arba lenkystę, — Jų rūpestis visus taip 
valdyti, kad visi būtų ramybėje, visi bažnyčioje galėtų atsi- 
gauti, girdžiant savo kalbą. Todėl tenemislija tūli kunigai, jog 
tik į lietuvišką negalima bažnyčios papročių versti, - negali- 
ma, sulig tuo parėdymu, nė į lenkišką versti, kas jau buvo 

lietuviškai! Kiti gi kunigai tenenusiminie ir tenepaliaunie 
savo darbo: geras kunigas privalo ištirti savo parakvijos 
skaitlių, jų kalbą, naminę ir išeiginę (lenkišką), jų papročius, 
kaip jie yra seni, ar prie jų žmonės prisirišę, ar tik tyli ir kenčia 
antmestus, - ir viską ypatingu raportu perstatyti vyskupui. 
Paduodant kokį užmanymą, gerai yra prikergti parakvijonų 
nuomones. Už tokį darbavimos ne vardan „manijos“, bet 
vardan teisybės Žemaičių vyskupai nepyks: Žemaičiai - tai 
ne Vilnius! 

Baigdami šneką apie tuos dalykus, pridedame vieną se- 
nesnį Žemaičių vyskupo Motiejaus III, didžio mokytojo, di- 
džio katalikų Bažnyčios tarno, Žemaitijos atgaivintojo parė- 
dymą, idant tųjų per tankiai skelbiamųjų „senovės tradicijų“ 
neimtumėte per siaurai. Duokime, daugumoje mūsų bažny- 
čių tradicijos lenkiškos bažnytinės kalbos nėr senesnės už 
paskutinį lenkmetį“. Prieš lenkmetį, kaip reiškia vyskupo 
Valančiaus parėdymas, visose be išimties bažnyčiose buvo 
mokinama lietuviškų poterių ir nuo visų reikalaujama mo- 
kėjimo jų. Po lenkmečiui dvasiškija, užjausdama nemielašir- 
dingai novijamą lenkišką kalbą, bent bažnyčiose davė jai 
prieglaudą su neapsakoma, kaip dabar pasirodo, lietuvių 
skriauda. Jei lietuviai, po išliuosavimui iš vergijos apsi- 
plunksnavę, ėmė fanaberuoti ir tam tikslui savintis bažny- 
čioje kunigų vartojamą kalbą, tai tokios tradicijos nepripa- 
žįstame už vertą lenkimo, greičiaus papeikimo. Klausiame 
dabar parapijos kunigų, kokią tiesą jie turi vienus savo vys- 
kupų įsakymus pildyti, o kitus nepildyti, lyg tarytum ne 
vyskupai rėdo ir kontroliuoja kunigų darbus, bet kunigai — 
vyskupų parėdymus dręsa perkratinėti, ar nuo tikrosios 
dvasės paeina?! 

Užmirštas vyskupo Motiejaus III parėdymas. (Lenkiškai.) „Jo 
Mylista Kunige Džiakone! Pridėdamas prie šio 15 egzemp- 
liorių „Aktas ir poteriai“, pavedu Jums išsiuntinėti į visas 
bažnyčias N džiakonijos ir įsakyti, kad iš ambonos kas šven- 
tą dieną skaitytų pagaliaus ir tose bažnyčiose, kur pamokslus 
lenkiškai sako. 

Toms knygelėms išsiplatinus klebonai kalėdodami turės sulig 
jas teirautis žmonių poterių; tokiu būdu bus įvestas vienodumas. 
Jūsų Mylistai prigulės kieta prižiūra, idanį šisai paliepimas 
būtinai būtų išpildytas. 
Duota Varniuose 1855 m. biržio 18 d. 
Motiejus Valančiauskis, vyskupas“. 


P. S. Kaip per sapną, atmenu, nors gerai neįsidėjau, vieno 
seno kunigo pasakojimą, būk, vyskupui Motiejui III šitą pa- 
rėdymą apskelbus, kilęs visuotinis kunigų pasipriešinimas, ir 
vyskupas gavęs atšaukti atgal. Mes tam netikime: 1) vysku- 
pas Motiejus tampriai kunigus valdė, - vargiai būtų klausęs 
pasipriešinimų; 2) nė Jo užrašuose apie tai neminavojama, nė 
protokolų knygose nė joks atšaukimas neužrašytas. Todėl ir 
parėdymas, rodos, tebeturi visą galę. 


KRIZIS 


Sulig norą Šventojo Tėvo, popiežiaus Leono XIII ir vys- 
kupijų perdėtinių J. M. vyskupų, kaip reiškia vieno iš Jų že- 
miaus talpinama gromata“, naujus metus ir naują amžių pra- 
dėjome nepaprastai dievobaimingai. Jau per visą oktavą prieš 
Naujus metus minios katalikų rinkos į bažnyčias, trokšdamos 
dvasiškai apsikuopti nuo purvų, kurie taip storai ir veikiai 
apkloja žmogaus širdį. Visi per oktavą atlikę šv. išpažintį, 
matomai su didesniu neg visados prisiruošimu, dievobai- 
mingai priėjo Naujų metų naktį prie Švenčiausio Sakramento, 
jausmingai kiekvienas bent per adyną šlovino altoriuje išsta- 
tytą Išganytoją ir karštai meldė, idant atenčiame amžiuje būtų 
valdytoju žmonių širdžių; idant geruosius patvirtintų, silp- 
nųjų valią ant gero palenktų, o užkietėjusius - suminkštintų... 

Lietuviai, be to, dar karštai dūsavo ir meldė, idant mūsų 
valdžios širdis suminkštėtų, girdžiant jų malonavimą sugrą- 
žinti lietuviškos spaudos laisvę. Palengvinus šv. Bažnyčios 

padėjimą, rodės, reikėtų palengvinti ir garbinimą Dievo iš 
spausdintos knygos. Besirūpindami apie padauginimą mo- 
kyklų, rodos, turėtų rūpintis, kad šviesa iš visur kristų ant 
tamsuolių, tada — ir iš lietuviškų mokslo knygų. Ir, kaip rodo 
paskutiniosios žinios iš Petropilės, mūsų valdžia tikrai tuo 
užsirūpino ir nori vieną sykį užbaigti tą klausimą ar šiaip, ar 
taip, ar leisti spaudą, ar, paskutinę viltį nuo lietuvių atėmus, 
paskirti iš kasos didelius pinigus ant praplatinimo tarp jų 
nekenčiamų ir netinkamų lietuviškai kalbai ruskų literų. 

Štai kokios eina paskalos: 

1) „Lietuviškoji komisija“, buvusi įtaisyta po vadovyste 
J.M. p. Suchodolskio ištyrimui“, ar grąžinti lietuviams loty- 
niškąsias jų literas, ar dar labiaus užsimesti ant jų su mas- 
koliškosiomis literomis (graždanka), jau užbaigusi savo dar- 
bą ir savo nusprendimą jau perdavusi į Viešpatystės rodą 
(Gosudarstvennyj soviet). Tačiaus sunku yra atspėti, ar lai- 
mėsime, ar prakišime. Sulig paskutiniuosius nusidavimus, 
greičiaus neduos mums laisvės, nes obrusitelių politika re- 
gimai ima viršų. Ministrų tarpe yra tokių, kurie taria geriaus 
būsiant davus lietuviams šiokią tokią kalbos laisvę rašteny- 
bėje, bet Šv. sinodo galva Pobedonoscevas su Vilniaus gene- 
ralgubernatorium Trockiu“, kaip ir pirma, balsuoją, verta esą 
ir milijono nepagailėti, by tik lietuviams antmesti ruskas li- 
teras. Jog tuodu paskutiniuoju Petropilėje vilias laimėsią, jog 
ir iš tikro turi didę įtekmę, darodyti nesunku. Mūsų skaity- 
tojai jau Žino, jog paskutiniame laike valstiečių mokytojai su 
ypatingu primygimu ėmė kaišioti vaikams lietuviškas kny- 
gas, spausdintas ruskomis literomis; matyt, iš Vilniaus buvo 
pakurstyti. 2) Petropilės mylėtojams teatrališkų zobovų“ po- 
licija užgynė afišas spausdinti lietuviškai ir ruskai, kaip su- 
lig šiol buvo, bet liepė vien tik maskoliškai, nors afišos visų 
mažiausiai dvokia politika. Lietuviams prasčiokams, kurių 
visų daugiausiai susirenka į teatrą, spausdinimas afišų lietu- 
viškai yra būtinai reikalingas, nes vos tik mažas jų nuošimtis 
temoka gerai ruskai skaityti. Sako, būk ir tai buvęs — Trockio 
darbas. Toliaus gausime žinoti. 3) Žemlapį lietuviškai latviško 

krašto, inžinieriaus Maciejauskio litografuotą pas Iljiną ir 
cenzūros leistą, policija suturėjo“. Eina garsas, būk ir tai 
Trockio darbas, kurį kažkokie Vilniaus pusgalviai paerzinę 
prilipdydami žemlapius prie jo namų ar durų“. Jei tai tiesa, 
tai dar sykį patyrę būtume, kaip daug pikto gali padaryti 
tautai ir tautiečiams piemenys, ėmę savaip politiką varyti. 
Tokius žmones, kaip fabrikantus keiksmingų ant caro atsi- 
liepimų, neseniai po miestelius išklejuotų; rėksnius iš social- 
demokratiškos partijos, kliedančius apie Lietuvos neprigul- 
mystę, apie ką niekam nė nesisapnavo; kaip darančius iš by 
kokio lietuviško Žodžio politiką; kaip lendančius policijai į 
akis ir atkakliai - drąsiai prašančius: duok man per knyslę, - 
gali tik lietuvių nevidonai samdyti. Ne su lazda, ne per kraują, 
bet vardan teisybės lietuviai kariauja ir turi kariauti. Syla ne- 
pergalėsi; kvailais ne vietoje pasišiaušimais galime atstumti 
nuo savęs ir tuos mūsų prietelius ruskius, kurie nori mums 
padėti, žinoma, vien dėl to, idant paskui būtume juo nau- 
dingesni bendrai viešpatystei — Rosijai. Kam mes šviesos 
reikalaujame? Ar tam, kad galėtume drąsiaus ruskiams gru- 
bijonyti? Ne! Mes tautiškos, greičiaus pasiekiamos šviesos 
reikalaujame tam, kad būtume buklesni darbuose, pramo- 
ningesni gyvenime ir dėl to turtingesni; kad daugiaus proto 
ir turto galėtume įdėti į viešpatystės iždą; nedoimkas" išsi- 
mokėti, patys tėvynėje aprimti, svetimų dievų neieškoti. Su 
sveiku protu lietuviai nemislija nė apie Lietuvos patvaldystę, 
nė apie senovinę Lenkų protekciją, kada jie atgaus savo ne- 
prigulmystę (NB negut tik Sūdo dienoje); trokšta tik apginti 
ypatišką savo laisvę, gauti progą pasidarbuoti ant savo žmo- 
nių kaimynų naudos. Liaukimės badyti su lazda vapsvų kūlį, 
mums akis išės! 

Paskutiniosios žinios mums pranešė, jog Viešpatystės 
roda jau peržiūrėjusi lietuviškos spaudos klausimą, bet 


* Inž. Mac. žadąs ieškoti, kad valdžia sugrąžintų jam spaudos kaštą. Bet 
čia ne keletas rublių svarbu: ne jų gaili, bet nustojimo dar vieno šašuolėčio 
laisvės. 

nieko ypatingo nenutarusi, kaip ir anais metais Ministrų 
komitetas“; tą bylą atidavusi ant nusprendimo pačiam ca- 
rui. Kaip jis nuspręs? Visi sako ciesoriui Mikalojui netrūkstą 
gerų norų palengvinimui savo pavaldinių padėjimo; esąs ko 
geriausios širdies, tik per silpnos valios — pasiduodąs po 
įtekme dvariškių. Viskas tad priguli nuo tų, kurie pirmie- 
jie kaulys. 

Jei nebūtų per vėlai, galėtų pasidžiaugti smerčiu vy- 
riausiojo spaudos perdėtinio p. Solovjovo, mirusio Petrapi- 
lėje 8 d. sausio mėn? Ant to sandarbininko „Moskovskich 
Vedomostei“!? pasirodė Apveizdos ranka. Atmenate jo žo- 
džius: kol galvą ant pečių nešioju, lietuviai laisvės neregės? 
Taigi, užžibus lietuvių vilties žvaigždei, to nevidono galva 
krito. Pavedžiai kitąsyk nutiko su Orževskiu, kurs, kun. 
Laboką" iš Vilniaus ištremdamas, sakė: „Kol gyvas esu — 
nepagrįši!“ — „Tai kad numirsi, pagrįšiu!“ — atsakė kunigas, 
ir taip atsitiko: po kelių metų, grįždamas į Vilnių, sutikęs 
Orževskį į kapus benešamą. 

Su drebančia širdimi laukiame tada kriziso, arba persi- 
mainymo, duok Dieve, ant gero. Baisus bus savo pasekmėse 
paties caro pasirodymas su neprilankumu ir su neapykan- 
ta lietuvių. Tuo baisesnis, kad per neišmintį tūlų sanbrolių 
nesantarvė tarp pačių lietuvių ypatingai žymiai pasirodys 
atenčiuose metuose. „Ūkininkas“, Nr. 12, apsigarsino duo- 
siąs kas mėnesį priedus, kaip kokią atskirą gazetą, vardu 
„Naujienos““, kur nerašysią nieko prieš valdžią, bet užtat 
visą savo pyktį išliesią ant katalikiškųjų kunigų. „Naujie- 
nose“, sako, spaudysis akyvi (!) raštai apie „mūsų prabaš- 
čius“, apie „mūsų mergeles“... Na, to dar mums trūko! 
Kunigai, gindami savo šlovę, ims drausti nuo skaitymo tų 
mėšlų; daugumas iš jų, neišskirdamas pelų nuo grūdų, 
šauks prieš visas lietuviškas knygas. Ir ar geriaus tada bus? 
Rašančiųjų dalykas ne užkirsti sau kelią, bet visur tuos ke- 
lius ištaisyti; o ūkininkiečiai — priešingai užsimanė. Liauki- 
tės, nes iš to nebus tiek gero, kiek kils papiktinimų ir ne- 
sutikimų! 

PERMAINOS DVASIŠKIJOJE 


Garsus mokslo vyras, J. M. vyskupas Niedzialkauskis, 
Dvasiškos akademijos rektorius! vien tik svajojąs apie savo 
tėvynę - Volynių ir tikrai išsikelsiąs į Žitomiro vyskupus, o 
Žitomiro vyskupas J. M. Klopotauskis“ grįšiąs į Petropilę už 
arkivyskupą. Jam į pavyskupius esąs nužvelgtas Žemaičių 
kanauninkas, Liepojaus klebonas Baronas E. Ropp. J. M. 
Niedzialkauskio gailu: buvo lietuviams prilankus; kun. Rop- 
po negailu, nes buvo didžiu neprieteliu lietuvių, sulig seną 
kryžiokų tradiciją. 


GASPADOS PRIE MOKYKLŲ 


„Kieno rankose apšvieta, to — nai ir ateitis“, - pasakė vie- 
nas praėjusių laikų didvyris. Dėl to tai, kas tik turi valdžią, 
tas rūpinas saviškai jaunumenę auklėti. Kada valdžia buvo 
lenkų rankose, Žemaičių jaunumenė gėrė lenkišką dvasią 
lenkiškose mokyklose ir taip didino skaitlių lenkų; Prūsai, 
įgavę valdžią ant Lenkų, tais pačiais pragumais lenkais pa- 
didina vokiečių skaitlių; ruskiai visuose plačios savo kara- 
lystės pakraščiuose veda obrusenijos, arba suruskinimo, po- 
litiką vėl per savotišką apšvietimą svetimtaučių jaunumenės, 
kuri nė juste nepajunta, kaip be triukšmo, be klegesio, be 
kraujo praliejimo kitokiais gaurais (vilnomis) apauga. Tam 
tikslui pasiekti nesigaili pinigų ir spėkų. Apšvietos ministe- 
rija štai sprendžia Lietuvoje ketveriopai padidinti skaitlių 
mokslainių, idant paskui galėtų varu varyti kiekvieną vai- 
kiuką ir mergytę tenai ruskos dvasios gerti. Už vienų kitų 
metų paregėsime tai savo akimis. Idant gi ir su dabar esan- 
čiais pragumais suruskinimo darbas greičiaus eitų, pramanyta 
daugelis kitokių būdų. Iš tų dar kartą paminavosime apie 
bendras vaikų gaspadas prie valstinių mokyklų, apie kurias 
p. K. A. K. anais metais jau rašė'. Tarpininkai prasčiokams 

valstiečiams įkalbinėjo, jog gaspadose vaikams parankiau 
(pakabiau) gyventi ant vietos, neg vaikščioti kas dieną iš na- 
mų, 0 pigiaus neg kame kitur. Mūsiškiai, nesuprasdami 
paslėpto tikslo, mažne visur jas įtaisė. Žiūrėkite gi, kas iš to 
išeina: vaikas tampa pavestas per pusę metų priežiūrai rus- 
kio mokytojo, atiduotas jam auklėjimui, jo priežiūrai, po jo 
įtekme, kaipo jo šeimyna. Čia mokytojo žodžių ir išmislų 
niekas neskaito. Mokslo kambarys visiems atviras, yra po 
priedanga viešpatystės įstatymų, todėl mokytojai, nors apart 
aiškiųjų regulų elgimos, turi dusyk tiek paslaptinių įsakymų, 
vienok aiškiai ką nors apaštalauti visgi nedrįsta: bijosi, kad 
vaikų tėvai ir kunigai, vaikų mokytojai, nesiskųstų, pasi- 
remdami ant aiškiųjų įstatymų. Bendra gaspada — tai spans- 
tai, vaikams užspęsti: čia be baimės ruskis, vaikus bovydamas, 
ką norės, šnekės, ką norės, skaitys ir duos skaityti; kaip mo- 
kės, zobovas išmislys; čia mokytojas turi neaprubežiuotą 
valdžią ant vaikų kūno ir dūšios. Įtekmė bendrų gaspadų la- 
bai blėdinga. Mokytojas tik žiūri į savo politiką: kame ir kaip 
gali, ruskina vaikus, pravoslaviją liepia didžioje godonėje 
užlaikyti, prieš pravoslauną abrozdą su uždegta lempa mels- 
tis; pravoslaviškas maldeles giedotinai atgiedoti. Bet apie 
prigimtą tikėjimą, apie katalikų bažnyčią niekas ten neužsi- 
mena, lyg jos nebūtų; kad vaikai paprastus kasdieninius po- 
terius kalbėtų, niekas neparagina. O jei kartais ir paukatija, 
tai vėl su paslėpta mislimi: duoda, duokime, kūdikiui „Aykco 
anTropiocb“ - lietuviškas knygpalaikes su ruskomis literomis* 
ir liepia iš jų rytmetines ir vakarines skaityti ir į bažnyčią 
neštis, jei kuomet išleidžia šventomis dienomis; šiokiomis 
dienomis nė už ką neleidžia nubėgti ir kunigams patarnauti, 
nors laiko lig pradžios mokslo yra net per daug. Kam naujy- 
na, kad lietuviai svetimos vieros išpažintojį neskaito už gar- 
binantį Dievą? Bet ir patys jų akivaizdoje gėdžias garbinti: 
žegnotis, klauptis. Todėl, mokytojui vaikų tarpe esant, kad ir 
jis nieko nesakytų, vaikai nesimels. Tokia tai yra dvasiška 
pragaištis per atskyrimą mažųjų nuo paprastos lietuviškos 
katalikiškos šeimynos: vaikai atšalsta dalykuose tikėjimo; 

gadina savo kalbą, nes bendrose gaspadose užginta saviškai 
kalbėti, kad greičiaus priprastų ruskai. Vaikai tenai nupuola 
doriškai, ir negali nenupulti, nepagesti, kame įvairiausi susi- 
renka; iš 20 visgi išsiras kokie 5 nedorėliai, ištvirkę, platbur- 
niai, neviežlybi, o tiek sočiai užtenka tvirkinimui visų. Tame 
dalyke priveizdos nėra. 

Be to, ir sveikatą pragaišina. Būrys, kartais labai didis, per 
17 adynų pasilieka viename kambaryje sukimštas. Kadangi 
kambariai yra menkiausiai pataisyti pravėdinimui - vos 
menka kiaurynė bepalikta, ir ta šalčiuose niekados neatsida- 
ro, - tai oras paprastai esti toks tirštas kaip kiaulmigyje. Kaip 
ten vaikai ištveria per žiemą, negal suprasti. O nešvarumas? 
O limpantys kitiems šašai? 

Dėl visų tų priežasčių patariame tėvams neleisti savo vai- 
kų į tas gaspadas, bet laikyti juos po katalikiškus butus, po 
nedaugelį. Geriaus viorstą kas dieną vaikščioti, neg dūšią ir 
kūną silpninti. Nebūkite vaikažudžiais! Kam kišate į bendras 
gaspadas, jei čia pat miestelyje turite gentis ir gerus pažįsta- 
mus? 

Yč nemalonios gaspados darosi mums, kad čia visų leng- 
viausiai mokytojams pavyksta platinti lietuviškas knygas mas- 
koliškomis literomis. 


VALSTINIŲ MOKYKLŲ PERDĖTINIAI apturėjo paslaptinį už- 
klausimą nuo 8 d. spalių mėn.: 1) ar yra jo bibliotekoje kny- 
gų: „DBanrenuoKb“, „Kauruukynb“, „Hayack Aykco anTOpIOCP“; 
2) kiek ir už kiek? 3) Kiek tų knygų 1887, 1888 ir 1889 m. 
išparduotų? 4) Kas tų knygų prasiplatinimą ypatingai gaiši- 
na?- Stebėtina, kodėl tie metai yra paminavoti? Gal kaipo 
metai apsistojimo platinti tuos mėšlus. Mokytojai, per keletą 
paskutiniųjų metų jas pamiršę, su juo didesniu uolumu šoko 
rodyti savo veiklumą: kitas veltui vaikams kiša, kitas pirkti 
siūloja. Jauniejie filosofai, nieko nežinodami, kokios tai kny- 
gos, ima su džiaugsmu, nes visgi tai „knyga“ ir „veltui“. 
Nogni dalykai po mokyklas daros. Tik kad parsineša namo 

ir pasidžiaugia tėvams, tie ima galvomis kraipyti ir mąstuoti, 
jog tai ne „katalikiškos knygos“; vietoje džiaugsmo, datiria 
susigriaužimo; išmintingesni liepia nunešti atgal mokytojui; 
piktesniejie gražoja rašysią prie ministro. Bet užvis geriaus 
įgrasyti vaikams, kad nepriimtų nė į rankas tų nepaprastų ir 
netinkamųjų knygų, nes, supraskite, kas gi veltui ką duoda? 
Jei kas ką dalija, tai gal turi iš to kokį pelną sau. O tasai ruskių 
pelnas regimas: šiandien lietuvis priėmė ruskas literas, rytoj 
priims vėl ką nors ruską ir taip neužilgo ir ruską „bogoslu- 
ženije“'. Učiteliai ir urėdninkai pravoslauni ryžos lietuvius 
katalikus aprūpinti maldaknygėmis! Argi ne komedija? Mat 
jiems dievobaimingumas rūpi; eina kunigams į talką... išga- 
nymą platina!.. 

Tame pat cirkuliare yra toliaus užklausimas, kokios įtal- 
pos maskoliškai lietuviškos knygos, kam ir į kokį sodžių 
parduota ir įduota? Dalyti ir toliaus ir užrašinėti kam ir kur. 

Mokyklų padėjimas. Mažne kartu su anuo cirkuliaru tapo 
išsiuntinėtas kitas užklausimas: „Ar žmonės mėgia ruską 
iškalą? Ar daug vaikų iškaloje? Kiek mergaičių? Koks padė- 
jimas bendros gaspados? Ar daug ten telpa vaikų?“ ir dau- 
gybė kitokių mažmožių, paaiškinančių, kaip vyksta ruskini- 
mas lietuvių. Lengva atspėti, jog kiekvienas mučitelius* 
stengsis prirašyti ko daugiausiai, pasirodydamas daug ži- 
nančiu, daug jau padariusiu ir dar daugiaus žadančiu pada- 
ryti. Vilniaus obrusiteliai, žinoma, dar labiaus susitvirtys 
mislyje, jog Lietuvoje viskas gerai eina, jog nedavimas lietu- 
viškų literų — tai ne kliūtis apšvietimui, kurs užtektinai pla- 
tinsis per „KauTruukaco“ ir „DBaurenuacp“; tik reikia jų ko 
daugiausia brukti. Pildos pranašystė „St. Pet. Ved.“, jog ne- 
simato galo karės už lietuviškas literas. 

P. S. Mokytojai, įsiūlodami ruskai lietuviškas knygas, visų 
pirmu bruka vaikams į akis vyskupo Motiejaus Valančiaus- 
kio parašą ir užtvirtinimą. Bet reikia žinoti, jog vyskupas 
Motiejus III tas knygas užtvirtino, kada buvo - lietuviškos, o 
jau obrusiteliai persidirbo jas į ruskai lietuviškas. Parašas 
vyskupo čia nieko nereiškia, kaip parašas J. Zavadzkio ant 

prūsinių knygų“ Ant jų taipogi stovi parašas vyskupo Va- 
lančiaus, kurs jau 25 metai kaip nebeima knygų į rankas, t.y. 
yranumiręs. 


„UKININKO“ ŽIEDELIAI! 


Ant 10 pusės. Klierikas Varna nebenori bebūti kunigu; 
klebonas stengias jį pertikrinti. „... klebonas nuleido akis že- 
myn, pamatė savo pilvelį it bosą; linksmai nusišypsojęs, ėmė 
jį glostyti ir tapnot. „Žiūrėk, - sako, - ar būčiau toks dabar, 
kad nebūčiau į kunigus ėjęs? Ko man dabar trūksta?!“ Tų žo- 
džių visai užteko vaikinui persitikrinti... jog kunigystė tai 
niekai, ir išvažiavo į Petropilę tepliorystės mokytis. Na, jei p. 
Varna ir toliaus nuosakiai protuos, tai, išvydęs kokį nevyku- 
sį tepliorių iš barono Štiglico mokyklos“, mes šalin ir teplio- 
rystę, prie kurios nuo mažens turėjo palinkimą 17 gabumą. 
Ačiū Dievui, kad Lietuvos dvasiškiją apkuopia bent nuo to- 
kių „klierikų“, kurie tiek nuosakumo teturi. 

Ant 12 p. Joniškietis rašo: „Ir klebonas mūs Šiaučiūnas gal- 
vą guldo už (pristavo persekiojamą) Jurgaitį, bet tas nieko 
negelbi. Navatnas kunigėlis: pirma per pamokslus keikė tas 
knygas, liepė nešt jas, kur radus, tiesiog į policijos rankas, o 
dabar da užtarauja Jurgaitį! Galbūt kokia dievobaiminga 
žmonelė, giliai įsidėjusi į širdį kunigėlio pamokslus, ir atga- 
beno pristavui tas knygas“... 

Įtik, kad nori tu, kunige! Negina - negerai! gina - vėl ne- 
gerai! O kiek čia gilaus išgalvojimo, kas knygas nunešė! 

Ant 15 p. „Naumiesčio (Suv. g.) pralotėlis per savo skū- 
pumą net sumažino Dievui garbę... Per visų šventę žmonės 
džiaugdamies Dievo dovanomis neužmiršta nė Kristaus įpė- 
dinių. Velka maišais, pundais, gyvais ir negyvais daiktais 
Dievui ant apieros, ale ne taip Dievui, kaip visai bažnytinei 
bandai“. (!) Na, ką padarysi — „gerus metus jaučia šuo ir 
katė“ ir t.t. 

Taip, taip! Tai vadinas, brač, „apgynimu parapijos reika- 
lų“. Nekalbu apie tųjų „Ūkininko“ korespondentų protavimo 
būdą: iš kožno sakinio jauti „pusbernį“; redaktorius, kaip 
kokią šventybę nėmaž neištaisęs pilnai sukemša, kad ir reik- 
tų raudonuoti už „korespondenciją“. 

Ant 16 p. „(devotkos) belipdamos per aukštą šventoriaus 
mūrą ir įsižiūrėjusios į šventųjų gyvenimus, nuspardo mūrą 
ir pragaištį daro“... 

Na, jug ir tai atentiems istorikams dokumentas! Gailu tik, 
kad negal suprasti, kas čia? 


„VARPO" ŽIEDELIAI 


Ant2 p. „Žinok visų pirma, jog esu moterė. Sumažinimui 
tos savo kaltės galėčiau nurodyti ant katalikų dvasiškųjų 
konsiliumo, atlikto Makone VI šimtmetyje. Tas konsilium, 
nors tik vieno balso daugumu, bet visgi nusprendė, jog ir 
moterys turi dūšią lygiai su vyrais, kas maždaug turi reikšti 
(bent pagal mane), jog visi esame lygūs žmonės... Bet matau 
tavo ironišką nusišypsojimą, su kuriuomi prastai atsižvelgi į 
supelėjusius (pagal tave) pertarus"“... 

Koksai bažnytinės istorijos žinojimas! Net žino tokius 
konsilijus, kurių nė negirdėjome. Rymiečiai, paieškokite, 
prašome! Tuo tarpu gi tik tiek težinome, jog apie bedūšinį 
žmogų nė kreivų mokslų nebuvo; negut pagonijoje ir... da- 
bartinėje bedievystėje. Katalikai, Dievo Motiną laikydami už 
galingiausią Danguje, nuo pat pradžios ragindami dėl amži- 
nojo gyvenimo niekinti žemišką, niekados neišskyrė moterų. 
Todėl tarp vyriškųjų kankintinių mažne tiek pat nuo pat 
pradžios buvo moteriškųjų. Nu, sunku gi viską atminti, ka- 
da čia pat reikia padirbti Witzą“, o nėr iš kur imti medžiagos. 

2 p.: „Bet kur turėjo jaunumenė kreiptis su savo jautru- 
mu?.. Bene prie anų laikų dvasiškųjų, kurių dvasios pajėgos, 
užmigdytos ant amžių visokiomis formomis, įstengdavo 

prasnūsti, pajutusios pavojų, žadantį prislėgti jų luomos, t.y. 
kišenių interesus“... 

O, ir tai nepaprastas žinojimas istorijos civilizacijos! Toi 
anksčiau prieš „Varpo“ užgimimą dvasiškija buvo vienatinė 
mokslų nešiotoja; visi šių dienų mokslai: astronomija, chemija, 
istorija... klioštoriuose ėmė pradžią ir tuomet, kad dar niekas 
negražojo „kišenių interesams“, kaip dabar varpininkai, ku- 
riems taip širdį gelia, jog „Lietuvos kunigai taip brangiai 
kaštuoja“, o dirbti, girdi, jie nieko nedirba. 

4 p.: „Pūvančių bajorų dalis pavirs anksčiau ar vėliau į 
purvus. Tai priguli vien nuo laiko, geresniųjų dalis jaučia ly- 
giai su visais, tikrai mylinčiais tėvynę. Taip pat ir kunigija“. 

Gal būti; neturėdami pranašystės dvasios, neatspėsime. Tik 
jei per 19 šimtų metų kunigija nesupuvo, tai gal dar pratrauks 
kokią porą šimtų metų, nes kad ir kartais nupuola, kaip tai 
reformacijos laike, tai gi netikėtai ir atsigaivina. Matyt, jau 
tokia yra Kristaus apreikšta tikyba, kad atšalusiejie tikybos 
dalykuose ir kituose dalykuose nupuola, o įsigiliantys į tą 
mokslą ir šiaip jau iškyla. Viskas tada priguli nuo dvasiškųjų 
mokslo laipsnio, kurs tol nėr per aukštas ir ne dėl jų kalty- 
bės, tik dėl persekiojimų. Žinoma, jog seminarijose neleidė 
nė penkto kurso pridėti. Tai būk tu gudrus! 

7 p. Prie „žiedelių“ reikia priskirti ir recenziją „antrojo 
originališko darbelio Šventmikio, autoriaus „Parmazono“, 
„Smertis“, daktaro papasakojimas, kuriame autorius parodė 
ne tik didį gabumą rašyti, bet ir talentą, kaip pačiam užma- 
nyme (!) taip ir atlikime šio darbo“... dar sykį pamokinančio 
apie blėdingumą kunigijos?. 

11 p. Taip pat ir korespondenciją iš Amerikos, maloningai 
prisiųsta p. Amerikiečio („Varpo“, ne „Sargo“ koresponden- 
to), kurio maloningą ant kunigų širdį esame seniai „Varpe“ 
pasergėję. Gerai dar, kad tas „nemokytas“ korespondentas, 
rašydamas į „mokytą“ „Varpą“, pramoko bent iš svetimų 
laikraščių dorai sulipdyti žinias“. 

17 p. „Yra Lietuvoje miestelis, apie kurį vox populi nuta- 
rė esą ten viena iš galvos išėjusi moteriškė, antras pagedęs 
šuo, trečias pristavas. 

Ačiū tik tamsumui mūsų žmonių, tapo lig šiol klebonas 
nepriskaitytas, kaipo ketvirtas prie tos draugystės... Kaip pa- 
vadinti tokį kleboną, kurs gerai pažinodamas vilko (pristavo) 
dantis, negina savo avelių nuo jų, tik dar siundo?.. susirin- 
kusiems klausyti Dievo žodžius pataria nuo didžiamokslių 
šalintis..., nes jie vien tik didžiuojas savo mokslu, patys apie 
Dievą neišmanydami nė tiek, kiek septintų metų vaikas, pla- 
tina visokias knygas ir laikraščius... (prieš Dievą. - R.)... o, tu 
tamsybės apaštale! Kur tavo krikščioniška meilė, kur prisiri- 
šimas prie tėvynės, kur pagalios gėda?“... (O kur jūsų, švie- 
sybės apaštalai, sąžinė kaip žydams patiems mušti ir patiems 
rėkti? Keikiamąjį čia kleboną, lygiai kaip ir keikiančiąją „mo- 
terę“ pažįstu: klebono pašonėje platina bjauriausią bedievys- 
tę, kupetomis dalija su savo sčirais Amerikos mėšlus: „Kri- 
tulius tiesos“, „Iš kur kyla melai“ ir keliolika panašių", kad 
klebonas ima ginti tikėjimą, kuriam tai tikslui jis pasodintas 
yra toje vietoje, tai jis, girdi, nė mielaširdystės, nė krikščio- 
niškos meilės neturi! Kam čia veidmainiuoti? Platinkite 
„Ūkininko“ priedus ir panašias jiems knygeles, nė koks kle- 
bonas jų nekeiks; anaiptol džiaugsis ir gins, kaip viršuje pa- 
tys nurodote. — Red.). 

„Tie tamsuoliai jug dar tebeklauso savo kunigų kiekvieno 
ištarimo... Bet neužmirškite..., jog atsiranda Lietuvoje kasdien 
daugiaus žmonių apšviestų, gerai numanančių, kurlink veda 
savo tėvynę. Tie ir mėgys visomis pajėgomis ginti (!) savo 
brolius nuo visokių priešų, vis tiek, ar jie dėvės žandarų, pri- 
stavų arba kunigų pardavikų švarkus... Mes iš savo pusės kiek 
galėdami lenkime jų pažinties. Stenkimės su jais niekuomet 
nieko bendro neturėti". 

O, gerai atmename, jog „ginate“ žmones, persekiodami 
kunigus pikčiaus už pristovus; jaučiame iš kalno nuspręstą 
jūsų separatizmą, jūsų stengimos nepažinti klebonijos ir jos 
gyvenimo, kunigų ir jų rūpesčių, jų klapatų ir vargų, idant 
su lengvesne... saužine galėtumėte užginti jų veiklumą ir 
procę. Turime rankose ir vaisius jūsų raginimo eiti prieš ka- 
talikystę: Liepojaus studentai prisiuntė mums protestą prieš 

„T. Sargą“ iškeikdami jį su visa krikščionija, su kryžiumi (!), 
apsiskelbdami, jog nusprendė siųsti padėkavonės adresą 
kažkokiam vokiškam laikraščiui už apskelbimą jiems, „jog 
pragaro nebėra“; protestą tokį, jog nekatalikas p. Lap.“ nu- 
sprendė, tai buvę „negut maskolių rašyta, nes lietuviai, nors 
kasžin kokie būtų tikėjimo neprieteliai, taip neparašytų“. Tai 
jūsų „apgynimo žmonių“ vaisiai! Liaukitės, nes tai vadinas ne 
statymu, bet ardymu, kad neužsipelnytumėte tokio epigrafo 
kaip p. Karpis 

Čia pat ir kupetėlė bliužnijimų Pasdavaikės Vaiko“. „O 
pakol mes į dangų nepersikelsime, mūsų avelės dar vis bus 
mums paklusnios: jų vilna būsime apsikloję šiltai. Benedictus 
Dominus! divites facti sumus“! ir t.t. 

Taip, taip: kol gydytojai, advokatai ir kiti neįdrįs pliki 
vaikščioti, ir kunigai dangstysis. 

Tie, į kurius šie žodžiai paleisti, jei iš netyčių išvys tą nu- 
merį, nustebs: kas čia tam „T. Sargui“ pasidarė? Šešti metai 
kaip nieko mums nesako; rašėme į kiekvieną numerį, ką tik- 
tai išmanėme, o užginčijimo nesulaukėme. Ir štai netikėtai du 
pirmuoju šių metų mūsų laikraščių numeriu iš kantrybės iš- 
vedė. - Atsakome: dėl ištvėrimo būtume ir toliaus tylėjime 
ištvėrę, kad būtume matę kokią naudą: ilga mūsų tolerancija 
„Varpo“ ir „Ūkininko“ niektaukšystės nė jokių laukiamų re- 
zultatų; kaip tyčiomis juo tolyn, juo niekyn ėjo tendentiški tų 
laikraščių raštai; kartais net visas numeris būdavo pripildy- 
tas ne pamokinančiais raštais, bet pliovonėmis ant kunigų, 
taip kad buvome užsimanę statistiškai aprokuoti, kiek „Ūki- 
ninke“ belieka vietos kalbėjimui ne apie kunigus. Menkiau- 
siai parašytas raštas, by tik pliovojo ant kunigų, jau rado vietą 
„Ūkininke“; apie „ūkę“ nieko nebeliko. 

Mūsų stengimos susirokuoti bent tautiškuose dalykuose 
jie nė nepasergėjo; iš mūsų išreiškimo nemelagingos godo- 
nės dirbantiems tėvynei ant naudos — vien tik tyčiojos (ant 
žodžių, žinoma; ant rašto paminavoti „T. Sargą“ skaitės už 
didelę nuodėmę); mūsų laikraščio tyčiomis nesiunčiodavo, 
nors lengviai galėdavo, nė tiems, kurie iš žingeidumo norėjo 

jį pamatyti, o susitvėrusioms kuopelėms tyčioms įkalbėdavo 
„T. Sargo“ nepirkti, nors taip pigus ir už visus laikraščius 
talpingesnis, - vienu žodžiu sakant, „Tėvynės Sargas“ neįgi- 
jo simpatijos „Varpo“ ir „Ūkininko“, nors labai gerą valią tu- 
rėjo ir redaktoriaus neabejotiną patriotizmą ypatiškai anų 
šalininkai pažino. Tai kuriems gi paibeliams „T. Sargas“ turi 
jiems laižytis, dirbti dėl tėvynės raštu daug daugiaus ir dargi 
jausti jų paniekinimą? Vadinkime gi dalykus savais vardais: 
varpininkai sargiečius kaip išmano, sargiečiai varpininkus vėl 
kaip tai verta, nes toji tautiška vienybė dar neužsimezgusi, 
ne tik nesubrendusi. Gal tai tiesa, ką vienas iš jų su didyste 
aptarė: „Ką čia turime su jumis daug kalbėtis! dirbsime sau, 
ojūs dirbkite sau“. Tada mums rodės, jog reikia dirbti tėvy- 
nei, 0 ne sau; bet praktika parodo, jog reikia sau: jei ūkinin- 
kiečiai stengias su dideliu liarmu išveržti žmones iš po Baž- 
nyčios įtekmės, tai sargiečiams nieko nebelieka, kaip tik, pėdą 
prie pėdo statant, stengtis ant visų punktų smūgius atmušti 
ir žmonės nuo papiktinimo ginti, kaip jie nuo kunigų „gina“. 
Ganą svajonių, reikia darbo! Tiesa, pikta, kad prisireikia didį 
tarpą laiko ir pluoštą popierių apversti ant ginčų ne su prie- 
šais, bet su savaisiais, ne ant moksliškų, bet... nes polemika 
niekados dar nepertikrino nieko; nestengsimės ir pertikrinti. 

Nėra ko mandragalvoti, jog kunigai tokie pat bendrijos 
sąnariai ir dėl to gi gali būti kritikuojami; apie tai jau daug 
buvo prirašyta. Mes ir neužginčijame ir patys gana tankiai ir 
aštriai nurodėme tas vietas ir ypatas, kurios nusideda kaipo 
žmonės, užimantys žymią lietuviškoje draugijoje vietą, o ne- 
atsakantys, nors gali, lietuviškiems reikalavimams. Kas, lie- 
tuviams tarnaudamas, lietuviškos kalbos nekenčia, ją žemina, 
išjuokia, svetimais žodžiais nieko lietuviško neskaitydamas 
teršia, kas nesąžiniškai viešą turtą suvartoja, jei tai galimas 
daiktas prie dabartinės konsistorijų ir komiteto sąnarių kont- 
roliaus ir t.t., — tas papuola po kritika, bet ne kaipo kunigas, 
tik kaipo žmogus; kada gi mūsų priešai kritikuoja, tai vy- 
riausiąją kaltybę matydami tame, jog jis yra kunigas ir dėl to 
turi būti nužemintas. Tegu sau tankiai sako: mes tikėjimą 

atskiriame nuo kunigų; ylos maiše neslėpsi; iš aukščiaus pri- 
vestų vietų skaitytojas aiškiai pamatys, koks tai „atskyrimas“. 

Per ilgus metus sėdami vėją, pradės pjauti audrą. Mes 
pešimės, o lietuviai, į mūsų kovą žiūrėdami kaip į kokią ko- 
mediją, tyčiosis: veiz, brolau: vis tai dėl mūsų naudos! 

Nužemintas jūsų tarnas, kol nusprendė taip elgtis, kreipės 
privatiškai į daugumą įtekmingų „Varpo“ ir „Ūkin.“ šalinin- 
kų, perstatydamas dalyką, ir užsivylė: niekas nepanorėjo pa- 
daryti įtekmę ant savųjų. Tebūnie gi tai, ką nori: lietuviams 
žmonėms niekam nereikalinga polemika. 


NAUJOS MOKYKLŲ „FILIJOS" 
LIETUVOJE 


Vilniaus obrusitelių laikraštis, valdžios pinigais šelpiamas 
ir nuo cenzūros išliuosuotas, „Vilenski Vestnik“!, kurio nė 
vienas geras ir savo šlovę pažįstąs žmogus nė į rankas ne- 
ima, kaip tųjų „Moskovskich Vedomostei“ ir „Svet“, džiaug- 
smingai praneša, jog Lietuvos generalgubernatorius Trockis, 
rūpindamos apie ko didžiausį maskoliškos kalbos tarp lietu- 
vių prasiplatinimą, jau išsiuntinėjo gubernatoriams tam tik- 
rus parėdymus* apie įtaisymą po sodžius mokyklų - filijų. 


* Štai jie. Generalgubernatoriaus cirkuliaras nuo 1901 m. 28 sausio, Nr. 8. 
Kauno gubernatoriaus - nuo 7 vasario, Nr. 2101. Tarpininkams ir valsčiams. 
Dėl didesnio pritraukimo (uvlečenija) svetimtaučių prie maskolystės apšvie- 
tos ministras daleidžia mokyklų direkcijoms kožnoje sodoje įtaisyti mokyk- 
lėlę po priežiūra valsčiaus mokytojų šiokiu būdu: 

$ 1. Mokytoju gali būti tiktai stačiatikis (pravoslaunas); geistina, kad bū- 
tų kareivis, užbaigęs nors valsčiaus mokyklą. 

$ 2. Mokyklą turi užlaikyti žmonės. Mokytojui mokės direkcija 10 rub. 
ant mėnesio. 

$ 3. Mokytojas su savo mokytiniais gali vaikščioti iš vienos triobos į kitą 
mokydamies. 

$4. Mokyklos prietaisų ir pabūklių nereikia. 

$ 5. Mokys skaityti ir rašyti. 

$ 6. Užveizdėtojais bus valsčiaus mokytojai. 

$7.Valsčionys, panorėję įsitiekti tokią mokyklą, turi prašyti per prigovorą. 

Tie parėdymai būsią perskaityti ant seimų. „Školoms gramo- 
ty" nepavykus“, toms pavyks tarp mūsų įsigalėti. Tik tada, 
kad valsčiams Dievas atims už koronę jų protą - iš geros va- 
lios valsčiai nedarys prigovorų, nes jiems dyvai, kam gi su 
tokiuo įnirtimu kimšti lietuviams maskolišką kalbą, neduo- 
dant jiems valios pasinaudoti ta kalba? Kam ji dera? Jei vien 
tik pasišnekėjimui su kokiuo perėjūnu ruskiu, tai neverta 
vargo! Kitam niekam nedera: nė mūsų leidžia činauninkais 
tarnauti, nė šiaip jau tarnais. 

Aš pabaigiau valsčiaus mokyklą. Atmenu, jog prabuvau 
troškioje troboje keturias žiemas; iš nuobodžio peiliuku su- 
pjausčiau tris klaupkas, - ir kas iš to? Tiek man naudos, kad 
galiu kaip sapne atminti, jog buvau iškaloje. Ūkininkauju ra- 
miai, su šeimyna kalbuos lietuviškai, knygų man pristato 
lietuviškų, bažnyčioje pamokslų klausaus lietuviškų; ir į sei- 
mą į selską nuėjęs, matydamas tik vienat vieną nelietuvį, 
pisorių, nepadorėjuos kitaip šnekėtis, kaip tik lietuviškai. Net 
šiurpulys per nugarą nueina, kad tasai pisorpalaikis, geriau- 
siai mokėdamas lietuviškai, duoną valgydamas - lietuvišką, 
į susirinkusius lietuvius kreipias - maskoliškai... Neatsakau: 
beveliju tylėti ir į seimo liarmus nekištis su supainiotu liežu- 
viu. Dar kadgi užmokėtų už tavo judošystę, už išsižadėjimą 
savo kalbos; ale ne! ir kalbos išsižadėk, ir dar primokėk tiems, 
kurie tave ragina prie išsižadėjimo. 

Pabaigiau aš pavieto mokyklą, maskoliškai gerai pramo- 
kau, ranką turiu gerą ir rašau nesuklysdamas; arti ir šieną 
pjauti neturiu sveikatos; norėčiau šiaip jau užsidarbuoti, bet... 
urėdninku (zemskiu) tarp lietuvių ruskiai tegali būti, vaikų 
mokytoju - irgi ruskis ir dar geras, uolus pravoslaunas, sels- 
kos raštininku - tokie pat*; einu ant gelžies kelio ir girdžiu: 
“| * Katalikai valsčių sekretoriai, arba raštininkai, pakeisti buvo pravoslau- 
nais generalgubernatoriaus Kachanovo 1884 metų cirkuliaru, kurį dar sykį 
patvirtino 1889 m. Nr. 11. Uoliausiai tuos cirkuliarus pildė Kauno guberna- 
torius Klingenbergis, kasmet perveizdėdamas valsčius. Paliko pisoriais tik 
kūlvartas perekinščikus ir vedusius pravoslaunas moteris. Negana to! Kauno 
gubernatorius Rogovič, atsiremdamas ant gengub. Trockio cirkuliaro nuo 
1901 m. 13 sausio, Nr. 4, įsakė (18 sausio, Nr. 2785) tarpininkams ir pravos- 

„Kur lendi!“ — ir buvusiuosius lietuvius ant Siberijos kelio 
pervedė... Visur svetimi, svetimi, po visą Lietuvą! Su širdyla 
grįžau prie menkos savo ūkės ir gyvenu traškėdamas. Susi- 
laukiau sūnų, leidžiu iš paskutinio į gimnaziją; bet ką? — ar 
asesoriumi liks? ar sprauninku? inžinieriumi? oficieriumi? 
Gali būti, bet — šiaurės gilumoje; aš ir namiškiai jais nesi- 
džiaugs. Tai kam gi, klausiu aš jūsų, geri žmonės, man - lie- 
tuviui, toji maskoliškoji kalba? Maskoliškai kalbančių yra 
dešimtimis milijonų, tai ką gi aš jiems bepridėsiu, dar du tris 
vaikinus sumaskolinęs? Jiems - lašas į jūrą, man — kraujas iš 
širdies. 

Vienas patsai žinojimas svetimų kalbų nė apšviečia, nė 
laimingu padaro. Žinojimas kalbų - tai tiktai raktas į moks- 
lus, darbo pragumas, - o mūsų valdytojams, rodos, tik ir te- 
rūpi pramokyti mus - kalbos, daugiaus nieko, - taip ir pada- 
ro, kad mūsų vargas, padėtas ant išsimokinimo, išeina ant 
vėjų. Jei mus nori su ruskiais sulyginti kalba, tai tegu visų 
pirmu sulygina - tiesomis; tada mes patys ruskai išsimokysi- 
me. Kolgi mes nematysime naudos iš mokėjimo ruskai, tol su 
botagu teprivarys mokytis. Iš geros valios — niekas nenori 
prisiimti naujų mokyklų. Štai ir patvirtinimai. 

Darbėnuose, tarpininkui pradėjus giedoti apie valdžios ge- 
rumą ir rūpestį apie mūsų apšvietimą, apie jos prižadus su- 
globti valstiečius, statant po sodžius naujas mokyklas, visi 
vyrai atsakė: mokyklą turime miestelyje, perniai ją padidino- 
me, užlaikome du mokytoju, vaikų telpa daug, - tai kam 
mums bereikia naujų iškaščių? 

Truskavoje nėra mokyklos; tarpininkai seniai jau valstiečių 
seimininkus žudo, įkalbinėdami įsitaisyti tą aušros žvaigždę. 
Bet ir tarp truskaviečių jau yra prasišvietusių ir iš viso ko 


launus pisorius atstatyti, jei yra neuolūs, o priimti tokius, kurie būtų iš Mas- 
kolijos, buvusiuosius kareiviuose, gerai suprantančius ruskių darbą Lietuvoje 
(russkoje delo v Severo-zapadnom kraje). Nenoriai priimti į pisorius žmones, 
gimusius Lietuvoje, idant su vietiniais gyventojais neturėtų nė jokio sanry- 
šio (ničego obščego s miestnym naselenijem). Pisorių būvį pataisyti - kaštu 
lietuvių. - Matote, kaip viskas ne lengvyn, bet sunkyn eina! Savo padėjimą 
ruskiai vis taiso mūsų kaštu, o ne mūsų padėjimą. 

naudos reikalaujančių. Nematydami naudos iš ruskos kalbos, 
griežtai atsisakė nuo įsitaisymo ruskų mokyklų. 

Ramygaloje tai net juokai išėjo. Tarpininkas su mokyklų 
perveizdėtoju (inspektorium) sušaukė seimą. Inspektorius 
minkštu svajojančiu balsu net užsimerkęs ėmė vyrams pa- 
mokslus sakyti apie reikalingmą mokyklų, ypatingai mergai- 
tėms. Vyrai klausės taip ramiai, taip ramiai, kad... neužilgo 
selska tušti pasiliko; atvėręs akis, inspektorius išvydo tik 
vieną raudonsiūlių čebatlaižį kaimyną starostą su keleta jam 
lygių pusgalvių, dievobaimingai klausančių, bet, žinoma, 
nieko nepermanančių. Vis tai ne per didi vaisiai šįmetinės 
agitacijos. Ne didesni bus jie ir toliaus, žmonėms vis labiaus 
įdrįstant ir savo naudą suprantant. 


IR JĖZAVITAI NELIUOSI NUO 
TAUTIŠKO ŠOVINIZMO 


Mums pakėlus klausimą (veizdėk „Balsą į Tėvą Šventą- 
jį“') apie pripažinimą už palaimintą jėzavitų zokano kuni- 
go Andriaus Rudaminos, Krokuvos jėzavitai suvokė jo 
portretą ir išspausdino savo laikraštyje „Misye Katolickie“ 
1900 m. Po portretu padėjo parašą: „O. Andrzej Rudomina 
S. J. Polak (!), misyonarz chinski z XVII wieku podiug por- 
tretu wspėlczesnego“?. Tuo tarpu kad ant tojo portreto yra 
toblyčia su aiškiu antrašu: „V. P. Andreas Rudomina illustri 
prosapia Litvanus (!)"*, gali kiekvienas iš skaitytojų paskai- 
tyti. Toliaus pasakyta, jog „bona sua Gielože et Rostynia- 
ny"? jėzavitams užrašęs. Vardai tų dvarų: Gelažiai ir Rasti- 
nėnai rodo taipogi, jog mūsų Rudamina ne Lenkijoj, tik 
Lietuvoj gyveno. Todėl niekaip negalime suprasti, iš kur 
redaktorius „Misye Katolickich“ ištraukė, jog Rudamina 
buvęs lenkas. Kojalavičė Alb., Rostovskis Stan., Drews“ ir 
kiti tos gadynės jėzavitai rašė, kad Rudamina Litvanus, ty. 
Lietuvis, na, o dabar Krokuvos jėzavitai drįsta žodį Litvanus 

perbraukti ir jo vieton padėti Polak. Tai jau tikrai galima 
sakyti nec plus ultra“ lenkiško šovinizmo! 


VARDAN DIEVO IR TĖVYNĖS 
IR PER 1902 METUS! 


Girdžiame, po Lietuvą ir Ameriką paėjęs garsas, jog „Tė- 
vynės Sargas", kaipo laikraštis katalikiškai tautiškosios lietu- 
vių dalies, krisiąs dėl paprasto tikinčiųjų, t.y. tikėjimo įstaty- 
mais susivaržiusiųjų nedarbštumo. 

Skubu užginti tą dvejopą neteisybę. 1. „Tėvynės Sargas" 
gyvens, duok Dieve, laimingai ir per 1902 metus; 2. Sargie- 
čių darbštumas 1901 metuose nebuvo mažesnis už pirmesnį. 
Jeigut gi „Tėvynės Sargo“ 1901 metuose vietoj 12 knygučių 
teišėjo penkios*, „Žinyčios“ gi tik viena, tai visas atsakymas 
krenta ant jų redaktoriaus. Daugybė primygtinų šaukimų, 
kaip Dievą mylint, gaivinti „T. S.“ ir „Ž.“ reiškia, jog daugu- 
mas lietuvių skaudžiai jaustų, jų netekę. Tekrintie gi redak- 
torius, o ne reikalingi laikraščiai! 

Jei nepasirodytų juokinga, pasakyčiau, jog dabartinis 
redaktorius krenta kaipo auka dar per ankstyvos idėjos — 
įdėmnos vienybės visų lietuvių apšvietimo ir tautystės daly- 
kuose. Sakau - per ankstyvos, nes mes visi lietuviai dar tebe- 
same atspindys svetimų, skaisčiai šviečiančių idėjų, nuosavės, 
tikrai lietuviškos idėjos sulig aguonos grūdą teturėdami. 
Dirbame, tiesa, ant lietuviškos dirvos; nebemaž aukų turtais 
ir vargų padėjimo, nebemaž galvų krito, - bet vis tai - ne dėl 
Lietuvos: vieni dirba dėl Rymo, kiti dėl Bebelio', Markso etc. 

Dabartinis redaktorius, „Tėvynės Sargui“ vardą davęs ir 
sulig tam laipsniui, ant kurio dabar stovi, išlavinęs, mėgino 
užimti vidurinį kelią; mėgino, bene pavyks suderinti du su 
kitom nuomonėm lietuvių būriu, išrandant bendrą, grynai 
lietuvišką kultūrišką darbą. 


* Skaitytojai nebuvo nuskriausti, nes knygutės buvo nepaprastai storos. 

Šešerius metus pradirbęs, mato tai, ką nuo pat pradžios kiti 
praregėjo: jog pilna tautiška lietuvių vienybė — tai tik svajo- 
nė; dar per mažai prispaudimų ir nelaimių teprityrėme, kad 
jaustume reikalą sujungti visas savo gales prieš bendrą priešą. 
Kad visą dūšią ir širdį padėjau į mėginimą sutaikinti visus, 
pasijutau neįtikęs nė vieniems, nė kitiems. Kiekvienas regėjo 
mano darbe tik silpnąją pusę, o gerosios, gerųjų norų - ne- 
norėjo matyti. 

Nežinodamas nė jokių atžvilgių į ypatas, stojančias ant 
kelio tautiškai mūsų geryneigai, užsipelniau galingųjų rūs- 
tybę, kurie stengės visaip man suburti ir nuo užsiėmimo 
atstumti. Spyriaus, kiek galėjau. Bet kad ėmė gražioti boi- 
kotu naudingų laikraščių, tariaus geriau būsiant šalin pasi- 
traukus. Gal išsiras kitas, kurs praktiškiaus sugebės darbuotis 
ant publicistiškos dirvos, t.y. aiškiaus užžymės katalikišką 
ortodoksiją ir daugiaus turės „peštukiškos dvasios“ neper- 
meldaujame kariavime su lietuviais - nebekatalikais. 

Ar didesnė bus Lietuvai iš tos peštynės nauda, tai paskui 
pasirodys. Kokia nauda ar pragaištis iš mano publicistiško 
darbo buvo, tesprendžia, kam tai rūpi, peržiūrėdamas mano 
išleidimus. Pertariu tiktai, jog pilną atsakymą už dorišką, 
mokslišką ir literatišką pusę, t.y. už suskyrimą medžiagos 
ir jos pagal savo nuomonę perdirbimą teprisiėmiau nuo 
Nr. 12 1897 m. Už Nr. 1 1896 ir lig Nr. 6 1897 atsako Paist- 
rietis“; už Nr. 7 lig Nr. 11 1897 m. — Sodietis*. Už anksčiaus 
tilpusius straipsnius atsakau tik už tuos, po kuriais yra 
mano parašas. Kurs Nr. bus paskutinis iš po mano plūksnos 
išėjęs, irgi bus pažymėta. 

Apie tolesnius sargiečių projektus ir apie tolesnį būdą 
laikraščių nekalbėsiu, nes tai bus naujojo redaktoriaus daly- 
kas: aš pagrįšiu prie pirmykštės rolės — paprasto sandarbi- 
ninko. 

Teduodi Viešpats gausingesnių darbo vaisių susilaukti 
tiems, kurie su liuosesnėmis rankomis darbuosis! Mūsų visų 
lietuvių katalikų bus — padėti jiems iš visos kišenės. 

LAISVĘ SPAUSDINIMO LIETUVIŠKŲ 
KNYGŲ TADA TEGAUSIME, 
KADA NEBELEISIME VAIKŲ Į 
DABARTINES RUSKAS IŠKALAS 


Ar girdėjote šitokią lietuvių kvailystę? Pranešė mums, jog 
tarp lietuvių valstiečių atsiradę tokie, kurie apsiskundę vy- 
resnybei ant savo mokytojo už tai, kad jisai ne visus vaikus, 
norinčius mokytis, tepriimąs į mokyklą. Dėl skundimos — 
skundės, tai teisybė; bet netikėkite, susiedai, kad tai būtų jų 
pačių išmislas, jų pačių rūpestis apie tikrus savo reikalus: 
tai patys ruskiai įkalbėjo jiems ant rašto parodyti, kaip lietu- 
viai (?) ruską kalbą mėgia, kaip glaudžias prie rusko apšvie- 
timo. Norėtume pamatyti vyresnybės džiaugsmą! Štai, sako, 
kada mes patys siūlojame lietuviams iškalas, tai tiek ir tegir- 
džiame: „Nereikia, nereikia mums tokių iškalų, kur savosios, lie- 
tuviškos kalbos neleidžia mokyti!V' O čia, veizdėkite, patys pra- 
deda reikalauti rusko apšvietimo, nė kiek neminėdami apie 
savąjį, apie lietuviškas knygas ir raštą. Na, jei taip, tai visi 
reikalavimai lietuviškų knygų spausdinimo - ne pačių žmo- 
nių reikalavimai, bet maištininkų - kunigų ir kitų apšviestū- 
nų - lietuvių, kurie, Dievas žino, ko beįsigeis. Ruskiai, lietu- 
vių prieteliai, kurie taip galvą guldžiate už daleidimą jiems 
skaityti lietuviškas gazetas ir knygas, jūs dabar žinokite, kaip 
dalykai stovi: lietuviai su ašaromis meldžia, kad mes jų vai- 
kus apsiimtume ne lietuviškai, bet ruskai mokyti. Kam gi be- 
užstojate juos? Geriaus klausykite mūsų, Lietuvos ruskintojų: 
mes geriaus esame ištyrę, kas naudingiaus bus lietuviams. 
Ruskų, ruskų, - ne lietuviškų knygų! Rusko, rusko, - ne lie- 
tuviško mokinimo. Užtikriname jus, jog, padidinus skaitlių 
ruskų mokyklų, už keliolikos metų jau nė vienas lietuvis 
nebeužsimins apie reikalingumą lietuviškos kalbos... 

Nors tų „lietuvių“ reikalavimas rusko mokslo yra tik šu- 
nų lojimas, ale, kaip matote, ir šunų lojimas gali kartais akis 

apvilkti tiems iš ruskių, kurie mums gero nori. Ar matote, 
kiek blogo gali visai Lietuvai tėvynei padaryti vienas antras 
neišmintingas žingsnis, vienas antras be apsimislijimo ištar- 
tas žodis! Šitokie lietuviai besmageniai padarė, kad lig šiol dar 
neapturėjome reikalaujamos laisvės spausdinimo Rusijoje 
lietuviškų knygų nors tiktai Dievui pagarbinti, nors tiktai 
dienoms nurokuoti. Šitokie lojimai už arielkos kvartą par- 
duoda visą per tiek metų keliamą gerų lietuvių vargą, rūpes- 
tį, kaštą, kad ko greičiausia mūsų priešai ruskiai paliautų 
mūsų kalbą spaudę ir persekioję. Kiek jau kartų štai štai bus 
jau visi ruskiai didikai perkalbėti; jau jau apturėsime su krų- 
vinomis ašaromis laukiamą iš Peterburgo naujieną, jog leidė 
nors vieną knygą išspausti, - kaip vėl viskas nutyla: mūsų 
ruskintojai, Lietuvoje gyvenantys ruskiai, gauna naujus pra- 
gumus darodyti, kad lietuviams lietuviškos knygos visiškai 
nereikalingos. 

Anais metais visose kanceliarijose ir tegirdėjai: Lietuvoje 
ruskos iškalos dėl to tuščios, kad tenai nėra nieko lietuviško: 
nė skaitymo, nė rašymo, nė Dievo mokslo. Dabar apie tai nu- 
tilo, nes lietuviai, dievai žino, dėl ko, pradėjo grūste grūsti 
savo vaikus į tas iškalas, nė vienu žodžiu jų nebepapeikda- 
mi. Koks tai baisus apkvailimas! Tai pasismaugimas iš geros 
valios. 

Žinokite gi, lietuviai valstiečiai, kol nepradės vyresnybė 
vėl kaip neseniai kalbėti: ruskos iškalos neturės lietuviškų vai- 
kų, kol neleisime jiems lietuviškų poterių kalbėti, lietuvišką knygą 
skaityti, tol lietuviškų knygų su lietuviškomis literomis kaip 
savo ausių nematysime. Klausykite gi ir kitiems paaiškinki- 
te, jog geras, išmintingas lietuvis ne tiktai mergaičių, bet ir 
berniukų neprivalo leisti ant mokslo į tokią iškalą, kuri 
įsteigta yra vien ant mūsų pažeminimo, ant panaikinimo 
mūsų kalbos, mūsų poterių. Dėl vaisko berniukus mokinate? 
Šimtai, tūkstančios nemokytų vaiską atbūna. Išmintingiejie, 
turėkite drąsumą ne tiktai neleisti, bet ir spiriantiems jus at- 
sakyti, dėl ko neleidžiate. Nebūkite nebyliai kaip žuvys! Iš 
kur vyresnybė žinos jūsų norus, jei tylėsite? Jūsų daug; jei 

daugumas vienodai mislys, tai kas gi jums galės ką nors blo- 
go padaryti? Veršius tik su botagu tegano. Protingi sutvė- 
rimai patys galvą suka apie savo reikalus. Jei visi užsispir- 
sime, nejaugi negausime savo? Ne veltui gi seniaus vienas 
lenkas apie lietuvius pasakė: „Žmonės tie ramūs, jautrūs, pa- 
slaptingi, kaip tai sakant, mušti pešti. Kad atviros širdies, tai 
kaip vaškas tirpsta; bet kad juos kas užkabins, tai lig grabui 
nedovanos ir ant galo savo gaus“ („Piešū o ziemi")'. Argi mes 
per daug atsimainėme? Ne! Mūsų prigimties privalumai 
paliko tie patys, tik truputį mus sukvailino, ištvirkino ir 
įbaugino. Šalinkimės nuo viso ko svetimo, užsiverkime tau- 
tiškoje savo atkaklybėje, kaip seniaus miškų tankynėse: te- 
neprieina niekas. 


KUNIGŲ VAIKŠČIOJIMAS Į RUSKAS IŠKALAS NEPARODO, JOG TOS 
YRA LIETUVIAMS GEROS, nes kunigai priverstinai vaikščioja, ir 
nuėję turi rankas ir kojas suvaržytas, nieko negali prigulin- 
čiai, tikrai katalikiškai išmokyti. Galų gale, kad ir turėtų 
kunigas šiokią tokią laisvę, tai visgi nieko nepadarytų, nes 
dabartinės iškalos taip yra blogos, kad nė aniolas nepavers 
į geras ir naudingas. Kadangi vienok kunigų vaikščiojimas į 
iškalas neišmanančių, maž apšviestų žmonių akyse pakelia 
tų iškalų rimtumą, jų šlovę, o ir patys kunigai tankiausiai 
nežino, kaip būtų geriaus, ar tankiai, ar retai tevaikščiojus, tai 
ir į kunigus turime prabilti paragindami ir juos prie obst- 
rukcijos, tai yra prie susiturėjimo nuo lankymo tų iškalų, 
kurios dėl mūsų nužeminimo įtaisytos. Tikėjimo mokytojams 
paskirsime VII dalį lenkiškos knygelės: „Stosunki košcielne 
na Litwie“', parašytos su didžiu žinojimu mūsų padėjimo, 
nors su per dideliu piktumu ant kunigų, kuriems visiems 
keletą dalykų prikaišioja tokių, kuriuos teužeisi pas vieną 
antrą. Šitame skyriuje rašėjas kalba apie kunigus, kuriuos 
ruskiai vartoja savo iškaloje kaipo pabūklus ruskinimo lie- 
tuvių, dėl to gi juos Lietuvoje į iškalą ko daugiausia trau- 
kia, tuo tarpu kad Lenkų karalystėje ko daugiausiai juos 

atstuma nuo iškalų, nes Lietuvoje kunigai turi ruskų pote- 
rių mokyti, o Lenkuose - lenkiškų, t.y. Lietuvoje kunigai yra 
tik pagelbininkai ruskių mokytojų. 

Ale tepaklauso patys Lietuvos kunigai. „Aš negirdėjau, 
kad kunigai būtų kada nors savo tarpe susikirtę, ar jiems 
pridera, ar nepridera mokyti vaikus tikėjimo valsčiaus mo- 
kyklose. Ant pirmos pažiūros rodos, jog apie tuos dalykus 
negalima dvejaip galvoti: jug visame katalikiškame sviete 
kunigai mokina religijos iškalose, tai dėl ko gi pas mus turė- 
tų kitaip būti, dėl ko gi mes turėtume iškalą išleisti iš po reli- 
giškos įtekmės? 

Bet du yra dalyku, atskiriančiu mūsų iškalas nuo iškalų 
kitur: 1) iškalos kitur apšvietimą beria, o pas mus - ruskini- 
mą Rusijos pakraščių; 2) kitur tikėjimo mokina ta kalba, ku- 
ria vaikai namie ir bažnyčioje meldžias, o pas mus - svetima, 
ruska kalba. 

Tuodu dalyku taip permaino pažvilgį į iškalas, jog kad 
kitur kunigas sąžiniškai turi iškalas lankyti, tai pas mus irgi 
sąžiniškai turi nuo iškalų šalintis, jei nenori būti pabūklais 
maskoliškos ruskinimo politikos. 

Valdžia gerai suprato, jog pašalinus kunigus nuo iškalų, 
susimažintų jų (iškalų) rimtumas ir įtekmė ant žmonių; vai- 
džia gerai permanė, jog ruskas žodis, ypač religiškas žodis, 
ištartas kunigo, kurs tarp lietuvių skaitos mažne už pranašą, 
daugiaus prisidės prie suruskinimo katalikų neg vargingas 
darbas činauninkų mokytojų. Ko nepadarys učitelius ruskin- 
tojas, tai pabaigs katalikų kunigas. Atitrauks katalikystę nuo 
lietuvystės ar lenkystės, priglaus prie maskolystės, ypač gi 
pripratins žmones prie klausymo ruskų pamokslų bažnyčio- 
se, prie kalbėjimo ruskų poterių ir prie vartojimo „Zolotych 
Altarikov““. Pripratę klausyti rusko religijos mokslo iškalo- 
se, mūsų žmonės nenustebs, kad ta kalba kunigas atsilieps ir 
iš ambonos. Nuo iškalos į bažnyčią tik vienas žingsnis. Jei 
kuomet sugrįžtų Žilinskio laikai“, tai kasžin, ar bepriešintųs 
žmonės ruskai kalbai bažnyčioje, kaip tai padarė apie 1860 
metus, kad norėta įvesti ruską ritualą. Laimė tik, kad maža 

tik dalis mūsų kunigų darbštuolių skubinas į iškalas; didelis 
daugumas tik dėl akių porą kartų aplanko iškalą per visą 
žiemą. Tiesa, daro tai daugiaus iš tingėjimo, labai tankiai iš 
neturėjimo laiko, bet tame atsitikime tinginystė ir laiko ne- 
buvimas yra išganingi, nes neleidžia jiems pridėti savo ran- 
kas prie ruskinimo savo brolių. 

Įstabus dalykas, kad ta pati valdžia, kuri pas mus taip 
rūpestingai traukia kunigus į iškalą, Lenkų karalystėje vi- 
siškai juos šalina; taip užsirūpinusi geru mūsų tikėjimo pa- 
dėjimu, tenai visiškai nesielojas ir neprilanki yra. Iš kur toks 
nevienodumas? Idant suprastume priežastį, atminkime, jog 
Lenkų karalystėje valdžia turėjo daleisti mokinimą religijos 
lenkiška, o ne rusiška kalba, kaip tai yra „Šiaur- ir Pietva- 
kariniuose kraštuose“, t.y. Lietuvoje skirtingumas mokini- 
mo kalbos daro skirtingumą ir tarp mokytojų. Lenkų kara- 
lystėje mokytojas, mokydamas religijos lenkiškai, nebūtų 
pabūklas (instrumentas) ruskinimo valdžios rankose, tadgi 
ir nereikia jo visiškai: religijos mokys valdžios paskiriamas 
svietiškas Zmogus, mokys prisirišimo prie sosto ir viešpa- 
tystės, atsiremdamas ant religijos. Vienu žodžiu sakant, pri- 
tyrusi, darbi valdžia šalina kunigus nuo iškalų Lenkų kara- 
lystėje dėl tų pačių priežasčių, dėl kurių Lietuvoje pritraukia. 
Tegi atveria akis tiems kunigams, kurie lig šiol neregėjo, jog 
valdžia gudriai naudojas dvasiškija išpildymui savo užma- 
nymų iškalose. Mums nedyvai, kad valdžia turi tokiuos no- 
rus: per 100 metų jau prie to pripratome; ale kad kunigai 
padeda ruskiams sukti kilpą ant savo žmonių kaklo, tai jau 
skaudu. 

Ale aš užmirštu, įog kunigams terūpi katalikystės dalykai. 
Gerai! Paveizdėkime, kiek katalikystė turi naudos iš rusko 
religijos mokinimo arba, geriaus, kiek prakištų, kad tokio 
mokinimo visiškai nebūtų. 

Sakote: vaikai nemokėtų religijos. Visų pirmu Šventąją Is- 
toriją mokėtų ne prasčiaus, nes jos priverstinai turi mokyti 
patys mokytojai. Katekizmo gi kunigai, vaikščiojantys į iška- 
lą, visiškai nemokina, apsistodami ant išmokinimo ruskai 

poterius ir kitų iš atminties žinotinų dalykų, sulig mūsų 
„ištisiniais“ poteriais. Klausiame, kokia nauda, kad vaikučiai 
išmoks to ruskai, ko jau lietuviškai moka? Ar tai nauda bus 
mūsų Bažnyčiai, kad vaikai, valdžiai panorėjus arba patiems 
užsimanius, bus jau prisiruošę su kunigų pagelba? 

Kunigai turi lankyti iškalą, nes kitaip pravoslauni moky- 
tojai ir popai mokys vaikus katalikiško tikėjimo ir patrauks 
prie pravoslavijos. Tie sakiniai baisiai skambantys katalikų 
ausyse; iš tikro yra mažiaus pavojumo arba ir visiškai jo nė- 
ra. Mokytojai, kaip jau sakiau, mokina tik Šventosios Istori- 
jos, kuri katalikų tikėjimui nepavojinga, nes tokia pat pas 
pravoslaunus, kaip ir pas mus. Popų gi mokinimo nežinau, 
ar yra nors vienas atsitikimas. O jei ir yra, tai didelės blėdės 
katalikų Bažnyčiai nepadarys, nes mūsų žmonės jau pripratę 
yra pope matyti neprieteliškos religijos apaštalą, neįtiki ir 
nepaklius po jo įtekme, ten galėtų vaikščioti; bet tokių vietų 
negut tik keletą teatrasi. 

Sulig mano numanymą, ne apleidimas, bet rūpestingas 
lankymas lekcija katalikystei vodingas, nes ruskas mokinimas 
naikina vieną išpaviršutinių skirtingumų tarp katalikystės ir 
pravoslavijos. Žmonių supratime tautystė taip suaugo su ti- 
kėjimu, jog maskolį vadina ir jis pats vadinas - „ruskos vie- 
ros“. Paviršutiniai sulygindami katalikystę su pravoslavija, 
atkeliame vartus į viešpataujantį tikėjimą. Klausimas: kam — 
mums ar jiems bus ant naudos toksai suartinimas? 

Todėl mokinimas katalikiškos religijos ruskai valsčių 
mokyklose yra tai nuodėmė prieš religiją, pasparkas valdžios, 
norinčios ištautinti liaudį. Priruošimas vaikų prie pirmosios 
spaviednės, prie pirmosios šv. Komunijos - tai mūsų religi- 
jos mokslas. Katekizavimas nedėliomis — tai mūsų mokykla. 
Tokia iškala mums bepaliko; ten pritaikinkime savo rūpestį 
apie žmonių ir Bažnyčios gerovę. O jei yra oficijališkas pa- 
liepimas lankyti pradines mokyklas, tai aplankykime tik porą 
kartų per žiemą, ne daugiau, ir tebūnie gana tikybiško pa- 
šnekesio su vaikais jų kalba: lietuviškai Lietuvoje, baltgu- 
diškai — Baltgudijoje. Išsikalbėti nuo lekcijų pas mus, kur 

taip maž kunigų, o darbo be saiko, yra labai lengva ir nebus 
tai melagystė, jei tas valandas, kurias praleistume mokyklo- 
je, paskirsime ant mokinimo vaikų bažnyčioje“ (38-41 p.). 


DAUGIAUS 
AGITACIJOS! 


Šalininkai „Varpo“, „Ūkininko“ ir „Naujienų“, bene teik- 
tumitės atkreipti savo akis ant mūsų mokslaviečių klausi- 
mo, kurio dar neišgirdote, nors jau sekmi metai be perlydos 
jį keliame? Bene būtų tai vienas iš bendrųjų dalykų, kuriuos 
privalo varyti lygiai sargiečiai, lygiai varpininkai? Taikymas 
obstrukcijos iškalų dalykuose, kaip ir dalykuose pritaikini- 
mo rusiškų raidžių prie lietuviškos rašybos, bene išduotų 
geresnių, praktiškesnių rezultatų, kaip aukštas siekimas su- 
griauti iš karto maskolių vienavaldystę, biurokratiją, atiduoti 
visus turtus į bendrą valdymą, apginti žmones nuo kunigų 
neteisybės ir t.t.? Jei visą energiją, kurią gaišinate ant plati- 
nimo neapykantos luomų, ypač dvasiškijos, ant atšaldymo 
krikščioniškų jausmų, apverstumite ant sušiundinimo strei- 
kus kelti iškalose ir valsčiuose, kaip tai įvyko Alsėdžiuose, 
Raguvoje, Panemunėlyje ir kitur, gal didesnė būtų nauda ir 
labiaus mūsiškiai politiškai lavintųs neg iš sumažinimo išti- 
kimybės katalikų dvasiškijos, kurs tai darbas „kriaučiukams 
tepatinka“, kaip tai prisipažino vienas iš darbštesniųjų jū- 
siškių. Broliai, ne iš ten vėjas pučia, ne ten tikrasis pavojus! 
Organizuokime agitaciją, kuri turi šansus pasisekimo, nes 
graži pradžia jau pradėta, valdžios pripažinta ir ištirta. To- 
lesnė obstrukcija lietuviškos jaunumenės, tikriaus — tėvų, tik 
patvirtins aukštosios valdžios numanymą, jog maskolystei 
Lietuvoje vieta tik šalip lietuvystės. Jei valdžia nenori lietu- 
vystės, tai mes nenorime maskolystės, ir galas. 

NUO REDAKTORIAUS 


Šisai sansiuvas „Tėvynės Sargo“ bus paskutinis mano su- 
statytas, t.y. raštai surėdyti į tinkamą spaudai išvaizdą, 
pakreipti į tam tikrą, redaktoriaus už gerą pripažintą, pusę, 
suskirti į tam tikrus „straipsnius“, arba skyrius, sulig turinį 
ir vertybę; dideliausi našta atmestų dėl įvairių priežasčių, — 
užvis tai dorišką atsakymą, kaip jau Nr. 1 buvau pasakęs', imu 
ant savęs pilnai. 

Toliaus malonu bus man patarnauti jums, rašėjai, savo 
tarpininkyste tarp jūsų ir naujo redaktoriaus - pristatymu į 
tikrą vietą raštų ir pinigų. 

Raštai užvis geriaus siųsti per rankas, per tuos, kurie turi 
artimesnį sanryšį su Tilže. Gerai yra ir į pačią redakciją siuntus. 

Tikras ir vienatinis adresas bus paduotas vėliaus. 

Rašėjai ir aukautojai, nepasigailėkite ir toliaus savo vargo 
ir kašto! 

Su godone. 


PROTESTAI PRIEŠ 
„LITVOMANUS“ 


Turėdami kuo geriausią valią tarnauti lietuviams kuo 
naudingiausiai, mes nėkuomet neužveriame savo laikraščių 
lapų prieš tuos, kurie norėtų išreikšti priešingą mūsajam nu- 
manymą; neužveriame, nors turėtume tiesą ir tuomet, kad 
protestus prisiunčia svetimose mums kalbose. Dėl to ir šia- 
me Nr. patalpiname keletą balsų ir atsakymų vardan išaiški- 
nimo abi pusi interesuojančių klausimų. Truputį liūdna 
mums, kad protestus gimdo ne principai, persitikrinimai, bet 
ypatiškai užgautiejie; rodos taip: jei tu nebūtume paminavo- 
jęs mano pavardės arba bent tos vietos, kur aš gyvenu, tai kad 
ir kažin kokią kreivatikystę būtumi parašęs, nebūčiau atsilie- 
pęs, bet dabar... Tiek to! 

1. Pirmasis protestas yra Šėtos prabaščiaus', parašytas, ži- 
noma, lenkiškai, ir išsiuntinėtas į „lietuviškąją jaunumenę“, 
t.y. į tuos, kuriuos numanė labiaus mylint lietuvišką kalbą, 
t.y. esant „litvomanais“. Štai jis: 


„17 d. vasario 1901. Garbus Pone! 


Mėnesiniame laikraštyje „T. S.“, nelegališkai platinama- 
me tarp Žmonių nesuteikimui doriško mokslo, bet sudraikymui 
bendros ramybės, jau antrą sykį nuo pernykščio rudens mestas 
apšlovinimas mano ypatos, t.y. aš į Š. bažnyčią įvedęs len- 
kišką kalbą, kurios nėkuomet nebuvo*; jog mano organista per 
šv. mišias su vargonais gieda lenkiškas giesmes dėl to, kad 
prabaščius taip reikalauja. Todėl rašau į Garbų Poną, kaipo 
mylintį lietuvišką kalbą ir turintį įtekmę tarp savųjų artimų- 
jų draugų, protestuodamas prieš tokį neteisingą užmetimą, 
viešai paleistą prieš mano ypatą; toliaus - apskelbdamas šiuo 
raštu, jog Jūsų, o lietuviškoji jaunumene! karštas vedimas tarp 
žmonių litvomanijos priešingas yra Dievo įstatymams, Dievo 
ir artimo meilei. Viešpats Kristus davė šv. Evangeliją, idant 
Jo žmoneles Bažnyčios tarnai penėtų suprantamai, be jokio 
atskirio; žmoneles, kurie į bažnyčią ateina klausyti teisybės, 
ar tai būtų ponas, ar bajoras, ar menkas kumetis. Todėl mes, 
Dievo ir Bažnyčios tarnai, neturime tiesos stumdyti juos, bet 
visus mylėti Dievo ir artimo meile, nes visiems be atskirio 
turime davinėti evangelišką peną, sveiką ir suprantamą, nes 
už tai ilgainiui atsakysime. Š. aš pažinau 1861 m., kad Jūsų 
dar ant svieto nebuvo, ir nuo to laiko lig pusiau 1870 m. kas- 
met po kelis kartus atsilankydavau į Š. bažnyčią ant atlaidų, 
kur visuomet, apart lietuviškųjų, būdavo ir lenkiški pamokslai 
sakomi ir suplikacijos giedamos lenkiškai taip, kaip ir Žeimių, 
Bukonių, Siesikų, Deltuvos, Ukmergės baž. ir t.t. Kaimynės 
parakvijos: Kėdainių, Žeimių, Šėtos daugiausiai susideda iš 
sodiečių — bajorų ir žymaus skaitliaus dvarponių, kurie kalba 
išimtingai - lenkiškai ir lygiai su lietuviais yra Bažnyčios vaikai; 
todėl ir jie trokšta iš sakyklos išgirsti evangeliškos tiesos žo- 
džius bent kuomet ne kuomet po keletą žodžių išimtingai jų 


< 197 - 


kalba, kurią išžindo iš savo motinos krūtinės; nesuteikti jiems 
tos retos paguodos būtų nešlovinga dvasiškajam vadui, būtų 
tai proga visuotinio nekantantumo kunigais, kurie ne erzinti 
parapijonis turi, bet vaisyti tarp jų Dievo ir artimo meilę. To- 
dėl gi ir aš, 40 metų kunigavęs ir prityręs ant dirvos Vieš- 
paties pjūties, vienodai myliu visus savo parapijonis be jokio 
atskirio, ir sulig tai, kiek esu iškalbingas, tiek į visus sten- 
giuos prakalbėti su tiesos žodžiais, nė vieną šventę neapleis- 
damas lietuviško pamokslo arba katekizmo, ką visa parapija 
gali patvirtinti. Tiktai dideliame reikale, ir tai nedaugiaus kaip 
4-5 kartus ant metų, prakalbu lenkiškai, bet įtūžę ir jauni 
redaktoriai, priimdami nors ir neteisingą korespondenciją, 
viešai ją apskelbia, nurodydami ypatą. Išvardyti laikraštyje 
ypatą, prieš kurią turi šį tą, yra skaudžiaus, neg viešai per 
veidą suduoti. Pripažinta man ir tai už paklydimą, jog aš 
egzekvijas už dūšias numirusiųjų, užpirktas bajorų arba 
dvarponių, kalbančių tiktai lenkiškai, poterius užduodu ne 
lietuviškai, bet lenkiškai; iš to išeina: apturėjimui išganymo 
reikia išimtingai lietuviškai melstis! Broliai Kristuje, jūs jauni 
it dar neprityrę litvomanai! apsistokite ir visų pirmu pažin- 
kite savo paklydimą, o paskui jau peikite pasielgimą senųjų. 
Azartu, viešai išreiškiamu lietuviškuosiuose jūsų laikraš- 
čiuose, ant kurių išleidimo nuo keleto metų nesigailite pini- 
gų, laukiamos įtekmės nepadarysite, bet vietoje santarvės, 
meilės ir nuolankumo, įpūsite neapykantą tarp parapijonių, 
tarp vyresniųjų kunigų. Kaimynėje, duokime, parapijoje per- 
niai kunigas, parkviestas prie ligonės nedavė išrišimo dėl to 
tik, kad, būdama lietuviškos kilmės, spaviedojos nelietuviš- 
kai. Kunigas su Švenčiausiu Sakramentu sugrįžo namo, 0 li- 
gonė, išpažinus daktarui, jog už lenkišką kalbą neapturėjo 
pažįstamo mano dvarponio užsipuolė per spaviednę jaunas 
spaviedninkas, dėl ko nesispaviedoja lietuviškai; dėl tos 
priežasties penitentas supyko ir atsitraukė nuo pakūtos tri- 
bunolo; tasai penitentas ir šiandien bijo ant spaviednės susi- 
tikti su jaunu kunigu litvomanu. Čia kalbu, o nemielaširdinga 

jaunumene! tokiuo keliu nepasieksite teisybės! Pridursiu dar, 
jog aprašytasis organista, jau pilnai pramokęs grajyti mišias, 
elgias ne iš baimės klebono, bet, mokydamas giesmininkus, 
vartoja giesmes ir lenkiškas, ir lietuviškas, o tankiaus - loty- 
niškas, vienu žodžiu, lavindamos su giesmininkais, užtrau- 
kia visokias giesmes ne dėl pasigyrimo arba kieno fantazijos, 
bet išimtingai dėl Dievo garbės. 

Ant galo sakau, jog pakelti karę prieš lenkišką kalbą išim- 
tingai bažnyčioje ir taip skaidyti parapijonis į partijas, yra tai 
didžiausis absurdas, nesutinka su Bažnyčios dvasia. 

Nužemintas Garbaus Pono tarnas Kristuje. 
Kun. Juozas Sakalauskis“. 


Atsakymas. Garbus Tėve! Turėdamas pretenziją prieš 
mūsų redakciją, dėl ko išsirinkai tolimąjį kelią? Reikėjo sta- 
čiai mums parašyti; mūsų laikraščius „lietuviškoji jaunume- 
nė“ skaito, greičiaus būtų gavusi žinoti, jog paklydome. Čia, 
ne „Tėvynės Sarge“, spausdiname jūsų protestą, kurs vos iš 
kelintų rankų mums tekliuvo. „Sarge“, kaipo laikraštyje, 
liaudžiai paskirtame, iš tikro neišpuola kelti tokių klausimų, 
kaip apie neteisingą vartojimą svetimų kalbų lietuviškose 
bažnyčiose, nes tai iš tikro šiundija prie netvarkystės bažny- 
čioje. Tam tikslui, jei Tamstai tikos skaityti Nr. 1 „Žinyčios“ 
įžangą", įsteigtas laikraštis apšviestesniemsiems paskirtas, kur 
gali drąsiaus be atžvilgių pasikalbėti. 

Taip tatai, padaręs labai neteisingą įžangą apie „Tėvynės 
Sargą“, tuos žodžius iš pradžios mes pabrėžėme, Tamsta labai 
išmintingai kalbi apie kunigų užduotį teisingai ganyti visus 
be jokio atskirio parapijonis; taip teisingai, kad net nereikėjo 
to sakyti, nes mes irgi gerai tai numanome. Jeigut gi kariau- 
jame už lietuvišką kalbą, tai ne dėl to, kad lenkiškąją nuže- 
mintume, o lenkus paliktume be pamokslų, bet kad nuo pra- 
džios šio amžiaus daugiaus, ypač gi Paneriuose“, nematyt tos 
pagirtosios evangeliškos teisybės: lietuvišką kalbą sulenkėję 
kunigai taip nusmelkė, padarė taip, kad susibalamūtiję kai- 
mynai nebenori kits kitą besuprasti. Niekur ant svieto nėra 

tokių prajovų kaip jūsų krašte. Latvijoje, Estonijoje svetim- 
taučiai kryžiokai baronai, nors iš tradicijos neapkenčia vieti- 
nių gyventojų, latvių ir estų, bet bent kalbą jų supranta ir pa- 
tys moka. Žemaičiuose didžponiai ir šiaip jau bajorai irgi 
moka žemaitiškai, nes tą kalbą vartoja daugumas. Tuo tarpu 
Lietuvoje, „T. S.“ Nr. 4 1900 m. nurodytoje dalyje, Ukmergės 
ir Panevėžio pavietų sodžiai, kurių laukai ribojas, kits kito 
nesupranta!" Juokai iš pono čebatų: lietuviai sodiečiai „len- 
kus“ savo kaimynus supranta, bet tie „lenkai“ lietuvių savo 
kaimynų nesupranta. Klausiame, dėl ko? Dėl to, kad lenkuo- 
jančius dvarai ir klebonijos visaip aukštyn kėlė, o lietuviškai 
kalbančius žemino; dėl to, kad dvarai ir kunigai lietuviškos 
kalbos „nie znosili“", atsirado iš tų pačių lietuvių subalamū- 
tyti, kurie drįsta atvirai pasakyti „ja litewska muowa nez- 
nuosza““; kad ir dabar dar atsiranda tokie Į. Witortai, tokie 
Szwojnickiai ir jiems pavedūs „Przegląd'o Wszechpolski'o“ 
korespondentai iš Lietuvos, kurie sistemiškai Lietuvą ir jos 
sūnus prieš visą svietą purvina, o patys, būdami nuo amžių 
Lietuvos bajorais, drįsta išsitarti: „Kad žinočiau, kurioje gys- 
loje mano plaukia lietuviškas kraujas, išraučiau ir numetęs 
sumindžiočiau“, dėl to kilo „litvomanija“, kaip jūs sakote, 
kuri sušuko: „Stoj! dotąd szedlaš, o polonomanijo, ale dalej 
niepostąpisz!““ nė bažnyčioje, nė zakristijoje, nė klebonijoje, 
nė dvare, nė paprastoje trioboje! 

Kariauti su vyresniosios eilės žmonėmis nebėra ko: jug 
nepersimainys; bet su nauja eile ir naujas būdas gyvenimo 
užstos. Tada ir su tais tarnais galės žmoniškai susirokuoti ir 
grynai lietuviškosiose parapijose lenkiškų suplikacijų nebe- 
reiks ir t.t. 

Šėtos parakvija tam tikro tyčiomis pasiųsto mūsų sandar- 
bininko ištirta; turime dar sykį pasakyti, kad iš lietuviškojo 
atžvilgio visai ne taip ideališkai teisingai stovi, kaip savo rašte 
teikeis aprašyti, nors pamokslų dalykuose turite tiesą. Jau tas 
faktas, jog Tamsta 40 metų buvęs lietuvių vadu, nestengi su- 
redaguoti lietuviškai paprasto rašto, kalba prieš paniekinimą 
kalbos; nevartojant jos privatiškai, iš pripratimo nevartoji 

žmogus ir viešuose darbuose. Mes abejojame, ar galėjo atsi- 
tikti toksai faktas, kaip įkalbinėjimas lietuvystės mirštančiam 
ir nedavimas jam išrišimo už neklausymą. Jei taip būtų kas 
padaręs, tai, žinoma, ne „iš manijos“, bet iš „patijos“; už psi- 
chopatus idėjos šalininkai neatsako. Kadangi vienok to vie- 
natinio fakto nusitvėrę, lenkuojantys važinėjas po visą pa- 
saulę, kiekvienam rodydami kitokioje formoje, o nusidavimo 
vietą vis kitur perkeldami, tai jį rokuojame už išmislą gero 
Tamstos pažįstamo, p. Jel. iš Ž. p. arba ponios Buc. iš Sk. p.?? 
Karei už taip artimus širdžiai dalykus, kaip religiškoji ir tau- 
tiškoji, labai lengva peržengti ribas išminties ir šaltumo. 
Tamstai nurodėme aukščiaus, jog ir lenkuojantys ne mažiaus 
išsišoksta už tuos, kurie vartojančių lenkišką kalbą lietuvių 
nepripažįsta už lenkus. 

Padėkavodami tada už išganingą patarimą pripažinti sa- 
vo paklydimą, lietuviškoji jaunumenė to paties geidžia ir nuo 
senesniųjų. 

2. Į mūsų rankas netyčiomis pateko dar šioksai kito klebono 
raštas, žinoma, lenkiškas, taipogi nors iš šalies protestuojąs 
prieš „lLitvomanus“: 

„16 lapkr. 1900. 

Doras Pone! 

Tikiu, jog jūsų į tarnus rekomenduojamas žmogus yra ge- 
ras ir ramus, jog nepersiėmęs „košvirių“ manija, verdančių 
šen ten košę, kurios niekas nenori valgyti, ir darančių milži- 
nišką skriaudą pavienioms ypatoms ir apskritai -— visai bend- 
rijai, vietoje santarvės sėdami nesantarvę ir pagaliaus mušty- 
nes. Kristus jungia ir lipdžia, o kas skaido? Kas dar darbuo- 
jas ant išskaidymo? Kaip ta dvasia vadinas, kuri išeina prieš 
Kristų, - sujungtoja? Labai tinka tas žmogus, jog moka abi 
savoji kalbi: lenkišką ir žemaitišką“. 


Atsakymas. Raštas visiškai netikęs. Jo logika tokia: kaip 
aname proteste drėbta lietuviams tokia neva galvojimo kon- 
sekvencija — „apturėjimui išganymo reikia išimtingai kalbėti 
lietuviškai“, taip skaitant tą antrąjį norėtųs išvesti tokią 

konsekvenciją: dėl užlaikymo Kristaus skelbiamos vienybės 
šiukštu! nuo vartojimo ir lavinimo lietuviškos kalbos! Lietu- 
viai, kurie, pametę svetimą kalbą, ims kalbėti sava, bus anti- 
kristai ir jų dvasia — tokia pat. Nu, tai per daug. Kam čia 
visai ne vietoje Dievo vardo minavojimas? Galų gale mūsų 
laikraščiai jug tik dideliausiame reikale tepakelia balsą, po- 
lemikos dalykuose. Vaidai, jei kame kyla, ne dėl laikraščių 
kyla, bet iš laiko dvasios; mūsų laikraščiai tik pažymi įvyku- 
sį faktą. Šiaip jau spausdina pamokinančius dalykus, kurie 
apšviečia ir žmogų žmogum daro. 

3. Lenkomanai labai uoliai darbuojas. Negalėdami mo- 
kyti litvomanus spausdintu žodžiu, siuntinėja daugybę eg- 
zempliorių visokių rašytų plepalų, o kaip girdėtis, ir tam 
tikrą kaštą sumetę, kad ilgainiui galėtų su didesne spėka 
pradėti kontragitaciją vardan užlaikymo šventos vienybės, 
t.y. vienos lenkiškos kalbos visoje Lietuvoje. Štai dar vienas 
„pamokslas“, kurį didžiosios Lenkijos mylėtojos dešimtimis 
kartų perrašinėja ir po visą kraštą platina. 

„Kalba p. Juozapo Kurdzikauskio, Krekenavos parapijos 
obyvatelio, pasakyta, laidojant a. a. kun. Pranciškų Žukaus- 
kį", tos parapijos prabaščių, iš priežasties užpuldinėjimo 
: kamendoriaus kun. Motiejaus Poželos'?, kurs lenkiškai kal- 
bančius vadina išgamomis ir visokiu būdu maltretuoja“. 

Jau vienas antgalvis ko vertas! Betgi klausykime: 


„Palaiminti pakajų darantys, nes pavadinti bus Dievo sū- 
numis“'?. Kas gi turi didesnę tiesą Dievo sūnumi vadintis, jei 
ne kunigas, kurio pašaukimas, apart apeigų ir mokslo, negali 
niekuo kitu būti kaip tik pakajaus darymu. Tačiaus bendra visų 
žmonių silpnybė padaro tai, jog kame daug pašauktų, ten maža 
išrinktų“. Su juo didesniu gailesčiu atminkime, jog tasai, prieš 
kurio mirštamuosius palaikus stovime, kurio nebesugrąžina- 
mą, ne atlyginamą nustojimą giliai jaučiame, jog tasai doras 
kunigas ir mūsų širdžiai brangus dvasiškas vadovas, ne tiktai 
buvo Dievo tarnas, bet iš tikro ir vienas iš Dievo sūnų. Nesgi 
atmindamas Dieviškojo Mokytojo mokslą „pakajų duodu 

jums““", mylėjo ramybę ir mums ramybę dovanojo. Menki žo- 
džiai, kuriuos ištarti ketinu, išreikš tik ypatišką nuliūdimą, nes 
taip jau pripratome slėptis su bendrų kentėjimu, kad jau ir 
skųstis nebemokame. Bet kad ant sustingusių skausmų dūšių 
koks nors naujas ir netikėtas skausmas užkrenta ir giliai širdį 
perima* tada ir iš nebylių lūpų išsiverčia šauksmas, juo užki- 
męs ir šiurkštus, juo tikresnis ir teisingesnis. Tokiuo šauks- 
mu, ne mano, bet mūsų, bet visų čia esančių ir nesančių para- 
Viešpatie, šitą teisingąjį savo tarną pasiėmei iš mūsų tarpo 
pusėje dienų jo?“ Ne lengvą šapą dedame čia į grabą, ne var- 
pą, užkrėstą nuodijančiomis kūlėmis svietiškosios veidmainystės 
ir svietiškosios neapykantos, bet varpą, pilną sunkių, derlių, 
sveikų ir gyvastį duodančių tikėjimo ir Kristaus meilės grū- 
dų. Visi be išimties jo verkiame, nes visus mus be išimties 
numylėjo, nes me sulig kalba, kurią nuo tėvų apturėjome, bet 
sulig mūsų širdį ir sąžinę mus sūdijo, nes nedalijo mūsų į 
vyžas ir išvalkas (wywloki), bet visuose mumyse, ar mes dva- 
ruose ir dvareliuose, ar gryčiose ir gryčelėse gyvenome, matė 
savo brolius Kristuje, Išganytojo krauju vienodai atpirktus ir 
vienodą turinčius tiesą prie piemeniško jo rūpesčio. Su alyvos 
šakele ėjo prie mūsų, ne su dygliuota; ne sėtrino, bet taikino, ne 
skirstė, bet jungė, nesėjo viesulų, kurių pjūtis-audra; nešaukė 
sukibimų, kurių pasekmių nė praregėti, nė aprokuoti negali- 
ma; nebuvo apaštalu vieno būdo ar kalbos, nebuvo vaisytoju 
žmoniškų karščiavimų ir žmoniškų nesantarvių, - bet buvo 
apaštalu amžinojo Dievo, kurs mus mokė: „Prisakymas, kurį 
duodu jums, idant visi mylėtumitės; o kaip aš ius numylėjau, 
idant irjūs iš vieno mylėtumitės; pagal tą pažins visi, jog ma- 
no mokytiniai esate, jei kits kitą mylėsite“““. 

Toksai buvo dvasiškas darbas neapgailimo mūsų avelių 
piemens, kurs visiems buvo geras, o ne vienam geras, kitiems 
negeras piemuo. Prieinamas, glaudus, nuolaidus dėl visų, sau 
tik buvo nepermaldaujantis, kad reikėjo pareigą išpildyti. 


* Suprask: kad lietuviai pakalbėjo, jog pridera neniekinti lietuviškos kalbos. 

Nors taupnus ir rūpestingas, tol buvo nuo pageidavimo ma- 
monos; todėl ne išteklių, bet skolas paliko. Kaipo nenuilstan- 
čiam darbininkui išpuola, nerinko sau iš Viešpaties vynyno 
turtų, kuriuos „rūdys ir kandžios gadina“, bet paliko turtus 
dėkingos meilės ir atminimo mūsų širdyse; paliko lygiai 
mums svietiškiesiems, kaip ir ypatoms, nešiojančioms kuni- 
gų suknes, tikrus turtus pavyzdžiuose savo dorybių ir dar- 
bo; ant galo: perdavė mums, kaipo palaiką, šitą štai iškilmin- 
gą Viešpaties pribuvimą“; išimtingai jo mislimi ir rūpesčiu, 
darbu kilusį, mažne kaštu jo gyvenimo apmokėtą. O kadgi tas 
veikalas kunigo, kurs buvo kraujas mūsų kraujo ir kaulas mūsų 
kaulo**, kurio todėl nuopelną teisingai gali už mūsų šlovę 
paskaityti, idant tas veikalas ištvertų amžius ir po amžių dar 
liudytų prieš ainius, jog kada į mus taikė akmeniu ranka, ku- 
rią visados laikėme už brolišką, mes neatsakome akmeniniu 
sviedimu, bet akmeniniu pamatų; jog nesiekiame išnykimo, 
tik gyvenimo ir ramybės, jog nestatome paminklų vaidams, 
bet statome pakajaus skrynę, apie kurią turime lūpomis pa- 
ties Išganytojo užtikrinta, jog pragaro vartai, kokie jie būtų, 
nepergalės jos“. Amen. 
Prašome platinti“. 


Atsakymas. Trumpai sakant, kunigas Žukauskis buvo 
bajoras, lietuvyste visiškai neužsiėmė ir dėl to obyvateliai 
padarė jį „tikru Dievu sūnumi“. Mes pažinome kun. Žuk. 
Buvo tai paprastas, gana ramus kunigas, išstatė bažnyčią, bet 
ir tiek. Draugijiniame gyvenime niekuo neatsižymėjo, niekuo 
neinteresavojos ir visiškai nesitikėjo, kad ant jo grabo bus iš- 
lieta tiek panegiriškų žodžių, tiek veidmainystės ženklų. Po- 
nas Kurdzikauskis taip nesumaningai nuduoda Kristaus ra- 
mybę, kad daugiur lengvai prasimuša, kokia tai jo širdyje 
neapykanta verda prieš tuos, kurie su lietuvyste, „su vyžo- 
mis“ kišas. Turėkime gi dar vieną aiškų parodymą, kaip len- 
kai lermus sukelia, jau tik pirštu jiems teparodžius. Kunigas 


* Kun. Žukauskis Krekenavoje išmūrijo puikią bažnyčią. 
** Tai yra: kun. Žuk. buvo bajoras ir bajorai jį telaidoja, nes visur šaukia: mes. 

M. Požela irgi teko pažinti: ramiausis ant svieto žmogus ir 
visai nekarščiuojantis lietuvis, neimantis nė jokio aktyviško 
dalyvumo karėje už lietuvystę. Visa jo kaltybė, rodos, yra ta, 
kad panevėžiečių bajorų susirinkime išsitaręs: „Ko gi čia jūs 
taip bijote lietuviško vardo? Jug ir jūsų gyslose lietuviškas 
kraujas plaukia“... Ant to atsakę, kaip viršiaus minėjome, jog 
jie pasiruošę yra išplėšti jį ir kojomis sumindžioti. Ant to ir 
baigės tasai patriotiškas pašnekesys, parodęs visą Lietuvos 
meilę. Vienok, lietuviai, atminkite, kad jie nori gyventi ir ak- 
meniu ant jūsų nemeta; atminkite, kad prie lenkuojančių ne 
su kadagio, bet su alyvos šakele reikia eiti... Tai jau bene per 
daug bus? 

4. Štai dar vieno sentikio protestas, kuris reiškia apskritą 
gana dar plataus būrio nuomonę. Nu, sutik, kad nori, su tais, 
kurie norėtų per amžių amžius pasilikti ant vietos. Kaipo pa- 
vyzdį, paduodame tik ištraukas iš to rašto, žodžių sukrovi- 
mą šiek tiek sutaisę: 


“| 


„Szlowingas Redaktuoriau „T. S. 

Zemaitems didžiause nelajme szioj gadiniej isz priežasties 
knigu, kurios suwysu iszejna pagadintas: ne musu tautiszku 
liežuviu, nej musu grinoms litaroms senoviszkoms, kurios 
buwa wartuojamas jau isz senu lajku musu Žemajeziu sza- 
lėj“... Toliaus rašysime saviškai, o garbus mūsų protestantas 
dovanos mums tai, išvydęs, jog mokslo išdirbta rašyba daug 
patogesnė už jo vartojamąją tarmiškąją, ir tai dar negryną. 
Tasai protestas buvo mums malonesnis už kitus, nes bent 
lietuviškai buvo parašytas neg kiti, kurie moka (lenkiškai) 
kritikuoti, patys nė tiek (lietuviškai) nemokėdami dirbti. 

„Duok, Viešpatie, atilsį dangaus karalystėje mūsų rašy- 
tojams naudingų knygų, negailėjusių nė procės, nė kašto; 
kaipo: a. a. 1) vyskupas Motiejus Valančiauskis, išdavęs apie 
kelias dešimtis knygų visokio antrašo, 2) pralotas J. Račkaus- 
kis, 3) pralotas Rupeika, 4) pralotas Kossakauskis, 5) ka- 
nauninkas Juzumavičė, 6) kun. Jonikavičė, 7) kun. Prelgaus- 
kis, 8) kun. Vereika, 9) kun. Savickis, 10) kun. Skrodzkis, 

11) kun. Myleška, 12) ponas L. Ivinskis, išdavėjas „Ūkiškojo 
kalendoriaus“ ir „Žyvatas Šv. Genovaitės“ iš lenkiško į lie- 
tuvišką perdėtojas““. 

Patys, būdami žemaičiais, nekaišiojo į savo raštus Prūsų 
Lietuvos žodžių, kaip dabar prikaišioja į knygas negirdėtų ir 
nesuprantamų išraiškų. Dėl to darosi nemažas mišinys tarp 
giedorių, budynėse prie nabašninkų. Kad gieda tie, kurie 
moka iš atminties arba iš senų kantičkų, gražu klausytis; ka- 
da gi prie jų prisideda nemokantys iš atminties, bet iš naujų- 
jų, kur labai daug sukraipytų, - nebegal bepagiedoti dailiai 
ir išeina nė šis, nė tas: kalbos sumaišymas - kaip prie Babilo- 
nijos mūrų. Daugelis guodžias apsipirkę, pirkdami niekam 
nevertas vartojime nenaudingas knygas. 

Negalime suprasti, iš kur tas užmanymas prasidėjo, ko šios 
gadynės autoriai nori, išjuokdami mus ir mūsų kalbą, būk tai 
mes nemoką savo liežuviu kalbėti, esą sulenkėję etc. Nori 
pertaisyti prigimtą kalbą mūsų, čia gimusių, čia pasenusių; 
nori senus ir jaunus išmokyti kokios ten naujos, sumaišytos 
su prūsiškai lietuviškais žodžiais. Mažne kožna parakvija 
skiriasi viena nuo kitos savo kalba: kaipgi gal norėti, kad 
vienaip kalbėtų Kauno gubernija, visi jos pavietai? Laužyk tu 
galvą, kaip čia bus žemaitiškai, kame taip sako, ir ar tikrai 
kame nors sakoma paprūsėje, pakuršėje, ties Vilniaus guber- 
nija tokius žodžius, kaip šermenys, iždas, gyvatas ir daugybė 
kitokių. Šios gadynės reformatai daugelį suklaidina, patys 
nežinodami, ar tikrai taip kame nors sako, kaip jie rašo. 

Dar sunkiaus mus spaudžia su naujomis savo išmislingo- 
mis literomis, atmetę daugelį iš vartojamųjų 19 amžiuje. Visi 
mūsų pirmiejie raštininkai, rodos, nebuvo tuštgalviai, jei ga- 
lėjo kuo puikiausias knygas parašyti, be jokių išmislų, staty- 
dami grynai lotyniškas literas. Naujos gadynės galvočiai iš- 
mislijo kažkokias šmėklingas naujas literas; apkarstė žodžius 
lygiai kaip cigonas savo blizgučiais: kitas sukarpė (w, L, sz, 
cz), kitas papuošė įvairiais kąsneliais, brėželiais, ant viršaus 
ir apačioje: į, 1, 6, O, O, €, ė, e, 1, ų, S, č etc... ir būk tu mandras 
skaityti! Ar senovės knygose gali kame rasti šiokius daiktus? 

Ne; dėl to dailiai neraišdami skaitėme. Dabar gi iš naujo tu- 
rime persimokyti po šios gadynės. Tiek to - galėtų. Bet kame 
gi tie moksliški kalbvedžiai? Taigi, visų pirmu išleiskite mums 
moksliškas knygas, pabūkles, jei norite įvesti naują tvarką ir 
surėdymą, idant aukštaičiai pradėtų vienodai skaityti ir kal- 
bėti. Gal tada ir pradėtume, bet nežinau, ar tai bus galima 
padaryti. Bene geriaus būtų rašius lietuviams - lietuviškai, 
žemaičiams — žemaitiškai. Mums, žemaičiams, turėjusiems 
tiek išmintingų ir garbingų raštininkų, kurių darbais dvasiškai 
penėjomės, per sunku, staigiai jų pritrūkus. Valdžia čia 
spausdinti neleidžia; Prūsuose kas perspausdinimas „Šalti- 
nių“ ir „Šaltinėlių“ - tai savotiškas perdirbimas, su kitais ne- 
sutinkantis, pabaigtinai išniekinantis kitus išleidimus, liepiąs 
juos sudeginti, o tik tą tepirkti. Bet tai ne kalendoriai: knygos 
perkas ne vieniems metams. Mums rodos, prūsai per daug 
perdeda naudodamys laisve spausdinimo, nesiklausdami nė 
jokios dvasiškos vyriausybės maldaknygių dalykuose. 

Gal Viešpats duos mums geresnį laiką, gal atsiras iš mūsų 
tautos dvasiški vadai, pasirūpinsią apie išdavimą senoviškų, 
kaip viršminėtiejie raštininkai rašė, knygų. 

Gerai būtų išsirinkus vidurį žemaitiško skridulio, kur 
žmonės kalba gryniausiai žemaitiškai. Aš parodau šias pa- 
rakvijas, pagal kurių tarmę būtų gražiausia rašyti: Kuršėnų, 
Raudėnų, Tryškių, Luokės, Užvenčių, Vaiguvos, Kražių, Kel- 
mės, Šaukėnų, Kurtuvėnų. 

Ne mažesnį keblumą darote tomis naujienomis ir bažny- 
čios giedojime. Jauniejie kunigai, jūsų klausydami, nori įvesti 
naują suvisu lietuvišką giedojimą, su tvirtas ir kitais pave- 
džiais. Žmonės tokių giedojimų nėr girdėję ir tyli, o gieda tik 
kunigas ir vargonista. Seniaus giedojo taip kaip nuo pat pra- 
džios mūsų tikėjimo, ale visi žmonės, ir dėl to buvo garbė 
Dievui ne mažesnė už dabartinę. Argi ne vis tiek Dievui, ar tu 
jį vadinsi „viešpačiu“, kaip prūsai savo karalių vadina, ar 
„ponu“, kaip lenkai vadina“. 

Apleidžiame daugybę naujyviškų samprotavimų apie už- 
duotį literatiškos kalbos, ypač gi apie rašybos dalykus, ko 

„tautiškas mūsų liežuvis reikalauja, kaip išpuola rašyti ir 
skaityti, kaip va: geraj daraj, kalbieje, wiskupaj, klausite, dyrwa, 
dyržas, yrklas, yrka, ryszk etc.“ 


Toliaus: 

„Tėvynės Sargas“, jo kalendoriai ir kitos jo išleidžiamos 
knygos būtų mūsų ūkininkams didei naudingas, kad nebūtų 
kalba taip keista, ne pagal žemaičių liežuvį, kaip parodėme, ir 
kad nebūtų tai pavojingas nuo svietiškosios valdžios; tiek ten 
yra prieš rėdą teršimų, kurius mes ir be to gerai žinome ir 
neturime reikalo skaityti. Dabar perskaitęs laikraštį kuo vei- 
kiausia mesk į ugnį, bijodamas policijos; kad nebūtų nieko prieš 
valdžią, nereiktų nė bijotis; politika mums nereikalinga: „Su 
yla meškos nenudursi“, kaip sako žemaičių priežodis. Erzini- 
mas vyriausybės, piktžodžiavimas ant jos nieko mums gero 
neatneš, bet tik sunkesnius prispaudimus užtrauks. 

Meilingai prašome Malonų Redaktorių priimti į dėmę mū- 
sų atsišaukimą, už gana padaryti čia darodytiems dalykams 
ir padaryti mums linksmą žemaičių padangę; to nekantriai 
laukiame. 

Žemaičių Prietelius“. 


Šitą protestą dedame šalip kitų parodymui, kaip sunku su 
visais susitaikinti: „Kiek galvų, tiek galvojimų“ apie kiekvie- 
ną dalyką gali būti. Su p. sentikiais juo sunkiaus susiruokuo- 
ti, kad jie vieną sykį nusprendę, jog viskas senoviškas yra ge- 
ras, toliau nė žingsnio žengti nebenori ir gvalto šaukia ant tų, 
kurie verčia juos persimokyti, neapleisti mokslo bėgio. Šis 
protestas malonesnis už kitus, kad protestantas parodė čia 
daug geros valios ir pirmas, kaip mokėjo, užprotestavojo — 
lietuviškai. 

5. Paskutinis Vilniaus vyskupo atsakymas lietuviams 17 d. ge- 
gužės mėn., 1901 m., Nr. 890 šitoksai yra: 


„Ponui Daktarui Antanui V. Vileišiui. 

Ant Jūsų prašymo nuo 5 d. šio gegužės mėn. apie įvedi- 
mą pridedamosios lietuviškos dievmeldystės vienoje Vilniaus 

bažnyčioje ir apie paskyrimą ten kunigo lietuvio pranešu Jūsų 
Mylistai, jog aš tikrai norėjau ir pasiruošęs buvau užganė- 
dinti Jūsų rūpinimos, nes man brangi yra visa avinyčia, neiš- 
skiriant tautų; bet Jūs patys supainiojote šitą klausimą ir nuo 
manęs atėmėte galę užganėdinančiai išrišti nepritinkančiu 
pastatymu, kurs apsireiškė išsiuntinėjime spausdintų prane- 
šimų, parašytų su neapykanta manąs, ir prikergime man be- 
pamatinio atsakymo, būk aš padaręs tai, neturėdamas nė jokių 
tiesų, tuo tarpu kad aš visiškai neatmečiai, tiktai prašytojams 
pasakiau, jog reikia palaukti, nes šisai dalykas negali būti 
greitai išrištas; jis šiame atsitikime reikia iš visų pusių ištai- 
syti, kad paskui neatsitiktų negeistinų susidūrimų ir nesusi- 
pratimų. 
Todėlei palieku Jums su minavojamuoju reikalavimu 
kreiptis prie Apaštališkojo Sosto. 
Vilniaus vyskupas Zwierowicz. 
Sekretorius kanauninkas Sadauskis“. 


Ats. Būdami po aštria sauvalinga neaprubežiuota valdžia, 
mes taip prisigėrėme jos dvasios, jog reikalavimus, nors var- 
dan aiškiausios teisybės, skaitome už nevertus užganėdini- 
mo; juo primygtiniaus reikalauja nuo mūsų, juo labiaus mes 
užsikietiname, nusileidimą skaitydami už pažeminimą savo 
valdžios ir ištikimybės. Tokios nuomonės prisilaiko visos 
vyresnybių rūšys Rosijoje, kur apie žmonių reikalus rūpinos 
ne patys gyventojai, bet ant jų perdėti viršininkai su taip 
plačia valdžia, jog ką gero gyventojams daro, tai vis jiems 
rodos ne iš reikalo, bet iš savo mielaširdystės darą. Nedrąsūs 
prašymai, nusižeminimas ir laukimas Rosijoje labai brangi- 
nami; statūs reikalavimai skaitos už maištą. 

Ne kaip kitaip galime išaiškinti ir Vilniaus vyskupo užsi- 
kietėjimą, nes gerai žinome vyskupą Zwierowiczių nesant 
priešingu lietuviams ir jų reikalavimams. Apart jo paties žo- 
džių, kurių tikrumą neturime tiesos užginčyti, štai naujas 
patvirtinimas. Savo raštą apie Jubiliėjų jo Mytista liepė iš- 
versti lietuviškai; popiežius bulią irgi liepė atmušti keliose 

dešimtyse egzempliorių — lietuviškai. Tokiu būdu Vilniaus 
vyskupijos lietuviai, išskyrus negut patį Vilnių, pirmąsyk iš- 
girs savo Piemens atsiliepimą lietuviškoje kalboje. Turime 
viltį, jog tuo nepasibaigs. 

Lietuviškąjį klausimą, neabejojame, vyskupas Zwierowicz 
nori kuo greičiausiai išrišti, o už pritinkiausį, diplomatišką 
išrišimo būdą, matyt, skaito tąjį, kurį nurodė pabaigoje savo 
rašto. Kad iš Rymo ateis prisakymas, Zvieravičė, kaipo vys- 
kupas, sulig prisiekta paklusnybe be pažeminimo savo išti- 
kimybės turės nusileisti, o lenkomanai neturės prie ko kabin- 
tis ir už „zdradę sprawy polskiej“"? siusti. 

Aišku, jog Vilniaus lietuviai turi kreiptis prie Tėvo Šven- 
tojo, kurs Anglijos lietuviams tėvišką savo širdį jau parodė. 


P. ZOBARSKO INSINUACIJOS 


Prie tilpusiųjų Nr. „Žinyčios“ 4-5 protestų“? prieš dabar- 
tinį lietuvių darbą reikia priskirti dar ir kitus. Štai vienas 
daugelyje kopijų išsiuntinėtas į Lietuvos inteligentus. 

1. „Antoni Zaborski, guber. Kowienska, poczt. stac. Kro- 
ki. Poszuszwie. 12 Lutego 1902 r. Dostowne Humaczenie z 
Litewskiej gazety „Ukienikas“ (!) N. 10 z 1901 roku. „Polacy 
w Litvie““!. Seka vertimas, o toliaus šis priedas: „Nesūdyki- 
te, idant nebūtumite sūdyti: nes kokiuo sūdu sūdijate, tokiuo 
sūdyti būsite, ir kokiuo saiku saikote, tokiuo jums bus atsai- 
kyta“. Mt 7, 1-2. 

Išmintis ir šlovė liepia tokius straipsnius tylomis praleisti, 
bet kad autorius taip neparlamentariškai užpuola mane, esu 
priverstas ištarti keletą žodžių apsigynimui. Visų pirmu, kad 
ansai laikraštėlis“? yra uždraustas ir todėl ne visiems priei- 
namas, nutariau žodis žodin išversti visą tą straipsnį ir iš- 
siuntinėti p. p. vyskupams, dvasiškijai ir daugumui Kauno 
gub. obyvatelių, idant turėtų probą, kokius pragumus vartoja 
mūsų pionieriai lietuvystės* pravedimui savo propagandos. 
Apleidžiu pirmąją dalį straipsnio, kurios vyriausias tikslas 

yra - suvaidyti ne tik lenkus su lietuviais, bet ir pačius lie- 
tuvius tarp savęs. Autorius, matyt, užmiršo žinomą ir taip 
teisingą devizą: „Concordia parvae res crescunt, discordia 
maximae dillabuntur““*. Jei vyriausysis dabartinių promotorių 
rūpestis bus vaidijimas tautiečių tarp savęs per išradimą ne- 
būtų faktų, kaip minavojamame straipsnyje, tikrai jų dalykas 
nežengs tolyn; anaiptol, sugrius neužilgo ir tai, kas jau tame 
dalyke padaryta! Perstatymas gi manęs tenai yra ne kas ki- 
tas, kaip tik menkiausi insinuacija. Visų pirma aš pavadintas 
kažkokiuo magnatu (?) ir įtekmingu žmogum; magnatu jokiu 
būdu negaliu vadintis, nes mano savystė nėra erta; įtekmės 
gi, kaipo žemdirbys ir vien tik ūkiai atsidavęs, neturiu laiko 
ir neieškau, nes tai nesutinka su mano etika šitame atžvil- 
gyje. Juokingiausias gi yra paminavojimas apie kažkokį pa- 
slaptingą susivažiavimą, ant kurio nutarta skųsti vyskupą 
popiežiui! Kas yra ką nors lygų girdėjęs? Kokie gi tai „mag- 
natai“ buvo ant to susivažiavimo? Kame ir kuomet gi jis bu- 
vo? Dabar tik tesupratau paskalą, einančią tarp žmonių, jog 
būk tai aš išimtingai važiavęs į Rymą su tikslu paduoti skun- 
dą ant vyskupo Vatikanui. Išaiškinimui to dalyko turiu pri- 
durti, jog prieš dvejus metus tikrai keliavau po Italiją, aplan- 
kiau ir Rymą, bet popiežiaus nei regėjau, nei rūpinaus gauti 
pasišnekėti su juo, tai lengva ištirti Vatikane. Galima tat tu- 
rėti supratimą, kokių tie ponai griebias pragumų. Matyt, maža 
jiems nesantarvės tarp bajorų; nori dar tokiu būdu suvaidyti 
obyvatelius su žmonėmis. Sulig esančia apylinkėje versija, visi 
tie kliedėjimai apie mane privestame straipsnyje išėję iš po 
plunksnos vieno iš perstatytojų jaunosios dvasiškijos, kuri taip 
darbštų ima dalyvumą lietuviškame judėjime. Liūdnas tai 
prajovas, jog dvasiškija, vietoj truputį rūpestingesnio pildy- 
mo savo priedermių, kišas į dalykus, kurie negali jiems rū- 
pėti kaipo įžengiantys į politikos apskritį, o politika nieka- 
dos jai ant gero neišėjo, ko tai turime istorijoje tūkstančius 
pavyzdžių. Dvasiškiejie tad, vietoj šaukti žmones į vienybę ir 


* Pabrėžimai mūsų. - R. 

santarvę, skiria juos griebdamies ir falšų, taip nepritinkančių jų 
sukniai ir pašaukimui, o kas dar blogiaus, gindami vyskupą 
Paliulionį, mindo jo draugą vyskupą Zveravičių. 

Antoni Zaborski“. 


Atsakymas. Visų pirmu prisieina mums tik pasigailėti, 
jog p. Zobarskas apsilenkė su reikalavimu „išminties ir šlo- 
vės tylomis praleisti“ netikusį „Ūkininko“ straipsnelį. Jei p. 
Zobarskui tebūtų rūpėjęs apsigynimas nuo insinuacijų, tai 
būtų jis pasikakdinęs užgynimu to, kas vien tik jo ypatą pa- 
lyti, tai yra: 1) jog pas jį nė jokio suvažiavimo nebuvo, 2) jog 
vyskupą Paliulionį skųsti nemislijo, ant galo 3) jog įtekmin- 
gu būti su pagelba ruskių „nesutinka su jo etika“. Būtume jam 
įtikėję, ypač kad straipsnio melagingumas yra gana aiškus, 
nors jau dėl neteisingo perstatymo vyskupo Paliulionio, kai- 
po persekiojamo litvomano. Kas kas, o jau tik ne Žemaičių 
vyskupas yra „litvomanas“. 

Ypatiškas apsigynimas - tai tiktai pretekstas; vyriausis gi 
tikslas p. Zobarsko raštelio išreikštas pat pradžioje: „Idant 
vyresnioji dvasiškija ir dvarponiai turėtų probą, kokius pra- 
gumus vartoja mūsų lietuvystės pionieriai“, ypač „perstaty- 
tojai jaunosios dvasiškijos, kuri taip darbštų ima dalyvumą 
lietuviškame judėjime“. 

P. Zobarskas, teisingai ar neteisingai, to mes ištirti nega- 
lime, pyksta ant lietuvių už insinuacijas ir atsimoka jiems ne 
mažesnėmis insinuacijomis. Visų pirmu, insinuacija yra dėl 
vienos kažkokio Žagaro korespondencijos užmesti visiems 
„dabartiniams promotoriams — išradinėjimą nebūtų faktų“ ir 
šaukti į savuosius: „galima turėti supratimą, kokių tie ponai 
(!) griebias pragumų“, nes „tie ponai - promotoriai“ apskritai 
stovi ant tokio ideališkai doriško laipsnio, kurio gali drąsiai 
užvydėti obyvateliai. Šovinistai išmintingų žmonių akyse ne- 
gali užstoti tėvynainių. 

Antra, kokios gi bereikia didesnės insinuacijos, kaip 
primetimas „kliedėjimų“, „griebimos melagystės ir falšų“, 
mindymo vyskupo Zveravičiaus ir t.t. jaunajai dvasiškijai ir 

apskritai dvasiškijai? Ant ko p. Zobarskas rėmės, primesda- 
mas šitą šovinistišką straipsnį dvasiškijai? Ant „esančios 
apylinkėje versijos“? Tai per silpnas pamatas, kad duotų tie- 
są p. Zobarskui šmeižti Lietuvos kunigus po visą Lietuvą. 
Jei „Ūkininko“ korespondentas iš piršto išlaužė „suvažiavi- 
mą“ ir jo „nusprendimus“, nors mums galvoje netelpa, kaip 
tai galėtų tiesiog išmislyti ir detališkai aprašyti faktą, kurio 
nebuvo; tai p. Zobarsko laužymas iš piršto ne mažesnis, jei 
ne didesnis yra. Ne paskalos, apylinkės bobų nešiojamos, 
bet ypatiška p. Zobarsko neapykanta kunigų, kuria tai liga 
jisai gana seniai serga, pastūmė jį ant insinuacijos kelio ir 
pastatė jį vienoje eilėje su šovinistu iš „Ūkininko“. Taip pil- 
nai pasikvituoti jis patsai tegalėjo. Nu, tai turėkime viltį, jog 
daugiaus pretenzijų nebebus. 


IŠ RAŠTO Į „T. SARGO“ REDAKCIJĄ 
Liepojoje, 5. XII. 99 m. 
„Godojami viešpačiai agitatoriai! 


a Žingeidus dalykas, kur „polskoj wiary““* kunigai bedės 
lietuvius su žemaičiais po myriaus, kad Irlandijos liuteriai 
keplą su šveistine akmenimis užvertė. Mes siųsime per vo- 
kiškus laikraščius Irlandijos liuteriams dideles padėkas už tą 
gerą darbą, kad anie užsimanė užmūryti prakeiktą keplą su 
šveistine. Dabar jau mums nebeprisieis ten kepti ir šveistis. 
Ale mums rodos, kad ir lenkkunigiams užtrūks gešeftas: ne- 
bepirksime nei mišių, nei egzekvijų; kad nebėr keplos - 
šveistinės, ar giltinei mums tos egzekvijos?! 

Dabar mes liepojiškiai norime užpirkti latvius liuterius, 
kad mums vėl vieną gerą padarytų - kad sulaužytų medžio 
dievaitį..., nes iš mūsų latviai juokias, sako, pas katholius 
du dievu, bagočių sidabrinis, o mizerokų medinis: na tebe 
dereviašku!“? 

Jūs daugiaus rašykite apšvietimo dalykų ne kaip agita- 
ciją, nes visi spjaudos iš tos agitacijos: su ta agitacija tiek 
papūsime, kiek papūtė Liepojos darbininkai gegužės mėne- 
syje““: turmas priš... o daugiaus nieko. 

Suteikite mums „portraktą“ mūsų imperatoriaus Mikalo- 
jaus II su žemaitišku parašu apačioje: kad gal turėti lenkai su 
lenkišku parašu, kodėl mes negalime turėti?.. 

Ir dar turime prašyti - šalinkite kaip galėdami iš mūsų 
kalbos ir raštų lenkiškus žodžius, kaip antai: pekla (kepla), 
pragaras (deglyčė) - ar velniams jie mums“... ir t.t., ir t.t. 

Be atsakymo paliekame šitą kliedėjimą. Pavyzdingas tai 
suklaidinimas mažamoksšlių po įtekme tokių laikraščių kaip 
buvusis tame laike „Ūkininkas“. Tepagalvoja ūkininkiečiai. 


KAZIMIERAS KYBELIS 
1868-1902 


Žaslių klebonas kun. Kazimieras Kybelis rudenį 1898 m. 
gavo iš Vilniaus prelato kun. Aleksandro Hrynievickio vizi- 
tinę kortelę su šiais žodžiais: 

„Labai reikalinga. Jei nėra kanoniškų kliūčių ir jei abi pusės 
katalikai, prašau tuojau duoti liudymą Juozapui Civanavi- 
čiui iš Žaslių, kursai veda Anelę Lydzkūnaitę iš Kazokiškio. 
Lietuviškoji kalba tai ne kanoniška kliūtis. Nemokėdami lie- 
tuvių kalbos ir jų literatūros, gali būti išganyti ir teisėtai su- 
sijungti moterystėn. Prašau lietuvystę įsidėti sau į kišenę ir 
daugiau niekų nebedaryti, nes tie niekai prie gero neveda. 
Kun. Aleksandras Hrynievickis, Vilniaus prelatas. 

P. S. Vyskupas ir Konsistorija tiek gauna ant kunigo 
skundų dėl manijos lietuvystės, jog mes noromis kunigą iš- 
leisime nors į Ameriką. Laukiame pabaigos Civanavičiaus 
bylos“. 

Į tą lenkišką raščiuką klebonas Kybelis taip pat lenkiškai 
atsakė: 

„INlustrissime Domine!?7 

Kūdikis nesu, sąžinės ir proto irgi dar nepraradęs, tai tik 
ožiuodamos negaliu be pamato trukdyti tokią rimtą bylą - 
susižadėjimą jungtis moterystėn. Žaslių parapijoje, kur kle- 
bonauju arti ketverių metų, šliūbų esti kas metai po kelias 
dešimtis. Iki šiol dar nebuvo atsitikimo, kad, užsakams iš- 
ėjus, būčiau kam nors atsakęs šliūbo ar liudymo, nieko neat- 
sižvelgdamas, ar jaunieji kalba vokiškai, prancūziškai, len- 
kiškai ar pagaliau net ir lietuviškai. Tad ir šitame atsitikime 
su Civanačium, jei nedaviau liudymo, tai turėjo būti kokia 
svarbi priežastis. Mano išmanymu, turime teisės reikalauti, 
kad Šviesus Dauggalis Kunigas Prelatas, Bažnyčios Dignito- 
rius, faktiškai ištirtumei priežastį, kodėl aš Civanavičiui ne- 
duodu liudymo. Tuo gi tarpu Šv. Daug. Kun. Prelatas vietoj 
ištirti priežastį, kodėl nedaviau Jo proteguojamam Civanavi- 
čiui, pats save apsijuokdina insinuacijomis „lietuvystės ma- 
nija“ ir davinėjimu man įsakymo, kurio ne tiktai tuojau, bet 
kanonų teisėmis ir visiškai išpildyti negaliu. Civanavičiui 
liudijimo prieš šliūbą nedaviau dėl to, kad Žaslių bažnyčioje 
nebuvo paskelbti jo užsakai; užsakų gi tų neskelbėme dėl to, 
kad Civanavičius pas mus jų nepadavė; tai gali parodyti nors 
užsakų knyga. Tačiau tą bylą su išgaliais asmeniškai prista- 
tysiu Jo Ekscelencijai Kun. Vyskupui. Jogei nežinojimas ku- 
rios nors literatūros ar kalbos, lietuviškos ar net lenkiškos, 
nesudaro kanoniškos kliūties susijungti moterystės ryšiu ir 
tokio žinojimo nereikia išganymui, lygiai gerai žinau aš kaip 
ir Šv. Daug. Kun. Prelatas; nuliekamas tad darbas mane tuo 
informuoti. Bet aš dar seminarijos suole esu girdėjęs ir ligi 
šiol nepamiršęs ir to, kad žinoti bent pamatinės šv. tikėjimo 
tiesas tikrai reikia išganymui ir kad parapijų kunigai turi tam 
tikrų pareigų tų tiesų mokyti ir, kad jas žinotų, reikalauti. Ar 
Civanavičius moka lietuviškai, ar ne, tikrai nežinau, nes man 
nė į galvą nebuvo parėję paklausti jį to. To vietoje liūstu įsi- 
tikindamas, jog gana yra mums kas pabarti ar kuris paleis- 
tuvis, neteisingai prisiekęs, girtuoklis ir kitas kuris viešas 
blogadarys pamokyti ir pareikalauti, kad pasitaisytų, tasai, 

pasinaudodamas patogiu susisiekimu, tuoj važiuoja į Vilnių 
skųsti kunigo už tai, kad jis esąs „litvomanas“, reikalaująs, 
kad išpažintų būtinai lietuviškai, poterius kalbėtų būtinai 
lietuviškai ir kitokių niekų taukšti... Ir kaip parodo brutališ- 
kas ir stačiūkiškas raštas Šviesaus Dauggalio Kunigo Prelato 
kad ir dabartinėje Civanavičiaus byloje, kurius ne kurius 
prelatus randa palankius visa to klausyti ir bylą, bent jo iš- 
manymu, laimėja. 

Patyrę „litvomanijos“ arkliuką dabar labai gerai padedant 
juo toli nujoti šmeižime ir išmislinėjime dėl ko nors nepaken- 
čiamo kunigo (prityrėme, kad įrodymų tam dalykui nereika- 
laujama; gana pasakyti: tas kunigas — „litvomanas“ ir jau...), 
tauškia tokius andronus, kur nė vieno nėra teisybės žodžio, o 
visa tai imama geru! Apšmeižtas kunigas neturi ginklų prieš 
tas apkalbas, nes vieną sykį keleto maištininkų apšauktas 
„litvomanu“, tiesiog neturi ir nevertas esti mažiausio pasiti- 
kėjimo. Ir kas gi galėtų „litvomano“ klausyti! Tas pats Civa- 
navičius su kitu kažkokiu jomylista su Šv. Daug. Kun. Prelato 
raštu rankose ir to rašto vardu tiek man kvailybių ir imperti- 
nencijų“* prikalbėjo, kad aš, kaip esu kunigas, pirmą sykį te- 
girdžiu. Nesu idiotas, tai suprantu, kad bet kuri „manija“, ar 
tai būtų lietuviška, ar pagaliau net ir lenkiška, ar šiaip jau 
priešingosios pusės hekatystė“, yra pasireiškimas nesveikas, 
liga, neverta katalikų kunigo. 

Atsiminus Šv. Daug. Kun. Prelato bauginimą supūdyti 
mane už „litvomaniją“ kuriame nors urve ar išsiųsti net į 
Ameriką, tai Dievo valia! Girdėjau priežodį: Dievas didesnis 
esąs už poną Rimšą. Kame aš supūsiu, galų gale nepadarys 
man didelio skirtumo; ag ir Illustrissimus Dominus turbūt 
privalo atminti, jog nėra nemirštantis ir neapsirinkantis. 

Skundimai, kurių Jo Ekscelencija kun. Vyskupas ir Kons- 
istorija gauną, tariamąja mano manija lietuvystės, kurią Šv. 
Daug. K. Pr. savo rašte mini, tiek teturi faktiško pagrindo, 
kiek ir dabartinė byla apie liudijimą proteguojamam Civana- 
vičiui. Sąžiniškai, kaip kunigas, tai sakau ir deduos visa, kaip 
ji yra, parapija, kur klebonauju ketvirti metai, be penkių, 

daugiausia dešimties agitatorių maišytojų infamisų““, su vi- 
sais esu geruoju, ir jokių pretenzijų į mane neturi. O raštą, 
rašytą sava Šv. Daug. K. Pr. ranka Civanavičiaus byloje, pa- 
siiiksių, kaipo brangų man paminklą (parodyti ir kitiems) ir 
kaipo dar vieną įrodymą aukšto Tamstos takto, geros valios, 
gilaus apsimąstymo ir nevienpusiškumo... 
Aukštai gerbdamas nuolankus tarnas 

kun. K. Kybelis 

1898 m. spalio mėn.“ 


Vienas a. a. kun. K. Kybelio draugas, įteikdamas man šio 
atsako juodraštį, sakė: „Pasiskaityk Hrynievickio raštelio ir 
nenustebk, kad jo turinys toks negudrus: šis prelatas, kaip ir 
daug kitų jo draugų, pasižymėjo ypatingu kvailumu“. 

Kun. Kybeliui įteikus savo atsakymą prelatui Hrynie- 
vickiui, vyskupas Zvieravičius pasikvietė Kybelį į save, pri- 
pažino, kad jis visiškai teisingai parašė; vis dėlto maldaute 
maldavo, kad užeitų į prelatą, į jo butą, ir atsiprašytų jį. Kun. 
Kybelis griežtai atsisakė taip padaryti ir net neatsisveikinęs 
su vyskupu išėjo išjo. Vyskupas pasivijo jį koridoriuje jau ant 
laiptų ir, laikydamas jį už rankos, vėl prašyte prašė, kad vys- 
kupą išgelbėtų iš keblios padėties. Girdi, prelatas reikalaute 
reikalauja, kad aš tave nubausčiau; aš tave nubausti negaliu, 
nes esi nekaltas, o prelatas šėlsta. Galop sutiko, užteksią ir to, 
jei kun. Kybelis bent pasirodysiąs prelato bute ir pasimatysiąs 
su juo. Taip padaryti kun. Kybelis sutiko. Nuėjo ir pasisakė 
atėjęs vyskupo liepiamas. Hrynievickis tiek buvo patenkintas 
ir tuo, kad, nieko nebesakydamas, pabučiavo kun. Kybelį. 
„Gerai jau, gerai! Ne veltui Akademijos rektorius Symonas 
tamstą vadindavo: verus Izraelita““!. Tuo ir pasibaigė ši byla. 

Bet liko daugiau nemalonumų. Vienas didžiųjų tai buvo 
jo vikaras Borodzičius, didelis niekšas, intrigantas ir šiaip jau 
labai menkos vertės. Jis paskui ilgai garsėjo savo ekscentriš- 
kumais. Spaudoje apie jį būdavo daug žinių. Žiūr. Korwin- 
Milewskio „Kiamstwo“““ ir kt. Kun. Kybelis ganė dideliau- 
sią parapiją, mūrijo bažnyčią, pats būdamas paskutiniame 

laipsnyje džiovos. O vikaras Borodzičius užsidarydavo savo 
kambaryje ir per ištisas savaites neidavo savo pareigų. Kle- 
bonas Kybelis sirgdamas gavo pats važinėti į ligonis; vieną 
kartą įkrito su visu vežimu į vandenį, nušalo ir gavo nelai- 
ku mirti. Jau mirtinai susirgęs, telegrafavo vyskupui: „Atgu- 
liau į patalą. Bažnyčios raktą įteikiau zokristininkui. Klebo- 
nas Kybelis“. Tiktai tada vyskupas Zvieravičius atsiėmė iš 
jo Borodzičių, kurio pirmiau, pakartotinai prašant, neėmė iš 
Žaslių, ir atsiuntė dorą kunigėlį, kurs ir numarino Kybelį. 

Kun. Kazimieras Kybelis mirė 1902 m. vasario 3 d., sek- 
madienio rytą, 10 val., ir palaidotas ten pat Žasliuose po 
bažnyčia, kurią tokią puikią jis pamūrijo. Gimęs buvo Kvė- 
darnos par., Lomos kaime. 

Garsus Vilniaus pamokslininkas ir rašytojas mokslininkas 
kun. Jonas Kurčiauskis, įsitikinimu lenkas, nors buvo gudas, 
dėl to patikimas, šių metų „Przegląd Katolicki““* 1902 m. 10 nr. 
šitaip nusako, ko yra buvęs vertas tasai „litvomanas“. 

„Vasario 4 d. sen. st. Žaslių miestelyje, Trakų ap., vos tik 
pražydęs užgeso uolus darbininkas Viešpaties Vynyne tos 
vietos klebonas kun. Kazimieras Kybelis. Jo amžius, nors 
trumpas, buvo pilnas priešingumų, ardančių silpną jo svei- 
katą, o doriškieji kentėjimai, kurių rasdavo beveik kiekvie- 
name žingsnyje, išaugino plaučių ligą ir galų gale nutraukė 
jo gyvybės siūlą. Dirbo iki paskutinės valandos: stovėjo sar- 
gyboje, kaip Kristaus kareivis. Nors kraujo plūdimas iš plau- 
čių sulaikydavo jį kuriam laikui, tačiau vėl pasigavęs kiek 
tiek pajėgų, dar didesniu atsidėjimu imdavos parapijos dar- 
bo 10 000 katalikų, dažnai be vikaro. Gal būti, kad savo bū- 
do gyvumu kai kam ir pakyrėjo; bet šita aukso širdis, bet 
šitas kunigas, su tikėjimu ir viltimi į Dievą dirbęs savo pa- 
šaukimo darbą, miręs, ne vieną pajudins širdį, ne vienoje 
gailesčio suimtoje krūtinėje sujudins tikrą maldą: amžiną at- 
ilsį duok jam, Viešpatie, nes čia žemėje atilsio neturėjo. 

A. a. kun. Kybelis gimęs Žemaičiuose Kvėdarnos par. 
1868 m. Išėjęs 4 kl. Šiaulių gimnazijoje, 1884 m. įstojo į Vil- 
niaus seminariją. Iš čia 1887 m. buvo pasiųstas į Akademiją. 

1891 m. baigęs šv. teologijos magistro laipsniu, liko Vilniaus 
seminarijos profesorium, bet jau 1893 m. buvo iškeltas į In- 
turkę, Vilniaus ap., klebonu, o 1894 m. - į Žaslius klebonu, 
kur ir dirbo iki galo. Čia būdamas ėjo 1897-8 m. Merkinės 
dekano pareigas. 

Tuos kelis žodžius rašau ant kapo savo mokinio ir draugo, 
užtrindamas širdyje ir užspausdamas skaudžius atminimus 
jo rūpesčių ir skausmų, kurių žmonės jam tiekė. O, kadgi 
Tau, broli Kristuje, surengtų geresnį priėmimą ten, kame ne- 
bėra nei ašarų, nei prispaudimų; ten, kur ne kartą kilo 
įskaudėjusi tavo širdis ir ašarotos akys, idant įvyktų Kri- 
staus žodžiai: „In patientia vestra possidebitis animas vest- 
ras“““, 

Kun. Jonas Kurčiauskis, 
Vilniaus seminarijos profesorius“. 


Dėl suprantamų priežasčių kun. Kurčiauskis negalėjo var- 
dais paminėti tų „doriškųjų kentėjimų“, priešingumų, kurių 
rasdavo kiekviename žingsnyje“, „rūpesčius ir skausmus, 
kurių žmonės jam tiekė“. Supraskime tai patys, turėdami nors 
vieną aiškią iliustraciją viršiau aprašytosios bylos pavidale. 

Kun. Kazimiero draugų ir kaimynų prievolė surinkti ir ki- 
tas žinias, už ką jis iš profesorių iškrito į Inturkės „urvą“; kaip 
paskui lenkomanai su pagalba policijos išgraužė jį iš dekanų, 
kaip revizijas darė, t. ir t. Verta tai padaryti, nes a. a. kun. 
dekanas Kybelis tai „signum temporis““?, tai gyva iliustracija 
mūsų santykių. Jis, gyvas būdamas, nenorėjo skelbti visų savo 
sielvartų, kaip nesiskelbė ir kiti kunigai, ko prikenčia nuo 
lenkuojančiųjų savųjų ir dvasininkų. „Dievui ant garbės, - sa- 
kydavo. — Neerzinkite per daug, nes ir be to trošku gyventi. 
Galų gale atminkime, jog pirmutinė mūsų pareiga - kunigau- 
ti. Per tą prizmą žiūrint, kiti dalykai, kad ir karčiausi, niekai 
rodos...“ Sykį teturėjau laimės su nabašninku pasikalbėti ir tik 
dar kartą pagailėsiu, kad dvasiškoji vyriausybė per mažai te- 
suprato tą „Kristaus kareivį“, tą „aukso širdį“ ir per anksti 
įvarė jį į kapą. Tokių daugiau neveikiai rasi. 

PETRAŠEVIČIAUS IR NELAVICKIO IŠ ŽEIMIŲ 
AGITACIJA 


„Reikia... sugrąžinti tą ramybę, tą religišką dvasią, kuri 
viešpatavo pas mus, kol nebuvo paskirti dabartiniai kunigai. 
Jie, tiktai jie agitavo per porą metų apie atmainymą mūsų 
bažnyčioje lenkiškųjų giesmių; privatiški prašymai nesu- 
minkštino jų darbo toj pakraipoj, nešnekant apie pragumus, 
kurie buvo toj agitacijoj vartojami. Kaipo pasekmė jos buvo 
dviejų sodžių deputacija prie vyskupo, prašanti įvedimo lie- 
tuviškų giedojimų; dabar retkarčiais keletas iš tų sodžių gir- 
tuoklių balsais (!) daro tiktai distrakciją; paskutinę gi nedėlią 
giedojo vienu kartu dviejom kalbom, nes kunigas R., sėdėda- 
mas spaviednyčioje, ragino lietuviškuosius giesmininkus už- 
rėkti; taip kad vos tik neprasidėjo muštynės. Priešingai, kad 
lenkiška giesmė suskamba bažnyčioje, kurioje žmonės ima daly- 
vumą, nes nuo senų laikų yra prie jos pripratę, pakelia abelną 
religišką dvasią, nes chorališkas giedojimas, visos bažnyčios 
išpildomas, duoda maldos šiltumą ir suteikia, kaip inteligen- 
tijai (?), taip ir prasčiokams dvasios pakėlimą. Tai pirmas at- 
žvilgis, dėl ko reikia užlaikyti giedojimą tokį, koks buvo lig 
šiol vartojamas mūsų bažnyčioje, kur visi žmonės supranta (!) 
lenkiškai, o aštuonios okolicos nesupranta (!) lietuviškai. Dar 
yra kita pusė to klausimo: šios dvi tautos suvienytos yra šv. 
krikštu, kaipogi ir krauju, pralietu ties Grūnwaldu prieš vo- 
kiečius, kurie (!) šiandien, turėdami saujelę lietuvių, išleidžia 
visokius laikraštėlius, užpuolančius ir pykinančius; įtekmė ta, 
ant nelaimės, paskutiniame laike įeina į bažnyčią ir yra patu- 
riama kunigų, kurie vietoj lavinimo santarvės, meilės ir go- 
dojimo to, kas nuo senų laikų vartota, įveda nesantarvę. O 
kaip tai yra nepolitiška ir nedora, nes maldos vietoje bažny- 
čia daros arena kažkokios „zašciankų“““ politikos. Bažnytinė 
giesmė, kiekvienam prasčiokui suprantama, kitokią turi įtek- 
mę neg tyli malda, iš knygos skaitoma arba iš atminties kal- 
bama; Žmogus, paragintas prie giedojimo, yra kaipo išsinė- 
ręs iš savęs, kur dūšios susivienija į bendrą Dievo garbę. 

Mes, Žeimių parapijiečiai, nužeminčiausiai prašome palikti 
mūsų bažnyčioj lenkiškus giedojimus; pamokslai paprastai 
būdavo vieną nedėlią lenkiškai, antrą lietuviškai. Nenešioja- 
me širdyje savo nė jokios neapykantos (?) arba tyčiojimos iš 
to, kas buvo ir yra šventu kiekvienai tautai, bet prašome pa- 
godoti praeitę, su kuo žmonių kartos suprato, palikti tai, ką 
turėjome; gyvenome lig šiol santarvėje, nebuvo pas mus at- 
skirio: giedojo bajorai ir žmonės sykiu, nes nemislijo, jog yra 
dvi tauti (?!). Be to, kokia yra garantija, jog įvesta atmaina 
giedojimo kurių ne kurių giesmių lenkiškai, o kitų lietuviš- 
kai, bus užlaikyta ir toliaus; jog už kokią dešimtį metų len- 
kiška kalba nebus visiškai pašalinta (!); ko pavyzdžius turi- 
me kitose parapijose, kaip tai: Šėtos, Pagirių ir t.t. 1865 m. 
administratyviškoji valdžia tyrė, kokia kalba esti pridedamoji 
dievmeldystė Žeimių bažnyčioje; klebonas Tauraševičius ta- 
da atsakė, jog išimttingai lenkiškai. (?) 1884 m. buvo klausimas, 
valdžios padarytas, kokia kalba esti pridedamoji dievmel- 
dystė visoje vyskupystėje; nors mūsų parapija vartojo visa- 
dos (?) tiktai lenkišką kalbą, atsakyme buvome aplenkti, o 
tiktai viena Vandžiogalos parapija iš viso Kauno pavieto bu- 
vo išvardyta kaipo vartojanti lenkišką kalbą. Valdžia nesiki- 
šo į tą, pagodojo tai, kas buvo, o mūsų kunigai savo valia rū- 
pinas tai atmainyti... 

Kazimierz Petraszewicz 
Rudolf Nietawicki“ etc. 


Atsakymas. Apribavimas svarbumo bažnytinių giesmių 
yra teisingas. Taip, labai geistina, kad žmonės kuo daugiausia 
tų giesmių mokėtų ir bažnyčioje giedotų, nes „kas gieda, dvi- 
gubai meldžias“. Užtat, jei ponai „nenešiojate širdyje nė jo- 
kios neapykantos“, jei lietuvišką giedojimą vadinti „girtuok- 
lių giedojimu, darančiu tiktai distrakciją“, nėra „tyčiojimos iš 
to, kas buvo ir yra šventu kiekvienai tautai“, jei tik „aštuo- 
nios okolicos nesupranta lietuviškai“, jei „pamokslai papras- 
tai būdavo vieną nedėlią lietuviškai, antrą lenkiškai“, — tai 

lietuviai, rodos, turi pilniausią tiesą prašyti giedojimo bent 
„kurių ne kurių giesmių - lietuviškai“, be jokio atžvilgio, kas 
atsitiks „už kokią dešimtį metų“. Jei lietuviška dvasia per tai 
sutvirtėtų ir lietuviai galų gale pradėtų „mislyti, jog yra dvi 
tauti“, tai tiktai pasidžiaugti reiktų. Ponai veltui nuduodate 
tokį begalinį prisirišimą prie bažnytinio giedojimo: šiandieną 
kiekvienas piemuo žino, kiek iš „ponų“ į bažnyčią eina, kada 
eina ir ką ten veikia; kiek „giedojimas suteikia inteligentijai 
dvasios pakėlimo“, tasai giedojimas, kurio inteligentija prieš 
sumą ir po Evangelijos kaip svietas svietu niekados neklau- 
sė. „Prasčiokai“ tai kas kita; jie gieda, jie anksti ateina, vėlai 
išeina, ypač dar nepramokę lenkiškai. Užtat jie turi didesnę 
tiesą rūpintis apie lietuvišką giedojimą vardan religijos neg 
jūs apie lenkišką giedojimą vardan „istoriškų tiesų“, kurios, 
laikui bėgant, radikališkai mainos. Jei jums religija terūpėtų, 
nė nepriimtumite pas save lietuviškai kalbančių darbininkų 
arba neštruopuotumite jų puse rublio. Ar nežinote, kas taip 
daro? A? 

Galų gale ypatinga logika: čia sakote, jog pamokslai vi- 
sados buvo pakarčiui lietuviškai ir lenkiškai, čia vėl, kun. 
Tauraševičius atsako, jog parapija vartoja „išimtingai lenkišką“ 
kalbą ir jūs priduriate, jog taip „visados“ buvo!? Kariaujant 
nereikia taip apjakti, kad net logikos nustotumėte. Norite 
gyventi, leiskite ir kitiems gyventi! 


DAUGIAUS ESTETIKOS NUO 
„DIEVDIRBIŲ“! 


Seniai jau metas kunigams atkreipti savo akis ant tų mūsų 
amatninkų, kurie aprūpina mus klumpiais, šaukštais ir... 
Dievo munkomis, Panelės Švenčiausios ir kitų šventųjų neva 
tai paveikslais. Žemaičiuose dirbimas visokių „deivalių“, t.y. 
visokių stovylėlių, pavirto į tikrą ligą - paprotį. Yra tai, tiesa, 

labai senoviškas, stabameldijos laikų siekiantis charakteriškas 
žemaičių privalumas. Kaip stabameldijos laikuose statė jie, 
kame tik išmanė, savo gyvybos ir laimės globėjus, taip ir da- 
bar tebedaro. Žemaičiai juoba godoja stovylėlius, ne patį 
kryžių. Prisižiūrėk savo vežėjui, kad tiksis tau važiuoti per 
Žemaitiją, ypač per telšiškių kraštą; vežėjas neapleis nė vie- 
nos iš šimtais stovinčių pakelėmis koplytėlių nenusiėmęs ke- 
purės ir su didžia godone nepalenkęs galvos; kita koplytėlė 
taip menka, kad vos žymi patvorio dilgynėje; žemaitis ją pa- 
matys ir pasveikins. Tuo tarpu kad keturiais sieksniais aukš- 
tumo kryžius nepritraukia jo akių ir tankiausiai kryžiui nesi- 
klonioja, nors visų pirmu Kristaus paveikslas turi numesti 
nuo galvų kepurę. Žemaičiuose, tikrai pasakius, kryžių ir 
nėra. Kartais stato ilgą stiebą, bet ne dėl to, kad munkelę pri- 
kalti, bet kad būtų kur daugiaus „deivalių“ prilipdyti! Kry- 
žiavones tankiausia deda dvi arba ir tris kaip maskoliai, bet 
munkelės nė vienos; jų vietą užstoja simboliški mediniai 
išdrožti abrozdai: akis, ausis, pirštas trikampyje, kaipo sim- 
bolius Švenčiausios Trejybės privalumų. Jei neturi tokių 
skaptuotų ir nuteptų lentų, žemaitis prikala kryžiavonių vie- 
toje paprastus abrozdėlius po stiklu, o kokį sieksnį nuo že- 
mės dirba koplytėlę, t.y. tokią iš visų keturių kryžiaus šonų 
skrynikę su stiklo durelėmis ir jau ten stato „deivalių“, kiek 
tik išgali, tankiausiai, kiek jo šeimynoje ypatų yra, tiek jų 
vardams atsakančių „petronų“. Žemaitis, nepastatęs kelių 
koplytėlių pakeliais ar kieme, jaučia saužinę neramią ir sap- 
nus tam tikrus sapnuoja. Jei dėl kokio priepuolio žada kryžių 
statyti, tai nežada vieną, bet iš karto du, tris ir penkis. Užtat 
gi kiekviename kieme rasi po dvi, tris tokias fundacijas: kry- 
žių, koplytėlę ir dar kokį stulpą su abrozdu. Nerasi nė vieno 
takelio, paežio, atvalnio, pakelių, kalnelių, kur nebūtų — 
daugiausia - koplytėlių. 

Toksai prisirišimas žmonių prie „dievdirbystės“ per kele- 
tą šimtų metų būtų galėjęs išdirbti tam tikrą skulptūrišką 
nuomonę, skomą, gal ir artizmą, kaip Valakuose! girnakalys- 
tės dalykuose. Tuo tarpu XX amžiaus „deivaliai“ nė per nago 


juodymą nėr artistiškai geresniais neg XV ir dar ankstesnių 
amžių. Kas gi kaltas? Ar mūsiškiai nesugeba? O, ne! dešimti- 
mis atsiranda pašaukti skaptuotojai, kurie nuo piemenystės 
jau drožinėja visokias figūras su minėtinu sugebėjimu. Ale — 
amatninkystės mokyklų nėra, toliaus išvažiuoti - pinigų nėra; 
patys lavintųs, bet pavyzdžių nėra. Kunigai, kurie tai visų 
pirmu privalo veizdėti apie priderystę devocijos dalykų, tuo 
nėkuomet galvos nebuvo užsikimšę. Turi albumus, iliustruo- 
tus laikraščius, bet jų neparodžia tiems, kurie su žibančiomis 
akimis dairos, ką čia išdrožti. Na, ir drožia, prisižiūrėdami į 
žmones ir gyvulius. Tai jau geresniejie; paprastiejie drožikai 
ima paveikslą iš kokio senojo išdirbio, atsidėję drožia iš kar- 
to kaip šaukštų po keliasdešimtis ir paskui ant rinkos tokias 
munkeles kartu su numaliavotu kryželiu parduoda... po 7 
kapeikas! Na, kiek ten artizmo atrasi? 

Kiekvienas žemaitis per visą savo amžių ant „deivalių“ 
išleidžia po kelias dešimtis rublių. Tai jau verta būtų pasirū- 
pinti, kad šitoksai turtas būtų su šiokia tokia estetiška nauda 
išleidžiamas; reikia būtinai kokios tam tikros nors elementa- 
riškos iškalėlės. 

Jei tokios negalima įtaisyti, tai bent vaikiukus, pasergėjus 
šiokią tokią drožimo dovaną, išsiųsti prie geresnio meistro 
altorių, kaip va: Šiauliuose Zagorskis, Kaune Vietreckis ir t.t. 
Ten pabuvę sugrįžtų šiek tiek prisižiūrėję. Mūsų kunigai 
mokina daugybę jaunumenės iš giminių; tankiai globoja ir 
svetimus iš neturtingesniųjų ir nežino, kur juos dėti, kokį 
amatą į rankas duoti, kad savo duoną valgytų. Taigi geriems 
drožikams Žemaičiuose geriausi vieta. Tegul tik kas pasiro- 
dytų su geru darbu, kunigai aną paremtų - netrūktų darbo, 
atsisėdęs kokiame didesniame miestelyje. Už mažas stovylas 
į koplytėlę žemaičiai moka 2-5 rublius. Už tiek galima ir do- 
resnę išdrožti. 

Kunigai ypač turi apie tokius meistrus pasirūpinti ir ne- 
daleisti prasčiokams bile kur ir bile kokius kryžius ir dievu- 
kus statyti; kad apie dievadirbius yra tam tikras paskutinio 
mūsų sinodo dekretas, išreikštas šiais žodžiais: 

„Plurimis in locis per Samogitiam divagantur imperitissi- 
mi sculptores an verius Iconoclastae et Iconomachi, gai proprio 
marte effigies Sanctorum moliuntur, in papyro efformant non 
tam speciem Divorum., guam monstra Lernaea ab omni sacra 
traditione, habitu, gestugue ex toto se abhorrentia, vili autem 
pretio simplicioribus obtrudentes graviter eis imponunt, un- 
de optata pullulat materia multis vicinorum sectariorum ca- 
chinnis. Parochi locorum arguant, increpent tales et confiscent, 
nisi specialem a Nobis produxerint licentiam“. Synodus Dio- 
ecesana Miednicensis A. D. M. D. C. C. LH. Diebus 4, 5 et 6 
septembris celebrata. Vilnae, 1752. Cap. III, $ VI, p. 132, 

Kaip matote, labai išmintingas parėdymas. Kam jį užmiršo, 
kaip ir daugelį kitų išmintingų dalykų? Apie tai jau senoje 
„Apžvalgoje“ p. Adomas Jakštas buvo porą sykių rašęs?. Ale 
viskas pasiliko po senovei. Ant mūsų užmetimo, bene bus čia, 
jog rublis už pašventimą svarbesnis už visas estetikos taisyk- 
ies ir išmintingiausius sinodų parėdymus, mums atsakė, jog 
kariauti su tais „monstra Lernaea“ nėra taip lengva, o klebonų 
pelnas iš pašventinimo jųjų ant metų išneša ne daugiaus kaip 
keliolika - dvidešimtį rublių, kurių lengva išsižadėti. Luokė- 
je, sako, kažkas fundavojo „Nazarenskį““. Išvaizda jo tokia: 
storas medgalis, iš vieno galo nudailintas apskritai; ant to 
stabo išmaliavotas veidas ir raudonas ploščius. Akys visiškai 
apskritos kaip guzikai. Be šiurpulio negalima veizdėti į tą 
baidyklę. Na, padirbo ir. pastatė bažnyčioje priešais kamen- 
doriaus spaviednyčią. Tasai išmetė laukan. Ir ką gi? Parapi- 
jiečiai ko pogromo nepakėlė; vos kunigai benumalšino, leidę 
ant šventoriaus žymioje vietoje pastatyti. Dabar aplink tą 
stovylą keliais bobos eina. Svėdasuose iš sudėtinių pinigų 
padirbo brangų irgi Nazarenskį. Bet V. Jėzus turėjo ketvirtai- 
nišką kaip kultuvė barzdą, nudažytą... žaliai. Klebonas ant 
šventoriaus jo nepriėmė. Fundatoriai pastatė ant kapų ir ten 
kunigas turėjo pašvęsti. Jei nori žemaitį užgauti, išpeik tu jo 
dievukus, kuriais jis girias. 

Vis tai tiesa. Ale mes atmename ir antrąją tiesą: „Gutta 


cavat lapidem non vi, sed saepe cadendo““. 


8. T. Vaižgantas, VI t - 225. 


EUROPĖJIŠKAS IR ŽEMAITIŠKAS 
PFARRCONCURSUS! 


Vokiškame laikraštyje „Theologisch-Praktische Ouartal- 
schrift“* Nr. 1 š. m. ant 237 p. randame sekančią programą? 
konkursinio kunigų egzamino, ant kurio stojo iš geros valios 
aštuoni svietiški kunigai ir vienas zokaninkas. 

I. Ex Theologia Dogmatica. 1. Ouomodo demonstrari potest 
Christum Dominum b. Petro primatum jurisdictionis in uni- 
versam Ecclesiam Catholicam contulisse? 2. Ouaenam sunt 
proprietates gratiae Sanctificantis? 

I. Ex Jure Canonico. 1. Ouid sunt ordines religiosi in genere 
et gualem relationem habent ad Ecclesiam? 2. Oualis est va- 
lor et extensio obedientiae et reverentiae canonicae? 3. Expli- 
catur impedimentum matrimonii, guod dicetur - affinitatis. 

III. Ex Theologia Morali: 1. Scandali notio et divisiones ex- 
ponantur una cum modis, guibus speciale scandali peccatum 
committitur. 2. Duelli perversitas et poenae ecclesiasticae 
contra duellantes statutae declarentur. 3. Ouid dicendum de 
onere restitutionis? 

IV. Aus der Pastoraltheologie. 1. Ueber Zurichtung des Al- 
tares. 2. Wie oft sollen Kinder zu den heiligen Sacramenten 
der Busse u. des Altares gehen? 

Zur predigt auf den 19 Sonntag nach Pfingsten. Vorspruch: 
Math. 22, 12: Amice, guomodo huc intrasti, non habens ves- 
tem nuptialem. Thema: von d. unwuerdigen Communion 
(Einleitung oder Schluss vollstūndig auszuarbeiten. Abhand- 
lung zu skizzieren). 

Zur Katechese. Was ist ein Geluebde? 

V. Paraphrase auf das Evangelium am 3 Sonntag im Advent 
(Jon. 1, 19-28). 

Tai ir viskas. Prisiruošti ant tokio konkursinio egzamino 
nesunkų. Dalykai, gilesniam ištyrimui pavesti, labai intere- 
singi ir aktuališką prasmę turintys; palikti gi gerai valiai sto- 
jančių į lenktynes, neabejotinai pakurstys prie tikrai moksliško 

tyrinėjimo, per kurį aiškiai pasirodys mokslesniejie kunigai, 
labiaus atsakantys šviesesnėms vietoms. Užduotis tų kon- 
kursų jog ir yra - pažinti prašmatniuosius kunigus. 

Sulyginkime tą vokišką konkursą su žemaitiškų. Žemai- 
čių Kunigai irgi turi stoti laiks nuo laiko prieš diecezališ- 
kus egzaminatorius, tik ne iš geros valios, bet priverstinai 
visi, kuriems už poros metų paskirta: jauniejie ir senesnie- 
jie, kamendoriai ir klebonai. Apie konkursą čia ir kalbos 
nėra: 1) dėl to kad tankiai stoja tie, kurie aukščiaus ir taip 
nebepasilips; 2) kad reikalaujama ne mokyto darbo, bet tik 
neužmiršimo plačių vadovėlių, kuriuos vartojo seminarijoje. 
Vietoje tematų brėžtinai užbrėžė egzaminatoriai po pusę 
vadovėlio. Nė magistrai teologijos nestengtų prisiruošti 
vienu sykiu iš daugybės plačiausių traktatų. Štai dėl pavyz- 
džio viena programa. 

I. Ex Theologia Dogmatica. 1. Tractatus de Verbo Incarnato. 
2. Tractatus de Mariologia. 3. Tractatus de Christi Salvatore. 
4. Tractatus de gratia Christi. 5. Tractatus de Ecclesia. 6. Trac- 
tatus de primatu Romani Pontificis. (Tai jau mažne visa dog- 
matika!) 

II. Ex Jure Canonico. 1. Tractatus de Sacramento Matrimo- 
nii. 2. Tractatus de poenis et censuris; de censuris in specie; 
de poenis in specie; de delictis ecclesiasticis. 

III. Ex Theologia Morali. 1. Tractatus de actibus humanis. 
2. Tractatus de Sacramentis in generė et in specie de sacra- 
meto Poenitentiae. 

IV. Caeremoniae. De anno ecclesiastico. 

Liturgica. De caeremoniis Missae. De Votivis. De admini- 
stratione sacramentorum. 

Comparanda in scripto lingua lithuanica Allocutio: 1) ante et 
2) post sacram communionem; Brevis instructio ad populum; 
3) de diebuss Rogationum; 4) de caeremoniis in Dominica 
Palmarum. 

Catechismus. 1. Praecepta Decalogi. 2. Praecepta Ecclesiae. 

V. Ex Scriptura S. 1. Introductio in guattuor Evangelia. 
2. Explicatio hymnorum: „Nunc dimitis“ et „Benedictus“. 

Štai kiek! Kai per daug darbo - paprastai nieko nedirbi; gal 
taip padarys ir Žemaičių kunigai; vietoj paraginimo prie moksliš- 
ko darbo bene bus sutrukdymas ir tų, kurie ką nors dirba? 


LENKIŠKI PELĖSIAI 
ANT LIETUVOS 


- Tad jau ir tau ūkę padavė valdyti? Nu, koks tu esi ūki- 
ninkas? Nė tu matai, kaip žemę išpurena, nė kaip grūdus su- 
daigina, javus brendina ir kulia... Ir apie laukus galvoji, 
kambaryje sėdėdamas... 

Taip, kad jis surūgtų, įkurtuvėse mane laimino vyresnysis 
kaimynas. 

Ūkė, apie kurią, tikra tiesa, nieko iš prityrimo nežinojau, 
visados man baisi buvo, o po tam atviram palaiminimui ir 
visiškai šlykšti pasidarė. Bet ką gi bepadarysi? Negi prisi- 
pažysi... Imu drūtą lazdą - aiškiausį ūkininko valdžios ženk- 
lą, - suraukiu kiek galėdamas nosį, susuku snukį - vėl aiš- 
kiausį sumaningumo ženklą - ir einu „ūkininkuoti“. 

Veikiai pritiriu, jog ansai ant mano nesumaningumo 
krankėjas pats nesumaningas, jei sako mane ūkininkauti ne- 
sugebėsiant. Bežiūrint išdaviau į penkiolika paliepimų: brylių 
man numetusią šaką nugenėti, taką išvarpyti, spragas užkai- 
šioti, nuplyšusias duris prikalti ir t.t., ir t.t., net senis pleni- 
potentas pečiais glamžė, atspėdamas manyje tokį smulkų 
ūkiškąjį sumaningumą, kokio jis, nors ilgai gyvenęs, dar nė 
matyte nematė, nė regėte neregėjo. 

Paskutinė aplankymo vieta buvo tamsus pavietis, arba 
pastogė: durimis į šiaurę, prirūgęs tvaiko nuo jovalo ąsočių, 
apverstų lovių, suskilusių bačkų ir t.t. 

— O toji vietelė kokiam tikslui? — klausiu. 

- Tai ana būtų kaip ir nereikalinga. Bet kad stovi, testovie 
nors nereikalingiems daiktams sumesti... - atsako. 

- Gm... nereikalinga. Kodėl gi nereikalinga? Ūkininkui 
viskas pareina. Kam gi taip apleisti? - misliju sau, įeidamas į 
vidų. Tamsu kaip žydo pirtyje; nė kokios skylelės šviesai įei- 
ti. Trošku, smirda: matyt, retai darinėjama. 

Ilgainiui akys apsiprato, ir aš išvydau gražiai išmargintą 
sieną. 

— O čia kas? - klausiu. 

- Tai pelėjai, pons, taip įsigalėjo patamsyje, - atsako. 

Ant senos tamsios sienos pilki pelėjai buvo taip aiškūs, 
kaip siuviniai ant colūno. Dviejose vietose pelėjai kelmais 
kelmais ant kits kito augo; nuo jų šalin ir aukštyn išsimetė dvi 
šaki, o nuo tų šakų vėl į visas puses ėjo tai drūtesnės, tai lai- 
besnės mazguotos šakelės. 

- Kodėl gi jūs, nenaudėliai, leidžiate pelėjams sieną pūdy- 
ti? —- supykau. 

— Tai ką gi jiems darysi? Įsigalėjo, įsigalėjo ir esti. Šviesoje 
nebūtų... - flegmatiškai teisinas plenipotentas, paausius 
draskydamas. 

- Iškirsti langelius iš pietų ir rytų pusės... Nutrinti pelėjus 
sausai, paskui su karštu vandeniu, paskui su kerosinu... Du- 
ris laikyti atviras grynam kvapui!.. — rėdžiau labai įpykęs, jog 
„tikriejie“ ūkininkai bevelijo visą sieną apipūdyti, neg nors 
tiek vargo pagelbėjimui pakelti. Ir namo parėjau su labai ge- 
ru numanymu apie savo sugebėjimą ūkininkuoti. 

Praėjo kiek laiko. Ūkininkavau... na, kaip Dievas davė: iš 
kišenės. O tuo tarpu važinėjau po Lietuvą krašto pažintų, o 
ką patyriau, ant savo žemlapio žymėjau, ypačiai sulenkintą- 
sias vietas. Neseniai vėl man pasipainiojo tasai suplyšęs 
žemlappalaikis; išvyniojau, apmečiau akim ir net rankas nu- 
kračiau, žemlapį drėbdamas: išvydau ant jo lygiai tokią pat 
figūrą, kaip kitados ant juodos sienos patamsyje, — bjaurią, 
gleivėtą, rūgščiai smirdančią... Du skrituliu, juodai užteptu: 
vienas paneryje, antras panevėžyje; nuo jų aukštyn tiesias 
Neris, šalin - Nevėžis, o po abi jų pusi daugybė mažesnių ir 
didesnių įtapėlių... Tai Liaudė" ir paneriečiai su smulkesnė- 
mis savo atžalomis. Ir plečias tas vortinklis iš pat vidurio 

Lietuvos į visas šalis: mažne mūsų akyse pelėja Lietuvos 
kraštas, o nėr tokio mazgolio, kurs nutrintų ir ištvilkytų! Ke- 
letas nabagų prakalė skylelę į Prūsus, bet argi tiek mums rei- 
kia šviesos išdžiovinimui? Keletas nabagų pačius pelėsius 
knibinėja, bet argi tiek reikia rankų pilnam nugramdymui? Ir 
tie patys trokšta, pakeldami neprikenčiamą srnarvę... 

Ir pikta daros ant tų, ką, akis išversdami, ginas, Lietuvos 
nelenkuoją. Kur, sako, mums lietuvius sulenkinti, nė jokių 
pajėgų neturint? O užmiršta, jog pelėjai kaip ir piktžolės ne- 
sėjami auga, į by kokią žemę šakneles leidžia. Darodymų 
trūksta mums tik dėl io, kad savame krašte mes kaip svetur 
gyvename: nieko apie savo kaimynus nežinome; neg tik tiek, 
ką sveiimiejie mums parodo. 

Pagaliaus ir tie dvasiškiejie mūsų vadovai, prabaščiai, sa- 
vo būrius iš atminties, senovišku būdu gano. Mažne kasmet 
daro sanrašus parapijiečių, bet tie sanrašai (Status animarum)“ 
nė jiems patiems, nė kitiems nieko apie parapiją nepasako, nes 
teturi vienai vienus piikus vardus ir pavardes. Kam vargo- 
nistos kalėdodami vargsta, idant į jų popierius niekas nebe- 

Su juo didesniu pagyrimu prisieina pažymėti statistišką 
krekenaviečių sanrašą, padarytą 1901 m. naujo ir jauno 
klebono, kun. B. B.“ Tame sanraše randame daugybę skyrių. 
Kaip va: 1) vardą ir pavardę šeimininko (gaspadoriaus dū- 
mo); 2) ar ant savo Žemės sėdi, ar ant svetimos, kaipo aren- 
datorius ar pusininkas; 3) jo kilmė: valstietis, miestietis ar 
bajoras; 4) kiek dešimtinių valdo žemės; 5) kiek ypatų jo šei- 
mynos, vyriškųjų ir moteriškųjų; 6) kiek einančių spavied- 
nės, kiek mažų; 7) kokia kalba kalba: lenkiška ar lietuviška; 
8) ar moka skaityti ir rašyti. 

Na, iai kas kita! Tai brangus etnografiškai statistiškas do- 
kumentas, kurio pilnam išaiškinimui reiktų storoką knygelę 
parašyti. Mes tuo tarpu pasinaudokime tuo sanrašu parody- 
mui, kokią įtekmę padarė ant visos grynai lietuviškos para- 
pijos ienkiškoji liaudiečių kalba, gyvenančių pačiame parapi- 
jos pakraštyje. 

Čia gale pridedamiejie skaičiai lenkiškai ir lietuviškai kal- 
bančių Krekenavos parapijoje be jokių komentarų liudys, koks 
pasidarė mišrumas gyventojų visuose beveik sodžiuose, ku- 
rie ne per seniai buvo grynai lietuviški. Koks lenkimas prie 
lenkystės ir pasilenkimas prie jos iš geros valios! 

Šitame sanraše pažymėta: 


Gyvenamųjų vietų 130 
Dūmų 1310 
Dūmų bajorų 213 = 16,34 
2 eK = 28,270 
miestiečių 155 = 11,996 
Žmonių 7053 
" augusiųjų 5140 
"| mažųjų 1913 
"vyriškųjų 3379 
"moteriškųjų 3674 
"skaitančių 3734 
"rašančių ž 1028 
Sulig kitą aprokavimą: 
*' Žmonių lietuviškai tebekalbančių 4463 
| . : pas DAJoBuS“ 128 204 
pas miestiečius 76 
i lenkiškai kalbančių 2703 = 37,74 
į ž " valstiečių 762 


Lenkišką kalbą jau prisisavinę griežtai, be jokios išimties, 
visi bajoriškos kilmės ir visi į miestiečius prisirašę, nors jų 
pavardės grynų gryniausiai lietuviškai skambėtų. Užgyvena 
jie 368 dūmus nuo mažų lig labai didelių, savos šeimynos ir 
rankpelnių skaito dešimtimis, bet kas jau vieną sykį pakliu- 
vo į dvarą, tas jau, sekdamas poną, ir lenkišką kalbą už savą- 
ją pasiskiria ir užsirašo. Išskyrus Gaščiūnų dvaro 69 lietuvius 
kumečius (ant ordinarijos), pas bajorus ir miestiečius 367 
vietose vos 135 ypatos pačių paskutiniųjų tarnų bedrįso už- 
sirašyti lietuvišką kalbą kaipo savo. Be to, ir atskirai nuo 
bajorų ir miestiečių gyvenantys valstiečiai seka kaimynų pa- 
veikslą. Valstiečių, savosios lietuviškos kalbos išsižadėjusių, 

ant greitosios užgriebėme arti 800. Tai patvirtina ir nuošim- 
čių išrokavimas. Bajorai ir miestiečiai užgyvena 28,24 dūmų, 
tad ir ienkiškai kalbančių turėtų būt tiek pat; iš tikro gi tokių 
yra net 37,74. Tad viršum 9,5“ (mažne dešimtoji dalis visų 
gyventojų) valstiečių kalba iau ienkiškai, neskaitant tų, kurie 
poterius tebekaiba lietuviškai, bet šiaip jau štai štai ir griebias 
ienkiškos, kad nors pirštą kyštelėsi; mokėti lenkiškai retas ten 
nemoka, o gerai suprasti visi supranta. 

Štai kokie „ienkai“ lenkišką kalbą už savo namų kalbą 
palaikė: Mataitis, Venckūnas, Gustas, Štarolis, Rūsteika, 
Kručys, Rokuiža, Rudys, Nekrašius, Bistras, Paršutovič, 
Daukša, Adomaitis, Czvonkas, jogminas, Pakinkevič, Račys, 
Moliūnas, Bakas, Daubaras, Stonkus, Giedraitis, Petrulaitis, 
Jurgelaitis, Antonaitis, Vilkauskis, Bobėnas, Juozaitis, Šem- 
belis, Žilvitis, Vizgirdas, Lukša, Mažeika, Survila, Aidžiulis, 
Bimbiras ir t.t., neskaitant tų, kurie suskubo prisisegti lenkišką 
uodegą -vič, -ski ir taip, svetimomis plunksnomis apsikaišę, 
nuduoda liaudiečius. 

Stebėtina, kaip lietuviai Panevėžio pavieto į rytus nuo 
geižies kelio, palankūs prie sveiimos kalbos! Tegu tik kunigą 
ar šiaip jau kokį žiponuctį patirs, mėgstantį nelietuviškai 
kalbėti, neapsirikę ano lietuviškai nebeprakaibys. Kad tiktai 
bažnyčia nors metus trejus lenkišką kalbą užprotegavotų, 
drąsiai dar pusė tebekalbančių lietuviškai paliautų kaibėję. 
Štai dėl ko ir dvarponiai - liachomanai vis balsiau ima reika- 
lauti, idant pamoksiai lenkiškai būtų sakomi ne tik Liaudėje, 
bet ir kaimynuose. 


SKAIČIAI LENKIŠKAI 
IR LIETUVIŠKAI KALBANČIŲ 


Krekenavės parapijoje, Pan. p“ 


Len. Liet. Len. Liet. 

rekenavū, miest. 201 344 Petryškiai, v. 5 5 
Rabikiai, s. 5 16 Preibėl,s. 16 40 
Radviliškis, s. " 109  Preibė II 2i 35 

Jetėliškiai 16 
Užbaliai (Vitartiškiai) " 
Daugeliškiai, s. 1 
Palinkūviai : 
Papaičiai, s. 14 
Bulbinava, v. 4 
Stukai 4 
Skilviėniai 6 
Vanagynė 5 
Žibartoniai, s. Žž 
Liūbičis, dv. 12 
Bortkūnai, ok. 121 
Padvarnifūkai 7 
Vaiktūnai, pal. 11 
Pabaliai 1 

Žagūniai, s. 36 
Kurgūlai, ok. 20 
Lipniškiai 5 
Pėmpiai (ruskių sod) 16 
Paskaisčiai 43 
Pociūnai 11 
Macktūniai 52 
Bartašiūnai 15 
Kušleikiai 24 
Baimžčiniai,s.ir d. 51 
Gaščiūnai, d. 18 
Vilkai 40) 
Paliaūdžiai 7 
Taugindičiai, s. 47 
Noreikiai 52 
Arimaičiai 37 
Miciūnai 121 
Temeličniai, d. 14 
Afdrikai 28 
Anėpolis 11 
Bėobiniškiai 70 


Biužnėvas 
Kaūpriai 
Targaučyzna 
Orėliai, s. 
Baibėūkai, s. 
Vėjžlaukiai 
Pabiržiai, s. ir d. 
Mazgiai, s. 
Vadaktai (filija) 
Padvarninkai 
Taūginai 
Šinkėriai 
Buivydai 
Levaniškiai 
Tabėliska, des. 
Vilkija 
Skrypiškiai 
Želniškiai, s. 
Mėjoriškiai 
Butrimėčniai, s. 
Pužvė 
Simėniškiai 
Žemantiškiai 
Raukūtiškiai 
Dembava 
Švenčiūliškis 
Čebežavas 
Naujasodis 
Gudžiunėliai, s. 
Rabikiai 


(Šišliėčiai) Šiliškiai 


ŠveAtupiai 
Juozapavas 
Beržytė 
Viržoniai 


Viržoniai 
Stirnfnė, v. 
Kapynė (Būčiškis) 
Akmėnė 
Karėiviškės d. 
Balčiūnai 
Rūdė, v. 
Vinčliai 
Mėšliai 
Raičiėniai, d. 
Valmoniškės, d. 
Slabada 
Vejerūvas 
Petryškiai, s. 
Miškyniai 
Rėdai 
Tuciunėliai, s. 
Juciūnai, s. 
Grinkai 
Lapkalnis (Rūrinė) 
Šambaličniai 
(-liGniškiai) 
Mučiunai 
Totėriškiai 
Glitėnai 
Pasodėlė, s. 
Skintynė 


Švenčiūliškis 
Gringaliai 
Pilipūščiai 
Židėliai ir 
Vyskupiškiai 
Karbūnka 
Dembava 
Slabada 
Ūžliaušiai 
Antanapolis 
Sabėniai 
Deveikiškiai 


Lipariškiai, pal. 


Žaibgalė, pal. 
Dūkinė, v. 
Kumpiai, pal. 
Mingeličniai 
Slabadi 


Linkaučius, d. 


Jasnagūrka 


Levanardaūvas, d. 


Rimkiškiai 
Dauboraičiai 
Rudėliai, ok. 
Gankėliai, s. 


Iš viso: 


PER 1904 METUS 


54 138 
54 11 
49 6 
9 87 

2 11 
15 21 
57 197 
2 111 
9 2 
30 25 
"20 
4 3 
5 25 

Ę 7 
14 " 
12 111 
2 25 
57 39 
8 29 
9 59 
6 1 
36 Č 
54 15 
28 Ę 
2703 4463 


„Tėvynės Sargas“ eis, kaip ėjęs, jei Rusijoje spaudos nesu- 
lauksime. Negalima ir vilties turėti: iš viso ko matos, jog 
Rusijos valdžia, tankiai paskelbdama apie savo norą duoti 

lietuviams galų gale spaudą, yra tik tušti vyliai dėl atitrauki- 
mo mūsų atidos nuo užsienio. Bus, kaip ir kada Dievas duos, 
o mes rankų nuleisti neprivalome. Todėl sukruskite iš naujo, 
rašėjai ir dovanų davėjai: dar nelaimėta pirmutinioji ir pa- 
matinė mūsų tiesa — laisvė rašyto žodžio! Ką išsvajosime 
svajodami? Ant rytdienos darbą atidėdami, galime visą amžių 
su gerais norais pragyventi, o kad numirsime, tik pragaras 
mūsų paminklus teturės: mūsų gerais norais sau aslą išsi- 
grįs. Norai, nors geriausi, tuščias dalykas; duokit šen darbą, 
nors mažiausį! Gaivinkite mokslus istorijos, matematikos, 
gamtos. Parodykite, kaip apsireiškia jūsų neramūs protai; se- 
kite, kaip gyvena mūsų tamsūs sanbroliai - ūkininkai, ir kaip 
su jais elgias prastų žmonių jodytojai, kaip ukmergiškiai sa- 
ko; parodykite paveikslėliuose aukštumą žmogaus šlovės, kad 
pasigvieštų žemumą nešlovės, kas nusigrįžtų, —- kas kiek mo- 
ka ir gali: iš to krausis mūsų tautiškas turtas. Kertamies su 
nevidonais* lietuvystės, o jie mums teisingai prikaišioja: tai 
bent dirbtumėte, ką ant tuščio plepate! Žodžiais tik pajudi- 
name, o darbais patrauksime. Užtat knygų, knygų ir laikraš- 
čių kuo daugiausia į Lietuvą! Spausdiniai — tai mūsų galybė: 
šviečia mus pačius, neramina ruskius, nenorinčius mums 
tautiškos šviesos, o užgniaužti neištesiančius, godonę išver- 
žia iš lenkų - kaimynų, kurie papratę yra mus niekinti. 

„Tėvynės Sargą“ ištiko sunkus likimas: neprilankūs jam 
galingieji žmonės išardė jo redakciją, darbininkus išblaškė į 
tolimus kraštus, jų ištikimybę sumažino, gražojimais šelpėjus 
nubaidė!. Bet lietuvių sodiečių balsai šaukia: tik duokite, tik 
duokite - mums praverčia, mes juo pasidrąsiname, mes jam 
per aštuonerius metus skųstis papratome, mes, jo ilgai negau- 
dami, pasilgstame! Gražūs ir reikalingi yra ir kiti laikraščiai, 
kaip štai „Kryžius““, bet šalip „Tėvynės Sargo“ dar gražesnis, 
nes jie kits kitą dapildo: tikėjimiškų dalykų prideda „Sargui“, 
o gauna saują druskos ir paprastąsias Žinias apie žmogaus 
vargšo sielavartus ir paskyrimą. 


* neprieteliais. 

Lietuviai — apšviestieji ir turtingesnieji! „Sargas“ eis iš 
vieno su „Kryžiumi“, nors atskirą katras sau kūną turės. Jūsų 
darbas ir pašalpa atras bendrą vietą, o jūs privalote tuodu 
abudu laikraščiu, idant kits kitą, kaip sakėme, dapildytų, 
traukti iš už sienos ir platinti tarp tųjų, kuriems yra paskirti. 

Duos „Tėvynės Sargas“ ir sekančiuose 1904 m. po tris 
lakštus spaudos viename sąsiuve. Paskesnieji redaktoriai ne- 
suprato, kam dera „neslepiamoji“ dalis: ten buvo kitados tal- 
pinami visi moksliškieji ir literatiškieji dalykėliai, nieko neer- 
zinančio turinio, idant, atplėšus nuo šiurkščiosios dalies, 
drąsiaus galėtų ilgesniam laikui sulaikyti. Dėl keblumo ant- 
roji dalis nebebus atskirai numeruojama. 

Turės kiekvienas „T. S.“ sansiuvas: 1. Įžengiamąjį straips- 
nį apie bendrus tautiškus reikalus, 2. Pasakojimus, 3. Eiles, 
4. Moksliškus straipsnius ir ant galo 5. Žinias: a) apie mokyklų 
dalykus, b) apie valsčių dalykus, c) įvairias ir d) politiškas. 
Žinios turės būti ne per plačiai surašytos. 


AMERIKIEČIŲ PAŠALPA 


- Su a. a. vyskupu Valančiumi visados būdavo daug kal- 
bos su daugeliu pertraukimų, - pasakojo mano pusbrolis: — 
Vieną sykį mums bešnekant apie lietuviškas katalikiškas 
knygas („Mokslą Rymo katalikų“" jau rankose turėjau), kyla 
už lango netikėtas ergelys - verksmingas kaulijimas. Vysku- 
pas krūptelėjo, atsidarė stalčiuką, pasiėmė saujelę varinių ir 
nekantriai išbėrė pro langą. 

- Et, paskudztwo!* - pridūrė susiraukdamas. 

Kas gi nežino vyskupo Motiejaus mielaširdingo duosnu- 
mo, kaip bado metuose šimtus penėjo ir dengė? Aš ir tai Ži- 
nojau, jog daugumas tiesiog melžė jį vardan neturto, niekados 
nepasikakindami. Tačiaus šitas prie pašalpos „paskudztwos“ 
pridėjimas visados man buvo nemalonus. Krikščioniškai 

galvojant, dalinėjimas išmaldų vien tik dėl nusikratymo, vien 
tik, kad palangėmis nekaulytų, nustoja doriškos savo vertybės. 

Mažne tokio įspūdžio datyriau, gavęs žinoti, jog ir ameri- 
kiečiai - lietuviai su atžagaria ranka pernai doleriais parėmė 
„Tėvynės sargą“. Visi žino, jogei „T. S.“ business — intereso 
nedirba, ir nuo pat pradžios ir lig pat šiai dienai iš dovanų 
gyvena. Septynerius metus šelpus vieniems lietuviams, ne 
sarmata buvo paprašyti, kad pašelptų ir kiti lietuviai, kad ir 
taip tolimi, kaip amerikiečiai, nes ir jų sanbroliai liko tėvy- 
nėje ir šviesos reikalauja, o iš Amerikos jų neaprūpinsi. Juo 
nemaloniaus buvo išgirsti apie nekantravimą ant įkyrių ko- 
lektorių, ujimą ir rėkimą ant „T. 5.“, kad jo „gyvasties prilai- 
kymas yra tik nuduotas“, kad neišeina kas mėnuo, nes „nėra 
keblesnio dalyko, kaip kad vieno numerio reikia laukti du 
mėnesiu“, kad visi rašėjai nuo jo atsitraukė, laikraštis tik ve- 
getuoja ir t.t. 

Ką reiškia pasakymas: „Prilaikymas yra tik nuduotas?“ Sta- 
čiai imant, tai reiškia, jog paskutinieji laikraščio rėdytojai 
darbą savo atliko: et — bet, by tiktai atstumti numerį ir nuo 
amerikiečių dolerius gauti, t.y. reiškia amerikiečiams gerai 
žinomą humbugą", kurio likusieji sargiečiai išmoko. 

Mano perdėtiniams pasirūpinus, nuo dvejų metų nebepri- 
guliu prie prilaikytojų „T. S.“ gyvasties*; juo drąsiaus galiu, 
nuošaliai stovėdamas, užstoti paskesniuosius. Stačiai sakau: 
nesisekta amerikiečiams pramanyti žodį „nuduotas“ apriba- 
vimui darbo likusiųjų sargiečių, kurie tikrai padarė, ką tiktai 
galėjo, ir už tatai jiems vien tik pagyrimas jų geros valios te- 
priguli. Jei trūko išgalių, tai tokių, kurių doleriais neužlopy- 
si: trūko sistematiškai dirbančių, trūko laiko tam, ant kurio 
galvos viskas suvirto, trūko... et! 

Tačiaus, jei tame laike buvo pritrūkę darbininkų, tai tas at- 
sitikimas turi tik paraginti amerikiečius prie prilaikymo nors 
šiokio tokio laikraščio, kol pereis krizis ir senieji vėl sugrįš, 
nes atsitraukusieji jug neišmirė. Argi tad būtų geriaus buvę, 
kad ir dabartiniai „nudavėjai“ (sic!) prilaikymo būtų šalin pa- 
sitraukę ir leidę laikraščiui visiškai užgesti? Ne! Ačiū jiems ir 

pašalpai iš Amerikos, „T. $.“ gyveno, lietuviams apsiblausti 
neduodamas ir tai šį, tai tą prie darbo ragindamas, o tasai tar- 
pas jo gyvenimo tikrai vertas yra anų paaukautų dolerių. 

Imkime gi tą išpeiktą ir paniekintą turinį. Tai rašydamas, 
turiu prieš save tik aštuonis numerius penkiose knygelėse. 
Aprokavęs matau, jog turi 23 lakštus spaudos, t.y. tetrūksta 
vieno sulig prižadėjimą, bet tolimesnieji NNr. stori, kaip gir- 
dėtis, ir tai atlygins. Pačiame turinyje šalip gausiausių žinių 
iš Lietuvos, surašytų vis taip, kad kiekviena šiundytų lietuvį 
apsidairyti (svarbumą tokio būdo sutaisymo žinių pripažįsta 
ir kiti Prūsų laikraščiai), kaip ant delno parodo jam reikalus, 
kurių silpnai apsišvietęs iš gudriai išgalvoto straipsnio ne- 
supras: šalip tų, sakau, žinių randame tokius straipsnius, kaip 
Dzidorių Dumbrės „Maskoliai nori nuo lietuvių žemę atim- 
ti“, „Kuo pabaidyti maskolius?“; Šiaudų Kūlio „Tiesos įsta- 
tymai ir tikėjimo užkentimas“, „Pamokslas ant laidotuvių a. a. 
v. Baranausko ir kitos biografiškos apie jį žinios“, „Apie 
Leono pop. jubiliejų“; K. S. „Lietuviškos kilmės žodžiai finų 
kalboje“; „Apie nelaimingas pasekmes girtybės ir vartojimo 
degtinės“; „Sunaudojamosios draugijos“; Žalios Rūtos „Ke- 
lionė į Beuroną ir Tyrolių“; Šatrijos Raganos „Apie tėvynę“; 
Vaišganto vaizdeliai „Tiktai niekam nesakyk!“ (sceniškas), 
„Paskutinį kartą“ (monologas), „Anūkas“, „Myldė“. Daugu- 
mas patogių eilių Balandžio, Margalio, Dagilėlio, Teisybai- 
čio, Vaidelės ir kt. O kame — Raseinių Magdė, Kirtinas, N., 
Žemaitė? etc., etc? 

Ar tas turinys reiškia vegetavimą? Tebūnie ir taip. Paklau- 
siu gi nuo savęs: kurs laikraštis Prūsų Lietuvoje „gyvena“? 
Žinodamas visų redakcijų pinigišką išteklių, sandarbininkų 
vaisingumą, platintojų energiją, galiu pasakyti, jog visi laik- 
raščiai tuo tik laiku gyvena. O ir iš amerikiečių laikraščių, nors 
liuosiai rėdomų, kelintasis gali pasidžiaugti, jog visais plau- 
čiais kvėpuoja? Dieve brangus! Kiek tai jie pe'ų ir visokių 
pablaškų turi sužėbėti, kad tik klusnūs paskirtame laike pas 
prenumeratorius nuvykti!.. Tad apie visus lietuviškus laik- 
raščius anglai ar vokiečiai gali pažymėti vardu vos tik vege- 

tuojančiųjų; dėl mūsų gi, lietuvių, yra tai gyvenimas, ir jis bus 
toksai, kol mūsų atmosfera nepasitaisys: kad vasarių gyven- 
tojams dera citrinos, tai šiaurės gyventojams — tik samanos, 
bet ir jos laporių gyvastį prilaiko, ir jos neniekinamos. 

Reguliariškas išėjimas Prūsų laikraščių žinomas, svarbus 
dalykas, bet visgi ne tiek, kad už nereguliariškumą net ant 
smerties juos vesti. Ir tame dalyke reikia turėti atžvilgis į san- 
lygas. Kas kraštas, tai kitokie prigimties ir žmonių gyvenimo 
apsireiškimai. Europoje tarpūs yra kasdieniniai laikraščiai, 
Lenkuose - nedėliniai, Rusijoje - mėnesiniai, o mes tegalime 
turėti - „fliegende Blūtter““, nes mūsų spausdinius reguliuoja 
ne tiek redaktoriai, kiek patsai Dievas irjo Apveizda: nėr snie- 
go, nesugavo pasienio tarnai -— turi tankiaus; pasnigo ar kita 
priežastis atsitiko — lauk ne „du mėnesiu“, bet pusę metų. Su- 
laukę užtat nežiūrime, kokiuo mėnesiu sansiuvas pažymėtas, 
bet kas parašyta; lietuviškos žinios ir raštai dėl mūsų nesens- 
ta, nes „dienos rūpesčiais“ lietuviškieji laikraščiai nei neužsi- 
ima. Paimkite, padėkime, numerius „Žinyčios“ ar „Kryžiaus“: 
argi ne vis tiek pat, ar jie pažymėti sausio mėnesio ar liepos? 
Perkame juos ir po 3-4 metų ir dar brangiaus mokame. 

Tą nereguliariškumą lietuviškųjų laikraščių Prūsuose aš 
seniai skelbiu kaipo sistemą, o ne jeibę: redaktorius, laiko 
nesuvaržytas, geresnę medžiagą surinktų ir geriaus ją sutai- 
sytų neg laiko prispirtas, o skaitytojams - by knygelė. Iš kalno 
užsimokančių visi Prūsų laikraščiai turi taip juokingai maža, 
jog nė į skaitlių nėra ko jų imti. Ant galo iš eilės statomieji 
numeriai ir jiems gali nurodyti užtektinai skaitlių sansiuvų ir 
spausdintų lakštų. 

Taip tatai, broliai amerikiečiai! turėkite atžvilgį į mūsų 
sanlygas ir savo mastu mūsų nemastuokite! Kas jaučia savo 
širdyje gerą norą, ir toli būdamas, būti naudingu tėvynėje li- 
kusiems broliams, tas teduodie į rinkliavą pagal galės kasmet, 
kaip duoda europiečiai. Daug ir nenorime: jei Dievas laimins, 
ir patys šiek tiek susigraibysime. Nelaimė, kad mūsų užma- 
nymų vis daugiau neg ištesėjimo: kitaip nereiktų prie toli- 
mesniųjų rankos tiesti. 

BEVARDŽIŲ RAŠTŲ (ANONIMŲ) 
UŽPLŪDIMAS 


Lenkiškieji laikraščiai skundžiasi ant užplūdimo daugybės 
bevardžių raštpalaikių, popiergalių, vadinamų atsišaukimais, 
pranešimais, pakvietimais, paprastais laiškais ir kitaip. Turi- 
nys jų — tai drąsus drabstymas purvais ant laikraščių ir tų 
ypatų, kurios „pažemių darbininkams“ dėl ko nors nepatinka. 
Tam tikslui teisybės nereikia: galią iš adatos vežimą priskal- 
dyti, galią išreikštas mislis perkreipti, galią darbui kitokias 
intencijas pakišti, by tik atitraukti draugiją nuo nužvelgtos 
ypatos. Tas tikrai „žydiškas drąsumas“ tvoti jau gulintį, vyti 
bėgantį, šaudyti iš už kerčios, pažemiais pasiknisti, turintis 
ne visuomenės gera, bet ypatišką neapykantą, įsikerėjęs ne 
tiktai tarp kokių niekadarbių, mėgstančių vandenį drumsti ir 
sudrumstame žuvį gaudyti (tai labai pigi, lengva ir pelninga 
pramonystė), bet ir tarp tų, kurie save už tautos išrinktuosius 
laiko, tarp apšviestūnų. 

Tai nereiškia doriško sveikumo, doriško tų apšviestūnų 
išsilavinimo. Sviedimas iš tolo purvinu raštu, bjauriojančiu 
žmonių šlovę, argi geresnis už užpuolimą tamsiame vakare 
su peiliu rankose? Visokių pasaulėje yra „kavalierių“, bet nuo 
šitų siuntinėtojų „atsišaukimų“ taip, sako, apkalbomis oras 
pasmirdęs, taip troškus ir sunkus pasidaręs, kad, rodos, glei- 
vėti sušiundijimo nuodų pelėsiai, žemas dūšias beėsdami, į 
visą draugijos nuomonę varvėti pradėję. 

Galų gale pritrūkę kantrybės; nedrąsus drąsumas saiką 
perėjęs, reikią tas oras prakuopti, piktžoles išravėti - nuplėšti 
nuo veidmainių slapukų ličyna, su kuria jiems taip gera. Kiek- 
vienas doras žmogus privaląs pirštais badyti tuos bevardžius 
karžygius (žiūrėk „Gazeta Handlowa“, „Ogniwo“! ir kt.). 

Tarp lenkų tą darbavimos būdą praplatino tik paskuti- 
niuosiuose laikuose vis labiaus nerimstantys žydeliai. 

Bet ir per vis dažniau regime apsireiškimus to paties dar- 
bavimos būdo, prasidėjusio nuo padarymo prie „Varpo“ ir 

„Ūkininko“ redakcijos kasos ir komiteto spausdinimui ir lip- 
dymui atsišaukimų. Nešlovingo ir negražaus, kaip Lenkuose, 
tikslo anoji redakcija, žinoma, neturėjo; anaiptol, išspaudė ir 
išplatino keletą labai išmintingų išaiškinimų paniekintų mū- 
sų tiesų; bet kiti atsišaukimai - garsūs šaudymai iš Prūsų į 
Petrapilę ir į Lietuvos ruskius dėl ieškojimo kažkokių per 
plačių ir lietuviams nesuprentamų politiškų tiesų, padarė 
lietuviams dvejopą skriaudą: 1) sukėlė prieš juos, kaip jau 
nebe sykį buvo „Tėvynės Sarge“ pažymėta, policiją ir žanda- 
rus, davė jiems dideliausią progą šaukti prieš sugrąžinimą 
spaudos (tai tikra tiesa!); 2) sudemoralizavo pačius lietuvius, 
pamokydami juos, jog, bevardžių ličyna užsidėjus, galima ir 
į artimesnius kaimynus taip pat drąsiai šaudyti. 

Atsirado išklejuoti iškoneveikimai iš pradžios kurių ne 
kurių kunigų, kaip tai Šiauliuose, Suvalkiečiuose ir kitur, o 
paskui, kaip mums praneša, tas pats būdas tapo suvartotas 
dėl atkeršijimo ir žymesniems ypatoms: palivarkų ekono- 
mams ir net mergaitėms! 

Rašėjai ir lipdytojai šitų bjaurybių, paslėpę savo vardus, 
paslepia ir visą paprastą žmonišką švelnumą ir padorybę. Už 
menkus vaidus su tirščiausių purvu sumaišo, o kalbą vartoja 
tokią, kokios nė miesto žulikai nevartoja, tepdami visokius 
niekus ant tvorų. Tokie žodžiai ne tiktai parašyti, bet ir nie- 
kam negirdžiant ištarti jau gyva sarmata. Ir slepiamės, jog iš- 
manymas skaityti, rašyti ir net proklamacijas lipdyti ne su- 
mažina, bet padidina prigimtą tamsuolių šiurkštumą. 

Broliai prasčiokai! jei dar nesuprantate, kaip bjaurus, vo- 
dingas ir pažeminantis dalykas yra pasaloms kandimas arba 
iš už sąsparos mušimas, tai perskaitykite keletą žemiaus se- 
kančių paveikslėlių iš tikro mūsų gyvenimo! 

Prasčiokų vartojimą taip nešlovingų pragumų dėl atkerši- 
jimo teisiname neužtektinu protišku ir dorišku jų išsilavini- 
mu. Bet kuo gali išteisinti tokį pat dorą darbą žmonių ap- 
šviestų? Negut tik dorišku jų nesveikumu, mažu dorišku iš- 
silavinimu. Ale tai būtų labai liūdni dalykai! Jei žmogus, 
kildamas apšvietime, nekyla lygiai ir dorybėje, tai tiesiog 


-4i. 


taisos į „kavalierius aštrių peilių“: mokslas — tai peilis; juo 
didesnis, juo skaudesnę žaizdą padaro. Greičiaus aiškinkime 
nesusipratimus tebesišviečiančių. Jaunuoliai tankiausia ge- 
raširdžiai; nelaimė, kad, lengvamaniais, karščiuoliais tebe- 
būdami, viską pasaulėje norėtų saviškai išversti ir tai tuojau. 
Jiems nepatinkamos ypatos tiesiog neturi tiesos gyventi. Jau- 
nuoliai, visą „Ūkininką“ pripildydami šmeižimais ypatų, gal 
nė nesapnuoja, kiek blogo padaro, o gero — nė kiek. Bet kad 
parašo į laikraštį, ir tasai pritardamas priima, tai kartu pri- 
ima ir dorišką užtat atsakymą ant savęs, ir žmogus Žinai, 
prie ko turėti pretenziją ir ką kaltinti. 

Blogiaus, kad grynus anonimus rašytus ar hektografuotus 
išplatina. Keletą metų atgal Liepojuje atrasta kopija rašto ant 
J. M. Žemaičių vyskupo; susekta ir kieno tai buvo darbas, — 
buvusiojo klieriko, o paskui studento; tiktai apie tat užtylė- 
ta, nors paskui buvo spėjama ant visai nekaltos ypatos. Štai 
šįruden pas kuriuos ne kuriuos kunigus paštu su Rygos ke- 
lio štempeliu vėl atėjo panašūs blazgotijimai ant J. M. Žemai- 
čių vyskupo ir ant daugumos kunigų“. Matyt, ir Jo Mylista 
tokiuos raštus apturi, jei skundžiasi ant kerštų „vieno kunigo, 
kurį vyskupas iš vienos vietos į kitą mėto, o geresnės neduo- 
da“. Baisus tai yra aptarimas! Kiek jis širdies susigriaužimo 
gali nekaltam padaryti! Ir šito rašto dirbėjus esame susekę ir 
vėl tylėsime, kol viskas žodžiais pasibaigia. Bet matydami 
nekalto nuskriaudimą, turėsime galų gale pirštu nurodyti, jog 
tai ne kunigų, bet su kunigais susigiminiavusių ir dėl to daug 
žinančių darbas. 

Ponai „apšviestūnai“ ar dar „tebesišviečiantieji“! Sarmata 
dėliotis slapukų ličyna ir net iš Rygos šaudyti, žinant, kad 
neklius atgal! Argi be šiandieną anonimai yra paniekinti, su- 
mindžioti kartu su pačiais rašytojais! Išmintingesnieji guber- 
natoriai, kaip tai laikraščiuose skaitėme, pirmame savo pra- 
kalbėjime rūpinos pažymėti, jog bevardžiams pranešimams 
netikės; maža to: su policija ieškos iš už tvoros šaudančių, 

* Kochani Bracia! Szanując stan biskupi dužo razy upominališmy nišų: 
pa Žmujdzi etc. (sic!)? 

savo pavardės pasirašyti nedrįstančių. Ale tokių perdėtinių 
nedaug. Mažne visi ypatiškus užgauliavimus ima į širdį, jų 
neužmiršta ir rūpinas atkeršyti. Neseniai kard. Koppas į ka- 
linį įsodino visai nekaltą kunigą (tai paskui pasirodė, tikram- 
jam kaltininkui prisipažinus). Kodėl gi ir kiti ir kitur negali 
taip pat padaryti? O kame bebus teisybė? Geriaus jau rašyki- 
te į „Ūkininką“: ten jiems vieta seniai sutaisyta... 


KAUNO ŪKININKŲ DRAUGIJAI, susidedančiai iš vienų tik 
dvarponių, teisingai buvo daromi užmetinėjimai, jogei susi- 
tvėrė ir darbuojas dėl naudos vienos tiktai Lietuvos luomos, 
dvarponių, o valstiečius po senovei šalyje palieka. Tačiaus 
Draugija, pati labiaus išsilavindama ir sutvirtėdama, vis pla- 
čiaus kečia ribas savo darbavimos. Įtaisymas krautuvių ūkiš- 
kųjų padargų, mėšlų ir sėklių Kėdainiuose, Panevėžyje ir Ro- 
kiškyje, nors visų pirmu dėl savo pelno buvo padarytas, vienok 
nepasilieka ir be smulkių ūkininkų naudos, nes smarkiai pra- 
platino vartojimą kurių ne kurių ūkiškųjų mašinų (darynių), 
ypačiai - gelžinių plūgų, nes palengvino jų įgijimą. 

Įtaisymas pavietinių komitetų Ukmergėje, Zarasuose bus 
antras nuopelnas Draugijos, nes, arčiaus su sodiečiais susi- 
durdami, komitetai lengviaus galės, jei norės, mokinti tam- 
suolius protingos laukdirbystės. Šis tas, kaip pamatysime, jau 
ir nurodyta aniems. 

Sodininkystės draugija vos tik perniai rudenį teužsiėmė ir 
dar su niekuo nepasirodė. Bet tikėkimės, neužilgo pasirodysiant. 

20 d. spalių mėn. 1903 m. Draugija nusiuntė į Departamentą 
laukdirbystės viešpatystės turtų du nauju užmanymu, apie 
katruos nevodys mums žinojus. Vienas - apie platinimą tarp 
sodiečių žolių sėjimo; antras — apie skirstymą sodžių į vie- 
nasėdžius, arba kolonijas, apie ką nebe sykį jau buvome rašę. 
Štai kaip tuos dalykus Draugija paaiškino Departamentui!. 

P. S. Ką Departamentas ant to atsakys, pažiūrėsime. Rei- 
kia trokšti, kad išklausytų, nes taip gyvendami, kaip lig šiol 
gyvenome, pražūsime. 

NELEISKITE GI MERGAIČIŲ 
Į VYRŲ MOKYKLA! 


Sekės mums pažinti vieną šviesią, šiandien jau vaikuotą 
sodietę, kitkart ėjusią porą metų į vyrišką valsčiaus mokyk- 
lą. Štai ką ji mums nupasakojo, ar verta mergaitėms į vyrų 
mokyklą eiti. 

„Prityrusios“ balsas. Dubą, arba, kaip žemaičiai sako, butą, 
mano tėvai pačiame miestelyje turėjo ir draugavos gražiai su 
visa miestelio diduomene: su valsčiaus raštininku, kurs ne- 
seniai iš mokytojų raštininku buvo tapęs; su jaunu valsčiaus 
mokytoju, kurs neseniai buvo savo seminariją baigęs; su 
apykaimės felčeriu ir su žydų miestiečių storasta. Raštininkas 
ir mokytojas buvo, žinoma, gryni ruskiai; felčeris, nors kata- 
likas, bet, gilumoje Minsko gubernijos gimęs, vienų peterių 
rusiškai tenekalbėjo; šiaip jau niekuo nuo ruskių nesiskyrė; 
miestiečių storasta irgi katalikas ir lietuvis iš čia pat, bet, kai- 
po „mokintas“, seniai jau nuo savo brolių, žemę dirbančių, 
atsiskyręs, į tokiuos niekus išvirto, jog iš tikro tik žydams 
tarnauti bederėjo; namie su savaisiais jis lenkiškai kalbėjos. 

Felčeris ir storasta turėjo po dvi dukteri nuo 10-13 metų; 
aš tiek pat; nagi ir susibičiuoliavome nemenkiaus už savo tė- 
vus. Iš pradžių vieni juokai buvo klausytis, kaip aš - lietu- 
vaitė, felčeriukės - ruskiukės, o storasčiukės — lenkės manė- 
mės viena kitą suprasti: buvo tikras Babelio bokšto statymas; 
taip tas kalbų mišinys, žargonas, ir pasiliko: aš neaiškiai ga- 
lėjau lenkišką kalbą atskirti nuo rusiškosios; felčeriukės — 
lenkiškos nuo lietuviškosios. 

Tai girdėdamas, raštininkas vieną kartą nebteko kantrybės; 
gausiai į grindžių vidų nusispjovęs, suriko: 

- Reikia gi, po velnių, šitos šarkos ko nors vieno išmokinti! — 
ir tiesiog liepė mokytojui visas į berniokų mokyklą užrašyti. 

Priešintis nebuvo kam: kad mokinti, tai mokinti! Nekaš- 
tuoja nieko, o namie bus tyliaus. Na, ir pradėjome vaikščioti 
prie berniokų. 

Iš pradžių nežinojome, kur dėtis: taip mums tarp bernio- 
kų nejauku buvo, kaip nelyginant nuogam tarp apsidariusių. 
Jie taip pat suvaržytais jautės. Bet veikiai iš nedrąsių pavirto 
į tikrą smalą: keikinimams, pešiojimams, pravardžiavimams, 
išjuokimams nebuvo galo. Daug reikėjo mums kantrybės, o 
vakarais ir ašarų. Kad ne mokytojas, būtume neištvėrusios ir 
išbėgusios. 

Susisodino jis mus ant pirmojo suolo, čia pat prie savo 
staliuko ir tik tykojo, kaip vanagas vištos, drįstančio įkyrėti. 
Pagavęs sauvalininką, taip nemielaširdingai plaštakomis per 
skruostus iš abiejų pusių tašė, jog galų gale berniokai ir aki- 
mis į mūsų pusę dėbtelėti nebedrįso. Gavome viršų, tik ne 
ramumą: už piktų jų akių ir šnibždėjimos tarp savęs ir iš 
žvalgymos į mūsų pusę numanėme, jog jų pradėta neapkęsti 
mūsų. Ale tiek jau to. Už šiokią ne tokią ramybę visgi buvo- 
me mokytojui dėkingos be skirto, be galo. Su pilnu įtikėjimu 
glaudėmės už jo, kaip už neapgalimo mūro; jis vėlgi nė su kuo 
taip švelniai neapseidavo, kaip su mumis ir taip prijaukino, 
kad pradėjome kaip už savąjį laikyti, nėmaž nebebijojome. 
Prietelystė tarp mūsų aiškiai buvo matyti: kad pasakojo visai 
mokyklai, maloniai šypsodamas, vien mums į akis težiūrėjo, 
o mes - jam į akis. Kad vaikščiojo, o vaikščioti mokėjo labai 
lengviai, mažus ūselius vien sukiodamas, mes vien tik jį aki- 
mis sekėme, tarp savęs kumšėdamos ir į mokytoją su daug 
reiškiančia mina mirkčiodamos. 

Ant to mums pusė laiko išeidavo, tad per pirmą žiemą 
nedaug ko tepramokome, negut tik plepėti maskoliškai ir taip 
tarp savęs kalba susilyginome. 

Mokytojas buvo jaunutis, vos 25 metus teužgavęs. Mėgė 
pasauvaliuoti, pašokti, kad kame armonija griežė. Be to, bu- 
vo tikrai nebjaurus maskoliukas... Pas mus jis tankiai per va- 
sarą lankydavos, man ranką lygiai su augusiais spausdavo, 
nemaž mano didystę pakeldamas: aš ir iš tikro jau tariaus 
nebemaža besanti, nors vos tik 14 metų teturėjau. Tad nedy- 
vai, kad mokytojas man labai patiko, jo atsilankymai rodės 
per reti ir laukte laukiau, kuomet vėl pradėsime pas mokyto- 
ją kas dieną vaikščioti. 

Vos tik apskelbė pradžią mokslo, pirmoji nubėgusi užsi- 
rašiau, bet antriejie metai nebebuvo pavedūs į pirmuosius. To 
felčerio jau nebebuvo mūsų miestelyje, vyresnioji storasčiu- 
kė nusisamdė į dvarą už auklę, beliko man viena trimis me- 
tais jaunesnė storasčiukė, su kuria, kaipo su daug mažesne, 
mislimis dalytis man buvo nebepadoru, ir trys naujos žydel- 
kėlės, kurių nė aš, nė mokytojas, matyt, nemėgėme. Senoji 
prietelystė tarp mokytojo ir mūsų visų penkių pasiliko tik tarp 
mokytojo ir manęs: jis į mane bepradėm šypsodamas žiūrė- 
jos, aš į aną, bet kumšėtis nebebuvo su kuo, ir man darės 
liūdna. Mokintis nesinorėjo, nors buvau pajemni: kada norė- 
jau įtikti, viską be vargo dariau, o mokytojas žodžių stigo 
mane prieš visus išgirti. Tada man labai gerai darės ant šir- 
dies, nes mano didystė augo. 

Bet geriausia buvo skaitliuojant. Užduos mokytojas už- 
duotę ir per mano petį, truputį prisiglausdamas, į mano dar- 
bą žiūri, o man taip gera, skaitliuoju, kaip karščiuodama ir 
dyvus darau sumaningumu. Tokių lekcijų lauktinai laukiau, 
o jos ir iš tikro tankesnės pradėjo būti; kartais rodydamas, 
būdavo, mokytojas ir šalip atsisėda, drąsiai mane toliau nu- 
stumdamas... Tik neilgai taip truko. 

Po kokių trejeto mėnesių, kaip tik mokytojas, būdavo, 
paprastu būdu manęs prisišlies, pikš man kaktoje kažkas ir 
pasileidžia: rašau, nebegalvodama, klausau, nebesuprasda- 
ma. Po valandai imu drebėti ir verkti. Jis mane ima maldyti, 
glostyti, glamonėti: man dar prasčiaus darosi ir gaunu nelai- 
ku namo bėgti. 

Mano veidelis pasidarė nebegražus, paakiai pamėlynavo, 
susitraukiau, nuliūdau. Tai matydami, tėvai ėmė nerimti, ir 
po Kalėdoms, kad reikėjo vėl pradėti mokslą, pasišnibždėjo, 
pasišnibždėjo ir pasakė mane jau nebemažą esant, pačiai 
kraitis krauti esąs laikas, o aš dar nė austi gerų daiktų nemo- 
kanti; tadgi mokintis laiko nebebūsią, nes linų ir vilnų verpti 
prisiėmę pundais. Nusigandau neapsakomai. Iš pradžių pra- 
šiaus, nuduodama šaltumą; paskui verkdama, už ką susi- 
griebiau nuo motinos į kuprą ir buvau pro duris išgrūsta, o 

paskui mane ir visos maskoliškos knygos tapo išdrėbtos, kad 
tuojau parneščiau. 

Ašaras visu keliu rydama, nuboginau tuos šaltinius „ap- 
švietos ir mokslo“ ir gailiai pasiguodžiau ant savo nelaimės, 
kaip „mokslo trokštu“, o man neduoda ir t.t. Nabagas net 
pašokėjo išgirdęs. „Kak? Čto? Gluposti!! tokią „mokslią“ 
mergaitę nuo knygos atitraukti! Tuoj bėgu patsai tėvų per- 
kalbėtų“... — ir, mane numaldęs, išmielavęs, nubėgo. Ką jis 
ten sakė, ką jam tėvai sakė, aš to nežinau, nes apie tai dau- 
giaus kalbos niekados nebebuvo. Gana to, kad gražus ruske- 
lis daugiaus pas mus nebeatsilankė. 

Ko aš tada nebepermislijau kuodelį pešiodama, šniurkš- 
čiodama ir su pasiilgimu pro langus dairydamos, vienas Dievas 
težino. Bet kad visgi tebebuvau pusmergėlė, veikiai viskas iš 
galvos išdulkėjo. Ir šiandien Dievuliui tebedėkavoju už tėvų 
išmintį ir jų širdies jautrumą. Mokytojas gal ir nebuvo page- 
dęs vaikiukas, kas jį žino, bet ką vedum metai ir antri būtų 
atnešę? Gal mano mergišką nešlovę, o gal ir burliokystę... 

Kaip aš dabar viską permisliju, tai net pyktis man ima, iš- 
girdus sakant tai, kas čia blogo leisti mergaitę pas vyrišką 
„Mokintis“? Aš jau prityriau, kas tai yra „pas vyrišką mokin- 
tis“ ir, jei mano mergaitės paaugs, be reikalo jų neraminsiu: 
arba į namus mokytoją moteriškę nusisamdysiu, arba, jei iš- 
siteksiu, stačiai į pensiją“ atiduosiu, o tų valsčiaus mokyklų 
kad mano akys nematytų. 

P. S. O ką, lietuviai? Ar ir jūs lauksite, kol „nepritirsite“ 
blėdingumo mergaičių mokymos vyrų mokykloje? Bene reik- 
tų pasinaudoti svetimais prityrimais, tai pigiaus, ir neleisti, o 
leidžiant tuojau atsiimti? Ne tik reikia, bet priešingai darant, 
nusidedi prieš paprastą dorybę, reikia spaviedotis, o kunigai 

Ojūs, kunigai, lankantys mokyklas: argi jums bereikia sa- 
kyti, jogei jūsų yra dalykas perskirti vaikus ir užklausiantiems 
drąsiai atsakyti: „Esu priešingas mišram vaikų mokinimui!“, 
nes tai nebe naujyna, klausimas seniai aiškiai išrištas. Kaip 
visoje pasaulėje yra dviejų rūšių mokyklos: vienos vieniems 

vyriškiemsiems mokyti, kitos vienoms moteriškomsioms 
mokyti, taip ir Lietuvoje su bendra mokykla neapseisi. Ilgas 
priešinimos lietuvių bendrai mokyklai vienok gana parodo 
lietuvių daugumą jos blėdingumą suprantant. Kad nebebus 
papiktinimo ir ištvirkinimo mūsų mergaičių, beliks mums 
išrišti klausimas: ką gi lietuvių mergaitėms duos, kad ir gry- 
nai moteriškoje mokykloje, pravoslaviškai rusiški moksio 
šaltiniai? Prie ko mokslą galės pritaikinti? Kokia, vienu žo- 
džių sakant, bus praktiška io vertybė? To klausimo išrišimui 
atviras laikraštis: kas prityręs, galvojąs ir žinąs, tenetingi pa- 
kelti balsą vardan mūsų draugijos sveikatos. 


LIETUVIAI, NEAPSIGAUKITE! 
ŠITA KNINGELĖ - TAI KATEKIZMAS, 
NE ELEMENTORIUS! 


Katekizinas yra tai trumpas, lengvas supratimui tikybos 
mokslas; eleinentorium gi vadiname pradžią mokslo skaityti 
druką ir rankos raštą. Todėl katekizmas tik tiems tedera, ku- 
Tie jau yra tiek pramokę skaityti ant elemenioriaus, kad jau 
lengvai gali suprasti, ką kningelė sako. Nuo katekizmo ne- 
reikalaukite, kad jisai išmokytų ius skaityti, nes tai eiemen- 
toriaus darbas, tikro elementoriaus. Koksai gi elementorius 
yra tikras ir koksai — netikras? Tikras, arba geras, elemento- 
rius yra tasai, kurs pirmiaus rūpinas kuo lengviausiu būdu 
išrodyti, kaip Žmogaus tarsniai, arba balsai, yra pažymiami 
ant popieriaus lapo (tie balsų ženklai vadinas literomis arba 
raidėmis); paskui, kaip iš tų ženklų, arba literų, susikrauna 
cieli žodžiai ant popieriaus valig to, kaip iš balsų kraunas 
žodžiai iūpose; dar toliaus, kaip iš žodžių susikrauna cieli 
sakiniai, reiškiantys, ką rašėjas tų žodžių mislijo ir norėjo 
pasakyti skaitančiam. Todė: jei skaitantis nesuprato, kas čia 
parašyta, jisai nemoka skaityti, nors mokėtų atskirus žodžius 

perskaityti. Aišku, kad ėinus mokyties rašto, reikia varginti 
ne tiktai akis ir liežuvį, bet dar labiaus reikia sukti galvą, 
kad kiekvieną dalykėlį parmanytumi: kas čia ir dėl ko taip? 

Mokymas skaityti druką anti katekizmo neverčia sukti 
galvą, nes skaitantis jau iš kaino žino, kas iš to išeis: daug 
katekizmo dalykų žinome dar nei nematę druko; todėl eie- 
imentorius, iš katekizmo padirbtas, yra netikras elementorius, 
negeras, ir jūs tokių nereikaiaukite, nepirkite, nes ir keletą 
skatikų išmesite, ir kas reikia, išmintingo pamokinimo gražiai, 
išmintingai skaityti neįgysite. Taip skaityti, kaip skaito dau- 
gumas iš jūsų, žinoma, gali per didelį vargą pramokyti, bet 
kam dera toks mokslas, kad vieną litaniją moka skaityti, o 
antros nemoka? Kningą į bažnyčią nešas beveik kiekvienas 
lietuvis, o kiek iš jų tikrai mokančių skaityti taip, kad ir pat- 
sai suprastų, kas parašyta, ir kitiems į ausis įdėtų gyvus žo- 
džius? Mažai tokių tėra, o kaltas neatitinkantis mokinimo 
būdas iš negerų elementorių. Visų mokytojų, augintojų yra 
pripažintu už geriausius elementoriai su paveikslėliais, su 
nežinomais pasakojimais, kuriuos paskaičius tuojaus reikia 
mėginti, ar mokėsi kitam pasakyti, ką dasižinojai iš kninge- 
tės. jūs, prasčiokai, reikalaukite elementoriaus, sustatyto p. A. 
iš B.!, arba kitų panašių su abrozdėliais; šitąjį gi katekizmą 
pirkite, kad reiks jums vaikus pramokyti religijos, kad to ku- 
nigai reikalaus. Jūs gi, dirbėjai elementorių, paliaukite manę, 
kad vienu šūviu gal du zuikiu nušauti, tai yra, kad mokyda- 
mi skaityti ant katekizmo, išmokysite vienkart ir rašto, ir re- 
ligijos! Kad žmogus mokos skaityti, tai visą savo atidę turi 
įtempęs ant priderančio suvartojimo ženklų, neįsistebėdamas 
į Žodžių prasmę; o kad išmoksta visą atidę įtempti į sekimą 
žodžių prasmės, tai jau nebereikia eiementoriaus. Pati sąžinė 
neleidžia katekizmą išduoti už eiementorių. „Pone Vaišgan- 
tai, - sako man vienas iš prekėjų kningomis, - tamstos Kate- 
kizmas yra taip geras, kad nespėtume ių pristatyti, jei tik 
pridėtumi prie jo „didžiąsias literas“. - „Broluži> atsakiau, - 
ta kningelė ne dėl gešefto išleidžiama; kam jos reiks, tasai 
pirks; per apgavystę gi įkaišioti žmonėms, įkalbant, jog tai 

elementorius, nes yra lakštelis su „didžiosiomis literomis“, 
nešlovinga ir nenaudinga. Mums išpuola žmones mokyti, o 
ne kvailinti; gerus, atitinkančius rankvedėlius žmonėms duoti, 
o ne kvalčyvus. Jei žmonės to reikalauja, tai per neišmany- 
mą: Mums neprivalu patvirtinti juos tame neišmanyme, bet 
pertikrinti, kad tai neišmanymas; kad kas prašys gero ele- 
mentoriaus, turėkime duoti gerą, tikrą elementorių; kas pra- 
šys gero katekizmo, duokime šitą kningelę“. 

Ant galo katekizmai yra išleidžiami ne tiek dėl žmonių, 
kiek dėl kunigų, kuriems išpuola žmones mokyti. Jie tatai 
tesprendžia, kurių katekizmų turėsis mokydami, kuriuos dėl 
to reikia parakvijonims įgyti. Mes patariame kunigams turė- 
ties šito vieno katekizmėlio, idant žmonėms nedarytumėme 
keblumo, o sau juo didesnio vargo. Dabar kiekvienam ku- 
nigui kiekvienoje vietoje priseina vis iš pradžios pradėti 
mokymą, jei nenori klausyti teisinimos: nemoku, bo anas 
kunigėlis ne taip klausdavo! „Trumpasis kun. Filochowskio 
katekizmas“, visoje beveik Lenkijoje pripažintas už dieceza- 
lišką“, ir Lietuvoje už visus labiaus prasiplatinęs; dėl to pa- 
tariame jį priimti visiems. Jei kurie dalykai bus pataisytini, 
taigi ir pataisysime, kaip štai dabartiniame išleidime patai- 
sėme tą, kas tūlus mokytojus piktino. Tik atsiliepkite, ko jam 
trūksta? 

Apie reikalą rūpestingai mokyti vaikus ir jaunus žmones 
katekizmo nėra ko ir kalbėti: aiškus permanymas savo tiky- 
bos dalykų - tai tvirtinė, nuo kurios atšoks visos neprietelių 
vylyčios. Nesiskųskime per daug ant suvaržymo mokyklų: 
dargi turime bažnyčią, kur per kiaurus metus gali jaunūme- 
nė rinkties kunigo klausytų. Kol leisime vaikus prie šv. spa- 
viednės, o augusiuos prie šliūbo, priverskime juos ne tiktai 
iškalbėti „prisakymus“ be rikliaus, bet ir išmanyti apie kal- 
bamus dalykus. Savo kaštu kiekvienam katechetui išpuola 
įgyti po kokią 1000 egzempliorių ir aprūpinti reikalaujan- 
čius, tai nors iš dalies atpirks savo nepaslenkimą mokyti. 

ŪKIŠKIEJIE PAŠNEKESIAI 


1. APIE DIRVŲ ŪKĖS DALYKUS 


Blogi metai! Kitkart, atmenu, buvo reikalauta, kad kas 
sudėtų tautišką lietuvišką giesmę, t.y. tokią, kuri savo gražu- 
mu ir reikšmės gilumu juo visiems prie širdies pritiktų. O aš 
sakiau ir sakysiu: ant niekų darbas! bendrai numylėtą gies- 
mę tepagimdys koks bendras vargas ir rūpestis. Taip, rodos, 
ir išsipildė. Tautiškos giesmės medžiaga, tiesa, dar nesusi- 
mastavo, tebėra nesusitvarkiusi; bet priegaidą prie kiekvieno 
tos būsiančiosios giesmės punkto jau nuo keliolikos metų 
mūsų žmonės gieda. Jos gaida kaip senovės giesmynuose: 


Elogi metai, blogi metai, 
Blogi metai yr šįmet, — 
Bus blogesniai kitąmet! (Daug kartų) 


Ta priegaida girdžiasi lygiai po Aukštaičių dūmynes, ar jos 
būtų su saklyčiomis, ar be saklyčių; lygiai po ertas Žemaičių 
trobas; lygiai po didžiažemių aukštadvarius. Patsai gi giesmės 
turinys šitaip išrodo: „Bepigu buvo kitą kartą! Ganyklų — ik 
valiai, žolės — sulig juostai, žirnikai ant karklų vyniojos... ja- 
vai derėjo ir buvo brangūs... linai po šešis rublius... O dabar: 
ant pado ganos ne karvės, bet gyvakarai... sėja vos pusę be- 
išduoda, ir tie pigūs... su linais nebeverta nė vargti: nuo dar- 
bo ir dulkių džiovą gauni, o pardavęs kolytoje naudos neuž- 
čiumpi“... ir toliau labai daug punktų. 

Ir eina ta giesmė su savo priegaida palei svietą, visaip 
žmonių širdis judindama: liuosiejie, nusiminę ir vilties geres- 
nių laikų nustoję, sjpauna ant žemės, tos motinos-penėtojos 
gal kokio šimto mūsų sentėvių eilių! be gailystos pameta ant 
svetimų rankų senovines savo tėviškes, neretai ir karšančius 
savo gimdytojus, - ir švilpia su vėju į tąjį kraštą, kur, anot vo- 
kiečių dangaus (rojaus), alaus ežerai, dešrų skardys...' 

Negailiu žemės, kur gimiau, augau, 

Nebaisios marių kelionės; 

Bet man pagailo: namie neliko 

Nieks, kas būt vertas malonės... 
(Vyturys) 


Kiti nesitraukia nuo vargo: jiems ne taip lengva pasiskirti su 
bočių kapais ir savo kiemeliu, kur lizdą jau susikrovė, patelę 
vedė ir vaikučių susilaukė. Susipainioję, kaip tai sakant, tė- 
vynišku tinklu, jie nė sapne nesapnuoja apie gyvenimą be tė- 
viškės, be žemės. Bet ir liuosesnių daugumas neturi gana 
drąsos pertraukti dvasišką savo ryšį su tėvyne; lieka namie, 
pasidrąsindami tuo, jog ir Lietuva gal nepaskučiausioji pa- 
saulėje vieta, jei ir čia kas metą ateina šimtai visokių duonos 
ieškotojų: perkmainių, amatninkų ir kitų. Matyt, visur taip pat 
žmonėms rodos: ten gera, kur mūsų nėra. Jie tebejaučia tą 
prigimtą tiesą: namai namučiai, norint po smilga; drąsiai to- 
dėl ant savo pečių ima gyvenimo naštą ir kantriai ją velka, 
nemokėdami pasilengvinti. Neverkdami tų vėjavaikių, kurie ir 
mūsų neverkia, su šventu pagavimu laiminame šiuosius. O, 
kaipgi norėtųsi sutvirtinti juos nors vienu šviesos spinduliu, 
palengvinti jiems gyvenimo vargą nors ant vieno prakaito 
lašo, idant nepristigtų vilties geresnio padėjimo, idant su- 
prastų, jog gyvenimo sunkumas ne tiek nuo vietos prastumo 
priguli, kiek nuo neišmanymo, kaip geriaus pasinaudoti ir 
esamaisiais tėvyniškais dalykais. 

Ištemptinasis ūkininkavimas. Kaipgi dabar blogų laikų tik- 
tas lietuvis verčiasi? Lengviai supratęs, jog, viskam atpigus, 
privalo viso ko daugiaus turėti, t.y. daugiaus sėti, su įnirti- 
mu ėmė plėšti ariamąsias savo dirvas: rauti krūmokšlius, 
draskyti ganyklas, nuarinėti visus antvalnius ir pievokšlius. 
Tempias, vadinasi, į visas šalis, kad tik būtų plačiaus gyven- 
ti, t.y. kad tik daugiaus vietos užimti. Tokį ūkininkavimo 
būdą aš vadinu ištemptinuoju (ekstensyvišku). Taip ūkinin- 
kaudami, mūsiškiai susilaukia menkų ir vis menkesnių pa- 
sekmių. Iš prityrimo jau žino, jog šiejie blogi jiems metai gali 

virsti tik į dar blogesnius, nes, dirvoms neinant geryn, iš kurgi 
imsis didesnis gerumas? 

Įtemptinasis ūkininkavimas. Negut tik nenoriąs nebesu- 
pranta dirvos našumą prigulint ne nuo jos didumo, bet nuo 
jos gerumo. Iš to kyla reikalas prasimanyti visiškai adver- 
nišką apsėjimą su savo ūke. Jei ūkės ištempimas - niekai, tai 
reikia jį įtempti; tik pasilieka klausimas, kaip? O atsakymo 
lig šiol neturėjo. Tame gi tarpe apšviestųjų viešpatysčių ūki- 
ninkai jau seniai atsakė, su ūke reikią apsieiti taip pat, kaip 
su karve: duok jai, tai duos ir tau; juo daugiau duosi, juo 
daugiau atsiimsi... Ūkės įtempimas todėl nėra baisus daly- 
kas, nes nereiškia jos nuplėšimą iš vieno karto, kad paskui 
nieko nebeliktų; bet tik jos atganymą, atgaivelėjimą, kad pati 
be sunkumo išgalėtų daugiaus duoti. Tokį ūkininkavimo bū- 
dą aš vadinu įtemptinuoju (intensyvišku). Prie jo priguli: 
geresnis su naujosiomis pagerintomis padarynėmis žemės 
išdirbimas; vaismainiškoji daugialaukė, vietoje trilaukės; ūkė 
su žolių sėjimu; tręšimas su išmislingais mėšlais, išmislingas 
žemės drėkinimas; pievų taisymas; veislinių gyvulių laiky- 
mas, pieno ūkė ir daug kitų būdų. 

Ypač šitie sprenžininiai draskytojai yra tikra didelio ir ma- 
žo ūkininko geradėjystė. Apart ravėjimo piktažolių, kurių 
kitaip niekaip neišnaikinsi, draskytojas tokį dar turi svarumą, 
jogei visą žemės purenimo būdą atmaino. Kaip mes vasaro- 
jui žemę taisome. Pavasarį, jei lytingas, šlapiai žemę suaria- 
me ir ilgiems metams ją sugadiname: žemė, ypač tvirtesnioji, 
susmenga, sudžiūsta; laibos kaip plaukeliai gyslelės, per ku- 
rias drėgmė iš apačios viršun kyla, užranka, ir žemė gyžta 
šimteriopą skriaudą ūkininkui darydama. Jei pavasaris sau- 
sas, kad imame arti, akėti, vėl arti ir t.t., tai žemę į uostomąją 
taboką paverčiame, kad net vėjas nešioja. Į tuos sausus pele- 
nus įbėrę grūdų, stebiamės, kodėl jie po dvi nedėli stovi ne- 
sudygę. Kaipgi dygs, kad, drėgmės neturėdami, išbrinkti 
negali? 

Branginkime dėlto drėgmę! Kad ūkininkas numanytų visą 
pavasarinės drėgmės verčią, tai, kad sumanytų, savo kailiniais 

žemę apklotų, kad tik susilaikytų nuo garavimo. Kaipgi ga- 
lime atitikti tam tikrą vidutinį arimo laiką? Ne pavasarį, ka- 
da laikas, nežiūrėdamas į pagadą, spiria berti grūdus: šalta- 
balta; bet rudenį, kada ilgiaus liuoso laiko. Suark pavasarį 
visas savo dirvas: tegerie apatinioji žemė orą ir jo drėgmę; 
tepelėjie žaliais pelėsėliais, kurie padaro ypatingą šviežios 
žemės kvapą: jie žemę taip pat užraugia, kaip mielės alų ar- 
ba vandenį, ir sutaiso vaisingumą. Ateis pavasaris, peršliau- 
ši su draskytoju, — ir berk grūdus: negaiši ant orės, nepasivė- 
luosi su sėja, kad ir lietūs būtų iš pradžios gaišinę, ir tavo 
laukai gulėtų slesniose vietose. 

Viską sėk kuo anksčiausia! Gerai žmonės sako: anksti pasė- 
jęs, anksti apsivedęs, nesigriauši; arba: mesk avižas į purvą, 
grius iš dirvos. Rugius, pūrus sėk tuoj po pirmajai Žolinei“, 
kad turėtų laiko įsigalėti, drūtesnės šaknis suleisti, storai su- 
želti, nes tik toksai želmuo besniegių mūsų žiemų šalčio ne- 
boja; tvirtesnių šaknių ir ledai, slesnesniose vietose sustoję, 
neiššutina. Vasarojų skubyk sėti, kaip tik į dirvą su ekėčio- 
mis įeini, nes negalime pragaišinti nė vienos šiltos pavasario 
dienos: mūsų krašte javai dėl pilno priėjimo reikalauja 90 šil- 
tų dienų, o tiek šaltose mūsų vasarose vos vos priskaitysi, la- 
bai tankiai ir nepriskaitysi, kaip štai pernai, šalnai jau apie 
antrąją Žolinę“ užkandus, vėlyvųjų žirnių plokios ir pasiliko 
plokščiomis, o iš vėlyvųjų avižų lekes tepakūlo. Taip visą ar- 
ba pusę naudos prakišo. 

Ne tiesa, ką kurie ne kurie mandragalviai rudeninę orę 
ir ankstyvą sėją peikia. Girdėjau sakant: miežiams iš rudens 
suaręs, stigsi vieno grūdo; miežius sėk, tik rugiams iš- 
plaukus, nes sulig bevarpių rugių stiebų ir miežiai užaugs 
bevarpiai. Ne tiesa, nes turiu priešingą pavyzdį. Mano kai- 
mynas dvarponis neturi įvedęs naujosios pagerintosios 
daugialaukės ūkės: ūkininkauja ant keturių laukų, vasarojų 
sėdamas ant vasarojaus, ko mūsiškiai taip labai bijo. Ir ką 
gi? Rugius tesėdamas ant mėšlo, o paskui du metu vasaro- 
jų į tas rugienas berdamas, iš antrojo vasarojaus turi mie- 
žių 12-13 grūdą; avižų 10-12; žirnių 15. Tiesa, žemė gera. 

Bet ir kaimynų tokia pat, o jie ir iš pirmojo vasarojaus tris 
dalis to teturi. O priežastis ta, kad dvarponis už visus 
anksčiau pasėja avižas ir tuojau po avižų miežius, nė kiek 
ant rugių išvaizdos neatsižvelgdamas; po miežių tuojau 
žirnius arba ir kartu. O pasėti gali, iš rudens laukus išgy- 
venęs; grūdai, drėgmėje išbrinkę, veikiai daigą išleidžia, 
barzdele apželia ir laiku sužaliuoja, nes ūkininkas, žinoda- 
mas tą tiesą: pavasario laike adyną su sėjimu sugaišti — rublį 
prakišti, viena, anot to, ranka žemę kiloja, antra tuojau grū- 
dą beria; drėgmės nepragaišinęs, ir šilimos nepragaišina, 
užtat ir pribrendina kaip reikiant. 

NB. Mašina kulti miežiai tankiai mažiau dygsta, o sėlyklas iš jų 
pelėja. Tai pritirta, tik daugumas kaltina pačius grūdus, o ne 
jų kūlimą. Tuo gi tarpu, visa nelaimė, kad mašina buvo per 
ankštai sustatyta miežių kūlimui, ir grūdai susižeidė: vieni 
per pusę perskilo, kitų galai nutrūko ar gymys (daigas) be 
luobos liko. Visi tie necieliejie grūdai nė dirvoje, nė sėlykle 
nedygs: dirvos želmenį padarys retą, o sėlyklą pripūdys. 
Necieliems grūdams nuo cielųjų atskirti dar neišmislyta nė 
jokia padarynė. Reikia būti atsargiems, ypač nežinomus mie- 
žius perkant. 

Vis tai dalykai per aiškūs, tik savo galva viso to neperre- 
gėsi, jei niekas ant mislies neužves. O kas gi už viską dau- 
giaus naudingų dalykų žmogui primena? 

Ūkiškosios knygelės! Kitose kalbose jų yra labai daug; gerą- 
sias ir mes prisisavinome, 0 ir gauti, dėkui Dievui, nebėra 
vargo, by tik būtų noras. Skaitykite, broliai, skaitykite kny- 
geles ir laikraščius! Ten patys atrasite tūkstančius jums rei- 
kalingų įspėjimų. Knygose turtiškas jūsų išganymas. Nebe tie 
laikai, kada tamsuoliai didžiavosi prieš mėginančius iš kny- 
gų ūkininkauti; dabar knygų niekintojai patys ant savęs 
kvailystės ir juokingumo žymę užsideda. 

Šitame rašyme paduodamas berods nemaža žinių šiupinį, 
aš tikėjaus tik jus pasmalstinsiąs, idant rodžiaus ieškotume 
platesnio išaiškinimo tų dalykų, kuriuos aš trumpame 
straipsnyje vos vos palytėti tegaliu. 

2. APIE DARŽŲ ŪKĖS DALYKUS 


Apkaupimo verčia. Bulbos, burokai vadinasi apkaupiamo- 
siomis daržovėmis dėl to, kad jos reikia per vasarą kelis kar- 
tus aparti ar apkasti su tam tikromis užlenktomis kaponėlė- 
mis, arba kauptukais. Vienok retas težino, ko yra vertas šitas 
apkaupimas. 

Aš turiu šiokį prityrimą. Bulbas sodindamas, krečiu tiek 
mėšlo, kiek nė vienam javui nesikrečia; paskui apariu dukart, 
kad žolės neapniktų, ir gaunu rudenyje pusėtinai didelių 
bulbų -5 bulbą. Kaimynai sako, tai gerai esą, nes mūsų krašte, 
girdi, daug daug 6-7 bulbą tegauni; jeigut gi esti apyprastės, 
tai gana ir trijų. Tame tarpe kaimynas, beturtis senelis, nė 
mėšlo neturėdamas, kad pasisodina kur bulbų, visuomet turi 
10-12 bulbą, ko niekur negirdėta. Priežastį tirdamas, gavau 
žinoti, jogei jisai per kiaurą vasarą aplink savo pasėlį kūpri- 
nėja ir kasinėjas. Na, tai kas, kad kasinėjas? Ogi tas, kad ap- 
kasinėjimas taip pat naudingas dalykas, kaip ir mėšlas. 

Viena ūkiškoji vokiečių mokykla, kokių pas juos labai daug, 
padarė šiokį ištyrimą. Vienodą žemės plotą lygiai apkrėtė 
mėšlu, užsodino tos pačios veislės burokais ir padalijo į tris 
dalis. Pirmąjį lauką apkaupė du kartu, kaip paprastai yra vi- 
sur daroma; antrą lauką apkaupė 4 kartus, o tretįiį šešis per 
vasarą. Rudenį kiekvienas pirmojo lauko ektaras (toks jau že- 
mės plotas) davė po 820-1040 centnarų burokų (centnaras = 
100 svarų); kiekvienas keturis kartus apkauptojo lauko ekta- 
ras davė po 1440-1780 centnarų, o šešis kartus apkauptojo, 
sunku įtikėti, — po 2000-24000, t.y. daugiaus neg dukart tiek. 
Ūkiškiejie laikraščiai rašė, jog tokio vaisiaus susilaukti tegali- 
ma, apsčiai sėjant pirktinuosius mėšlus. 

Matai gi vo: žinok gi tu žmogus, kuomet tavo darbas la- 
biaus užsimoka! Pinigų mėšlo pirkimui neišduodamas, ne per 
sunkiu savo darbu gali tą patį padaryti, reikia tiktai netingė- 
ti. Be to, jei sodini bulbų ar burokų dešimtiną ir du kartu te- 
apkaupi, sodink pusę dešimtino, apkaupk 4-5, o ne, tai ir 6 
kartus ir turėsi tą patį, pusę laukelio kitam kam sulaikęs. 

Žeminėms blusoms panaikinti labai gerų esama baltųjų 
smilčių. Žeminėmis biusomis vadinasi tokie juodi vabaliukai, 
kurie, ant ežių atsiradę, naikina ropių, ridikėlių ir kopūstų 
augmenis. Tam tikslui ežias, kur sužėlo tie augmenys, apiberia 
per pirštą baltuoju smėliu: vabaliukai, bijodamies, kad ant 
šviesaus pado paukščiai jų nepamatytų, tuojau šalin išsinešins. 

Jurginai ir kiti žolynai labai mėgia drėgmę. Kad užperniai 
jurginai taip neapsakomai tarpiai augo ir žydėjo, perniai ar- 
ba sušalo su pirmaisiais pumpuriais, arba vos tik sumenkė- 
jusius žiedus tebeleidžia. Ir kitų žolynų perniai tas teturėjo, 
kas laistyti netingėjo. 


3. APIE SODNŲ ŪKĖS DALYKUS 


Gal kitas nusijuoks, perskaitęs vardus: daržų, sodnų ūkė. 
Argi galima ūke, ūkininkavimu pavadinti tai, kas tik dėl savo 
paguodos vaisoma? O! ir dar kaip! Daržai arti miesto — tai 
geriaus neg valakai žemės. O sodnai vieno tik Zarasų pavieto 
(Kauno g.) į Rusiją stato dvidešimiąją dalį visos imperijos 
obuolių ir kriaušių. Petrapilėje už vasarinių obuolių pundą 
perniai mokėjo 160-180 kap., o žieminių pundą — 3-5 rs. ir 
daugiaus. Viskas priguli nuo užvaisymo geros rūšies mede- 
lių, nuo mokėjimo jų auginti ir gražiai vaisius sudoroti. Mo- 
kykla ir tam dalykui išmokti reikalinga. Kas neturi pakabiai 
mokyklos, tegu bent knygose gerų patarimų ieško. Paduoda- 
me ir Čia keletą. 

Sodinti medžiai reikia per 15 uolekčių nuo kits kito; tarp 
eilių gi reikia palikti 18 uolekčių. Tada sodo žemė ilgiaus ga- 
lės dirbtis ir naudotis. 

Užstaiyti sodnas reikia: nuo šiaurės (žiemių) ir vakarų 
(saulėlydžio) aukštais, tankiais medžiais, geriausia spaigli- 
niais (staigariniais) medžiais, kaip va: eglėmis, Austrijos pu- 
šimis ir t.t. Nuo rytų (saulėtekio) gali užstoti žemesniaisiais: 
lazdynais, genimomis gluosnimis ir kt. 

Be mėšlo vaisiniai medžiai negerai augs, negerų didelių 
vaisių duos: reikia jie atgaivinti. Tam tikslui geras yra šviežias 

mėšlas iš laidaro (diendaržio), tiktai jį reikia iškratyti po me- 
džio vainiku ir net porą pėdų už vainiko, t.y. už šakų išsikėti- 
mo, nes čia yra visų daugiausia smulkių šaknelių, čiulpiančių 
maistą iš žemės. Mėšlas reikia apversti su lopeta arba su plūgu. 

Senas mėšlas, perdegęs iš visokių atgalių augmeniškųjų ir 
gyvuliškųjų atgalių, sumaišytų su žeme, vopna ir kt., kom- 
postu iš lotyniško vadinamas, galima giliaus prie šaknių kasti. 
Tam tikslui reikia aplink medį ten, kur šakos baigiasi, apkas- 
ti griovelis nuo dviejų pėdų gilumo ir platumo, lig pusei 
komposto pripilti ir su ta pačia žeme užversti. Pūdžiant, lais- 
tant, bedžiojant, reikia atminti medžių šaknis žemėje ma- 
žiausia dviem uolektim ilgesnes esant už šakas ore. 

Krėsti mėšlą ant medžių tegalima vėlai rudenį, prieš pat 
žiluosius šalčius arba pavasarį, žemei atsileidžius. Kratyda- 
mi mėšlą vasarą arba pradžioje rudens, paraginame medžius 
vėlai augti, tokiuo būdu padarome juos jautresniais ant žie- 
mos šalčio. 

Nelaikykime vejos po vaisių medžiais! Daugumas yra prityręs 
medžius, tarp kurių daržoves sodiname, didesnį ir geresnį 
vaisių duodant neg medžiai, pieva apžėlę. Tai aišku: sodin- 
dami daržoves, kas metą žemę kilojame ir pūdžiame. Jei 50- 
das pieva užleistas, tai ir tręšimas ant niekų išeina, nes di- 
džiąją trąšos dalį žolė iščiulpia. Be to, žolė sugeria didumą 
drėgmės, kurios tokiems dideliems augmenims, kaip medžiai, 
labai daug reikia. Ne tiesa, jogei po veja žemė drėgnesnė: ve- 
ja apžėlusi žemė daug sparčiaus garuoja neg plika. Veja yč 
vodija jauniems medeliams, kurių šaknis tebėra negiliai nuo 
paviršio; senesniejie medžiai su gilesnėmis šaknimis, trauk- 
dami drėgmę iš gilumos, neboja žolių sėjimo; tad laikydami po 
medžiais žolę, laikykime bent sėtinę. Jaunus medelius kas 
rudenį apibadykime ant 3—4 uolekčių aplink ir aptręškime. 

Priverstinas vaisių mezgimas. Daug yra kriaušių (grušnių) 
ir obelių veislių, vėlai tepradedančių vaisius duoti, kartais 
net 10-15 metuose. Užtat medžiai užauga dideli, tvirti, pas- 
kui tiek vaisių duodantys, jog ir už pirmykščius metus užsi- 
moka. Tačiaus galima medį prispirti, kad anksčiaus pradėtų 

megzti. Tam tikslui reikia medžio kamienas už poros pėdų 
nuo žemės balandžio mėnesyje kietai su gręžte, virve arba 
drata suveržti. Surišimas įsiverš į medį, neduos jam drūtėti, 
nes trukdys sulčių užplaukimą, o mažas sulčių medyje apsi- 
vertimas turi įtekmę ant pumpurių užsimezgimo. Rudenį 
juostą reikia nuimti. Medį sujuosus viename pavasaryje, 
pumpurių galima susilaukti antrame. Per gausų sulčių trau- 
kimą galima ir kitu būdu sutrukdyti: reikia šakos nulenkti, 
aukštesnes prie žemesniųjų priraišioti arba pasvarus prie jų 
prikabinėti: akmenaičius, plytgalius ir t.t. Tuodu būdu me- 
džiui nevodija. Antrasis daugiaus laiko užima, bet darbas 
užsimoka. 

Nebemažo medžio perkėlimas. Rudenį atkasęs apkapok šak- 
nis, žinoma, ne prie pat kamieno, ir vėl užkask. Per sekančią 
vasarą šaknių galai apžels „barzda“- t.y. daugybe smulkių 
šaknelių, kurios medį peni. Kad antrame rudenyje perkelsi 
medį, jis jau turės kuo žemės sultis čiulpti ir pavasar išsprogs 
lygiai su kitais medžiais. 


4. APIE GYVULIŲ AUGINIMO ŪKĖS DALYKUS 


Gyvulių trenkimas ir šukavimas. Kūtyse laikomųjų gyvulių 
oda apskreta apdžiūvusiu prakaitu, taukais, odos pleiskano- 
mis (bluzgomis), dulkėmis, mėšlu, pašaru ir t.t. Iš viso to pa- 
sidaro luoba, per kurią nė prakaitas, nė taukai nebeišsiver- 
žia ir taip visą odos veiklumą sustabdo. Reikia tad gyvuliai 
trenkti ir šukuoti: arkliai, karvės, veršeliai, ypač jei birželio, 
liepos ir rugpjūčio mėnesyje eina ant keleto adynų į laukus: 
tada bimbalai savo kiaušius ant gyvulių odos deda. Jei vaka- 
re su šepečiu nenubarstysi tų kiaušių, per žiemą paskūrėje 
atsiras inkštirai, kurie augs, gyvulio kūnu maitindamies, o 
pavasarį išlįs, jo odą subadydami. Kartais visas gyvulys esti 
gumbuotas, t.y. pilna paskūrė didelių, bjaurių kirminų. Ką gi 
bejaučia nabagas gyvulėlis? Jį pažinsi iš tolo: nuliūdęs, liesas, 
augti sustojęs. Gerai pasakyta: duodi gyvuliui du gorčiu 
grūdų ir nešukuoji - duok vieną gorčių ir šukuok: bus geriaus. 

Teturint kokią dešimtį galvijų, nėra sunku vakare kiekvieną 
apibraukti. Tik mūsų tinginystė... 

Gyvulių sužeidimas gydyti* šiaip reikia: mazgoti dviprocen- 
čiu karboliumi, ne stipresniu, nes stipresnis naikina raumenis 
ir neduoda žaizdai užgyti; barstyti su jodoformu per pusę su 
magnezija; žaizdai užsilyginus ir gyti pradėjus, vietoje bars- 
tymo gerai yra tepti su jodina arba su vienprocente pijoktanina. 

Kraujinė, arba miškinė, liga. Karvės, pirmą kartą į miškines 
ganyklas išėjusios, turi persirgti kraujines, nuo kurių labai 
tankiai krenta. Bet syk persirgusios, daugiaus nebeboja. Kaip 
tik pasergėsi gyvulį nuliūstant ir drumzlėmis besišlapinant, 
kiekvienam augusiam duok po 1 svarą glauberinės druskos, 
keletą valandų palaukus, šaukščiuką ferri sesgui chlorati bute- 
lyje vandens. Tą paskutinį vaistą, sulig reikalą, gal duoti ir 
antrą sykį ant rytojaus, o kartais ir tretį, bet ne daugiaus. Tie 
vaistai lengva sutaisyti ir sugirdyti ir tankiausia mačija. 

Liga kyla nuo ėdimo sakuotų augmenų, pušinių metūgių, 
turinčių terpentiną, arba ąžuolinių ir alksninių, turinčių tani- 
ną; tuodu dalyku užnuodija gyvulį. Suturėjus nuo tos ganyk- 
los, reikia girdyti klejiniu gėralu iš sėmenų. 

Suputimas arklio kelio. Jei sutinimas karštas ir skaudus, ap- 
tepk su moliu vandenyje į tašlą išmirkytu ir nuolat šlakstyk 
su vandeniu, kol karštis nepereis; esti nuo keleto dienų ir lig 
dviejų nedėlių. Jeigut gi suputimas kietas, šaltas, neskaudus, 
tai reikia vieną kartą įtrinti tepalą, raudonuoju blistru vadi- 
namą, kurs susideda iš hydrarę. bijodati rubri 80 ir lanolini 300. 
Atsiradę šašai patys nubyrės. 

Arklio pusnagų skilimas. Arklio pusnagai gali skilti viso- 
kiose vietose ir dėl visokių priežasčių. Jei pusnagas ne per 
visą perskilo, reikia užlaikyti drėgnai, t.y. per keletą dienų 
dėti vandenyje išminkytą molį, paskui per keliolika dienų kas 
antrą dieną trinti su lanolinu. Dėlto visų pirmu pusnagas rei- 
kia gražiai išgrandyti ir išmazgoti; kad apdžius, visą viršų ir 
visą padą trinti su lanolinu ant gelumbės. Jei iš krašto įplyšo, 

reikia atšerpėtojęs ragas nupjaustyti, nesužeidžiant gyvonio. 
Jei įskilimas skaudus, visų pirmu reikia kloti šaltą vandenį 
su kreolinu (2-3 šaukštus ant gorčiaus vandens) ir neleisti, kad 
įskilimas purvo prilįstų; dėl to reikia užkituot su tam tikru 
aptiekoriškuose magazinuose gaunamu pusnagų kitu arba 
vašku, per pusę su lanolinu ištirpytu. Jei įskilimas į vidų 
įlinko, plyšys reikia išpjaustyti ir užkimšti su švariomis 
pakulomis, pamirkytomis prancūziškame terpentine it antpile 
(tinktūra) aloeso. Jei arklys labai šlubuoja ir karštis kyla, ap- 
dėk dar visą pusnagą su pakulomis, sumirkytomis vande- 
nyje su kreolinu, kaip aukščiaus parodyta. Be to, pusnago 
plyšys reikia suvesti ir laibomis gelžinėmis vinimis susegti. 
Kiti kalviai moka tai gražiai be veterinoro padaryti. Kitos 
operacijos reikalauja įnagių ir prisimanymo; tad be veterino- 
ro neapseisi. 


5. ĮVAIRI PATARIMAI 


Pelėms ir žiurkėms iš namų išnaikyti geras esąs šitoksai bū- 
das. Į spąstus pagavęs pelę arba žiurkę, atsargingai paimk 
su replėmis už sprando ir padažyk degutan, taip vienok, kad 
galva pasiliktų sausa. Paskui paleisk ją atgal pasislėpti: pelės 
ir žiurkės tuojaus būriais išsinešins iš trobesių, ir būsi ilgai 
liuosas nuo tų gadintojų. Pigu ir antrą pelę pagauti ir pa- 
murkyti. 

Ratlankiams (zvanams) nuo puvimo sulaikyti visų geriausis 
yra kerosinas. Paimk skardinį lovelį; ant jo pritaisyk tekinį 
(ratą) ant įbestų dvišakių medžiukų kaip tekėlų; į lovelį įpilk 
naftos (kerosino) ir suk tekinį, idant, lovelio dugnio nesiek- 
damas, kerosine mirkytųsi. Naujas ratlankis turi būti švarus, 
seną reikia gražiai numazgoti ir išdžiovinti. Nafta į sausą 
medį labai geriasi, tad ratlankis veikiai persisunks; tai paser- 
gėsi, kad, ratą tebesukant, nafta lovelyje nebesimažins. Me- 
džias, naftoje įtilžęs, nebeprisiima vandens ir nebepūva. Rat- 
lankiai naftoje kasmet mirkyti apsimoka, nes nauji padirbti 
kasmet sunkiaus, geros medžiagos trūkstant. 

Bitei įgilus, skausmui nutildyti. Bitininkas, prie avilių eida- 
mas, kartu su kitomis padargomis ir pabūklėmis tenusinešie 
kąsnelį paprasto muilo. Bitei įgilus, gelonį (gylį) iškask su 
nagu, įgeltą vietą sušlapink su šaltu vendenimi, kurį bitinin- 
kas visados turi su savimi, ir trink su muilu, idant į sužeidi- 
mą įtrintumei šiek tiek tirštų muilo putų. Skausmas nutils ir 
įgelta vieta beveik netins (nepus). Apdžiūvusį muilą numaz- 
gosi už adynos. 


6. APIE SODŽIŲ IŠSISKIRSTYMĄ 
Į VIENASĖDŽIUS 


Lietuvių gyvenimo būdas toli nevienodas: lietuviai žemaičiai 
telšiškiai ir gretimiejie raseiniškiai gyvena vienkiemiais, t.y. 
sodžiaus sėdybos išmėtytos ant kokių 3-5 kryžiavinių viors- 
tų ir kiekvieno žemė „viename aprubyje“, kaip jie sako. Že- 
maitis išdalija savo žemelę sulig jos rūšies (gatunko) į kąs- 
nius: čia ganykla galvijams, čia veršeliams, čia arkliams, čia 
kiaulėms, pjaunamoji pieva, čia dirvos, vėl išdalytos ma- 
žiausia į 6 laukus; viską gražiai aptveria įvairiausiomis tvo- 
romis: užkrovine, skeltine, paskypinąja, statine, stodainine, 
žiogrine, virbine-pintine, pavijotine, kūlių tvora etc. ir gyve- 
na sau mažu ponelių; dirba, kada reikia ir nori, ūkininkauja, 
kaip kiekvienas išmano, nėmaž į kaimyną neatsižvelgdamas. 

Lietuviai aukštaičiai gyvena tankiausiai sodžiais, neretai 
po kelias dešimtis ūkininkų, ankštai į eilę, nuo viorsto ir 
dviejų ilgumo. Žemę turi ilguose, net lig 5 viorstų, siauruose 
rėžiuose, ganyklą bendrą, kartais už 2-3 ir daugiaus viorstų 
nuo sodžiaus ir tiktai tiek, kiek atsiranda benaudės žemės: 
plikų dirvonų, neįbrendamų pelkių ir t.t. Ariama žemė pa- 
dalyta tik į tris laukus; darbus dirba galvatrūkčiais už kits 
kito, idant vienas paskubėjęs kitų nenuganytų. Apskritai sa- 
kant, gyvena suskurdėliais, su menkais arkliais, menkais 
galvijais, menkomis padargomis. Pagirtiejie turtingiejie pa- 
kuršės sodiečiai niekai prieš žemaitį vienasėdį. 

Gyvas paveikslas gerumo vienasėdžiuose (kolonijose, fer- 
mose) gyventi negalėjo nepamasinti ir kitų artimųjų susiedų: 
gretimiejie raseiniškiai jau nuo pustrečios dešimties metų 
bruzda apie išsiskirstymą į kolonijas, ir šiandieną turime ta- 
me paviete 34 sodžius, išsiblaškiusius ir laime pražydusius. 
Jurbarko valsčiuje: Jurgeliškiai, Mikutaičiai, Antkalniškiai, 
Dainiai, Žindaičiai, Ratuliai, Mantvilai, Geisiai, Gedžiai, 
Smukučiai, Skersnemuonis, Vajotai, Volučkiai 1-ie, Volučkiai 
2-ie, Lukšiai, Kuturai, Požeriai, Girdžiai, Gudeliai, Navaselė. 
Eržvilko val.: Džiugiai, Grubiškiai, Naujininkai, Butrymai, Jo- 
kubaičiai, Balniai, Velviškiai, Žvirblaukys, Poskynė, Butkai- 
čiai, Baujeliai, Kuželiai, Eidukiškiai, Garsviliai, Užakmeniai, 
dalis Naujininkų, Steponavas, Butkiškiai, Baužaičiai, dalis 
Pavydaujo 1-0, Kavolaičiai 2-ie. Šimkaičių val.: dalis Bliudžių, 
Kničiai, dalis Patalunių, Šimkaičiai, Rupeikiai, Šapaliskiai, 
Vidgiriai, dalis Lukštašlynės, dalis Paalsių 2-4, Pabebirviai. 
Mankūnų vals.: Ražaičiai, Peldžiunai ir Keryvai. Zarasų pa- 
viete žinome du sodžiu. Čedasų vals. dalis Naujaūlyčių ir Ak- 
nystų vals. dalis Kalnaracinų; Kauno paviete vieną: Babtų val. 
Michaivomską Slobodą; Ukmergės paviete, rodos, irgi yra 
keletas; ant tų tolimų pavietų gyvas pavyzdys, matyt, nepa- 
darė įtekmės, nes, kur prasideda, ten jau ir eina. Taip, Pane- 
vėžio paviete turime išsiskirsčiusius 26 sodžius, o garsesni šie: 
Kiburių val.: Žižmai, Beržgaliai ir Brekliai; Skrebotiškio val.: 
Skrebotiškiai, Sileikoniai ir Vainerioniai; Linkavos val.: Devy- 
nergiai, Mykolajūnai ir Raponiai, Nociūnų val.: Laumeiniai ir 
Rastauckinės val.: Jokuboniai". 

Pussekmos dešimties išsiskaidžiusių, šiandieną besi- 
džiaugiančių ir už pamokiusius Dievą beprašančių sodžių — 
tai gana puiki to darbo pradžia, gana aiškus paveikslas iš- 
minties, drąsos ir supratimo, kas yr ir kas gali būti. Tiesa, 
Kauno gubernijoje skaitosi 6600 sodžių, 550 bajorų okolicų ir 
į 280 miestelių; vienok atkakliejie senatikiai nebegali stabdyti 
jaunųjų užsimanymo bauginimu: džiaukitės, rudinę ant pe- 
čių turėdami, ir neišmislinėkite niekų, nes visiškai pliki pa- 
liksite; anų 60 paveikslas pertikrina, jog rudinė — sodžiuose 

tenešiojama, tuo tarpu kad vienasėdžiuose ir gelumbėmis 
apsirėdo. 

Sodžių gyvenimą visi keikia. 

- O tu, Laurai, kurgi su visa savo šeimyna išsiruošei? — 
pasveikinau, sutikęs vagone, pažįstamą sodietį ūkininką, kurs 
pusę vagono buvo užėmęs kelioliku savo ryšelių ir mažneė 
tiekuo pat savo vaikų. 

- Et! mečiau velniop pagirtąją tėvučių žemę ir važiuoju... 
pats nežinau kur, by tik toliau nuo Lietuvos; ne į vieną, tai į 
kitą didelį miestą, nors į naktysargius. 

— Ar pablūdai? Iš ūkininko, nė nuo ko neprigulinčio, nori 
išvirsti į tarną, dešimtį ponų ant savęs turintį. 

— Beveliju turėti ant savęs dešimtį ponų neg šalip savęs 
dešimtį sau lygių kaimynų... — atsakė taip šaltai, žodžius 
„pagirta tėvučių žemė“ ištarė su tokiuo pašiepimu, jog man 
kailis pašiuro: mačiau lietuvį, kurs nuo amžių valdomąją že- 
mę apleidžia ne tiktai be gailesčio, bet dar su paniekinimu. 

Bet rasit tai vienatinis atsitikimas? Ne! Kiek tai jau pilnų 
ūkininkų, palikusių ūkes ir pačias su vaikais ant svetimų 
rankų, išpūtė į Ameriką! Ar begrįš? Begu... 

Ir atsiminiau pasakymą vienatinio mokyto mūsų ūkinin- 
ko, išdręsusio nemainyti pirmykštės savo buities ir apsigyve- 
nusio tarp sodiečių: 

— Geri jie, tie „broliai“ sodiečiai, geri... tik su jais sugyve- 
nant, reikia pagalys turėti. 

Tasai pasakymas buvo pabaigtinai išardęs šviesų mano 
numanymą apie mūsiškių ramumą. Laimė, kad pridūriau, 
norint su nusiminimu: 

— Nejaugi lietuviai taip sugedo ir doriškai nupuolė, jog su 
jais sugyventi taip pat sunku, kaip su laukiniais?! 

- Visai ne! — atsakė. — Katės priguli prie ramiausiųjų gy- 
vulių. Bet sukišk jas į siaurą maišą, tai pažiūrėsi, kas dėsis... 

Siauras maišas... Siauras maišas... Ne geriaus atsiliepia apie 
save ir patys apkalbamiejie siaurame maiše sėdžiantys so- 
diečiai, kad ir nemislijantys šalin mesti ūkininkavimą. Nuo 
jų prisiklausysi tiek nedorų dalykų apie ūkininkavimą ir 

apskritai apie gyvenimą sodžiuose, jog priseina stebėtis, kaip 
ir tiems užtenka kantrybės, kaip ir tie, galvas savo paties tri- 
nyčiais apsukę, neišbėga kur į girią nuo tų „brolių“ ir „tėvu- 
čių žemės“. Aprokuokime gi nors didumą sodžiaus gyvenimo 
nedorumų: 

1) per sodžius eina nuo amžių netaisyta, kiaurai išmušta 
ūlyčia, kur mažne kiaurus metus arkliai ir vežimai skensta; 

2) per trobų sustatymo ankštumą gaisro, kad kur, gink 
Dieve, užsiėmė, nė jokia žmoniška spėka (syla) nebesuturėsi, 
ir nupleškės tau iš karto kelios dešimtys, o ne, tai ir keli šim- 
tai trobesių, nuskurdindamos gyventojus; 

3) įsisukusi į žmones ar į gyvulius limpanti liga bus ne 
vieno ūkininko, bet viso sodžiaus nelaimė; 

4) tolimi nuo sėdybų laukai milžiniškai gaišina laiką, kurį 
sodiečiai su savo ašvieniais išleidžia ne ant darbo, bet ant tuš- 
čio vaikščiojimo ir važinėjimo; jei pelnas eina sulig padedamąjį 
darbą, tai suskaityk, kiek sodietis turi per metus pragaiščio; 

5) surėžyti ir sumaišyti laukai trukdo jų išdirbimą (kultū- 
rą), nes ūkininkai neleidžia su savo dalyku apseiti taip, kaip 
rodos geriaus; 

6) siauros sėdybos neleidžia mūsiškiams užvaisyti dides- 
nius sodus, kurie duotų žymų pelną, nors mūsų klimatas yra 
pritinkantis, ir sodiečiai sodus mėgia; 

7) apie taisyklišką žolių sėjimą ir daugialaukę ūkę nė kal- 
bos negali būti; tuo tarpu gi be žolių sėjimo nėra išmintingo 
gyvulių auginimo, nė taisykliško laukų pagerinimo; 

8) rėžiuose esančių laukų negalima išdžiovinti, nes perkasų 
išvedimas ir kuopnus jų užlaikymas priguli nuo daugelio že- 
mės valdytojų, o su daugeliu susibausti (susitarti), žinai, kaip 
sunkų; 

9) mažiausiam vėjeliui esant, nebegali pirktinių mėšlų 
barstyti, nes nuneš į susiedo dalį; 

10) siauruose rėžiuose negal su pagerintomis padarynėmis 
dirbti; 

11) daugybė žemės ant ežių išeina, kur kirmėlės ramiai sau 
vinsta ir paskui pasėlį apninka; 

12) ekėti priseina vis į vieną pusę, išilgos; 

13) darbą atliekant, priseina žiūrėti ne į laiką, bet į kaimyną; 

14) bendrai gyvenant, ganyklių reika likti ne sulig dirba- 
mąją žemę, bet sulig galvijų skaičių. Dėl to kiekvienas gobė- 
jas kuo daugiausia užsilikti, neatmindamas apie neužtektiną 
ganyklių plotą. Tokiu būdu sodiečiai savo ganyklas jau visiš- 
kai sunaikino; jos dabar priguli prie tuščiųjų žemių; liūdną 
jų išvaizdą iš tolo pamatai; 

15) apie ganyklių bendromis spėkomis pagerinimą nėra ko 
nė svajoti; 

16) gyvuliai alksta per kiaurą vasarą, o suleidimas su ge- 
rais veislininkais tik blėdę padarytų, nes gerosios veislės gy- 
vuliai ant tokio užlaikymo tuojau išdvėstų. 

Išsiskirsčius tuščios ganyklos padidintų dirbamąją žemę. 

Prie tos šešiolikos nedorybių pridėk dar šešiolika, ir tai dar 
visų neišrokuosi. 

Dėl ko gi lietuviai nesiskirsto? Kauno ūkininkų draugija, 
rašydama į Žemdirbystės departamentą apie tą pamatinį 
mūsų ūkininkavimo dalyką, kurio neįvykinus, negalima nie- 
ko prasidėti, sako: „Šių dienų sodžiai kultūriškai nuo dvarų 
atsiliko ne dėl to, kad sodiečiai stigtų ūkiškųjų žinių ir užsi- 
manymų. Mūsų valstietis ūkininkas per gerai supranta žolių 
sėjimo ir daugialaukės ūkės naudą; jis drąsiai leidžiasi ir į 
svetimus kraštus, už jūrių; žodžiu sakant, jo energija ištirta. 
Jį varžo tik viena —- žemės valdymo būdas... Kadangi sunku 
yra vienan balsan sutarti, tai dėl viso krašto gerovės, daugu- 
mui išsiskirstyti sutinkant, tebūnie tai kitiems priverstina. 
Tokio pasielgimo draugija neskaito už valdymo tiesų susiau- 
rinimą: priešingai, už platesnį tų tiesų suteikimą tiems val- 
dytojams, kurie lig šiol suvaržyti buvo. Juridiškai tas būdas 
nėr šiurkštesnis už priverstiną žemės atėmimą po gelžies ke- 
liais“. (Žiūr. Žurnal Obščago Sobranija Kovenskago Obščest- 
va Selskago Choziaistva 1903 g., No 10. Priloženije IX a, kurį 
aš šitame rašale suvartojau.) 

Kauno ūkininkų draugija prašo tad valdžios, kad ji padėtų 
didumui priversti mažumą skirstytis, nors ir nenoromis. Ir 

toksai įstatymas jau yra (2/3:1/3). Bet kas iš to? Visgi mes ne- 
girdžiame, kad tokių „didumų“ tankiaus šen ar ten atsirastų, 
nors mūsiejie, girdi, ir ūkiškųjų žinių nestingą, ir apie žolių 
sėjimą, daugialaukę ūkę suprantą, be to, esą pilni užmanymų, 
pilni energijos ir drąsos bandyme naujų gyvenimo takų. Tai ir 
yr, kad mūsiemsiems visa ko trūksta, - ir energijos, ir ūkiškų- 
jų Žinių. Plaukimas į Ameriką, sulig mano numanymą, visai 
ne energiją reiškia, dėl kurios žmogus, nebetilpdamas savo 
kailyje, lekia svieto pašalius apuostyti; priešingai, reiškia, jog 
pritrūko energijos imtis su kasdieniniais lietuviškaisiais var- 
gais ir nemalonumais, jog priėjo galas kantrybės, kuri juk, kaip 
ir viskas pasaulėje, turi savo galą. Dėl ko gi lietuvis nemėgia 
naujų gyvenimo takų, kada yra dar prikenčiama? Dėl ko jis, 
jausdamas ir taip gražiai suprasdamas tas šimteriopas reples, 
kuriomis yra jis sodžiaus gyvenime spaudžiamas, nesuardo 
to gyvenimo būdo, kada tai gali labai pigiai padaryti? Kupiš- 
kėnai ar anykštėnai perkas dvarvietes, bėgdami iš sodžiaus 
pragaro, ir... iš naujo pasidaro savo rankomis tokį pat praga- 
rą, iš naujo surėžo žemę, sumaišo rėžius, susispiečia į ankštas 
sėdybas ir smilksta po senovei. Kupiškiečiams (miesteliui) 
reikėjo triskart sudegti, kad du trečdaliu ūkininkų išsikeltų į 
laukus, bet ir išsikeldami susimetė į du tiktai sodžiu po 30 
dubų. O kiekgi kasmet nudega miestelių ir sodžių ir vėl ant 
degėsių pasistao, idant kuo veikiausia vėl sudegtų? 

Sakykie gi, kame čia apsireiškia nors kiek didesnis savo 
naudos supratimas už tuos lietuvius, kurie prieš tūkstančią 
metų glaudės prie kits kito dėl geresnio apsigynimo nuo už- 
puolančių žvėrių ir neprietelių? Maža to: kame čia didesnis 
ūkiškasis prisimanymas už kregždžių, kurios kad pradeda 
kur gūžtas lipytis, tai, badyk nebadęs, vis tiek ten pat lipys? 

Vis tai sumąstę, turime pripažinti, jog be priepuolių so- 
džiuose tebegyvenantys nesiskirstos: 1) dėl stokos energijos, 
2) stokos pinigų, naujakuriams tiek reikalingų, 3) dėl per di- 
delio branginimo savų sėdybų, kur keletą medelių yra įsibe- 
dęs ir į daržą dviem vežimais daugiaus neg į lauką yra mėšlo 

išvežęs. Padegėliai nesiskirsto vien dėl branginimo sėdybėlių, 
kurios tankiausia esti ne platesnės už gero vyro čviklį. Iš nau- 
jo dvarvietėse įsikuriantys nesiskirsto į vienasėdžius iš užvy- 
do, kad dvaro sėdyba kuriam vienam nekliūtų. O visi iš karto 
nesiskirsto dar dėl egiptiškos savo tamsybės ir kvailo kits ki- 
tam pavydėjimo; bendrą žemę sodiečiai, kad sumanytų, sva- 
rais išsvarstytų prieš pasidalijimą: kiekvieno visokių rūšių 
žemės kąsnelio turi visi paragauti ir dalijas lygiai taip, kaip 
Jurgis su Rapolu lašinių odelę. 

Tad valdžios ir šviesesniųjų tėvynainių dalykas yra: 1) ža- 
dinti be paliaubos ir tvirtinti sodiečių energiją; 2) įkurti tam 
tikras kasas arba asignuoti iš valstiečių banko paskolijimui 
ypatingai skirstantiems; 3) išrodyti, jog senoji sėdyba nėr jau 
taip per brangi, o naują nėr jau taip per sunku įtaisyti. Kalti 
čia yra ir patys dvarponiai, kurie, turėdami dubas mišras su 
valstiečiais ir bandydami atsiskirti nuo jų, naudojas jų 
prietaru, milžiniškai sodybas išbrangindami. „Auksą duodu 
už purvą!“ - šaukia p. B., pusę dešimtino duodamas už tris. 
Tai negražu; 4) išaiškinti, jog prie vigadų pigu yra ir praste- 
nis žemės kąsnis pagerinti, o prie nevigadų ir geras sunai- 
kinti; 5) šviesti, šviesti ir šviesti ūkiškosiomis žiniomis; 
aiškinti, jog kitaip gyvenant, gali būti geriaus ant svieto; 
aiškinti ir dėl ko jam bloga, nes lietuvis, gero nepamėginęs, 
nelabai žino, ko trokšti, be to, jis yra kaip ligonis: jaučia 
skaudėjimą, kaulų laužymą, neapkenčia savo silpnybės, bet 
nežino ligos priežasties ir kaip ja nusikratyti. 

Skirstymos būdai. Sulig šiol buvo vartojamas trejopas 
skirstymos būdas. 

1. Visą ariamąją žemę, sėdybą, ganyklas ir pievas kamar- 
ninkas dalija į lygias dalis, bet, žinoma, nelygios vertybės; 
paskui ūkininkui tas dalis taksavoja, sprensdami, kiek bū- 
siantis geresniosios dalies valdytojas gaus užmokėti prastes- 
niųjų dalių valdytojams. Paskui visi ūkininkai uždeda uždą 
(zadatek), lygų didžiamjam primokėjimui, ir meta burtą. 

2. Visą žemę dalija į lygios vertybės dalis, bet nelygias su- 
lig didumą, ir meta burtą. 

3, Visą sodžiaus žemę dalija į lygias, bet nelygios verty- 
bės dalis; paskui licituoja, pradėdami nuo gerosios dalies, kiek 
prideda,prie savosios dalies priedo, norintis gauti geresnę. 
Duodąs didesnį priedą, gauna geresnę dalį; pinigus deda į 
bendrą izdą (ne iždą). Tokiuo būdu ir toliaus varo. Kada gi 
sprendžia apie dalis, mažesnės vertybės už tas, kurias pir- 
miaus valdė, tai tas dalį gauna, kas sutinka ant mažesnio 
priedo. Priedą davinėja iš izdo. 

Kadangi visų trobesių į naują vietą perkėlimas yra su- 
jungtas su didžiais iškaščiais ir laiko gaišačiu, tai sėdybos 
pasilieka prie pirmykščių valdytojų, kurie iš lengvo sulig 
kašto ir laiko turėjimą kelia senuosius ir statos ant naujų vietų. 

Skirstantys sodiečiai parodė didelį supratimą savo reika- 
lų ir mokėjimą sutaisyti išsidalijimo įstatymus, kuriuos pas- 
kui labai sąžiniškai pildo. Pridedame čia kopiją vieno rasei- 
niškių susitarimo. 

„1889 m. gruodžio 2 d., mes, žemiaus pasirašę valstiečiai 
ūkininkai, prieš pradedant licitaciją išskirstytų iš mūsų žemės 
kolonijų po 11 dešimtinų, padarome nusprendimą su užstoji- 
mu už kits kitą, jog tikrai pildysime: 1. Licitacija turi įvykti 
9 d. š. mėn. Ant licitacijos stoti tegali tie ūkininkai, kurie lig 
šiol valdo žemę mūsų sodžiuje, kaipo gavę per padalijimą, taip 
ir sulig įstatymų paveldėtą (po nasledstvu); kitos gi ypatos, 
pirmiaus neturėjusios pas mus žemės, nors turėtų tikrųjų 
valdytojų pasiuntimą, negali stoti. 2. Tie ūkininkai, kurie lig 
šiol valdė pilną dubą (valaką), turi tiesą lygti dvi gretimai 
esanti koloniji, o kiti rangėjai, kaip pilni ūkininkai, taip ir 
pusininkai, gali tik ant valako dėti, o pusė valako lygti, aiš- 
kiai gadinant pilną koloniją, neturi tiesos. 3. Visi stoję lygti 
gerąsias kolonijas, t.y. tas, prie kurių reiks pinigais primokė- 
ti, turi uždėti po 10 rub., o kaip tik primokėjimas pereis 100 
rublių, tai nuo kiekvieno šimto turės uždėti po 60 rub.; su- 
lygtomis kolonijomis gali paskui mainytis, by tik negadinant 
bendros sodžiaus tvarkos, uždėtiejie pinigai bus išduoti kai- 
po iždas tiems, kurie gaus prastesnes dalis. 4. Priedą pridėti 
reiks per trejus metus: pirmą trečdalį reiks įnešti 18 d. sausio 

mėn. 1890 m., antrą trečdalį - 1 lapkr. 1891, trečią - 1892 m., 
kuriuos išmokėsime imantiems pinigišką priedą; jeigu kas 
nemokėtų savo priedą paskirtame laike, tai imantis priedą gali 
už palūkanas valdyti po 1 dešimtiną jo žemės, kol neišmokės, 
ir ne anksčiau, kol nesusilauks javų. 5. Į kolonijas išeiti turi- 
me šiokiu būdu: ateinantį rudenį kiekvienas turi sėti įgytas 
kolonijas, o pavasarį 1891 m. ir vasarojų; mėšlui išvežti visi 
turi duoti kelius, kur tik prisireiks pravesti, išimant vienus 
sodus; trobų perkėlimą visi turi pabaigti lig 1 kovo 1893 m., o 
sodus ir daržus valdys lig 11 lapkr. 1902 m. 6. Jei kam prisi- 
reiktų savo kolonijai išdžiovinti grioviai prakasti, ir užlietų 
žemesnes kolonijas, tai jų valdytojai visgi negali užginti, bet 
patys turi nuleisti į tą pusę, kur geriaus, bet griovį kasti turi 
padėti tas ūkininkas, kas vandenį nuleido. 7. Tvoras aplink 
kolonijas turi tverti gražiai pasieniu be užgriebimo svetimos 
dalies. 8. Išpirkimo mokestis visi turi lygiai mokėti, t.y. pilni 
ūkininkai po 26 rs. 85 kap., o pusininkai po 13 rs. 42 kap. Už 
šios sankalbos neišpildymą kaltininkai mokės bausmės 300 rs. 
ant viso sodžiaus naudos kiekvieną kartą; iš tų bus atlygina- 
ma tiems, kurie turės kokią paragaištį per tatai. Pasirašome.“ 

„1889 m. gruodžio 30 d. mes, žemiau pasirašę, išpildydami 
sankalbą, 2 d. š. mėn. padarytą išeiti į kolonijas, padarę 8 d. 
š. mėn. licitaciją, vienu balsu ir iš geros valios sulygome se- 
kančius dalykus: 1. Ant naujai padaryto koloniališko plano 
Nr. 1 ir 2 pažymėtas kolonijas sulygs valstietis N. su primo- 
kėjimu sodžiui 827 rs. 84 k.; nuo jo priimta uždo 83 rs. 58 k.; 
koloniją Nr. 3, 4 sulygo N. su primokėjimu 957 rs. 84 k., nuo 
jo paimta uždo 96 rs. 71 k. Nr. 5 sulygta su primokėjimu 
421 rs. 20 k., nuo jo paimta uždo 42 rs. 58 k. Nr. 6 - su 425 rs. 
36 k., paimta 42 rs. 96 k. Nr. 7, 8 - su 270 rs. 40 k., paimta 
27 rs. 30 k. Nr. 15 — su 332 rs. 80 k., priimta 33 rs. 60 k. Nr. 16 — 
su 423 rs. 28 k., priimta 42 r. 7 k. Nr. 17 — su 391 rs. 4 k., pri- 
imta 39 rs. 48 k. Nr. 14 —su 53 rs. 4 k., priimta 5 rs. 76 k. Nr. 9 
priėmė N. su priedu nuo sodžiaus 885 rs. 24 k., į kurių skai- 
čių jis priėmė 84 rs. 93 k. Nr. 10 priėmė N. su 286 rs. 3 k. ir 
gavo 28 rs. 31 k. Nr. 11 priėmė N. su 594 rs. 24 k. ir gavo 53 rs. 

80 k. Nr. 12 priėmė N. su 467 rs. 52 k. ir gavo 46 rs. 26 k. 
Nr. 13 priėmė N. su 576 rs. ir gavo 57 rs. uždo. Nr. 18 priėmė 
N. su 661 rs. 44 k. ir gavo 65 rs. 45 k. Nr. 20 priėmė N. su 
priedu prie jos pinigais 652 rs. 80 k. ir į tą skaičių gavo 64 rs. 
60 k. 2. Sulig šitą sankalbą priimtų kolonijų, niekas nebegali 
permainyti ir jos pasilieka ant visados valdžioje priėmusiųjų 
ir jų įpėdinių. 3. Likusiąją sumą pinigų, kaipo priedo, taip ir 
primokėjimo, reiks įmokėti laike, parodytame 4 punkte san- 
kalbos, padarytos 2 d. gr. mėn., su išėmimu iš pirmojo treč- 
dalio uždo 15 d. rugp. 1890 m., o likusiuosius lygiai 1 d. lap. 
1891 m. ir 1892 m. 4. Gyvulius ganyti nuo pavasario ateinan- 
čių m. ir lig 1 rugp. turės iš vieno ant bendrųjų ganyklų, ant 
pūdymo ir dobilienų, o po 12 rugp. ant rugienų žieminių ja- 
vų, 0 nuo 8 rugsėjo ir ant vasarojaus rugienų, bet tik nuo 
1 rugp. kiekvienas tegali ganyti ant savo kolonijų. 5. Kitką 
apsiimame pildyti, kaip parodo punktai sankalbos 2 d. gruo- 
džio mėn., kaipogi ir šitos, šventai ir nesulaužomai iš baimės 
30-pos bausmės kas kartą“. 

Išrišant klausimą apie išsidalijimą, plecininkai ir dešimti- 
ninkai, negyvenantys sodžiuje ir nepasidarę kiemo, neturi 
balso, o balsų padavimas eina sulig skaičių, valdomųjų de- 
šimtinų. Jei kiltų klausimas, kas yra dubos valdytojas, teišri- 
šie valsčiaus seimas; ginčai apie valdymo tiesas negali truk- 
dyti išsiskaidymo. 


APIE ORO SPĖJIMĄ 


Ūkininkų ponas. Susitiko su obyvateliu, vienas iš karaliaus 
iždo gyvenantis, antras iš savo žemės pelną imantis, ir šne- 
kasi, katram iš jų geriaus gyventi. Tarnaujantis sako: „Bepi- 
gu jums, ūkininkams! Nei jums perdėtinių bijoties, nei jums 
viršininkams prisilaižyti, kad būtų malonesni ir gerai pada- 
rytų, nei jums kas dieną už savo kailį virpėti, kad iš vietos 
neišmestų ir, algos nebtekus, ponišku ubagu netaptumei. 

Dirbate sau laukus, viešpataujate savo aprubyje, keliatės ir 
gulate, ne kada jums liepia, bet kada jums išpuola. Ant jūsų 
Dievas tėra ponas...“ — „Gana, gana! - atsako ūkininkas, - mes 
esame didesni vergai. Jums bepigu turint regimus ponus, ga- 
lint pažinti jų norus ir įtikti, atspėti jų ketinimus ir užeiti. Mes, 
ūkininkai, turime poną, kurio ketinimų niekas iš anksto ne- 
atspėja; kiekvieną savo žingsnį rėdome, akių nuo jo veido 
neatitraukdami: jei raukias, taip darome, jei šypsos, kitaip 
darome; mainos jo būdo išvaizda, mainos ir mūsų elgimasis. 
Tas mūsų ponas - tai oras. Sėji, pjauni, ari, ne kada nori, bet 
kada giedra; pasėjęs lauki lytaus, o oras giedroja; javai suau- 
go, nori giedros, o oras atdrėko, neliaunas lynojęs, - vieną 
kartą visą tavo darbą sukepina, antrąkart supūdo; ar šiaip ar 
taip: paliko tave užviltą, o tamsta pats žinai, kaip nemalonu 
laukti ir nesulaukti. Ne! bepigu jums vargti, žinant, kad nors 
dangus sugrius, jūs vis vienokią savo dalį turėsite“. 

Ir kaipgi jums rodos, katras iš jų didesnę turi tiesą? Man 
rodos, ūkininkas: jis yra didesnis oro vergas neg tarnaujan- 
tis - savo perdėtinių; jis rečiaus apie orą užmiršta neg šitas 
apie viršininkus. Vos tik dienelė švysteri, pakilęs ūkininkas 
jau puola prie lango: pirmoji jo mislis, kas čia lauke daros? 
Bet ir paskutinioji jo dienos mislis, ką čia Dievas rytdienai 
žada: žiūri į užsileidžiančią saulę, į jos daromus dangaus 
pamėnus, į debesis, į vėją ir iš tų ženklų spėja, koks bus rytoj 
oras, kaip čia maždaug darbai surėdyti. Rytdienos orą maž- 
daug ir atspėja sulig ilgų metų prityrimo. Bet tiktai maždaug. 
Nes kiek tai kartų taip atsitinka. Išeis oran, pažiūrės, - dan- 
gus giedras, vėjas nutilęs, saulutė šviečia gražiai. „Na, - sa- 
ko, - bent kartą galėsiu šieną iškratyti ir rūpestį su juo pa- 
baigti; tepabaigie džiūti, popiet suvešiu“. Iškratys. O čia apie 
pusdienius kils vakaris vėjelis, susuks debesis — ir šienas vėl 
kelioms dienoms atidrėkęs. 

Ko gi ūkininkas nesigailėtų, kad galėtų žinoti, kuomet 
dobilai pjauti ar rugiapjūtė pradėti? Mums atsakys: o kam 
gi - kalendoriaus spėjimas? Juk ten diena iš dienos apsakyta, 
kada kas bus? Ūkininkas, auksiną užmokėjęs, per vasarą 

pabaigtinai knygpalaikę tarp pirštų sutrina, bežiūrėdamas 
vien, ką čia kalendorius rodo. Tiesa, prasčiokas ūkininkas 
mėgia iš kalendoriaus orą spėti; mažne vien dėl to ir temoka 
už jį dvi berlinki; tikt ta nelaimė, kad kalendorius jam špygą 
rodo arba atvirai iš jo įtikėjimo tyčiojas. Juk ir aną kartą, ka- 
da visą šieną ūkininkams sulijo, kalendoriuje buvo: nuo 1-6 
giedra? Tegu ją devynios tokią giedrą ir tokį oro spėjimą! 
Kitoje vietoje pasakyta: nuo 10-20 vietomis giedra, vietomis 
lietus. Na, čia tai kas kita. Ir anuodu nepaprastos galvos žydo 
vaiku visados atspėjo, kada vienas sakė, rytoj bus lietus, o 
antras sakė, nebus. Ir aš pats pažinau poną Pajedą, kurį visi 
laikė už gerą spėjėją; ar šitą metą augs linai, ar neaugs, už- 
klaustas atsakydavo: vietomis augs, vietomis neaugs... 
Kaimynai buvo ir tokiuo spėjimu užganėdyti; kits kitam 
pasakojo: „Pajeda sako, šįmet linai vietomis augsią, vietomis 
neaugsią“, ir visi sėjo toje viltyje, jog tai jų bus toji vieta, kur 
linai augs. 

Ūkininkai patys ant kalendorių kreitėja, kad suvadžioja; o 
imk jiems išrodinėti, jog kalendorius ir negali už metų orą 
atspėti, atkirs tau: „Nu, ne! kartais įspėja!“ Kaip atkakli mo- 
teriškė: tvirtinant užgina, užginant tvirtina. 

Užsimanius kalendorių išleisti, pirmąjį klausimą išgirdau: 
„O oro spėjimą ar dėsime? - „Nedėsime“, - atsakiau. „Kaip 
tai nedėsime? Ką, tai vodys? Išsipildys, neišsipildys, tai vis 
tiek pat; žmonės ir patys netiki, o vienok tokius kalendorius 
teperka, kur yra spėjimai“... — „Na, ir teperkie ant sveikatos! 
Geriems gi žmonėms neišpuola prasčiokų apgaulioti ir jų įti- 
kėjimą užvilti. Kam terūpi pelnas iš knygų spausdinimo, te- 
gu sau vilioja nuo prasčiokų berlinkas, kaip moka, nors ir oro 
spėjimu ar rožės užkalbėjimu. Mums terūpi žmogeliui nau- 
da padaryti, jis apšviesti, ko nesupranta, išaiškinti, o ne pa- 
likti jį senuose prietaruose“. 

Šviesiose karalystėse niekas nė iš prasčiokų nebekiša nosies 
į kalendorių, oro spėjimo ieškodamas, nes kalendorių visai 
kitokis yra paskyrimas. Šveicarijoje, padėkime, kur mažne 
kiekviename sodžiuje yra telegrafas, kas dieną ant stulpų 

iškabinėja, koks gali būti oras rytoj sulig aprokavimo vyriau- 
siosios oro tyrimo stacijos. Tokiems spėjimams ant trumpo 
laiko galime šiaip taip tikėti; bet atspėjimams už metų, ar už 
šimto metų — niekados, nes tai negalimas daiktas, nes mūsų 
oras nevienodai mainos. 

Yra ant žemės kamuolio (žemė ne lėkščia, bet apvali, ka- 
muolys) vieta, pats jo vidurys, lygintoju vadinama!, kur saulė 
vis vienodai šildo, vienodai per kiaurus metus aukštai ant 
dangaus stovėdama. Ten ir vėjai vienodai pučia: tai nuo ma- 
rių, atnešdami drėgmę, tai nuo sausos žemės, atnešdami 
sausą. Ten galima žinoti, kuomet prasidės lietaus laikas, 
kuomet giedros. 

Iš kur oro atmainos?* Pas mus nėra kokio oro vienodumo. 
Saulė pas mus tai aukštai stovi vasarvidyje ir stipriai šildžia 
žemę, o nuo žemės kaip nuo pečiaus stipriai šyla apatinioji 
oro sluoksnis; žiemą Žemai stovi ir mažai tešildo. Ašigaliuose, 
t.y. tolimiausiose nuo lygintojo žiemių ir vasarių vietose saulė 
per kiaurus metus žemai stovi. Bet nebūtų per sunku užsižy- 
mėti, kuomet kaip šilta pas mus esti, kad oras nejudėtų. 

Dabar gi oras, tas skysčiausis kvapas, eina ir eina, pralėk- 
damas per adyną nuo pusės ir lig šimtui viorstų. Kas buvo 
ant didelio ežero, tas pasergėjo, jog vanduo ir be jokio vėjo 
juda, jog vilnys nuolat iš gilumos eina ir į kraštus pliaukši. 
Ant marių dar aiškiaus tai matos. Kas gi besidaro tame mil- 
žiniškame oro okeane, kurs visą žemę turi apliejęs ant 200- 
300 viorstų gilumo? Mes nematome, kaip oro vilnys nuolat 
virš mūsų galvų lekia, tik jaučiame, kaip į mūsų veidą atsi- 
muša, arba iš debesų sprendžiame. 

Taigi šitas nuolatinis oro mainymos ir mūsų šilimą su 
drėgme maino, t.y. maino orą: jei vėjo srauja atbėga iš šal- 
tesnių kraštų, tai atšaldžia; jei iš šiltesnių, sušildžia; jei nuo 
sausos žemės, mūsų drėgmę sugeria; jei nuo marių, drėgnumą 
padidina. Taip pabaigoje gegužės mėnesio arba net pradžio- 
je birželio netikėta šalna užkanda, o pačiame viduržiemyje — 
atdrėksta. 


* Sulig Brzeziūskį“. 

Kaip su šiluma, taip ir su drėgme. Oro drėgmė atsiranda iš 
vandens, kurs, saulei šildžiant, išgaruoja iš marių ir iš žemės 
šlapumų ir aukštyn pasikelia pavidale mažų mažų garo pūs- 
lelių. Šiltame ore drėgmės daugiaus laikosi; orui vėstant, ma- 
žutytės garo pūslikės metas prie kits kitos, į didesnes, tos vėl, 
kol orui užtektinai atšalus, nepasidaro lašai. Mažos garo pūs- 
lelės pažemiuose padaro rūką (miglą), aukštai - šviesius, bal- 
tus debesis; lašai aprasoja vasaros naktimis akmenis ir aug- 
menis arba sunkiai juodu debesiu slenka padangėmis. Orui 
dar labiaus atšalus, iš tų rūkų - debesų lekia lašai, sniego pū- 
keliai ar krušos grūdeliai. Orą gi atšaldo vėjas užėjęs. Be to, 
vėjas, nuo marių atlėkdamas, ir patsai garų atsineša, kurie, 
užtektinai kelionėje atvėsę, pralyja ant mūsų visai netikėtai. 

Pas mus didžiausią turi įtekmę ant oro vakarinis, ypač 
vasarvakaris, nuo dideliausio Atlanto okeano pučiąs (jo da- 
lis yra ir mūsų Baltijos jūra ties Palanga, Liepojumi, Ry ga), ir 
rytinis arba, tikriaus, žiemrytys, nuo plačios Rusijos sausumos 
pučiąs; vakarinis neša drėgmę, lietų, rytinis — sausą, giedrą. 
Kad nebūtų jie tokie permainingi, kaip dabar: retai vienodas 
vėjas papučia dvi dieni; kad galėtų žinoti, kuomet pūs vie- 
nas ar kitas, — tai bepigu būtų kalendoriams spėti orą. Bet 
dabar kalendoriaus rašytojai dėl užpelnymo daugiaus berlin- 
kų išrašo niekatauškio Briuso“ plepesius, ir tiek. Kartais dar 
prasčiaus: paima kokį senesnį kalendorių ir išrašo viską „at- 
einantiems“ metams. Ar jūs mislijate, kalendorių rašytojus 
kaži kokiais spėjikais, burtininkais esant? Gana, gana... Pir- 
mas žydelis gali kalendorių išleisti su oro spėjimu. Kalendo- 
riuje pradėkite ieškoti kitokių žinių ir pamokinimų. 

Argi tad jau visiškai negalima orą spėti? Galima, tik ant 
labai trumpo laiko: prieš vieną, dvi dieni. 

Kaipgi tad spėjama? Tam tikslui mūsų karalystėje kur ne 
kur, o svetur ir labai tankiai, yra padarytos oro tyrimo (me- 
teorologiškos) stacijos, kurios per telegrafą kita kitai duoda 
žinią, kurs vėjas pučia, koks oro drėgnumas, koks šiltumas ir 
koks oro spaudimas. Vyriausioji stacija, daug tokių žinių 
surinkusi, siunčia atgal, ko galima laukti, kaip tai viršuje 

rašėme. Bet ir kiekvienam interesinga užsirašinėti tie dalykai, 
tik reika turėti tam tikri prietaisai: volungė, drėgmės rodyto- 
jas, barometras ir termometras. 

Vėjo rodytojas yra tai skardinė (blėkinė) karūnėlė, aukštai 
ant žvalgos (kartikės) iškelta ir lengviai sukiojantis. Žemai- 
čiai ją vadina volunge. By koks skardininkas ją padirba. 
Žemiaus prie tos pačios žvalgos pritaisoma kryžiavonė, ant 
kurios galų stovi raidės Š, P, R, V, tai yra: Šiaurė, Pietūs, 
Rytai, Vakarai. Jei antrą tokią pat kryžiavonę padėsi ant pir- 
mosios taip, kad antrosios lazdikės įtiktų į pat pirmosios 
kriogių vidurį, tai ant galų reiktų padėti raidės ŠR, PV, ŠV, 
PR, tai yra: Šiaurryčiai, Pietvakariai, Šiaurvakariai, Pietryčiai. 
Tie dangaus skliausto kraštų vardai nukalti, nors gana aiš- 
kūs. Gyvoje žemaičių kalboje jie vadinasi: žiemos saulėtekis 
(rusiškai: jugo-vostok), žiemos saulėlydis (rus.: jugo-zapad), 
vasaros saulėtekis (rus.: severo-vostok) ir vasaros saulėlydis 
(rus.: severo-zapad). Aukštaičiai, be to, šiaurę vadina žiemiais, 
o pietus — vasariais. Nuo kurių literų volungė nusisuks, tas 
bus vėjas: šiaurės vėjas, pusiaudienio vėjas ir t.t. 

Drėgmės rodytojai yra visokie. Pigiausis yra medinis vie- 
nišius (monachus), pritaisytas ant lentelės, ant susuktos sty- 
gos (striūnos) pakabintas. Kad oras sausas, styga stipriaus 
susisuka, ir vienišius iš būdelės išeina, kad oras atdrėksta, 
styga atsisuka, ir vienišius į būdelę įeina. Tokį prietaisą gal 
už 40 kap. gauti. 

Barometras yra šis geriausis. Ima indą su gyvuoju sidabru, 
kurio pripila lig viršui ir stiklinę dūdelę nuo pusantro masto 
ilgumo. Paskui, užėmus pirštu kiaurąjį dūdelės galą, įmer- 
kiama į gyvąjį sidabrą ir paleidžiama: sidabras suslinks iš dū- 
dos į indą, bet ne visas, dūdoje pasiliks jo stulpelis nuo 31 */, 
colio aukštumo, kuriam ištekėti nebeleis oro mygimas ant viso 
indo su sidabru. Orui labiaus mygant, sidabras lįs į dūdą, 
stulpelis eis ilgyn lig 33 colių; tada sakome: barometras kyla. 
Orui gi dėl kokios nors priežasties nebe taip bespaudžiant, si- 
dabras iš dūdelės leisis į indą, stulpelis eis trumpyn lig 30 '/, 
colių; tada sakome: barometras leidžias. Oro svarumas priguli 

nuo šilumos: šiltesnis esti skystesnis, lengvesnis; šaltesnis — 
tirštesnis, sunkesnis. Jei barometras leidžiasi, tai suprantame 
oro mygimą esant mažą, lengvą, gausiai drėgmę iš žemės ge- 
riantį, aukštyn kylantį ir drėgmę nusinešantį, iš kurios atvėsus 
gali būti lietus. Tai atsitinka karščiose vasaros dienose. Taip 
tatai, jei barometras leidžiasi, jei vienišius į būdelę (palapinę) 
slepiasi, jei pučia pietvakaris vėjas, tai maždaug spėjame lietų 
būsiant. Jei barometras staigiai nusileidžia, yra labai karšta ir 
oras tylus, reikia audros laukti. 

Priešingai prieš giedrą, ypač prieš ilgiaus būsiančią, ba- 
rometras per kelias dienas kyla, vienišius iš palapinės pasi- 
rodo, pučia pusiaudienių rytų (pietryčių, žiemryčių) vėjas 
(sulig Brzezinskį). 

Kitokio spėjimo būdo nėra. Profesorius Dembčinskis, o 
prieš jį mūsų mokslo vyras dr. Pietaris, buvo apsiskelbę su 
nauju spėjimo būdu. Dembčinskio gana pildos, tik ir jis prieš 
trumpą laiką tespėja; didžiausias tik audras prieš mėnesį. Kito 
mokyto vyro, buvusiojo kunigo, Rudolfo Falbo? atmainos 
dienų spėjimas nesipildo. 


VADAKTŲ BAŽNYTĖLĖ 


Jos istorija. Kas iš skaičiusių istoriškąją Senkevičiaus apy- 
saką „Tvanas“ (žiūrėk lietuviškąjį jos vertimą", atspaudą iš 
„Dirvos“ kaštais A. M. Miluko, Shenandoah, Pa, 1900) neat- 
mena Vadaktų, kur prasidėjo ir pasibaigė kariniai pono Kmi- 
to, Upytės storastos, vyriausiojo apysakos veikėjo, darbai! 
Apysakininkas juos aprašė, iliustratoriai ant drobės padėjo 
(žiūrėk iliustracijas ir atviruosius laiškus: „Kelionė į Vadak- 
tus“ ir kitus Batauskio, Stachevičiaus“ ir kt.) ir taip išgarsino. 
Tuo tarpu yra tai vienas iš paprastų keturių dvarų, kurie, 
stovėdami ant Vadakties upelio, visi tą patį vardą įgijo. Prie 
dviejų iš tų Vadaktų dvarų yra bažnyčios: Liaudėje, prie 
Miškinių Vadaktų p. Liutkevičiaus, to paties, kurio du dvaru, 

į 21 valaką (Jasnagurką ir Simanonius), paveldėjo lietuviai 
ūkininkai p. Kranaičiai (žiūrėk Nr. 9 „Vilniaus Žinių“) ir prie 
Kopanskio Vadaktų, kuriuos paveldėjo bajorai: M. Zavadzkis 
ir Vitaudas Oginskis (tik ne Rietavo). Čia bus kalbama apie 
paskutiniuosius. 

Vadaktų bažnytėlė, arba tiesiai Bažnytėlė, nes tuo žodžiu 
mūsiškiai vadina by kokią koplyčią, priguli prie Naujamies- 
čio parapijos. Dar ją vadina Vadaktėliais, skirdami nuo anų 
netolimų Miškinių Vadaktų - Krekenavos filijos. 

Geografiškasis jos padėjimas taip yra pakabus ir puikus, 
kaip reta rasti: ant aukšto Nevėžio upės slėnio kranto, prie 
didelio pašto vieškelio iš Panevėžio į Kėdainius, vos trijų 
mylių atstume nuo gelžkelio stovynės, nuo Panevėžio. 

Menka tai, neturtinga medinė bažnytėlė, bet atmintina, nes 
ją įkūrė lenkų karūmenės pulkininkas, Kuršo kunigaikštis 
Bironas pirmojo Lenkijos išdraskymo laikais. Metęs karei- 
viauti, kunigaikštis Bironas buvo priėmęs katalikystę, tapęs 
vienuoliu (zokoninku) ir net įšvęstas kunigu. Vadaktų gi 
dvarą, turbūt už nuopelnus jam dovanotą, perleidė kartu su 
juo apsikrikštijusiai seseriai, ištekėjusiai už barono Grothuso. 
Po jų galvos Vadaktus paveldėjo jų duktė, ištekėjusi už gr. 
Kopanskio, kurs 1784 m. į dvaro bažnytėlę įvedė viešas pa- 
maldas, bet kunigą čia paskyrė vos tik 1881 m. Ivonė Ko- 
panskis, paskyręs jam 8 '/, dešimtinės žemės ir 160 rub. algos. 
Tiek beužsiliko žinių pas žmones, kuriems teko peržiūrėti 
keletas Kopanskių archyvo dokumentų. Brangus tai buvęs ir 
didelės verčios archyvas. Istoriškųjų ir šiaip jau dokumentų 
buvę ten į keletą skrynių; iš jo žinias sėmes ir savo „Tvaną“ 
užmezgęs H. Senkevičius. Bet, valdytojui mirus, Panevėžio 
žydai už keletą skatikų vis tai išsivežę silkėms suvynioti. Vos 
keletas pergaminų netyčiomis bepavykę išgelbėti ir dabar pas 
bajorus tebesą. Taip pražuvo ir tebežūva daugumas senovės 
mūsų paminklų! 

Žmonės. Bažnytėlės prabaščiaus valdomojoje apygardoje 
skaitosi 29 ūkininkai sodiečiai, keturi dvarai ir du palivarku. 
Abudu palivarku rankose lietuvių ūkininkų. Vieną, Ustronę, 

arba Nuošalį, 6 valakai, atpirko p. Venckūnas (Venckevičius) 
iš ramygaliečių; jį paveldėjo p. Povilas Vidugiris, visoje gu- 
bernijoje žinomas sodininkas mylėtojas, kurs per 20 metų 
užvaisė čia milžinišką sodą su pora tūkstančių medžių ir su 
tiek pat kelmų uogienojų; jo duktė specializuojasi ūkio 
moksle, tad reikia tikėties šitą butą tapsiant paveikslingu vi- 
sai apylinkei. Antrą palivarką, Ivonpolį, 5 valakai, atpirko p. 
Masiulis iš skapiškėnų, tvirtas, kietas, sumaningas ūkininkas. 

Ūkininkai sodiečiai irgi visi be išimties tikri lietuviai, tik, 
susiskaldę į mažas daleles, skursta neturtuose: sėdybos siau- 
ros, gyvenimai ankšti, pirkios (gyvenamosios trobos) — dū- 
minės, seklyčių — nė pas vieną, ašvienis smulkus, karvės dar 
menkesnės, nors žemė nepeiktinoji, dera rugiai, dera kviečiai. 
Tiesa, „aigyptiškąją“ dalį apylinkės, tai yra geriausiąją žemę 
Nevėžio atkalniuose, kaip ir kitur, valdo dvarininkai. Ap- 
švietimo trūkumas ūkio dalykuose, suvaržytas gyvenimas 
sodžiuose, rėžiais suskaldyta žemė, — tai vyriausiosios prie- 
žastys jų neturto, o apie išsiskirstymą į kolonijas, ištekliaus 
arba tam tikro kredito neturint, nėra ko nė svajoti. 

Jų namų kalba, nors tai Liaudės pakraštys, Dievui dėkui, 
tebėra be išimties lietuviška. Nors daugumas vyrų ir moterų 
moka lenkiškai, tačiaus, nuostabus dalykas, visai neišmano 
„lenkiškosios panaberijos“, tai yra ta kalba kitų akyse tyčio- 
mis nesivadina, nesigiria. Užtat visokių „necerplyvasčių“ 
(nekantrybių), „prašvinijimų“ (prasikaltimų) ir kitų tokių 
šiukšlių nejučiomis tiek į kalbą prikreikia, kiek nereikia. Šiaip 
jų kalba yra graži, sveika, pilna įstabių tarmės ypatybių. Jos 
pavyzdžius buvau padavęs į „Wistą“ (žiūrėk vidurvasarinį 
jos numerį)“. 

Užtat dvarų kumečiai, tarnai, tarnaitės ir net visiškai atski- 
rai nuo dvarų gyvenantys, bet nuo jų prigulintys medsargiai ir 
trobelninkai daugiausia vartoja lenkiškąją kalbą ir iš reikalo, ir 
su pamėgimu. Lietuvio kunigo įtekmė į juos niekaip negali 
rangčioties su artimesne ir tankesne dvaro įtekme. Dvarinin- 
kai, visiškai lietuviškai nemokėdami arba tiek temokėdami, 
kad ta kalba kalbėdami, save ir klausytojus kankina, vartoja su 

rečiausiomis išimtimis lenkiškąją kalbą. Turintys su jais susi- 
durti, noromis nenoromis priversti yra taikinties. Yra atsitiki- 
mų, kad tėvai kitaip nemokėdami poterių vaikus mokina lie- 
tuviškai, bet tarp savęs šnekasi „dėl išsilavinimo“ lenkiškai, 
„bo ką vaikai darys nemokėdami su uogomis ar su grybais į 
dvarą nuėję?“ Kiti vėl šnekasi tarp savęs lietuviškai, o poterius 
kalba lenkiškai, nes taip kokia dvariškė yra išmokiusi. 

Šeimynoms sulenkėti daug padeda maišytos moterystės. O 
sodiečiai noringai ima dvaruose apsišvietusias mergaites. 
Tegu tik nors vienas iš dviejų bus jau pripratęs lenkiškai kal- 
bėti, jau ir antroji pusė, ir vaikai kitaip nebekalbės. Lietuvis 
ar lietuvė neturi nė mažiausios atsispyrimo galios tautos da- 
lykuose, kol tebėra neapšviesti ir nesusipratę. 

Ir taip lietuvių sulenkėjimas Liaudės pakraščiuose eina visai 
kita vaga negu kituose. Kad kitur gelumbiniuotieji lenkišką- 
ją su pamėgimu tevartoja, o driskiai tiesiog nepadorėjas, kad 
ir mokėtų „poniškai“, o savarankiai ūkininkai sveiki užsiliko. 

Neturtai daugumą bežemių vaikinų ir net pilnų ūkininkų 
verčia tėvynę apleisti. Mūsų apylinkės išeivių pilna Amerika. 
Jaunų vyrų beveik nebeliko. Prašo kaimynas krekenavietis 
parapiją keletą ašių (sieksnių) akmenų suvežti, o tie atsako: 
„O kad, pons, versti nebėra kam!“ Ir tai nėmaž neperdėta: 
daugelyje butų beliko vienos moters, dažnai viena pati gyva- 
našlė su keletu smulkučių vaikiukų. Kiti perniai ar šįmet vedę, 
be pasigailėjimo pameta vienas pačias ir bėga turtų ieškotų. 
Nu, kiti šiokią tokią pašalpą atsiunčia, kiti patys, metus ki- 
tus pabuvę, be nieko sugrįžta, kiti nė patys grįžta, nė pašal- 
pos siunčia. Lengva suprasti, kokis pasidaro šeimynų iširimas! 

Rudenį, naujikus imant, ir dabar, atsargos kareivius mo- 
bilizuojant, Panevėžio pavieto jaunikaičių stigo keleto šimtų: 
vis į užsienį išbėgę. Ir kas iš to? Kiek buvo užmanyta paimti 
iš to pavieto, tiek paėmė iš senesniųjų, vedusiųjų ir su vai- 
kais, nors šiaip jau jiems nebūtų reikėję eiti. Išbėgdami tik 
padaugino ašarų dabarties, padaugino bado neužilgo; dau- 
gelis dvaro ordinarninkų, kol galėjo tarnauti, maitino pačias 
ir po keletą vaikų; jiems, į kareiviją išėjus, gyvanašlės liks be 

duonos kąsnio: nebesant kam atidirbti, dvarai ordinarijas su- 
turės ir vietas paprašys kitiems užleisti. Baisybė! O komitetų 
gyvanašlaičių šelpimui negirdėti... 

Žmonėms nuopuoliuose ir neturtų varguose esant, sunku 
laukti nuo jų apšvietimo godo. Vargais negalais sekės rasti po 
vieną antrą geidžiantį skaityti. Tik atsirado ir kliūtys: gerai 
būtų laikraštis turėjus, tik kada jį iš pašto atsiimsi?! Turėjau 
prižadėti, jog įtaisysiu čia pat pašto skrynelę. Nu, ir sustos prie 
Vadaktų bažnytėlės Panevėžio paštas penkis kartus per ne- 
dėlią. Koks tai pakabumas: rodos, šviesa pati pas mus skubi- 
nasi. Tą dalyką dienraštyje paskelbdamas, norėčiau paraginti 
visus, gyvenančius prie pašto kelio, įsitaisyti tokias pat pašto 
skrynutes laiškams sumesti. Reikia tik turėti kas ateinančią 
paštą priimtų, savo parašą dėdamas. Iškaščiai tokiai skrynu- 
tei įtaisyti yra šiokie: dvi marki po 60 kap. prašymui į Vilniaus 
pašto ir telegrafo apygardą (okrugą) ir 10 rs. 45 kap. įdėti į 
kasą (kaznačeistvą), į paštų ir telegrafų depozitą, o taloną 
pridėti prie prašymo. Jei paštui iš kelio nereikie sukties, apy- 
garda niekados neatsako. 

Be to, špitolninkas Abromavičius, kad nereiktų į parapi- 
jiečių rankas bepradėm žiūrėti, taisosi mažmožių sankrovėlę. 
Taip tatai ant Vadaktų kalno bus „pašto kantaras“ ir „turgai“! 
Kas prieš mus? 

Tiek tuo tarpu yra Vadaktų kronikos žodžių. 


KAREIVIŲ GYVANAŠLĖMS 
PATARIMAS 


Iš Lietuvos į karą iššaukė maždaug po pusantro tūkstan- 
čio jaunų vyrų iš kožno pavieto. Daugumas jų paliko pačias 
su keletu vaikų. Tų moterų padėjimas toks baisus, jog sunku 
apsakyti. Kiti gyveno iš ordinarijos dvaruose, t.y., kol dirbo, 
turėjo nors tokį pelną, kad jo šeimyna badu nemirė. Kiti, nors 
valdė šiokius tokius ūkius, išeidami nebepaliko bute nė vieno 

vyriško, nes kiti broliai jau seniai išsiblaškė po miestus arba 
po svetimas šalis. O jei kas ir liko, tai negut nukaršę tėvai. 
Užsikabink krepšius ir eik! Atmainų tiek, kad net širdis 
džiūsta beklausant. O visus kuo sušelpsi? 

Dėlto gerai bus patyrus, jog kiekviename pavieto mieste, 
išėjus viršiausiam paliepimui rugpjūčio 1 (18) d. 1904 m. 
Kauno gubernijoje ir gubernatoriui patarus lapkričio 27 
(gruodžio 10) d., liko įtaisyti tam tikri komitetai šelpti į karą 
pašauktųjų atsargos kareivių šeimynoms. Komitetai suside- 
da iš pirmasėdžio pavietinio bajorų vadovo, pavietinės val- 
dininkų administracijos, dvasiškųjų, miestų, pavietų ir valsčių 
gydytojų ir kitų miestiečių, dalyvaujančių bendrame labda- 
rių darbe, ir žemvaldžių, skaičium 8-10 ypatų. 

Įtaisomieji komitetai, tiesa, neturi sulig vyriausybės nuro- 
dymo nė jokios galybės ką nutarti, vien tiktai patarimo tiesas 
dėl sutaikinimo visų vietinių valdybų, įtaisų ir tarnaujančių 
ypatų, pasirūpinusių suglobti likusiąsias kareivių šeimynas, - 
bet vis nuo jų prigulės pašalpos apturėjimas: kai kuriems 
komiteto parodytiems gal ir atsakys pašalpos, bet jau tik- 
riausia neduos tiems, kurių komitetas neparodys. 

Užtatai neturtingosios gyvanašlės, kurių vyrai tapo į karą 
pašaukti, kuo veikiausia paduokite šiokį prašymą: 


Į pavietinį Pašalpos komitetą. 


Atsargos kareivio žmonos (vardas, 
pavardė), gyvenančios «....... 
sodžiuje «..u0.. valsčiuje... 
paviete, 


PRAŠYMAS 


Pašaukus iš atsargos į tarnystę mano vyrą, aš, prašytoja, 
likau su (kiek) vaikų be duonos ir be uždarbio. Duodama apie 
tai žinią, atsišaukiu ant 2 sk., 2 p. taisyklių, pridėtųjų prie 
38 sk. Įstatymų link kareiviavimo, meldžiu Pašalpos komite- 
to parūpinti man pašalpą, įstatymu paskirtą nuo žemiečių. 

Priedas: (čia bus pridėtas pavieto karūmenės valdybos pa- 
liudijimas). 

Rašytoja (vardas pavardė) (už nemokančią rašyti ... mėn. ... 
dieną 1905 m.). 

Prie tokio prašymo nereikia lipinti jokios markės. 


ARGI „NESISKUBYTI SU 
VYRIAUSIOSIOS SANKROVOS 
ĮSTEIGIMU'? 


Kaip buvo reikalingas lietuviškasis dienraštis', kokia ne- 
apsakoma jo nauda, - ir aklas dabar gali matyti. Diena dienon 
kyla gyvi mūsų draugijos klausimai ir ant kiekvieno - gur- 
guolės atsakymų, kad net džiaugsmas ima dėl mūsų šviesuolių 
paslankumo. Kame gi taip veikiai, dažnai ir su tokia daugybe 
žmonių, toli nuo kits kito gyvenančių, mintimis pasidalysi, jei 
ne dienraštyje? Susivažiavime, ant greitosios, neprisirengę? 
Tikrai dienraščio įsteigimas — įkvėptinoji mintis. Tebūnie gi 
čia ir mano menkas atnašas. 

I. Tytavėnietis, pripažinęs Nr. 19 Vyriausiosios sankrovos 
reikalingumą“, būtinai neužilgo įvyksiančios, įstabiai stabdo 
jos įsteigimą, būtent dėl to, kad „mūsų vartotojų bendrovės 
tebėra jaunutės, nesame dar kaip reikiant pirklystėje išsilavi- 
nę, trūksta gerų pardavėjų, naujokams pinigų trūksta“ ir t.t. 

Aš galvočiau visai adverniškai: dėl to, kad mes tebesame 
silpnučiai pirkliai, pirklystėje dar neišsilavinę, ir trūksta 
mums, kad ir į bendroves susitelkusiems, ištekliaus, dėl to ir 
reikia mums Vyriausiosios sankrovos kuo veikiausia! 

Vyriausis tos įstaigos uždavinys yra juk pirkliavimo 
palengvinimas, o ne supainiojimas. O kada gi reikalingesnis 
palengvinimas, ar tada, kada tebesame pirkliavime neišsila- 
vinę, ar kad jau būsime išsilavinę? Trūksta mums gerų par- 
davėjų? Trūksta, bet tai dar ne taip didis dalykas: by rūbius, 
by neliurbis, šiek tiek raštą išmanąs veikiai įgunda į pirkinių 

aikvojimą ir skaitliavimą ant vietos. Kiek tai jau turime lie- 
tuviškųjų sankrovėlių, kurias įsteigė vyriukai, nė neuostę 
komercijos mokslo, o veda su nemažu pasisekimu kaip seni 
žydai. Keblesnis yra platesnis pirkliavimas už didesnius pi- 
nigus, kaip va bendrovės sumestus, kad apyvarta pradeda 
skaityties tūkstančiais, nebe šimtais. O tas keblumas kyla vėlgi 
ne ant vietos dėl pirkinių daugumo ir įvairumo, bet dėl jų 
parsisiųsdinimo iš pirmųjų rankų, kad galėtų visą pelną su- 
imti. Platesnį interesą vedant, nebeužtenka mokėjimo rašyti 
ir šiek tiek skaitliuoti; čia reikia jau tam tikro komercijos 
mokslo: reikia ypatinga komercijos korespondencija ir skait- 
liavimas vesti, pirkinių kokybė ir verčia išmanyti, turgai ir 
produkcijos vietos žinoti, producentų ir pirklių išlygos ir tie- 
sos išmanyti, biržos kainų ir tarifų kaitaliavimas sekti ir daug 
kitų dalykų, nuo kurių priguli pigesnis, greitesnis ir atvan- 
gesnis pirkinių parsigabenimas. To viso mums tikrai trūksta; 
vis tai mums tiesųjį kelią užstoja, iš antrųjų ir dažniausia iš 
trečiųjų rankų pirkinius imti ir jiems pusę arba ir dvi dali 
pelno atiduoti verčia. Kiek aš žinau, nė viena iš mūsų bend- 
rovių neturi tam tikro specialisto, kurs pirkinių gabenimo 
darbą atliktų kaip vien reikiant. 

Tokiam nenormališkam dalykų padėjimui esant, argi ga- 
lima laukti bendrovių reikalų išsiplėtojimo, jų praturtėjimo? 
Jos dirbs, kaip ir dirbusios, tarpininkų, o ne savo naudai. 

Kad taip yra iš tikrųjų, parodo praktika. Bendrovių suma- 
nytieji interesai milžinišku žingsniu geryn eina tik pradžioje, 
kol dar neataušo bendrųjų užsidegimas „remti savąjį intere- 
są“, nelabai atsižvelgiant į savo išskaitliavimą. Kadangi pas- 
kui tolesnioji intereso geryn eiga pradeda prigulėti vien nuo 
vedėjų apsukrumo, pradeda slūgti, o bendrieji dividendos 
vietoje gauna vien džiaugsmą, jog pelno užtenka bent admi- 
nistracijai užmokėti. Gerai, žinoma, ir tai, jei geriaus būti ne- . 
gali, nes už bendruosius pinigus bent keletas tautiečių pirk- 
liauti išmoksta ir tėvynės neapleidžia. Taip buvo Šenberge, 
taip ir keliose seniaus įsteigtose, o šiandien jau žlugusiose 
bendrovėse; taip, rodos, bus ir su ramygaliečių bendrove. 

Tai kaipgi dabar? Laukti, kol tiek lietuvių išsispecializuos, 
kad visoms bendrovėms, jau esamoms ir dar būsimoms, už- 
teks? Tuščiai viltis! Jų nesusilauksime užtektinai nė per pusę 
šimto metų. O keletą ir šiandieną turime Rygoje ir Maskvoje, 
kurie labai gražiai veda didelių svetimtaučių interesus ir no- 
ringai patarnautų saviškiams, žinoma, taip pat gražiai jų 
darbą apmokant, kaip ir svetimi kad daro. 

Be tokių specialistų, nors kame norint apsigyvenusių, 
sunku sumegzti ir naujos bendrovės. Antai per sumanymą 
Krekenavos klebono (Pan. p.) kun. Barono, labai prilankaus 
bendram darbui, buvome susitelkę ir... tiek: nežinojome, kame 
rasti gabentojas. O jau kokios bereikia vietos: gyventojų Kre- 
kenavoje — pustrečio tūkstančio; kiti miestai — už 4-5 mylių. 

Žydai, nors išsilavinę jau pirklystėje, ir tai turi vyriausiąsias 
sankrovas ir Mažeikiuose, ir Šiauliuose (rodos), ir Dvinske. 

Taip tatai be vyriausiosios sankrovos ne tik nesulauksime 
išsiplėtojimo esamųjų bendrovių, bet ir vargiai jas paturėsi- 
me. Nepigu bus ir naujos steigti. 

Klausimas belieka, argi jau mes neturime nė jokių pragu- 
mų jai įkurti? Turime ir net du. Pono su milijonu, kurs pano- 
rėtų mums patarnauti ir NB ir pats visai gražiai uždirbtų, ži- 
noma, nesusilauksime; bet jo ir nereikia; sumestiniai mušti- 
niai galingesni už vieno milijoną. 

Pirmasai ir gerasai pragumas - tai sudėjimas mėnesinės ar 
pusmėnesinės bendrovių apyvartos. Kas gi tai yra apyvarta? 
Apyvarta - tai gyvas kapitolas, kurį išduodi už pirkinius, o 
jisai apribotame laike vėl sugrįžta. Padėkime, kad Panevėžio 
bendrovė turi mėnesinės apyvartos 5000; Joniškio - du, tris, 
Ramygalos - 1200, Tytuvėnų - 500-800, Kauno „Nemunas“ — 
3-5000. Tikrųjų skaičių aš tuo tarpu nežinau, o kilus tokiam 
svariam klausimui reiktų gerai apskaityti mūsų išgalės; 
bendrovės todėl turėtų kuo veikiausia apskelbti savo apskai- 
tas. Taip tatai penkios tiktai paminėtosios bendrovės kas mė- 
nuo išduoda apie dešimtį — keliolika tūkstančių. Dabar argi 
man ne vis tiek, kur aš juos išduosiu: Panevėžyje, Šiauliuose, 
Kaune ar — vyriausiojoje sankrovoje? Aš ten ir išduodu, o 


- 285 - 


įstaiga, turėdama kas mėnuo po keliolika tūkstančių, trauks 
tokias pirkinių partijas, už kurias producentai paskaitys ją už 
labai rimtu ir neniekinamą vartotoją, norės ją sulaikyti skai- 
čiuje savo klientų ir leis kainas lig kiek galint. Kainas „nude- 
rėti“, tai jau visi žino, tegalima imant didelės partijos. Padė- 
kime, stearino Nevos fabrika 120 svarų žvakių dar neskaito 
už partiją ir nė vienos kapeikos nenuleidžia. 

Taip tatai penketui bendrovių jau yra galima ir yra iš- 
skaitliavimas įsteigti „savąją“ vyriausią sankrovą. O kame gi 
kitos? Jų, rodos, bene bus jau į keliolika vienoje Kauno gu- 
bernijoje. Tegu gi korespondentai duoda apie jas žinias! 

Tai vienas pragumas. Bet viename susirinkime teko man 
girdėti labai rimtas privedžiojimas, jog Ruskių vyriausybė 
darysianti įvairių įvairiausias kliūtis tokiai įstaigai. Sunku tam 
įtikėti. Kodėl? Argi ne vyriausybės interesas kelti žmonių 
gerovė? Bet kad ir taip būtų, tai lieka mums antras pragumas. 

Kiekvienoje gubernijoje turime ūkiečių draugijas, prie ku- 
rių lig šiol mažne vieni dvarininkai, didesnieji žemvaldžiai 
teprigulėjo, nežinau, dėl ko. Tos įstaigos ne vieno luomo ge- 
rovei kelti, bet visų to krašto gyventojų. Sodiečiai gal dar ne- 
supranta, kokią gali turėti naudą, bendromis vėkomis įsitai- 
sydami krautuves ūkiui reikalingų daiktų: padargų, mėšlų, 
rinktinių sėklių ir t.t. Juk ir tai yra „vartotojų draugijos“ ir jų 
„Vartojimas“ nieko nesusiaurintas: reikalauja nariai plūgų, 
bendrovė pristato plūgus; sėklių - tai sėkles, mėšlų — tai 
mėšlus. Jei pareikalautų nariai šiaip jau gelžies, galanterijos, 
kolonialinių daiktų, galėtų ir tokius statyti. Jų įstatymai ne- 
užgresia. 

Todėl bendrovių vadovams į tikruosius tų draugijų narius 
įsirašius ir jų nepaniekinamam skaičiui atsiradus lengva bū- 
tų nubalsuoti reikalingumą traukti minimuosius vartojimo 
dalykus pakaktinu saiku. Ūkiečių draugijų valdyba gražiai 
išmano komercijos reikalus. 

Tas pragumas blogesnis už pirmąjį, nes pelno už tarpinin- 
kavimą negalėtų suturėti. Betgi ir vyriausiosios sankrovos 
valdybai užlaikyti nereiktų liekių iškaščių. 

Taip aš suprantu „Vilniaus Žinių“ keliamąjį klausimą. 
Gerai būtų išnaudojus brangų L. Krzywickio veikalą apie 
kooperatyvines pramones“. 


MINAKALNIS. Iš senovės papročių minėtinos yra kupulionės 
ant Minakalnio. Minakalnis Linonių ir Kiūčių lauke vaigz- 
liausi visos apylinkės vieta. Nuolaidus nuo vieškelio iš Pane- 
vėžio Pušalotan, status nuo Lėvenio upės, palei kurią tęsiasi 
puikiausios keturių sodžių: Linonių, Kiūčių, Daukniškių ir 
Bernatonių, pievos — dobilienos, žvyrkalnis 150 sieksnių il- 
gumo ir 50 platumo kaip tyčia paskirtas paminklams ir apei- 
goms. Tad ir marų kapai čia, ir pirmojo jubiliejaus kryžius čia 
su prikaltu aršininiu gelžiniu kabliu. 

Marai kitkart buvę tokie, jog tik du žmogu belikusiu liūd- 
nai bekiūtančiose trobelėse (Kiūčiai). Ką reiškė didelis gelži- 
nis kablys ant kryžiaus, niekas nebemoka išaiškinti. Imdami 
žvyrį iškasa kaulų gal dar senesnės negu marų metai gady- 
nės, nes prie jų randa metalinių daiktų. Mini didelį, kaip trims 
pirštams įkišti, geltoną žiedą, kurį kaipo daiktą, jų nuomone, 
be jokios vertės ugnin įmetę. 

Ant šio tatai Minakalnio seniaus kasmet kupuliodavę. Šv. 
Jono vakarą susirinkdavę visi apylinkės sodžiai. Uždegdavę 
smalines stebules ir bosus, aukštai iškeltus ant karčių. Susi- 
kurdavę ir šiaip jau ugnį. Mergaitės pindavusios vainikus iš 
nesuskaitomos įvairybės pievažolinių. Vyriškieji vamzdžiuo- 
davę vamzdžiais ir kitais saviškais instrumentais. (Dabar 
vartojamųjų dar neturėję.) Šokdavę, dainuodavę, žaisdavę. 
Ant rytojaus suvažiuodavę ir tolimesnieji sodžiai, net iš kitų 
parapijų. Paskui juos atsekdavę pirkliai; susistatydavę pala- 
pines (būdas) su valgymais ir gėrimais: ragaišiais, medau- 
ninkais, cukreliais, alum ir degtine. Puotuodavę ir žaisdavę 
per dvi dieni, kol Panevėžio kunigai su įnirtimu neįnikę keikti 
tą stabameldišką apeigą su neišvengiamu papeiktinu sauva- 
liavimu ir girtuokliavimu. 

Dabar senovinę kupulionę beprimena mažas jaunūmenės 
būrelis Joninėse, vakarą prieš šv. Joną. Lietuviams, labiaus 

apsišvietus ir doriškai sušvelnėjus, reiktų atsiminti bendri 
pasilinksminimai „žaliumuose““, kaip broliai latviai vadina. 
Dalyvaujant tuose pasilinksminimuose „geresniemsiems“, 
kad ir patiems kunigams, nebūtų perdėjimų, nė papeiktinųjų 
sauvaliavimų. 


ISTORIŠKAI-ETNOGRAFIŠKAS 
LAIKRAŠTIS 


Atsiliepdamas ant d-ro J. Noraus pašaukimo „rūpinties 
Lietuvos istorija“ (Nr. 63), pilnai pritardamas visam tam, ką 
jisai yra parašęs, aš patarčiau tik praplatinti gerą šitą suma- 
nymą. 

„Vyrų, kuriems rūpėtų Lietuvos istorija“, neabejoju, atsi- 
rastų tarp mūsų šiokia tokia kuopelė, tačiaus ne tokia didi, 
kad galėtų pakelti žymų darbą ir spaudos lėšų naštą. Be to, jei 
istorijos laikraštis yra mums neabejotinai reikalingas, tai jo 
trūkumas nėra vis tik per opus. Istorijos paminklai, kurie dar 
užsiliko, istorijos veikalai, gerai knygynuose sulaikomi, ne- 
supelės dar 5-10 metų, kaip ligi šiol nesupelėjo; negut tik pe- 
lės dar vieną antrą palėpėje užsimetusį dokumentą sučečios. 

Reikalingesni esame einografijos laikraščio apskritai ir 
kalbos laikraščio ypačiai, nes etnografiškosios senovės palai- 
vasario sniegas. Senovės papročių, kuriuos mūsų tėvai dar 
išlaikė visokiuose ūkiškojo ir šeimyniškojo savo gyvenimo 
apsireiškimuose, mes jau nebežinome. Susimaterializavę, 
kažkokios nerimasties dvasios spaudžiami, skubinai grie- 
biamės to, kas toje valandoje užsiverčia: darbas, dvasiška 
pareiga, ir jau tik žiūrime galo, kad tik veikiaus atlikti, idant 
paskui... vėl galėtume tingiai bendzinėti; „tais niekais“ — 
visokiais papročių priedais prie darbų ir švenčių — nebėra 
kada mums užsiimti ir jie išpildyti. Šiokį tokį rinkinėlį pa- 
pročių, metų šventes Aukštaičiuose švenčiant sanryšyje su 

pritiriamais tuomet jausmais, aš turiu susitaisęs. „V. Ž.“ dėl 
šiokių tokių literatiškųjų jeibių neapsiėmė jų pradėti spaus- 
dinti (žiūr. atsakymą man Nr. 15, 1904). Trobų statymo bū- 
das (žiūr. mano straipsnį „O dawniejszych zabudowaniach 
žmudzkich“ — kalendarz Nadbaltycki na r. 1905. Mitawa); 
senovės drabužis, visas namų būdas, - po svetima įtekme 
regimai kasdien labiaus mainos: senovės trobesiai ten be- 
riogso, kur nėra kam jų atimti; senovės drabužis ir pasidabi- 
nimai ten skrynėje tebedrūnija, kur juos užmiršo. Padavimai 
apie vietas ir paskutiniosios baudžiavos gadynės nusidavi- 
mus, kada žmonės instinktyviškai pajuto besiartinančią ver- 
guvės kritimo valandą, įdomūs, kaip nė koks istorijos raštas 
su paskutiniais dėdėmis eina į kapą. Senovines dainas baigia 
stumti nevykusios pusbernių dainuškos ir mandraficierių 
(unteroficier): „Marš, marš, najubranc“?; „Žmudzkie bajki, 
basnie, podania, w ktėrych przebija prawie zawsze spryt, 
wesoltošci““, kaip sako J. Varnkaičia (žiūr. „Wladzio nad 
morzem“, p. 74, 1901 r.), pridurkime nuo savęs — pilnas 
išminties ir mitologiškųjų žymių, baigia stumti „Ivanuška — 
duračok““. Tautiškus gimnastiškus žaislus pakeitė kortos. 
Štai kas reikia ant tų pėdų surinkti, aprašyti, užrašyti, jau 
žadą užkandančiai senatvei iš gerklės išplėšti. Suomauaitis 
(finietis) dr. Axel O. Heikel“, bendradirektoris tautiško suo- 
malaičių* muziejaus Helsinkiuose** (Helsingfors) ir autorius 
„Die Gebaeude der Tscheremissen, Mordwinen, Esten und 
Finnen“ (1888) ir kitų etnografiškų veikalų, rinkdamas mano 
apylinkėje pavyzdžius senovės lietuvių apdarų, išsitarė man: 
„Ką bekariaujate už savo tiesas ant rašto, verčiau patys pasi- 
rūpintumėte pažint ir kitiems parodyti, kas jūs buvote ir kas 
esate, ką turėjote ir ką tebeturite, tai pasirodys, kokia pritin- 
ka jums vieta. Kame jūsų etnogralija, muziejai? Štai dagi nuo 
Kauno turėjau pasukti į šalį, norėdamas ką pamatyti“... Kun. 


* Finiečius lietuviai klaidingai vadina suomiais: Suomi - tai krašto var- 
das, Finliandija, kaip Lietuva; o finietis - Suomi žmogus; vadinas, „suoma- 
laiten“ kaip lietuvaitis. 

** Helsingfors - suomiškai Helsinki. 

Juška, kun. Žilinskas, dr. Basanavičius, nors jau tomus pri- 
rinko“, iš tikrųjų tik mažutytę pradžią tepadarė. 

O mūsų kalbotyra? Argi mes lietuviškai rašome? Žinome 
šakninių savo žodžių kilmėmokslį, priesagų (sufiksų), su ku- 
riomis kitus žodžius dirbamės, prasmę? O santaika (syntak- 
sis)? Prieš pradėsiant jį rašyti, turi būti apdirbti visoki klau- 
simai ir klausimėliai taip pat, kaip ir „prieš pradėsiant rašyti 
kokį nors rimtesnį istorijos veikalą“. O pabaigtinas rašybos 
nustatymas? Dialektologija, dialektų planai? O geografija?.. 

Trumpai sakant, tiems visiems dalykams sutalpinti so- 
pančiai reikia tam tikro laikraščio. Vyrų, kaip parodo II laida 
„Lietuviškos chrestomatijos““, sugebančių moksliškai rinkti 
etnografijos medžiagą ir tais dalykais užsirūpinusių, mums 
nepritrūktų; bent kur kas daugiaus būtų neg užsiimančių 
vienais istorijos dalykais. Dr. Basanavičius nebe šiandieną 
šaukia prie tokio laikraščio, tik, rodos, jam dar niekas neatsi- 
liepė, nes per toli nuo mūsų gyvena (Varna, Bulgarija). Pa- 
naujindamas jo sumanymą, klabinau perniai vieną antrą 
žymesnį lietuvį ir nuo visų gavau vien prilankius atsakymus. 

Taip tatai reikia mums kuo veikiausiai ir istorijos, ir etno- 
grafijos laikraščio. (Kitiems speciališkiems dar neatėjo laikas. 
Negut vienam dvasiškajam.) Bet paturėjimui kiekvieno jų at- 
skirai neišsiteksime nė vyrų, nė lėšų. Tad bene geriaus būtų 
pasitiekus vieną bendrą: istoriškai-etnografišką? Jį pavadinau 
laikraščiu, sekdamas dr. N. Bet paprastųjų laikraščių forma 
tam dalykui visai nepritiktų; laiko ir formato suvaržytas, išei- 
tų skystas ir mažos vertybės, o mums reikia čia ne daugiaus 
popieriaus, bet daugiaus svarbaus turinio. Tam tikslui ge- 
riausiai pritiktų neperiodiškai išleidžiamos, bet su bendru 
vardu, kad ir „Lituanica“, knygos ar sąsiuviniai, sulig to, kada 
susitvarkys užtektina graži medžiaga. Tokiems išleidimams, 
kurie du tris kartus per metus, bet nepaskirtame laike išeina, 
kad ir bendrą vardą turėtų, nereikia Vyriausios cenzūros val- 
dybos pritarimo: jie cenzūruojami kaip paprastos knygos. 

Toliaus tie istoriškai-etnografiškos medžiagos spausdiniai 
neprivalėtų gyvuoti tik tuo, ką netyčiomis gautų nuo vieno 

kito netikėtai susimylėjusio ir ką nors iš nuobodžio parašiu- 
sio: privalėtų spausti programiškai taisomą, tvarkomą, ren- 
kamą medžiagą. Tam tikslui būtinai reiktų surišti į istoriškai- 
etnografiško mokslo draugiją kokią porą šimtų inteligentų, iš 
kurių ir aš su kitais kunigais neišsiskiriu. Patyrus, ką kiek- 
vienas iš prisirašiusiųjų sąnarių gali padaryti, sutaisys prog- 
ramą. Be susirinkimų, be bendrų mokslo pašnekesių, be 
bendro pristatomosios medžiagos apsprendimo, negalima nė 
svajoti apie kokį nors mokslo išleidimą. 

Reikia tad, keliems prisisavinus iniciatyvą, išreikalauti nuo 
valdžios užtvirtinimo tokios draugijos, kokią pavėdžią latviai 
turi. Patarčiau, kad „V. Ž.“ redakcija priimtų tą iniciatyvą, nes 
draugijai vieta -— tai Vilnius: ten susirinkimai, ten spausdini- 
mai, ten ilgainiui... draugijos knygynas ir tautiškas muziejus 
įkurtinas. 

Be to, vienam reiktų savo sielą (dūšią) į tą dalyką įdėti, 
kaip Karlovičius nabašninkas buvo įdėjęs į lenkišką etnogra- 
fišką laikraštį „Wisla“!“. Arčiausiai prie to dalyko stovi savo 
specialyste p. J. Jablonskis... 

Daugiau ką tegul kiti priduria. 


ADOMAS PRONCKŪNAS 
1872-1904 


Apsišvietusių lietuvių tautininkų tiek maža teturime, jog, 
nors vienam jų iš sargybos atsitraukus, palieka neveikiai be- 
užtaisoma spraga. Didžiai atsakomi tad yra tie Lietuvos 
šviesuoliai, kurie savo valia palieka sargybas savo tėvynėje. 
Tautiečiai neklaus jų, kodėl taip padarė, tik kaltins tuo, kas 
bejų pasidarė, o su jais nebūtų pasidarę. 

Užtatai ne sava valia paliekančius tėvynę likusieji lydi, 
tiesa, ašarotom akim, bet ir dėkingumo pilnom širdim už vi- 
sa tai, ką jie suskubo gera padaryti. Suum cuigue - kas kam 
priguli. 

1904 m. gruodžio 2 (15) d. Žlibinuose, Kantaučių filijoje, 
Telšių ap., pasimirė kun. Adomas Pronckūnas. Nabašninkas 
buvo gimęs 1872 m. Baluškių k Pompėnų par., Panevėžio ap. 
Nuo 1882-88 m. mokės realincju Panevėžio mokykloje, 1890— 
94 m. —- Kauno kunigų seminarijoje. Išėjęs ją, paliko ten pat 
prie Švč. Trejybės par. vikaru. 

Dar klierikas būdamas, savo širdies, viso būdo atvirumu 
ir švelnumu pririšo prie savęs visus moksdraugius; dar jau- 
nas vikaras būdamas, taip stropiai ėmė beturčiams, ypač lie- 
tuviams, tarnauti, jog jau kitų, 1896 metų gegužės mėn. atsi- 
dūrė Kretingos bernardinų vienuolyne: su rusų vyriausybe 
susikivirčijo dėl priesaikų kalbos. Vienuolyno kalėjime išlai- 
kė jį iki 1898 m. spalio mėn., galutinai suardydami ir be to 
silpną jo sveikatą. 

- Verčiau būčiau dveja tiek Rusijon ištremtas pabuvęs, neg 
čia kūnu ir siela kentęs, - skundės nabašninkas, nepatenkin- 
tas jo laikais buvusiais vienuolyne santykiais. 

Iš kalėjimo paleistas pateko Radviliškin antruoju vikaru ir 
darbavosi per šešelius metus, retkarčiais tepasitraukdamas 
sveikatos pasilopyti. Radviliškyje kun. Adomas Pronckūnas 
paliko tikrai neišdildomą žymę visuomenės gyvenime kaip 
malonus bendradarbis, neįtartinos garbės dvasiškis ir stačių 
nesulaužomų tautiškų principų lietuvis. 

Visus jo darbus ir jų išdavas tesurašai tie, kurių akyse yra 
jie įvykę. Nabašninkas, nors vos tik į Kristaus metus įsivaręs, 
nors vos devynerius tepadirbėjęs, savo nuomonių platumu, 
skaičium reikalų, kurių pats buvo sukėlęs ir patenkinti sten- 
gęsis, vertas, kad kas visa tai nuodugniau patyrinėtų. Aš, to 
netesėdamas padaryti, skelbiu bent jo vieną straipsnį, kur 
kaip veidrodyje atsispindi visa jo karšta tėvynės ir jos kalbos 
meilė, o savo tautiečių vertinimas. 

Publicistikoje a. a. kun. Pronckus nedalyvavo. Šitą straipsnį 
sudariau iš minčių, kurias jis man malonėjo išdėstyti pri- 
vačiame laiške. Tų minčių tikrumu, kada jas rašė, į nieką 
neatsižvelgdamas, negalime netikėti. Tegul jam Dievulis at- 
simoka už tai, ką jis yra mylėjęs! 

Radviliškiečiai - ne patamsio žmonės. Suprasdami savo 
vado vertę, nenorėjo išleisti į Žlibinų filiją pakelto savo vika- 
ro; betgi neilgam ir teišvažiavo: po dviejų mėnesių vėl sugrį- 
žo Radviliškin, tik jau — atsigulti šalia tų, kuriems buvo visą 
savo širdį atidavęs. 

Amžinąjį atilsį, broli Adomai, tikrai tu užsidirbai! „Tėvy- 
nės Sargas“ neužmirš, jog Tu, kalėdamas Kretingoje, visu sa- 
vo vieku padėjai jam pragyventi sunkiuosius ir painiuosius 
pirmus dvejus metus. Tie dveji metai laukia ypatingos mo- 
nografijos. 


BENDROVĖS - PRAKTIŠKAS ŽMONIŲ 
LAVINIMAS 


(Atsakymas p. E. R.) 


Nr. 27 „V. Ž.“!, kaip skaitytojai gal atmena, buvau esa- 
momsioms mūsų vartotojų bendrovėms pataręs pasinaudoti 
dviem pragumais pigesnio parsigabenimo geresnių prekių 
(tavorų) iš pirmųjų rankų; būtent, kelioms susidėjus, iš vie- 
no traukti prekius (vyriausioji sankrova) arba dalyvauti ūki- 
ninkų draugovėse. Tąsias, grynai ūkiškąsias draugoves, pa- 
kreipiant prie paprastųjų consumvereinų“ (kaip Liepojuje, 
Mintaujoje ir kt.) rūšies, kurios stato ne tik ūkiškąsias pada- 
rynes, mėšlus, sėklas, bet silkes, vyną ir ką tik nori. 

Jei p. I. Tytavėniečio, t.y. p. E. R., kaip matome iš jo at- 
sakymo man Nr. 419, aš „visai nepertikrinau“, nes „nieko 
naujo jam nepasakiau, jokios naujos minties, tik tiek, ką 
kiekvienoje brošiūroje... galima įskaityti“, - tai dar mažiaus 
jis mane pertikrino (nežinau, kaip skaitytojus?), privedžioda- 
mas tų pragumų nepritikimą. 

Vyriausiosios sankrovos netikimą dabartiniems mūsų 
bendrovių reikalams p. E. R. privedžioja sulyginimais: ne 
kiekvienas būrys yra dideliu žmogumi, nes dešimtis kvailių 

tepadarys kvailesnį dalyką už kiekvieną atskirai; dešimtis 
anemiškų bendrovių nesutvers tarp savęs tvirto susijungimo. 

Claudat comparatio!* Tasai sulyginimas yra šlubas. Tiesa, 
kaip vienas kvailys neišriš filosofiško uždavinio, taip ir jų 
būrys neišriš; du anemišku (mažakrauju) tepagimdys ane- 
mišką. Bet jei vienas kvailys ar anemiškas nepavelka rąsto, tai 
jis kviečia antrą, kad ir tokį pat anemišką, trečią - ir rąstą pa- 
vilks. Mūsų bendrovės mažakraujės; platesnis darbas pavie- 
niai joms - per sunki našta, - bet penkioms, dešimčiai - kur 
kas lengvesnė. Jų kapitolų galybę bene tikriaus būtų prilygi- 
nus mažupių pajėgai: kiekvienas atskirai - vištų perbredamas, 
šakių mėšlo nenuritina; penketas, dešimtis susiliejusių - tre- 
jetą girnų pasuka, kalnus nugriauna. 

Dėl ko neprivalome į ūkininkų draugoves stoti ir jų įsta- 
tymais pasinaudoti, p. E. R. visai neišrodė, nes jam, girdi, 
„nheparanku plačiai apie tatai įsileisti, nes labai daug prisi- 
reiktų kun. Tumui aiškinti, kurs jų įstatymą ir dabartinio 
stovio nežino“ etc.; tad pataria man pačiam susipažinti. 

Ir čia p. E. R. kreivai nudūrė. Aš galiu paklausyti ir susipa- 
žinti; tik tada aš ir težinosių; tuo tarpu kad, bendradarbiau- 
damas dienraštyje, aš ne ypatiškus keliu klausimus, ne savo 
reikale primetu „menką atnašą“ (Nr. 27), tik visūmeniškuo- 
sius. Mano oponentas (prieštarėjas) privalėjo tad pridurti, ko 
mano rašale trūksta, dėl visūmenės žinios. Vyriausiosios san- 
krovos įsteigimą užtardamas, aš patsai jos nesteigsiu ir bend- 
rovių kapitolais nesinaudosiu, nes turiu kitas pareigas; be to, 
ir prekiavimo praktikoje nesu prisityręs. Tame dalyke pilnai 
pripažįstu ponui E. R. viršų, nors nebūtų pasisakęs: „Turiu, 
man regis, nors tą ant kun. Tumo viršų, jog ne tik teoriją apie 
vartotojų bendroves, bet gerai pažįstu ir jų praktiką“. 

Be to, pyksta ant ūkininkų draugovių „kritikų“: „lengviaus 
kito darbą nupeikti, ne kaip pačiam padaryti“, ir čia pat ragi- 
na, „nelaukiant šv. Dvasios nužengimo, dalyvauti jose, paduoti 
patarimus, įvesti savo mintis ir programą“. Išeina prieštara- 
vimas: kaipgi savo mintis įvesi, nieko neaptariant, nepalyčiant? 
Argi jau jos taip yra nepaliečiamos? Mano įtarimas, jog „ligi 

šiol prie jų mažne vieni dvarininkai, didieji žemvaldžiai 
teprigulėjo, nežinau dėl ko“ — tai dar ne per didelė kritika; be 
to, tiek neteisinga, kad, turėdamas mintyje kauniečių draugo- 
vę, prie kurios begu tik vienas antras sodietis priguli, neži- 
nodamas raseiniškių draugovės stovio, „tarp kurios sąnarių 
rasis ne vienas sodietis ir kunigas, o tarp įdėtų jos sankrovon 
pinigų sodiečių kapitolo rasis dagi daugiaus kaip kitų“, - per 
neapsižiūrėjimą vienskaitlio vietoje padėjau daugskaitlį. 
Tačiaus nebūtų pro šalį, įtarus kauniečių draugovę, o gal ir 
kitas, be raseiniškių, jog nepilnai atlieka savo uždavinį, ne- 
agituodama tarp sodiečių dėl jų pritraukimo į sąnarius. Jei 
esamieji k. d. sąnariai - dvarponiai, būtų panorėję ar dar pa- 
norėtų, tai be didelio vargo pritrauktų nors po vieną labiaus 
pasiturintį ir šviesesnį savo kaimyną dėti po 5 rs. metinės ir 
naudotis draugovės pagaminamais ir sąnariams pigiaus pa- 
leidžiamais mėšlais, sėklomis ir t.t. Argi tai nebūtų platesnis 
visūmeniškas darbas dėl viso krašto labo? Kada gi bepradėsi- 
me į vienybę telktis, tokias geras progas apleisdami? Ar tai 
jau visados tvers luomų skirtumas ir jų interesų? Dabar, išski- 
riant porą vietų Ukmergės ir Zarasų pavieto, kur šis tas da- 
roma, visų k. d. ūkiškąją agitaciją regime tik įsteigime trijų 
padargų sankrovų filijų, ir tai greičiaus dėl apyvartos padidi- 
nimo neg dėl sodiečių kultūrizavimo. 

Ale grįžtu prie savo uždavinio. Ne taip jau aš nieko apie 
ūkininkų draugovių stovį nežinau, kaip p. E. R. apskelbė. Ži- 
nau visų pirmu, jog pinigiškas draugovių išteklius nėra 
pakaktinas platesniems užmanymams įvykdinti. Tad nuro- 
dydamas jas ūkiečiams vartotojams, neturėjau mintyje jų ka- 
pitolo, bet tik užveizdą. Vartotojas - ūkininkų sąnarys, nerei- 
kalautų bargan prekių; atsakančius pinigus mokėtų iš aukšto, 
o ūkininkų užveizdas tiek teturėtų rūpesčio, kiek pareikalauti 
iš pirmųjų rankų prekių ir atsiskaityti pasiskirtą nuošimtį. 
Draugovės užveizdas tame atvejyje tik pildytų vyriausiosios 
sankrovos užvaizdo pareigas, daugiaus nieko. Vartotojams 
būtų vis tiek. Tame dalyke negal matyti nė „noro mokytojaus 
rolę priskirti ūkiečių draugovėms“, nė kad „visados kiti 

darbuotųs“, nė trukdymo, „kad naudingos įstaigos stovėtų 
pačios savimi, savo spėkomis, o ne rymotų ant vienos ypatos 
arba kitos įstaigos“, nes čia abipusė nauda; nė kad jos „būtų 
neišsilavinusių vaikų mokytoja ir turėtų darbuoties, kad ap- 
saugotų juos nuo bankroto“, nes čia ne ūkininkų draugovės, 
ne vyriausiosios sankrovos vartotojus saugos nuo bankroto, 
bet patys vartotojai, kaipo pribrendę vyrai, tokiu būdu sau- 
gosis, jei ne nuo bankroto, tai nuo bereikalingų mokesčių di- 
desniam skaičiui tarpininkų. 

Apskritai vienok sakant, aš nepermanau, dėl ko p. E. R. už 
neprotingą man skaito norą mokytojų rolę priskirti draugo- 
vėms (bendrovėms) ar jos šiokios, ar tokios būtų rūšies. Nors 
vyriausiasis bendrovių tikslas yra suteikimas tūleriopos me- 
džiagiškos naudos (tai ir padaro); tačiaus yra ir antras, ne 
mažiaus svarbus — doriška, kultūriška įtekmė. Bendrovės 
„lavina žmogų, pratina jį užlaikyti vienybę, sutarimą ir pasi- 
šventimą dėl visumenės labo“ (žiūr. „Metraštis“, 77 p.Y. Plė- 
toja susiaurėjusį jo išmanymą; didžiai tamsią jo savimeilę, kuri 
neleidžia jam matyti toliaus savo nosies, kuri temoka ginti tą, 
ką savo rankose turi; mokina, kad liekis yra darbas mažą savo 
turtelį su visomis keturiomis apžergus turėti ir su įnirtimu 
„Mano, mano“ šaukti, nes, ir sumetę turtus į vieną, žmonės 
nenustoja tiesos dalį savinties. Jausdamas savo dalį prekinin- 
kų bendrovėje, lengviaus pajus ir supras, jog ir valstijoje yra 
jo dalis; įsitraukus į rūpinimos apie plačius politiškus daly- 
kus, nuo kurių priguli ir jo dalies čielybė. Grįš tokiu būdu prie 
prigimto savo gyvenimo būdo — bendrybės, nes žmogus yra 
draugijinis gyvulys, animai sociale. 

Siekdamas savo pasakoje net Adomo, kaip paprastai daro 
nuobodūs mandragalviai, matau pirmuosius žmones susi- 
bendravus ne per kieno agitaciją, įkalbinėjimą, bet kad prity- 
rė, jog bendrai gyventi lengviaus ir atvangiaus; spietės į kla- 
nus, ar kaip ten vadinas plačios šeimynos; klanai - į valstijas, 
valstijos - į viešpatystes, vis bendrai vargdami. Kad ilgainiui 
nebūtų jų užgulę visoki vadovai ir pirmininkai, už kitus 
rūpinties apsiimantys, žmonės ir šiandieną dalyvautų kuo 

plačiausiame viešame gyvenime, bendruose rūpesčiuose. Pa- 
liuosuoti gi nuo tų rūpesčių, pasikakino akim apmetamu 
aprubiu, susmulkėjo, išvirto į siauručius savimeilius. Bet lai- 
kai virsta. Žmonija vėl plėtojasi, da4į bendrų rūpesčių vėl 
kiekvienas ant savęs susikraudamas. 

Jei taip, tai „klaidingą klausimo supratimą“ reikia pripa- 
žinti ne man, bet mano oponentui, kurio viso straipsnio leit- 
motyvas, vedamoji mintis, yra: pirma reikia žmonės apšvies- 
ti, išaiškinti, kad suprastų bendro reikalo svarbumą, tada tik 
rišti juos į bendroves. Jis sako: „Įdomesnis ir svaresnis yra 
uždavinys — apšvietimas mūsų publikos, kad suprastų bend- 
rą reikalą, negu susijungimas bendrovių“, kurs, „susipratus 
mūsų publikai ir išsiplėtojus mūsų bendrovėms, taps neiš- 
vengiamu ir įvyks“; „pirmučiausia reikia apšviesti žmonės“, 
nes „silpnumas guli draugijos neišsidirbime, trūkume nesu- 
pratimo bendro intereso, neužsitikėjime ir nenore, kokius 
sutinka bendrovės nuo publikos net inteligentiškos (dvarų ir 
klebonijų), ką gi besakyti apie tamsiąją? 

Kad tam kultūriškam darbui - žmonių subendravimui — 
užtektų kad ir plačiausio, bet grynai teoretiško apšvietimo, iš- 
aiškinimo, tai p. E. R. visai nepriseitų skųstis ant inteligentiškosios 
(apšviestosios) publikos, bajorijos, kunigijos, už jų nenorą ir 
neužsitikėjimą. Jiems irgi nieko naujo nebepasakysime, ko jie 
nebūtų jau skaitę ne tik brošiūrose, bet ir storesniuose veika- 
luose: dėl to jie vadinasi apšviestais, kad daug žino. 

Taip! „Ne iš knygų lopyti naujus pasaulius, bet iš gyveni- 
mo“. O koks gi mūsų gyvenimas? Jį kraipo, šen ar ten pastu- 
mia daugiausia, mažne išmintingai, reališkieji, priliečiamieji 
dalykai. Tokie mes esame protiškai aptingę, taip dvasiškai 
ištęžę, jog apšvieta vieni tik dėl to pasidžiaugia, kad laikraš- 
čių naujienas gali skaityti; kiti sunaudoja, kaipo pragumą 
užimti aukštesnę vietą, kur dirbs ne tą, prie ko išsilavinusi ja 
dvasia vers, bet tą, prie ko kieta kitų ranka stumdys. O kiek- 
gi tokių, kurie, „visus mokslus“ perėję, pasilieka visgi neran- 
giais stabais, su sukietėjusiomis smegenimis, su visais „rura- 
lių“ (sodiečių) privalumais, „gaspadoriškuoju“ savo protu 

tesinaudojančiais? Idėjos - skystas dalykas; čia reikia ko nors 
labiaus jaučiamo. „Metoda poglądowa““, geriausioji moksle, 
nenustoja savo vertybės ir mokslo taikinime prie gyvenimo 
reikalų. Kaip niekai būtų iš ūkiškosios mokyklos be pavyz- 
dingo ūkio, kur tuojau yra taikinama teorija; kaip kiti moks- 
lai negali apseiti be laboratorijų ir kabinetų, kur tuojau viskas 
ištiriama; kaip neišmoksi astronomijos, nesusekdamas dan- 
gaus kūnų per perspektyvą (žiūrimąją dūdą), - taip ir eko- 
nomiškai draugijinis mokslas bus paviršutinis ir nepilnas be 
jo išmėginimo. „Šviesk“ žmones, kiek tinkamas, kalbėk apie 
bendro darbo naudą, jei neparodysi jos reališkai, atsakys tau: 
„Gali būti, gal ir gerai būtų!“ Bet ant to viskas ir pasibaigs. 

Maža to, menkiausio naujo dalyko nė atskiram žmogui, 
ne tik draugijai, neįkalbėsi, kol jis nepamatys jo naudingumo. 
Žoles sėti, pelenus berti, pagerintus ūkio padargus vartoti 
mūsieji pradeda visai ne per knygų ar agitatorių - daugakal- 
bių apšvietimą, bet per prisižiūrėjimą kits kitam. 

Reikia žmonės šviesti, aiškinti jų supratimą, kaip pasi- 
lengvinti gyvenimas iš vieno dirbant; bet nepasikakinkime 
vienais žodžiais: tuojau tverkime, megzkime ir tverdami, 
megzdami, jau turėdami, ką parodyti, jog mūsų žodžiai - ne 
svajonės, toliau griebkime, kitus traukime. Tai ne kas, kad iš 
pradžių „prie bendrovių priguli sąnarių saujelė, o ne visi 
vietiniai gyventojai, kaip tai yra kraštuose, kur bendrovės 
gerai plėtojas“. Ir kitur viską nuo mažo pradeda, keliolika 
metų anemiškai gyvuoja; paskui tik džiaugsmo susilaukia. 
„Kol visūmenė pabus, tai vienos (bendrovės) puls, kitos dygs, 
o paristas sniego kamuolys visgi risis toliau... ir augs didyn“,- 
teisingai sako p. Barškalius Nr. 617. Tad nenusiminkime, ir 
nuopuolio prityrę. 

Kitiems gal pasirodys, jog aš čia laužiuosi į atviras duris, 
o p. E. R. vėl man užmes, jog ir vėl „nieko naujo nepasakiau, 
jokios naujos minties, tik tiek, ką galime išskaityti“. Aš ir ne- 
sisavinu tiesų pirmojo išradėjo; nepatentuosiu. Gerai vienok 
bus skaitytojui atsiminus, kad į jauną mūsų laikraščių darbą 
neprivalo žiūrėti akimis Žmonių, daug ko geresnio mačiusių 

ir girdėjusių. Kas jiems ne naujiena, tai Lietuvos draugijai gali 
būti naujiena, nors kiti tuos dalykus pradeda jau užmiršti 
Galų gale, nihil novi sub sole - nieko naujo pasaulyje... 

Užbaigdamas tą ginčą, išreikšiu tikrą savo pasigerėjimą, 
jog p. I. Tytavėnietis, padavęs savo balsą Nr. 19, yra tai po- 
nas E. R., žinomas ir plačiai jau gerbiamas, nors jaunas, dvar- 
ponis, kurs nesidrovi su mumis bendradarbiauti. Tikimės, jog 
ir toliaus teiksis dalyties su mumis savo prityrimais ir moks- 
lu, nepalaikydamas polemikos aržumo už blogą norą ir 
užgauliavimą. 

Tytuvėnų vartotojų bendrovei ačiū už atskaitos apskelbi- 
mą! Kodėl gi kitos bendrovės neseka jos pėdais? Ar jos ne- 
girdėjo, jog visa Lietuvos visuomenė jų klotimi interesuoja- 
si? Bendrovėms reiktų įsirašyti į įstatymus skelbimą kas me- 
tą suvestų savo skaičių, kad ir naudai tos pačios bendrovės 
sąnarių, kurie nebegali visi knygų peržiūrėti. 


MŪSŲ VALDININKAI PRIVALO 
LIETUVIŠKAI MOKĖTI 


Platesnės širdies ir proto lietuviai šaukias per savo laik- 
raščius kuopon bendram draugijiniui darbui: švietimui Lie- 
tuvos sodiečių, kėlimui aukštyn Lietuvos krašto gerovės; 
lietuvių civilizavimui ir kultūrizavimui, kaip tai sakant. 

Malonus ir pagirtinas šaukimos. Neatsilieps jam negut tik 
visiškai doriškai apkurtę ir viskam prakilnesniam atšalę. 

Bet yra tame susirinkime vienas įtariamas dalykas, būtent 
susiaurinimas išrinktųjų darbininkų ratelio: šaukimas į dar- 
bą veik vienų etnografiškųjų lietuvių šviesuolių, kaip kad 
manytumėm su jais vienais atlikti visą šimtašakį draugijinį 
uždavinį. Šaukiame liaudies vaikus, baigusius mokslą, ne- 
bėgti svetur nuo savųjų; šaukiame išbėgusius pajusti sąžinės 
griaužimą ir atgal sugrįžti. Geriausiame vienok atvejyje, kad 

visi mūsų paklausytų, niekas nebeišbėgtų, visi sugrįžtų, vis- 
gi mes neišsitektume atsistoti ant visų draugijinių sargybų: 
šalip jų liks turtininkai dvarininkai, liks perkmainiai žydai, 
liks kiti dar pramonininkai ir amatninkai; dar kiti. 

Į draugijinį mūsų darbą palieka tad kviesti ir kiti Lietu- 
vos gaivalai, aiškiai statant jiems tik vieną reikalavimą, kad 
susilietų su liaudimi, susidemokratizuotų, nes demokratijos, 
liaudies, viešpatavimas ne tik Lietuvoje, bet ir visuose pa- 
saulio kraštuose šiandieną nebeužginama tiesa. Liaudis ir 
skaičiumi (veik 9070 visų valstybės piliečių), ir gyvumu ne- 
pagadintos, dar nepersirpusios dvasios yra tikra naujos, 
tvirtos, vaisingos draugijos medžiaga. Aiškų pavyzdį mums 
suteikė civilizacijos stebukladarė Japonija. 

Liekis berods darbas aiškinti anam dvasiškamjam profe- 
soriui, jog litvanizavimas (pas mus tas pats ką demokratiza- 
vimas) ne yra grįžimas atgal virtuvėn; arba anam garsiam 
dvarponiui, jog neleidimas „žemos“ kilmės piliečiams dva- 
rus pirkti ne yra išganingas dalykas, kad nesuteršia rinktinės 
bajorų giminės; arba tiems, kurie mano, jog demokratizuotis 
yra — tai vyžomis autis ir rudinėmis vilktis. Dvidešimtasis 
amžius pabaigs demokratizuoti viską pasaulyje. Veltui spir- 
ties. Tai nebeišvengiamas dalykas. 

Veik visus jau Lietuvos bajorus pasiekė skardus lietuvių 
šauksmas (žiūr. „Gios Litwinėw“, „Jednošč czy separatyzm“)!. 
Ir daugumas geriaus suprantančių bendrus šiandieninius rei- 
kalus ant tojau atsiliepė. Tačiaus amžių prietarai ne taip lengva 
perlaužti: tam tikslui reikia pajėgos nuolat lašinamojo vandens, 
kurs ir akmenį pergręžia, - Lietuvos laikraštininkai neprivalo 
to užmiršti. 

Į Lietuvos valdininkus rusus pernai per „Birževyja Vedo- 
mosti“ I ir II leidimo praskambėjo irgi skardus balsas tokio 
prisityrusio laikraštininko ruso patrioto, kaip p. Ignatjevas“, 
kurs vardan bendros valstybės naudos šaukė susiprasti, kokią 
neapsakomą pragaištį daro draugijai, nemokėdami vietinių 
kalbų. Ir tasai balsas nepasiliks neišgirstas: daugybė gydyto- 
jų, teisdarių ir kitų ėmės lietuviškai mokytis, ką patiriame 

kad ir iš tų pačių „Vilniaus Žinių“. Laimingoje valandoje 
pradėjus! 

Bet ir valdininkai, kaip ir dvarininkai, neliuosi nuo tautiš- 
kų prietarų. Jiems panaikinti vargu užteks vienas antras kad 
ir geriausiųjų laikraščių paraginimas, vienas antras ženklas, 
jog ir vyriausiasis valstybės rėdas krypsta į tą puse: „iš aukš- 
to“ mygimas nesti nuolatinis; mygterėjęs atsileidžia. Sunku gi, 
kad, nesuskaitomą daugybę reikalų turėdama, valdyba ypa- 
tingai remtų vieną. Galų gale, argi verta apšviesto žmogaus 
pasikliauti galingesniųjų protekcija visuose savo reikaluose? 
Protingiausia visados savimi tepasikliauti, savo apsukrume 
viltį teturėti. 

Balandžio 24 d. pereitų metų tapo mums, lietuviams, ap- 
skritai pripažintos tautiškos tiesos kartu su spaudos grąži- 
nimu. Valdiškieji laikraščiai, kaip „Vilenskij Vestnik“, ap- 
skelbė „įstojusią naują gadynę lietuvių tautybės plėtojimos““. 
Tai atmenant, nebebus reikalo prašyti, kad valdyba įstatymais 
sutvirtintų laisvę vartojimo lietuviškos kalbos viešose mūsų 
krašto įstaigose: krasose, teismo rūmuose ir kitur. Kelis gi 
kartus valdžios padarytieji parėdymai turi būti jos pačios 
sutvirtinami, kad įgytų įstatymų tiesą? Valdžios parėdymai 
lygiai siekia visus valstybės piliečius, ir mums nebėra jokio 
reikalo melsti atskiro parėdymo mūsų valdininkams, kad jie 
teiktųsi iš savo pusės patvirtinti, pripažinti ir įvykinti prakti- 
koje, ką vyriausioji valdžia parėdė. Tai jau mūsų pačių parei- 
ga stovėti ant sargybos savo reikalų ir tiesų, kurios nesiprie- 
šina apskritai valstybės tvarkai ir yra pripažintos. Vietiniai 
mūsų valdininkai tam nė nesipriešina ir, reikalavimą išgirdę, 
mus pakakina, kaip rašo „V. Ž.“ Nr. 58 apie lietuvišką prisie- 
ką Telšių teismo rūme*. Bet kad ir atsirastų tokie, kurie seno- 
vės būdu panorėtų priešintis, nebeturėtų ant ko remtis. 

Tiesa, lieka ypatingieji senovės priverstinieji mūsų kraštui 
parėdymai; bet jie, kaipo nesutinkant su pamatiniais apskri- 
taisiais valstybės įstatymais, vienimui reikalaujant, turės iš- 
virsti, o mūsų gyvenimui nereikalaujant, žinoma, bus sau gal 
dar ilgiausius metus. 


- 301 = 


Klausimas dabar, kaipgi tie mūsų gyvenimo reikalai apsi- 
reiškia, padėkime, kad ir reikalas, kad mūsų krašto valdinin- 
kai suprastų lietuvišką mūsų kalbą. Patys prastieji lietuviai, 
kuriems ypačiai reikalingas jų kalbos supratimas, nes kitaip 
nemoka, to nepasakys, nes jie, nemokėdami susišnekėti, kaip 
tik galėdami lenkias nuo susidūrimo su valdininkais; kame 
tik galėdami pasivaduoja šiaip ne taip mokančiais rusiškai, 
nors jiems tai neparanku būtų. Paskučiausio reikalo prispirti 
su tokiuo nedrąsumu, su tokiuo širdies plakimu viešų įstaigų 
slenkstį peržengia, kaip kad ten mušti gautų, ir išeina arba 
visiškai pakakinti, arba perpus tepakakinti. 

Tiems nelaimingiems vienkalbiams lietuviams taką pra- 
skinti, geresnius santykius tarp jų ir valdininkų sutaisyti te- 
gali šviesesnieji jų sanbroliai, kurie, nors patys rusiškai mo- 
kėdami, vartotų savo prigimtą kalbą; ne iš kokios atkaklybės, 
ne iš paniekinimo viešpataujančios kalbos, kurią privalome 
mokėti, bet dėl įpratinimo į lietuvišką šneką svetimtaučių 
valdininkų: tai ir jiems bus lengviaus tarnauti ir jų reikalau- 
jantiems prie jų kreiptis. 

Kitkart pažinau P. krasos perdėtinį, tikrą raštinės pelę, 
kurs virš negyvų įstatymų nenorėjo žinoti nė jokių gyvų rei- 
kalų. Be policijos užtvirtintų parašų, krasos bilietų, pasų ir 
kitų tokių dokumentų negalėjai nė pasirodyti krasos rūme, 
nors geriausia būtumei pažįstamas. Vargo ir pyko patsai, 
vargindamas ir pykindamas publiką, bet pasielgimo ligi ga- 
lui nepermainė. Šiandieną jis yra perdėtiniu didelės pavieti- 
nės krasos kantoros. Kaip sunku buvo su legitimacijomis, taip 
sunku buvo ir su kalba. Jo valdomasis krasos skyrius buvo 
tolimuose Žemaičiuose, kur svetimų kalbų nedaug kas temo- 
ka, o pons perdėtinis vien teatminė, jog visose viešose Lietu- 
vos krašto įstaigose turi išimtingai viešpatauti rusiškoji kalba. 
Ir štai kas išeidavo. Ateina Žemaitė su knygele, norėdama iš- 
siimti iš taupamosios kasos šiek tiek pinigų. 

- Čevo vam?* - klausia perdėtinis. 

- Pinigų norėčiau, pons, - atsako žemaitė. 


* Ko nori? 

- „Pinigų“ u nas net v zapase. Nužno bylo zablagovre- 
menno podat zajavlenije. Togda by potrebovali iz ujezdnavo 
kaznačeistva“. 

- Ką, pons, kalbi? 

- „Kalbu“, čto u nas deneg netu. Nužno bylo**... 

- Aš nesuprantu, pons. Prašome persakyti žemaitiškai! 

- Aja tože „nesuprantu“ po vašemu i ne obiazan ponimat***. 

- Tai kaipgi dabar bus? 

— Sorok let učatsia gosudarstvennomu jazyku, a rozgovo- 
ritsia nelzia! Čort znajet, čto za narod... Po ruski nužno umet! 
Ponimaješ, baba?**** 

- Še tau, kad nori! Aš rusiškai turiu išmokti, kad pinigus 
bankoje galėčiau laikyti! Tai atiduokš man visus, kad taip! - 
tarė supykusi moteriškė. 

Netikėtai buvęs tos scenos liudytoju, ėmiau aiškinti, kad 
jisai tiesiog valstybę skriaudžia, nenorėdamas žemaitiškai 
kalbėti. Pinigų ministerija kaip sumanydama žmones prie 
taupamųjų kasų ragina, o jisai nugraso. 

— Možet byt, možet byt!***** - atsakė jau svyruodamas. 

Mes negalime užmesti mūsų valdininkams, kad nesu- 
pranta, jog jie čia pastatyti žmonėms tarnauti savo patarimų; 
tarpininkauti jų reikaluose; savo teisybe ir ramybe teisti ir ra- 
minti, o ne erzinti. Rusiškuosiuose laikraščiuose šiandien pla- 
čiai kalbama apie tai ir apie vienybės steigimą tarp valdan- 
čiųjų ir valdomųjų. Ir mes neprivalome užtylėti, jog Lietuvoje 
niekados neįvyks ta geidžiamoji vienybė, atremianti visus 
„išvidinius ir išorinius priešus“, kol tarp lietuvių ir valdinin- 
kų svetimtaučių nesugrius tarpsienis — kalbos skirtumas. 

Andai Panevėžio krasoj patyriau tokį lietuvį. Atėjo irgi su 
knygele atsiimtų 35 rs., kaipo nuošimčių nuo įdėtų į kasą 
900 rs. Padavė knygelę, pasakė savo reikalavimą ir laukia. 


* „Pinigų“ pas mus nėra. Reikėjo mums pirmiau apie tai pranešti. Tuo- 
met mes iš pavieto kasos būtume pareikalavę. 
** „Kalbu“, kad pas mus pinigų nėra. Reikėjo... 
*** O aš „nesuprantu“ jūsiškai, ir nepridera man suprasti. 
**** Per keturiasdešimts metų mokinasi valstybės kalbos, o susišnekėt nega- 
lima! Velnias žino, kas per žmonės... Reikia rusiškai mokėti! Supranti, boba? 
***** Gali būti, gali būti! 

Valdininkai, gal jo nepermanę, pavartė pavartė knygelę ir 
atidavė atgal nieko nesakydami. Stovi žmogus nusiminęs 
pusvalandį ir matyti nežino, ką bedaryti, nes, rusiškai yč 
nieko nemokėdamas, nedrįsta balso pakelti. Ant galo kreipės 
prie manęs tyliai tyliai skųsdamos, kad jo krasa nepakakino. 
Turtingas žmogus išrodė baisiai apleistu. Ne! Paprastas 
žmoniškumas verčia tarnauti piliečiams tokiems, kokie jie 
yra, o ne laukti, kad pasidarytų, ir tai ant tų pėdų, tokiais, 
kokiais norėtume juos matyti. 

Taip, teisybė reikalauja, kad mūsų valdininkai mokėtų 
lietuviškai, kad mes lietuviškai su jais šnekėdami, išmokti 
jiems padėtume. 


NEMUNAS. Laivininkų keiksmai. „Girdėjau pasakojant, būk 
jūrininkai labai moką keiktis“, - rašo p. Jonas B...as Nr. 41'. 
Galiu patvirtinti, jog tai teisybė; nors jūrėmis žvejų laivais 
tesu važinėjęs. Tame dalyke nemuniečiai laivininkai mane 
pamokė, kurie, tarnaudami ant mažų Nemuno garlaivių, vi- 
su savo apsėjimu, vaikščiojimu, rankų mostagavimu ir jų ne- 
rinėjimu rūpinas pamėgdžioti didžiųjų jūrinių garlaivių 
matrosus, nuolat su audromis kariaujančius ir bangų liūlia- 
vime lygsvarą laikančius. 

Juokingas tas beždžionių darbas, bet ir tiek; blogumo tame 
nedaug; viena vaikiška kvailybė. Blogiaus, kad jie persiėmę 
ir peiktinaisiais jūrininkų papročiais: neblaiviu ir neramiu 
gyvenimu, Kaune stovint, ir nemandagiu su publika apsiėji- 
mu, Nemunu keliaujant. 

Kiekvieną švelnesnių nervų pasažirą, Nemunu plaukian- 
tį, neapsakomai kankina per balsi garlaivio tarnų kalba. Ant 
garlaivio, kurs nuo pat nosies ir ligi pat smailiajai uodegai vos 
kokia dvidešimtį žingsnių teturi, matrosai ir vairininkas taip 
kits kitam spiegia, kaip kad už 275 žingsnių susišaukdami, 
pašėlusiai audrai užkaukiant. Publikai rodos, kad diržus jiems 
kas iš nugaros rėžo. Apatinėje salėje ir kambarėliuose (kaju- 
tose) nuo to riksmo nepasislėpsi: per plonutes lubų lentas 
kiaurai viskas girdis. 

Ir tai pusė keliauninkų nelaimės būtų, kad bent žodžiai 
būtų padorūs. Nelaimė, kad jų bjaurumas perviršija suprati- 
mą visų labiausia prityrusio žmogaus. Sustos garlaivis Ve- 
liuonoje, Vilkijoje ar prie kitos mažutytės stoties, kur laukia 
du trys nudriskę žydeliai su gyvakaru kuinu keliolikos pun- 
dų prekių (tavorų) ir vieno antro išlipančio, - matrosai pake- 
lia tokią audrą žygiuodamies, kaip kokiame Hamburgo ar 
Liverpolio uoste du tūkstančių žmonių išsodindami ir dešimtį 
tūkstančių tonų vežulio iškraudami. Negirdėti keiksmai lie- 
tuviškai, lenkiškai, rusiškai, vokiškai, žydiškai - (visaip gi ir 
mokama tų plaukininkų) — byra kaip perkūnijos į pasažirų 
aušis: nėra kur pasidėti iš gėdos. 

Važiuojame dvejetas kunigų, sūdžia su žmona ir vaikais, 
dar keletas ponių ir panelių. Dėbtelėjau akim ant paraudona- 
vusių kaip vėžiai ir rūpestingai ką nors knebinėjančių mote- 
riškių. O sūdžia: 

— Niekas! Tai joms nebe naujiena: seniai viską supranta... 

- Suprantame! — staigiai atkirto mažne pusverksmė jo 
žmona. — Tik kokie gi jūs, laukiniai, versdami mus veidmai- 
niuoti ir su tokiuo vargu nuduoti negirdžiant ir nesuprantant!.. 

Nemitęs išlipau aukštyn ir, susišaukęs trejetą matrosų, 
ėmiau išmetinėti tokią nemandagią kalbą ir neatsižvelgimą į 
vežamuosius žmones, vaikus ir paneles. Pasirodo, vis tai lie- 
tuviai panemuniečiai, daugiausia sąvalkiečiai*, lėčiausi žmo- 
nės, veidai susidūrus su kunigu pasidarė malonūs, linksmi, 
prieteliški. At, paprasti parapijiečiai. 

- Ką gi darysi, tėveli, kad tokia jau jūrininkų mada! Na- 
mon sugrįžę, mes taip nekalbame. 

Ėmėme labai maloniai šnekėties apie visa, kas lygiai ma- 
no, lygiai jų širdį saldina. Prisipažino prie tokių dalykų, ku- 
rių kitam kam nesisakytų. Ne, visiškai mane pamušė. Žmo- 
nių gi esama tų nepraustaburnių! Tik kadgi nesušuks vėl 
vienas jų su trilypiu priedu, net tūptelėjau. Nusispjovęs 
sprukau atgal kajuton. Tiek mano misija ir tepadarė. 

Argi ne beždžionės? 


* Sąvalkai, ne Suvalkai - prof. Jauniaus rašoma. 

ATSIŠAUKIMAS Į „VILNIAUS ŽINIŲ“ 
SKAITYTOJUS 


Ieškau knygos: „Giwatas Iszganitojaus ir Wieszpaties musu 
J. Kristusa. Ant gala Historija Kanczios J. Kr. par K. K. Wiz- 
girda, m. Wilniuje, 1824 (?)“". Žiūr.: Baltramaičio bibliografi- 
ja“, Nr. 261. Kas turėtų ar žinotų, kur ieškoti, lai teikias man 
duoti žinių: aš norėčiau ją perspausdinti drauge su kitu to pa- 
ties autoriaus veikalu: „Biblije diel waikum lenkiszkay ir lie- 
tuviszkay, Wiln. 1823“ (Nr. 250), kurią aš turiu. Vizgirdo, Vil- 
niaus universiteto mokinio 1810-1812 m. ir šv. teol. magistro 
1815 m. (tas žinias man suteikė p. S. Baltramaitis)? būta labai 
gero žemaitiško rašėjo, ir jo veikalai verta atnaujinti. 


PAPILĖ (Telš. pav.) Pagadintas vietvardis. Su geografiškai- 
siais mūsų krašto vardais kitados lenkai, o paskui juos ir ru- 
sai apsėjo, švelniai sakant, sauvalingai. Prasiminė juos, kaip 
kam tinkama, nemaža neatsižvelgdami nė ant tikro tų vietų 
vadinimo pačių nuo amžių čia gyvenančių žmonių, nė ant 
savo kalbos reikalavimo. Girdėjau po Žemaičius daug esant 
tokių vietavardžių, kaip Kuršėnai, Raudėnai, Šaukėnai, Var- 
putėnai ir kt., kurie versčiukiškoje kalboje padoriaus slavų* 
ausims skamba Kuršany, Ravdziany, Šavkiany, Varpučiany, 
tarė sau — tebūnie gi ir kiti taip pat „sušvelninti“: Plungiany, 
Popieliany ir t.t. nors, kaip pasaulis senas, nė vienas vietinis 
gyventojas nė apsirikęs jų neištaria Plungėnai, Papilėnai, bet 
stačiai Plungė, Papilė (ne Plungė, Papilė). 

Apskritai vienskaitos lietuviškuose geografiškuose varduose 
slavai nemėgia vartoti. Dar, jei žodis turi galūnę -a, sutinkan- 
čią su slavų žodžiais, irgi pasibaigiančiais -2: Alanta - Ovan- 
ta, sulig kurią ir mūsų daugskaitą paverčia į savo vienskaitą: 
Aknystos - Oknista; tačiaus ir čia ne visados išturi, ir tokią 


* Dėl ko slavus, kylančius nuo žodžio sclave - vergas, mūsų laikraščiai 
vadina slavėnais (slovianie) arba rymiečius - rymėnais (Rzymianie)? 

Uteną (ne Utėna, kaip mūsų laikraščiai rašo) paverčia į Ucia- 
ny. Bet vietažodį su galūne -as, -is, -ė, negut su žiburiu paieš- 
kojęs, slavų geografijoje terasi: Kupiškis pas juos — Kupiški, 
Rokiškis — Rakiški; pasielgia tame dalyke pikčiaus už žargo- 
ną, kurs, viską taip nemielaširdingai šiaip jau sukraipydamas, 
tuos žodžius daug sąžiniškiaus vartoja vienskaitoje - Kupi- 
sek, Rakisek. Nežinau, kaip vienskaitoje bepasiliko Zarasų pav. 
Papilys ir Pandėlys: Popiel, Pondel; nors striukuodegiai vis- 
gi teisingesni už Ponedeliany, Uciany. 

Daug juokingiaus išrodo pagadintiejie mūsų vietavardžiai 
per pridėjimą priesagos e, kurios slavų kalboje visai nėra. Ši- 
monys, plynia žino, kaip pavirto į Šymance, Svėdasai - į 
Šviadosce, Bukonys - į Bukance, Jobonys (Kupiškio p.) į... na 
geriaus nesakyti. 

Kiek kartų važiuoju pro Plungę ir Papilę, tiek kartų pyks- 
tu, apskaitydamas virš minavojamąsias geografiškas mūsų 
skriaudas. Kad įmanytum, tai užgintum ir pareikalautum at- 
gal to istoriško turto, kaip rusai pyksta už suvokiečiavimą 
slaviškų vietvardžių ir tokius Lemberg, Danzig, Stetin be jo- 
kios ceremonijos ima atgal versti į Lvov, Gdansk, Ščetin. 

Kilmė žodžio Papilė visai aiški: miestelis stovi ties aukštu 
piliakalniu (žemaitiškai pilė), kur dabar katalikų kapai. 

Jūriškoji formacija. Kuo ji šiandieną garsi ir ko jai trūksta, 
terašai, kas ten pat gyvena. Aš priminsiu Lietuvos lankyto- 
jams, ypač mokiniams, kurie pagirtinai dabar vis tankiaus 
pėsti keliauja tėvynės pažintų, ką ten galima rasti ypatingo 
iš moksliško atžvilgio. 

Balinski („Starožytna Polska“, t. 1)! rašo: „Papilė garsi yra 
prigimties mokslų istorijoje visoje Europoje gražybe suakme- 
nėjusių jūrinių sraigių, kurie taip puikiai ten užsilaikė, kaip 
kad vakar būtų iš jūros išimti. Jų kiautas pilnai išliko pir- 
mykščias, nenustojo pagaliaus nė perlinės savo varsos. Euro- 
pos geologai jau nuo 1830 m. žino juos ir brangina, kaip dėl 
jų išlikimo, taip ir dėl naujų dar nežinomų veislių. 

Milijardai šimtų sraigių užsiliko vadinamamjame jūriška- 
me žemės sluoksnyje. Lygiose vietose tą sluoksnį prisikasė 

vos į 40-50 pėdų gilumo. Taip bent pasakoję žmonės, kuriems 
reikėjo kasti gilūs šuliniai. Ten, kur Ventos upė pergraužė 
aukštas kalnuotas vietas, atvėrė žemės skrodžias lig 100-150 
pėdų gilumo ir parodė vidaus žemės turtus. Visai žemės ne- 
grąžydamas, gali čia ištirti skersai perpjautas mažne keturias 
žemės formacijas: vėlesniąją, devoniškąją, jūriškąją... Jūriško- 
ji- sluoksnis pavidale trilypės kietos uolos iš jūros sraigių, 
perdalytas trimis smilčių sluoksniais, guli ne vienodame gi- 
lume, sulig nelygaus buvusiojo jūros dugno. Gelžine dūra 
(štanga) gali prisilaužti didžiai įdomių ir puikių sraigakiau- 
čių: amonitų lig šešių colių didumo, trigonitų ir kaip ten ki- 
tais vardais vadinamųjų. Gaili tik, kad suaugę į vieną kietą 
uolą, tie sraigiai nesiskiria nuo kits kito. Bet kantriai laužant, 
kartais pavyksta vieną visą įgyti. Labai yra įdomių pavyzdžių 
akmeniu virstančio medžio, kieto ir birstančio pirito su gel- 
žies žymėmis, chemiškai susijungusios su kitais elementais, 
ir daug kitokių mineralinių turtų“. 

Surinkimus jūriškosios formacijos pavyzdžių, iš Papilės 
išvežtų, galime matyti Vilniuje, muziejuje žinomo Lietuvos 
geologo gr. Eustacho Tiškevičiaus“; ten buvo nuvežtos ko- 
lekcijos L. Ivinskio ir kun. Ambrazo Kossarzewskio (Kaša- 
rausko)?, sąnario Archeologiškosios Vilniaus komisijos* (apie 
1862 m.); be to, muziejuose Kauno, Tilžės, Hamburgo ir Ber- 
lyno; ten dabartinis Papilės klebonas Jurskis“ pristatė. 


SOKRATAS 
APIE ŽMONIŲ ATSTOVUS 


Maždaug prieš pustrečio tūkstančio metų gyveno Graiki- 
joje Atėnų mieste didis filosofas ir išminčius, vardu Sokratas. 
Neūžauga, petingas, drūtas, plikas, kreivanosis, storomis lū- 
pomis ir išverstom akim, prastai apsitaisęs, basas... Jis turėjo 


* Žiūr. „Ogėlny pagląd na ziemie litewskie“ kun. A. Kos. (Pišmo zbioro- 
we Wilenskie 1862 r., 131212 p.). 

ne tiktai didį protą, bet dar mokėjo baisiai išjuokti tuos, ku- 
rie tarėsi esą viską žinančiais ir gudragalviais. Bet jo išjuoki- 
mas nebuvo užgaunantis: jis sugebėjo pašnekesyje užduoti 
tokius klausimus, kad pasididžiuojantys savo išmintimi pa- 
tys turėdavo nusimesti savo didybės ličyną ir prisipažinti maž 
vertais tesant. 

Ateinant rinkimams į ciesorystės seimą! ir daugumui 
trokštant patekti į garbingus žmonių atstovus, gerai bus per- 
skaičius sekantįjį pašnekesį Sokrato su Glaukonu“, kurį čia 
paduodu iš V. Sipruskio veikalo ištraukęs. Man rodos, dau- 
gumas mūsų atstovų atsiras Glaukono padėjime, kada prisi- 
reiks pasirodyti prieš geruosius visos imperijos žmones, kaip 
jie tarias laimingą padaryti savo tėvynę. 

Sokratas patyrė Glaukoną iš puikybės užsigeidžius labai 
aukštos vietos, nors tam tikslui stigo ir mokslo, ir pakaktino 
prityrimo. Nė išmintingųjų perkalbėjimai, nė išjuokimai ne- 
veikė jo atitraukti nuo to užsimanymo. Vieną kartą susitikęs 
Glaukoną, Sokratas jį prašnekino. 

- Pasakoja, Glaukonai, tave užsimanius didžią valdžią pas 
mus įgyti? 

— Taip, Sokrate, — atsakė šisai. 

- Žinoma, tai puikus dalykas!.. Įgijęs galybę, tu galėsi pa- 
reikalauti, ko tik nori, patarnauti savo bičiuoliams, išaukštinsi 
savo tėvų namus, pragarsinsi tėvynę. Pirma pragarsėsi mūsų 
mieste, o paskui ir visoje Eladoje; gal dar kaip Temistoklis ir 
tarp barbarų; ir kur tik tu pasirodysi, visų akis į save atkreipsi. 

Glaukonas klausėsi šios šnekos su regimu pamėgimu, ir 
taip Sokratas įmasino jį į tolimesnį pašnekesį. 

- Glaukonai, — kalbėjo toliaus Sokratas, - jei tu nori nuo 
valstijos garbės, tai, žinoma, ketini jai žymiai patarnauti ir 
nusipelnyti prieš ją? 

- Kaipgi! - atsakė Glaukonas. 

- Tai būk gi taip geras, nesislėpk nuo mūsų ir pasisakyk, 
kaip tu pradėsi tarnauti tėvynei? 

Glaukonas tylėjo, lyg užsimąstęs, nuo ko čia pradėti. Ta- 
da Sokratas, norėdamas palengvinti jam tą vargą, paklausė: 

- Jei tu užsimanytumei aukštyn iškelti savo draugo namus, 
tu pasirūpintumei pralobinti jį. Taip pat gal rūpinsies ir vals- 
tiją padaryti turtingesne? 

— Kaipgis! — atsakė Glaukonas. 

— O valstija bus turtingesnė, jei pasididins jos įeigos, pelnas? 

- Taip manau. 

— Pasakyk gi man, iš kur ji gauna pelną ir kiek? Tu, žino- 
ma, jau išgalvojai, kaip padidinti tą pelną, kurs dabar yra per 
mažas, kaip atverti naujas pelno versmes? 

— Ne, apie tai aš dar negalvojau, - atsakė Glaukonas. 

- Na, jei apie tai dar nepagalvojai, tai pasakyk mums apie 
valstijos išlaidas. Liekias (?) tų, žinoma, panaikinsi? 

— Ne, Sokrate, ir tuo klausimu aš dar nebuvau užsiėmes. 

- Nežinant valstijos pelno ir išlaidų, negalima ir galvoti 
apie jas, - tarė Sokratas. 

- Valstija gali pralobti juk ir priešo turtais, - tarė Glaukonas. 

— O, ir labai, - patėmijo Sokratas, - tik, žinoma, jei ji bus 
galingesnė už savo priešą. Bet jei silpnesnė, tai gali prakišti. 

— Neabejotina, - patvirtino Glaukonas. 

— Todėl gi, jei kas nori kariauti, turi žinoti savo valstijos 
pajėgas ir savo priešo pajėgas... Tad apsakyk mums iš pradžių 
apie mūsų valstijos pėstininkų ir jūrininkų pajėgas. 

- Kaip Dzeusą myliu, - atsakė Glaukonas, - aš negaliu tau 
taip tiesiai, iš atminties pasakyti. 

- Tai atsinešk, jei turi užsirašęs; man įdomu bus perskaityti. 

- Ir užsirašęs aš neturiu. 

— Gailu. Tad nekalbėkime tuo tarpu apie karę. Tai galimas 
daiktas, kad vos tik imdamos valstijos valdymo, dėl didumo 
to dalyko, dar nepažinai jo. Tai norsgi valstijos apsaugojimą, 
tikiuosi, gerai žinai; gerai žinai, kokia sargyba yra užtektina 
ir kiek reiks tvirtapilių, įgulų. 

— O, ne! - atsakė Glaukonas. - Man rodos, reikia panaikinti 
visos įgulos (garnizonai), nes jie tik nuskaudžia savo kraštą. 

- O panaikinus bent taries kiekvieną galėsiant plėšti? Beje 
tu pats buvai nuvažiavęs ištirtų, ar tik esi girdėjęs įgulas 
menkai sergstant? 

- Aš tik spėju... 

- Tai ir apie tat mes galvosime, kada nespėsime, bet tikrai 
žinosime. 

— Gal tai ir geriaus bus. 

- Sidabro kasyklose, aš gerai žinau, tu nebuvai, — dėl ko 
dabar mažiaus sidabro begauname negu seniaus? 

- Taip, aš ten nebuvau, - atsakė jaunikaitis. 

- Be to, - toliaus kalbėjo Sokratas, - pasakoja tą vietą ne- 
sveiką esant; to pakaks tau išsiteisinti, jei paklaustų, ką ma- 
nai apie šį dalyką. 

— Tu pajuoki! - tarė Glaukonas. 

- Bet aš esu persitikrinęs, kad tu bent nepraleidai neper- 
kratęs klausimo, kiek laiko gali Atėnus išmitinti surenkamą- 
ja visame krašte duona ir kiek jos per metus Atėnuose išeina. 
Tai privalai žinoti, kad galėtum patarti, kaip miestą išpenėti 
ir kaip sušelpti, jei pritrūktų. 

- Iš tavo žodžių sprendžiu milžinišką vargą būsiant vis tai 
ištirti! - sušuko Glaukonas. 

- Jukgi ir savo namų negalima gerai sutvarkyti, nežinant, 
ko jiems reikia, nepasirūpinus laiku viską pristatyti. Kadan- 
gi Atėnuose yra viršaus per 10 000 namų ir sunku pasirūpin- 
ti tokia daugybe šeimynų, tai kodėl tu nepasirūpinai sutvar- 
kyti, sakysime, savo dėdės namų. 

— Taip, aš būčiau galėjęs padėti dėdei ūkininkauti, jei būtų 
norėjęs manęs klausyti, - tarė Glaukonas. 

— Tai tu, - sušuko Sokratas, - netesėdamas dėdės priver- 
sti, taries visus atėniečius ir drauge su tuo pačiu dėde pri- 
versiąs savęs klausyti? 

Sugėdintas Glaukonas tylėjo. 

- Saugokis, - tarė Sokratas, - kad siekdamas garbės, visai 
ko kito, priešingo neįgytumei. Argi tu nežinai, kaip yra pa- 
vojinga kalbėti ir dirbti tai, ko neišmanai. Tokius juk panie- 
kina. Ir vėl argi neregi, kad žmonės, kuriuos šlovina ir iš kurių 
stebisi, priguli prie skaičiaus tų, kurie gražiausiai išmano sa- 
vo dalyką. Todėl gi trokšdamas šlovės ir kitų garbės Atėnuo- 
se, ištempk visą vieką, kad geriausiai pažintum savo dalyką. 

Jei tuo perviršysi savo tautiečius ir tada tik imsies draugijos 
rūpesčių, tai aš jau nebesistebėsiu, jei užbrėžtąjį savo tikslą 
pasieksi. 

Tokiu būdu Sokratas, išaiškindamas pačią dalykų esybe, 
kurių kiti griebias vien iš puikybės, neapsiskaitę, ar tesės, 
daugumą stabdė ir pertikrinėjo, jog kiekvienam dalykui rei- 
kia išmanymo ir žinojimo. O pasergėdamas sugebančius 
žmones, galinčius būti miestui naudingais, bet šalinančius 
nuo darbo dėl prieteliškumo, visaip ragino tai nedaryti. 


NAUJAMIESTIS (Pan. p.). Sąrašoje prašymų, kurie atiduoti 
yra apsvarstyti tam tikroms ministerijoms, nerandame pami- 
nėta Naujamiesčio. Kuomet vedantysis ministerių tarybos 
dalykus nuo rugsėjo 8 d. š. m. Nr. 2266 naujamiestiečiams 
apskelbė: 

„Šiuo duodame žinią, jog tam tikros dalys prašymo 150 
valstiečių lietuvių, laisvųjų antrosios rūšies žmonių Nauja- 
miesčio valsčiaus, Pan. p., Viršiausiai jo Ciesoriškai Didybei 
leidžiant, yra įduotos apsvarstyti vidaus dalykų ministeriui, 
p. Vyriausiojo žemės sutvarkymo ir žemės ūkio valdytojams. 

Hofmeisteris Vuič.“ 

Prašymas paduotas į carą buvo štai koksai: 

„Jūsų Ciesoriškoji Didybe, Palaiminčiausiasis Monarchai, 
Maloningiausias Viešpatie! 

Pasinaudodami tiesa, Maloningiausiai suteikta Viršiausiu 
paliepimu iš 18 d. š. m. vasario mėn. net atskiroms ypatoms 
išreikšti Ciesoriškai Jūsų Didybei laukimus ir sumanymus 
link klausimų, paliečiančių žmonių gerovę, mes, gale susira- 
šiusieji lietuviai valstiečiai Naujamiesčio valsčiaus, Panevėžio 
pavieto, Kauno gub., laisvininkai antrosios rūšies', susirinkę 
aptarti priemones kuo veikiausio ir pabaigtino pagerinimo 
sunkaus mūsų ūkiškai šeimyniškojo padėjimo, nutarėme 
kreiptis į Ciesoriškąją Jūsų Didybę, kaipo į vienatinį neįta- 
riamos teisybės šaltinį, su sekančiaisiais aimanavimais, pil- 
nai pasitikėdami, jog mūsų balsas nepraskambės pro ausis 

tų, kuriems Ciesoriškoji Jūsų Didybė teikeis pavesti rūpestį 
apie mus. 

1. Dvyliktąja taisykle liepos mėn. 3 d. 1882 m. antrosios 
rūšies laisvininkams buvo leista išsipirkti nuo dvarų tos že- 
mės sritis, kurias lig tam laikui žmonės tikrai valdė. Prisirei- 
kus gi parodyti didumą sričių, kurias mes nuo senų senovės, 
niekam neužginant valdėme, dvarininkas Mauricas Karpis, 
turėdamas turtų viršenybę ant mūsų, be to, aiškiai vietinės 
administracijos valdininkams jam pataikaujant, patsai vienas 
be mūsų dalyvavimo, pasiremdamas ant parodymų vienų 
pašalinių, nuo jo tiesiai prigulinčių ypatų, susimatavo, at- 
skeldamas visas mūsų lig šiol valdytąsias pievas, ganyklas ir 
miškus: nuo Prievačkos sodžiaus apie 300 dešimtinių, nuo 
Pakalniškių — 96 d.; nuo Mickiemės — 170 d., nuo Naujamies- 
čio miestelio 240 d. ir dar ariamos žemės 12 d., nuo Paškonių 
280 d., nuo Navaršonių 90 d. Tokiu būdu mūsų ūkis, iš seno- 
vės sutvarkytas didesniam žemės plotui, nustodamas dau- 
giaus nei trečiosios jos dalies, neišvengiamai turi iširti ant 
visados: nes, stingant pievų ir ganyklų, nebėra vilties kada 
nors jį pataisyti. Dvarininko Mauriciaus Karpio teisinimos 
servitutų“ tiesa negali turėti čia vietos, nes tųjų atskeliamųjų 
vietų sodžiai niekados bendrai su dvaru nevaldė. 

2. Kaip sauvalingai dvarininkas Mauricius Karpis prisisa- 
vino virš minėtąją mūsų žemę, taip pagal savo tik nuomonę 
ir atlyginimą mums paskyrė. Sulig vietinio įsakymo, panai- 
kinant mišrus rėžius ir apskritinant atskirus valdymus, no- 
rintis sumainyti turi duoti mainą lygaus didumo ir lygios 
vertybės, be to, vietose, kurios ribojasi su apmainančiojo 
žeme. Tuo tarpu pakalniškiečiams štai už 96 d. dv. M. K. te- 
duoda 26 d., be to, už 8 varstų nuo jų laukų, kur nėra išgę- 
nios, todėl ir naudotis negalima; mickiemiečiams už 170 - 
20 dešimtinių, naujamiestiškiams už 252 d. - 35, paškoniams 
už 280 - 60 d., navaršoniams - visiškai nieko. Be to, ir tą 
mainą duoda iš mūsų pačių atimamųjų ganyklų. 

3. Taip grynai sauvalingai mūsų laukus perkratydamas, 
dv. M. K. tačiaus ne tam tikslui veikė, idant išnyktų mišinys 

įvairių valdytojų žemės sklypų, nors tą tikslą rodė mainyda- 
mas, nes prie visų sodžių pasiliko plecius baisiai nepagabiose 
sodiečiams vietose, nesutikdamas apmainyti juos ant palau- 
kėse gulinčių. Taip prie pat Prievačkos sodžiaus pasiliko 
maždaug '/, d. ir ant jos ganyklų 20 d. prie medsargio butos; 
prie pat Pakalniškių — s2 d. ir jų laukuose antrą tiek; Mickie- 
mės ganyklose pastatė medsargio butą su 12 d., ant Navar- 
šonių ganyklų paliko karčemą su 10 '/, d. 

4. Išperkamosios žemės dešimtinės paskaitytas neteisingai 
po 71 */, rs., kaip visame Panevėžio pav., t.y. kaipo pirmo- 
sios rūšies Žemė, nors mūsoji daug blogesnė. Be to, nedirba- 
mosios žemės paskaityta dukart mažiaus, negu iš tikrųjų yra. 
Taip, sakysime, Papušiai turi 40 d. tyrų smiltynų, o paskai- 
tyta - 20 d., Prievačka turi nedirbamosios mažiausia 10 d., o 
paskaityta - 3 '/, d. ir t.t. 

5. Varžytinės dėl išperkamosios žemės dešimtinų skaičiaus 
eina štai jau 23 metai, per kurius mokame dvarininkui nuo- 
mą išpirkimo vietoje. Be to, apie 15 metų vertė mus mokėti 
uždą (mokesčius) nuo žemės, kurį savininkas, imdamas nuo 
mūsų aukštą nuomą, privalė patsai mokėti. Šitie permokėtie- 
ji pinigai reikia paskirstyti irgi į išpirkimo sumą. 

6. Pasak 7-tos taisyklės 1882 m., kol laisvininkų žemė ne- 
išeis, išpirkiman visi kontraktiniai apsiėmimai turi būti pil- 
domi griežtai. Tuo tarpu dv. Karpis jau 20 metų nebepildo 
kontraktinių sąlygų, nebeduodamas mums kuro ir statomo- 
sios medžiagos, teisindamos tuo, kad tai bausmė už atsisa- 
kymą mokėti už jį žemės uždą, kurio, dievai žino, dėl ko 
nuo mūsų pusantros dešimties metų reikalavo. Toji mūsų 
pragaištis taip pat turi būti paskaityta į išmokamąją sumą. 

7. Per 49 metus mes netesėsime išpirkti, nes nuo valako 
reiktų mokėti po 100 su viršum rublių. Reikia išmokamasis 
laikas pratęsti lig 112 m. 

8. Bet ir pratęsimas lig 112 m. nesumažins mokesčių per 
pirmuosius šešerius metus, per kurius verčia mus 15“6 visos 
išpirkimo sumos įmokėti pačiam dvarininkui drauge su 570 

už tą sumą. Todėl mes meldžiame visą išpirkimo sumą išda- 
lyti ant 112 m. 

9. Visai tai mūsų betvarkei ir sauvalingam dvarininko 
Mauriciaus Karpio ūkininkavimui peržiūrėti mes prašome 
Ciesoriškosios Jūsų Didybės valdininkų ne iš vietinės admi- 
nistracijos; jie turėtų į liudytojus pašaukti po priesaika pačius 
minavojamųjų sodžių gyventojus ir ant jų atsirėmę turėtų 
permainyti jau įvykusius sulig vienapusį dvarininko parody- 
mą įsakymus, kuriuos mes neteisingais laikome. 

10. Laukiamojoje bendroje visų luomų gminoje, kuri vie- 
na tegali pakakinti dabartinius gyventojų reikalus, visas 
sunkenybes vietinės administracijos ir gero susinešimo kelių 
užlaikymo meldžiame išdėstyti nuo dešimtino ant visų, ne- 
išskiriant ir bajorų, nes vieni valstiečiai netesi. 

11. Pagerinimo sodžių ūkiui reikalingas yra sodžių išskai- 
dymas į aplygintus aprubius vienasėdžiuose. Tam tikslui 
reikalingas pigus kreditas (paskolijimas) ir neapmokami ma- 
tininkai. 

12. Pavargėlius mūsų bežemius reikia žeme aprūpinti; tam 
tikslui sodiečių bankas turi suteikti jiems paskolą. 

13. Šiek tiek pasiturintys laukia tiesų nesusiaurinto žemės 
pirkimo. 

14. Maloningiausiai sugrąžinęs mums lietuviškąją spaudą, 
teikis, Ciesoriškoji Jūsų Didybe, paliepti, kad liautųsi perse- 
kioję liuosą pašalinį lietuviškojo rašto mokinimą ir įvestų lie- 
tuviškąjį mokinimą kaip žemesniosiose, taip ir vidutiniose 
Lietuvos mokyklose, nes be lietuviškojo mokinimo laisvė lie- 
tuviškosios knygos vartojimo pasiliks mums be vertybės. 

15. Tam tikslui reikia rusiškosios mokytojų seminarijos 
paversti lietuviškai rusiškomis, liuosai prieinamomis vieti- 
niams gyventojams lietuviams viršijančiu kitus skaičiumi. 

16. Mūsų įtikėjimo ir pagarbos nebtekusieji valsčių teismai 
(sūdai) turi užleisti vietą bendriemsiems visų luomų taikos 
teismams su gerai apmokamais ir juridiškai prisiruošusiais 
teisėjais, kurie ne taip būtų pasigviešę ant svetimo skatiko. 

17. Dėl suturėjimo mūsų kraštą naikinančios lietuvių išei- 
vystės reikia juos sulyginti tiesose su visais kitais valstijos 
piliečiais ir duoti jiems platesnes už kitų tiesas užimti gimti- 
niame jų krašte valdininkų vietas. 

18. Kitus apskritesnius mūsų reikalus išaiškins mūsų at- 
stovai, kuriuos Ciesoriškoji Jūsų Didybė teiksies pašaukti su- 
tvarkyti bendrąją mūsų valstiją“. 


KORESPONDENCIJOS 


KAS DEDAS 
ŠIAULIŲ GIMNAZIJOJE? 
ŠKOLA RUSSKOjJ GRAMOTY, 
RUSSKIJ NARODNYJ 
CHOR! 


Nei vienas Lietuvos miestas neduoda mums tiek progos 
rašyti kaip Šiauliai. Dievas žino, dėl ko ten savitarpinis gy- 
venimas iširo. Tiesa, į Šiaulius, kaip į širšės lizdą, susispietė 
būriais bjaurių bjauriausių maskolpalaikių su karščiu noru 
„Služyt russkomu delu““. Jų darbas, pakeltas vardan obruse- 
nijos, žinoma, sukėlė pasipriešinimą mokytesniuose tikro 
vardo lietuviuose. Prasidėjo karė po vadovyste kun. Rymei- 
kos?, pasibaigusi uždarymu jo klioštoriuje. Į jo vietą įstojęs 
kun. Olechna“ lygiai drąsiai stojo už katalikystę ir ypatingai 
lietuvystę nors žemesniosiose iškalose, pasiremdamas ant 
įstatymų. Karė pasibaigė atstatymu jo nuo iškalų, nes, gird, 
lietuvystę užsimanė platinti tarp lenkų (suprask - šiaulyčių). 
Į jo vietą parsikvietė iš Panevėžio, kame tik pusę metų tepra- 
buvo, kun. Rodzevičių? su aiškum tikslu - pataisyti viską, ką 
tiktai buvo pagadinę kun. Rymeika su Olechna. Kun. Rodze- 
vičius ne mūsų žmogus. Į Žemaičių vyskupiją persikėlė iš 
Vilniaus dėl nesutikimo su savo vyresnybe. Yra tai žmogus 
iškalbingas, labai energiškas, bet nesvietiškos didystės ir 
saunora. Atvažiavo palaimintas Vilniaus mokslo okrugo“. 
Eina paskala, būk apdovanotas 300 rub. Tvirtinti tokių daly- 
kų negalime; tiesa pasirodys paskui. Bet nuo pirmo žingsnio 
taip pradėjo elgtis kaip pasamdytas. Jau iš vagono iššokęs 

pasveikinęs pažįstamus žodžiais: „Slyszaiem, že tu silna lit- 
vomanija; przyjechalem zwalczyč“ (Girdėjau, čia litvomanija 
dikta esanti; parvažiavau panaikinti aną). Na, ir pradėjo 
naikinti ne maskolystę, bet „litvomaniją“. Sunku tam įtikėti. 
Ale ko gi neatsitinka šioje pasaulėje? Ir kapelionai paduoda 
ranką žudytojams Lietuvos. Studentai praneša mums, būk 
naikinimą „litvomanijos“ pradėjęs nuo paliovimo skaityti 
studentams lietuviškas Evangelijas po ankstyvų mišių, tyčia 
dėl studentų laikomų. Evangelijas studentams skaitė kape- 
lionai lenkiškai ir lietuviškai nuo pat pradžios gimnazijos, 
kada apie „litvomaniją“ dar niekas nieko nežinojo. Tasai pa- 
pratimas tada visai ne lietuvių išmislas. Kitados kapelionai 
nesakydavo studentams pamokslų, bet kun. Rymeika pradėjo 
sakyti; tada retkarčiais pasakydavo ir lietuviškai, nors daug 
tankiaus — lenkiškai. Ir viskas buvo gerai, lenkai ir lietuviai 
buvo pakakinti. Tik kun. Rodzevičius vienu matu išvydo, jog 
lietuviška kalba kapeliono lūpose esanti - tikras pablūdimas! 
Stengdamos, kiek tik gali, gražiaus pasakyti kas nedėlią len- 
kiškai, lietuviams paliovė skaitęs ir Evangeliją. Trečia dalis 
katalikų studentų, nieko arba visiškai menkai tesupraniančių 
lenkiškai, atsirado be Dievo žodžio. Jauniems žmonėms tas 
nelabai ir rūpi, gal dar būtų ir padėkavoję savo kapelionui už 
išliuosavimą nuo religiškų pareigų, už palikimą jų be religi- 
jos, kad nebūtų pasijutę nuskriaustais tautiškuose dalykuo- 
se. Apsiskundė todėl jo Mylistai Žemaičių vyskupui Paliu- 
lioniui“, kurs vardan teisybės tuojaus liepė Rodzevičiui nieko 
nemainyti, ką rado. Bet tasai ir vyskupo paliepimą paliko 
pastalyje, vildamos, jog vyskupas užmirš, o studentai, nesu- 
laukę nieko, nusispjaus ir duos pakajų. Studentai vienok 
nepaliovė ir vėl apsiskundė ir tiek gavo, kad Rodzevičius 
verstinai buvo priverstas neskriausti lietuvių: su didžia gėda 
turėjo pradėti skaityt Evangelijas ir lietuviškai. Liūdna, labai 
liūdna, kad tokiame lizde obrusitelių vienatinė lietuvių pa- 
spirka — kunigas atsišalino; lietuviai atlyžo ir nuo jo, paliko 
be užtarytojo; žvairai pradėjo žiūrėti į savo dvasišką vadą, 
nebetikėti jo žodžiams, - žodžiu sakant, vienu kirčiu Rodze- 

vičius nustojo įtekmės ant studentų lietuvių ir per tą pasida- 
rė ne tik nebenaudingu, bet šimtą kartų vodingesniu, nekaip 
kad visai kunigo nebūtų. Kiekvienas jo žodis, kad ir su gera 
intencija pasakytas, bus kreivai suprastas ir išjuoktas; kiek- 
vienas patarimas, nors ir geras, bus paniekintas su didžiau- 
sia skriauda dėl vaikų dūšios. Dievulėli tu mano! Ką gi tu, 
brolau, panaikinsi, ko patsai laikas reikalauja? „Litvomani- 
ja“ — tai ne išmislas, - ją laikas ir persekiojimai pagimdė. Jei 
skaitlius persekiotojų pasidaugins dar vienu tokiu Rodzevi- 
čium, tai pati „litvomanija“ maža ką pajus, o gal dar ant 
naudos jai išeis; gailu tik pagadintų kelių dešimtų širdžių — 
Dievo tarno rankomis. Liūdna mums tas žinias įtraukti į sa- 
vo laikraštį, bet negalėjom nepadaryti gana skundoms Šiau- 
lių jaunimo. Tai vienas, tai antras atsiliepia: mus persekioja... 
mūsų pačių kunigas... už tą, kad neužgimėm lenkais. Mums 
dėl to stato mažesnius laipsnius. Iš mūsų tarpo „už litvoma- 
niją“ jau vieną mokytojai išgriaužė; o kas jiems pasakė apie 
jo „maniją“? Nebepabaigiame sakyti. Iš mūsų kalbos ir lite- 
ratūros tyčiojas atvirai, o mums širdį skaudžia. Pavieniai 
klausinėdamas, ar supranta lenkiškai, suprantančius lenkais 
užrašo; kartais užtenka vienos lenkiškai skambančios pavar- 
dės. Pagal jo, kas moka žydiškai, tas jau ir žydas. Taip su- 
skaitęs randa, kad lietuvių beveik nesą ir būti negalią, nes 
kaip tai, gird, lenkiškai nemokėti? Mokėti, tiesa, reikia, bet 
gana mums to mokymo su skriauda mūsų pačių kalbos! Kas 
mūsų, tai mūsų: ji mums meilesnė už šimtą maskoliškų, len- 
kiškų ir vokiškų, nors jų turime pramokti dėl savo naudos. 
Kalbų mokytis - sunku, dar sunkiaus, o gal ir stačiai negali- 
ma tos, kurią per nevalią užmeta. Kadgi mūsų kapelionas 
elgtųs taip su mumis vardan „lenkystės“, kuriai būtų atsida- 
vęs, ale jisai taip elgias iš regimo paniekinimo „lietuvystės“. 
Tikras tai sūnus Vilniaus vyskupijos, kame tokie nei kiek ne 
naujyna. Būtų gerai dėl savęs ir dėl mūsų padaręs, ten pasi- 
likdamas: kas pradėjo pūti - tepūna; skaudžiaus, kad sveikus 
pūdžia. Tiek mums nuskriaustieji priaimanavo. Tikrai, kas 
Šiaulių gimnaziją sužavėjo! 


11. T. Vaižgantas, VI t. + 321: 


1 d. spalių mėn. Šiauliuose ant Dvornosios ūlyčios paliko 
vėl atidaryta Petkevičiaus name cerkovna“ iškala, arba, kaip 
skelbia iškaiša ant ūlyčios: „Škola russkoj gramoty“. Mieste 
gi mūsų žmonės tą mokslinyčią vadina „Iškala dėl biednų, 
kur viską dykai duoda“. Prisižiūrėkime dabar gerai, kas tą 
iškalą uždėjo, ko moko toj iškaloj ir ar valna katalikams leisti 
ten savo vaikus? Uždėjo tą iškalą Šiaulių miesto popas su 
žinia Vilniaus archijerejaus. Moko gi toj iškaloj vaikus bur- 
liokė, o jai padeda popas, kurs atsilanko 4 kartus ant nedė- 
lios. Ko gi tenai moko? Tenai moko ruskų katekizmų, pote- 
rių, žegnonės ir cerkovnų giesmių. Dėl patraukimo durnių 
tėvų vaikams ten duoda veltui atramentą, plūksnas, popie- 
rių, kningas; rodo kreizoti literas, o po visą miestą ir apy- 
linkę leidžia garsą, kad viso ko moko veltui. O, katalikai! ne- 
tikėkite toms maskolių gudrybėms. Ne veltui tenai moko 
maskoliškai skaityti ir rašyti, bet už vaikų dūšią. Tai ne ge- 
radėjai mūsų, bet vilkai plėšantys, apsidengę avių kailiu; tai 
velniai paveiksle aniolų. Jei maskoliams terūpėtų išmokymas 
mūsų vaikų tik rašyti ir skaityti, tai nemokytų jų ruskų ka- 
tekizmų, poterių ir žegnonės, nedalytų ruskų kryželių ir me- 
dalikų, mokytojais nebūtų popas ir ruska zokaninkė. Už 
mokslą nori išplėšti mūsų tikybą ir kalbą, o užmesti savo. 
Jog taip yra, rodo „ukaz“?, išduotas 13 d. liepos mėn. 1884 m., 
$ 8. Pagal jį, lankantys tą iškalą turi neatbūtinai prieiti prie 
išsižadėjimo savo tikybos, o prisijungti prie cerkvės. Mūsiš- 
kai sakant - prapulti ant amžių. Dabar aiškus atsakymas ant 
paskutiniojo klausimo, ar valna katalikams leisti į tokias iš- 
kalas savo vaikus? Aiškiaus už saulę — nevalna. Leidžiantys 
nusideda stačiai prieš šv. Dvasią, kariaudami prieš pripažin- 
tą tiesą. Reikia stebėtis, kaip tokie tėvai atsiranda?! O Šiau- 
liuose atsirado tokių artie dešimties. Iš jų paminavosime tik 
vieną - Dičmoną, kurio vaikas jau pradėjo eiti ir cerkvėn. 
Bus ir su kitais taip - visi neužilgo pradės eiti į cerkvę, kurie 
ilgiaus pabus toj školoj russkoj gramoty. Kurie dar paliks sa- 
vo vaikus ten, tuos visus įrašysime ant tų lapų. Atimkite kuo 
veikiausiai! Nesigvieškite ant dykai dalijamų čebatų, valgio, 

nes už tą per brangiai nuo jūsų reikalauja. Kas gali, tegul 
moko namie, o kas negali, tegul esti visiškai be mokslo, neką 
su tokiu mokslu, kurs reikalauja išsižadėjo vieros ir genčių! 

Eidamas per Šiaulių ūlyčias, regiu išklejotus ant sienų ap- 
garsinimus didelėmis literomis: Russkij Narodnyj Chor. 

Ruskas tautiškas choras! Pamislijau sau: štai tau dar vie- 
nas naujas išmislas dėl ruskinimo ir gadinimo lietuvio kata- 
liko. Ir iš tikro taip yra. Utarninkais, ketvergais ir subatomis 
sueina ant tų giedojimų visoki miesto ūlyčninkai — valkači- 
nos, ruskeliai ir ruskelės, o taipogi ir mergos katalikės, dau- 
giausiai panykusios, ypatingai tarnaujančios prie maskolių. 
Koksai susirinkimas, toksai ir apsėjimas tarp tų miesto šiuk- 
šlių. Ruskis popvaikis učitelius vėlgi kaip vėjas pučia į gies- 
mininkus ruską dvasią, liepdamas mokytis tyčia pririnktų tam 
tikrų dainų ir cerkvinių giesmių. Ką, sakau, giedoti! Giesmi- 
ninkus pagaliaus apdaro ruskais raudonais marškiniais, idant 
visi išrodytų esą gryni ruskiai. Bjauru žiūrėti, išvydus tuos 
raudonuosius: lyg būtų nubielyti. „Vemti verčia!“ — kaip lie- 
tuviai sako. Fe! Lietuviai, ar jau jūs nebeturite savo dainų, 
lipte limpančių prie jūsų širdies, gražiai suprantamų jums! 
Argi jums malonu priviliojimo dovanos, fotografijos, arbata 
ir kiti niekniekiai. Vyresnieji turi užgrėsti jaunesniesiems eiti 
į tokius susirinkimus, turi paaiškinti, kad jie visumet esti su 
pragaiščiu dėl savęs. Nepridėkime, nepridėkime rankos prie 
ruskinimo mūsų. Riškimės į savo būrius, kur mūsų niekas 
nepapiktins! Nebūkime žmogžudžiais, siųsdami ir ragindami 
savuosius eiti į svilinančią liepsną. 


SKAUDVILĖS IŠKALA 


Iš laiko užsakytoje dienoje į Skaudvilę atvyko tarpininkas 
(posredninkas). Jam pribūnant apsiniaukė dangus, kilo aud- 
ra ant Skaudvilės padangės. Iš visų pusių plūdo didžgalviai 
skaudviliškiai į volostį; kanceliarija kimšte prisikimšo, net 

sienos skleidės. Visi laukė išsižioję, kas čia bus, ką išgirs. Va- 
landai praslinkus išlindo iš kambario pasirėmęs ant staršinos 
raguotas ir uodeguotas, tik uodegą paspaudęs, aniolas ir tarė: 
„Buvau jūsų iškaloje, regėjau jūsų vaikus — labai gražiai iš- 
auklėti velniūkščiai („beseniata“), puikiai rašo, gražiai skaito, 
įvairias istorijas apsakinėja, nors visus pakelk į objezdčikus“, 
akcizninkus arba kitus caro tarnus. Taigi dabar pasakykite 
man, vyrai, ar geras jums učitelius?“ Tamsūs skaudviliškiai 
su tuščiomis kaip ožkos ragas makaulėmis, pasaldinti pagy- 
rimu jų vaikų snarglių, kvailių, kaip ir jų tėvai, ėmė ūžti, 
gausti, cypti visuose kampuose: „Geras, geras, geras!“ — 
„Katrą gi tada ištremti iš Skaudvilės: ar učitelių, ar kunigą 
Steišį?“? - klausė toliaus tarpininkas. Tokio klausimo lig šiol 
dar nedrįso užduoti lietuviams nei vienas maskolis. Bet ma- 
tyt, kad pragaro galybė jau pradeda imti viršų ant lietuvių, 
kad skaudviliškiai, vietoj pagrobti tarpininką ir išmesti pro 
langą, ėmė mąstyti šypsodami: to kunigo nebus, tai kitas bus, 
o tokio „gero“ učiteliaus, kaip tarpininkas sako, neveikiai 
sulauksime, ir suriko: „Kunigą ištremti, učitelių palikti!“ — 
„Matau, geri esate tėvai, gražiai išauklėsit vaikus! O aš jūsų 
vardus įrašysiu į aukso kningas“, - atsakė tarpininkas. Ir ge- 
rai padarys, bent ir mes per amžius žinosime, jog Lietuvoje 
pradėjo rastis ne tik atskiros ypatos — judošiai, bet ir cieli 
valsčiai. Už ką skaudviliškiai pardavė savo kunigą Steišį? Už 
tą, jog šis, kaipo geras piemuo, saugojo vaikus nuog pažeidi- 
mo, nuog maskoliško raugo, už tą, kad žemaitiškai, vaikų 
prigimtoje kalboje, mokė katekizmo ir draudė nuo maskoliš- 
kos maldos, kurią Dievas žin dėl ko Skaudvilės mokytojas vis 
dar tebeliepia vaikams kalbėti prieš pietus ir po pietų. Argi 
ne judošius? Caras patsai leidė katalikams saviškai melsties 
prieš ir po mokslo; neramūs ruskintojai bent kitą laiką pasi- 
naudavo dėl savo propagandos. Iš proto išėjote, skaudvi- 
liškiai, ar ką? Smagenys jūsų susimaišė! Jus taip padaryti 
pablūdėliai tegalėjo. Bene ir Šventraštyje pasakyta: „Iš jų 
darbų pažinsite juos“. Taip, taip, pablūdėlių tai darbai pa- 
tiems maskolinti savo vaikus, versti juos, kad ruskai melstųs, 

jei šv. Bažnyčia reikalauja, o caras leidžia lotyniškai melstis. 
Tai Dievo karonė ant skaudviliškių už neregėtą pijokystę ir 
muštynes kas utarninkas. Išvėmėte savo smagenis ir dūšią su 
arielka. Sudėvėjote sąžinę ir apdraskėte. Ir kadgi bent jūsų 
kunigai būtų bile kokie, ale klebonas iš paskutinio savo ska- 
tiko papuošė jums bažnyčią; jaunas Steišis, žinoma, kaipo 
jaunas, doras ir už jus galvą pasiruošęs padėti, o jūs visu 
schodw? jį paniekinote, atidavėte maskoliui ant apieros, gy- 
nėte maskolių, jūsų ir jūsų bažnyčios neprietelių! Pikta jūsų 
dvasia ilgai vaidinsis jūsų anūkams. Dievas kantrus, tai tie- 
sa, bet ir Jo kantrybė sklidinai prisipildys, tada išvysite už- 
mokesnį už savo darbus. Duok, Dieve, kad to nesulauktu- 
mėte, kad greitai prašvistų jūsų galvos ir atsiverstumėte! 

Peikiant skaudviliškius, negal nepagirti batakiškių, kurie 
gindami savo vaikus nuo sužeidimo akyse pačio tarpininko 
ant schodo pareikalavo, idant už barzdos išmestų iš jų iškalos 
netinkamąjį jiems učitelių. Taip priderėjo pasielgti ir skaud- 
viliškiams. 


PALANGOS MOKYKLOS 


Irake 


kykla, kaip ir kitos panašios, yra įtaisyta dėl pagavimo sve- 
timtaučių. Aną uždėjo Liepojaus inspektorius, atleidęs už 
mokytoją maskolaitę Anisimovą. Iš pradžios ji visaip viliojo 
Palangos sargus, tarnus ir kitus neturtingus Žmones, kad savo 
vaikus leistų į tą iškalą, bet nelabai kas klausė, kad iš pat 
pradžios nematė ten katalikiško kunigo. Ant mūsų laimės, iš 
pradžios kunigo nekvietė; dabar gal jau bus sunku pertikrinti 
katalikus, kad šioji iškala užsiima vien tiktai mokslo dalykais, 
nors ir algą kunigui paskyrė (35 rublius), ir žada išprašyti 
pašalpą biedniesiems dėl užsimokėjimo už mokslą (vieną 
rublį ant mėnesio), ir vyresnybė būk įsakiusi neerzinti sve- 
timtaučių nereikalingais plepesiais apie tikybą ir tautą, bent 

kol žmonės neprigus prie tos iškalos. Paskui, žinoma, galės 
vaikams pasakoti, ką norės, nes vaikai bus jau persisunkę 
maskolišku raugu. Palangiškiai niekas neleidžia savo merge- 
lių į tą iškalą, tai ir mums gerai žinoti ir neapsigauti. Dabar 
toje iškaloje daugiausiai žydelkos mokias; yra jų — 12; mas- 
kolkų — 3; bambizėlių - 3 ir tik viena katalikė iš Kretingos, 
bet ir toji - puskatalikė, nes jos motyna yra liuterka. Kviečia- 
mi palangiškiai teisinas neišgalia leisti vaikus į iškalą, bet 
tylomis sau šneka: nėra mulkių iš savo kūdikių dirbti tarnaites... 
kordonų kareiviams! Kas nori mokyti savo mergeles, tas tegul 
veža į Liepojų, kur apie Kalėdas įrengė motriškąją gimnaziją; 
toki pat gimnazija, kaip jau rašėm, yra nuo perniai metų 
Šiauliuose". Gimnazijos visgi daugiaus mokslu užsiima neg 
apaštalavimu pravoslavijos, kas ypatingai rūpi žemosioms 
iškaloms. Vyriškoji pradinė iškala yra labai gera. Ten mokyto- 
jas kuršininkas, žmogus labai darbštus, bet darbuojas tik dėl 
mokslo, niekuo kitu neužsiimdamas ir gerai permanydamas 
visų dalykų stovį. (Apie tą iškalą žiūrėk žemiaus“.) 

b) Progimnazijoje dabar taipogi nieko prasto negal patirti. 
Mokytiniai labai liovės siautę, kad jų draugas Valadka pa- 
leistuvavęs paleistuvavęs ant galo net žmogų su kirviu nu- 
kirto. Sena jau istorija; atsitiko prieš Kalėdas, dėl to tik trum- 
pai tepasakosime. Valadka, vietinių gyventojų sūnus, buvo 
tėvų paleistas į pilną valią. Nesimokė, bet gėrė, latravojo kaip 
senas paleistuvis. Ant galo, pristigęs piningų, nuėjo į vokytės 
krautuvę, išplėšė per gyvas akis kasą, o kad vokytė pradėjo 
šaukti pasiskųsianti iškalos perdėtiniams, Valadka išėjo, atsi- 
nešė kirvį ir ėmė vokytę kapoti. Čia pat jį žmonės ir suėmė, 
bet iš kalinio pavyko jam išsprukti. Sako, tėvas padėjęs. Už 
prastą priveizą policmeisteris gavo išeiti laukan iš savo vietos. 
Vokytė, nors baisiai sukapota, vienok pagijo. Šiaip jau Palan- 
miestuose, dėl to mūsiškiams patariame čia mokyti vaikus. 
Miestelis mažas, tai ir pagundų mažiaus; keturios klasos tėra, 
tai ir nuo „vyresniųjų“ nėra papiktinimo; visos kvateros yra 
katalikų rankose, tai ir svetima dvasia nepersisunkia, ir 

užlaikomi pigiai ir padoriai. Teisybė reikalauja pripažinti 
didelį nuopelną tame dalyke kapelionui, kunigui Juškevičiui?. 
Ne iš kieno kito parėdymo vaikai kasdien visi kalba vakari- 
nius poterius; ryto metu daugumas užeina į bažnyčėlę ant šv. 
mišių, o beveik visi nors ant trumpos valandėlės užbėga pa- 
garbinti Švenčiausį Sakramentą; šventomis dienomis yra jiems 
sakomas pamokslas, kartais trumpesnis, kartais ilgesnis: du 
kartu žemaitiškai, o tretįjį kartą lenkiškai, nes yra koks de- 
šimtis nesuprantančių žemaitiškai. Pripažindami kožnam jo 
tiesą, visi džiaugias, kad viskas dedas teisingai: ir žemaičiai 
nenuskriausti, ir lenkai neapleisti. Labai gerai, kad ir jiems yra 
pamokslai sakomi! 


NUO ZARASŲ PADANGĖS 


Ne kartą teko man skaityti ir girdėti, kad Vilniaus vysku- 
pijos kunigai platina tarp lietuvių „Lenkų karalystę“! 
miršdami Jėzaus prisakymą: mokyti visas gimines, neskiriant 
nei vienos. Tenai lietuviai atskirti, nes jų nemokia lietuviškai. 
Tariaus Vilnius tesąs toks nelaimingas ir neteisingas, bet, ant 
nelaimės, ir Žemaičių vyskupijoje yra tokių parapijų, kur 
lietuviams nesako lietuviškų pamokslų. Tai Zarasų (Novo- 
Aleksandrovsk*) pakraštys. Tarp tokių parapijų labai juokin- 
gai prasikiša - Braslava. Evangeliją tenai skaito lenkiškai ir 
lietuviškai, bet pamokslus sako tiktai lenkiškai. Lietuviai mat 
tenai yra taip šviesūs, taip mokyti, taip šventi, kad jų ir mo- 
kyti nebereikia. Kitur „ponams“ Evangeliją skaito lenkiškai, 
o pamokslo lenkiškai nesako — tai vis suprantamas daiktas: 
ponas, jei negirdės pamokslo, pasiskaitys iš visokių kningų, 
ir bus gerai; bet kurgi gaus kningas lietuvis nabagėlis, kurs 
dažnai ir rašto nemoka? Žinoma, taip apleisti lietuviai už- 
miršta Dievą, nebemyli bažnyčios, eina vis tamsyn, o ne 
šviesyn... Neprotinga tada kunigėliams barties, kaip girdėjau, 
ant tų pačių lietuvių už jų tamsumą ir nedorumą, kad patys 

kalti! Dėl ko gi Palikonių bažnyčioje, kur lygiai yra žmonių 
mišinys, esti lenkiški ir lietuviški pamokslai, ir tai nepertrau- 
kiamai kožną šventą dieną, nors kunigas tenai vienas tėra? 
Garbė tam klebonui, kurs visas aveles gano vienodai! Jo pa- 
vardė - kunigas Budrys*. Tam panašus padėjimas yra Kuršo 
krašte, kur jau Smėlynos bažnyčioje pasirodė tiesa. Garbus 
klebonas Vaitiekūnas“ sako pamokslus lenkiškai ir lietuviškai, 
o pirma taip nebuvo. Dabar parapijonys iš to džiaugias. 

Negal tylomis praleisti ir Apso bažnyčios, kurios apylinkėje 
gyvena lietuviai, o pamokslai vien tik lenkiškai tesakomi. Tenai 
ir komedijų nebedaro: nebeskaito lietuviams nei Evangelijų. 
Taip pat ir Pliusų bažnyčioje žmonės negirdi lietuviškų pa- 
mokslų, nors tame apskrityje yra pora grynų lietuviškų sodžių, 
o po kitus sodžius senieji tebekalba lietuviškus poterius; jau- 
nieji jau lenkiškai išmokyti. O kas juos išmokė? Atsiliepkite! 

Ir Drysvėtų bažnyčioje žmonės nuo seno vedami į „Lenkų 
karalystę“, nes dvasiškieji tėvai neaiškina lietuviams „Dan- 
gaus karalystės“ lietuviškai, gal dėl to, kad jų ne per daug 
tenai bėra, bet visgi dar yra. Jei dar priminsiu Vydžių bažny- 
čią, tai jau turėsiu pirmąją vietą pripažinti kunigams Vilniaus 
vyskupijos. Gret Vydžių yra, duokime, Tverečiaus parapija, 
Viln. vysk.; ten pamokslus sako lietuviškai, o Vydžių bažny- 
čioje lietuviškas žodis iš sakyklos nesigirdi nei per atlaidus, 
kada susirenka daugybė lietuvių iš apylinkės. Argi Zarasų 
lietuviai taip giliai užmigo, kad jų ir žadinti nebeišpuola? 
Tariuos - ne. Žmoniškumas reikalauja nors tų lietuvių ne- 
stumti amžinan miegan, kurie dar tebegyvuoja. 


IŠ PETERBURGO 


Pirmąją lekciją garsaus kunigo Jauniaus! Dvasiška akade- 
mija priėmė su didžiu rankų plojimu. Išguldo kol kas graikišką 
kalbą, žinoma, labai gerai; po vakacijų gausiąs ir lotyniškos kalbos 
katedrą. Džiaugiamės ir velyjame Jam užpelnytos kloties! 

Prancūzų prezidentui Forui“ mirus, buvo iškilminga die- 
vomeldystė už jo dūšią šv. Katrynos bažnyčioje. Atvyko ir 
maskolių caras su cariene ir su visu savo dvaru, nes to rei- 
kalauja padorumas. Prezidentas Foras buvo visos pasaulės 
lenkiamas, kaipo teisingas vyras ir išmintingas rėdytojas 
Prancūzų viešpatystės. Jisai buvo iš prastų žmonių, sūnus 
neturtingo amatninko; iš pradžios gavo menką mokslą, bet 
paskui patsai didžiai apsišvietė ir užėmė aukščiausią vietą. 
Mirė kaipo geras katalikas, aprūpintas šventais sakramen- 
tais. Ant jo vietos prancūzai išsirinko p. Lube?, labai aukšto 
mokslo, bet taipogi žemo kilimo: sūnų sodiečio — ūkininko, 
ir dabar tebevaldantį savo ūkę. Matome, kad laisvės šalyse ir 
piastiems žmonėms atviras kelias į aukščiausias ir šlovin- 
giausias vietas. 


PATARIAME VASILIŠKĖS JAUNIMUI aiškinti kitiems pašneke- 
siuose, kad gryna kalba daug gražesnė už suterštą be jokio 
reikalo svetimais mėšlais. Kožnas naujas daiktas iš pradžios 
yra keistas, o kad gerai supranti, ir pamėgsti. Nėra ko pykti 
ant senesniųjų ir ant kunigo, kurio priedermė yra neerzinti, 
bet pakajų užlaikyti tarp savo parakvijonų. 


ŠIMONIŲ (Ukmergės) MOKSLAINĖJE šįmet nedaug tesusi- 
rinko mokytinių, kad neįleido kunigo mokytų šv. tikėjimo. 
Nesulaukdami kunigo, žmonės kuone visi atsiėmė ir tuos 
vaikus, kuriuos buvo įdėję. Tik štai 2 dieną vasario mėn., t.y. 
Gramnyčių šventėje, Šimonių kunigas iš sakyklos paliepė su- 
vežti vaikus iškalon. Šimoniečiai, žinoma, paklausė ir tuojaus 
privilko net 50 vaikų, mislydami, kad pradės ir kunigas 
vaikščioti, bet apsiriko žmonelės: vietoje kunigo atvažiavo 
popas, palaimino ir pašlakstė vaikus (kurie ne kurie tuo tar- 
pu išbėgo iš iškalos). Popas išvažiavo, o kunigas ir lig šiol 
nepasirodžia: matyt, valdžia neleidžia. Ale kaip dabar rodos 
kunigas, kurs taip uoliai patarnavo maskoliams? Bene meda- 
lį vilias gausiąs?.. 

TRUSKAVOJE IR AUKŠTADVARYJE 
(PAN.AP.) RENGIAMOS MOKYKLOS 


Prie plataus Ramygalos valsčiaus priguli net trys parapijos: 
Ramygalos, Truskavos ir Aukštadvario. Už tris tūkstančius 
rublių jisai išsistatė sau Ramygaloje erčiausią mokyklą, kurios 
išsitiestinai užtenka visiems valsčiaus vaikams. Ale masko- 
liams įsigeidė tame pat valsčiuje pastatyti dar du obruseni- 
jos lizdu: vieną Truskavoje, antrą Aukštadvaryje. Dėl ko ne- 
užsigeis, matydami, kaip gerai pavyko su Ramygalos iškala! 

Truskava už 10 viorstų nuo Ramygalos. Jos storastystė 
susideda vos iš 50 ūkininkų ir daugybės dešimtininkų; patsai 
miestelis teturi 6 ūkininkus, kokią 20 kampininkų ir kokią 10 
nuplyšusių žydelių. Dabar ant sueigų ėmė spirti, versti trus- 
kaviečius įsitaisyti sau iškalą kaip ir Ram. Apart keleto su- 
skių mulkių, neturinčių nei supratimo apie vaikų auginimą, 
kuriems nei į galvą neateis savo vaikus mokyti, visi ūkinin- 
kai vienbalsiai atsisakė nuo nelietuviškos geradėjystės. Jeigu 
maskoliams nepavyks įkalbėti „narodnosios“, tai bent „škola 
gramoty“ įtaisysią. Truskaviečiai, skaitykite praėjusiuose 
NNr., kas tai yra „Školy gramoty“! Jei nemalonios jums yra 
nelietuviškos „narodnosios“, jei jų neįsileidžiate, tai su juo 
didesne baime ginkitės prieš tąsias teršėjas jūsų vaikų ir šei- 
mynų! Neprisiduodantiems nieko nepadaro. 

Aukštadvario parakvijėlė mažtytėlė. Apie patį miestelį 
stovi vos tik penketas suirusių žydiškų lindynėlių. Pauslajo 
storastystė turi 35 ūkininkus ir 40 bobilių. Pauslajiečiai - tur- 
tingi žmonės, žemes turi dideles ir geras, tik dabar, ant ne- 
laimės, pradėjo skaldyties; nuo seniau taipogi ir laisvės yra 
ragavę, nes po ponais nebuvę. Vyrai protingi ir narsūs, nere- 
tas ir su laikraščiu pasipažįsta. Pauslajiečiai savo drąsumą 
parodė ant Ramygalos schodo, kada tarpininką Bugailą, už- 
simaniusį pakelti mokestis dėl učiteliaus, prie pakaros pri- 
varė. Turime tikrą viltį, kad ir šiuo kartu atsispirs lygiai drą- 
siai užmetantiems nelietuvišką mokslą. Stovėkite tvirtai, nes 

jūsų nepaleis taip veikiai, stengdamies įkyrėjimu išveržti jūsų 
sutarimą. Dar sykį patariame lietuviams, kuriems užmetamos 
yra naujos mokyklos: nemajačykite, bet turėkite drąsą pasakyti, 
kad paskutinį grąšį atiduodami, trokštate bent skaityti saviškai 
pramokyti vaikučius! Jei to mums neleidžia, tai nei mokyklų 
mums nereikia: kentėkime lig laiko be mokyklų, kaip kenčia- 
me be kningų, nepriimdami netinkamų maskoliškų literų. 


SVĖDASUOSE (UKM.AP.) 
NAIKINAMOS IŠKALOS 


Svėdasai buvo pasilikę be aniolo sargo —- be urėdninko. Jo 
vietą pildė sasiedas ur. Dirbo taip rūpestingai, kad tuojaus 
atrado vieną paslaptinę mokyklą. Mūsų policija, kaip visi ži- 
no, nėra per mitri; dėl jos daugelį dalykų galėtų paslėpti, kad 
ne durnystė ir širdies pagedimas pačių mūsų žmonių. Štai į 
Butėnų sodžių su visiškai kitokiu reikalu atvyksta tų žmonių 
nepažįstantis svetimas urėdninkas. Pagavęs Peliksą Valantą 
vietoje dešimtininko, eina per sodžių, ieškodamas liudytojų. 
Priėjęs prie Žemaičio kiemo, mato pro langą žmones ir siun- 
čia Valantą išvadinti vieną. Tasai mulkiapalaikis įėjo į trobą, 
o išdūlinęs pradėjo vapalioti, kad augusių žmonių nėra; yra, 
gird, tik vaikai, nes čia yra iškala!.. Urėdninkui to tik ir terei- 
kė. Išgarbinęs Valantą už rūpestingą tarnavimą jam, ko būtų 
nei patsai dešimtininkas nepadaręs, išpranašavęs, kad iš jo 
gali išeiti didelis prochv... policijos ir maskolių tarnas, įsmu- 
ko į vidų ir atrado 18 vaikų besimokinančių lietuviškai prie 
mokytojo Pranciškaus Kaminskio. Atėmė tad visas kningas, 
kokias tik atrado, suskaitė jas, užsirašė mokytojo pavardę, 
nusivedęs prie dešimtininko, — ir buvo nemieruotai kantan- 
tas, kad galės ir apiplėšti žmones, ir visgi, juos įkandęs, per- 
dėtinių pagyrimą užsipelnyti. Pasiprašęs į savo buveinę, į 
Vaitkūnus, vieną patį mokytoją, iškaulijo tris rub. ir butelį 
medaus, už ką atidavė net tris kningas ir dar paskui, kaip 

žyds glitninko, už tą pačią prekę pridėjo ketvirtąją, o dau- 
giaus nebeišdavė nei vienos. 30 d. sausio mėn. viską įdavė 
asesoriui, kurs tuojaus atvyko dar paieškoti, bene ras skanes- 
nio kąsnelio, bet nieko daugiaus neberado: nedurni žmonės 
laikyti viską aikštėje! Susišaukęs visus rastus vaikus ir jų tė- 
vus su mokytoju, ėmė teirauties, ko ir kas čia moko? Tėvai 
atsiliepė: kaipgi čia bebus, kad jau nei ant kningos neleidžia 
pasimokyti! Ant to asesoriaus teikės atsakyti, kad mokyties 
niekas jiems neužgina, reikią tik mokyties nuo pravoslauno, kaip 
tai reikalauja „školy gramoty“. Ant tokių žodžių tėvai, galvas 
nulengenę, jau nieko nebeatsakė. Kaminskis bent urėdninkui 
norėjo atkeršyti, išduodamas, jog davęs papirkti, bet kad pa- 
pirkimai mūsų asesoriui nenaujiena, tai nei ausies neatkrei- 
pė ant to dalyko. Kuom pasibaigs, pranešime. Kaminskis ne- 
šlovingai padarė, skųsdamas urėdninką, nes kiekvienas 
skundimas yra bjaurus, ypatingai dar, kad patsai kišė rublius. 
Vietoje rublių reikėjo išperti kailį, jei jisai kišas į jūsų daly- 
kus, ir galas. Kam čia ta veidmainystė? Vilką lakink nelaki- 
nęs, jis vis miškan žiūrės; policijai duok nedavęs, ji visgi ta- 
ve įkąs. Be širdies supykimo negal klausyties apie kandimą 
pasalomis! Na, butėniškiai, ar jau savo iškalą ir uždengsite? 
Apsaugok, Viešpatie! Tada įteros jums į namus kokį pargrį- 
žusį kareivį, kurs bus jūsų špiegu ant kiekvieno žingsnio. O 
kad išsimokysite patys rašto, tai mokėsite atsisakyti nuo ne- 
geidžiamo maskoliaus su visa jo iškala. 


ŠIAULIUOSE už paslaptinę mokyklą, užlaikomą Vitkausky- 
čios, ir atrastą, kaip andai rašėme", pačią užlaikytoją nuštro- 
pijo 50 rub., o 13 tėvų, leidžiusių į iškalą, - po 10 rub. Kitiems 
tėvams, kurių buvo arti 20, nieko neužrašė. Jiems atsisakius 
užmokėti štrapą, parėjo atmainytas dekretas: p. Vitkauskyčiai — 
dvi nedėli, o tėvams po tris sutkas atsėdėti prie policijos. 


KRAŽIUOSE buvusiįjį religijos mokytoją kun. Dargužą' pa- 
reikalavo maskoliai, kad vyskupas perkeltų į kitą vietą, o kad 

perkėlė į Pabiržę, tai vėl davė žinią, kad gali vaikščioti į iš- 
kalą. Tai vėl naujiena! Sulig šiol jau kas iš kunigų maskoliams 
nepatiko, tai jau nei su auksu nebeįsipirko vaikų mokytų. 


Iš PABIRŽĖS PARAPIJOS. Čia parapijonys visi ūkininkai, visi 
lietuviškai šneka, bet, apart maldakningių, neturi nei katę- 
kizmų, nei „Gyvenimų šventųjų“, nei gazetų. Čia yra mūrinė 
bažnyčia, bet per maža ir per sena; jau vidurys perplyšęs. 
Todėl parapijonys sutarė mūryti naują ant kitos vietos. Jau 
padirbta lig langų; kitą metą bus gatava. Būk tokia kaip Ry- 
gos naujoji, gotiškame stiliuje, 26 sieksniai ilgumo. 


PAPILYJE taipogi yra mūrijama graži baltiškame stiliuje 
bažnyčia, tik parakvijonys čia nelabai rūpestingi, ne sukrūs, 
kad reikia medegą statyti, tai negal žinoti, ar spėriai eis darbas. 


IŠ KULIŲ (Telšių p.). Ir čia, girdėt, yra mūrijama bažnyčia 
graikiškame stiliuje vietoje nuverstos medinės. Negal papeikti 
lietuvių už nesinaudavimą iš paliktos laisvės. Jei taip karštai 
griebsis už apšvietimo, laukę lietuviško druko, kaip kibo 
mūryti bažnyčias, kad valdžia daleido, tai turėsime didelę 
paguodą. 


ŽYDO ŠELMYSTĖ 


Iš SVĖDASŲ (Ukm. ap.). Seniaus, kad žmonės buvo turtin- 
gi, Jankelis mokėjo kitaip maitinti savo šeimyną. Vasarą nu- 
sisamdydavo kokį nedidelį sodnelį ir ten su visais vaikais 
prastumdavo keletą vasarinių mėnesių. Žiemą bėgiodavo su 
tais pačiais obuoliais po sodžius, viliodams nuo moterų, kad 
vyriškieji nematė, grūdus, linus ir kt. daiktus. Nebuvo tos 


-33- 


šventos dienos, kad bažnyčion važiuojantys ūkininkai nesu- 
tiktų iš miestelio bėgančio Jankelio su tuščiu maišu; kada gi 
grįžo namo, sutikdavo grįžtantį Jankelį su pilnu maišu. Už 
savo užsiėmimą įgavo jis naują, labiaus pritinkančią pravar- 
dę - Aitivaro. Ilgainiui vienok Aitivarui pradėjo nebeklotis: 
vyriškieji ėmė jį persekioti, ėmė gešeftą su bobomis ir mer- 
gomis ardyti, ir Aitivaras paliko neturtingas. Bet argi pražu- 
vo žydas? Nebtekęs tos uždarbės per vyrų kaltybę, atkeršijo 
jiems šiteipos: ėmė įkalbinėti, kad Vyžuonose atsirado toksai 
žydas, kursai stebuklingai gydžia visas ligas. Išgirs kame li- 
gonį — Aitivaras jau belekiąs įkalbinėtų „stebuklingojo“ gy- 
dyklus, kartais, parodydamas gerą širdį, ir parnešti apsiima, 
žinoma, jei už kelionę gaus kokią puspūrelę. Vyžuonų žydo 
tikrai stebuklingi vaistai, nes grynų gryniausis vanduo iš po 
malūno rato; vienok yra jis pamačlyvas, jei kas įstengia par- 
nešti namo nei žodžio neprakalbėjęs, bet nelaimė tam, kurs 
prašneko: stebuklingos galybės kaip nebūta! Čia išjuokimas 
žmonių per aiškus, kad negalėtų permanyti! Vienok, ant ne- 
laimės, atsiranda tokie, kurie veikiaus už tų stebuklingųjų 
vaistų griebias neg už tikro gydytojo pašalpos. Andai Ruz- 
guose susimušė prigėrę veselninkai ir išgąsdino svočią, kuri 
tuojaus sunkiai apsirgo. Vienok ne prie tikro gydytojo puolė 
pašalpos ieškotų, bet prie Vyžuonų žydo. Žydas vaistą davė, 
bet, matyt, nešėjas prašneko, kad ligonis už trijų dienų su 5a- 
vaisiais atsisveikino. Oi, tamsybė! 


Iš DRUSKININKŲ (Gard. gub.). Druskininkai, nedidelis, gry- 
nai lietuviškas miestelis, guli ant dešiniojo Nemuno kranto, 
kur įplaukia srauja upelė Ratnyčėlė. Druskininkai nuo seno- 
vės garsūs yra sūriais savo šalteniais. Vasaros laike čia susi- 
renka daugybės ieškančių sveikatos. Nuo poros, rodos, metų 
Druskininkų šaltenius turi savo valdžioje keletas susibend- 
ravusių ypatų, kurios savo kaštu išgręžė dar vieną giliausį 
šulinį, artezijanišku vadinamą. Neskaitant devyniolikos šal- 
tenių, tasai vienas duoda ant adynos po 1500 viedrų sūraus 

vandenio, plaukiančio iš po 40 sieksnių gilumo. Druskininkų 
šalteniuose yra ir kitokių visokių minerališkų druskų, kurios 
daro juos panašiais į garsius Kreicnacho šaltenius!. Bendri- 
ninkai dėl to pasirūpino kuo geriausiai įtaisyti Druskininkus, 
kad atvykstantys ligoniai ir sveiki galėtų rasti ir sveikatą, ir 
maloniai pragaišintų laiką. Viskas būtų gerai; neužvydžiame 
bendrininkams laimės ir pelno; Lietuvos ligonims, žinoma, 
nepatarsime važiuoti į Kreicnachą, jei čia pat, Lietuvoje, gal 
tą patį rasti: Druskininkai, Birštonas, Palanga tepasilieka dėl 
mūsų geriausiomis už kitas svetimas maudyklas. Bet dėl ko 
gi Druskininkų bendrininkams užsigeidė išsiuntinėti po visą 
Rosiją didžiausius apskelbimus apie „Russkij Kreicnach — 
Druskeniki?“ Ar į Druskininkus būtų mažiaus svečių atvykę, 
kad bendrininkai būtų juos pavadinę tikruoju vardu — Litovskij 
Kreicnach? Mums rodos, jų pamačlyvumas nei kiek nebūtų 
sumažėjęs. Ar ir prie gydymo ligonių reikalinga obrusenija, 
kaip reikalinga rodos prie vaisymo blaivybės?! 


Iš KLOVAINIŲ. Nors jau buvo rašyta apie Klovainių gir- 
tuokliavimą', vienok dėl persergėjimo mergaičių ne pro šalį 
bus paminėjus ir apie Moniūnus, sodą, per dvi tris viorstas 
nuo Rozalimo miestelio, bet Klovainių parakvijos. Kas rude- 
nį į Rozalimo miestelį susirenka daugybė jaunikaičių ant pri- 
zovo, arba pašaukimo, į kariūmenę. Nepareidami mažame 
miestelyje, eina į sodžius ant nakvynės, kame paprastai daug 
išgeria arielkos. Taip buvo ir šiame rudenyje. Į Moniūnus 
prisirinko daugybė katalikų ir vienas latvis, kurį, patys neži- 
nodami už ką, praminė žavėtoju, arba čerauninku. Prie gir- 
tuokliaujančių bernų prisiplakė viena merga, Pet.; gėrė per 
naktis, ant galo apsirgo: latvis, sako, sužavėjo. Galėjo ir lat- 
vis biškį „pažavėti“: ko gi gero gal vilties nuo girtų; bet kad 
arielkos daug išgerta, o dar gal ir su kuom užnuodytos, tai 
tikriausi tiesa, nors gėda pasisakyti. Vežė daktarą, vežė ir 
kunigą, daug kaštavo, bet tikros sveikatos ir dabar neturi. O 
reikėjo užsilaikyti blaivystėje, tai nieko būtų nereikėję dėl 

paturėjimo sveikatos. Tatai pavyzdys ir kitoms mergaitėms, 
kad nedręstų nei žiūrėti į tą smarvę-nuodus-arielką, nes ana 
nei vienam dar neišėjo ant gero, o visiems ant blogo. 


IŠ ROZALIMO. Rozalimo parakvijoje nėra girdėti daug girty- 
bių, bet visgi yra. Sodžiuje Plaučiškių sudegė du gaspadoriu 
per girtybę. Jie patys nesudegė, bet savo trobas ir gyvuolius 
sudegino. Jie gėrė, uliavojo per kelias dienas kaip paprasti pi- 
jokai, neatmindami, ar diena, ar brėkšta. Taip ir dienoje Ne- 
kalto Prasidėjimo Plaučiškiai gėrė lig nebepaeinant; nei vie- 
nas iš jų nenuėjo į bažnyčią, bet ir sumos laike girtuokliavo, 
neatmindami, jog taip brangi šventė. Paskui Karolius V. nu- 
ėjo į šiaudus gulti, kaip meitelis užmigo su pypka, ir užsidegė 
šiaudai ir trobos. Jo žmona, išvydusi ugnį, nubėgo ir išvilko 
kaip pelų maišą bemiegantį, o trobos sudegė ne tik jo, bet ir 
kaimyno, Kazimiero G., su katruo gėrė. Žmonės buvo bažny- 
čioje, nebuvo kam gesyti: tiek degė, kiek trobų buvo pavėjuje. 
Ir taip Dievo malonė, kad tiek užteko: būtų galėjęs visas so- 
džius nuvažiuoti. Šitai girtuoklių uždarbė, pamokinimas, kad 
vienų girtų negal namie palikti, negal leisti taip kiauliškai 
prisigerti, o kad jau prisigėrė, tai bent kad saugotų ir valdytų. 


Iš ŠIMONIŲ (Ukm. aps.). Nesant Šimonių apylinkėje nei 
vieno dvarponio ir nei vieno lenko kataliko, nesuprantančio 
lietuviškai, niekados nebuvo lenkiškai skaitomos Evangelijos. 
Bet ant šv. Jurgio atlaidų, kada prisirinko daug žmonių - 
prasčiokų, o lenkas nei vienas nepribuvo nei iš tolimesniųjų 
kraštų, kunigas ėmė skaityti Evangeliją - lenkiškai! Kam to 
reikė? Argi žmonės ir be to nežinojo, kad kunigas moka len- 
kiškai skaityti? Kam pelno atneša lenkiškos Evangelijos, ne- 
pasakys nei sasiedai skapiškėnai, kuriems visados kunigai 
perskaito lenkišką Evangeliją. 

Šimonių urėdninkas pasidarė visai žmonių kankintoju. 
Rankoje visados laikydamas nagaiką, kada tik eina iš savo 

namelių, daužo nekalčiausius žmones kaip kokius gyvuolius. 
Šimoniškiai buvo jau kartą aną nakties laike pasigavę ir šuli- 
nyje patupdę. Ištraukė nabagą, kaip vištą sutižusį, bet vis dar 
neliovės. Nagaiką pasiėmęs, iš naujo žmones muša. 


NUO SKAPIŠKIO. Ramoniškio kaimas. Pasirodė, kad judošių 
veislė dar nesimažina Lietuvoje. Jankevičius buvo labai pik- 
tas ant savo sasiedo Mažeikio už kokius ten niekus. Negalė- 
damas kitaip atmonyti, apskundė jį Skapiškio urėdninkui. Tas 
pasiėmęs „Kundrenėlių žandorėlį“, arba buvusįjį žandarą, 
apsigyvenusį Kundrenėliuose, atsibaldė prie Mažeikio ir iš- 
kratė visus namus. Rado šįmetinį ir vieną senesnįjį kalendo- 
rių; daugiau nieko nelaimėjo. Kur padės akis Jankevičius, 
tokią šunybę padaręs? 


Iš KUPIŠKIO (Ukm. aps.). Kupiškėnai užsimanė statyti nau- 
ją bažnyčią. Kupiškėnai per prilankų jiems kamendorių susi- 
nešė su Maskvos fabrikantu Ščerbakovu, kuriam ukmergie- 
čių linai atsėjo; jisai žada nuo jų reikalauti kasmet po 50 000 
birkavų. Atsirado ir prekėjas — Chlebnikov, kurs už pūdą 
duoda: 2 r. 75 k., 3r. 25 k., 3 r. 50 k. - pagal sortą su pristaty- 
mu lig gelžies kelio. Už kelią į Maskvą jis patsai užsimoka, 
tik šelmis norėtų imti ant bargo. 

6 dieną sausio mėnesio kalėdodamas užvažiavo kunigas į 
vieną kiemą, kurio neišmintingi ūkininkai nedorėlį savo sūnų 
su tėvu išvežė kur ten, o nieko nemokančią mergelę į kūtę 
uždarė. Vargonista užuodęs kunigui pasakė, o tasai teisingai 
pabaudė neišmanėlius, už ką motyna dar padėkavojo. Bet 
įnirto ant vargonistos ir ėmė keršyti. Pasakyta žandarui, kad 
jos namuose vargonista paniekino pakabintus ciecoriaus 
portretus. Vasario 18 d. pribuvo iš Panevėžio rotmistras Še- 
viakovas, kursai surašė protokolą ant vargonistos pagal 246 
st. ul. o nak.! ir ant kunigo pagal 247 st., kad nenubaudė var- 
gonistos ir nepranešė valdžiai... apie neįvykusius nusidėjimus 

prieš ciesoriaus familiją. Apie melagingumą bobos skundos 
liudijo keturi; vargamistra kalbėjo paniekinimo žodžius, ale 
tik ant gaspadorių, kurie nuo kunigo vaikus slepia; patys 
skundėjai patvirtino, kad ir tų žodžių kunigas negalėjo gir- 
dėti. Vienok ir vargonista, ir kunigas Lialis* yra po policijos 
priveiza. Kuom pasibaigs? Kunigas, žinoma, vis kaltas mas- 
kolių akyse, nors ir nebūtų prasikaltęs. 


Iš KRETINGOS. Seniaus gėrimus pardavinėjo žydai, dabar 
žydai liko ponais, o žmones įjungė į savo amatą. Kretingoje 
yra keletas alinyčių, kurias visas valdo žydai ant žmogaus 
vardo pasiėmę. Tatai tau atitraukimas žmonių nuo žydų! Čia 
yra dar grapo Tiškevičiaus traktierius. Įvedimas monopoliaus 
ir didžiūnus pavertė į žydus, ką! - piktesnius už žydus! Pa- 
žiūrėkite, kas dedas šventės dieną traktieriuose: visos srutos, 
kitados po žydnamius išsitepusios, dabar tilpsta grapų ir 
didžponių namuose. Prašome, įeikite į tą Sodomą. Jei galvas 
suėmę ir ausis užkimšę neišbėgsite, tai tikrai būsite verti su- 
deginimo ugnimi kaip anie sodomiečiai'. Žmonėms naudos iš 
tų traktierių nei kokios, o papiktinimo - kiek nori. Jei aplenkti 
mums liepia karčemas, tai skaitliuje bjauriausių karčemų rei- 
kia paskaityti ir grapų traktierius. Neikite į anus! 


IŠ VILNIAUS. Vienas ponelis, buvęs Vilniuje, praneša mums 
kaipo tikrą dienos nusidavimą, kad generalgubernatorius 
Trockis išmetęs iš vietų visus tris savo pavaldinius guberna- 
torius, t.y. Kauno, Vilniaus ir Gardino. Kauniškio Suchodols- 
kio! būtų gailu. Apie vilniškį iš pradžios taipogi daug gero 
pranašavo, bet, atvykus gen. gubernatoriui, paliko su pa- 
kirptais sparnais. Iš kito ir, rodos, tikresnio šaltenio gauname 
žinią, kad tie trys gubernatoriai iš geros savo valios pasi- 
davę į dimisiją, nebegalėdami iškęsti stumdymo Sudeikino, 
valdytojo gen. gubernatoriaus kanceliarijos. Arčiausia prie- 
žasčia pasidavimo visų iš karto į dimisiją buvęs viešas Su- 
deikino apskundimas anų „Vilenskame Vestnike““, būk tai jie 


- 338 + 


prisideda prie netvarkystės „gorodskich upravlenij“?. Gardi- 
niškiui duoda kitą vietą, o kauniškį palieka be vietos, bet 
p. Suchodolskis žmogus turtingas, nelabai ašaras lies, kad 
nebegalės tarnauti ne valig savo saužinės, bet vardan netei- 
sybių ir primygimų. Rods, nei vienas doras žmogus negali 
priimti tarnystos Lietuvoje, kame su saužinia pasirodyti nei 
vienas negali. 


Iš TAURAGNŲ, Zarasų pav. Jei maskoliai vergina lietuvius, 
atėmę nuo jų visokias tiesas prie tautiško apšvietimo, tai už- 
tat kokia luosybe džiaugiasi Lietuvoje maskoliai kolonistai ir 
činauninkai, kurie mums ant sprando jodinėja! 

Atvažiuoja pas Tauragnų prabaščių, kunigą Ordą, aseso- 
rius ir randa pas jį smuikę* lig 50 rublių vertės. Ilgų ceremo- 
nijų nedarydamas, deda ją į tam tikrą skrynelę ir išsiveža 
namon kaipo savąją. Iš pradžios nusidžiaugė lygiai mulkis, 
geležėlę radęs, jog pas kunigą taip lengviai atsitiko nužiūrė- 
ti; bet neilgai džiaugėsi — pasirodė, kad nemoka ant smuikės 
griežti. Ką daryti? Ilgai galvos nesukęs, deda smuikę skryne- 
lėn, apsiuva kokiu ten škurliu ir paštą siunčia atgal tam pa- 
čiam prabaščiui „su uždėtu apmokėjimu“ ant 25 rublių (5 
naložennym platežom na 25 r.). Trumpai ir aiškiai! Tikrai 
maskoliškai! Kokia teisybė, tokie ir jos tarnai! 


IŠ PABAISKO, Vilkm. p. Norint pats atsitikimas jau senas, 
pernykščias, bet šįmet tiktai atsirūgo, todėl skubinuos apie jį 
pranešti. 

Buvo tai perniai metą. Grinkiškio kamendorius kunigas 
Aleksandra Požela!, kaip kasmet, taip ir šiais metais ant 
škapliernos P. M. važiavo Linkuvon, tėvynės aplankytų. Ki- 
tais metais vis buvo gerai: pareikalaus nuo policijos leidimo, 
kaip ir visi kiti kunigai, jungą naminio arešto nešdami, ir, 


* Skripyčią. 

nieko blogo nedatyręs, aplankydavo gimines ir laimingai 
pargrįždavo namon. Mat šiais metais padangė labiaus turėjo 
užsiniaukti nuo maskolių pusės. Nieko blogo nejausdamas, 
pargrįžo namon; prabuvęs Grinkiškyje dar kelius mėnesius 
atsidangino į Pabaiską, nes ten vyskupas jį perkėlė. Po metų 
pusės žiūri, kad maskoliai jau prisegė jam kokią ten kaltybę 
už aplankymą Linkuvoje, - liepia užmokėti 100 rublių štro- 
pos. Jam besidairant, gakt! — policija jau gąsdina aprašymu 
daiktų! Norėdamas nuo jų atsikratyti tuojaus duoda 25 rub- 
lius, tikėdamasis bent šiuomi kartu juos numaldysiąs. Kur tau! 
Nebeįveikdamas atsiginti skubinai krapšto skundą į Senatą. 
Neužilgo atbrazdėjo ir asesorius, reikalaudamas likusiųjų 75 
rublių. Kun. Požela neduoda. Tada asesorius pagal uždėto 
plano, nieko nežiūrėdamas, aprašė visą naudą, kokią atrado 
pas kunigą kambaryje, ir išvažiavo. 

Sausio 9 dienoje Vaitkuškių raštinyčioje (kanceliarijoje) 
buvo apgarsinta kun. Poželos licitacija: Aukmergės mieste 15 
sausio būsią išpardavojimas kun. Poželos gerybės, kaip tai: 
komoda, stalelis, etažerka, kningos ir t.t. Bet paskirtoje die- 
noje licitacijos nebuvo, nes kunigas perspėjo isprauniką pa- 
davęs skundą į Senatą, - nuo pardavojimo užsiturėjo. 

(Ką senatas pasakys ir kuomi užsibengs tas atsitikimas, 
kaip tiktai gausiu žinoti, tuojaus skaitytojams pranešiu.) 

Tas atsitikimas nėra pirmas ir, man regis, nebus pasku- 
tinis. Išardė vienam kunigui medegišką būvį, ir jei tas gu- 
dams pavyks, tai kitam kunigui besimalonuodami ir čebatus 
numaus. Negana to, kad maskoliai štrapuoja, taksavoja, vi- 
sokiais būdais spaudžia katalikišką dvasiškiją, jie nori dau- 
giaus —- užduoti už kartą net dvi pažeidi: palengvu marinti 
kunigus ir drauge išstatyti juos kaipo kokius nusidėjėlius, 
pažeminti juos akyse Žmonių, atimti kunigui įtekmę ant pa- 
rakvijonų. 

Bėda žmonėms, jei pasiduotų maskolių įtekmei! Kunigus 
žudo ir neįmano kaip juos pažeminti, o tai dėl to, kad ant galo 
kunigų lavonais prisiartinti prie žmonių ir užduoti jiems 
mirtiną pažeidą. 

Iš TRAUPIO. Neseniai buvo rašyta, kad Traupis neturi pla- 
taus garso!. Ilgai nelaukus - pragarsėjo ta vieta, bet nelai- 
mingai. Žinos apie tą nelaimę platus kraštas, žmonių dau- 
gybė, apgarsins ir gazetos. Ta nelaimė — tai užmušimas 
nekalto žmogaus bažnyčioje. Kovo 15 dieną, apie 12 valandą 
dienos, rado užmuštą bažnyčioje zakristijoną Andriejų La- 
pinskį 70 metų senelį. Tą pačią dieną atrado ir suėmė užmu- 
šėją Joną Misiūną iš Rapšonių kaimo. Tas nelaimingas žmog- 
žudys sėdi dabar kalinyje ir laukia sūdo, nes tyrinėjimas jau 
padarytas. Platesnės žinios apie tą nelaimingą atsitikimą to- 
kios. Andriejus Lapinskis jau porą desėtkų metų tarnavo 
Traupio bažnyčiai. Bobų pletkoms sukilus - jis atstatytas nuo 
tarnystos lig laikui. Tame tarpe buvo zakristijonu Jonas Mi- 
siūnas. Pletkoms nutilus — gavo atgal zakristijono vietą sena- 
sis Lapinskis, o Misiūnas turėjo grįžti į Rapšonius, kur turi 
jis pusę valako žemės (pačiuotas, trys vaikai). Bet jam taip 
pamėgo zakristijonystė, kad maldaute maldavo kleboną, idant 
išmestų Lapinskį, o jam duotų vietą; siūlojo klebonui ant 
bažnyčios dovanoti 300 rublių, jei duos jam vėl tarnauti zak- 
ristijoje. Klebonas nesutiko, nenorėdamas skriausti teisingo 
Lapinskio. Tada Misiūnas pradėjo kalbinti Lapinskį, kad 
mainytų vietomis: jis atiduos savo žemę ir dar mokės reika- 
lingas mokestis, tegul tiktai jam užleidžia zakristijonystę. 
Nieko nelaimėjęs, pasižadėjo užmušti tą žmogų, kurio vietą 
būtinai norėjo gauti. Jau ilgą metą tykojo, bet tiktai 15 kovo 
tesulaukė valandos, kada Lapinskis ryto apie 10 valandą, 
kunigėlį išleidęs pas ligonį, pasiliko vienai vienas bažnyčioje. 
Užrakinęs zakristiją, ėjo senelis Lapinskis pro didįjį altorių 
skersai bažnyčią ir čia užpuolė ant jo Misiūnas, mušdamas jį 
su trumpa drūta lazda (kuoka). 13 kartų daužė į galvą, nu- 
mušė ausį ir visą sukruvino, bet užmušti neįveikė. Tada pra- 
dėjo jį už gerklės nusitvėręs smaugti. Užsmaugęs nutįsė nuo 
altoriaus lig didžiųjų durų, kur iš bobinčiaus eina laipsniai 
ant viškų, ir numetė taip, kad tartum senelis griūdamas 
(krisdamas) nuo laipsnių susikūlė ir užsimušė. Grindas nu- 
plovė, paėmęs švęsto vandens, bet kraujo išdildyti negalėjo: 

pasiliko žymė pailgai visą bažnyčią. Pasiliko kraujas ant 
sienos, ant abrozo ir ant altoriko, kurs stovėjo už krotų. Nu- 
siplovęs išėjo iš bažnyčios, nusipirko papirosų ir grįžo namo 
lyg tartum nekaltas. Bet ilgai nelaukė teisybės ranka, nenu- 
baudusi žmogžudžio. Zilnys, užmuštojo žentas, nesulauk- 
damas grįžtant iš bažnyčios, nuėjo ieškotų ir rado lavoną. 
Tuojaus mislis krito ant Misiūno, nes kitų priešų neturėjo se- 
nolis Andriejus. Zilnys paėmė keletą vyrų, nujoję į Rapšonis 
ir atradę ant Jono Mis. rūbų kraujo taškelius, suėmė ir atve- 
dė į Traupį. Atvykus iš Raguvos tyrinėtojui, prisipažino ir 
pats Misiūnas - Žmogų užmušęs. 

Taip baisiai išniekinta bažnyčia buvo tiktai vieną dieną 
uždaryta, net 17 kovo dienai leidė J. M. vyskupas iš naujo 
pašvęsti ir šv. mišias laikyti. 


PAKRUOJYJE IR RADVILIŠKYJE 


Mūsų krašto žmonės pradeda pamažu suprasti gudų sie- 
kius. Pakruojyje tarpininkas buvo padirbęs sueigą, visokiais 
būdais rūpinos įkalbėti vyrams, kad įsileistų į savo sodžius 
pradines maskoliškas iškalas, bet vyrai vienu balsu šaukė: 
nenorime! Taip pat buvo ir Radviliškyje. Ar neatsikąs gudai 
nors kartą su savo obrusenijos planais!.. 


UKMERGĖJE 


Žinote, kad caras užgrėsė varyti per nevalią vaikus iš iš- 
kalų į cerkvę; užgrėsė ir vilioti, o vienok mokytojai Lietuvos 
mokyklų nepaliauja sauvaliavę. Bjaurus gvaltavojimas vaikų 
saužinės eina ir po apskelbimui caro valios, kaip ir prieš ap- 
skelbimą. Mokytojai iškalų vaikus, atiduotus į mokslą, ne 

tiktai vilioja, bet, kad neklauso, moka ir apkumštavoti. Idant, 
skaitytojai, neaptartumėte mūsų, kaipo neteisingai keliančių 
nešlovę maskoliškoms mokykloms, apsakysime naujus atsi- 
tikimus, patvirtinančius, ką rašėme praėjusiame Nr. apie 
pliekimą vaikų'. Ukmergėje yra pavietava mokykla su šešiais 
skyriais. Perdėtinis jos vadinas Paniutiuč, sutvėrimas - veid- 
mainingiausis ant svieto. Kožnas vaikas moka apsakyti, jog, 
išguldydamas mokslus, bepradėm užkabavoja vierą, jau ne 
tiktai katalikų, bet ir apskritai krikščionių. Juokias iš stebuk- 
lų, iš sutvėrimo ir t.t. Savo popus ir archiriejus laiko už nieką, 
ką taipogi studentai žino. Kad vieną sykį archiriejus apsi- 
sakė atvyksiąs į Ukmergę po pietų, pulkelis kvailų vaikinų 
katalikų išbėgo sutiktų ir kelyje, susitikę su Paniutičium, pa- 
sigyrė. Paniutič išjuokė juos ir pavarė namon. Ar jūs, sako, 
popo nematę, kad bėgate? Bet kad tas pats archiriejus užsa- 
kė nobaženstvas kas dieną mokykloje, Paniutič pavirto į 
karščiausį išpažintoją pravoslavijos. Saužiniškai perskaity- 
davo visus mokytinius, ar visi kas dieną ateina ant archirie- 
jaus nobaženstvos, ir bėda nepribuvusiam! Užrašome dėl at- 
minties papeikimą buvusiamjam kapelionui, kunigui J. G“, už 
nedovanotiną neprieštaravimą tokiems Paniutičiams. Vaikai 
buvo atiduoti į pilną mokytojų apieką ir leista daryti, ką tik- 
tai nori; katalikiškos maldos lig šiol neįvestos; į cerkvę 
vaikščioti neužginta; iškala retai lankyta ir dėl to ant vaikų 
nepadaryta jokios įtekmės. Naujasis kapelionas kun. O? turi 
dabar tik pradėti tą, kas kitur seniai jau padaryta. Ir kas da- 
bar, girdėt, išeina? Toksai Paniutič žymiai pašoko aukštyn 
per... vaikų katalikų kupras. Ar tai juokai? Vienam Paniuti- 
čiui pavyko lig šiol pravoslaviškai tebemaldinti katalikus, kad 
visur paliovė. Pamėgęs tą lengvą, nes apleistą, dirvą arti, jau 
nebenori pamesti ir tada, kada naujas kapelionas ėmė prieš- 
tarauti. Nu, sako, kam vedum (perdėtiniui su kunigu) pykti? 
Su tėvu Juozapu nėkuomet nepykova... Aiškiai, tiesa, caras 
leidė katalikams neiti į cerkvę, ale mes turime paslėptinius 
parėdymus ir t.t., ir t.t. - uodegą, sako, kad ne tik neišpildyti 
aiškios caro valios. Vargais ne galais įneštas tapo katalikiškas 

abrozdas ir įvestos katalikiškos maldos, bet į cerkvę tebeva- 
ro per bjauriausią, negirdėtą žudymą. 7 dieną rugsėjo mėn. 
susimislijo jisai pasimelsti už senokai jau mirusį įpėdinį. 
Parsikvietė į mokyklą popą ir liepė susirinkti visiems vai- 
kams, ką jie ir padarė. Tiktai iš šeštojo skyriaus 15 vyresnių- 
jų vaikų susitarė nebeiti ir pasiliko savo klasoje, ką Paniutič 
per vėlai bepasergėjo. Pasibaigus popo dievmeldystei, įpuolo 
į klasą kaip įerzintas jautis su šauksmu: „Kodėl jūs nebuvote 
ant nobaženstvos? Kodėl nebuvote? Kodėl nebuvote?“ — ir 
ėmė draskyti vaikus. Vieną pagriebs, pakratys, pro duris iš- 
stuimns; antrą pagriebs; ant galo pripuolo prie Simono Usonio 
iš Šaukuvos sodžiaus, nebeištvėrė: ėmė iš visos galės taškyti 
per ausis, ant galo su kumščiu taip rėžė vaikui į krūtinę, kad 
tas ir iš kojų išvirto. Pasidarė triukšmas ir sumišimas... Ar ir 
jam bus dovanotas tas barbariškas apsiėjimas su mūsų jau- 
nūmene, kaip buvo dovanota perdėtiniui Zarasų mokyklos? 
Jei aukštesnieji perdėtiniai ant mūsų mokyklų dręsa nepil- 
dyti caro valios, dręsa savo politiką vesti, jei užtaria sauva- 
liaujančius mokytojus, tai kas kits mums belieka, kaip tik ne- 
beįduoti savo vaikų anų apiekai. Mes norime mokslo, švie- 
sos, 0 ne politikos ir pravoslavijos! 


TAUJĖNUOSE, TIES UKMERGE 


Į dabartines maskoliškas mokyklas lietuviai leidžia savo 
vaikinus ne dėl to, kad tos mokyklos jiems patiktų, bet dėl 
to, kad be maskoliškos kalbos vyriškam sunku apseiti. Bet 
mergaites siunčia į tokias iškalas tiktai šiukšlės ir pagran- 
džiai lietuvių: felčerpalaikiai, karčemninkai ir jiems panašūs. 
Nedyvai: jei vaikelis iš iškalos parsineša perpus apkvailintą 
galvą ir pagadintą gryną lig šiol lietuvišką širdį, tai merge- 
lės, pabuvusios pas maskolį ar maskalką, pagrįžta visai iš- 
kvailintos ir doriškai pagedusios, nežiūrint į vos tik keliolika 
metų. Pavyzdžių nereikia tolie ieškoti, užteks priminti jums 

Tauragės maskolį mokytoją Duboviką, pagadinusį artie 
dešimties nesuaugusių mergelių. Jį išsiuntė į Siberiją, ale ten 
pat yra vieta ir kitiems, trokštantiems „mokyti“ mūsų mer- 
gaites. Užtat lietuviai niekur neįkūrė mokyklų motriškosioms 
mokyti. Dėl to kaipgi keista yra ir viehatinė iškala, įtaisyta 
Taujėnuose... na, atspėkite, kam? Ogi suaugusioms mergoms 
niokyti! Kas kada ir kaip apsukė taujėniečiams galvą, kad pa- 
darytų kvailiausį ant svieto prigovorą, išstatyti ir užlaikyti 
tokią vodingą iškalą, mes dar nesuvokėmė. Žinome tik, kad 
taujėniečiai, gryni lietuviai ir šiaip jau dori žmonės, nieko 
nenori išmanyti apie naudingumą ir vodingumą tokių negir- 
dėtų mokyklų. Rodos, jų ausių nebeperveria kaip su vinimi, 
kad paprašytos uždainuoti mergos ne lietuvišką pradeda 
dainą, bet „Ak vy seni, moi seni“! ar kitokią kokią. Spjaut į 
akis noris tokiai ištižėlei, kad norėdama yč įtikti svetavam 
svečiui, pradeda jį bovyti burliokiškomis talaluškomis! Ką jūs 
mislijate, begėdės: ar tos talaluškos gražesnės už senoviškas 
dainas, raudas ir sutartines, kuriomis visi mūsų svetimi kai- 
mynai per amžius gerėjos, džiaugės? Ką gi jūs gero darote, 
valsčiaus perdėtiniai, kurie štrapais kemšate mergas į page- 
dimą? Kurie paskui nesigėdžiate pasirodyti su jomis prieš 
svetimus Žmones, pranešančius visam svietui apie jų nešlo- 
vę? Apgauti padarėte durnystę; susipratę atitaisykite. Kad 
nebus iškaloje nei vienos mergpalaikės, nebus reikalo ir 
maskalką dėl jų samdyti ir piningus berti dėl nusiskriaudi- 
mo savęs. Tą mokyklą reikia būtinai uždaryti. 


Iš KLOVAINIŲ. I. Su nemažu džiaugsmu dasižinome, kad 
Klovainių miestelyje išnaikinta yra „caro aptieka“. Galima 
labai pagirti klovainiečius, kad per praėjusius metus mažai 
degtinės teišgėrė, ir nuo tikros širdies linkėti, idant tai sto- 
tųsi visur Lietuvoje: saulė tada mūsų kraštui užtekėtų - pra- 
gaištų nesutikimai, nuo pačių akių ašaros nudžiūtų, vaikeliai 
badu nebealktų ir puspliki nebevaikščiotų, ir būtų Dievo 
palaiminimas tuose namuose, kuriuose šiandien jo nėra. 

II. Dar keletą žodžių apie žvėrišką darbą Juknevičiaus. 
Juknevičė, kurio judošystę jau Lietuvai apgarsinome', neuž- 
baigė dar tuomi savo geradėjystės, ką jau skaitytojai žino, 
bet brido dar giliaus į kruvinas Grigaliūno ašaras. Grigaliū- 
nas, kaip priminėme Nr.1 „T. S.“, paleistas iš kalinio, išjojo į 
Rygą, bet po ne kurio laiko pagrįžo iš ten, praradęs arklį, ir 
pradėjo apie savo ūkę dirbinėti. Juknevičė tuojaus prie ase- 
soriaus nukako, maldaudamas, idant jį, kaipo didelį „kalti- 
ninką“ - skaitytoją lietuviškų raštų, - iš naujo paimtų. Gri- 
galiūną prie asesoriaus vėl nuvežta, bet greitai paleista, nes, 
kaip aname minėjome, jam smagenuose nebegerai. Juknevičė, 
nieko nelaukęs, pradėjo skųsti aukščiaus, išrodinėdamas, kad 
Grigaliūnas ta nesveikata apsimetė. Tą vargšą valdžia vėl 
paėmė, vežiojo, maitojo ir galų gale, spiriant Juknevičei, — 
išvežė ant metų į Gudiją. Oi, Jukneviče! Jukneviče! ilgai it 
nelabas šešėlis klaidžios po mūsų kraštą bjauri apie tave at- 
mintis ir ne vienas tikras lietuvis net po metų kelių užėjęs 
ant tavo kapo su paniekinimu tars: „Čia ilsis garsingas judo- 
šius!“ Taip išsireiškė gromatoje prie manęs vienas iš jo kai- 
mynų. 


Iš BAISOGALOS. Truputį pas mūsų nelinksmu, kad kaip 
mūsų bažnyčioje, taip ir aplinkinių: Šeduvos, Rozalimo, 
Radviliškio, Smilgių, Pakruojo, Klovainių, Joniškėlio, Linku- 
vos, Pašvitinio, Joniškio, Lygumų, Stačiūnų ir t.t. ant proce- 
sijos yra giedama lenkiškai; taip, duokime, ant procesijos 
Dievo Kūno giedamos yra lenkiškos giesmės, kurios yra ir 
lietuviškoje kalboje. Kas čia kaltas? Kad lietuviškai, o ne len- 
kiškai per procesijas paminėtose bažnyčiose turi būti giedama, 
tai nėra apie tai klausimo, nes ant procesijos gieda lietuviai, 
kurie lenkiškų giesmių nei praste nesupranta, o antra - jog 
kožnas turi garbinti Dievą močios kalboje. Kuningų gi tame 
dalyke vėl kaltinti negalima*, nes kunigai turi daryti taip, kaip 


* Galima, dėl to kad, ir pagal jo Mylistos Žemaičių vyskupo, procesijoje 
ant Dievo Kūno grynai lietuviškose parapijose reikia giedoti lietuviškai! 

lig šiolei daryta, jeigu žmonės tyli. Kas gi tat kaltas? O tai 
žmonės, dėl to kad nesupranta savo tiesų. Išmintingesni vy- 
rai kožnos parakvijos suseitų į krūvą, nueitų pas savo dva- 
sišką perdėtinį ir tėvą — kleboną ir gražiuoju melstų jo, idant 
vietoje lenkiškų giesmių pastatytų jiems lietuviškas, visiems 
suprantamas, ir būtų reikalas užbaigtas — klebonas senoviš- 
ką madą atmainytų. 


IŠ ŠIRVINTĖLIŲ (Vilniaus gub.). Šiandien, tai yra geg. 19 d. 
1897 m., būdams Verkėse, susidūriau su Širvintėlių parakvi- 
jos žmonėmis, atėjusiais aplankyti Kalvarijas, arba kruvinus 
kelius. Jie man apsakė apie savo naująjį kuningą Murniką, 
kad esąs labai geras ir mielaširdingas. Jo pranokėjas kun. Jurg. 
Zimkus labai bardavęs už degtinę is pamokslus sakydavęs 
lenkiškai ir lietuviškai, katekizmo klausinėjimais labai kankin- 
davęs. Murnikas gi sakąs pamokslus tiktai lenkiškai, o degti- 
nės gerti neginąs. Kun. Jurgio Murniko esanti ten pat gim- 
tuvė, kur ir a. a. kuningo Vik. Lupeikos, buvusio per 40 metų 
Širvintėlių klebonu. Todėl Murnikas, atvažiavęs į Širvintė- 
lius, tuojaus atkėlęs maldas už Lupeiką ir šventindamas jo 
paminklą pamokslą pasakęs, pagirdamas velionį. Norėdamas 
žinoti, ar Lupeika buvo vertas pagyrimo, paklausiau anuos 
žmones apie tą. Tyrė, kad buvęs geras: degtinės negindavęs 
gerti, lenkiškai pramokinęs šnekėti, o lietuviškos kalbos ne- 
užkęsdavęs; su vyriausybe mokėjęs gyventi: vieną sykį pri- 
ėmęs archiriejų savo bažnyčioje su tokiomis pat apeigomis, 
kaip darosi tiktai katalikų vyskupams. Paskiaus bešnekėda- 
mi vėl pagrįžome prie Murniko, kursai, pagal širvintėliečių 
žodžių, taiposgi esąs gudragalvis, nes gavėnioje, pamirus 
Širvintose vienam pravoslaunam valdininkui, skambinęs 
bažnyčioje už jo dūšią, davęs vaško bažnytinių žvakių ir Ži- 
bintuvius (liktorius) iš bažnyčios nuo altoriaus, kad žibėtų 
prie velionio kūnui. 

Popui laidojant aną valdininką, Murnikas taiposgi per vi- 
są laiką ir visais varpais skambinęs Širvintėlių bažnyčioje. O 

brolija palydėjusi velionį iš namų netės iki kapinių, už tą 
velionio giminietis davęs 3 rubl. Toliaus bekalbant gavau 
žinią, kad Širvintų vaitas Dvylis (o dabar Dvilevič) savo da- 
nešimais daug pikto kuningui Zimkui padaręs ir buvęs prie- 
žasčia jo iškėlimo iš Širvintėlių. Tasai pats Dvylis anais metais 
surinkęs keletą šimtų muštinių nuo žmonių ir įtaisęs ikoną 
Gelvonų cerkvėje. Gelyonuose, tebesant archiriejui, Dvylis 
laike procesijos (krestnyj chod) nešęs tą ikoną it aukautojas 
ir todėl pas vyriausybę esąs malonėje. Noris Dvylis savo vai- 
to danešimų nedarodęs faktais, bet tačiaus Vilniaus guberna- 
torius prisakęs vyskupui Zdanovičiui, kad Zimkų iškeltų iš 
Širvintėlių. „Ko gi Dvylis norėjo nuo savo kuningo Zimkaus, 
kurį danešimais linkėjo užmušti?“ — „Mat Zimkus draudė už 
degtinę ir Dvylio nepristojo“. — „O kaipgi su Dvyliu Murni- 
kas?“ — „Labai gerai: tuojaus priėmę į išpažintę (spaviednę), 
davę jam Švenčiausį Sakramentą, ir po išpažinties užprašė ant 
arbatos. Kadangi Dvylis jaunikis, tai Murnikas jam ir piršliu 
buvo, bet mergos nesutiko tekėti“. 

Toliaus bešnekant gavau žinią, kad valdžia, norėdama 
Dvylį ant tolesnio laiko užlaikyti vaitu, paprašiusi Murniką 
padaryti įtekmę ant žmonių, idant Dvylis vėl būtų išrinktas 
valsčiaus perdėtiniu. Tad Murnikas Sekminių pirmoje die- 
noje iš sakyklos bažnyčioje išriejęs Zimkų, išgyręs Lupeiką, 
kad jisai gero daug padaręs, o Zimkus nieko gero nepada- 
ręs. Užbaigęs Murnikas savo tos dienos pamokslą pagyrimu 
vaito danešiko, Dvylio, ir parakvijiečiams liepęs vėl jį išrink- 
ti vaitu kaipo gerą, išmintingą vyrą. Ką parakvijoniečiai ir 
padarę. 

Išklausęs to, paklausiau: „Kaipgi pas jumis, Širvintose, 
gegužio 14 d., tai yra apkarūnavojimo laike“, apseidinėta?“ — 
„Oi, ponuli, labai iškilmingai: davė degtinės ir alaus; žmonių, 
vyrų ir moterų, daug buvo prisirinkę, kad netės stalus sulau- 
žė, lįsdami prie baltakės. Mergos, ruskai dainuodamos, per 
visą naktį valsčiaus kanceliarijoje šokinėjo. Buvo ir popas su 
savo vargamistra atvažiavęs ir drauge su širvintėliečiais 
meldėsi. O pasimeldęs vis ragino šokti“... 

IŠ VILNIAUS. Gyvendamas Vilniuje ir norėdamas įkurti Ge- 
dimino pilėje lietuvišką parapiją, šįmet per Sekmines Vilniuje 
tyčia aplankiau kelias bažnyčias ir niekur negirdėjau, kad 
noris Evangelija būtų lietuviškai perskaityta, it tai pirmiaus 
būdavo daryta: nesą per Sekmines pilnos bažnyčios esti pri- 
sikimšusios vienų sodiečių lietuvių. 

Bet užtad Verkėse, apeidinėjant kruvinus kryžiaus kelius, 
labai gražius pamokslus skelbė lietuviškai pas stacijas ne- 
kursai Katinas, šiaip jau žmogus, ne kuningas; tačiaus taip 
gražiai, iškalbingai privedžiojo, kad žmonės netės verkė. Ar- 
gi tai negėda Vilniaus kuningams, kad paprastas žmogutis 
karštesniu už juos pasirodė taip svarbame dalyke, kaip yra 
skelbimas Dievo žodžio?! 

Mums priešindamiesi lietuviškos parakvijos įkūrime, 
matosi, kad ir tą šįmet todėl padarė. Bet visgi tikiuosi, kad 
su laiku ir Vilniuje išdygs lietuviška parakvija, kaip tai iš- 
dygo Rygoje, o pagaliaus Petrapilėje ir ten sako liet. pa- 
mokslus. Geg. 14 dienoje Vilniaus lenkai, užsileidus saulei, 
atbuvo iškilmingai eiseną su žiburiais ant caro šlovės. Prie- 
šakyje anos eisenos su žiburiais (Fackelzug) jojo raitas polic- 
meisteris, gendrolis Šarskis, dakt. Petraškevičius (tos eisenos 
užmanytojas) ir daug kitų įvairių ypatų. Eisena, sustojusi prie 
rotušės namų ir ne kurių aukštesnių maskolių valdininkų, ir 
pav. kuratoriaus Sergijevskio, „Bože, caria chrani!“! atgiedojo. 
Praslinkus tai iškilmei, Vilniuje pasirodė lenkiškos eilės, iš- 
juokiančios daktarą Petraškevičių. Gubernatorius Frezė, kad 
ilgiaus pabuvęs Vilniuje, tai gal būtų buvęs truputį priturė- 
jęs policmonus. Girdėjau, kad prieš išvažiavimą liepęs po- 
licm. Rajevskiui prašytiesi atstatymo nuo valdininkystės. Mat 
atsidengė ant Rajevskio ir brandmeisterio vagystės. Abudu 
peržiūrą (smotr) vežėjų (izvozčikų) darydamu, imdavo nuo 
kožno po 3 muštinius ir už karto turėdavo 3000 muštinių 
pelno. Žinia, kad Rajevskis, žinodamas Frezės iš Vilniaus iš- 
sinešimą, nesiprašė atstatymo, bet būtent Frezė pasakęs, kad 
ir iš Petrapilės jį pasieksiąs. 

Iš GELGAUDIŠKIO VALSČIAUS (Naumiesčio apskr.). Praėjusį 
pavasarį parvyko iš Amerikos atsilankyti į savo tėviškę sūnus 
ūkininko iš kaimo Jankūnų, K. Račiūnas, kuris prieš keliolika 
metų buvo išsibastęs į užmarį ieškoti sau geresnės duonos, bet 
išsikeliavo iš savo krašto neatlikęs kariūmenės. Žinoma, par- 
grįžo į savo šalį slapta ir slapta keletą nedėlių savo tėviškėje 
ramiai viešėjosi. Vienok ar nėra visokių liežuvių? Žinia apie 
tai daėjo iki zemskių, ir štai vieną dieną namuose Račiūno iš 
nežinių pasirodė raudonsiūliai svečiai; na ir ėmė visur griosti 
ir kratyti, ir ieškoti amerikiečio, bet gudras vaikinas mokėjo 
išsprūsti ir nepasidavė sugriebti. Zemskiai, po visus kampus 
ir užkaborius bešnipinėdami, užėjo vienos merginos kningas 
„Gyvenimai šventųjų“, kurias kaip matai ir nugabeno į Gel- 
gaudiškio kanceliariją. Reikia pažymėti, jogei viens iš tųjų 
zemskių buvo katalikas ir lietuvis, ir kada kasžin kas iš šalies 
jam patėmijo, jog randas neprisako atiminėti nuo žmonių 
kningas nekaltos įtalpos, tai zemskis „lietuvis“ atrėžė: „Tiesa, 
už tai jiems bėdos nebus, bet kningas sudegins“. Mat, jeigu 
kitaip negali įkąsti, tai nors iš to pasidžiaugs, jog sudegins 
lietuviškas kningas; na, ale turbūt tikisi, kad už savo uolumą 
gaus kokią blėkelę prisikabyti prie krūtinės. Tai bus garbė! 
Paminėtas zemskis yra tai atsitarnavęs kareivis ir turbūt jau 
menkai pas jį bėra katalikystės, o da menkiau lietuvystės. To- 
kių išgamų, tarnaujančių pilvui, sergėkimės. 


LATVIAI AUKŠTYN. Gudiškas laikraštis „Rosija“! praneša, 
jogei netolimoje ateitėje pradėsiąs išeidinėti Peterburge laik- 
raštis latviškoje kalboje. Prieš 20 metų jau išeidinėjo ten po 
redakcija p. Valdemaro „Peterburgas Avizes““, kursai džiau- 
gėsi dideliu pasisekimu. Latvių, apsigyvenusių Peterburge, 
skaitos apie 15 000. 

Latviams, kaip mūsų vientaučiams, linkime iš širdies ge- 
ro pasisekimo apšvietime. Dieve duok, idant ir lietuviams kuo 
greičiausiai išmuštų toji laiminga adyna, kurioje taptų panai- 
kintas nedoras ukazas, stabdantis lietuviškąją spaudą pritin- 
kančiomis raidėmis! 

LIETUVIŠKAS TEATRAS PALANGOJE. Lenkiškameė „Stowo“!, 
Nr. 202, b. mt.*, skaitom: „Prieš nedėlią Palangoje (Kurlian- 
dijos gub.), daleidžiant valdžiai, tapo atliktas teatriškas pa- 
rodymas lietuviškoje kalboje. Lošta originališka komedija 
p. K?, po antgalviu „Amerika pirtyje“. Didžiausią joje rolę 
lošia apgavikas, viliojantis nuo ūkininkų piningus ir bėgan- 
tis sujais Amerikon. Virš to, komedijos autorius teplioja joje 
su pažinimu daiktų prilyginimus lietuviškosios žmonijos. 
Teatro salė, ant tos dienos išrėdyta žaliavimais, buvo pri- 
kimšta žiūrėtojais ne tiktai iš tarp gyventojų Palangos ir apy- 
gardžių, bet ir maudininių svečių. Norints tiejie paskutiniai 
lietuviškai nesuprato, vienok apdovaninėjo artistas karštais 
rankų plojimais“. 

Na šiokią tokią pradžią jau ir mes turime, tad rūpinkimės, 
kad tolyn tankiaus apie tokius iš Rosijos atsitikimus galėtu- 
mėm pranešti. Jog Peterburgo universitete jau išguldinėja ki- 
nišką ir japonišką kalbą, tai rasi lietuviams bus valia nors 
pasiZaisti saviškoje kalboje. Mat gudų valdžia rūpinasi apie 
kiniečius ir japonus, kurie prie jų viešpatystės suvis neprigu- 
li, negu apie savo valdytinius lietuvius, kurie ištikimai moka 
Maskolijai visokius mokesčius, tarnauja kariūmenėje ir neša 
sunkenybes dėl gero viešpatystės. Tai mat kokios XIX amžy- 
je teisybės ant svieto! 


MŪSIŠKIAI SVETUR. Į lenkišką „Slowo“ rašo iš Glasgowo (Ško- 
tijoje), jog ten ant 800 000 gyventojų esą apie 2 500 emigrantų 
lenkų ir lietuvių, kurie atėję iš Kauno, Suvalkų ir Vilniaus gu- 
bernijų. Apygardėse Glasgowo, taip vadinamame Lancashire, 
taipgi gyveną keli šimtai lenkų ir lietuvių, kurie kasa ten ang- 
lius. Tie išeiviai esą darbštūs, bet žemai stoviąs jų apšvietimas. 
Pelnas ten esąs didesnis negu pas mus, bet brangiai kaštuojąs 
užlaikymas, už tai mažai galima esą sučėdyti piningų, ypač dėl 
to, kad daugelis iš ateivių mėgsta girtuokliauti. 

Glasgowas skaitąs 10 katalikiškų parapijų, prie kurių, apart 
mūsiškių išeivių, priklauso daug valakiškų ir irlandijinių 

darbininkų. Ten esąs vienas kuningas iš Lenkų karalystės, ku- 
ris mokas lenkiškai ir lietuviškai. 

Toliaus korespondentas „Slowo“ rašo, jogei 24 rugp. šių m. 
išėjęs Glasgowe pirmas numeris lietuviško laikraščio po titulu 
„Wajdelyte“*! Nors ne visi tenbuviai lietuviai moka skaityti, 
tai vienok laikraščio redaktoriai tikiasi, jog prenumerata 
sugrąžysianti išdavimo kaštus. 

Nors ir svetur duonos dykai nieks neduoda, tai bent pri- 
tinkančią liuosybę turi žmonės. Rods, dirbti reikia visur, bet 
valia saviškoje kalboje pasiskaityti kningas, apsišviesti, o po 
gudų valdžiai, sunkiai dirbdami ir visokias sunkenybes neš- 
dami, vos tikt galime išmisti, ir dagi dreskia mums iš rankų 
didžiausią skarbą, mūsų kalbą. Dieve duok, idant kuo grei- 
čiausiai sulauktumėm geresnių čėsų! 


Iš PETERBURGO. Privatiškas docentas istoriškai-filologiško 
atskyrio Peterburgo universiteto, p. Volteris!, atskaitys šįmet 
keletą kursų, pašvęstų lietuviškamjam ir latviškamjam liežu- 
viui, jų literatūrai ir mitologijai. 


VEIVERIUOSE (Senapilės apskr.). Veiverių bažnytkiemis 
tuomi yra garsingas, jogei ten randasi mokykla dėl auklėjimo 
mokytojų pradinėse žmonių mokyklose. Toje mokykloje yra 
trys kursai, apart prierengtinių skyrių. Mokinasi tenai dau- 
giausiai vaikai ūkininkų, bet randasi taipgi augintiniai ir iš 
kitokių luomų, kaipo tai sūnūs vargamistrų, nuo mokytojų ir 
t.t. Vis tiejie mokytiniai yra katalikai, išėmus mažą dalį, pri- 
gulinčių prie protestantiško išpažinimo. Profesoriai minėtos 
mokyklos veik visi ruskiai, bet išguldinėjimų katalikams mo- 
kytiniams religijos yra kunigas prefektas. 

Apie dešimtį metų atgal Veiverių mokyklos prefektu buvo 
kun. Juodišius, kuris pagal rando norą išguldinėjo ten religiją 


* Turėtų būti „Vaidelytė“. 

gudiškoje kalboje, ne lietuviškai, kaipo būtų privalėję būti, nes 
yra tokis išduotas rando įstatas, kuris Lenkų karalystės gim- 
nazijose ir kitokiose mokyklose daleidžia išguldinėti religiją 
prigimtoje kalboje, t.y. lenkams - lenkiškai, o lietuviams — 
lietuviškai. Tapus kun. Juodišiui prabaščium (keli metai at- 
gal pasimirė Skriaudžiuose), atėjo į Veiverius už prefektą kun. 
A.!, šv. teologijos magistras, kuris, pasiremdamas ant įstato, 
daleidžiančio išguldinėti religiją prigimtoje kalboje, norėjo 
mokyti religiją lietuviškai, bet mokyklos inspektorius to ne- 
daleido; tuomet kun. A. tame dalyke nuvyko pas Varšuvos 
mokslo apskričio kuratorių, bet, apturėjęs ir ten neprielankų 
tame klausime atsakymą, veikiai garbingas kunigas nuo vie- 
tos prefekto atsisakė; vienok už tai tapo rando paskaitytas 
kaipo „neblagonadiožnyj““, nes kada pereituose metuose 
Seinų vyskupas perstatė tąjį kunigą ant konsistorijos regen- 
so, tai svietiškoji valdžia jo neužtvirtino. 

Po kun. A. vėleik atsirado tokis kunigas, kuris apsiėmė iš- 
guldinėti Veiverių mokykloje religiją gudiškai, bet tam Die- 
vas nelaimino: vieną kartą išnaktomis įsibaldė pas jį du tosios 
mokyklos profesoriai, kuriuodu buvo gerai įsigėrę ir dar ne- 
atbūtinai reikalavo nuo kunigo degtinės; kada tasai girtie- 
siems atsakė, tai viens iš prisigėrusių profesorių, žinoma, 
gudas, rėžė kunigui prefektui į veidą ir sau išėjo. Po tam at- 
sitikimui, tąjį profesorių randas perkėlė į Suvalkus už profe- 
sorių mergų gimnazijos, o tasai kunigas pats atsisakė nuo 
prefektūros. Paskui kelis metus Veiveriuose prefekto suvis 
nebuvo, kol randas vėl sau neatrado tokį, kuris apsiėmė iš- 
guldinėti religiją gudiškai. Bet tasai prefektas buvo žmogus 
be jokio rimtumo, todėl neužilgo gavo dimisiją. Nuo to laiko 
dabar antri metai vėleik nėra Veiverių mokykloje kunigo 
prefekto, nes sulig šiol nė viens nenori apsiimti išguldinėti 
religiją gudiškai, kaip sau nori randas. Gerai būtų, kad nė 
neapsiimtų ir toliaus! Suvalkų gubernijoje, virš Veiverių mo- 
kyklos, yra taipogi dvi vyrų gimnazijos: viena Suvalkuose, o 
kita Senapilėje (Marijampolėje) ir viena mergų gimnazija Su- 
valkuose. Senapilės gimnazijoje, jau bus apie dvidešimtį m., 

kun. Michnevičius išguldinėjo religiją gudiškai, kuomi ne- 
abejotinai užsipelnė sau blogą vardą Lietuvos istorijoje. Su- 
valkų vyrų ir mergų gimnazijoje yra išguldoma katalikams 
religija lenkiškai. Paskutiniame laike buvo ten prefektu kun. 
Daunoras, kuris pernai apturėjo dimisiją už tai, jogei už- 
klaustas mergų gimnazijos vienos mokytinės, ar valia katali- 
kėms lydėti ant stačiatikių kapinių mirusį, tame laike Suval- 
kų direkcijos viršininką, atsakė — nevalia. Dabar Suvalkų 
gimnazijoje yra prefektu taipgi lietuvis kun. Merkevičius, 
šventos teologijos magistras, o buvęs prefektas, kun. Dauno- 
ras, yra prabaščium Lazdijų parapijos. Senapilės ir Suvalkų 
vyrų gimnazijoje seniaus buvo išguldinėjamas lietuviškas 
liežuvis, bet apie 10 metų atgal vietas profesorių lietuvių už- 
ėmė rosijiečiai ir nuo sulig tol išguldinėjimas lietuviško lie- 
žuvio abiejose minėtose gimnazijose tapo panaikintas. 


„TĖVYNĖS SARGO“ REDAKCIJA, ant to prašymo atsakydama, 
karštai rekomenduoja jauną klieriką, kurs, pas jus pabaigęs 
mokslą, galės būti kuo sąžiniškiausiu vadovu dvasiškuose 
dalykuose ir prisidės prie paturėjimo jumyse tautiškos dva- 
sios. Neužsivilsite. Jam suteikėme antrašą „Vaidelytės“ re- 
daktorių, kurie gal jau apturėjo apsiskelbimą. Pasirokuokite 
ir duokite jam atsaką: neužsivilsite. 


KREIVATIKYSTĖS TARP 
STAČIATIKIŲ 


Neseniai „St. Pet. V.“! pranešė, jog 1896 m. Astrachaniaus 
gubernijoje unteroficierius Bačkarovas ir alatninkas (pustel- 
ninkas) Čerkesovas su būriu pasekėjų atskilo nuo pravosla- 
vijos. Ta nauja atskala, nebežinome jau kelintoji iš antrojo 
šimto atskeliaudrų, mažinančių skaitlių pravoslaunųjų, vadi- 
nas naujatikių, arba broliukų. Jų mokslas šitoksai yra: mūsų 

pasaulės dienos yra suskaitytos, nepoilgam ateis sūdo diena. 
Maskoliškas randas uždarė jų maldos namus ir uoliausius 
šalininkus išsiuntinėjo į Lenkų gubernijas. Ką mačys? Kol 
stačiatikiai nepagrįš prie tikrosios Rymo katalikiškosios Baž- 
nyčios, tol nepaliaus skaldyties į dalis, nes žmogui privalu 
ieškoti tiesos. Kad leistų maskoliai atvirai maskoliškai rašyti 
apie katalikų tikybą, pusė pravoslaunųjų ją priimtų, ypatin- 
gai diduomenė, kuri užrubežyje važinėdama gana yra prisi- 
gėrusi katalikiškos dvasios. Dabar pravoslavija pagimdė jau 
150 sektų (atskalų), kurias išpažįsta 14 milijonų maskolių. 
(Žiūrėk kningą: „Rimsky Papa i papy pžavoslaunoj vostočnoj 
cerkvi“, Freiburg im Bresgau. Pas Herderę.) . 


KAS TAI YRA „GUOGA'? 


„Tėvynės Sargas“, patalpinės korespondenciją iš Suvalkų 
gub.“ prašo paaiškinti, jei kas žino, ką reiškia žodis „guoga“? 
Gana padarydamas tam prašymui, pranešu, jog Naumiesčio 
apskrityje, apie Slavikus, žodis „guoga“ reiškia tą patį, ką 
„ketera“, pavyzdin: „arklio ketera“, gudiškai — chrebiot. Dr. 
Basanavičius kitaip tą aiškina“. 


ĮTŪŽIMAS ŠIAULIŲ MISIONIERIŲ 


Šiaulių gimnazijos kapelionas kun. Rodzevičė', ant kurio 
bene per daug buvome suvertę kaltybių, kenčia nuo maskolių 
mokytojų didį persekiojimą, kuris, priešingai gimnazijos mi- 
sionierių norams, kunigą Rodzevičę perstato gana gražioje 
šviesoje. Giltinė žino, ant ko pasiremdami pravoslavijos mi- 
sionieriai pradėjo nebeleisti Lietuvos kapelionų ant taip va- 
dinamo „sovieto“, t.y. nuo kunigų mokytojų maskoliai mo- 
kvytojai atėmė balsą aptarime studentų mokslo ir pasielgimo. 

Kadangi kitur čia pat Kurše ir giliaus Rosijoje mokytojai reli- 
gijos visuomet turi pirmąjį balsą, o Lietuvoje nė jokio, tad kun. 
Rodzevičė ėmė rūpinties atgauti savo tiesas. Kun. Rodzevičė, 
jau nežinia kaip, įgijęs malonę pas buvusijį Vilniaus kuratorių 
Sergijevskį, perstatė jam tą dalyką, ir Sergijevskis atsiuntė 
Šiaulių direktoriui paliepimą, idant atšauktų savo neteisingą 
parėdymą (nezakonnyj obraz deistvija). Ale kiti maskoliai 
mokytojai visgi susibaudė nepriimti ant rodos už tą, kad kun, 
Rodzevičė „idiotiškai padarė“ išbardamas mokytinius katali- 
kus už ėjimą į cerkvę. Kunigas, neleisdamas vaikų į cerkvę, 
atsiremia ant caro paliepimo, bet ant ko remias anie misio- 
nieriai, mokytojai, viliodami į cerkvę katalikus, priešingai 
kapeliono norams, ir pravardžiuodami jį už tą, kad nepasi- 
duoda? Tai, ant sveiko proto imant, ne tik idiotiškai, bet ne- 
dorai pasielgtų kun. R., jei nemokytų savųjų, kaip liepia jam 
religija. Šiaulių obrusiteliai mokytojai taip yra įtūžę jau abel- 
nai ant visų kunigų, jog ir kunigo vardą pradeda vartoti kaipo 
keiksmą. „Tau tik kunigu būt!“ — sušuko mokytojas Seeman 
ant studento, kurs kažkaip prasikalto. „Argi jau taip nepadoru 
būti kunigu?“ — paklausė studentas. Kunigu būti padoru, ale 
maskoliams jie akis griaužia, neįduodami jiems žmonių tikė- 
jimo ir tautystės; už tą pyksta. 


PAGIRTINAS NEPASIDAVIMAS 
VYLIAMS 


Štai antras vaizdelis iš valsčių buities, aiškiai parodžiąs, 
kokiu būdu išvilioja mūsų tarpininkai prigovorus nuo ne- 
drąsių valsčionių. Tarpininkas Burggardtas sušaukė ramyga- 
liškius (Ukmergės p.) ant sueigos dėl išrinkimo tarnaujančių 
prie selskos. Vienok, palikęs tą tikrąjį dalyką šalyje, pasistojo 
ant slenksčio ir ėmė griaudingai aiškinti valsčionims, jog už 
gerą ir Sirdingą tarnavimą raštininko Komarovo reiktų pa- 
kelti jam algą. Iš kertės tame tarpe atsiliepė storas balsas: „Už 

48 rub. mėnesinės algos neverta tarnauti“; bet jam tuojaus 
visi atrėžė: „O, o! tai kiek bereikalautumi, jei ir tiek per ma- 
ža?“ Toliaus tarpininkas: „Piningais jums, tiesa, sunkų; bū- 
damas geriausiu jūsų prieteliumi, žinau, kaip sunku kapeiką 
suspausti; dėl to sumaniau kitaip: paaukaukite raštininkui po 
du gorčiu rugių, kurių jums nereikia pirkti“... Susirinkimas 
pertraukė: „Jeigu raštininkas pas mus negali pragyventi, lai 
kitur ieško didesnio lobio“. Po ilgam ginčijimos tarpininkas: 
„Na, vyrai, ar sutikote pilti?“ Vyrai ūmai: „Nereikia, nerei- 
kia!“ Ką maskoliškai išguldė tarpininkui pagalbininkas. Pra- 
sidėjo paprastas tampymas. Tarpininkas žinojo, jog raštinin- 
kas jau buvo nulenkęs kurius ne kurius, idant paturėtų jo 
pusę, dėl to neklausydamas ėmė visus skirti į du būriu. Bet 
išmintingi ramygaliečiai, žinoma, kaipo „tamsuoliai“, nesu- 
prantą „savo naudos“, galvotrūkčiais ėmė versties pro duris, 
apversdami ant grindų ir perpirktuosius. To jau, rodos, būtų 
gana parodymui, ar sutinka, ar ne. Ale mūsų tarpininkams 
nėkuomet nerūpi žmonių valia: žmonės būtinai turi sutikti 
su tarpininko valia; dėl to visaip žudo, tampo žmones, kol 
veržtinai neišveržia jų sutikimo. Štai ir dabar, neišgavęs nuo 
visų sutikimo, ėmė šaukinėti prie savęs po vieną, mislydamas, 
jog pavieniai drovėsis priešinties tokiam didžiam ponui, kurs 
dargi taip baisiai žiūri. Bet užsivylė: apart mažumos parsi- 
davusių, ir tokiu būdu visi davė priešingą atsakymą, ką tar- 
pininkas noroms nenoroms ir apreiškė rūstu savo balsu. Na, 
ir vėl ramygaliečiai pasirodė vyrais esą ir nesiduosią, kad kas 
vyniotų juos ant piršto. Gerai. Pavyzdį paliko mums geresnį 
už alotiškius!. 


KO JIS VERTAS, ko ne, ale būtumėte neverti lietuvių vardo, 
kad drįstumėte aiškiai nurodyti nors ir tokį netikėlį lietuvį 
kam nereikalingam. Neklausykite, anų bjaurių kningelių ne- 
imkite, o įspraustas sudeginkite, - tai visas jūsų ginklas. Garso 
nereikia leisti: Dievas teduoda jam susipratimą, jog ne čia 
mūsų tvirtybė. 

Iš GADŪNAVO, Telšių p. Tarp gadūniškių neblogai stovi 
blaivystė, padėkavojant buvusiamjam klebonui g. k. Rupkai", 
vienam iš didžiausių priešų girtuoklystės ir viso, kas yra 
bloga. Ant kožno žingsnio persekiodamas girtuoklius, pada- 
rė per šešerius metus savo buvimo Gadūnave, kad karčema 
tuščia buvo, nors pirma to buvo pragarsėjusi kaipo vieta gir- 
tuoklių ir peštynių kas šventą dieną. Kunigui Rupkai valdant 
parakviją, įeis, būdavo, kokia pora ištroškusių mizerokų, at- 
sargingai apsidairys į visas šalis ir mes po burnelę, čia pat prie 
šinkos stovėdami, ir spruks kuo veikiausiai pro duris. Tr tai 
buvo retas atsitikimas: turėjo gėdą. Išėjo iš mados degtinė per 
talkas ir budynes, nors jau keletas metų praslinko, kaip mus 
apleido kun. R. Jam gi padėkavojant, ne kožna parakvija ga- 
lės susidėti su Gadūnavo dalykuose žinojimo tikėjimo dalykų. 

Nemokančių rašto (skaityti — R.) pas mus yra mažas 
skaitlius, bet ir daugiaus pramokusių nedaug; keletas išėjusių 
artimą Telšių miesto mokslaine; keletas - valsčiaus mokslai- 
nes, iš kurių, tiesą pasakius, ir tie mažai naudos teišnešė. Iš 
senųjų eilės būtų vienas antras daugesniai mokytas ir labiaus 
pasiturįs, bet jie, kaip visur, tebevysta senosiose idėjose. Mi- 
nėtinas yra daiktas, jog ne vienas, nė jokioje mokykloje ne- 
buvęs, neturėdamas nei pirmųjų mokslo pamatų, kaip tai 
matematikos, gramatikos, geografijos, turi didį norą skaityti 
ir per savo rūpesnį pats yra daugelyje dalykų taip apsišvie- 
tęs, jog užtektų ir vidutinio mokslo žmogui, kaip tai - istori- 
joje savo krašto. Steigias įgyti kuo daugiausiai kningų, tankiai 
labai svarbių; ne vienas skaito „T. S.“ ir tt. Žodžiu sakant, 
meilu veizdėti ant tų darbininkėlių: nemokyti jie, negarsūs, 
bet jų užpelnus reikia aukščiaus statyti, neg iš karto rodos; 
jie triūsia ne dėl užmokesnio, ne dėl garbės; jų balsai nekilst 
aukštai, ne vienas plūksnos nemoka doriai nusitverti, o vie- 
nok visi jie tarnauja savo bočių prosenuolių žemei: karštai 
myli savo kraštą, skaito kningas ir laikraščius, kits kitą prie 
to darbo pasiragina, nevildamies jokio už tą atlyginimo. 

Bažnyčią turime medinę, seną. Kun. D. jau buvo padaręs 
pradžią rinkimui medegos; dabartinis gi klebonas karštai už- 
siėmęs misle išstatymo naujos. 

Taipogi įsakė, idant giedotojai karunką giedotų iš „Šalti- 
nių“, grynai lietuviškais žodžiais, vietoj senoviškos su: slu- 
žyt, milasninku ir t.t. Už visa tą duok, Dieve, jam ilgą amžių 
ir sveikatą, kad nepristigtų spėkų triūsoje dėl mūsų parakvi- 
jos labo! 


DOVANOK, BROLAU, kad turėdami per daug visokių eiliavi- 
mų, tavųjų netalpinsime; juos dagi veikiausiai nurodytų ant 
tamstos susinešimą su mumis. Ot, už šitokius raštus tai šir- 
dingiausiai — ačiū! 


ANTRAS LIETUVIŠKAS TEATRAS KURŠE. Liepojuje nedėlioje 
16 d. sausio mėn. 1900 m. bus parodytas salėje labdaringos 
draugystės ant Suvorovo gatvės Paberzo bute su labdaringų 
siekiu lietuviškas mylėtojų* spektaklis „Amerika pirtyje“, 
originališka komedija, parašyta K. Pradžia 8 valandoje va- 
kare. Prekė vietų 2 r. 50 kap. - 25 kap. Komedijai pasibaigus 
bus šokiai, bilietai ant šokių moterims 30 kap., vyrams 50 
kap. Bilietus iš anksto galima gauti kningų krautuvėje p. Jur- 
kovskio, dienoje komedijos gi - draugystės kasoje. Taip skel- 
bia maskoliškai ir lietuviškai spaudintos afišos (lietuviškai 
lotyniškomis literomis). 8 d. rugsėjo mėn. tą pačią komediją 
ir tokias pat afišas regėjome Palangoje. Vis tai nemaža patie- 
ka. Tie patys artistai buvo norėję šitą komediją perstatyti 
Šiauliuose, bet valdžia nedaleidė. Negerą įspūdį daro be ga- 
lo klaidingai spaudintos afišos Palangos lygiai ir Liepojaus. 


ŽEMAITIŠKŲ ARKLIŲ IŠTYRIMUI buvo komenderuotas veteri- 
narijos studentas iš Varšuvos. Arklius jam statė Jo Mylistos 
kunigaikščiai Oginskiai: Mykolas - Plungėje ir Bagdonas", 


* Didžiąsias roles išpildys tie patys artistai kaip ir Palangoje!: Mongirdas, 
Višinskis, Janulaitis ir pana Jakševičalė iš Šiaulių, su dideliu artistišku talentu. 

žinomas augintojas arklių žemaitiškos veislės, Rietave. Stu- 
dentas išėmė per kelias dešimtis mierų su tam tikrais prietai- 
sais nuo kiekvieno arklio. 


NAUJĄ GELŽKELĮ ketina pravesti nuo Mažeikių lig Kre- 
tingos, per Sedą, Plungę ir Karteną. Kaštos plataus kelio 
aprokuotos ant 3 800 000 rub. Ta šaka sutrumpins kelionę iš 
Peterburgo į Vokietiją ant kelių adynų. Dabar galės važiuoti 
iš Peterburgo ne per Dinaburgą, Kauną, bet per Dorpatą, Ry- 
gą, Mažeikius ir Kretingą. Planus jau išėmė ir gruntą ištyrė. 
Nuo Kretingos būsianti šaka ant Palangos 12 viorstų siauro 
kelio. Už kokių 50 metų gal ir lauksime gelžies kelio. Dabar 
gi žemaičiai po 15-20 mylių žūna su arkliais, kol privažiuoja 
kokią stanciją. 


GIRDIS, TARPININKAS Razderišinas užsikirtęs būtinai pasta- 
tyti iždinę iškalą Kuliuose (Telšių p.), negalėdamas nė jokiu 
būdu išgauti nuo valsčionių prigovorą. Visa nelaimė jo esanti, 
kad niekas neduodąs ir nei už kokius piningus neparduodąs 
pleciaus. Dabar žadąs parduoti koks ten vokietis ar į vokietį 
pavirtęs už 200 rublių. Ar tiesa? 


OBRUSENIJA IR NABAŠNINKUS 
PASIEKIA 


Kas dar nežino, tam pranešame šitą žinią, nors jai barzda 
jau užaugo. Mirus Palangos kapelionui kun. Juškevičei!, 
mokytiniai per budynę sutarė sumesti po kelius grašius, 
nupirkti vainiką ir padėti ant kapo mylimojo savo kunigo. 
Ant kaspinų nutarė padėti lietuvišką parašą, bet progimna- 
zijos inspektorius, kaip tik gavo žinoti, tuojaus pasišiaušė. 
„Turi būti maskoliškas parašas, nes jus maskoliškai mokė“, 

pagaliaus ir žodžius patsai sudėjo. Jei kitokis, gird, bus para- 
šas, tai vainiką dėti ant grabo neleis. Ką buvo daryti? Visa 
laimė, kad pirkėjas vainiko, į Klaipėdą eidamas, parašą... pa- 
metė, ir taip studentėliai vainiką antdėjo be jokio parašo. 
Liepojiškių parašas buvo lenkiškas. Obruseniją lietuvių, ma- 
tykite, ir Kurše gerai varo. 


PALANGOS PROGIMNAZIJĄ PADIDINTI lig šešių klasų nepavy- 
ko, nors apie tai rūpinos tokios ypatos, kaip grapas Tiškevičė 
ir kunigaikštis Mykolas Oginskis iš Plungės. Ministras iš karto 
buvo sutinkąs, bet paskui staigiai atsakė. Jei tikėsime paska- 
loms, nes dokumentų dar neturime, ministras atsisakymą 
atrėmęs ant šių dviejų dalykų: 1) Palangos gimnazija masko- 
liams ir žydams nereikalinga, nes ten vien tik lietuviai teina; 
tautiškas judėjimas ir dabar tarp mokytinių, pagal pranešimų, 
esąs žymus, tarp apsišvietusių dar labiaus krutėjimas būsiąs 
dar didesnis; 2) Palangos progimnazija esanti — žemoji „5e- 
minarija“, o maskoliai nemisliją katalikų seminarijas šelpti. Jei 
tiesa, tai didis nenuosakumas: jei rundas leidžia vyskupams 
tikras seminarijas, tai jug ne dėl to, kad jos tuščios stovėtų; 
turi tada pasirūpinti ir apie žemesnes mokyklas, kur jaunu- 
menė galėtų prisitaisyti prie aukštesnių seminarijų mokslo. 


MAŽEIKIUOSE, perniai perkrikštytuose į Muravjovą, privi- 
sus šiek tiek maskolių, vyriausybė pastatė cerkvę, atkviėtė 
popą ir įtaisė jam cerkvinę iškalą, idant turėtų vietą auginimui 
jaunumenės pravoslaviškoje dvasėje. Dabar į tą mokyklą ei- 
na į kelias dešimtis mokytinių ruskių, liuteriečių ir nemažas 
skaitlius tamsiųjų katalikų ūkininkų ir tanaujančių ant gelžies 
kelio. Tiems nieko nemačija kalbėjus, kad neleistų vaikų ten, 
kur katalikų kunigas nevaikščioja, kur katalikų vieros niekas 
nemokia, kur, priešingai, po kelius kartus ant nedėlios atsi- 
lanko popas ir visiems vaikams išguldinėja pravoslavijos 
mokslą. Čia pat rodo panoramas, šventomis dienomis skaito 

kningas; žinoma, viskas taip parinkta esti, kad pravoslaviją 
išgirti, o kitas vieras, ypač katalikišką, pažeminti. Negut kas 
galvas apsuko mažeikiškiams, kad jie savo vaikus paveda 
auklėjimui vieros neprieteliams! Atsiimkite vaikus, ir be jų 
gana turime kūlvartų, užsiginančių tėvų vieros ir kalbos. 
Nevaisykime jų tyčiomis, iš geros valios! 


RADVILIŠKYJE yra dvi iškali: narodnaja ir gelžkelio - cerkvi- 
nė. Dvi nelaimi matydami ir žinodami negalėsią prasišalinti, 
geidžiame bent mažąją sutikti. Turint dvi maskolių iškali: na- 
rodnąją ir cerkvinę, o negalint vaikų nemokyti, išrinkime bent 
tą, kuri yra ne taip blėdinga. Jei paprastose iškalose tik tyko 
burliai, akis ir nagus išplėtę, sučiupti katalikų vaiką, tai jau su 
dar didesniu noru ir aštresniais nagais laukia cerkvinės iška- 
los perdėtiniai: popas ir jo pagelbininkas - djakonas arba psa- 
lomščikas, kurie užsiima mokymu vaikų. Ne tik laukia, kad 
kas iš geros valios ateitų, bet uosto, šniukštinėja, ar negalės 
katalikiškos šviesos sutrukdyti ten, kur pravoslaviškos negali 
žiebti. Uosto, bene užuos kame lietuviškų knygelių, bene at- 
ras kame mokinančių katalikiškų poterių ir skaitymo ant mal- 
dakningės; pajutę tuojaus sušaukia paklusnius savo tarnus, 
policijos vanagus. Rodos, aišku pravoslavijos apaštalus esant 
vilkais dėl katalikų dūšių, o vienok radviliškiečiai pilnas 
kamaras turi prisikimšę visokių maskolių, kuriems esant už 
sienos, nei vieno žodžio drąsiai nepasakysi. Aš nesakau, ne- 
pasakysi maskoliams nemeilingo žodžio; ne, kame maskolis 
apsigyvena, ten katalikas ir nekaltą žodį bijo drąsiai ištarti: 
vis rodos, kad tuoj duos žinią į policiją, ir galas. Valig manęs, 
geriaus tuščią kambarį laikyti, neg tokį suveržimą jausti. 


NAKRAUŠIŪNAMS, MATYT, NUSIBODO ramiai gyvenus ir drą- 
siai vaikus skaityti ir katekizmo mokinus, kad užsimanė, ar 
davės galvą apsukti, iškalą statyti ir parsikviesti į savo lizdą 
dar vieną burlių - mučytelių, švietėją - maskolintoją. Iškala 

dar nepabaigta statyti, bet nėra ko nuliūsti darbui neinant 
sparčiai. Tikrai didesnis būtų džiaugsmas, regint atsistojusią 
žydų perenę (pirtį) neg maskolišką iškalą; perenė bent par- 
kas nuplauna, o „učilka“ — apkrečia tokiomis, kad per visą 
amžių nebenusiplausi, nes ten tikybą pakreipia, tėvų kalbą 
suteršia, ne vienam kunigui duobę iškasa, ant ramių ūkinin- 
kų kratas užveda ir t.t. Nakraušiūnų kaimynai, Šeduvos pa- 
žėriškiai turi tą prapultį: paklausykite išmintingesniųjų, ar 
džiaugias. O seniai nori nusikratyti, tik akli suskiai priešta- 
rauja ir bruka ten savo vaikus. 


RADVILIŠKĮ PIRMIAUS LABAI RETAI KRĖTĖ, gal dėl to, kad pir- 
ma ir maskolių mažiaus buvo. Anais metais pakušino vieną 
miesčionį, nešiu apšauktą, bet, teradę tris „Šaltinius“, įkąsti 
negalėjo. Paskui ir vėl nutilo. Tik šią gavėnią galvą atitrūko 
sprauninko pagelbininkas ir ėmė ieškoti paslaptinių iškalų; 
daužės su policija kelias dienas po miestelį, bet, ačiū Dievui, 
nei vienos neužspėjo prie užsiėmimų. 


KARTENOJE. Iš Kartenos valsčiaus mokyklos andai mažne 
visi žmonės atėmė savo vaikus. Mokytojas, pasiteiravęs vai- 
kų ir tėvų, dėl ko taip padarė, parašė į Direkciją kiekvieno 
vaiko ir tėvo atsakymą, pridėdamas savo nuomonę. Kaip va, 
vaikino atsakymas: „Tėvas neleidžia“; tėvo atsakymas: „Pi- 
šoriumi nebus, vietos negaus, namie reikalingas darbininkas“ 
ir t.t; mokytojo nuomonė: „Tasai vaikinas mokės prie davat- 
kos ir dabar tebesimokina“. Taip surašė į 20 atsakymų vaikų 
ir tėvų. Ką ant to Direkcija atsakė, nežinome. 

Karteniškiai dar kariauja už kryžių, norėdami jį mokyklo- 
je pakabinti; ikonos nepriima. 


ŠIAULIUOSE. Gimnazijos direktorius buvo jau du kunigu iš- 
vijęs, bet trečiasis, kun. Rodzevičė, jį patį išvijo. Popečitelius 
liepęs jam visiškai atsitraukti nuo vaikų, bet per užstojimą 

grapo Zubovo gavo vietą Kaune, mažesne ir pigesnę. Perkelia 
ir inspektorių, į vieną dūdą su direktoriumi pūtusį. Visi 
mokslavietės cinakakčiai didžiai nuliūdo, jog ir „akafistą slu- 
žyli““, Nuo kipšo, sako, atsižegnosi, nuo kunigo - ne. Kasžin, 
ar gerai kun. Rodzevičė padarė: direktorius Rubcovas nebuvo 
per bjaurus. 


ROZALIME, kurs seniaus vadinos Plunksnyne, Panevėžio 
pav. Miestelis mažas, bet garsus sveika savo vieta: sausas 
smiltynas, puikus pušynas. Ten vykst visokis prigimimas, tik 
maskoliams ne per labai, nes jiems rozalimiečiai valios ne- 
duoda. Štai išbrukė urėdninką Kreivanosį, kurs pradėjo įky- 
rėti starastoms ir dešimtininkams, o ant galo dar užmušė ne- 
kaltą žmogų. Valsčiuje raštininkai neilgai vyrus tampo už 
nosies, nes tuoj pasiliekt tarpininkui apskųsti ir be vietos; kiti 
net su „vilko bilietu“, t.y. be tiesų užsiimti kitu kokiu darbu. 
Tas yra gerai, kad rozalimiečiai nesiduoda, kad koks perėjū- 
nas maskolis jiems per lūpas bruzgintų. Užtat iškalos mučy- 
telius bruzgina jiems, kiek tik nori. Pareikalauja pakėlimo al- 
gos - tai pakelia, pareikalauja mergaičių į iškalą, kad bernams, 
kartais jau barzdas skutantiems, nebūtų nobodu, tai ir turi. 
Mokytojo pati užvis daugiaus apaštalauja, kad tik daugiaus 
mergaičių privilioti į iškalą ir išmokyti jas maskoliškos kal- 
bos. Žada, kas vaikščios, išmokyti siuvinėjimo literų ir kviet- 
kelių. Prie to, ji dar užsiima daktaryste; tai gal ir to mergaites 
išmokys, kad paaugusios, jei atsitiktų „nelaimė“, mokėtų 
„pasigydyti“. Išmintingesniejie pasakoja, būk, rozalimietės, 
vaikščiojančios prie ruskių, mokėsią tą daryti... 


KANKINTINIAI UŽ LIETUVYSTĘ 


23 d. gegužės mėn. 9 valandoje ryto Varnių pristovas, tame 
tarpe užvaduotojas Plungės pristavo, su žandarais ir urėd- 
ninkais atsibaladojo į Šlaveitų sodžių Darbėnų parakvijos, 

kame prie savo uošvio gyveno garsus apylinkėje Palangos 
daktaras Vaineikis'; iškrėtė namus ir, nieko neradęs, išvažia- 
vo atgal, bet 12 valandoje nakties vėl sugrįžo, daktarą Vaineikį 
suėmė ir išdangino į Šiaulius. Už ką ir dėl ko, niekas nežino. 
Visa apylinkė gailestauja, nustojusi gero gydytojo ir tikro 
žmonių prieteliaus. 

Pirmose dienose geg. mėn. pasibaigė byla darbėniškių lie- 
tuvių. („T. Sargo“ skaitytojai žino apie juos.)* Apskelbtas 
„Aukščiausiasis įsakymas“ (Vysočaišeje povelenije): Petrulį 
skaityti už nekaltą; Gruzbarzdį iš miestelio įsodinti į cypę prie 
savo valsčiaus ant 14 dienų (pas aną užperniai buvo radę 
vieną „T. S.“; kvailai teisindamos, jis buvo be reikalo įkišęs 
p. Petrulį); Čerskį iš miestelio - į cypę ant 7 dienų prie savo 
valsčiaus (jį kratydami per apskundimą Jašinskio, rado „Kalba 
kataliko su nekataliku“?; kito už tokią kningelę nebūtų bau- 
dę, bet Čerskis neseniai pagrįžo carui tarnavęs ir prisiekęs, 
girdi, buvo būti ištkimu, tai yra - užmiršti savo vieros moks- 
ią ir savo tėvų kalbą. Akyvas tas „Aukščiausis“ parėdymas! 
Kada prie aukštosios vyresnybės ir prie paties caro plūdo 
dešimtimis prašymai, idant teiktųs sugrąžinti mums suturė- 
tą prieš 36 metus spausdinimą lietuviškų kningų, tai caras, 
rodės, nė negirdžiąs, o kad menki žemaitėliai, vos lig penkių 
suskaityti temokantys, paskaitė nekaltas kningeles, tai apie tą 
dagirdo ir į cypę sukišo. Juokai ne iš paties caro, bet ir vy- 
riausybės, kuri ir žmones, ir carą balamūtija, su niekais gal- 
vą suka, o svarbiausius reikalus į pastalį kiša. 

Vieną šventvakarį ėjo žmogelis, maišelį pasisvėręs, pro 
Pakapės (ties Šiauliais) monopolį, kurį pakapiškiai, it bitys aulį 
apgulę laikė; ūžė, butelius nusitvėrę, o po vidurį šokinėjo vie- 
nas, kurs, matyt, neturėjo už ką butelį nusitverti, dėl to ranko- 
ję turėjo kazokišką bizūną ir pradėm šaukinėjo maskoliškus 
bauginimų žodžius: „pritakol“, „sježa“ ir kt. Apsipratę su tuom 
kaimynai, neteikės nė žvilgterėti į tą baisų „načialninką“, ku- 
riuom, lengva dasiprotėti, buvo iš jų pačių išrinktas starosta. 
Arielkos ištroškęs, pons starosta veikiai pasergėjo svetimą 
žmogų ir tuojaus pradėjo graibytis apie maišelį, kas ten yra. 

Žmogus akies mirksnyje išnyko, o likusiejie lengviai suprato, 
ką nešiojos, ir tarė: „Laimingos kelionės!“ Suprato ir starosta, 
Vincas Prakapas iš Vaikšnėgalėlio, bet jis netarė: „Laimingos 
kelionės!“ O, ne! jis tuojaus sugrobė dar du „ištroškusiu“: Petrą 
Prakapą iš Giedrių sodžiaus ir Peliksą Juozapavičę iš Paka- 
pės, ir ėmė vytis. Ant tuščių Tyrulių pelkių už miesčiuko ne- 
sunku buvo išvysti skubinai keliaujantį ir jį priginti, o prigi- 
nus sumušti ir ant galvos išpilti visas maskoliškas baidykles: 
„policija“, „protokol“ ir t.t. Išvydo nabagas, jog ir Pakapėje, 
kaip ir kituose Lietuvos kraštuose, netrūksta judošių, polici- 
jos tarnų, kurie už arielkos lašą tikrą brolį parduotų ir savo 
rankomis bažnyčią išardytų, betgi lygiai už tiek pat arielkos 
parduoda ir tuos, kuriems šuniškai tarnauja. Ilgai negalvojęs, 
riša keleivis maknelką, ištraukia pakaišą ant pragėrimo ir... 
po kalendorių ant apsišvietimo ir keliauja sau liuosas. 

Pašiaušėje toks pat „načialninkas“ nuskriaudė kitą prekėją, 
išplėšdamas už nenuvedimą į maskolių kiną už keletą rublių 
abrozdų, kuriais, kaip sako pašiaušiškiai, visą trobos galą nu- 
lipdė Dievui ant garbės, o sau ant patiekos. Veizėk, kokių tai 
nėra užmirusių saužinių, jei gali džiaugtis vogtais daiktais ir 
vartoti prie pagarbinimo To, kurs būtų pasakęs: nors tu ir visą 
trobą šventųjų paveikslais išpuoši, bet jeigu širdyje artimo 
meilės neturėsi, vis tiek cimbalas būsi. O kas kaltas, kad tokie 
nedori žmonės į viršininkus pakliūva? Patys valsčionys: kam 
Antai starosta išvogė iš magazino 200 četverčių grūdų. Nieks 
nežinojo, kol neprisireikė atpilti. Apžiūrėkite, valsčionys! Ne- 
dori perdėtiniai, girtuokliai padarys jums didesnę blėdę. 

Iš Paprūsio gauname dar vieną nepaprastai liūdną prane- 
šimą, kaip tai patys broliai žemaičiai kankina tuos, kuriems 
turėtų, jei nujėgtų, rankas bučiuoti. Štai ką mums rašo iš Ku- 
lių, Telšių pav.: „Jūsų laikraštį - „Tėvynės Sargą“ skaitau ir 
džiaugiuos: tiek ten visokių žinių ir šiaip jau skaitymų! Ne 
kartą nuo širdies atsiduksėju, pamislijęs: dėl ko tai mūsiškiai 
ano nepažįsta, nors nėra Žmogaus, kurs du trissyk per metus 
nenuvažiuotų į Klaipėdą. Retą žemaitį užrubežis traukia 

laisve pasiskaitymo lietuviškų laikraščių; daugumas tankiai 
su visai mažais reikalais važiuoja vien dėl atsigėrimo skanių 
prūsų gėrimų: visokių gatunkų arielkos, likerių, punšų, ara- 
kų ir t.t., o apsišviesti nors truputėlį laisvoje karalystėje maž 
kam teateina į galvą. Tiesa, ir namie esantiems dabar prekė- 
jai pristato, bet čia dar liūdniaus atsitinka: namo parneštus 
daug daugiaus skaitytų, kad ne gauja bezliepyčių - judošių 
išdavikų, kurie už rublį patį Dievą parduotų. Artie rubežiaus, 
kur kitados kontrabanda užsiimdavo kiekvienas sveikas vy- 
riškas, ypač nešiojimu arielkos, išaugo gatunkas žmonių 
drąsių, suktų, gudrių, bet ir be jokios saužinės. Čia jis laužys 
galvą, kaip apgauti maskolių sargybą, vietiną policiją; čia jis 
atsigręžęs jiems patiems tarnaus, išduodamas savo draugus, 
su kuriais iš vieno bakius nešė. Baisūs tai žmonės! Nuo jų, 
kaipo nuo sasiedų, nepasislėpsi, ir per tai nėkuomet negali 
ramus būti: čia jis su tavimi prieteliaujas, čia tą patį vakarą 
liubrikus atveda. Juos pataisyti galėtų negut tik galvą nusu- 
kant. Ir verta būtų taip daryti, kad nebūtumėm krikščioni- 
mis, kuriems Kristus įsako laiminti savo persekiotojus, nes 
nežino, ką darą“. Tūls piktadėjas paskui ir gailis brolį įvėlęs. 
„T. Sarge“ radau paminavotą ištrėmimą į Maskoliją ūkinin- 
ko Grigalauskio. Priduriu dėl to čia, per ką ta nelaimė atsiti- 
ko. Artimu Grigalauskio kaimynu buvo tūls bobilis Valadka, 
kurs, būdamas geruoju, iš vieno su anuo gyveno ir tankiai 
pasipelnė. Bet štai kipšas netikėtai apsėdo: išduok savo sėb- 
rą, išduok! ir paklausė velnio tarnas, ir nuėjo prie Plungės 
liubriko, persirėdė jų drabužiais ir atvedė ant tos vietos, kur 
kningų pakiai buvo. Grigalauskio vaikai gražiai jį pažinę bū- 
ryje maskolių. Dabar kaip Kainas, užmušęs savo brolį, slap- 
stos po visus pašalius, bijodamas, kad jo paties neužmuštų. 
O, ne! nebijokis: nieks tavęs su mietu nemuš! Tave užmuš 
pati tavo saužinė, kad matysi paliktą moteriškę su mažais ir 
griūvančią ūkę kankintinio! Bet ir numiręs atrasi sau Judo- 
šiaus draugystę ir lygų paniekinimą. 

Pradžioje gegužės vėl panašiai nutiko. Žvizdrys iš Mostai- 
čių sodos vežė šuntakiais keletą pūdų visokių moksliškų 

kningelių; maldakningių mažai teturėjo. Kada jau laimingai 
nukeliavo 4 mylias nuo sargybos ir liuosiai atsipūtė, staigiai 
išgirdo šūvį ir užstojančius kelią liubrikus. Tie jau žinojo, kas 
ir ką veža; nieko neklausdami, liepė grįžti į Gargždų tamo- 
žnę. Žvizdrys - žmogus neturtingas, vos keletą dešimtinų 
žemės turįs. Prakišo tavorą, arklį, vežimą, paliko pačią su 
mažais; o per ką? Per Jušką iš Mižuikų. Juška - tai nuo senų 
laikų žinomas vagis, galvažudys, kontrabandierius. Prieš 
dvidešimtį metų bėgūnas nuo kariumenės, bėgūnas iš katar- 
gos, bėgūnas iš savo gimtinės vietos, apkeitęs ir savo pavar- 
dę: iš Gedvilo - Juška. Per visą amžių gyvena iš vagystės, 
kontrabandos ir išdavystės. Iš pradžios policija aną persekiojo, 
valsčiaus ir dabar turi sau špiegą. Kad būtų čia Amerika ir 
linčo įstatymas, pirmąjį pakarti Jušką reiktų, nes nepakorus 
apylinkė neturės atilsio. Už Žvizdrį Juška gavo nuo masko- 
lių 20 rublių. Ką Valadka gavo už Grigalauskį, nėr žinios; sa- 
ko, tik rublį! Žvizdrys sėdi kalinyje. 

Eilėje judošių pardavėjų būtinai reikia padėti ūkininką 
Kvekšą iš Jurjonų. Tas apsileidęs ūkininkas, lig išnakčių 
gandrinėdamas po Gargždus, viską žino ir grįždamas parda- 
vinėja tuos, kurie ką nors su savimi vežas. Neseniai jis išda- 
vė Strauko Pranciškų su seserim, kuriuos žydai buvo įprašę 
pavežėti truputį silkių. Prakišo arklį ir vežimą, užmokėjo 
štrapą, o Kvekšas už tą tegavo 3 rublius. Stebuklai, kaip tie 
judošiai nepaspringsta, vartodami taip uždirbtus piningus! 

Anais metais starosta Č. iš K. pardavė Stravinskį senelį, 
kurs gavo 1'/, metų kalėjimo. Pasakoja dar apie kokį ten 
Meškauskį - maskolių vaikį, bet to aš nežinau. Turint tiek ju- 
došių, sunku padaryti ką nors gero. Paprūsėje V. Jėzų grei- 
čiau nukryžiavotų neg žydai. Geriejie! taisykite prastuosius, 
peikite juos, paniekinkite, nesusidėkite kelionėje, nepriimki- 
te į savo namus, neduokite jiems darbo. Tegu jaučia, jog yra 
visų apleisti, bene pasitaisys, bene pabūgs tokios koronės ir 
kiti, kurie nei Dievo teisybės nebebijo, kurie už grašį saužinę 
ir šlovę parduoda. Judošiai! Kad imsite nuo maskolių rublių 

už judošystę, vis atminkite, jog imate nusipirkimui sau kil- 
pos, ant kurios ilgainiui visgi pasikarsite... 

Rozalimas, Panev. p. Šią vasarą apie Rozalimą suėmė su 
keliomis užgintomis lietuviškomis knygelėmis tūlą lietuvį 
Šeriuką, dvarponio Janušauskio tarną, už girtuokliavimą at- 
statytą nuo vietos. Policija, besiteiraudama, dasiteiravus, jog 
Šeriukui knygas įdavęs Rozalimo kamendorius kun. Kazys 
Kazlauskis". Perkrikšta lietuvis dabartinis tenykštis asesorius 
Kaziela, kurį jau perniai turėjome progą pagarbinti, paskubėjo 
pasinaudoti iš to, atsilyginant su kun. Kazlauskiu, ant kurio 
buvęs piktas už nenulenkimą jo. Todėl vienas patsai, susiieš- 
kojęs tik du poniatuoju, atsibeldė į kleboniją ir nemandagiai 
liepė atidaryti komendos duris. Kadangi kun. K. jam anų ati- 
daryti nenorėjo ir savo daiktus vartyti neleidė, nes žinojo 
asesorių be žandarų oficieriaus ir be prokuroro pagelbininko 
tą padaryti pas priveligijuotas ypatas negalint, tai Kaziela ėmė 
duris su kirviu laužti. Tai regėdamu, poniatuoju išbėgiojo, 
bijodamu atsakymo už tokį darbą. Išlaužęs duris, asesorius 
gyvenimą perkrėtė, bet nieko nerado. Piktas, nes tik išjuoki- 
mais pripenėtas, grįžo namo, o kun. Kazlauskis — stačiai į 
Kauną, pas gubernatorių, asabiškai apsakyti, ką čia po Lietu- 
vą policija ištaiso. Pagal teisybę, Kazielos negalėtų palikti be 
nubaudimo, nes jis, galima spėti, prigirdydamas Šeriuką, 
prikalbėjo rodyti ant nekalto kunigo, kurs tam gi Šeriukui 
nebuvęs nieko pikto padaręs, nei pasakęs. Bėda su girtuok- 
liais: bėda piktuoju su jais esant, bėda ir geruoju, kad girto 
liežuvis per ilgas. Su geriančiais neturėkite nė jokio sąryšio, 
nes jei nekaltus įvelia, tai kaltus juo labiau! 

Asesoriui bekratant kamendorių, urėdninkas, prisirinkęs 
žydų, ėjo krėsti miesčionis: visų pirmu pas davatkas Balnio- 
niukes ir El. Tamoševičiukę; pas jas radęs kažkokį mažmožį 
be vertybės. Toliaus, pas ūkininką Mainionį teradę kalendo- 
rių, o Meldynių sodžiuje pas Kasperavičę nieko neradę. 

Mat kaip daros maištai, apie kuriuos kitur minavojame. 
Kad žydus muša po visus kraštus, policija savo kaltybę žy- 
dais prisidengia, ant jų, ne ant savęs sutraukdami žmonių 


+ 369 + 


neapykantą; rozalimiečiai labai nerymasčiuoja, sako: „Žydai 
ant žmonių policiją užveda ir juos be reikalo kankina... Tai 
muškime juos, kaip ir kitur“. Policijos tarnus čia jau užmirš- 
ta, ojug jie žydus, ne žydai juos vedė. 

Ukmergė. Bimūnų sodžiuje iškrėtė Ignacą Vareikį atvykę 
iš Ukmergės nadzirateliai ir šiaip jau paliceiskiai, tarp kurių 
buvo du kataliku, kaip visuomet daug nedoresniu už neka- 
talikus. Nekatalikas, nors policijoje tarnaudamas, būdamas 
tarp svetimųjų, užlaiko truputėlį gėdingumo; katalikas gi, 
būdamas tarp savųjų, kaip šuo uostinėja, ieškodamas, kurį 
tik galėtų įkąsti, idant tik patiktų nekatalikams savo perdėti- 
niams. Tai vadinas „geru pildymu savo tarnystos“. Tas pats 
pasirodė ir pas Vareikį. Kad vidurnaktį kaip kokie vagys, 
arklius palikę už sodžiaus, įsilaužę į vidų, ėmė viską vartyti, 
gaspadinė buvo į antį įsikišusi „Šaltinį“ ir dar kokį ten maž- 
možį. Katalikas Ramanauskis, tai išvydęs, tuoj nubėgo pas 
nadziratelį ir pasakė. Puolė tasai su džiaugsmu į antrą kam- 
barį, bet apsigavo: tokie dalykai policijai nėr skanūs. Šiuo 
kartu judošystė neišėjo ant prasto, nes, nadzirateliui išbėgus 
iš kambario, galėjo jį kaip reikiant parėdyti... Tas pats gi 
Ramanauskis su didesniu uolumu landžiojo po visus ply- 
šius, susidulkindamas kaip velnias. Nuo vidunakčio lig auš- 
tant iškrėtė visus trobesius, visus plyšelius, aulius, bet... vis- 
gi nieko nerado, nors vylės apsčiai rasią „tavoro“. Paskui 
krėtė Paškevičę — vėl be pasekmės. Ant jų policiją užvedė tie, 
kuriems nepadoru gyventi su karštais lietuviais, t.y. lenkuo- 
jantys lietuviai. 

Mosėdis, T.p“ Į tarpą Lietuvos išdavikų reikia įdėti ir mū- 
sų „hognąją“, t.y. davatką Onę Petrauskalę, kuri, kaip daug 
bėgioja po bažnyčias, taip daug daro po miestelį visokių 
liarmų. Veidmainingu savo nusižeminimu daugumui iš karto 
akis apvelka, bet širdyje yra visuomet nerami ir baisi. Nesu- 
skaitysi anos peštynių ir barnių. Barbora Zubalė buvo pirku- 
si viename name kambarėlį, iš kurio Onė Petrauskalė užsi- 
manė ją išvaryti. Negalėdama tai veikiai padaryti, užsimanė 
parduoti ją maskoliams, idant ją kur išsivežtų; pasakė jiems, 

Barbora prilaikanti liet. laikraščius. Rodės, bus gana: policija 
galvą atitrūko, kratė, bet... nieko nerado. Tai vadinas „aukš- 
tesniuoju“ dievobaimingumu, geresniu supratimu artimo 
meilės, kurį įgyja žmogus per tankius sakramentus! 

Salantai. Porcijunkulio dieną policija apniko namus škap- 
lierninko (bogomazninko) Bendiko, kurs tame tarpe buvo 
Kretingoje ant jomarko. Jam nesant namie, pašaukė kalvį, iš- 
plėšė duris ir viską išvertė. Išeidami įsakė sergėti išplėštus 
namus, kad kas neapvogtų. Sargyba pasimainydama stovėjo 
kelias dienas. Oi, kokios neteisybės! Bendikas jau sykį buvo 
nukentėjęs 1 '/, metų kalinyje už platinimą lietuviškų knygų. 
Dabar, kiti sako, pas jį radę, kiti - neradę. Įdavęs jį tikras jo, 
bet girtuoklis tėvas. Tatai tau. 

Vitebskas. Lig šiol maskoliai, matyt, vis neranda tikro kal- 
tininko „Ukmergės istorijos““. Apie pradžią rugsėjo todėl 
policija kratė Petrą Kavaliauskį Vitebsko organistą prie šv. 
Barboros bažnyčios, buvusį Ukmergės. Vos nubudus iš mie- 
go, sugužėjo į kvaterą paprokuroris su policijos viršininku ir 
daugybe mažesniųjų. Ilgai truko, kol daugybę natų perveiz- 
dėjo; galų gale, nieko neradę, suėmė visas gromatas, kurių 
daugybę be reikalo buvo laikęs ir kitus visokius popiergalius 
ir išsinešino. Ant to gal ir pasibaigs. 

Krakiai. Kauno p. Ažytėnų sodžiuje gyvena kaipo papras- 
tas ūkininkas p. Katkus“, žmogus su aukštesniu mokslu, bai- 
gęs Ekonomišką akademiją. Jis tai visaip įkalbinėja sodiečiams 
įvesti naują būdą vedimo ūkės ir kaip kada jam pavyksta, bet 
ne visada, nes sunku yra atitraukti žmones nuo senų papro- 
čių. Sutarė, duokime, visi sėti ant rugių dobilus. Kits pasėjo už 
10 rs., kits ir 25. Rugius nupjovus, dobilams pažėlus, kiti užsi- 
manė juos ganyti, o p. Katkus sako — reikią sulaikyti neganius. 
Kaimynai, išganę savo, ėmė leisti ant jo dirvų; jisai gyvulius 
užgrėbė, o nenorinčius atsilyginti padavė į sūdą. Anų tarpe 
buvo du labai menkos vertės žmogu, Urbu: Pranys, Cirikinu 
pramintas, kurs, paėmęs iš Betygalos banko po 150 rs. ant var- 
do dviejų ūkininkų, buvo anų užsiginąs ir dėl to kalinyje sė- 
dėjo 2 metu, ir Antanas, kurs su savo švogeriu Kugiu įtaisė 

policijai arbatnamį. Tuodu, teisdario pašauktu, p. Katkui už 
tat atkeršydamu, visų pirmu nubėgo prie Kėdainių žandarų ir 
apskundė jį turint lietuviškus laikraščius. Atbrazdėjo kaip ug- 
nį pajutę, iškratė visus užkampius, bet sugrįžo su tuščiomis 
rankomis, kaip musę kandę: Katkus - ne mulkis. 


IŠ VABALNINKO. Čypėnų sodžiuje yra selska. Mirė rašti- 
ninkas, pravoslaunas maskolis. Kad nebuvo kam melsties, 
gentys pastatė daug arielkos, prie kurios subėgo minios 
trokštančių. Išmetę po keletą burnų, ėmė ūžti vyrai ir mote- 
rys su didesniu dievobaimingumu neg ant katalikiškų laido- 
tuvių. Žiopsojančių mažvaikių seklyčia — sausakimšai. „Ką 
taip negražiai giedate? Taip nepridera!“ „Kurių gi velnių čia 
šaukiate prie ruskio?“ -— girdėjos pakraščiais balsai daugiaus 
išmanančių, bet su arielka nulenkti pusgalviai atsakė: „Ge- 
ras buvo ir dabar štai myli. Giedokite, ko čia žiūrėti“, — ir vėl 
raudoni meškų balsais niaurojo „Sveika būk, duktę“. Ak, 
mielas Dieve, kaip tie žmonelės aptemę, kaip nesisaugo nuo 
davimo papiktinimų ir netiesaus mokslo savo kūdikiams! 
Argi vabalninkiečiai dar nežino, kad katalikų Bažnyčia mel- 
džiasi ir melsties liepia už visus gyvus, idant Viešpats visus 
vestų keliu teisybės ir išganymo, bet už numirusius meldžias 
tik už katalikus, nes kitų tikėjimų išpažintojai čysčiaus ne- 
pripažįsta ir dėl to išsižada gyvųjų užtarimo. Prie to katalikų 
Bažnyčia dargi neleidžia katalikams melsties vienoje vietoje 
ir vienaip su kitais, nekatalikais; neklausantiems bažnytinę 
bausmę paskiria. Taigi visi buvusiejie ant pravoslaunų mo- 
lebnų vabalninkiečiai pačiu savo pasielgimu užsitraukė 
bausmę. 


Iš VILNIAUS. Vilniuje pastatę paminklą Muravjovui, dėl 
didesnio jo pagarbinimo akyse maskolių dar vieną ūlyčią 
praminė jo vardu, kaip antai Kauno gubernijoje Mažeikių 
miestelį. Apart to, įtaisė dar Muravjovo vardu pramintą 
muziejų“, tai yra namą sukrovimui visokių keistų senovės 

dalykų. Į Muravjovo muziejų renka visų pirmu tuos daly- 
kus, kurie turi sanryšį su gyvenimu ir darbais šito didžio... 
Lietuvos budelio. Juokingą skaitėme cirkuliarą. „Netyčiomis 
pasergėjome keliuose Kauno gubernijos miesteliuose, jog žy- 
dai kromininkai pradėjo silkes ir kitus pirkinius vynioti į po- 
pierius, užkliudžiančius Muravjovo darbavimos 1863-1865 m. 
Todėl, parėdžius generalgubernatoriui nuo 28 d. šio kovo 
mėn., Kauno gubernatorius 21 ir 28 balandžio mėn. parėdo, 
idant visi jo pavaldiniai ir įrėdnės iš archyvų toliaus nebe- 
atidavinėtų perkmainiams, bet rūpestingai rinktų, ir rinkimui 
tų popierių atrėdė pulkauninką Žurkevičę, sąnarį komisijos 
įtaisymo Muravjovo muziejaus“... Nabagai žydeliai nebegaus 
daugelio popierių, bet surinkti į vieną vietą ar pagarbins 
Muravjovą? Tolie ne: žmogus darbais garsinas; baisūs, žvė- 
riški darbai Muravjovo, apie kuriuos bus surinkti ženklai, 
vien tik pasibjaurėjimą gimdys širdyse lankytojų; darys tokį 
įspūdį, kokį apturime išvydę kankinimo padargas. Ant sienų 
Muravjovo muziejaus visų pirmu reiktų prikabinti tiek kilpų, 
o kertėse pristatyti tiek kartuvių, kiek jis nužudė žmonių. 
Tiems vieniems „paminklams“ reiktų paskirti į trejetą salių. 


IŠ SALANTŲ. Sekminių dieną, rodos, senoje ir menkoje baž- 
nyčioje užsidegė drobulė ant altoriaus. Kilo baisus sumišimas; 
durys užsikimšo žmonėmis; vieni krito ant žemės po kojų, 
kiti viršun lipė, kiti nuo viškų stačiai ant žmonių šoko; vieni 
sakė: „Degame!“, kiti - „Bažnyčia griūva!“, nors nei gaisro, 
nei griuvimo nebuvo, nes drobulėlę veikiai pavyko užgesyti. 
Sako, penketą žmonių negyvai užmaigę, o daugybę sužeidę. 
Tai pamokymas salantiškiams, kad metas jau pasirūpinti apie 
naują mūro ertesnę bažnyčią, nes šioji neužilgo iš tikro pri- 
slėgs minią parakvijonų, nebetilsptančių viduje. Kiti gailis, 
kad nesudegė: kitaip sako, kaip Gruzdžiuose, mes nėkuomet 
nesusibausime statyti naują'. Skaitytojams gi pamokinimas, 
kaip tai reikia nenustoti nuotokos ir šalto kraujo didžiose 
nelaimėse; žmogus, proto nustojęs, daugiaus blėdės pasida- 
rys neg pats priepuolis. 

Iš PLUNGĖS. Rundas nedaleidė kunigaikščiui Mykolui 
Oginskiui išvesti platų gelžies kelią nuo Mažeikių lig Kretin- 
gos. Prakišęs inžinieriams į 4000 rublių, neliovės: dabar inži- 
nieriai mieruoja siaurą gelžkelį nuo Plungės per Telšius į Ma- 
žeikius. Ant to, sako, gausiąs daleidimą. Tada Plungė bus didi 
krautuvė pirkinių dėl plačios apylinkės ir išaugs į didį miestą. 


NUO ŠIAULIŲ. Majoras Liutkevičė pardavė maskoliams 
Aukštelkio dvarą, už mylios nuo Šiaulių. Dabar tame dvare, 
kurio žemė išrendavota p. Paliuliui, Žemaičių vyskupo bro- 
liui', apsigyveno madamkė von Jakubs, jenerolienė našlė su 
savo liokajumi Protodjakonovu. Jos duktė, jau tekėjusi, 
griaudingai skundžiasi ant tokio savo motynos gyvenimo, bet 
kas bobą pergalės. Bet ir tokios dorybės žmonės po Lietuvą 
„apaštalauja“! Von Jakubs pradėjo nuo griovimo kryžių. 
Viduryje dvaro stovi didis ąžuolo kryžius. Von Jakubs tas 
V. Išganytojo kančios paminklas per daug į akis dūrė, todėl 
Protodjakonovas su savo purmonu maskolpalaikiu vieną ne- 
dėlios dieną per ištisą dieną kasė, norėdamu nuversti, bet 
kryžius buvo taip akmenimis apkrautas, jog anuodu įstengė 
tik palenkti. Tą pajutęs, arendatorius Paliulis suvadino kata- 
likus, kryžių atstatė į tą pačią vietą, apkasė iš naujo ir pagal 
katalikų papratimo atgiedojo ties kryžiumi litaniją. Von Ja- 
kubs vienok su savo bernu gražoja nelaikysią kryžiaus toje 
vietoje, kad nė žymės dorybės neliktų tame dvare. Matysi- 
me, ar katalikai daleis. 

Iš pakraščių Šiaulių parakvijos prieš šventą dieną žmonės 
susirenka iš vakaro, idant greičiaus atliktų ant rytojaus vely- 
kinę. Nakvoja ir nobodžiuoja per ilgą vakarą po viešbučius, 
kur visokių žmonių pilna, ir nė kiek nesisaugo su kalbomis. 
Štai viena mergaitė prisiartino prie dviejų vaikinų ir tarė bal- 
singai į vieną: „Ar neturi dabar kningelių?“ — „Kokių knin- 
gelių?“ — „Ogi „Tėvynės Sargo“ ir kitokių. Ar gražūs dabar 
ten skaitymai?“ Persigandęs vaikinas norėjo net laukan bėgti, 
bet, pažvelgęs į žmones ir neišvydęs pavojaus, pašnibždėjo: 
„Jei nori ko tam dalyke klausti ar gauti, tai ateik į namus, o 

ne čia“. Matote, kaip mūsų žmonės dar nepripratę slapstyties 
nuo tų, kurie viską nori žinoti ir visur ausis turi. Policijantas, 
kad išgirstų, tuoj bėgtų kalbančių namus krėsti ir, žinoma, vis 
ką nors atrastų, nes kame gi Lietuvoje dabar nėra kningų? Ir 
kankintų per ne kurį laiką, nes lietuviškus raštus mums gina 
ir piktais vadina. Juos slėpkime, apie juos tik kur nuošaliai 
būdami kalbėkimės. Slėpties reikia ne tiktai nuo svetimų, bet 
ir nuo savųjų, nes kits ir savasis persekioja lietuviškus laik- 
raščius iš baimės, kad jaunumenė su jais neįkliūtų. Jei taip visi 
bijodami šalintųs nuo lietuviškų raštų, tikrai neilgai tetvertų 
lietuviais buvę, greit susimaskoliuotų. 


KAUNE RENGIAMAS ŽMONIŲ UNIVERSITETAS, kur už pigų už- 
mokestį bus aiškinami įvairi mokslai. Gražus užmanymas, 
nei žodžio. Tik dėl ko tos dovanos nesiūloja maskoliai savo 
name, savo miestuose, o skubinas „gerai padaryti“ tik mums, 
viešpatystės pakraščiuose gyvenantiems? Tai minėtinas da- 
lykas! Svetimi iš tikro stebėtųs; mes gi lengviai to priežastį 
randame: mokyklą rengia... popas ir du pravoslaunu moky- 
toju. Kad ne baimė įkalbinėjimo mums išvirsti iš katalikys- 
tės, labai džiaugtumėmės; dabar mažne nuliūstame. 


KARTENOJE. Praėjusiame Nr.! rašėme, karteniškiai vienu 
metu savo vaikus atėmė iš valstinės mokyklos. Perdėtiniai, 
kaip visur, taip ir čia visų pirmu štiko ant kunigų, bene pa- 
darė įtekmės. Patvirtinimų negavę, raštininkas kūlvarta 
Grufas ir mokytojas prikalbėjo staršinai Gagilui šitaip: tėvams 
vaikų į mokyklą neleidžiant, atsakymas krenta ant nekaltų 
kunigų; kadgi padarius dėl to prigovorą, pagal kurį visi tėvai 
be atsisakymo apsiimtų varyti savo vaikus į mokyklą. Gagilas 
žmogus doras, bet toks minkštgalvis, kad tų lapės žodžių nė 
praste nesuprato. „Gerai“, - sako. Nu, ir padarė tam tikrą 
projektą. Žiūrėsime, žmonės ar dės parašus po tuo nauju iš- 
mislu ruskinimo mūsų vaikų. Ne sykį patrauki pečius: ne- 
jaugi visame valsčiuje nerandas žmogaus, kurs suprastų mūsų 

padėjimą ir išmintingai rėdytų valsčių? Kad rinktiniai spren- 
džia, kam būti valsčiaus galva, tai būtinai apsirenka arba 
minkštaprotį, arba nesąžinišką ir girtuoklį; kartais stačiai savo 
neprietelių, kaip tai Ylakių Vaškį, kurs ir vėl myluojas, bene 
išrinks dar ant trejenės. Ir veizėk, mulkiai gali išsirinkti! 


NUO PARUBEŽIO. Ant Prūsų rubežiaus vėl nušovė viėną ne- 
šiką, arba šmukulninką, Joną Gagilą, vaikį 34 metų iš Pašal- 
pio sodžiaus Endriejavo par. Tai buvo 7 d. rugsėjo. Didi 
žmogžudystė! Kiek jau atsitikimų nekaltai nušovimo: mie- 
guistas, nušalęs, išalkęs ir dėl to piktas parubežio sargas, jei 
yra nepapirktas, leidžia kulką, į ką nori, nesirūpindamas, ar 
jo įstatymai liepia, ar ne. Baisi sargyba, o visgi nesuturės 
lietuviškų knygų, kurių žmonės dėl Dievo meilės trokšta. 
Neišgaudys jų nė būriai liubrikų, parubežiniuose miesteliuo- 
se apsodintų. 


ENDRIEJAVE IR KULIUOSE nuo rugsėjo būsią po 6 zaitus liubri- 
kus; reikia apsisaugoti! Kad turėtume laisvą spaudą, retas 
kas beeitų į Prūsus, retas kas gyvastį prikištų, o rundas su- 
taupytų nemažą maišą pinigų, kuriuos dabar be reikalo iš- 
moka algomis šimtams sargų. Oi, toji „politiška atkaklybė!“ 
Ant tuščių svajonių mėto turtą ir žmonių gyvastis! O gal 
kraujo reikia užgesinimui tos atkaklybės, kaip reikėjo kan- 
kintinių kraujo sutvirtinimui krikščionybės... 


Iš VEIVIRŽĖNŲ, Ras. p. Atbalsiai Ukmergės istorijos. 1 d. rug- 
sėjo pas Veiviržėnų kamendorių kun. K. Šieivį, buvusįjį Uk- 
mergės kamendorių!, buvo vėl revizija. Šiuo kartu reikalavę 
paveikslėlių su išpieštais — V. Jėzus su erškėčių karūna, taurė, 
avis, kamuolys ir Švenčiausi Motina, nes tokiuos paveikslė- 
lius su kunigo parašu radę pas ukmergiečius, o jie reiškią po- 
litišką Lietuvos padėjimą: V. Jėzus su vainiku, taurė, avis - tai 
reiškią ruskių persekiojamą Lietuvą, ką kunigas, dalydamas 

abrozdėlius, paaiškindavęs. Kun. Šleivys tvirtinęs, jog tai ne- 
tiesa; pavedūs abrozdėliai, cenzūros praleisti, galėję atsirasti 
tarp dalijamųjų ant paminklo, bet niekas nemislijęs prie šven- 
tų dalykų pririšti politišką reiškimą. Kažin ką beišmislys poli- 
cija savo patrakime. Išgirstame vis netikėtus dalykus. 


PLUNGĖJE. Tel. p. 16-20 rugsėjo bus antra paroda ūkės, 
gyvulių ir kitų dalykų. Kaip perniai, taip ir šįmet žemaičiai 
pasirodys ne tik su savo išdarbiais, bet ir su naujais išmislais. 
Perniai už keletą pripažino medalius. Žiūrėsime, ką šįmet 
išvysime. 


Iš VIDUKLĖS, už pusantros mylios nuo Raseinių. Kaip Ra- 
seiniuose, Šiluvoje ir visose apylinkinėse parakvijose, taip ir 
Viduklės parakvijoj gyvena gryni žemaičiai. Užtat čionai ir 
bažnyčioj viskas žemaitiškai, nėra to maitojimos kaip, duoki- 
me, Raseinių bažnyčioje. Tik viena Evangelija prieš pamoks- 
lą vos ne vos užvesta lenkiškai skaityti. Beje, dar adynas (ga- 
džinkos) kas šventę vargamistra birbina lenkiškai. Na, tai čia 
aš negaliu suprasti, kam žemaičiams vargamistra lenkiškus 
koncertus duoda. Jug, jei klebonui rūpi, kad „mužikai“ nesu- 
prastų adynų, tai rodyčiau jam užvesti lotyniškai, — visgi tai 
būtų nors bažnytinėj kalboj. O dabar kas iš to? 

Čia klebonas labai juokingai elgias, peikdamas iš pamokslų 
naujųjų išdavimų maldaknyges, kur kalba yra grynesnė, la- 
biaus suprantama, be svetimžodžių. 

Užtat Viduklėj ir „loskos“ ir „milasnikai“ su „asablyvais 
služijimais“ ir „malytvomis“ po nevalia užlaikomi. 

Teisybę reikia pasakyti, kad vidukliškiai tamsūs kaip ba- 
to aulas. Knygelių jie iš tolo bijo ir neperka, o „Sargas“ nė 
pernakvoti pastogės negauna. Senovėje dar būdavo, jaunu- 
menei susirinkus, girios skambės nuo gražių žemaitiškų 
dainelių, o dabar čia niekur neišgirsi, jei bent koksai „mas- 
kolbuvis“, kurs, kariūmenėje bebūdamas, gudiškai gerklioti 
pramoko, „Dubinušką“! užtraukia. Štai vaisiai karšto naiki- 
nimo žemaitiškų dainų po kaimas! 


13, T. Vaižgantas, Vi t. „377. 


IŠ ENDRIEJAVO, Ras. p. Judošiaus giminė dar neišnyko mūsų 
apygardoje. Neseniai Vladislovas I (loknys), bernas susipy- 
kinęs su savo gaspadorium dėl menkos priežasties, išėjo nuo 
ano šalin; gaspadorius užturėjo už tat 5 rublius. Įnirtęs ber- 
nas sumislijo atkeršyti savo gaspadoriui. Nusipirko tuojaus 
prūsinio spirito skardinę ir, praplėšęs naktyje klėties stogą, 
įleidė į vidų. Paskui nubėgo pas liubrikus ir apskelbė gaspa- 
dorių R. prilaikant šnapšį. Žinoma, liubrikai nevėpsojo, at- 
puolė pas nekaltą suvisu R. ir atrado aslos viduryje blėkinę 
prūsinio spirito. Sustatė protokolą, padavė į sūdą ir prisūdi- 
jo nabagą R. ant 4 mėn. į kalinį. Padavus R-čių į miravųjų 
susirinkimą į Raseinius, pirmoji ištarmė paliko panaikinta ir 
patsai „kaltininkas“ išteisintas, bet sugaišo iš tos priežasties 
apie 2 su viršum mėnesių pačiame darbylaikyje, už ką, žino- 
ma, nieks neužmokėjo. Tasai gi nedoras bernas ketinęs kitą- 
syk dar didesnį padaryti kerštą - pamesti „apžvalgas“!. Gir- 
dėjo mat, kad šuo loja, bet nežino kame; tuo tarpu užmiršta 
nabagas, jog, statydamas kitiems pinkles, pats greičiaus gali 
į anas įkliūti, nes ant visų sūdžių yra Sūdžia Aukščiausis, 
kurio nei papirkti, nei papirktais svietkais (liudytojais) ap- 
gauti negalima... 

O, kiek tokių judošių tebėra dar Lietuvoje!.. 


GIRTUOKLYSTĖS VAISIAI. Pažvelsio sodžiuje (Endriejavo pav.) 
buvo krata pas Pranciškų Ž(utautą) iš tos priežasties, kad jo 
kaimynas, prisigėręs vieną kartą turgų laike Veiviržėnuose, 
išsiplepėjo liubrikams, būk matęs pas Pranciškų Ž. žemaitiš- 
kas knygas. Netrukus pribuvo liubrikai su urėdniku į paro- 
dytą vietą ir atrado Pranciško Ž. kambaryje ant stalo malda- 
knygę, seną kantičką su keleta senobiškų dvasiško turinio 
knygelių ir vienu numeriu „Ūkininko“. Suėmę visas atrastas 
knygpalaikes, pristatė šnipukai į Gargždų žandaro kancelia- 
riją, kur liepė pribūti ir pačiam Prancišk. Ž. dėl „G4oproso“ 
(pateiravimo). Pran. Ž. išsiteisino prieš „poną kapitoną“, sa- 
kydamas, senąsias knygas gavęs nuo motinos, o keletą naujų 
su „Ūkininku“ rades ant tako, pareidams iš bažnyčios namo, 

tiktai paliko paimtas į policijos priveizą, prie kurios kas ne- 
dėlią turi ateiti ir pasirodyti. Tąsyk viskas niekais išėjo, bet 
galėjo būti prasčiaus. Tokius tad vaisius atneša girtuoklystė 
ir sėbravimas su nereikalingais prieteliais. 


NUO VEIVIRŽĖNŲ, Ras. p. Ukazais, caro išduotais 1 gruodžio 
1878 m. ir 14 kovo 1896 m., Kauno, Vilniaus ir Gardino gub. 
katalikams leista statyti šventus kryžius ir kitus šventus pa- 
veikslus: iš medžio prie kelių, ant laukų ir kame nors kitur; iš 
akmens, geležies ar kitos ilgai tveriančios medžiagos ant kapų, 
šventorių, savo sodybų nesiklausius policijos, by tik būtų be 
lenkiškų parašų ir kokių nors dalykų prieš valdžią. Leidimo 
prašyti reikia tik statant kitose vietose ir iš ilgai tveriančios 
medžiagos. Caro parėdymai tokie, bet policija kaip visuomet 
saviškai juos išguldžia, kaip parodo sekantis atsitikimas. Ant 
9 viorsto nuo Veiviržėnų į Endriejavą stovi gret 3 kryžiai, o 
truputį toliaus dar vienas. Visi keturi ir dar vienas ant sody- 
bos mediniai ir priguli ūkininkui Portunatui Sudmontui 
Budgalvių sodžiaus. Maliavai nuo tų kryžių nuo lytų ir speigų 
nusišėrus, o Dievo mūkelėms nutrupėjus, Sudmontas, dievo- 
baimingas katalikas, ryžos kryžius permaliavoti, naujas mū- 
keles prikalti, dėl to pastatė aplink kiekvieną laiptus (žėglius) 
prilipimui lig pat viršaus. Rodos, čia nieko nėra prieš įstaty- 
mus: jug ne tik taisyti, bet ir statyti medžio kryžius prie kelio 
galima; tuo tarpu Rietavo pristavas Samosevičė, išvydęs juos, 
piktai užsimetė ant Endriejavo urėdninko, dėl ko jis leidžiąs, 
o tasai bauginimais išgvoltavojo nuo Sudmonto parašą, jog 
paliaus taisęs. Nedėliai praslinkus, turėdamas nuo pristavo 
paliepimą, tas pats urėdninkas atlėkė su šimtininku Juciu ir 
dešimtininku Mickum; Sudmonto neradę namie, patys nulė- 
kė ir žėglius išgriovė, padarydami Sudmontui pragaiščio į 20 
rublių. Tai pamatęs, Sudmontas padavė policiją gubernatoriui 
ir laukia nuo jo atsakymo. Pristavas jau uodegą prispaudė ir 
teisinas nieko nežinojęs apie urėdninko darbus. Žinoma, 
šiaučiui prasikaltus, visuomet gižas atsakyti turi. 

Iš ŠVENČIONIŲ, Vilniaus gub. 24 d. gegužės mėn. buvo pa- 
šventimas naujai išstatytos mūro bažnyčios. Bažnyčia, kaštu 
kunigaikščio Radvilos ir parapijonų stojusi, yra labai puiki, 
su dviem bokštais, su maliavotais langais. Vienas gotiškas 
didysis altorius kaštavo 6000 rublių. Visa gi bažnyčia kašta- 
vo į 60 000 rub. Vilniaus vyskupas Zvėravičė, atsilankęs į 
Švenčionis, pasirodė gana prilankum lietuviams: žmones, 
pasveikinęs lenkiškai, pasveikino ir lietuviškai; jau mokama 
pasakyti: „Tegu bus pagarbintas Jėzus Kristus“. Daugiaus jis, 
tiesa, lietuviškai nepramoko, bet vilniečiams lietuviams iš- 
girsti iš vyskupo burnos nors tris žodžius jau didelė patieka. 
Diduomenė, kuri su vyskupu važinėja, vis stengias viską at- 
likti lenkiškai, bet vietiniems kunigams: klebonui Jusevičei 
(Jusiui) ir kamendoriui Šarkauskiui, esant lietuviais, žmonės 
drąsiai giedojo viską lietuviškai. Yč atsižymėjo lietuviški 
giesmininkai Daugėliškio klebono, garbės verto kunigo 
Burbos, kurs nesigaili kašto nusamdymui organisto su tikru 
muzikos mokslu. Giesmininkai taip gražiai išpildė lietuviškus 
ir lotyniškus giedojimus, kad net vyskupo pagyrimą užsipel- 
nė. Geresnių nė Vilniuje, gird, nesą. Vyskupas gal ir nebūtų 
persekiotoju lietuvių, kad ne tie per amžius garsūs Vilniaus 
pralotai, kuriems viskas rūpi, apart teisybės tautiškuose 
dalykuose. Ir. prisirenka gi jų kaip ant tikslo. Girdėjome 
atsiliepimą vieno iš vilniečių didžiūnų, kanauninko J. H., 
paeinančio iš smulkių Lietuvos bajorėlių. Užklaustas, dėl ko 
jis neteikės įstoti į Žemaičių seminariją, atsakė: „Lietuviška 
kalba nėr man maloni ir prigusta!..“ Jei taip protuotų Žemai- 
čių kunigai, tai visi nemokėtų lenkiškai, dėl to kad iš pra- 
džios ji nebuvo jiems prigusta. Prie viso ko galima priprasti, 
turint gerą norą ir krikščionišką meilę. 


Iš NEVARĖNŲ, Tel. ap. Apie monopolinę krautuvę atlai- 
duose - kur tik galint: ant medžių, pasieniuose, patvoriuose 
pilna prisėdusių vyriškųjų ir motriškųjų, neišskiriant nė jau- 
nų mergų. Kaip bitelės, į būrelius susimetusios, ramiai sau 

šnekučiuoja, iš palengvo siurbdami pabaltakę lig pat vėliau- 
sio vakaro. Tik vakaro linkon šauksmas ir liarmavimas auga, 
nes girtuokliai įdrįsta ir pradeda dirbti paprastas „girtuoklių 
ceremonijas“: kiti myluotis, kiti panaberuoti, kiti pykti. Bet 
kas jas visas aprašys? Liūdna ir bjauru žiūrėti, ypač į mote- 
riškas!.. Tfu! 

Vakarykščiai buvus sūdo dienai, vienas sūdžia gavo nak- 
voti ant ūlyčios prie monopolio. Iš savo kišenės jis negers lig 
negyvai; teisingasis vilsis bylą laimėsiąs be vaišinimų; palie- 
ka neteisingiejie, kurie per arielką ant sūdo laimėja. Bet kaip 
atsakys prieš V. Dievą sūdžios, kurie Jo vardu prisiekė teisy- 
bę daryti? Už kreivas prisiekas Dievas baisiai baudžia... 


Iš ALSĖDŽIŲ, T. p. Daug puikių paminklų puošia Alsėdžių 
kapus, tik parašai per prasti. Ant daugumo parašai žemaitiš- 
ki neužtektinai gryni, kaip va „S. p“ (Šventos pometės) vietoje 
kalboje vartojamų: „A. a.“ (amžiną atilsį). Apie tai „T. Sargas“ 
jau rašė'. Ant kitų gi perpus lenkiški, kaip antai „S. p. Alek- 
sandry Orlowskiej“, Alsėdžių staršinienės; toliaus: „Mielašir- 
dingas praeivi! prašau sukalbėti“... ir t.t. Aa! nujėgia naba- 
šninkai, jog lenkiškai kalbančiam užteks tik pradžios parašo; 
dūšios palengvinimo prašo nuo žemaitiškai kalbančių. Jei jie 
tokie geri, vieni patys nabašninkus teatmena savo maldose, 
žemaitiškai kalbamose, ir tu tiki, kad Dievas jų išklauso, tai 
dėl ko tu pats, pone nabašninke, nekalbi žemaitiškai nė nu- 
miręs? Tai nė šis, nė tas! Skaitytojai, neapleiskite nė mažiau- 
sios progos vartoti savo gryną, puikią tėvų kalbą; už ją nieks 
jūsų nepapeiks ir netyčiosis, bet, priešingai darant, juoksis. 


TAI JAU NEBE PIRMOJI DRAUGYSTĖ su panašiu platesniu ar 
siauresniu tikslu. „T. Sargo“ skaitytojai apie jas girdi laikas 
iš laiko. Skubėkite gi taip pat pasirėdyti, jei dar nepasirėdėte! 
Pažiūrėsime tada, ar įveiks mus policija, kurios globai pave- 
dė mus valdžia! 

Iš SĖTOS, Vilkm. p. Šėtoje labai išsiplatinus girtuoklystė. 
Monopolį įvedant, reikėjo tris krautuves įtaisyti, paskui vie- 
nok beliko 2, o dabar tik viena. Bet kas iš to? Paliovę gerti 
degtinę, taip pamėgo alų, kad dešimtimis tūkstančių butelių 
permet išgeria. 

Klebonas Sakalauskis, kaip pamato bažnyčioje kokį lenkelį, 
tuojaus pradeda sakyti ne lietuviškai, bet lenkiškai (nuo pra- 
džių pradžios to nebuvo buvę!). Jei kas ateina užpirkti eg- 
zekvijas arba calūnines mišias ir prakalba lenkiškai, tai jau 
visos maldos bažnyčioje bus lenkiškos; tas žmonėms labai 
nepatinka; jei vienas iš giminės, „svietavesnis“ - nusiųstas pas 
kunigą, durnai padaro, užsigėdėjęs savo kalbos, tai dėl ko visa 
giminė turi būti karojama? Kamendorius Leikus grynas lie- 
tuvis, bet neturi tiesos elgtis priešingai savo perdėtiniui; var- 
gonista St. Danilevičius, nors gerai moka lietuviškai, bet ir tas 
su vargonais pučia lenkiškai adynas ir kitką; vėl nenorėda- 
mas nusidėti klebonui. 

Giedoriai seniaus buvo labai visoje apylinkėje išgirti, o 
dabar visiškai pasileido: rožančiaus giedotų nebesiskubina, 
gird, kad kunigėlis neužukatija — suprask, alaus ir cukerkų 
neduoda. Ale giedojimais jug Dievui, ne kamendoriui garbę 
duodame, Dievas ir užmokės, jei giedosite iš dievobaimingu- 
mo, ne iš tuštybės. 


IŠ RADVILIŠKIO. Maloni yra Radviliškio bažnyčia: nauja, 
švari, lygioje vietoje, varpai sutaikinti; giedojimai puikūs, 
grynai lietuviški. Kunigai pamokslus sako aiškiais žodžiais, 
nekraipydami lietuviško ištarimo, nemaišydami svetimų žo- 
džių. Tokie pamokymai eina tiesiai į širdį, žadina puikius 
jausmus. Procesijos — kaip danguje. Pirmoji vaikų komunija 
daug Dievui garbės daro. Kunigas Pr.! — tikras platintojas 
blaivystės. 

Užtat didis miestelis, pilnas gelžkelio tarnų, į niekus virsta. 
Lietuviškai kalbėti nė skurlininkai nebenori; kaip tik sodietis 
ateina į miestelį, tuoj mokos lenkiškai arba maskoliškai, nes 
tai - „ponų kalbos“. Jog ir lietuviškai kalbančių ponų atsirado, 

to dar negirdėjo. Yra keletas kromų katalikų lietuvių, kurie 
perpus jau išvirto iš lietuvystės. Yra gana ir galvažudžių su 
Klausiuku, vagilių vadu. Laikraščių ateina daug, bet vis 
maskoliški ir dar tokie bjauri, kaip „Svet“ Komarovo“. 


Iš DARBĖNŲ, Telšių p. Kaz. Jašinskis baisus paliko ne tiktai 
žemaičiams, bet ir patiems maskoliams. Jašinskis apsiskelbė 
žandarų pulkauninkui, jog jisai nuo storastystės buvęs at- 
statytas vien tik dėl to, kad persekiojęs žmones, priešingus 
valdžiai, ir naikinęs žemaitiškas knygeles. Tuojaus visi mas- 
koliai, išmetę Jašinskį iš storastų, gavo „strogij vygovor za 
ustranenije viernago služaščago““. Šį rudenį, kad miestiečiai 
užsimanė rinkti naują starostą, Jašinskis nupirko už keletą 
rublių arielkos ir snargliuotų baronkų ir vėl tapo išrinktas į 
miesto „vyresnybę“, nors neseniai buvo išblokštas kaipo 

„negodnyj““. 


PASEKMĖS NAUJŲ AREŠTŲ. Neprieteliai lietuvystės, vis tiek 
kas jie yra: ar svetimtaučiai, ar lietuvių išgamos, įkišo žanda- 
rams liežuvį, būk pelnas iš lietuviškų teatrų einąs ant daly- 
kų, priešingų maskoliškai valdžiai. Nors parūpintojai teatrų 
išrodė, jog pelną sunaudojo taip, kaip buvo ant afišų parašyta, 
tai yra atidavė neturtingiems studentams, vienok žandarai tam 
neįtikėjo ir lig šiol tebesiunta, ieškodami, ant ko pelnas buvo 
apverstas. Visus, turėjusius sanryšį su teatru ir artimesnę pa- 
žintį su artistais, krato ir tyrinėja. Iškrėtė pakajus dukters Jo- 
niškėlio daktaro Petkevičiaus'; nesuvokė nieko. 27 d. rugsėjo 
mėn. iškrėtė Kretingos daktarą p. Jonušį“; atrado 12 knygelių; 
daktarą suėmė ir nudangino į Liepojų, kame tebesėdi dakta- 
ras Vaineikis ir keletas studentų. Iškrėtė Kretingos perkmainį 
p. Empacherį; rado keletą knygelių; suėmė ir išvežė į Liepojų. 
Kratę 7 daugiaus ypatų, bet jų pavardžių nežinome. Toliaus - 
Palangos notarijų p. Kentrą; krėtė labai sąžiniškai patsai pro- 
kuroras; visus pakraščius ir popierius nuo sienų išdraskė, bet, 
nieko neradę, paliko liuosą, išsiteiravę tik apie dr. V. Toliaus 

iškrėtė Darbėnų aptiekorių p. Prekerį dėl to vien, kad Preke- 
ris buvo dr. Vaineikio piršliu ir dėl to prieš sujungtuves tan- 
kiai jį priimdavo pas save; be pasekmių. Iš Darbėnų visi rau- 
donsiūliai nuvažiavo pas Kartenos dvarponį Mongirdą, tėvą 
Liepojaus kalinyje sėdžiančio studento?; paskui pas Mikuličių 
dvaro komisorių p. Vaitkevičią (Gargždų par:); pas abudu 
nieko nepešė. Pažįstamiems dr. V. reikia atsargiems būti. 


Iš KULIŲ, Tel. p. 14 d. spalių mėn. į Šiaulius išvežė Pilypą 
Šlimą už tat, kad prieš 6 metus pas jį buvo radę Gargžduose 
keletą knygelių ir kas ten kitas paliudijęs, jog ir kalendorių 
gavęs pasiskolinti nuo jo. Tuomet Šlimas išbėgęs į Ameriką, 
nelaukdamas tyrinėjimo. Keletą metų praleidęs, sugrįžo ir 
apsigyveno kitur, Kuliuose. Reikėjo gi kam liežuvį įkišti apie 
jo sugrįžimą ir dar primeluoti, jog ir dabar tebeprilaikąs 
knygas ir sachariną. Už sauvalingą išėjimą už sienos reiks 
kalinyje pabūti. Už kitką, nėr žinios, kas bus; greičiaus nieko. 


Iš DARBĖNŲ. Darbėnuose atsirado žandaras moteriškė, mo- 
teris ano garsingo Rymos, kurs kitąsyk tiek liarmų darė ir pats 
ant galų galo į Liepojų išspruko. Kaipo ištikimą, tarpininkas 
įdėjo ją į arbatnamį už gaspadinę. Visur arbatnamiuos yra 
sueigos visokių pašlemėkų ir šnipukų. Darbėnuose gi - ypa- 
tingai, nes gaspadinė Rymienė kuo arčiausiai susikūmavo su 
žandaru Kapustinu, su juo per kiauras naktis girtuokliauja 
ir...; turi tada laiko apie visa ką išmeluoti, ką tik gauna per 
dieną išgirsti; kartais visai neteisingai įduoda, kaip tai buvo 
su p. Prekeriu!. Būkite atsargūs arbatnamiuose, o į tokiuos, 
kur žandarai sėdžia, visiškai neikite. 


NUO UKMERGĖS. 18 d. rugsėjo mėn. Ukmergės policija vėl 
aplankė Bimūnų Vareikį', kuris yra spėjamas kaipo platinto- 
jas lietuviškų knygelių. Per ilgą kratymą jiems pavyko kloji- 
mo (rejos) pašalyje rasti keletą knygelių, už tat du jo sūnu 
keletą dienų palaikė prie policijos, o paskui visą šeimyną 

paliko po savo priežiūra. Liūdna, kad mūsiškiai dar nemoka 
branginti savo geradėjų aprūpintojų šviesos dalykais; nemo- 
ka liežuvio už dantų turėti. Sekime žydus, kurie nuolat gar- 
galiuoja, rodavojas, o ką prašalaičiai žino? Nieko! Ir gerai: jų 
rūpestis - jie ir tesižino; kam gi lietuvis turi spaviedotis iš 
savo rūpesčių žydams ir maskoliams, jei tie nė nori, nė gali 
jam padėti ir tyko tik krividą padaryt? 


Iš SALŲ, Zar. p. Nu, duokime, koks buvo reikalas Salų 
perkmainiui Klebonui (tokia jo pavardė) bėgti pas urėdninką 
ir pranešti, kad matė Galsiškių Šlapelį, paleistą kareivį, skai- 
tant atsišaukimą, kurie neseniai buvo ant stulpų išklejuoti? 
Klebonas turi kromą. Prekėjas praleidžia per metus tūkstan- 
čius žmonių, kurie, jam įtikėdami, drąsiai šneka ir daro; jei 
jis yra išmintingas vertelka, tai nieko nemato ir negirdi: tam 
yra pasamdyta policija, ana tegu šnipinėja, uodžia, iš už ker- 
čios klauso ir dairos. Tikime Kleboną susiprasiant ir pasi- 
taisysiant, nes jei žmonės dar kartą pritirs jį esant didesniu 
prieteliu urėdninko neg savo pirkėjų, tai pradės nebelankytis 
į kromą. Bus tai skaudi, bet teisinga bausmė! Ponui Šlapeliui 
nieko nebus, nes pasisakė skaitęs nuplėštą nuo stulpo. 


NUO ŠIAULIŲ. Šiaulių urėdninkas, važiuodamas ant Pa- 
kruojį, išvydo ant stulpų priklejuotą lietuvišką atsišaukimą: 
„Broliai ir seserys, nepasiduokite maskoliams!“ Persigandęs 
nulėkė pas dešimtininką ir sušuko: „Kam leidžiate klejuoti 
savo laukuose!“ Bet čia jį truputį apmalšino atrėžę: „Ar mes 
kelio sargai esame? Nė eisime, nė saugosime!“ Bet kitus taip 
įbaugino, jog kitų sodžių dešimtininkai kasnakt lakioja keliais 
veizdėtų, bene priklejuota dar kas nors. (Taip daro Šiubaičių 
dešimtininkas.) O jau urėdninkas ko nepasiuto bemaklinėda- 
mas ir lietuviškus raštus bekeikdamas. 


ŠIAULIUOSE. Kun. Rodzevičius, Šiaulių kapelionas, su ku- 
riuo mūsų laikraštis buvo sukliuvęs', tapo priešų apgalėtas ir 

nuo vietos atstatytas. 3 d. kovo mėn. 1900 m. ant pareika- 
lavimo Vilniaus popečiteliaus parašė ilgiausią „disertaciją“, 
kuri išvertė direktorių Rubcovą ir neabejotinai atkreipė poli- 
cijos akis ant Šiaulių. Tai svarbus dokumentas. Turime jį sa- 
vo rankose ir atspausime, idant neužsimestų. Skaitant šį raš- 
tą, reikia stebėtis iš nepaprasto to kunigo sugebėjimo, nepa- 
prasto drąsumo ir ambicijos. Šiurpulys vienok nukrato, pa- 
mislijus: kas tai būtų, jei, pasiekęs aukštesnius laipsnius, įgi- 
jęs didesnę valdžią, kurios taip trokšta, savo talentus apvers- 
tų - ant vedimo į santaiką katalikų Bažnyčios su Ruskių 
viešpatyste, kaip patsai ruskiams rekomenduojas. Skaityda- 
mas nebežinai, ar labiaus godoti tą vyrą, ar daugiaus bijotis. 
Atstatytas nuo vietos, būk vėl parašęs dar ilgesnę apelia- 
ciją į popečitelių ir išsikeliąs į Mogiliavo arkivyskupiją, rei- 
kalaudamas, kad tenai duotų jam vietą kame prie aukštes- 
niųjų mokyklų. Kad tik nepaeitų keliu „garsiųjų pralotų“! 


LELIŪNUOSE, Ukm. p. Garsus paleistuvis ir kūlvarta, iš ka- 
taliko — liuterietis, iš liuteriečio — pravoslaunu žadąs likti, 
Leliūnų parapijos dvarponis Sezenevskis, įkurtojas cerkvinės 
mokyklos, kaip tai anais metais rašėme', supykęs ant da- 
bartinio prabaščiaus kun. Masaičio“ už atėmimą bažnytinės 
žemės, kurią neteisingai buvo užvaldęs, apskundė guberna- 
toriui, kad per kunigo įtekmę žmonės vaikų į popo iškalą 
nebeleidžia. Kvailas pranešimas, lyg jau mūsiškiai dar ne- 
supranta, ar galima vaikus tokiose iškalose mokyti, ar ne. 
Lietuviai dar ne taip ištvirkę kaip Sezenevskis. Kun. Masai- 
tis lengviai išsiteisino. 


IŠ KRETINGOS. Neišpasakytai liūdna naujyna. Daktaras Jo- 
nušis, perniai rudenį įpainiotas į daktaro Vaineikio bylą", su- 
imtas ir kelis mėnesius Liepojaus kalinyje pralaikytas, sugrį- 
žo namo, tiesa, sunervotas, bet sveikas. Visai netikėtai, 26 d. 
vasario mėn., atsilankęs pas p. tardytoją, staigiai stipriai su- 
sirgo. Nusimanydamas, ne juokai tai esant, pradėjo prašyti 

kunigo, idant galėtų išsispaviedoti. Iš pradžios niekas jam 
nenorėjo tikėti ir klausyti, mislydami, jog tyčiojas iš religijos, 
kaip tai ne sykį buvo girdėję; tačiaus, jam nesiliaunant, pa- 
kvietė jaunąjį kleboną kunigą Bizauskį“, kuriam iš tikro die- 
vobaimingai pasispaviedojo. Po spaviednės, matydamas su- 
sirinkusius jį aplankyti, dr. Jonušis išlipo iš lovos ir, rankas 
sudėjęs, tarė: „Visuomet tikėjau ir tikiu, ką Jėzus Kristus mokė 
ir katalikų Bažnyčiai mokyti paliko“. Paėmė iš kunigo rankų 
kryželį, meilingai pabučiavo ir nebenorėjo kunigui sugrąžinti, 
prašydamas, kad paliktų; kunigui sutikus palikti, daktaras 
priglaudė kryžių prie krūtinės ir adynomis laikė. Kada kuni- 
gas paklausė, bene norėtų ir Švenčiausį Sakramentą priimti, 
skubinai atsakė: „Dideliai noriu ir trokštu!“ Ant rytojaus pa- 
sikvietė seną savo pažįstamą zokaninką — bernardiną kun. 
Dirmeiką, spaviednę dapildė ir šv. Komuniją priėmė. Dieną 
praleido gerai; vakarą pradėjo kliedėti (blūdyti); naktį iššoko 
iš lovos, pusplikis išbėgo laukan, sušalti gavo ir visiškai at- 
gulė. Dar baisiaus, kad pradėjo jam protas maišytis ir jau ne- 
begalėjo doriai susišnekėti. Nebeįveikdami namie, nuvežė į 
Liepojaus ligonbutį, bet ten nepriėmė; dabar ketina vežti 
Kaunan. Tatai vaisiai persekiojimų už lietuvystę! Susimylėk, 
Viešpatie, ant to mūsų tautiečio, ypač kad taip prie Tavęs 
glaudžias ir už savo paklydimus prieš šv. tikėjimą perpraši- 
nėja. Tūkstantįjį kartą matome patvirtintą tą teisybę, kurią 
išreiškė geriausis Liuterio prietelius ir pagelbininkas Filipas 
Melanchtonas?, atsakydamas mirštančiai savo motinai, kada 
toji užkeikė jį, idant stačiai pasakytų, ką turi daryti, ar pasi- 
likti prie senojo (katalikiškojo) tikėjimo, ar priimti naująjį, 
Liuterio ir Melanchtono skelbiamąjį. „Pasilik, - tarė Filipas, — 
prie senojo katalikiškojo tikėjimo, nes gyvent — tiesą pasakius, 
geriaus yra naujamiame tikėjime, ale mirti — geriaus sena- 
miame“. Mirštant „su kunigu kariauti“ tegali tik silpnapro- 
čiai, kaip ansai kitoje vietoje šio Nr. minavojamas Baronaitis*; 
bet „nekariavo“ nė daktaras Matulaitis, nė pagaliaus dakta- 
ras Kudirka, o „tvirtos valios“ neparodė nė Volteris, visų di- 
džiausis krikščionybės neprietelius. 

Iš JONIŠKIO. Obrusitelis pasikorė. Prieš pat Kalėdas pasikorė 
valsčiaus mokytojas; priežastis — girtuoklystė. Jei dėl jos rei- 
kėjo net pasikarti, tai ilgai turėjo praktikuoti, o jo vyresnybė 
negalėjo apie tai nežinoti. Girtuoklis mokytojas — nedidelė 
nauda, ypač mergužėlėms, „prasitrintų“ pas tokius jegamas- 
čius einančioms. Dabar visi bijo pakaruoklio. 


IŠ VADAKTŲ (Panevėžio p.) mums rašo: „Į pavietinį Panevė- 
žio komitetą paliktoms atsarginių žmonoms sušelpti išleidė- 
me į 10 prašymų. Po kiek paskirs vargšelėms, dar nežinome“. 

Iš Panevėžio pavieto paimta, kaip suskaitė, penkius vyrus 
viršaus, negu reikalauta. Be to, nuolatai ima tuos, kurie tikru 
laiku nesirodė: juos statys į senesniųjų vietą 1888 m. šauki- 
mo, silpnasveikačius ir daug vaikų turinčius. Visas užtaryto- 
jų rūpestis tad pasibaigia išrodymu, kurie iš paimtųjų yra 
silpnesni, kurių šeimynų padėjimas vargingesnis. Kitokios 
priemonės išliuosuoti nėra; neverta nė vargti. Yč malonų 
įspūdį padarė neapsakomai prieteliškas išeinančių kareivių 
užjautimas p. M. ir L. Zavadzkių, Vadaktų dvaro valdytojų, 
kuriais teisinga čia viešai pasidžiaugti. Nesigailėdami turtų, 
žygiavimų ir rūpesčių, darė ką galėjo palengvinimui betur- 
čių. Per jų rūpestį vienas, kurs buvo palikęs penketą vaikų, 
jau sugrįžo, gal dar du sugrįš. Kad ir kitus didesnius varg- 
šus būtų kam užstoti! Be to, p. Zavadzkiai išėjusiųjų šeimy- 
noms tebemoka algą lygiai taip, kaip ir pirma, kada vyrai 
čionai dirbo; nustojęs didesnės pusės darbininkų, vargsta su 
likusiaisiais, by tik nereiktų likusiųjų moterų su vaikais iš 
gyvenimų stumti, kitus ordinarninkus į jų vietą samdant. 
Kada tos gaus iš komiteto pašalpą, tada, pavasaryje, galės 
joms, girdi, kitur gyvenimus pasamdyti. Taip pat žmoniškai 
apsėjo ir p. Mykolas Šteinis. 

Turint po akių gražų pavyzdį, galima pasipiktinti pasiel- 
gimu p.p. R. ir B. P. R. Tą pačią dieną, kaip tik vyras išėjo, jo 
žmoną atstatė. Jo svečiai vargdienei sumetė 6 rs., tuo darbu 
papeikdami p. R. apsėjimą. P. B. tą pačią dieną paimtųjų or- 
dinarninkų karvėms nė šiaudų nedavė. 

KURŠĖNAI (Šiaulių pavieto). Politiškam mūsų padėjimui 
palengvėjus, susilpnėjo turtiškasis. Ūkininkams jau seniai 
nebe kaip bevyko, o karui kilus, ir visiškai bloga pasidarė, 
ypač kad darbininkų pristigo. Jaunūmenė kaip žydo bitės iš- 
sisklaistė po visas puses: vieni Amerikon savo valia, kiti 
Mandžūrijon noroms nenoroms. Kreditas pabrango, kitur ir 
visai nutrūko, priartindamas ne tik mažesniųjų, bet ir dides- 
niųjų pramonininkų, bankų ir pasiskolinimo draugovių silp- 
nai stovėjusių dalykų suirimą. Kas buvo padėjęs pinigus 
banke arba kokioje nors pramonybėje, matydamas dalykus 
pavojuje esant, ėmė niekam nebetikėti ir atgal savo pinigus 
traukti. Karo pradžioje visi šoko atsiiminėti pinigus iš taupo- 
mųjų krasos kasų, bet dabar vėl užvertė krasas pinigais, ma- 
tydami čia didesnę atvangą. 

Susirišusiuosius su Kuršėnų ir Šiaulių bankomis ypač 
nugąsdino abiejų draugovių bendra direktorio Rimgailos 
mirtis. Jam mirus, skolų atsirado į 40 tūkstančių rublių, o 
turtų - pusdevinto valako žemės Laumakiuose. Aiškiai vi- 
siems pasirodė, kaip apsukriai, jokių kelių neniekindamas, 
įbridęs į tokias milžiniškas skolas, mokėjo plaukti iki mir- 
siant, nenustojęs žmonių įtikėjimo. Tas 40 000 reiks užmokėti 
kelioms dešimtims nieko nekaltų žmonių. Tai jau antras toks 
atsitikimas mūsų krašte. Prieš trejetą metų bene 53 000 rub. 
skolų paliko kitas Šiaulių banko bendradirektoris Hurčynas, 
turtų gi, žinoma, toli mažiaus. Todėl nėra ko ir stebėties, kad 
aplinkio žmonės nusigando už pačių bankų stovį: jei direk- 
toriai moka po tiek prisiskolinti, tai kaip jie bepasielgė su 
bankomis? Dalykas dar neišsiaiškino ir nėra žinios, kaip pa- 
sibaigs. 

„Labdarių draugija“ rengiasi netrukus galutinai susitvar- 
kyti, bet didelės vilties, kad gerai vyks, nėra, nes neatsiranda 
nė vieno, kas tą užmanymą savo „dvasia“ įdėtų, nors klebo- 
nas Eidėnas' jau nebepriešingas draugijai ir net pats ragina 
prie jos prisirašyti. Jam (klebonui) ketinama šįmet 25-metes 
klebonavimo sukaktuves kelti, kai kurie bajorai rengiasi ju- 
biliejinę dovaną pirkti. 

Lietuviškus laikraščius išrašo daugiausia dvarai. Žmonės 
gi nelabai noringai juos skaito, nemato savo korespondentų, 
neranda paliečiamųjų jų pačių reikalų ir rūpesčių. Nejaugi, 
sako, lietuviškai negal rašyti to, apie ką rusiški taip plačiai 
rašo?! Paklausime gi, kas kaltas, kad iš ten korespondencijų 
nėra? Bene laikymas patamsyje žmonių... 


IŠ ŠVAINIKŲ dvaro, Pan. p. Tifas. Rudens polaidyje įsimetė 
karštinės (šiltinės, tifus) į Švainikų kumetyną ir baigia visus 
eilioti. Kitur ta liga sergančių nesigirdi, o Švainikų kumečius, 
arba ordinarnikus, ir dabartės tebevargina. 

- Kelintasai? — klausiu ligonį lankydamas. 

- Dvidešimt pirmasai, tėveli! Du jau numirė. Būtų ir štai 
šita numirusi, palikdama septynetą vaikų, kad ne Nauja- 
miesčio kunigėlio P.' globojimas. Dieve, duok jam sveikatą! 
Ir patsai, mus belankydamas, užsikrėtė ir štai jau pusantro 
mėnesio vargsta marinamas. Kasžin, ar beišsikas... 

Tai sakydamas, vargšas durstelėjo su pirštu į susirinkusią 
kunigo lauktų minią. Ieškau akim, kuri gi čia persirgusi, ir 
neatspėju: jauni, maži ir vyresnieji — visi, kaip nuo kryžiaus 
nuimti, suskurdę, sulysę, išblyškę. 

— Dar nepasitaisėte?.. - priduriu ir kasžin ko susisarmatiju. 

—- Ką jau taip veikiai pasitaisysi? — aiškina. - Koks mūsų, 
badmirių, gyvenimas? Duona su vandeniu ir bulbos — tai 
sveikų ir ligonių valgis. Dievo malonė, kad kūnas vėlės (dū- 
šios) nepaleidžia. Vaikų kiekvienas turime po būrelį. Mai- 
tinties reikia septyniese, o kartais ir dešimtyje. Ordinarija: 
25 mieros (sykeliai? — Red.) grūdų, 25 rubliai pinigais, žemės 
kąsnelis, 15 pūrų bulbų pasisodinti ir 3 gorčiams sėmenų pa- 
sisėti, du birkavu šieno; leidžia dar griovius nusipjauti, tad 
gerą vasarą gauname dar 1-2 birkavu; be to, šiaudų ir paku- 
rai virbų (žabų). Tai ir viskas. Pinigais skaitant, išeitų ne 
daugiau kaip 110 rs. Kai bulbos užauga, tai visas turtas. Iš 
dviejų karvių, menkų kaip ožkos, nedidelė ir neilgam pa- 
gautė. Kad nereiktų valgymas skirstyti, dar šiaip taip būtų. 


< 390 « 


Dabar, kad vyriškam reikia valgymas nešioti, nė kokios skal- 
sos! Vyriškas užtai dirba dvare kas dieną ir jo moteriškė 15 
dienų, darbymetėje. Gyvenimai toli nuo dvaro, palaukėje, ir, 
matai, tamsta, kokie... 

Tikrai, gyvenimai - bjauriausi laužai, su mažais išdužu- 
siais langais, be grindų, dūminės; šalta, drėgna. Telpa stalas 
ir dvi, trys lovos. Guli tad po kelius vienoje kaip kiaulės ki- 
nyje. Limpanti liga, kad vieną suima, turi tad visus pereiti. 

— Vežiojote gydytoją? 

— Vežiojome. Bet ką gi jis pagelbės?.. - pabaigė, rankas be 
vilties išskėsdamas. 

Ir tiesa. O tokie kumečių gyvenimai daugumoje dvarų; 
retai kame yra ertos, šviesios ir sausos pirkios (gryčios), ne- 
seniai statytos; negut pas turtinguosius dvarininkus. Men- 
kesnieji ir dabar stato kumetynus iš kokių senų puvėklių, 
daug menkesnius už jų kiaulides. 

Geresnio padėjimo beturčiai su šeimynomis tuo tarpu ne- 
gali Lietuvoje rasti. 


IŠ VADAKTŲ, Pan. p. Kaip sargiai ir išmintingai reikia maž- 
vaikiai auginti, parodo štai dvi pas mus įvykusi nelaimi. 

Čiūrų Vosyliauskiai paliko pirkioje prie besikūrenančios 
krosnies ketvirtų metų mergytę. Ta kaitinos kaitinos nugarė- 
lę, kol dveji marškiniai blykst užsidegė ir, kol motina, klyks- 
mą išgirdusi, įpuolo ir užgniaužė , visą nugarėlę nudegino. 
Tuojau buvo parvežtas gydytojas, ir visgi, dvi dieni pasikan- 
kinęs, kūdikis numirė. 

Sveiką, tvirtą Skynimų Bauko kūdikį „bobutė“ sumanė 
užgrūdyti, nes buvo girdėjusi vaikus reikiant prie šalto 
vandens pratinti. Bet kaip tik, iš šiltos tynės (prausyklės) 
išėmusi, šaltu vandenimi apipylė, kūdikis ėmė ir apako: 
akys šviesios, o šviesos nebejaučia. Gydytojai mėgina gel- 
bėti, bet tai, sako, ilgo laiko vargas ir tai nėr žinios, kad 
visiškai pavyktų. 

SVĖDASAI, Ukm. p. Reikalas viso ko išmokia, ir vartoji- 
mo pagerintųjų ūkiškųjų padargų. Šit ką man rašo vienas 
svėdasiškis: „Rugiai pasirodė geri, tik nuo lietaus vietomis 
pasidarė dyka. Vasarojaus laukas labai šlapias. Bulbų dar 
nesodiname. Avižas pasėjome. Velėnos baisios; žemė su- 
smegusi; ekėčiomis niekaip negalima išakėti šlapių velėnų; 
visi dejuoja draskytojų, t.y. lenktinių ekėčių, o niekas dar 
neturi. Kazys M.“ 

Kitas rašo apie krikščioniškąsias Svėdasų sankrovas. „Čia 
yra keturios lietuvių sankrovos. Visi pelnija tiek, kad duo- 
nos sočiai turi. Gailu tik, kad negalima apskaityti jų apy- 
vartos: nė vienas sankrovininkas neveda nė menkiausių už- 
rašų, nežino, kiek pardavė, nė kiek dar tebeturi. Pirkinius 
gabenas, akim užmetę, kad pasergsti, ko sumažėjo, ir suskai- 
to, kiek toj valandoj pinigų prisirinko. Vieną sankrovininką 
pareikalavo į kariūmenę. Ar stengs jo pati toliaus vesti rei- 
kalą, negali žinoti. 

Žmonės dejuoja, vaitoja: visiems blogi metai. Svėdasiškiai, 
kurie kitkart buvo Mogiliavo gub. nusipirkę žemės, užperniai 
sugrįžo ir nupirko Svėdasų dvaro palivarką Rimdžius. Svė- 
dasų, Salų ir kt. dvarai kitkart prigulėjo grapui Marikoniui, 
kurių statyta puiki gotiška koplyčia ir šiandieną tebestovi ant 
šventoriaus. Paskui Svėdasų dvarai ėjo per rusų rankų ran- 
kas, nes nė vienas negalėjo išlaikyti; kiti nupirkę, kaip tai 
gener. Bažerjanovas, iškirto miškus ir su uždarbiu pardavė. 
Paskutinysis, Molčanovas, paėmė nuo mogiliaviečių 3000 r. 
ant rankos; Rimdžių tačiaus nepripažino, nes, pats su skolo- 
mis pirkdamas, buvo dvarus skolininkams užstatęs. Paskui 
dvarą išlicitavojo, ir Rimdžių pirkėjai, dvejus metus tepra- 
gyvenę, liko išblaškyti, jų pinigai pražuvo. Išlicitavojo jie kil- 
nojamąjį turtą, bet kas iš to, kad ir dešimtosios dalies neat- 
griebė. Blogai mūsų žmonėms pirkti žemės, kad nežino, kaip 
reikia apsižiūrėti, kad neapgautų. 


KREKENAVA (Pan. p.). 47 krekenaviškiai valstiečiai lietuviai 
buvo šitokį prašymą padavę Ministerių komiteto pirmininkui: 


- 392. 


“Skaitydami lietuviškuosiuose laikraščiuose apie nuomo- 
nes, kurias kiti išreiškė Jūsų Malonybei link žmonių gerovės 
ištobulinimo pragumų, ir mes, žemiaus susirašiusieji, negali- 
me susilaikyti nepasisakę, kokios permainos yra labiausia 
mums geistinos. 

1. Visuotinas mokinimas, apie kurį nūnai tiek kalbama, 
begu tik greitai įvyks dėl nelaimingos karės. Priverstiną vi- 
suotiną mokinimą pas mus šiek tiek užstoja mokinimas lie- 
tuviškojo rašto namie; jis galėtų kur kas labiaus išsiplėtoti, 
kad ne policijos valdininkų persekiojimai. Todėl kuo grei- 
čiausia reikia panaikinti ypatingi įsakymai link pašalinio 
mokinimo Lietuvoje. 

2. Įvedant mūsų krašte žemiečių įstaigas“, skaičius mo- 
kyklų, neabejojame, pasididins. Kolei tai įvyks, tuo tarpu 
reiktų atskiroms ypatoms suteikti laisvę steigti nors prade- 
damąsias mokyklėlės, tokias, kokias turi mūsų kaimynai 
kuršininkai. Jei rusiškoji vyriausybė daugiaus užsitikėtų ka- 
talikiškaisiais mūsų dvasiškaisiais, tai prie daugelio mūsų 
bažnyčių atsirastų tokios mokyklėlės. 

3. Kad žmonės labiaus užsitikėtų mokyklomis, reikia ati- 
duoti jos į priežiūrą mokytojams vietiniams, lietuviškosios 
kilties, o dabartines rusiškas paversti lietuviškomis mokyk- 
lomis su plačiu išguldymu viešpataujančios kalbos. 

4. Daugumui lietuvių visai nemokant rusiškai, rusiškosios 
valstijos įstaigos ir jų valdininkai taip svetimi jiems, jog nie- 
kaip negali vaisingai išpildyti savo paskyrimo. Todėl vieti- 
nes kalbas mokėti būtinai privalo visi tie, kurie susiduria su 
žmonėmis; be to, lietuviškoji kalba reikia įleisti į visas tas 
minėtąsias įstaigas, lygiai kaip ir į piliečių aktų rašymą. 

5. Lietuvių pašalinimas nuo valdininkų vietų savamjame 
krašte mus baisiai užgauna ir sunaikina. Lietuva praranda 
visus geruosius savo žmones, į svetimus kraštus iškeliaujan- 
čius duonos ieškotų. Panaikinimas šitųjų atskirų įstatymų 
sumažintų mūsų išeivystę. 

6. Karė ir išeivystė — tai didžiausieji mūsų šių dienų slo- 
gučiai. Mes praradome daugumą tvirtųjų savo darbininkų. 


14. T. Vaižgantas, VI t. + 393 - 


Tad karės užbaigimas, suteikimas lietuviams nesusiaurintų 
tiesų žemei valdyti, amnestija (dovanojimas) tiems, kurie iš 
svetimų Kraštų neatvyko stoti į kariūmenę, labai greitai pa- 
gerintų šeimyniškąją mūsų buitį. 

7. Mūsų krašto valstiečius per labai apsunkina mokesčiai; 
su pavydėjimu žiūri jie į žemvaldžius, kurie temoka vien tik 
menkus mokesčius nuo žemės. Tad mokesčiai privalo gulti 
lygiai ant visų, neskiriant luomų, o sulig jų turtais. 

8. Daug parankiaus būtų mums, kad kelius užlaikytų tam 
tikras kelių komitetas iš tam tikros rinkliavos nuo visų luomų. 

9. Jogei rėžiuose esantįjį ūkį negalima pagerinti, jau dau- 
gumas mūsų suprato. Tačiaus be vyriausybės patarpininka- 
vimo ir be valstiečių bankos paskolijimo kuriems ne kuriems 
sodžiams tepavyksta sava dėka išsiskaidyti. 

10. Bendras ganyklų valdymas lygiai nepakabus yra so- 
diečiams kaip ir dvarininkams. Geistina todėl būtų kuo grei- 
čiausiai pabaigti servitutų bylas“. 


PANEVĖŽYS. Rugsėjo 24 d. septintą valandą vakarą į Jasna- 
gurkos dvarą ties Panevėžiu įsiveržė 7 piktadariai: du rusu, 
du lenku, du žydu ir vienas cigonas. Parinkę laiką, kada visi 
dvariškiai pareina į savo gyvenimus, piktadariai įsiveržė į 
rūmą per užpakalines duris. Jasnagurkos rūme gyveno jo 
savininkas, didžiaturtis p. Mauricius Karpis kaipo vienišas 
su viena tik mergaite. Piktadariai, šovę ir nepataikę į atida- 
riusią duris mergaitę, šovė į poną, kurs buvo beišeinąs, ir 
pataikė į ranką; paskui šovė antrąsyk ir pataikė į vidurius; 
kulka, nepaliečiusi plaučių ir širdies, nugrimzdo prie nuga- 
rakaulio. Ponui pavirtus, piktadariai pareikalavo pinigų ir 
atėmė, pasakoja, 12 000 rs.; apmainę savo drabužius ant po- 
no drabužių, susiėmę į ryšius brangesnius daiktus, dar ėmė 
poną kankinti. Tam ėmus prašytis: atidaviau, girdi, viską, 
imkite, ką norite, kam gi bekankinate, - vienas iš užpuolikų 
prišokęs ir, tardamas: „A, chcesz žyč? Tak masz že tobie“! 
perlaužęs ranką. Atlikę tą negirdėtą barbarišką darbą, pikta- 

dariai išėjo sau. Tarno ir sargo ponas nelaikydavęs iš didelio 
taupnumo. Sužeistąjį išvežė į Varšuvą. 

Užpuolimai dieną ir naktį Panevėžyje ir apylinkėje pa- 
prastas daiktas. Gyventojai iršta ant vyriausiųjų policijos 
valdininkų už neveiklumą. 


JONAVA, Kauno p. Lietuviai Jonavos valsčiaus yra padavę 
į Ministerių komiteto pirmininką S.J. Vitte! sekantį prašymą: 

„Pasinaudodami tiesa, Maloningiausia suteikta Paliepimu 
Valdomamjam Senatui vasario 18 š. m., mes išdrįstame išreikšti 
Jūsų Viršenybei sekančius mūsų reikalus, nuo kurių pakaki- 
nimo priguli mūsų, kaipo Rusų valstijos piliečių, gerovė. 

1) Suteikti pilną laisvę išpažinimo Rymo katalikiškosios 
tikybos. 

2) Perkirsti nualinančią mus išeivybę iš tėvynės: 

a) per pavelijimą laisvai pirkti žemę visiems be kilties 
skirtumo ir be apribavimo kiekybės; 

b) per pigų pardavinėjimą iš iždo miškų medžiagos trobe- 
siams pasitaisyti; 

Cc) per suteikimą iš valstiečių banko paskolos bežemiams 
lietuviams, norintiems įgyti savo žemę; 

d) per pakėlimą sodiečių ūkio, išskaidžius juos į viena- 
sėdžius. 

3) Kuo veikiausia įvesti bendrą visų luomų valsčių su iš- 
skaidymu mokesčių vietinės administracijos užlaikymui, ke- 
lių taisymui ir t.t. ant visų be išimties, sulig skaičių valdomųjų 
dešimtinų. 

4) Įvesti lietuviškosios kalbos, kaip priverstinojo dalyko, 
mokymą į visas žemąsias ir vidutiniąsias mokslo įstaigas 
Lietuvoje. 

5) Ueisti į žemiečių susirinkimą lietuvius sulig gyventojų 
skaičium. 

6) Reikalauti nuo paskiriamųjų valdininkų žinojimo vieti- 
nės žmonių kalbos ir vartojimo jos visuose santykiuose su 
lietuviais. 

7) Suteikti lietuviškajai kalbai visas pilietiškąsias tiesas 
Lietuvoje. 

8) Pavelyti steigti ekonomiškąsias, ūkio žemdirbystės, 
labdaringąsias ir kt. draugijas; daryti žmonėms skaitymus, 
miesteliuose ir lietuviškąsias pradedamąsias mokyklas s0- 
džiuose, kaipo prirengiamąsias į valsčiaus mokyklą; neskai- 
tyti namų mokslo už nuodėmingą darbą. 

9) Sulyginti lietuvių kilties žmonių tiesas su rusų tiesomis 
užimti valdiškąsias vietas. 

To mes laukiame, nes tai sugriaus tyčia pastatytą tarpsie- 
nį tarp lietuvių ir rusų ir duos mums, lietuviams, galėjimą 
normališkai gyventi ir trūsti tėvynės naudai“. 


KREKENAVA (Panev. pav.). Gruodžio 2 (15) d. susirinko 
Krekenavos valstiečiai į raštinę rinkti naują viršaitį ir raš- 
tininką. Valstiečiai jau buvo išrinkę viršaitį ir jo kandidatą 
ir rengėsi rinkti raštininką, bet senasis raštininkas užrakino 
visas raštinės knygas ir pats pasislėpė. Tuo tarpu atvyko iš 
Panevėžio žemiečių viršininkas Smirnovas ir Panevėžio pa- 
vieto viršininkas Tarchovas su 130 dragūnų, dviem oficie- 
riam vedant. 

Pirmiausia paklausė žemiečių viršininkas susirinkusių 
valstiečių, kodėl jie nesiklausę žemiečių viršininko susirinko 
festo nuo spalių 17 (30) d.' leista liuosybė susirinkimų. Pas- 
kiaus liepė žemiečių viršininkas išeiti visiems valstiečiams 
ant oro (laukan) ir pats atsistojęs ant kėdės pradėjo prikalbi- 
nėti, kad paliktų senąjį viršaitį, bet valstiečiai ant to nesuti- 
ko, nes senasis viršaitis buvo didžiausių paprikų (kyšių) 
ėmėjas ir todėl nebenorėjo jo vėl rinkti. Pagalios žemiečių 
valstiečiai užsiminė apie naujo raštininko rinkimą, tai šis nė 
klausyti nenorėjo. Jis pasakė, kad be jo leidimo valstiečiai 
neturį tiesos rinkti nė raštininko, nė mokytojo. Kadangi vienas 

iš susirinkusiųjų prakalbėjo į viršininką lietuviškai, šis užri- 
ko ant jo: „Eik sau po velnių su savo lietuviška kalba!“. Už 
tokį lietuviškos kalbos paniekinimą valstiečiai labai užpyko 
ant žemiečių viršininko. Paskiaus tūlas valstietis pasakė vir- 
šininkui, kad jie, nežiūrėdami į viršininką, rinksią sau nau- 
jus mokytojį ir raštininką, nes ir Vilniaus, Kauno ir Gardino 
generalgubernatoriaus apskelbimu nuo lapkričio 23 (gruodžio 
6) d. š.m. leido jiems tą atlikti. Tame apskelbime yra tarp 
kitko pasakyta: „Taip antai valstiečių geidavimas, kad pra- 
dinėse mokyklose būtų mokinami vaikai lietuviška kalba ir 
kad mokytojais būtų skiriami mokytojai lietuviai galima iš- 
pildyti, tik mokytojas būtinai privalo mokėti rusišką kalbą ir 
mokinti jos vaikus, nes jie yra Rusijos pavaldiniai“... Toliaus: 
„Valsčių ir seniūnijų valdininkus rinkti leidžia įstatymai pa- 
čioms vyrijoms. Tą pat tiesą duoda vyrijoms ir rinkti rašti- 
ninkus“... 

Matydamas žemiečių viršininkas visame pergalėtu dar 
labiaus įpyko ir suriko: „Aš neleidžiu rinkti; išsiskirstykite!“ 
Paskiaus Panevėžio pav. viršininkas liepė oficieriams iš- 
skirstyti susirinkusius. Šie su dragūnais užpuolė ant ramiai 
stovinčių Žmonių ir pradėjo nuogais kardais kapoti ir arkliais 
mindžioti. Rezultate - 7 ypatos sunkiai sužeistos. Jau didesnės 
juodosios šimtinės nė nereikia. Štai tau ir ypatos nepaliečia- 
mybė ir susirinkimų liuosybė! O manifestas, o generalguberna- 
toriaus apskelbimas? Žemiečių viršininkas tą viską niekina, 
nes jis čia ir gubernatorius, ir generalgubernatorius; ką nori 
ir daro. 

Gruodžio 3 (16) d. Krekenavos valstiečiai pranešė apie tą 
liūdną - žvėrišką viršininko pasielgimą Vilniaus gen. guber- 
natoriui ir pareikalavo, kad atstatytų nuo vietos Smirnovą ir 
Tarchovą, o paskiaus atiduotų juos teisman. Kaip pažiūrės į 
tą atsitikimą gen. gubernatorius, parodys ateitis... O tuo tar- 
pu mes nukentėjome, bet vis parodėme, kad ir mes jau savo 
reikalus suprantame ir galime patys jais rūpinties. 


PAAIŠKINIMAI 


SANTRUMPOS 


DŽ  - Dirva-Žinynas. 
TS - Tėvynės sargas. 
VR-13 — Vaižganto Raštai. T. 13. - K., 1929, 
VR-14 — Vaižganto Raštai. T. 14. - K., 1929, 


VŽ  — Vilniaus žinios. 
Žin —- Žinyčia. 
ŽLA  - Žemaičių ir Lietuvos apžvalga. 


REDAKCINĖS PASTABOS 


Šeštajame šių Raštų tome - 1899-1905 m. Vaižganto publicistika. Ji skelbta 
TS, Žin, DŽ, VŽ. Be keletos nekrologinio pobūdžio straipsnių, autoriaus pa- 
redaguotų ir perspausdintų jo paties rengtuose Raštuose, ji nekartota. Tome 
jos tekstai suskirstomi žanrais - į straipsnių ir korespondencijų dalis, kurio- 
se jie išdėstomi chronologiškai, pagal paskelbimo eilę. Nemaža tekstų, pri- 
klausančių spaudos draudimo metams, yra pasirodę anonimiškai. Jų auto- 
rystę nustatant, remtasi paties autoriaus liudijimais, jo sudaryta rankraščiu 
likusia savo publikacijų bibliografija („J. Vaižganto Bibliografija“, VUBR, f. 
1, D 651). Nebūdama detali, ši bibliografija gali kelti abejonių dėl dalies 
Vaižganto prisiskiriamų korespondencijų autorystės, bet ji vargu paneigia- 
ma, nes, rengdamas spaudai korespondencinius rašinius, iš įvairių Lietuvos 

ir tolesnių vietų pasiekiančius TS redakciją, Vaižgantas į juos turėjo įdėti daug 
savo paties literatūrinio darbo. 

Šalia grynos publicistikos, tome spausdinama žmonių intelektualinio ir 
etinio ugdymo siekimais ir stilistika jai artimi straipsniai iš buities ir ūki- 
ninkavimo kultūros, gamtos pažinimo („Naudingos patarmės“, „Ūkiškiejie 
pašnekesiai“, „Apie oro spėjimą“). Kiti kalbamų metų Vaižganto darbai, 
turintys daugiau mokslinį negu publicistinį pobūdį (žemaičių numo aprašy- 
mas, liaudies dainų ir toponimų publikacijos) paliekama tolesniems jo Raš- 
tų tomams. 


BIBLIOGRAFINIAI DUOMENYS 
IR KOMENTARAI 


STRAIPSNIAI 


SVEIKI, SULAUKĘ NAUJŲ 1899 METŲ! Publikuota: TS. - 1899. - Nr. 1. - 
P. 2-4. Parašas: „Tėvynės sargo“ redakcija. 

*'1898 m. TS 10 nr. straipsnyje „Nuo redakcijos“ buvo pranešama, kad TS 
prieduose bus spausdinama Dėdės Atanazo (Kazimiero Pakalniškio, 1866- 
1933) apysakos „Obrusiteliai“, „Kandidatas į kunigus“, smulkesni pasakoji- 
mai. 

* Juozo Adomaičio-Šerno (1859-1922) „Apie sunaudojimą vandenų“ kę- 
tinta išspausdinti 1899 m. TS 7-8 nr. priede, tačiau prie šio numerio priedo 
nebuvo. Apie Svirplio parengtą knygelę „Sąstata reikalingiausių žinių...“ žr. 
str. „Nuo redakcijos...“ 3 paaiškinimą. 

* 1899 m. TS 1 nr. priedo („Priemazgos“) 1-28 p. spausdinamą Vaižgan- 
to išverstą memorandumą, kuriuo siūloma atšaukti lietuvių spaudos drau- 
dimą lotyniškais rašmenimis, 1898 m. parengė Rusijos švietimo ministerijos 
darbuotojas H. Visendorfas (1861-1916), panaudojęs iš P. Mašioto gautus 
duomenis. 

* „Osobyj otdel učionago komiteta M.N.P.“ (rus.) - Liaudies 
švietimo ministerijos ypatingasis mokslo komiteto skyrius. 


IŠMINTINGAS IR NEIŠMINTINGAS MOKINIMAS VAIKŲ NAMIE. Publikuota: 
TS. - 1899. - Nr. 1. - P. 11-17. Rubrikoje „Mūsų mokslavietės“. 

V „iapošėna naszavyna... muolcindzanami griesznemi“ (lenk. 
žarg.); turėtų būti: i odpušč nasze winy, mėdl się za nami grzesznymi — ir 
atleisk mūsų kaltes, melskis už mus nusidėjėlius. 

* Neris - Petras Vileišis (1851-1926), inžinierius, kultūrininkas, popu- 
liarių knygelių žemdirbystės, medicinos, sodininkystės, kultūros istorijos 
klausimais autorius. 


< 400 - 


*Miliukas - Antanas Milukas (1871-1943), spaudos darbuotojas, leidė- 
jas; minimas jo parengtas rašymo vadovėlis „Lengvas būdas pačiam per sa- 
ve pramokti rašyti“ (1894). 

*ut igue - Juozapas Paškevičius; žr. šio tomo str. „Juozapas Paškevičius“. 

5 Vu ojcza nas“, „Ždruovas Mo rja“ (lenk. žarg.); turėtų būti: „Ojcze 
nasz“, „Zdrowaš Maryjo“ - „Tėve mūsų“, „Sveika, Marija“. 


VISO SVIETO PARODA PARYŽIUJE. Publikuota: TS. - 1899. - Nr. 2. - P. 2-4. 

'Eifelio bokštas pastatytas 1889 m. vykusiai pasaulinei parodai. 

* Antanas Kaupas (1870-1913), spaudos darbuotojas; nuo 1892 m. gyve- 
no JAV; su kunigais J. Žiliumi ir A. Burba 1893 m. sudarė draugiją lietuvių 
dalyvavimui Paryžiaus parodoje skatinti ir remti. 

3perpetuum mobile (lot.) - amžinai judantis, amžinasis variklis. 

*Kolumbo kiaušis - paprastas nepaprastos ar neišsprendžiamos prob- 
lemos sprendimas; pagal seną ispanų pasakojimą, kvailys Chuanas (lietuviško 
trečio brolio Jono atitikmuo) taip išsprendė išminčių ginčą, ar pastatomas 
galu kiaušinis, įdauždamas jo lukštą į stalą; XVI a. šio anekdotinio pasakoji- 
mo veikėju buvo padarytas Amerikos atradėjas Kristupas Kolumbas. 


ANTANAS PAUPERIS. Pirmoji publikacija: TS. - 1899. - Nr. 2. - P. 43—45. 
Rubrikoje „Paminavojimai“. Didžiąją straipsnio dalį (iki pastraipos „Na, 
Dievas danguje...“) pasirašęs Lenkimiškis (tikr. Jonas Ulickas, 1867-1959, TS 
bendradarbis, kaimyninės Darbėnų parapijos vikaras), po paskutiniąja pa- 
straipa (P.S.) parašas Redakcija. Pakartota: VR-14. — P. 208-210 (po tekstu: 
„Tėvynės Sargas“ 1899 2nr.). Perspausdindamas straipsnį, ypač pirmąją jo 
dalį, tekstą Vaižgantas gerokai paredagavo ir Lenkimiškio autorystės nebe- 
nurodė. 


KATEKIZMAS AR GALI UŽSTOTI ELEMENTORIŲ? Publikuota: TS. - 1899. - 
Nr. 3. - P. 24. 

Straipsnis panaudotas Vaižganto versto katekizmo pratarmei; žr. šio to- 
mo str. „Lietuviai, neapsigaukite! Šita kningelė - tai katekizmas, ne elemen- 
torius!“ 

*" „Gesellschaft“ (vok.) - draugija. 

* Vaižganto išverstas lenkų teologo R. Filochowskio (1838-1896) „Trum- 
pas katekizmas“ pasirodė 1897 m. ir susilaukė dar kelių leidimų. 

3Aiš B - Aišbė, tikr. Antanas Kriščiukaitis (1864-1933), 1895 m. išleisto 
„Naujo elementoriaus“ autorius; už tai, kad šiame elementoriuje nebuvo iki 
tol įprasto katekizmo, daugelis kunigų jį atmetė. 


AR APŠVIETIMAS, AR NUPLĖŠIMAS? Publikuota: TS. — 1899. - Nr. 3. - 
P. 19-21. Rubrikoje „Mūsų mokslavietės“. 
'Vilniaus generalgubernatoriumi 1899 m. buvo V. Trockis. 

Konstantinas Pobedonoscevas (1827-1907) - valstybininkas, vienas Ru- 
sijos imperijos ideologų, jos tarybos narys, stačiatikių cerkvės šventojo sino- 
do vyriausiasis prokuroras. 

Žprichodską (rus.) - parapinę. 
otdelenijose (rus.) - skyriuose. 
prigovorą (rus.) - sprendimą, nutarimą. 

„po maternomu“ (rus.) - keiktis. 
miravieji posredninkai (rus.) - taikos tarpininkai. 

Š.k vozmožno širokomu rasprostraneniju...“ (rus.) - kiek galima 
platesniam mokyklinio lavinimo Kauno gubernijoje skleidimui. 

"vybornųjų (rus.) - rinkikų. 


4 
5 
6 
7 


MINISTERIjOjJE NARODNOJE UČILIŠČE! Publikuota: TS. - 1899. - Nr. 3. - 
P. 23-24. Rubrikoje „Mūsų mokslavietės“. 

"narodnoje učilišče (rus.) - liaudies mokykla. 

žVeriovkinas - Piotras Veriovkinas (a. 1861-1946), Petropavlovsko 
tvirtovės komendanto Vladimiro Veriovkino sūnus, 1904-1912 m. Kauno, po 
to Vilniaus gubernatorius; Vyžuonėlių dvaro savininkas, 1944 m. pasitraukė 
iš Lietuvos. 

*Veriovkinams Vyžuonėlių dvaras atiteko, jį paėmus iš Edvardo Čapskio 
(1819-1888), kuris rėmė 1863 m. sukilimą, buvo nuteistas katorgai Sibire. 

*perkrikštytos į Blagodat - blagodat (rus.) - ramybė. 


A. A. VILUCKIS, ŠELPĖJAS PAPRŪSIO IŠKALŲ. Publikuota: TS. - 1899. — 
Nr. 3. - P. 25-31. Rubrikoje „Mūsų mokslavietės“. 
"nastavninkais (rus.) - mokytojais, pamokslautojais. 
*gorodskųjų (rus.) - miesto. 
3 „Položen ija o stipendijach...“ (rus.) - „Kolegijos patarėjo Antano 
Valuckio vardo stipendijų nuostatai“. 
*Ivanas Delianovas (1818-1897) - Rusijos švietimo ministras 1882-1897 m. 
S „posobijų“ (rus.) - pašalpų. 
“perekinščikas (rus.) - persimetėlis. 
"okružno (rus.) - apygardos. 
5 čelovekoliu bivagos“ (rus.) - gailestingumo. 
*„v požiznennom polzovaniji“ (rus.) - naudojimuisi iki gyvos galvos. 
Vsudebnajam pristavui (rus.) - teismo antstoliui. 
"raznyja raznosti prepiatstvovali“ (rus.)- įvairiausi dalykai trukdė. 
"kaznačeistvoje (rus.) - iždinėje. 


KAUNE RENGIAMAS MUZIEJUS. Publikuota: TS. - 1899. - Nr. 3. - P. 31-32. 
Rubrikoje „Įvairios žinios“. 

"Konstantinas Gukovskis (1857-1907) - Kauno gubernijos statistikos ko- 
miteto sekretorius, metraščio «[laMaTHas KauxKa KoBeKckOK ryGepuun» („In- 
formacinė Kauno gubernijos knyga“, 1845-1915) rengėjas. 

*Jonas Katelė (1831-1908) Panemunėlio klebonas nuo 1872 m.; organiza- 
vo slaptas mokyklas, lietuviškų vadovėlių leidimą, platino draudžiamą 
spaudą; paskelbė A. Strazdo gyvenimo ir kūrybos aprašymą. 

Jonas Rodavičius (1837-1897); kunigavo Smilgiuose, Joniškyje; mėgėjas 
gamtininkas, buvo sudaręs žolių ir mineralų rinkinius. 


A.A. KUN. KANAUNINKAS PRANCIŠKUS BUTKEVIČIUS. Publikuota: TS. - 
1899. - Nr. 3. - P. 50-51. Rubrikoje „Paminavojimai“. 

"Jonas Liudvikas Lunkevičius (1810-1894), Gardino gimnazijos kapelio- 
nas, Asavos klebonas; 1878 m. išleido liturginius aprašymus „Wyklad ob- 
rzędėw i religijnych zwyczajėw rzymsko-katolickiego Košciota“. 

"Minimi P. Butkevičiaus religiniai darbai liko rankraščiais. 


SPAUDOS DALYKUOSE. Publikuota: TS. - 1899. - Nr. 3. - P. 53-54. 

'„Gosudarstvennyj soviet“ (rus.) - Valstybės tarybą. 

ŽKanceliarija po priniatiju prošenij... (rus.) - kanceliarija carui 
įteikiamiems prašymams priimti. 

„na osnovaniji polučennych g. glaunoupravliajuščim...“ (rus.) - 
remiantis pono vyriausiojo prašymų kanceliarijos valdytojo gautais aukš- 
čiausiais nurodymais, palikti be pasekmių. 

*„Vysočaišija ukazanija“ (rus.) - aukščiausieji nurodymai. 

S „otkazat na otrez“ (rus.) - atmesti kategoriškai. 

“ Apie tai rašoma 1898 m. „Ūkininko“ 10 nr. (p. 154) neatskleistais krip- 
tonimais S. Ta. pasirašytoje korespondencijoje „Iš Peterburgo“. 

Antanas Smilga (1865-1920), Peterburge gyvenęs verslininkas ir visuo- 
menininkas; 1898 m. jis kreipėsi į Vyriausiąją spaudos valdybą prašydamas 
leidimo leisti savaitraštį „Ūkės reikalai“ ir „Peterburgo laikraštį“, yra mėgi- 
nęs gauti leidimus dviems maldaknygėms, „Lietuvių ūkininkų kalendoriui“ 
bei „Peterburgo lietuviškajam kalendoriui“. 

"Žr. šių Vaižganto raštų 5 t. išspausdintą straipsnį „Į darbą, broliai, ir 
per 1899 metus!“. 


NAUJA LIETUVIŲ IŠEIVYSTĖ. Publikuota: TS. - 1899. - Nr. 4. - P. 16. 


LIETUVIŠKOS SPAUDOS DALYKAI. Publikuota: TS. - 1899. - N. 4. - P. 7-9. 

'Novo-Georgijevo tvirtinė - Modlinas, XIX a. pradžioje netoli 
Varšuvos, Vyslos ir Būgo santakoje, pastatyta karo tvirtovė; 1834 m. rusai ją 
pavadino Novogeorgijevsku. 


IŠ ŠIAULIŲ GIMNAZIJOS. Publikuota: TS. - 1899. - Nr. 4. - P. 11-15. Rub- 
rikoje „Mūsų mokslavietės“. 

! Žr. koresp. „Kas dedas Šiaulių gimnazijoje? Škola russkoj gramoty, 
Russkij narodnyj chor“. 

2 „Svet“ («Cner»; „Šviesa“) - 1882-1917 m. Peterburge ėjęs imperinių 
nuostatų politikos ir kultūros dienraštis. 

*„nagradnych“ (rus.) - apdovanojimų. 

* Juozas Dirginčius (1870-1931); Kauno kunigų seminarijos profesorius 
1895-1898 m., Panevėžio realinės mokyklos kapelionas 1898-1901 m. 

*Mošci (lenk.) - malonybė. 

*„podtymi“ (lenk.) - niekšiškais, negarbingais. 


NAUJAS ŽINOTINAS KONFIDENCIONALIŠKAS CIRKULIARAS... Publikuota: 
TS. - 1899. - Nr. 5. - P. 16-17. Rubrikoje „Mūsų mokslavietės“. 

"Jonas Jurevičius (1872-1939) Zarasuose vikaravo nuo 1898 m. 

*„Gospoda, prošu vas pomolitsia...“ (rus.) - ponai, prašau jus kar- 
tu su mumis pasimelsti už carą. 

Ž„ni pod kakim vidom ne privlekalis by poseščeniju...“ (rus.) - 
nei kokiu būdu nebūtų verčiami lankyti pravoslavų šventyklų. 

+ „p0 suščestou neterpimo“ (rus.) - iš esmės nepakenčiama. 

"„oskorbitelno dlia pravoslavnoj cerkvi“ (rus.) - įžeidimas pra- 
voslavų cerkvės. 

*Prevoschoditelstvai (rus.) - prakilnybei. 

"„vmeniaju v nepremennuju obiazannosF“ (rus.) - būtinai įpareigoju. 


IŠ RASEINIŲ APYGARDOS. Publikuota: TS. - 1899. - Nr. 5. - P. 22-24. 
Rubrikoje „Įvairios žinios“. 


APIE ŠIAURINIUS LIETUVIUS... Publikuota: TS. — 1899. - Nr. 5. - P. 24. 
Rubrikoje „Įvairios žinios“. 


EINANTIEMS Į SVETIMAS ŠALIS PERSERGĖJIMAS. Publikuota: TS. - 1899. — 
Nr. 5. - P. 25. Rubrikoje „Įvairios žinios“. 

'"Išeivystės problema TS liesta dažnai; vieną iš jai skirtų publikacijų žr. 
str. „Nauja lietuvių išeivystė“. 


IŠ AUKŠTAITIJOS. Publikuota: TS. - 1899. - Nr. 5. - P. 25-26. Rubrikoje 
„Įvairios žinios“. 


Į MOKANČIUS KRITIKUOTI, BET NIEKO NENORINČIUS DIRBTI. Publikuota: 
TS. - 1899. - Nr. 6. - P. 23-29. 

'„blagonadiožnymi"“ (rus.) - ištikimais. 

2 „Dozvoleno cenzu roju!“ (rus.) - cenzūros leista. 

Nikolajus II (1868-1918) - paskutinysis Rusijos imperatorius 1894-1917 m. 

*finliandiečiai - suomiai. 

SGurka - Osip Gurko, 1828-1901, rusų generolas, vienas 1863 m. suki- 
limo Lenkijoje malšintojų, 1883-1894 m. Varšuvos generalgubernatorius, 
vykdęs represyvią politiką. 

* Aleksandras Apuchtinas (1823--1897) - Varšuvos mokslo apygardos 
globėjas 1879-1897 m. 

"leidė pastatyti paminklą... Mickevičiui - turimas galvoje pa- 
minklas A. Mickevičiui, pastatytas 1898 m. jo šimtųjų gimimo metinių su- 
kakčiai Varšuvoje. 

Š Aleksandras Imeretinskis (1837-1901) - Varšuvos generalgubernatorius 
nuo 1897 m. iki mirties. 

"Kachanovų-Orževskių - I. Kachanovas - Vilniaus generalguberna- 
torius 1884-1893, P. Orževskis - 1893-1897 m. 

"Žr. tolesnį str. „Ar per daug rašome apie iškalas?“ 


AR PER DAUG RAŠOME APIE IŠKALAS? Publikuota: TS. — 1899. - Nr. 6. - 
P. 30-36. Rubrikoje „Mūsų mokslavietės“. 

!1Žr. koresp. „Viskas ne taip, kaip išpuola“, išspausdintą šių Raštų 5 t. 

J. Jokymas, Tirylis ir dabar Urbonavičius - Jonas Jokymas 
(1844-1908), Jonavos filialistas 1886-1889, po to Kamajų klebonas; Antanas 
Tirylis (1856 — po 1926), Jonavos filialistas 1890-1897, vėliau Kvėdarnos kle- 
bonas; Pranciškus Urbonavičius (1868-1941), Jonavos filialistas 1898-1901, 
vėliau kunigavo Plungėje, Kaune, Salantuose, redagavo ŽLA, išleido origi- 
nalių ir verstų religinių knygų. 


Iš ANTRO KRAŠTO. Publikuota: TS. - 1899. - Nr. 6. - P. 38-41. Rubrikoje 
„Įvairios žinios“. Parašas: V. 

"Toje pat rubrikoje išspausdintas neatskleistu slapyvardžiu Plyksna pa- 
sirašytas straipsnis „Iš vieno krašto“, aprašantis prastą dvarų būklę Lietuvoje. 

Žant „majovkos“ (rus. majovka) - iškylai, iškylaudami. 

2 išgirta „Przegląde“ - greičiausiai tai „Przegląd Katolicki“ („Kata- 
likų apžvalga“). 


SPAUDOS DALYKAI. Publikuota: TS. - 1899. - Nr. 7-8. - P. 9-10. 

'Kalbama apie Liudviką Antonevičių, vieną iš Peterburgo lietuvių labda- 
ros draugijos steigėjų, kuris 1899 m. gegužės 21 d. kreipėsi į vidaus reikalų 
ministrą, prašydamas leidimo išspausdinti jo parengtą knygelę „Žinia apie 
badaujančius rytmetinėse gubernijose“ (žr. Tyla A. Mėginimai leisti lietuviš- 
kus leidinius spaudos draudimo metu // Spauda ir spaustuvės. V., 1972. - P.71. 

*Šis pranešimas iš Peterburgo pasirašytas slapyvardžiu Vargdinelis. Tokiu 
(ir Vargdienėlio) slapyvardžiu pasirašinėjo Juozas Zauka (1862-1943), ŽLA, 
"TS bendradarbis, vaidybos ir dainos meno mylėtojas, Peterburgo lietuvių 
scenos mėgėjų bei chorų organizatorius. 

3 „Moskov. Vedomosti“ («Mockomckue BenomocTH»; „Maskvos žinios“) - 
imperinės orientacijos laikraštis (nuo 1859 m. dienraštis), ėjęs 1756-1917 m. 

* „Zorza“ („Aušra“) - Varšuvoje 1866-1939 m. leistas populistinis vi- 
suomenės ir literatūros savaitraštis. 

5 „Selski Vestnik“ («Cenbcknii BecTuuK»; „Kaimo žinynas“) — savait- 
raštis, pradėtas leisti 1881 m. kaip „Vyriausybės žinyno“ («[pasKTenbcTBen6biik 
BecTHuuK») priedas. 

*Prėszyūskiams ir Malinowskiams - minimas lenkų pedagogas, 
laikraščio „Gazeta Swiąteczna“ leidėjas ir redaktorius Konradas Prėszyūskis 
(1851-1908) bei publicistas, laikraščio „Zorza“ redaktorius Maksymilianas 
Malinowskis (1860-1948). 

"Šuvalovas - Pavelas Šuvalovas (1830-1918) Varšuvos generalguber- 
natorius 1895-1897 m. 

* „Gazeta Šwiąteczna“ („Šventadienio laikraštis“) - savaitraštis, ėjęs 
Varšuvoje 1881-1939 m. 

"Dėdė Atanazas - Kazimieras Pakalniškis (1866-1933) , ŽLA redakto- 
rius, TS, Žin bendradarbis, didaktinių apysakų „Obrusiteliai“, „Kandidatas 
į kunigus“ ir kt. autorius. 


JUOZAPAS PAŠKEVIČIUS. Publikuota: TS. - 1899. - Nr. 7-8. - P. 26-28. 
Rubrikoje „Paminavojimai“. Pakartota: VR-14. - P. 205-207 (po tekstu: „Tė- 
vynės sargas“ 1899 m. 7 nr.). 

"„Špiew Košcielny“ („Bažnytinis giedojimas“) - bažnytinei muzikai 
skirtas mėnesinis žurnalas, ėjęs Varšuvoje 1896-1908 m. 


RENGIMAS NAUJŲ VALSTINIŲ IŠKALŲ. Publikuota: TS. - 1899. - Nr. 7-8.— 
P. 30-31. Rubrikoje „Mūsų mokslavietės“. 

'„maloj predpriimčivostju“...„vygovor“...„po Šapke“ (rus) - 
nedideliu sumanumu...papeikimą...į sprandą. 

*„povlijali by na krestjan“ - paveiktų valstiečius. 

3 Žr. str. „Ar per daug rašome apie iškalas?“ 

* 00 čto by to ni stalo sposoby“ (rus.) - bet kokiais būdais. 

ss pasabus“ (rus.) - būdus, priemones. 

“Grafai Tiškevičiai nuo XIX a. vidurio buvo Grūšlaukio dvaro savininkai. 


NAUJA MASKOLIŠKA EVANGELIJA. Publikuota: TS. — 1899. - Nr. 7-8. - 
P. 31-32. Rubrikoje „Mūsų mokslavietės“. 

! caroslav ije“ (rus.) - caro garbinimas. 

*Vilniuje dirbęs kunigas Senčikauskis buvo vienas iš tų, kurie talkino caro 
valdžiai bandant įvesti rusų kalbą į pamaldas katalikų bažnyčiose; rusų kal- 
ba išleido katekizmą (Pumcko-kaTOAH4ecKHNi KaTexe3Kc... B., 1871). 


NUO REDAKCIJOS. Publikuota: TS. —- 1899. - Nr. 9. - P. 1-2. Parašas: Red. 

"P.J.A. - ponas Juozas Angrabaitis (1859-1935); O. Mauderodės spaus- 
tuvės korektoriumi dirbo nuo 1889 m., rūpinosi lietuviškų knygų leidimu; 
1890-1895 m. ŽLA redaktorius. 

?Dėdės Atanazo „Margus paveikslėlius“ —- tai K. Pakalniškio 
„Paveikslėliai iš sodos“, spausdinti 1895-1896 m. ŽLA. 

NAUDINGOS PATARMĖS. Publikuota: TS. - 1899. - Nr. 9. Priedas. - P. 54-56. 


NUO REDAKCIJOS... Publikuota: TS. - 1899. - Nr. 9. Priedas. - P. 97-100. 

i „Žinyčia“ - kultūros žurnalas, išėjo 1900 m.; 1903 m. buvo sujungtas 
su A. Miluko JAV nuo 1898 m. leista „Dirva“ ir 1903-1904 m. ėjo „Dirvos- 
Žinyno“ pavadinimu. 

"Jurgis Lapinas (1856-1932) - nuo 1895 m. Tilžėje leidžiamų laikraščių 
redaktorius bei leidėjas, nominalus TS redaktorius nuo 1897 m. 6-0 iki 1904 m. 
paskutinio nr. 

3 Žemiau minimi darbai (be „Europos politikos“ ir neatskleistu slapyvar- 
džiu Svirplys pasirašytos knygelės „Sąstata reikalingiausiųjų žinių apie iš- 
mintingą bičių priveizėjimą ir vaisymą“) paskelbti TS arba atskirais leidiniais 
(žr. lietuviškų knygų bibliografijos 1969-1988 m. leidimo 2 t., 1-2 kn.). 


KALBOS DALYKAI. Publikuota: TS. — 1899. - Nr. 10. — P. 19-21. 
"Ralis - matyt, apsirikimas; tikriausiai turėjo būti Garalis. 


LIETUVIAI MIESTUOSE. Publikuota: TS. - 1899. - Nr. 10. - P. 21-23. 
"lietuvišką „Šaltinį“ - greičiausiai kalbama apie XIX a. pabaigoje 
ne kartą leistą maldaknygę „Šaltinis Dievo loskos“. 


KUN. BILEKEVIČIUS. Publikuota: TS. - 1899. - Nr. 10. - P. 42-43. Rubri- 
koje „Įvairios žinios“. 

' Kun. Bilekevičius - Aleksandras Bilekevičius (1871-?) nuo 1895 m. iki 
ištrėmimo vikaravo Kauno šv. Trejybės bažnyčioje. 

Vladimiras Solovjovas (1853-1900) - rusų filosofas; palankus katalikiš- 
kai kultūrai, konfrontavęs su valdžia ir slavofilais, ne karią priverstas išvykti 
iš Rusijos. 

*Mintis iš NT (Mt 23, 23-24). 

* Primenama 1893 m. Kražiuose rusų kariuomenės įvykdytos bažnyčią 
gynusių beginklių žmonių skerdynės. 


PROJEKTAS. Publikuota: TS. - 1899. - Nr. 10. - P. 45-46. Rubrikoje „Įvai- 
rios žinios“. 

'Žr. aukščiau spausdinamą str. „Kun. Bilekevičius“. 

* „vodka i devka!“ (rus.) - degtinė ir merga. 

>magdalenietės - atgailaujančių moterų vienuolija, veikusi Varšuvoje 
nuo 1862 m. 


PAKVIETIMAS ANT VYSK. VALANČIAUS JUBILIEJAUS. Publikuota: TS. — 
1899. - Nr. 10. - P. 52-54. Parašas: „Tėvynės sargo“ redakcija. 

' Turima galvoje 1885 m. sukakusioms M. Daukšos Katekizmo trims 
šimtosioms metinėms E. Volterio parengtas ir Rusijos MA paskelbtas jo 

perspaudas (1886), darytas pranešimas Geografijos draugijoje, artėjant ana- 
logiškai M. Daukšos Postilės sukakčiai, to pat E. Volterio pateiktas jos per- 
spausdinimo projektas (vykdyti pradėtas 1904 m.). 

* Nurodoma 1897 m. TS 6 nr. Antano Dailidės (Dominyko Tumėno) pa- 
skelbtos „Gromatos vyskupo Valančiausko“. 

* „Žemaičių vyskupystę“ 1897 m. JAV išleido kunigas Vaclovas Matulaitis. 

*Į lenkų kalbą „Žemaičių vyskupystę“ („Biskupstwo žmujdzkie“) išvertė 
M. Griškevičius ir 1898 m. su istoriko S. Smolkos prakalba išleido Krokuvoje. 

* „Pradę“ į spaudą - M. Valančiaus knyga „Pradė ir išsiplėtimas ka- 
talikų tikėjimo“ išėjo 1862 ir pakartota 1864 m.; trečią, 1906 m., jos leidimą 
parūpino Antanas Alekna (1872-1930), Kauno kunigų seminarijos profeso- 
rius, Bažnyčios Lietuvoje istorikas, Vaižganto čia nurodomas A. Kauniškio 
slapyvardžiu. 


REDAKCIJOS PRIEMAZGA. Publikuota: TS. - 1899. - Nr. 11. - P. 3-5. 

"Mišinio slapyvardžiu TS bendradarbiavusio kun. Jono Karbausko 
straipsnyje „Įkūrimas patamsiuose naujų žibintuvų“ (TS. - 1899. - Nr. 11) 
kalbama apie atsirandančias lietuviškų laikraščių ir knygų skaitytojų drau- 
gijas, jų narių teises. 

1898 m. TS 1 nr. straipsnyje „Nauja „Žiburėlio“ draugystėlė“ pateikia- 
mi šios švietimą tarp žmonių platinančios draugijos įstatai. 


TIESOS SKELBĖJAI. Publikuota: TS. - 1899. — Nr. 11. - P. 32-34. Rubrikoje 
„Mūsų mokslavietės“. 
!Sudeikinas - generalgubernatoriaus kanceliarijos valdytojas. 


FELICIJONAS JUŠKEVIČIUS. Publikuota: TS. - 1899. - Nr. 11. - P. 34-36. 
Rubrikoje „Mūsų mokslavietės“; Nr. 12. - P. 38-41. Rubrikoje „Paminėjimai“. 
Parašas: X. Pakartota: VR-14. - P. 211-213 (po tekstu: Tėvynės sargas, 1899 m. 
11 ir 12 n.). 

"Edvardas Roppas (1851-1939), Liepojos katalikų bažnyčios klebonas 
1889-1902 m., nuo 1903 m. Vilniaus vyskupas ir Mogiliovo arkivyskupijos 
metropolitas. 

* Jadvyga Juškytė (1869-1948) - kun. Felicijono Juškevičiaus pusseserė, 
pedagogė, visuomenės veikėja; rašė „Varpe“, „Ūkininke“, parengė vadovė- 
lių, išvertė grožinės kūrybos. 

* Turima galvoje broliai Juškos: folkloristas bei leksikografas Antanas 
(1819-1880) ir kalbininkas Jonas (1815-1886). 

*,St. Peterburgskije Vedomosti“ («CaukT-MerepGyprckue BenOMO- 
crH») - 1728-1917 m. Peterburge leistas liberalios krypties dienraštis. 


KALBOS DALYKAI. Publikuota: TS. - 1899. —- Nr. 11. - P. 40-41. Rubrikoje 
„Įvairios žinios“. 


!„Svef“ - žr. str. „Iš Šiaulių gimnazijos“. 

METUS BAIGDAMI. Publikuota: TS. —- 1899. - Nr. 12. - P. 2-4. Parašas: 
„T.S.“ Red.“ 


A. A. MYKOLAS RAČAS. Publikuota: TS. - 1899. - Nr. 12. - P. 43-48. Rub- 
rikoje „Paminėjimai“. 

'Karbonarijaus slapyvardžiu ŽLA ir TS bendradarbiavo Jonas Karbau- 
skas (1866-1929), kunigavęs Šiauliuose, Truskavoje, Viešvėnuose; steigė 
slaptas mokyklas, platino draudžiamą spaudą. 

*Mažgudijos „dumki“ - Ukrainos dūmos, lyrinės-epinės ukrainiečių 
liaudies dainos istorine, socialine, buitine tematika. 

„Ach vy seni“ - žr. koresp. „Taujėnuose, ties Ukmerge“ 1 paaiškini- 
mą; „Sašenki Mašenki“ (rus.) - rusų liaudies daina. 

*Mykolas Račas buvo gimęs apie 1829 m. 

ŠGebethneris ir Wolffas - knygų leidybos firma, įsteigta Gustavo 
Gebethnerio (1831-1901) ir Roberto Wolffo (1833-1910) Varšuvoje 1857 m.; 
turėjo filialų, tarp jų ir Vilniuje, išleido daug lenkų klasikos; veikė iki 1961 m. 

* „Msza Šwieta Laciūska...“ (lenk.) - „Lotyniškos šv. Mišios ketu- 
riems balsams ir vargonams“, Mykolo Racevičiaus skirtos kunigui kanau- 
ninkui teologijos magistrui Joniškio dekanui, Šiaulių klebonui Gustavui 
Tomkevičiui. 

Gustavas Tomkevičius (Tamkevičius, 1837-1911) Šiaulių dekanas nuo 
1873 m. iki mirties. 

"Petras Požameckis (1846 - po 1935) vikaravo Klovainiuose, vėliau Pa- 
švitinio, Švėkšnos altarista. 

*J6zefas Surzynskis (1851-1919) - muzikologas ir kompozitorius; vado- 
vavo Poznanės katedros chorui, rengė bažnytinės muzikos publikacijas, pa- 
rašė religinių giesmių, kompozicijų vargonams. 

*„Muzyka Košcielna“ („Bažnytinė muzika“) - mėnesinis žurnalas, 
pradėtas leisti 1881 m. Lvove, 1884-1895 m. ėjęs Poznanėje. 

“Daina „Atėjo, atėjo mums linksma diena“ išspausdinta 1900 m. Žin 2 
nr., pavadinimu „Pasveikinimas vardo dienoje“. 


KLAIDINGAS RAŠYMAS LIETUVIŠKŲ PAVARDŽIŲ. Publikuota: TS. - 1899, — 
Nr. 12. - P. 59. Rubrikoje „Įvairios žinios“. 

'"Garsingas Sienkiewicze... - Henrikas Sienkiewiczius (1846-1916), 
lenkų literatūros klasikas; istoriniuose savo romanuose („Ugnimi ir kalavi- 
ju“, „Tvanas“, „Kryžiuočiai“) nemaža rašė apie lietuvius ir Lietuvą. 


DĖL KO EINAME Į AMERIKĄ? Publikuota: TS. - 1899. - Nr. 12. - P. 59-60. 
Rubrikoje „Įvairios žinios“. 


NAUJI METAI, NAUJI RŪPESČIAI. Publikuota: TS. - 1900. - Nr. 1. - P. 26. 
Parašas: „Tėvynės sargo“ redakcija. 

'Žr. str. „Redakcijos priemazga“. 
*Maišinys - šiuo (ir Mišinio) slapyvardžiu TS bendradarbiavo kun. 
Jonas Karbauskas (žr. str. „Redakcijos priemazga“ 1 paaiškinimą). 


ŽAGARĖS BARBORA UMIASTAUSKAITĖ. Publikuota: TS. - 1900. - Nr. 1. - 
P. 53-54 („Barbora Žagariškė“); Nr. 8. - P. 13-14 („Dar apie Barborą Žaga- 
riškę“). Pakartota: VR-13. - P. 225-227 (po tekstu: „T.S.“ 8 n.). 

' Barbora Umiastauskaitė - bajorų Umiastauskų, turėjusių dvarą Žaga- 
rėje, atžala; palaidota Žagarės bažnyčioje; žmonių buvo garbinama kaip 
šventoji. 

Merkelis Giedraitis (1536-1609) - nuo 1576 m. Žemaičių vyskupas; rė- 
mė lietuvių raštiją, M. Daukšos darbus. 

* Andrius Rudamina (1596-1631) - jėzuitas; studijavo Vilniaus akademi- 
joje, Liuvene, Romoje, nuo 1626 m. misionierius Kinijoje; garsėjo šventu gy- 
venimu, XVIII a. siūlyta jį paskelbti palaimintuoju. 

*1900 m. TS 1 nr. priede išspausdintas Amerikos lietuvių kreipimasis į 
popiežių Leoną XIII, kurio prašoma Andrių Rudaminą ir Merkelį Giedraitį 
pripažinti palaimintaisiais. 

S „Barbara Umiastowska, zmarta 1728 r.“ (lenk.) - Barbora 
Umiastauskaitė, mirė 1728 m. 


TRUPUTIS SKAITLIŲ IŠ ŽEMAIČIŲ VYSKUPIJOS. Publikuota: TS. —- 1900. - 
Nr. 1. - P. 63-66. Rubrikoje „Įvairios žinios“. 


VILNIAUS OBRUSITELIAI... Publikuota: TS. — 1900. — Nr. 2-3. - P. 68-69. 
Rubrikoje „Mūsų mokslavietės“. 

' Vilniuje ne kartą leista (1898 m. išėjo V leid.) skaitinių chrestomatija, 
specialiai skirta vadinamojo Šiaurės Vakarų krašto pradinėms mokykloms. 
Jos parengėjai V. Bogojavlenskis ir N. Odincovas buvo Vilniaus mokslo apy- 
gardos inspektoriai. 


MASKOLIAI, NEVALYDAMI... Publikuota: TS. - 1900. - Nr. 2-3. - P. 69. 
Rubrikoje „Mūsų mokslavietės“. 


DĖL KO KYLA UKMERGĖS IR KITOS PANAŠIOS ISTORIJOS? Publikuota: TS. - 
1900. - Nr. 4-5. - P. 25-39. 

" Adolfas Račkauskis (1842-1919) Ukmergėje kunigavo keliolika metų 
(iki 1904 m.); nesuprato lietuvių tautinio judėjimo, konfliktavo su jame da- 
lyvavusiais kunigais. 

* Kazimieras Šleivys (1872-1943) kunigavo Šiauliuose, Ukmergėje, Vei- 
viržėnuose, Kuliuose, platino lietuvišką spaudą, joje bendradarbiavo pats. 

„kak... osmelilsia protiv tak poriadočnago nastojatelia?!“ 
(rus.) - kaip drįso prieš tokį padorų kleboną?! 

*„Obrusiteliai“ - K. Pakalniškio satyrinė apysaka, išleista 1898 m. 

5 Žr. koresp. „Ukmergėje“. 

* „chamską movą“, „panską movą“ (lenk.) - mužikišką kalbą, po- 
nišką kalbą. 

'p. Naujalį - Juozas Naujalis (1869-1934) - kompozitorius, nuo 1892 m. 
Kauno katedros vargonininkas ir choro vedėjas. 

Š„w šwiętem oburzeniu“ (lenk.) - šventai pasipiktinę. 

"„azbuka“ (rus.) - abėcėlė. 

0 "bardzo dobrze“ (lenk.) - labai gerai. 

"Panoteriai, XV a. juose pastačius koplyčią, buvo vadinami Koplyčiomis. 

"kun. K. - XIX a. pab. Panoteriuose kunigavo Antanas Kryževičius 
(1841-1903). 

S „z panska“ (lenk.) - poniškai. 


NETVIRTUMAS MASKOLIŠKŲ ĮSTATYMŲ. Publikuota: TS. - 1900. - Nr. 4-5. - 
P. 40-42. Rubrikoje „Mūsų mokslavietės“. 

!'„Surinkimai įstatymų“ («Con 3akoKoB») - Rusijos imperijos įsta- 
tymų sąvadas, pradėtas leisti 1833 m. 

Ž„ničevo ne značit“ (rus.) - nieko nereiškia. 

3 „ne vaše delo“ (rus.)- ne jūsų reikalas. 

*„Aktas ir poteriai“ - parapijų mokykloms skirta maidaknygė; iš- 
spausdinta 1853 m., keletą kartų pakartota ligi spaudos uždraudimo, 1867, 
1892 ir 1896 m. Vilniuje išleista rusiškomis raidėmis; maldaknygės autorius - 
Jeronimas Kiprijonas Račkauskis (1825-1889) — Žemaičių dvasinės seminari- 
jos profesorius, nuo 1864 m. jos rektorius. 

“Direkcija - Kaune veikusi Vilniaus mokslo apygardos institucija, 
tvarkiusi Kauno gubernijos pradinių ir žemesniųjų mokyklų reikalus. 


MOKĖKITE LIETUVIŠKAI RAŠYTI! Publikuota: TS. - 1900. -- Nr. 6-7. - P. 2-6. 
Rubrikoje „Mūsų mokslavietės“. 

"M. Valančiaus politinė brošiūra „Prajautimas“ išleista 1869 m. 

*Jono Zanavikučio slp. pasirašyta Juozo Angrabaičio (1859-1935) biblio- 
grafija „Suskaita, arba statistika, visų lietuviškų knygų, atspaustų Prūsuose 
nuo 1864 metų iki pabaigai 1896 metų“ išėjo 1897. 

* Vaižganto minimas straipsnis („Mokinkimės lietuviškai rašyti!“) įdėtas 
šių Raštų 5t. 

*Žr. str. „Katekizmas ar gali užstoti elementorių?“ 3 paaiškinimą. 


SOCIALISTIŠKI IŠMISLAI - VIENA TIK BLĖDIS! Publikuota: TS. - 1900. - 
Nr. 8. - P. 24. 

*'1899 m. TS 1 nr. priede išspausdintas Vaižganto verstas straipsnis „Apie 
vartojimą lotyniškų literų lietuviškoje rašliavoje“. 

"ar belgiškosios - vadindamas „belgiškąja“, Vaižgantas, matyt, turėjo 
galvoje Vakarų Europos socialdemokratiją. 

Šartistai studentai Janulaitis, Mongirdas, Stašinskis - žr. 
koresp. „Antras lietuviškas teatras Kurše“ 1 paaiškinimą; advokatas Vladas 
Stašinskas (1874-1944) turėjo vaidinti Žemaitės komedijos „Velnias spąstuo- 
se“ spektaklyje Mintaujoje, Liepojoje ir Palangoje 1900 m. vasarą, tačiau 
spektaklius rusų policija uždraudė. 


KUNIGAMS ALGA NEMOKAMA. Publikuota: TS. - 1900. - Nr. 9. - P. 2-5, 
Rubrikoje „Mokslaviečių dalykai“. 

"„mirskąsias“ (rus.) - bendruomenės. 

* Nikolajus Klingenbergis, Kauno gubernatorius 1890-1895 m., 1893 m. 
vadovavo Kražių skerdynėms. 


NAUJI KNYGYNAI, ARBA BIBLIOTEKOS. Publikuota: TS. - 1900. - Nr. 9. - 
P. 5. Rubrikoje „Mokslaviečių dalykai“. 
! Žr. str. „Ar apšvietimas, ar nuplėšimas?“ 2 paaiškinimą. 


SENATO NUSPRENDIMAS. Publikuota: TS. - 1900. - Nr. 9. - P. 60-61. 
Rubrikoje „Įvairios žinios“. 

'„Varšavsky Dnevnik“ („Varšuvos dienraštis“) rusų ir lenkų kalbo- 
mis ėjo nuo 1864 m. 

*„Wiek“ („Amžius“) - konservatyvios nuostatos lenkų dienraštis, leis- 
tas Varšuvoje 1873-1906 m. 


BAIGDAMI 5 METUS. Publikuota: TS. — 1900. - Nr. 12. - P. 2-6. Parašas: 
Redaktorius. 

! „Tarp audrų ir verpetų“... - tikriausiai turima galvoje Maironis; jo 
„Pavasario balsuose“ yra minimų įvaizdžių (žr. eil. „Įsitikėjimas į savo ga- 
lę“, „Ant Birutės kalno“, „Šiandieną“). 

*Vonseckiani: Andrejus Vonseckis - Marijampolės ir Vilkaviškio žan- 
darų viršininkas, uolus lietuvių spaudos persekiotojas, susekęs ir likvidavęs 
1894-1897 m. Suvalkijoje veikusią spaudos platintojų bei rėmėjų „Sietyno“ 
draugiją. 

* Pirmaisiais, 1896-aisiais, ėjimo metais TS vietoj lenkiškų raidžių cz, sz 
rašė č, š, o nuo 1897 m. vėl grįžo prie lenkiškųjų, kurių laikėsi iki 1901 m. 
pradžios. 

*„Žinyčioje“ 1900 m. (Nr. 2. - P. 52-61) recenzuodamas Petro Kriaušai- 
čio slapyvardžiu 1901 m. išėjusią J. Jablonskio „Lietuviškos kalbos gramati- 
ką“, Vaižgantas pateikė nemažai savų rašybos siūlymų. Recenziją jis parašė 
susipažinęs 1900 m. su gramatikos rankraščiu, kurio spausdinimu rūpinosi. 


IŠ TO VISO, KAS AUKŠČIAUS PASAKYTA.... Publikuota: TS. - 1900. - Nr. 12.- 
P. 23-24. Parašas: Red. 

Redakcijos vardu rašytas Vaižganto prierašas (P.S.) prie Kelmelio iš Šila- 
kojo straipsnio „Krislas kunigų akyse, o rąstas - daktarų“, kuriame ginami 

dvasininkai nuo kaltinimų laikraščiuose dėl lupikavimo už bažnytinius 
patarnavimus ir kur kas didesniais žmonių lupikais laikomi „svietiškieji in- 
teligentai“, visų pirma gydytojai. 

Kelmelis iš Šilakojo - Matas Simonaitis (1859 - po 1913), kunigas, ilga- 
metis Punsko parapijos administratorius, lietuviškos spaudos platintojas, 
publicistas, TS, VŽ, „Vilties“ bendradarbis. 


PANEVĖŽYJE. Publikuota: TS. - 1900. - Nr. 12. - P. 41-45. Rubrikoje 
„Mokyklų dalykai“. 

"Žr. str. „Ar apšvietimas, ar nuplėšimas?“ 2 paaiškinimą. 

* Žr. str. „Vilniaus obrusiteliai“ 1 paaiškinimą. 

*Dmitrijus Ilovaiskis (1832-1920) - rusų istorijos vadovėlių autorius; pa- 
rašė studiją apie Lenkijos-Lietuvos valstybės žlugimą («Uponuenckni ceiiM 
1793 rona», 1870). 

*NMonenexCK0€ O6HMeCTBEHKOS rop. ynpanAeuKe (rus.) - Visuomeninė 
Panevėžio miesto valdyba. 


GARBŪS LIETUVIAI! Publikuota: Žin. - Nr. 1. - P. 1-5. Parašas: Vaiš. 

'Žin 1 nr. paskutiniajame skyriuje, pavadintame „Litvanica“ (p. 143-155). 
pateikta 1896-1899 m. TS svarbesniųjų publikacijų bibliografija. 

*a bas (pranc.) - šalin! 

*Žin epigrafu paimti žodžiai iš Ps 126 psalmės: „Viešpačiam nesaugojant 
miesto, veltui jaučia, kurs sergsti jį“. (Ps 1973 m. leidime: „Jei Dievas miesto 
nesaugo, be reikalo sargyba jį sergi“). 

* Kun. A. Miluko redaguota „Dirva“ pradėta leisti 1898 m. Amerikoje. 
Nuo 1903 m. „Dirva“ buvo sujungta su Tilžėje ėjusia Žin. Lietuvai skirta laida 
ėjo „Dirvos-Žinyno“, Amerikai - senuoju pavadinimu. 

*„wznawiając kwestyę...“ (lenk) - atnaujindamas lenkų klausimą. 

*Suum cuigue, panie dobrodzieju! (lot., lenk.) - kiekvienam savo, 
pone geradari! 

"Pirmiesiems priklausė „Varpas“ ir „Ūkininkas“, antriesiems - „Tėvynės 
sargas“. 


BAŽNYTINĖS KALBOS DALYKAI. Publikuota: Žin. - 1900. - Nr. 2. - P. 82-84. 
Rubrikoje „Mūsų dirvonai“. Parašas: Vaišgantas. 

'Gasparas Cirtautas (1841-1913) nuo 1897 m. Žemaičių pavyskupis, nuo 
1910 m. - vyskupas. 

"paskutinį lenkmetį - 1863 m. sukilimą. 


KRIZIS. Publikuota: TS. - 1901. - Nr. 1. - P. 2-5. 

"Leonas XIII (1810-1903) - popiežius nuo 1878 m. 

* Tame pačiame TS nr. (priede nr. 1B) išspausdintas Žemaičių vyskupo 
Mečislovo Paliulionio sveikinimas vyskupijos katalikams, pradėjus naujus 
metus. 

*Kalbama apie XIX a. pabaigoje aukščiausių Rusijos instancijų pradėtus 
lietuvių spaudos klausimo svarstymus; paskatų jiems davė Suvalkų ir Kau- 
no gubernatorių K. Božovskio ir S. Suchodolskio (Kaune gubernatoriavusio 
1896-1898 m.) ataskaitos, iš kurių pirmojoje lietuvių spaudos draudimą rei- 
kalauta tęsti ir griežtinti, antrojoje - siūlyta leisti lietuviams vartoti lotyniš- 
kus rašmenis. 

*V. Trockis Vilniaus generalgubernatoriumi buvo 1898-1902 m. 

ŠPetropilės mylėtojams tentrališkų zobovų - turima galvoje 
Peterburgo lietuvių labdaros ir savitarpio pagalbos draugijų scenos mėgė- 
jai, gal 1901 m. jų sudarytas „Lošikų būrelis“. 

* Antano Maciejausko (1874-1950) „Žemlapis lietuviškai latviško krašto“, 
išleistas lotyniškomis raidėmis Petrapilyje 1900 m., tuoj pat buvo uždraustas. 

"nedoimkas (rus.) - nepriemokas. 

Škaip ir anais metais Ministrų komitetas - primenamas, atro- 
do, 1897 m. lapkričio 18 d. Ministrų komiteto nutarimas; juo pavesta vidaus 
reikalų ir švietimo ministrams lietuvių spaudos klausimo svarstymą parengti 
išsamiau. 

"Michailas Solovjovas (1842-1901) Vyriausiosios spaudos reikalų valdy- 
bos viršininkas nuo 1897 m.; iš pradžių griežtas lietuvių spaudos lotyniškais 
rašmenimis priešininkas, vėliau pritarė jų vartojimui religinei literatūrai leisti. 

"W „Moskovskije vedomosti“ («MockoBckHe BenoMocTH», „Maskvos ži- 
nios“) - imperinės orientacijos laikraštis, leistas 1756-1917 m. 

" Kun. Jonas Labokas, nuo 1897 m. šv. Onos bažnyčios Vilniuje klebonas, 
Vilniaus generalgubernatoriaus P. Orževskio 1894 m. buvo ištremtas į Tulos 
guberniją už tai, kad Vilniuje priėmė ir prisaikdino Kražių maldininkus. 

* „Naujienos“ - mėnesinis žurnalas, leistas „Varpo“ ir „Ūkininko“ 
redakcijų 1901-1903 m. Tilžėje. 


PERMAINOS DVASIŠKIJOJE. Publikuota: TS. - 1901. - Nr. 1. - P. 6. Rubri- 
koje „Mokyklų dalykai“. 

'Niedzialkauskis (Karol Antoni Niedzialkowski, 1846-1911) - Mogi- 
liovo arkivyskupijos administratorius, Lucko-Žitomiro vyskupas, lenkų 
publicistas; dirbdamas Peterburge, domėjosi lietuvių klausimu, pritarė lie- 
tuviškosios spaudos sugrąžinimui. 

Ž Klopotauskis (Bolestaw Klopotowski, 1848-1903) - nuo 1901 m. Mo- 
giliovo metropolitas; jo paliepimu 1901 m. Vilniaus vysk. S. Zvierovičius 
atidavė lietuviams šv. Mikalojaus bažnyčią. 


GASPADOS PRIE MOKYKLŲ. Publikuota: TS. - 1901. - Nr. 1. - P. 7-9. Rub- 
rikoje „Mokyklų dalykai“. 

'K.A.K. - Antanas Alekna; žr. str. „Pakvietimas ant vysk. Valančiaus 
jubiliejaus“ 5 paaiškinimą. 

*Spaudos draudimo metais rusų administracija Lietuvoje kirilica išleido 

keliolika religinių lietuviškų knygų, tarp kurių buvo ir maldaknygė „Aukso 
altorius“. 


VALSTINIŲ MOKYKLŲ PERDĖTINIAI... Publikuota: TS. — 1901. - Nr. 1. - 
P. 9-11. Rubrikoje „Mokyklų dalykai“. 

!„bogosluženije“ (rus.) - pamaldos. 

*mučitelius (rus.myunTen6) - kankintojus. 

"parašas Į. Zavadzkio ant prūsinių knygų - prieš spaudos 
draudimą Vilniaus spaustuvininkas J. Zavadzkis išleido daugelį lietuviškų 
knygų; jo kaip leidėjo pavardė (šalia fiktyvių metų ir cenzūros leidimų) bu- 
vo dažnai nurodoma Prūsijoje spausdinamų kontrafakcinių knygų tituli- 
niuose lapuose, siekiant suklaidinti draudžiamos spaudos persekiotojus. 


„ŪKININKO“ ŽIEDELIAI. Publikuota: TS. - 1901. - Nr. 2-3. - P. 6-7. 

Prieš šią publikaciją išspausdintas Vaižganto prierašas, palydintis Kal- 
niečio slapyvardžiu (kun. Vincas Dargis, 1870-1945) pasirašytą straipsnį 
„Varpo“ ir „Ūkininko“ telkiamoji šviesa“, kur polemizuojama su šiuose 
laikraščiuose pasirodančių dvasininkiją ir tikėjimą kritikuojančių straipsnių 
bei korespondencijų mintimis. Prierašo tekstas: 

P.S. Kaip „Varpas“, „Ūkininkas“, „Naujienos“ neapkenčia katalikystės, Baž- 
nyčios ir kunigų, kaip tankiai užžymi nekatalikišką savo dvasią, tebūnie dar šie iš- 
rašai iš tų laikraščių. Nestengdami ir nenorėdami išsermančiai atsakyti ant visų iš- 
nešlovinimų katalikystės ir jos tarnų, pradėkime nors žymėti, ką neprieteliai ištaiso. 

"Referuojama ir cituojama iš „Ūkininko“ 1901 m. 2 nr. (slp. Davatkos vai- 
kas pasirašyto P. Višinskio vaizdelio „Persitikrinimas“) ir iš „Naujienų“ 1901 m. 
2nr. (sip. Joniškietis pasirašytos V. Mickevičiaus koresp. „Kratos Joniškio par.“ 
bei slp. Bažnyčios tarnas pasirašytos koresp. „Kantarų susibūrimas“). 

"Štiglico mokykla - 1876 m. Peterburge meno mecenato bankininko 
A. Štiglico piešimo mokykla, rengusi taikomojo meno specialistus. 


„VARPO“ ŽIEDELIAI. Publikuota: TS. - 1901. - Nr. 2-3. - P. 7-12. Para- 
šas: Red. 

'Cituojama iš „Varpo“ 1901 m. 1-2 nr. (publikacija „Pasišnekėjimai“). 

ŽWitz (vok.) - sąmojį, juoką. 

*Minimas Stasio Matulaičio (1866-1956) apysakas („Parmazonas“ ir 
„Smertis“) recenzuoja Beržynas (Jonas Vileišis). 

*Slp. Amerikietis „Varpe“ pasirašinėjo publicistas ir kritikas Petras 
Mikolainis (1868-1934). 

S „Krituliai tiesos“, „Iš kur kyla melai“ - materializmą propa- 
guojantys kūriniai: Vinco Karaliaus (1864-1944) „Krituliai šviesos bei abroz- 
dai“, Vladislovo Dembskio (1831-1913) „Iš ko kyla melai“. 

“nekatalikas p. Lap. - tikriausiai turimas galvoje Jurgis Lapinas 
(1856-1932); žr. str. „Nuo redakcijos“ 2 paaiškinimą. 

"p. Karpis - 1900 m. TS 6-7 nr. neatskleistu slapyvardžiu Gargažė pa- 
sirašytoje koresp. „Iš Smilgių“, greta kitų parapijos niekdarių (tarpininkų, 
raštininkų), minimas ir Smilgių dvaro savininkas Karpis, laikęs karčemą ir 
skatinęs girtuoklystę. Apie jo žalingus darbus rašoma ir 1902 m. TS 1 nr. to 
paties pavadinimo koresp., pasirašytoje slapyvardžiu Kaukas. 

ŠPusdavatkės Vaikas - Petras Avižonis (1875-1939), gydytojas ir 
kultūrininkas; šiuo slapyvardžiu pasirašytas kalbamame „Varpo“ numeryje 
išspausdintas jo straipsnis „Benedictus Dominus“ (p. 23). 

* „Benedictus Dominus! divites facti sumus“ (lot.) - palai- 
mintas Viešpats! esame padaryti turtingi. 


NAUJOS MOKYKLŲ „FILIJOS“ LIETUVOJE. Publikuota: TS. - 1901. - Nr. 2-3. — 
P. 16-19. Rubrikoje „Mūsų mokslavietės“. 

1 „Vilenskij Vestnik“ («Bunenckui BecThuK>; „Vilniaus žinynas“) -— 
vadinamojo Šiaurės vakarų krašto rusų administracijos oficiozas, ėjęs 1841- 
1916. 

*„Školoms gramoty“ nepavykus - suaugusiems šviesti XIX a. pab. 
buvo pradėtos kurti „raštingumo mokyklos“; suvokus, kad šiomis „mokyk- 
lomis“ Lietuvoje visų pirma siekta ne tiek šviečiamųjų, kiek rusifikacinių 
tikslų, jos buvo ignoruojamos. 


IR JĖZAVITAI NELIUOSI NUO TAUTIŠKO ŠOVINIZMO. Publikuota: TS. — 
1901. - Nr. 2-3. Priedas. Nr. 2-3B. - P. 61. Rubrikoje „Žinios“. 

"Minimas 1900 m. TS 1 nr. priede paskelbtas kreipimasis „Balsas ameri- 
kiečių lietuvių į Tėvą Šv. Leoną XIII“. 

2 .Mis ye Katolickie“ („Katalikų misijos“) - mėnesinis laikraštis, ėjęs 
Krokuvoje nuo 1882 m. 

3 „O. Andrzej Rudomina S.J. Polak...“ (lenk.) - tėvas Andrius Ru- 
damina, jėzuitas, lenkas, pagal šiuolaikinį portretą XVII a. kinų misionierius. 

*„V.P. Andreas Rudomina...“ (lot) - garbingiausias šviesiausias 
Andrius Rudamina, lietuvis iš kilmingos giminės. 

5 „bona sua Gielože et Rostyniany“ (lot.) - savo Gelažių ir Rasti- 
nėnų turtus. 

“Minimi XVII-XVIII a. jėzuitai: Albertas Vijūkas-Kojelavičius (1609-1677) 
„Lietuvos istorijos“ („Historia Litvanae“, 1650, 1669) autorius; Stanislovas 
Rostovskis (1711-1784), parašęs Lietuvos jėzuitų provincijos istoriją (1768); 
Johanes Drews (1740-a. 1800) - vokiečių jėzuitas, dėstęs Vilniaus akademijoje. 

"nec plus ultra (lot.) - aukščiausioji riba. 


VARDAN DIEVO IR TĖVYNĖS IR PER 1902 METUS! Publikuota: TS. - 1902. - 
Nr. 1. - P. 2-3. Parašas: Dabartinis „Tėvynės sargo“ ir „Žinyčios“ redaktorius. 

' Augustas Bebelis (1840-1913) - vienas vokiečių ir tarptautinės social- 
demokratijos vadų. 

*Paistrietis - kun. Felicijonas Lelis (Lialis, 1870 - po 1940); kunigavo 
Kaune, Papily, Pumpėnuose ir kt.; publicistas, vienas TS steigėjų ir redaktorių. 

*Sodietis - kun. Dominykas Tumėnas (a. 1860-1919); kunigavo Kama- 
juose, Vadokliuose, už lietuvišką veiklą tremtas; publicistas, aktyvus TS 
bendradarbis. 


LAISVĘ SPAUSDINIMO LIETUVIŠKŲ KNYGŲ TADA TEGAUSIME, KADA 
NEBELEISIME VAIKŲ Į DABARTINES RUSKAS IŠKALAS. Publikuota: TS. - 1902. - 
Nr. 1. - P. 4-6. Rubrikoje „Mūsų mokyklų dalykai“. 

'uienas lenkas apie lietuvius pasakė: „Žmonės tie ramūs...“ - tai 
lenkų poeto romantiko Vincento Polio (1807-1872) poemos „Daina apie mū- 
sų žemę“ („Piešū o ziemi naszej“) eilutės. 


KUNIGŲ VAIKŠČIOJIMAS Į RUSKAS IŠKALAS... Publikuota: TS. - 1902. - 
Nr. 1. - P. 6-9. Rubrikoje „Mūsų mokyklų dalykai“. 

'„Stosunki košcielne na Litwie“ („Bažnytiniai santykiai Lietuvoje“) - 
1900 m. Lvove anonimiškai išleista brošiūra, pakartota 1905 m. Miunchene. 

*„Zolotych Altarikovo“ (rus.) - „Aukso altorių“; matyt, tai spaudos 
draudimo metais rusų administracijos kirilica ne kartą leista maldaknygė 
„Aukso altorius“. 

3Žilinskio laikai - primenama XIX a. vidurys, kai 1848-1863 m. Vil- 
niaus vyskupiją, po to Mogiliovo arkivyskupiją valdė Vaclovas Žilinskis 
(1803-1863), uoliai gynęs katalikų Bažnyčios teises ir tikinčiųjų interesus. 


DAUGIAUS AGITACIJOS! Publikuota: TS. - 1902. - Nr. 1. - P. 10. Rubriko- 
je „Mūsų mokyklų dalykai“. 


NUO REDAKTORIAUS. Publikuota: TS. - 1902. - Nr. 4-5. - P. 2. Parašas: Vai. 
'Žr. str. „Vardan Dievo ir tėvynės ir per 1902 metus!“. 


PROTESTAI PRIEŠ „LITVOMANUS“. Publikuota: Žin. - 1902. — Nr. 4-5. - 
P.112-121; DŽ. — 1903. — Nr. 6. - p. 84-88; Nr. 7. - P. 151-156; Nr. 8. - 
P. 137-139. Rubrikoje „Mūsų dirvonai“. Pakartota („Kazimieras Kybelis“): 
VR-14. — P. 123-129 (po tekstu: „Dirva-Žinynas“ 1903 m. 7 nr.). 

"Šėtos prabaščius - Juozapas Sakalauskis (1837 - prieš 1919) Šėtoje 
klebonavo 1885-1902 m. 

* Turima galvoje 1900 m. TS 10-11 nr. išspausdinta anoniminė koresp. „Iš 
Šėtos“, pranešanti, kad mišios Šėtos bažnyčioje laikomos ne lietuvių, o len- 
kų kalba; taip pat žr. str. „Dėl ko kyla Ukmergės ir kitos panašios istorijos?“ 

S Žr. str. „Garbūs lietuviai!“ 

*Paneriuose - Vilniaus krašte. 
* Žr. str. „Dėl ko kyla Ukmergės ir kitos panašios istorijos?“ 
“ „nie znosili“ (Ienk.) - nepakentė. 

„ja litewska muowa neznuosza“ (lenk. žarg.) - aš lietuvių kalbos 
nekenčiu. 

Šf. Witortai... Szwojnickiai... „Przeglądo Wszechpolskio“ - Jonas 
Vitortas (g. 1853 m. Panevėžio aps.), buvo tremty, nuo 1886 m. gyveno Pane- 
vėžyje, iš polomano pozicijų rašinėjo apie Lietuvą į lenkų spaudą; Szwojnic- 
kiai - gal kas nors iš Švainickių, turėjusių dvarą Ramygalos valsčiuje; „Przegląd 
Wszechpolski“ („Visuotinė lenkų apžvalga“) - politikos, visuomeninio gyve- 
nimo laikraštis, nuo 1895 m. ėjęs Lvove, 1902-1905 m. - Krokuvoje. 

*„Stėj! dotąd szedtas...“ (lenk.) - stok! ligi šiolei ėjai, polomanija, 
bet toliau nežengsi! 

"Turimi galvoje sunkiai identifikuojami bajorai, atrodo, iš Žeimių ir Ska- 
rulių parapijų. 

" Pranciškus Žukauskis (1848-1901) - Krekenavos klebonas nuo 1886 m. 

" Motiejus Požela (1863 - prieš 1919) - nuo 1889 m. Krekenavos vikaras, 
nuo 1903m. Krinčino administratorius. 

SNT,Mt5,9. 

"NT, Mt 22, 14. 

NT, Jn 14, 27. 

“NT, Jn 13, 34. 

"NT, Mt 16, 18. 

' Šalia tik pasaulietinius raštus kūrusio L. Ivinskio, išvardinami žino- 
miausi XIX a. tikybiniai lietuvių rašytojai, pamokslų, maldų ir kt. žanrų au- 
toriai. Jų bibliografinius duomenis teikia V. Biržiškos „Aleksandrynas“, 1969 
1988 m. Knygų rūmų išleista 1547-1904 m. lietuviškų knygų bibliografija. 

* „zdradę sprawy polskiej“ (lenk.) - lenkų reikalo išdavimą. 

“Žr. šio str. ankstesnę dalį. 

"Antoni Zaborski, guber. Kowiefska...“ (lenk.) - Antanas Za- 
borskas, Kauno gubernija, Krakių pašto stotelė. Pašušvys. 1902 m. vasario 
12 d. Pažodinis vertimas iš lietuviško laikraščio „Ūkininkas“, 1901 m. Nr. 10. 
„Lenkai Lietuvoje“. 

Tai A. Zaborsko atsiliepimas į Žagaro (Antano Naujokaičio) straipsnį 
„Lenkai Lietuvoje“, išspausdintą 1901 m. „Ūkininko“ 10 nr. 

2ansai laikraštėlis - ty. „Ūkininkas“. 

3Concordia parvae res crescunt... (lot.) - sutariant iš mažų daly- 
kų išauga dideli, nesutariant - didžiausi sunyksta. 

* „polskoj wiary“ (rus., lenk.) - lenkų tikėjimo. 

Šna tebe dereviašku! (rus.) - še tau medgalį! 

“kiek papūtė Liepojos darbininkai gegužės mėnesyje - turi- 
ma omenyje, matyt, 1899 m. gegužės 1-ąją Liepojoje vykę darbininkų strei- 
kai ir demonstracijos. 

"Illustrissime Domine! (lot.) - Šviesiausiasis Pone! 

*impertinencijų (lot.) - storžieviškumų, begėdiškumų. 

"hekatystė -plg. Hekatė - gr. mitologijoje - vizijų, burtų, košmarų deivė. 

"infamisų (lot. infamia - blogas vardas, negarbė) - juodintojų, šmeižikų. 

*"verus Izraelita (lot.) - tikras izraelitas. 

2 Korwin-Milewskio „Klamstwo“ - Korwin-Milewski - greičiausia tai 
Hipolitas Milewskis-Korwinas (1848-1932) politinis veikėjas, publicistas, ra- 
šęs lietuvių-lenkų tautinių santykių klausimais; „Klamstwo“ (lenk.) - melas. 

“Jonas Kurčiauskis (Jan Kurczewski, 1854-1916) - Vilniaus dvasinės 
seminarijos profesorius, istorikas; parašė Vilniaus katedros ir vyskupijos 
istorijas („Košciot zamkowy czyli katedra wileūska“, 2 t., 1908-1910; „Bis- 
kupstwo wileūskie“, 1912); „Przegląd Katolicki“ („Katalikų apžvalga“) - sa- 
vaitraštis, ėjęs Varšuvoje 1863-1939 m. 

"in patentia vestra possidebitis animas vestras (lot) - savo 
kantrybe išganysite savo sielas (Lk 21, 19). 

> „signum temporis“ (lot.) - laiko ženklas. 

* „zašciankų“ (Ienk.) - akalicų, užkampių. 


DAUGIAUS ESTETIKOS NUO „DIEVDIRBIŲ“! Publikuota: DŽ. — 1903. - Nr. 6. - 
P. 78-81. Rubrikoje „Mūsų dirvonai“. 

'Valakuose (lenk. Wiochy) - Italijoje. 

* „Po Žemaitiją daugelyje vietų bastosi nemokšiškiausi skulptoriai ar gal 
tikriau atvaizdų dirbėjai, kurie savo išmone daro šventųjų paveikslus, po- 
pieriuje išbraižo ne tiek dievišką pavidalą, kiek Lernos baidykles, kurios nuo 
visos šventos tradicijos skiriasi išvaizda ir poza; tačiau pigia kaina jas įper- 
ša prastuoliams, iš to kyla daugelis kaimynų pašaipų. Vietiniai klebonai tai 
iškelia aikštėn, pasmerkia ir konfiskuoja, nebent bus duotas ypatingas mū- 
sų leidimas“. Medininkų diecezijos sinodas, vykęs 1752-aisiais Viešpaties 
metais rugsėjo 4, 5 ir 6 dienomis. Vilnius, 1752. Sk. III, 5 VI, p. 13. 

Lerna - senovės graikų miestas, šalia kurio balotame ežere pagal legen- 
dą gyveno hidros. 

*Primenama ŽLA išspausdinti Adomo Jakšto straipsniai: „Keletas žodžių 
apie mūsų kryžius“ (1891, Nr. 20) ir „Nauja maskolių nedorybė“ (1895, 
Nr. 21). Pirmajame iš jų pažymima, kad Lietuvoje gausėja kryžių karikatū- 
rų, statomų meistrų neprofesionalų, siūloma leisti kryžius statyti tik atitin- 
kamose vietose; antrajame straipsnyje rašoma apie rusų valdžios darbus 
naikinant Lietuvoje kryžius ir koplytėles. 

*Nazarenskis (lenk.) - Nazarietis; taip Evangelijose dažnai vadinamas 
Jėzus Kristus; vardas nuo Nazareto miesto, kuriame jis augo. 

*„Gutta cavat lapidem non vi...“ (lot.) - lašas akmenį pratašo ne jė- 
ga, bet dažnai krisdamas. 


EUROPĖJIŠKAS IR ŽEMAITIŠKAS PFARRCONCURSUS. Publikuota: DŽ. - 
1903. - Nr. 6. - P. 88-90. Rubrikoje „Mūsų dirvonai“. 

"pfarrconcursus (vok., lot.) - kunigų, dvasininkų konkursas. 

?„Theologisch-Praktische Ouartalschrift" - teologijos klausimams 
skirtas periodinis leidinys, pradėtas leisti Linze 1848 m. ir einantis iki šiol. 

* Žemiau einančios šios programos lotynų (I-III) ir vokiečių (IV-V) kal- 
bomis vertimas. 

I. Iš dogmatinės teologijos. 1. Kokiu būdu galima parodyti, kad Viešpats 
Kristus palaimintajam Petrui pavedė aukščiausiąją valdžią visai katalikų 
Bažnyčiai? 2. Tad kokios yra įšventinančiojo malonės ypatybės? 

II. Iš kanonų teisės. 1. Kokie yra religiniai luomai apskritai ir koks jų san- 
tykis su Bažnyčia? 2. Kokia yra kanoniško paklusnumo ir nuolankumo vertė 
ir reikšmė? 3. Išaiškinti santuokos kliūtį, vadinamą giminystės ryšiu. 

III. Iš moralinės teologijos. 1. Paaiškinti pagundos termino prasmę ir rūšis 
drauge su būdais, kuriais padaroma pagundos nuodėmė. 2. Išaiškinti dvi- 
kovos ydingumą ir dvikovininkams nustatytas bažnytines bausmes. 3. Kas 
sakytina apie restitucijos sunkumą? 

IV. Iš pastoralinės teologijos. 1. Apie altoriaus paruošimą. 2. Kaip dažnai 
privalo vaikai eiti prie altoriaus šventų atgailos sakramentų? 

Pamokslui 19-tą sekmadienį po Sekminių. Prologas. Mt 22, 12: „Bičiuli, 
kaip čia įėjai, neturėdamas vestuvių drabužio?“ Tema: apie netinkamą ko- 
muniją (įžangą arba pabaigą visiškai paruošti. Svarstymą škicuoti). 

Katechezei. Kas yra įžadas? 

V. Parafrazė evangelijai trečią Advento sekmadienį (Jn 1, 19-28). 

I. Iš dogmatinės teologijos. 1. Svarstymas apie žodį, tapusį kūnu. 2. Svars- 
tymas apie Mariologiją. 3. Svarstymas apie Kristų Išganytoją. 4. Svarstymas 
apie Kristaus malonę. 5. Svarstymas apie Bažnyčią. 6. Svarstymas apie Ro- 
mos popiežiaus primatą. 

II. Iš kanonų teisės. 1. Svarstymas apie santuokos sakramentą. 2. Svarsty- 
mas apie bausmes ir suvaržymus; apie suvaržymus atskirai; apie bausmes 
atskirai; apie bažnytinius nusižengimus. 

III. Iš moralinės teologijos. 1. Svarstymas apie žmoniškus veiksmus. 2. Svars- 
tymas apie sakramentus apskritai ir atskirai apie atgailos sakramentą. 

IV. Ceremonijos. Apie bažnytinius metus. 

Liturgija. Apie mišių ceremonijas. Apie votyvas. Apie sakramentų teiki- 
mo tvarką. 

Lietuvių kalba raštu paruošti prakalbą: 1) prieš ir 2) po šventos komuni- 
jos; trumpas pamokymas žmonėms; 3) apie prašymų dienas; 4) apie Verbų 
sekmadienio ceremonijas. 

Katekizmas. 1. Dekalogo įsakymai. 2. Bažnyčios įsakymai. 

V. Iš Švento Rašto. 1. Įvadas į keturias Evangelijas. 2. Išaiškinimas gies- 
mių: „Dabar atleidi, Viešpatie“, „Garbė Tam, kurs ateina“. 


LENKIŠKI PELĖSIAI ANT LIETUVOS. Publikuota: DŽ. - 1903. - Nr. 8. - 
P. 139-145. Rubrikoje „Mūsų dirvonai“. Parašas: Taučius. 

Pradinę, beletrizuotą, straipsnio dalį, ją paredagavęs, Vaižgantas paskelbė 
„Pelėsiais“ pavadintu vaizdeliu (žr. šių Raštų 1 t., p. 222-224). 

'Liaudė - palei dešinįjį Nevėžio intaką Liaudės upelį, daugiausia Va- 
daktų ir Pociūnėlių parapijose, įsikūrę smulkių sulenkėjusių bajorų kaimai; 

vadinti apibendrinančiu Liaudės (arba Liaudos) vardu, įgavusiu Lietuvos 
lenkėjimo simbolio prasmę. 

*status animarum (lot.) - sielų padėtis. 

*kun. B.B. - Boleslovas Baronas (1862 - po 1940), Krekenavos klebo- 
nas nuo 1900 m. 

*Straipsnyję esantis Krekenavos parapijos vietų sąrašas pateikiamas toks, 
koks jis išspausdintas DŽ, išlaikant jų pavadinimų formas, rašybą ir kirčiavimą. 

Be bendrinei kalbai įprastų kirčio ženklų, sąraše vartojamu stogeliu žy- 
mima (greta retesnio cirkumflekso) tvirtagališkos prigimties tarmės balsiai 
ir dvibalsiai, neskiriant tvirtagalės priegaidės nuo jos variantų - vidurinės 
bei kirstinės. Stogeliu, be to, žymima kirčiuota priesaga -oniai, kuri papras- 
tai esti tvirtapradė. 

Prie vietų vardų pridėtos paaiškinančios santrumpos reiškia: s. - so- 
džius, v. - viensėdis, vienkiemis, dv., d. - dvaras, ok. - okolica (Ienk.), akali- 
ca, bajorkaimis, pal. - palivarkas, des. - desetininkų, mažažemių kaimas. 


PER 1904 METUS. Publikuota: TS. - 1904. - Nr. 1. - P. 2-3. 

"Vaižgantas 1902 m. iš Žemaitijos buvo perkeltas į Vadaktus. TS ėmė re- 
daguoti Amerikoje gyvenantis kun. A. Milukas, ir nuo tada laikraštis, sto- 
kodamas lėšų ir darbininkų, pradėjo nykti, kol galop 1904 m. po 5-ojo nu- 
merio sustojo. 

* „Kryžius“ - mėnesinis katalikų laikraštis, leistas Prūsijoje 1903-1904 m. 


AMERIKIEČIŲ PAŠALPA. Publikuota: TS. - 1904. - Nr. 1. - P. 3-6. Parašas: 
Taučius. 

"M. Valančiaus katechetinė knyga „Mokslas Rymo katalikų“; išleista 
1863 m. ir perspausdinta dar keletą kartų. 

*paskudztwo (lenk.) - bjaurybė. 

Žhumbug (angl) - apgaulę. 

* Vaižgantas, redagavęs TS 1897-1902 m., iš tų pareigų pasitraukė dvasi- 
nei valdžiai pradėjus reikšti nepasitenkinimą jo veikla. 

*Šalia žinomais slapyvardžiais TS spausdinusių savo kūrinius autorių, 
Vaižgantas nurodo ir kitus pasauliečius bei kunigus, kurių autorystė yra at- 
skleista V. Biržiškos. Dzidorius Dumbrė - Juozas Bikinas, K. S. - Kazimieras 
Būga, Balandis - Motiejus Gustaitis, Vaidelė - Jonas Žilinskas, Raseinių Magdė - 
Pranas Turauskas, N. - Antanas Kaupas. Šiaudų Kūlio, Teisybaičio ir Kirtino 
slapyvardžiai bibliografų neatskleisti. 

“„fliegende Blūtter“ (vok.) - skrajojančius laikraščius. 


BEVARDŽIŲ RAŠTŲ (ANONIMŲ) UŽPLŪDIMAS. Publikuota: TS. - 1904. - 
Nr. 1. - P. 7-10. Parašas: Taučius. 

'„Gazeta Handlowa“ („Prekybos laikraštis“) - prekybos ir ekonomi- 
kos dienraštis, leistas Varšuvoje 1864-1905 m; „Ogniwo“ („Skiltuvas“) - vi- 
suomenės, politikos, literatūros savaitraštis, ėjęs Varšuvoje 1902-1905 m. 

ŽKochani Bracia! Szanując stan biskupi... (lenk.) - Mieli broliai! 
Gerbdami vyskupiškas pareigas, daug kartų minėjome Žemaičių vyskupą ir 
kt. (taip!). 


KAUNO ŪKININKŲ DRAUGIJAI... Publikuota: TS. - 1904. - Nr. 5. - P. 23- 
24, 31. Rubrikoje „Ūkės dalykai“. Parašas: Taučius. 

"Toliau iki P. S. (p. 24-31) eina Vaižganto parengti (išversti) minimi 
Kauno ūkininkų draugijos dokumentai. Pirmajame iš jų kalbama apie sodie- 
čių skatinimą auginti dobilus ir vikius, jų aprūpinimą šių kultūrų sėkla, ant- 
rajame — apie sodžiais gyvenančių bei rėžiais suskirstytą žemę dirbančių 
ūkininkų darbo neefektyvumą ir — priešingai - vienkieminės žemdirbystės 
pranašumus, duodamas kaimo išsiskirstymo sutarties pavyzdys. 


NELEISKITE GI MERGAIČIŲ Į VYRŲ MOKYKLĄ! Publikuota: TS. - 1904. - 
Nr. 5. — P. 37-41. Rubrikoje „Mokyklų dalykai“. Parašas: Taučius. 

UKak? Čto? Gluposti! (rus.)- kaip? ką? kvailystės! 

*pensiją - pensioną. 


LIETUVIAI, NEAPSIGAUKITE! ŠITA KNINGELĖ - TAI KATEKIZMAS, NE 
ELEMENTORIUS! Kaip pratarmė straipsnis spausdintas Vaižganto verstame 
lenkų teologo R. Filochowskio katekizme, kuris išėjo 1897 m. ir pataisinėja- 
mas buvo pakartotas 1898, 1901, 1902 (37), 1904, 1905, 1907 ir 1913 m. 

Straipsnis yra šiame tome spausdinamo str. „Katekizmas ar gali užstoti 
elementorių“ variantas. 

'elementoriaus, sustatyto p. A. iš B. - žr. aukščiau minimo str. 
3 paaiškinimą. 

*diecezališką - priimtą visose vyskupijose, visuotiniam naudojimui. 


ŪKIŠKIEJIE PAŠNEKESIAI. Publikuota: Metraštis, arba kalendorius, 1905 
metams. - Peterburge, 1905. - P. 22-45. Autorius nurodytas leidinio turiny- 
je: Kunigas Juozas Tumas. 

"kur, anot vokiečių... alaus ežerai, dešrų skardys - turima 
galvoje vokiečių tautosakos ir fantastinės literatūros (brolių Grimų pasakos, 
Mūnhauseno nuotykių aprašymai) kuriamas pasakiškas laimės ir pertekliaus 
pasaulis (Schlaraffenland). 

"Vyturys - Mečislovas Davainis Silvestraitis (1849-1919), poetas, tau- 
tosakininkas, publicistas; cituojamas posmas yra iš jo versto anglų poeto 
Džordžo Bairono (George Byron, 1788-1824) poemos „Child Haroldo klajo- 
nės“ fragmento („Atsisveikinimas Child Haroldo“); versta iš A. Mickevičiaus 
lenkiško vertimo (žr. Tėvynainių giesmė. - Ragainė, 1884. - P. 22). 

*pirmoji Žolinė - švč. Mergelės Marijos ėmimo į dangų šventė, rugpjū- 
čio 15 d. 

"antroji Žolinė - švč. Mergelės Marijos gimimo diena, Šilinės, rugsėjo 8 d. 

3 Išvardintų kaimų pavadinimai paliekami tokiomis formomis, kokios 
duodamos straipsnyje, vienur kitur pataisius rašybą ir korektūrinį apsiriki- 
mą (pvz., Noėjunai - Nociūnai). 


APIE ORO SPĖJIMĄ. Publikuota: Metraštis, arba kalendorius, 1905 me- 
tams. - Peterburge, 1905. - P. 132-138. Parašas: Kunigas Juozas Turnas. 

"lygintoju vadinama - lygintojas - pusiaujas, ekvatorius. 

* Brzeziūskis (Meczystaw Brzeziūski, 1858-1911) - lenkų gamtos mokslų 
populiarintojas; XIX a. pab. išėjo keletas jo knygelių laisvai verstų į lietuvių 
kalbą („Apie žemės vidurius“, 1896; „Saulės ir mėnesio užtemimai“, 1898; 
„Naudingi skaitymai“, 1898, ir kt.). 

Briusas - Jakovas Briusas (1670-1735) - rusų valstybininkas, Petro I pa- 
dėjėjas; su jo kaip leidinio kuratoriaus vardu susiję 1709 m. Peterburge pra- 
dėję eiti kalendoriai, kuriuose buvo dedama visų metų oro spėjimai; keletas 
šių kalendorių XIX a. paskutiniajame dešimtmetyje buvo išversta ir išleista 
lietuviškai. 

*dr. Pietaris - Vincas Pietaris (1850-1902), rašytojas, romano „Algi- 
mantas“ autorius; domėjosi meteorologija, bandė sekti gamtos reiškinius, iš 
kurių būtų galima daryti ilgesnes orų prognozes. 

* Rudolfas Falbas (Rudolf Falb, 1838-1903) - vokiečių gamtininkas ir ra- 
šytojas, daugelio knygų meteorologijos, geologijos, astronomijos autorius; 
sukūrė teoriją apie saulės ir mėnulio įtaką žemės drebėjimams bei atmosfe- 
riniams kataklizmams. 


VADAKTŲ BAŽNYTĖLĖ. Publikuota: VŽ. - 1905. - Saus. 15 (28). - Nr. 12. 
Parašas: Kun. Juozas Tumas. 

' Lenkų rašytojo Henriko Sienkiewicziaus (1846-1916) „Tvaną“ išvertė 
kun. Antanas Kaupas (žr. str. „Viso svieto paroda Paryžiuje“ 2 paaiškinimą). 

*Minimi lenkų tapytojai Stanislawas Batowskis-Kaczoras (1866-1946) ir 
Piotras Stachiewiczius (1858-1938), iliustravę H. Sienkiewicziaus kūrinius. 

3žiūrėk Nr. 9 „Vilniaus žinių“ - Kurėno (Jono Vileišio, 1872- 
1942) straipsnyje „Ar Lietuvos ūkininkai (katalikai) gali paveldėti žemės 
daugiau per 60 dešimtinių, jei ta žemė jiems testamentu palikta?“ aiškina- 
ma, kaip paveldimas testamentu užrašytas turtas. 

* Dešimt lietuvių liaudies dainų iš Naujamiesčio apylinkės (su vertimais 
į lenkų kalbą) išspausdinta 1904 m. „Wistos“ XVIII tome (p. 206-216). 

„Wista“ - lenkų mėnesinis etnografinis žurnalas, ėjęs Varšuvoje 1887- 
1905 ir 1916-1917 m. Jame buvo nemažai spausdinama su Lietuva susijusios 
medžiagos. 


KAREIVIŲ GYVANAŠLĖMS PATARIMAS. Publikuota: VŽ. - 1905. - Saus. 22 
(vas. 3). - Nr. 19. Rubrikoje „Iš Lietuvos“. Parašas: Kun. J. Tumas. 

ARGI „NESISKUBYTI SU VYRIAUSIOSIOS SANKROVOS ĮSTEIGIMU“? Publi- 
kuota: VŽ. - 1905. - Saus. 30 (vas. 12). - Nr. 27. Rubrikoje „Kitur“. Parašas: 
Kun. J. Tumas. 

"Turima galvoje „Vilniaus žinios“, 1904-1909 m. Vilniuje ėjęs pirmasis 
lietuvių dienraštis. 

"Minimas 1905 m. VŽ 19 nr. išspausdintas I. Tytavėniečio straipsnis 
„Atsiliepimas p. Kamajiškiui, užmanytojui bendro mūsų vartotojų bendro- 
vėms biuro“. ' 

Pagal V. Biržišką, I. Tytavėnietis - kun. Ignas Spudas, tuo metu vikara- 
vęs Tytuvėnuose. Bet greičiausiai tai E. Romeris; žr. str. „Bendrovės - prak- 
tiškas žmonių lavinimas“ 3 paaiškinimą. 

*Ludwikas Krzywickis (1859-1941) - lenkų sociologas, paskelbęs darbų 
iš ekonomikos, statistikos; Vaižgantas mini jo veikalą „Stowarzyszenia spo- 
žywcze“ („Vartotojų bendrovės“, 1903). 


MINAKALNIS. Publikuota: VŽ. - 1905. - Vas. 4 (17). - Nr. 32. Rubrikoje 
„Iš Lietuvos“. Parašas: Kun. J. Tumas. 
' „žaliumuose“ - lat. zalumi - žalumai, žalumynai, gamta. 


ISTORIŠKAI - ETNOGRAFIŠKAS LAIKRAŠTIS. Publikuota: VŽ. - 1905. - Ko- 
vo 27 (bal. 9). - Nr. 79. Parašas: Kun. J. Tumas. 

'J. Norus - kun. Jonas Totoraitis (1872-1941), istorikas; 1905 m. VŽ 
63 nr. paskelbtame jo straipsnyje „Rūpinkimės Lietuvos istorija“ kviečiami 
visi, kas domisi Lietuvos istorija, susiburti į draugiją, įsteigti savo laikraštį, 
leisti istorinius veikalus. 

*Iš Vaižganto nurodomo atsakymo aiškėja, kad VŽ redakcija nespausdi- 
nojo vaizdelių „Ant rarotų“, „Kūčios“, teigdama, kad juose nėra vienos idėjos 
ir dauguma aprašytųjų papročių aptinkama tik nedidelėje Lietuvos dalyje. 
Tuos vaizdelius, pavadinimu „Lietuvių papročiai per šventės“, Vaižgantas 
paskelbė 1907-1908 m. „Viltyje“. 

Žnajubranc (rus. žarg.) - turėtų būti: novobranc - naujoke! 

*„Žmudzkie bajki, bašnie, podania...“ (lenk.) = žemaičių pasakos, 
pasakėčios, legendos, kuriose beveik visada laimi apsukrumas, linksmybės. 

ŠJ. Varnkaičia - Jadwiga Warnkėwna, lenkų vaikų ir jaunimo rašy- 
toja; be Vaižganto minimos „Wladzio nad morzem“ („Vladukas prie jūros“), 
XIX a. pab. - XX a. pr. išleido keletą apsakymų ir apysakų knygų. 

“ Ivanuška-duračok“ (rus.) -Jonelis kvailelis; rusų pasakų personažas. 

" Axel Olai Heikel (1851-1924) - suomių liaudies menininkas, profesorius, 
daugiausia tyrinėjęs ugro-finų etnografiją. Be Vaižganto nurodomo veikalo 
„Die Gebūude der Tscheremisseėn, Mordwinen, Esten und Finnen“ (suom. 
1887, vok. 1888), išleido keletą kitų etnografijos darbų, taip pat tyrė įrašus 
uolose Mongolijoje, Vakarų Sibiro senienas. 

“ Turima galvoje Antano Juškos dainų, J. Basanavičiaus pasakų išėję 
rinkiniai ir, matyt, tautosakos dvasia stilizuoti J. Žiliaus-jonilos eiliuoti 
kūriniai. 

"II Iaida „Lietuviškos chrestomatijos“ - E. Volterio „Lietuviš- 
kos chrestomatijos“ antrasis leidimas, pasirodęs 1903 m. 

“Janas Kartowiczius (1836-1903), iš Subartonių nuo Merkinės kilęs lenkų 
kalbininkas, liaudies kultūros tyrinėtojas; „Wistos“ redaktorius 1888-1899 m. 


ADOMAS PRONCKŪNAS. Publikuota: VŽ. — 1905. - Kovo 29 (bal. 11). - 
Nr. 80. Parašas: Kun. Juozas Tumas. Pakartota: VR-14. - P. 220-221 (po teks- 
tu: „Vilniaus žinios“ 1905 m. 80 nr.). 

"skelbiu bent jo vieną straipsnį - tame pat VŽ numeryje iš- 
spausdintas kun. Adomo Pronckūno straipsnis „Mylėkime lietuvišką kalbą“. 


BENDROVĖS - PRAKTIŠKAS ŽMONIŲ LAVINIMAS. Publikuota: VŽ. - 1905. 
Kovo 31 (bal. 13). - Nr. 82; bal. 1 (14). - Nr. 83. Parašas: Kun. J. Tumas. 

1 Žr. str. „Argi „nesiskubyti su Vyriausiosios sankrovos įsteigimu“? 

Žconsumvereinų - vartotojų draugijų. 

* Atsakymą Vaižgantui Tytavėnietis, t.y. E.R., išdėsto str. „Apie vartotojų 
bendrovių susijungimą ir apie įsteigimą Vyriausios sankrovos“ 1905 m. VŽ 
nurodytame numeryje. 

I. Tytavėniškis (E. R.) - Eugenijus Romeris (1871-1943), ekonomistas, 
Tytuvėnų dvaro savininkas, dailininkės Sofijos Romerienės vyras; dalyvavo 
kuriant kredito, draudimo draugijas ir jų veikloje; mirė tremtyje Rusijoje. 

*Claudat comparatio! (lot.) - šlubuoja palyginimas. 

5 Cituojama iš kriptonimu K. pasirašyto straipsnio „Vartotojų draugija“, 
išspausdinto Peterburgo lietuvių labdaringosios draugijos „Metraštyje, arba 
kalendoriuje, 1905 metams“ (1905). 

*„Metoda poglądowa“ (lenk.) - parodomasis metodas. 

"Cituojama iš Barškaliaus (A. Pridotko) straipsnio „Senapilė“, išspaus- 
dinto 1905 m. VŽ nurodytame nr., rubrikoje „Iš Lietuvos“. 


MŪSŲ VALDININKAI PRIVALO LIETUVIŠKAI MOKĖTL. Publikuota: VŽ. - 
1905. - Bal. 7 (20). - Nr. 88. Parašas: Kun. J. Tumas. 

"Minimos A. Jakšto brošiūros „Glos Litwinėw do mtodej generacyi 
magnatow, obywateli i szlachty na Litwie“, 1902 („Lietuvių balsas į jaunąją 
magnatų, dvarininkų ir bajorų kartą Lietuvoje“) ir „Jednošč czy separa- 
tyzm“, 1903 („Vienybė ar separatizmas“); į lietuvių kalbą jas išvertė Vaiž- 
gantas. į 

*Ignatjevas - greičiausiai tai Jemeljanas Ignatjevas, XX a. pradžios belet- 
ristas ir publicistas; domėjosi Rusijos imperijos tautinėmis mažumomis, 
bendradarbiavo laikraštyje „Birževyje vedomosti“, jame 1904 m. paskelbė 
i elionių apybraižą „Po Lietuvą ir Žemaitiją“. 


15. T. Vaižgantas, VI t. 425 - 


31904 m. „Vilenskij vestnik“ («Bnnenckni BecrHuK») 261 nr. paskelbtame 
straipsnyje «JlaTuno nnTOBcKuH UpucdbT» („Lotyniškas lietuviškas raštas“) ap- 
žvelgiamas lietuvių spaudos atgavimo kelias. 

* Nurodoma 1905 m. VŽ paskelbta Aušruičio korespondencija „Iš Telšių“, 
kur pranešama, kad Telšių apskrities teisme liudytojai prisaikdinami lie- 
tuviškai. 


NEMUNAS. Publikuota: VŽ. - 1905. - Bal. 13 (26). - Nr. 93. Rubrikoje „Iš 
Lietuvos“. Parašas: Kun. J. Tumas. 

' Cituojama iš 1905 m. VŽ nurodytame nr. paskelbto Jono Biliūno 
straipsnio „Mūsų gyvenimo dilgėlės ir usnys“. 


ATSIŠAUKIMAS Į „VILNIAUS ŽINIŲ“ SKAITYTOJUS. Publikuota: VŽ. - 1905. 
Geg. 17 (30). - Nr. 121. Parašas: Kunigas J. Tumas. 

"Kun. Kazimiero Vizgirdos (1788-1861) „Giwatas Iszganitojaus“, kaip 
1824 m. turėjusi pasirodyti knyga, minimas tais pat metais išleistame Kaj. 
Nezabitauskio elementoriuje „Naujas mokslas skaitymo“ (bibliografiniame 
jo priede). Tokios knygos neturima nė vieno egzemplioriaus, greičiausiai ji 
nebuvo išleista. 

"Silvestras Baltramaitis (1841-1918), lietuviškų knygų bibliografijos (1891) 
sudarytojas. 


PAPILĖ. Publikuota: VŽ. - 1905. - Geg. 25 (birž. 7). - Nr. 128. Rubrikoje 
„Iš Lietuvos“. Parašas: Kun. J. Tumas. 

"Mykolas Balinskis (1794-1864) - istorikas, istorijos veikalų lenkų kalba 
„Vilniaus miesto istorija“ (1836-1837), „Senoji Vilniaus akademija“ (1862), 
istorinių-geografinių Lenkijos ir LDK žemių aprašymų autorius. Jo straips- 
nis apie Papilę leidinio „Starožytna Polska“ („Senoji Lenkija“) 4-ame tome 
(Warszawa, 1886. - P. 470-—471). 

"Eustachijus Tiškevičius (1814-1873) - muziejininkas, archeologas; rin- 
ko archeologines senienas, kasinėjo piliakalnius, vadovavo Vilniaus archeo- 
loginei komisijai ir jos Senienų muziejui, paskelbė darbų apie Lietuvos ar- 
cheologinius paminklus. 

* Ambraziejus Pranciškus Kašarauskis (1821-1882), kraštotyrininkas, 
gamtininkas; rinko kalbinę, etnografinę medžiagą, tautosaką; mirė tremtyje 
Sibire; jo str. „Ogėlny pagląd na ziemie litewskie“ („Bendras žvilgsnis į lie- 
tuviškas žemes“) išsp. Vilniaus archeologijos komisijos darbuose „Vilniaus 
darbų rinkinys“ („Pismo zbiorowe Wilenskie“, 1862). 

*Petras Jurskis (1863 — a. 1915) Papilėje kunigavo nuo 1895 m. iki mirties. 


SOKRATAS APIE ŽMONIŲ ATSTOVUS. Publikuota: VŽ. - 1905. - Spal. 2 (15).- 
Nr. 239. Parašas: Kun. J. Tumas. 

'Ateinant rinkimams į ciesorystės seimą - kalbama apie rinki- 
mus į Rusijos I Valstybės dūmą, vykusius 1906 m. kovo-balandžio mėnesiais. 

*Glaukonas - jaunesnysis graikų filosofo Sokrato mokinio Platono 
brolis, vienas iš jo veikalo „Valstybė“ veikėjų. 


NAUJAMIESTIS. Publikuota: VŽ. - 1905. - Spal. 5 (18). - Nr. 241. Rubriko- 
je „Iš Lietuvos“. Parašas: Kun. J. Tumas. 

'Iaisvininkai antrosios rūšies - laisvieji valstiečiai, kuriems iš- 
sipirkti naudotą dvarų žemę leista ne panaikinus baudžiavą, 1864-ųjų, o 
gerokai vėlesniu, 1882-ųjų metų įstatymu. 

*servitutų - servitutų (kaimų naudojamų dvarų žemės naudmenų) 
pasidalijimas susitarimais arba teismuose vyko nuo XIX a. vidurio ir buvo 
baigtas 1922 m. žemės reformos bei specialiu 1931 m. įstatymu. 


KORESPONDENCIJOS 


KAS DEDAS ŠIAULIŲ GIMNAZIJOJE? ŠKOLA RUSSKOJ GRAMOTY, RUSSKIJ 
NARODNYJ CHOR. Publikuota: TS. - 1899. - Nr. 1. - P. 17-22. Rubrikoje 
„Mūsų mokslavietės“. 

'Škola russkoj gramoty, Russkij narodnyj chor (rus.) - rusų 
rašto mokykla, rusų liaudies choras; žr. str. „Naujos mokyklų „filijos“ Lie- 
tuvoje 2 paaiškinimą. 

2 slu žyt ruskomu delu“ (rus.) - tarnauti rusų reikalui. 

*Rymeika - Juozas Remeikis (1866 - po 1940); Šiaulių gimnazijos kape- 
lionas 1895-1897 m., po to kalintas Kretingos vienuolyne; kunigavo Lyduo- 
kiuose, Tryškiuose, Varlaukyje; parašė tikybinių darbų, pjesių mėgėjų scenai. 

*Olechna - Antanas Alekna; Šiaulių gimnazijos kapelionas 1897-1898 m. 

ŠJulijonas Rodzevičius (1868-7); buvo Kauno katedros vikaru, 1899-1900 m. 
Šiaulių gimnazijos kapelionas; apie jį žr. str. „Iš Šiaulių gimnazijos“. 

“okrugo (rus.) - apygardos. 

" Mečislovas Leonardas Paliulionis (1834-1908) Žemaičių vyskupas nuo 
1883 m. 

*cerkovna (rus.) - cerkvės, cerkvinė. 

" „ukaz“ (rus.) - įsakas. 


SKAUDVILĖS IŠKALA. Publikuota: TS. - 1899. - Nr. 1. - P. 22-23. Rubri- 
koje „Mūsų mokslavietės“. 

"volostį (rus.) - valsčių. 

*objezdčikus (rus.) - sargus. 

*Steišis (Antanas Staišys, 1871 - po 1940) be vikaravimo Skaudvilėje 1897— 
1898 m., kunigavo įvairiose Latvijos vietose, vėliau Meškuičiuose. 

*NT, Mt 7, 16. 

Šschodu (rus.) - sueiga, susirinkimu. 

PALANGOS MOKYKLOS. Publikuota: TS. - 1899. - Nr. 3. - P. 21-23. Rub- 
rikoje „Mūsų mokslavietės“. 

"Apie mergaičių gimnaziją Šiauliuose rašoma 1898 m. TS 5-6 nr. paskelb- 
toje Tapalio (J. Gadeikio) koresp. „Šiaulių mokslavietės“. 

* Žr. str. „A. A. Viluckis, šelpėjas paprūsio iškalų“. 

* Žr. str. „Felicijonas Juškevičius“. 


NUO ZARASŲ PADANGĖS. Publikuota: TS. - 1899. - Nr. 3. - P. 32-33. 

Pano BS „Įvairios žinios“ 
"platina „Lenkų Kai ralystę“ - ty. lenkybę, lenkiškumą. 

*Novoaleksandrovsku rusai pavadino Zarasus 1836 m. (caro Nikolajaus 
I sūnaus, sosto įpėdinio Aleksandro, 5 oficialiai šis ED išsi- 
laikė iki 1918 m. 

"Izidorius Budrys (1848-?) Peleko ies Šivos 1897-1905 m. 

* Petras Vaitiekūnas (1858 - tarp 1914-1917) nuo 1890 m. Smėlynės ad- 
ministratorius, nuo 1899 m. Pašušvės klebonas. 


1š PETERBURGO. Publikuota: TS. = 1899. — Nr. 3. - P. 35. Rubrikoje Avai- 
rios žinios“ 

Va zimus a auks (1848-1908), kalbininkas; Petrapilio dvasinėje aka- 
demijoje klasikines kalbas dėstė 1898-1906 m. 

? Foras — Francois Faure (1841-1899), šeštasis Prancūzijos respublikos 
prezidentas 1895-1899 m. 

*Lubė - Emilis Loubet (1838-1929), Prancūzijos Respublikos preziden- 
tas 1899-1906 m. 


PATARIAME VASILIŠKĖS fAUNIMUI... Publikuota: TS. - 1899. — Nr. 3. — 
P. 36. Rubrikoje „Įvairios žinios“. Parašas: Red. 

Redakcijos vardu rašytas Vaižganto prierašas prie korespondencijos „Iš 
Vasiliškės“ (pasirašytos Veversėlis), kurioje kalbama apie nesutarimus tarp 
parapijos senimo ir jaunimo giedant giesmes. 


ŠIMONIŲ MOKSLAINĖJE... Publikuota: TS. - 1899. - Nr. 4. - P. 11. Rubri- 
koje „Mūsų mokslavietės“. 


TRUSKAVOJE IR AUKŠTADVARYJE RENGIAMOS MOKYKLOS. Publikuota: TS.- 
1899. - Nr. 5. - P. 18-19. Rubrikoje „Mūsų mokslavietės“. 

"skaitykite... kas tai yra „školy gramoty“ - žr. koresp. „Kas de- 
das Šiaulių gimnazijoje?“ 


SVĖDASUOSE NAIKINAMOS IŠKALOS. Publikuota: TS. - 1899. - Nr. 5. - 
P. 19-20. Rubrikoje „Mūsų mokslavietės“. 


ŠIAULIUOSE.... Publikuota: TS. 1899. - Nr. 5. — P. 20. Rubtikėje „Mūsų 
mokslavietės“. 

' Apie mokytojos Julijos Vitkauskaitės, įsteigusios lietuvišką mokyklą, 
suėmimą rašoma 1899 m. TS 2 nr. anoniminėje koresp. „Šiauliuose“. 


KRAŽIUOSE... Publikuota: TS. - 1899. - Nr. 5. - P. 21. Rubrikoje „Mūsų 
mokslavietės“. 

"Juozapas Dargužas (1867 - po 1940) Kražiuose vikaravo 1897 m.; vėliau 
kunigavo Gaidėje, Andrioniškyje, Linkuvoje. 


Iš PABIRŽĖS PARAPIJOS. Publikuota: TS. - 1899. - Nr. 5. - P. 24. Rubriko- 
je „Įvairios žinios“. 


PAPILYJE... Publikuota: TS. - 1899. - Nr. 5. - P. 24. Rubrikoje „Įvairios žinios“. 
IŠ KULIŲ. Publikuota: TS. - 1899, - Nr. 5. - P. 25. Rubrikoje „Įvairios žinios“. 


ŽYDO ŠELMYSTĖ. Publikuota: TS. - 1899. - Nr. 5. - P. 26-27. Rubrikoje 
„Įvairios žinios“. 


Iš DRUSKININKŲ. Publikuota: TS. — 1899. — Nr. 5. — P. 27-28. Rubrikoje 
„Įvairios žinios“. 

'Kreicnach (Kreuznach) - kurortas Vokietijoje, Reino-Pfalco žemėje, 
netoli Mainzo. 


IŠ KLOVAINIŲ. Publikuota: TS. - 1899. - Nr. 5. — P. 29-30. Rubrikoje 
„Įvairios žinios“. 

' Apie Klovainiuose įsigalėjusį girtuokliavimą rašoma 1898 m. TS 11 nr. 
(p. 18-20) anoniminėje korespondencijoje „Iš Klovainių“. 


IŠ ROZALIMO. Publikuota: TS. - 1899. - Nr. 5. - P. 30. Rubrikoje „Įvairios 
žinios“. 


Iš ŠIMONIŲ. Publikuota: TS. - 1899. - Nr. 5. - P. 30-31. Rubrikoje „Įvai- 
rios žinios“. 


NUO SKAPIŠKIO. Publikuota: TS. - 1899. - Nr. 5. - P. 31. Rubrikoje „Įvai- 
rios žinios“. 

IŠ KUPIŠKIO. Publikuota: TS. - 1899. - Nr. 5. - P. 31-32. Rubrikoje „Įvai- 
rios žinios“. 

"st. ul. 0 nak. - stalja uloženija o nakazaniji (rus.) - teisyno straips- 
nis apie bausmę. 

* Žr. str. „Vardan Dievo ir tėvynės“... 2 paaiškinimą. 


Iš KRETINGOS. Publikuota: TS. - 1899. - Nr. 5. - P. 32-33. Rubrikoje 
„Įvairios žinios“. 

'Pagal Šv. Raštą (Mozės kn. 14, 18-19), dievas Jahvė sudegino Sodomos 
ir Gomoros miestus už jų gyventojų palaidumą. 


IŠ VILNIAUS. Publikuota: TS. - 1899. - Nr. 5. - P. 33-34. Rubrikoje „Įvai- 
rios žinios“. 

'"Sergejus Suchodolskis, Kauno gubernatorius 1896-1899 m.; bene žmo- 
niškiausias iš Kaune gubernatoriavusių rusų administratorių, siūlė atšaukti 
lietuvių spaudos draudimą. 

2 „Vilenskij Vestnik“ - žr. str. „Naujos mokyklų „filijos“ Lietuvoje“ 
1 paaiškinimą. 

*„gorodskich upravlenij“ (rus.) - miestų valdybų. 


Iš TAURAGNŲ. Publikuota: TS. - 1899. - Nr. 5. - P. 34. Rubrikoje „Įvai- 
rios žinios“. 


Iš PABAISKO. Publikuota: TS. - 1899. - Nr. 5. - P. 34-36. Rubrikoje „Įvai- 
rios žinios“. 

"Aleksandras Požela (1866 - po 1940) vikaravo Grinkiškyje, 1898 m. iš- 
keltas į Pabaiską, nuolat buvo tardomas už lietuviškų knygų platinimą. 


IŠ TRAUPIO. Publikuota: TS. - 1899. — Nr. 5. - P. 37-38. Rubrikoje „Įvai- 
rios žinios“. 

' Korespondencija apie Traupio parapijos žmonių gyvenimą buvo pa- 
skelbta 1898 m. TS 12 numeryje. 


PAKRUOJYJE IR RADVILIŠKYJE. Publikuota: TS. - 1899. - Nr. 10. — P. 24. 
Rubrikoje „Mūsų mokslavietės“. 


UKMERGĖJE. Publikuota: TS. - 1899. - Nr. 10. - P. 24-26. Rubrikoje „Mū- 
sų mokslavietės“. 

'Apie kūniškas bausmes, skiriamas mokyklas lankantiems vaikams, ra- 
šoma anoniminėje korespondencijoje „Kūniškosios karonės“. 

*kun. J.G. - Juozas Giniatas (1868 - po 1940), Ukmergės vikaras 1893— 
1898. 

"kun. O. - Vladislovas Opulskis (1875 - po 1917), Ukmergės vikaras 
1898-1900. 


TAUJĖNUOSE, TIES UKMERGE. Publikuota: TS. - 1899. - Nr. 10. - P. 26-27. 
Rubrikoje „Mūsų mokslavietės“. 

'„Ak vy seni, moi seni“ (rus.) - ak, jūs gonkeliai, mano gonkeliai; 
rusų liaudies šokio daina. 


IŠ KLOVAINIŲ. Publikuota: TS. - 1899. - Nr. 10. - P. 29. Rubrikoje „Įvai- 
rios žinios“. 

"kurio judošystę jau Lietuvai apgarsinome - apie tai buvo rašoma 
1899 m. TS 1 nr. išspausdintoje Margalio (Juozapo Šnapščio) koresponden- 
cijoje „Iš Klovainių“. 


IŠ BAISOGALOS. Publikuota: TS. - 1899. - Nr. 10. - P. 29-30. Rubrikoje 
„Įvairios žinios“. 
"Po išnaša parašas: Red. 


IŠ ŠIRVINTĖLIŲ. Publikuota: TS. - 1899. - Nr. 10. - P. 39-41. Rubrikoje 
„Įvairios žinios“. 

"Liudvikas Zdanovičius (1814-1896) Vilniaus vyskupas 1895-1896 m. 

*apkarūnavojimo laike - kalbama, matyt, apie Rusijos caro Nikola- 
jaus II karūnacijos dieną - 1896 m. gegužės 14-ąją. 


IŠ VILNIAUS. Publikuota: TS. — 1899. — Nr. 10. - P. 41-42. Rubrikoje „Įvai- 
rios žinios“. 

' „Bože, caria chrani!“ (rus.) - „Dieve, saugok carą“ —- Rusijos impe- 
rijos himnas. 


IŠ GELGAUDIŠKIO VALSČIAUS. Publikuota: TS. - 1899. - Nr. 10. - P. 42. 
Rubrikoje „Įvairios žinios“. 


LATVIAI AUKŠTYN. Publikuota: TS. — 1899. - Nr. 10. - P. 43. Rubrikoje 
„Įvairios žinios“. 

'„Rosija“ («Pocuas; „Rusija“) — laikraštis, ėjęs Peterburge 1899-1902 m. 

2 „Peterburgas Avizes“ („Peterburgo laikraštis“) — dvisavaitinis 
laikraštis, leistas Peterburge 1862-1865 m. 


LIETUVIŠKAS TEATRAS PALANGOJE. Publikuota: TS. - 1899. — Nr. 10. - 
P. 43—44. Rubrikoje „Įvairios žinios“. 

"„Stowo“ („Žodis“) - 1882-1919 m. Varšuvoje leistas politikos dienraštis, 
iki 1887 m. redaguotas rašytojo H. Sienkiewicziaus. 

*b.mt. - bėgančių metų. 

*p. K. - pono Keturakio; kas yra už šio slapyvardžio slypintis „Ameri- 
kos pirtyje“ autorius - Antanas (1864-1903) ar Juozas (1869-1948) Vilkutaitis, 
o galjie abu - tebėra tvirtai nenustatyta. 


MŪSIŠKIAI SVETUR. Publikuota: TS. - 1899. - Nr. 10. - P. 44-45. Rubrikoje 
„Įvairios žinios“. 

"„Vaidelytė“ - krikščioniškas dvisavaitinis laikraštis, ėjęs Glazgove 
1899 m. rugpjūčio-rugsėjo mėn. 

IŠ PETERBURGO. Publikuota: TS. - 1899. — Nr. 10. - P. 46. Rubrikoje „Įvai- 


rios žinios“. 

*' Eduardas Volteris (1856-1941) - filologas, etnografas, tautosakininkas; 
Peterburgo un-te dėstė nuo 1885 m., 1922-1933 m. Kauno un-to profesorius. 


VEIVERIUOSE. Publikuota: TS. - 1899. - Nr. 11. - P. 30-32. Rubrikoje 
„Mūsų mokslavietės“. 

"Atėjo į Veiverius... kun. A. - greičiausiai tai Vincas Aleksandra- 
vičius (1865-1952), Veiverių mokytojų seminarijoje dirbęs 1891-1892 m. 

*„neblagonadiožnyj“ (rus.) - nepatikimas. 


„TĖVYNĖS SARGO“ REDAKCIJA... Publikuota: TS. - 1899. - Nr. 12. - P. 52. 
Rubrikoje „Įvairios žinios“. 

Redakcijos vardu rašytas Vaižganto prierašas (P.S.) prie B. Sirvydo ko- 
respondencijos „Į Škotiją reikalauja kunigo — lietuvio“. 


KREIVATIKYSTĖS TARP STAČIATIKIŲ. Publikuota: TS. - 1899. - Nr. 12. - 
P. 58-59. Rubrikoje „Įvairios žinios“. 
*'„St. Pet. V.“ - „Sankt-Peterburgskije Vedomosti“. 


KAS TAI YRA „GUOGA“? Publikuota: TS. - 1899. - Nr. 12. - P. 59. Rubri- 
koje „Įvairios žinios“. 

'patalpinęs korespondenciją iš Suvalkų gub. - 1899 m. TS 6 nr. 
neatskleistu slapyvardžiu Susis pasirašytame straipsnyje „Apie lietuvius 
Suvalkų rėdyboje“ prašoma paaiškinti žodžio „guoga“ reikšmę. 

* Apie tai žr.: D-r. Basanavičius. Guga bei gugas // Varpas. - 1900. - 
Nr. 4. —- P. 42-43. 


ĮTOŽIMASŠIAULIŲ MISIONIERIŲ. Publikuota: TS. - 1900. - Nr. 1. - P. 54-55. 
Rubrikoje „Mūsų mokslavietės“. 
!Žr. koresp. „Kas dedas Šiaulių gimnazijoje?“ ir str. „Iš Šiaulių gimnazijos“. 


PAGIRTINAS NEPASIDAVIMAS VYLIAMS. Publikuota: TS. - 1900. - Nr. 1. - 
P. 56-57. Rubrikoje „Įvairios žinios“. 

'Tame pat TS nr. (p. 55-56) slp. Mykulas pasirašytoje korespondencijo- 
je iš Ukmergės aps. pasakojama, kaip degtine papirkti rinkikai Alotų vals- 
čiaus staršina išrinko menkos doros žmogų. 


KO JIS VERTAS... Publikuota: TS. —- 1900. - Nr. 1. - P. 59. Rubrikoje „Įvai- 
rios žinios“. Parašas: Red. 

Redakcijos vardu rašytas Vaižganto prierašas (P.S.) prie korespondenci- 
jos iš Šiaulių (pasirašytos Salys), kurioje smerkiama lietuviškų knygelių prieš 
tikėjimą ir Bažnyčią platinimas. 


IŠ GADŪNAVO. Publikuota: TS. - 1900. - Nr. 1. - P. 59-60. Rubrikoje 
„Įvairios žinios“. 

"Jurgis Rupka (1839-1929) klebonavo Gadūnave 1888-1894 m.; poetas, 
rašė moralistinio ir buitinio turinio eiles, kurių didžiumą paliko rankraščiais. 


DOVANOK, BROLAU... Publikuota: TS. - 1900. - Nr. 1. - P. 62. Rubrikoje 
„Įvairios žinios“. Parašas: Red. 

Prierašas (P.5.) po slp. Surudijusi Plyksna pasirašyta korespondencija, 
kurioje raginama platinti TS, rašyti ir siųsti jam eiles. 


ANTRAS LIETUVIŠKAS TEATRAS KURŠE. Publikuota: TS. - 1900. - Nr. 1. - 
P. 62-63. Rubrikoje „Įvairios žinios“. 

'Turima galvoje 1899 m. vasarą Palangoje pastatytas „Amerikos pirtyje“ 
spektaklis (pirmasis lietuviškas spektaklis), kuriame vaidino čia minimi lie- 
tuvių kultūros žmonės: visuomenininkai bei literatai Vladas Mongirdas 
(1877-1960) ir Povilas Višinskis (1875-1906), teisininkas, istorikas Augustinas 
Janulaitis (1878-1950), literatė, aktorė Stanislava Jakševičiūtė-Venclauskienė 
(1874-1958). 

* Žr. koresp. „Lietuviškas teatras Palangoje“ 3 paaiškinimą. 


ŽEMAITIŠKŲ ARKLIŲ IŠTYRIMUI... Publikuota: TS. - 1900. - Nr. 1. - P. 63. 
Rubrikoje „Įvairios žinios“. 

' Mykolas (1849-1902) ir Bogdanas (1848-1909) Oginskiai - ūkinės pa- 
žangos Žemaitijoje skatintojai ir kultūrinio gyvenimo rėmėjai. 


NAUJĄ GELŽKELĮ... Publikuota: TS. — 1900. - Nr. 1. - P. 63. Rubrikoje 
„Įvairios žinios“. 
GIRDIS, TARPININKAS... Publikuota: TS. - 1900. - Nr. 2-3. - P. 69. Rubri- 


koje „Mūsų mokslavietės“. 


OBRUSENIJA IR NABAŠNINKUS PASIEKIA. Publikuota: TS. - 1900. - Nr. 4-5. - 
P. 43. Rubrikoje „Mūsų mokslavietės“. 
'Žr. str. „Felicijonas Juškevičius“. 


PALANGOS PROGIMNAZIJĄ PADIDINTI... Publikuota: TS. - 1900. - Nr. 4-5. - 
P. 43. Rubrikoje „Mūsų mokslavietės“. 


MAŽEIKIUOSE... Publikuota: TS. - 1900. - Nr. 4-5. - P. 43-44. Rubrikoje 
„Mūsų mokslavietės“. 


RADVILIŠKYJE... Publikuota: TS. - 1900. - Nr. 4-5. - P. 44. Rubrikoje 
„Mūsų mokslavietės“. 


NAKRAUŠIŪNAMS... Publikuota: TS. - 1900. - Nr. 4-5. - P. 45. Rubrikoje 
„Mūsų mokslavietės“. 

RADVILIŠKĮ PIRMIAUS... Publikuota: TS. — 1900. - Nr. 4-5. - P. 45. Rubri- 
koje „Mūsų mokslavietės“. 


KARTENOJE. Publikuota: TS. - 1900. - Nr. 6-7. - P. 6. Rubrikoje „Mūsų 
mokslavietės“. 


ŠIAULIUOSE. Publikuota: TS. - 1900. - Nr. 6-7. - P. 7-8. Rubrikoje „Mūsų 
mokslavietės“. 

"„akafistą služyli“ (rus.) - akatistą atlaikė; akatistas (gr. akatistos) 
giedojimai ir maldos Kristaus, Marijos ir šventųjų garbei. 


ROZALIME... Publikuota: TS. —- 1900. - Nr. 6-7. - P. 8. Rubrikoje „Mūsų 
mokslavietės“. 


KANKINTINIAI UŽ LIETUVYSTĘ. Publikuota: TS. - 1900. - Nr. 6-7. - 
P. 23-27; Nr. 8. - P. 15-18. 

"Liudas Vaineikis (1869-1938) — visuomenės veikėjas, gydytojas; organi- 
zavo draudžiamos lietuviškos spaudos platinimą, už tai buvo kalinamas ir 
tremiamas. 

*Keletoje korespondencijų „Iš Darbėnų“, paskelbtų 1899 m. TS (Nr. 1. - 
P. 39; Nr. 2. - P. 30-31; Nr. 11. - P. 44—45), pasakojama, kaip lietuviai, plati- 
nantys ir skaitantys TS, buvo įskundžiami rusų valdžiai ir už tai nukentėdavo. 

3 „Kalba kataliko su nekataliku“ — M. Valančiaus anticarinė brošiūra 
„Šniakesys kataliko su nekataliku“ (1868); perspausdinta ŽLA 1892 m. bei 
leidinyje „Keletas žodžių apie Rymo popiežių neklaidingumą“ 1894 m. 

*Mintis iš N. Testamento (Lk 23, 34). 

* Kazimieras Kazlauskis (1865 - po 1940) - Rozalimo vikaras nuo 1897 
m.; L.Aukupaičio slapyvardžiu bendradarbiavo TS ir kituose laikraščiuose. 

“T. p. - Telšių pavietas. 

"Žr. str. „Dėl ko kyla Ukmergės ir kitos panašios istorijos?“ 

Š Mikalojus Katkus (1852-1944) — agronomas ir literatas, memuarinės 
apysakos „Balanos gadynė“ (1927) autorius. 


Iš VABALNINKO. Publikuota: TS. - 1900. - Nr. 6-7. - P. 61. Rubrikoje 
„Įvairios žinios“. 


IŠ VILNIAUS. Publikuota: TS. - 1900. - Nr. 6-7. - P. 62. Rubrikoje „Įvai- 
rios žinios“. 

"Muravjovo vardu pramintą muziejų - 1863 m. sukilimo Lietuvoje 
malšintojo M. Muravjovo muziejus pradėtas organizuoti Vilniuje 1898 m., jam 
pastačius paminklą; viešai muziejus atidarytas 1901 m. 


IŠ SALANTŲ. Publikuota: TS. - 1900. - Nr. 6-7. - P. 62-63. Rubrikoje 
„Įvairios žinios“. 

*'1891 m. degant Gruzdžių miesteliui, sudegė ir XIX a. viduryje statyta 
parapijos bažnyčia; nauja iki šiol tebestovinti bažnyčia Gruzdžiuose buvo 
pastatyta 1896-1911 m. 


IŠ PLUNGĖS. Publikuota: TS. - 1900. - Nr. 6-7. - P. 63. Rubrikoje „Įvai- 
rios žinios“. 


NUO ŠIAULIŲ. Publikuota: TS. - 1900. - Nr. 6-7. - P. 70-71. Rubrikoje 
„Įvairios žinios“. 

' Žemaičių vyskupas tuomet buvo Mečislovas Paliulionis. Koresponden- 
cijoje minimas jo brolis irgi turėjo vadintis Paliulioniu. Patogesniu pavardės 
trumpiniu - Paliulis - jį tikriausiai vadino aplinkos žmonės. 


KAUNE RENGIAMAS... Publikuota: TS. - 1900. - Nr. 8. - P. 30. Rubrikoje 
„Mūsų mokslavietės“. 


KARTENOJE. Publikuota: TS. — 1900. - Nr. 8. - P. 30-31. Rubrikoje „Mūsų 
mokslavietės“. 
'Žr. ankstesnę koresp. „Kartenoje“. 


NUO PARUBEŽIO. Publikuota: TS. - 1900. - Nr. 9. - P. 54. Rubrikoje 
„Įvairios žinios“. 


ENDRIEJAVE IR KULIUOSE... Publikuota: TS. - 1900. — Nr. 9. —- P. 54-55. 
Rubrikoje „Įvairios žinios“. 


IŠ VEIVIRŽĖNŲ. Publikuota: TS. - 1900. - Nr. 9. - P. 55. Rubrikoje „Įvai- 
rios Žinios“. 
* Zr. str. „Dėl ko kyla Ukmergės ir kitos panašios istorijos?“ 


PLUNGĖJE. Publikuota: TS. - 1900. - Nr. 9. - P. 55. Rubrikoje „Įvairios žinios“. 


Iš VIDUKLĖS. Publikuota: TS. - 1900. - Nr. 9. - P. 59. Rubrikoje „Įvairios 
žinios“. 

*'„Dubinuška“ (rus.) - liaudiška Volgos baržų vilkikų („burliokų“) 
daina. 


IŠ ENDRIEJAVO. Publikuota: TS. - 1900. - Nr. 9. - P. 59-60. Rubrikoje 
„Įvairios žinios“. 
'„apžvalgas“ - lietuviškus spaudinius, „apžvalgomis“ vadintus, matyt, 


nuo ŽLA pavadinimo. 


GIRTUOKLYSTĖS VAISIAI. Publikuota: TS. - 1900. - Nr. 9. - P. 60. Rubri- 
koje „Įvairios žinios“. 

NUO VEIVIRŽĖNŲ. Publikuota: TS. - 1900. - Nr. 9. - P. 61-62. Rubrikoje 
„Įvairios žinios“. 


IŠ ŠVENČIONIŲ. Publikuota: TS. - 1900. - Nr. 9. - P. 62-63. Rubrikoje 
„Įvairios žinios“. 
'f.H. - Vilniaus kapitulos prelatas Jonas Hanusavičius. 


Iš NEVARĖNŲ. Publikuota: TS. - 1900. - Nr. 9. — P. 64-65. Rubrikoje 
„Įvairios žinios“. 


Iš ALSĖDŽIŲ. Publikuota: TS. - 1900. - Nr. 9. - P. 65. Rubrikoje „Įvairios 
žinios“. 
"Minimas 1899 m. TS 12 nr. išspausdintas straipsnis „Antrašai ant kapų“. 


TAI JAU NEBE PIRMOJI DRAUGYSTĖ... Publikuota: TS. - 1900. - Nr. 9. - 
P. 66. Rubrikoje „Įvairios žinios“. Parašas: Red. 

Vaižganto P.S. po Žiogo slapyvardžiu pasirašytos koresp. „Nauja drau- 
gystė“ (p. 65-66), kurioje kalbama apie lietuviškos spaudos platintojų ir 
skaitytojų draugijų kūrimą. 


IŠ ŠĖTOS. Publikuota: TS. - 1900. - Nr. 10-11. - P. 52-53. Rubrikoje „Įvai- 
rios žinios“. 


IŠ RADVILIŠKIO. Publikuota: TS. - 1900. — Nr. 10-11. - P. 53. Rubrikoje 
„Įvairios žinios“. 

'Kunigas Pr. - XIX a. pab. Radviliškyje kunigavo Adomas Pronckū- 
nas (1872-1904); žr. str. „Adomas Pronckūnas“. 

2 „Sveti“ Komarovo - žr. str. „Iš Šiaulių gimnazijos“ 2 paaiškinimą. 


Iš DARBĖNŲ. Publikuota: TS. - 1900. - Nr. 10-11. - P. 54. Rubrikoje 
„Įvairios žinios“. 

'„strogij vygovor za ustranenije viernago služaščago“ 
(rus.) - griežtą papeikimą už ištikimo tarnautojo pašalinimą. 

*„negodnyj" (1us.) - netinkamas. 


PASEKMĖS NAUJŲ AREŠTŲ. Publikuota: TS. - 1900. - Nr. 10-11. - P. 54-55. 
Rubrikoje „Įvairios žinios“. 

'Jonas Leonas Petkevičius (1828-1909) — gydytojas, Joniškėlio ligoninės 
vedėjas, G. Petkevičaitės-Bitės tėvas. 

*Feliksas Janušis (1867-1920) - ilgametis gydytojas Kretingoje, literatas. 

> Liepojoje tuo metu buvo kalinamas Vladas Mongirdas (žr. koresp. 
„Antras lietuviškas teatras Kurše“ 1 paaiškinimą). 

IŠ KULIŲ. Publikuota: TS. — 1900. - Nr. 10-11. - P. 55. Rubrikoje „Įvairios 
žinios“. 


IŠ DARBĖNŲ. Publikuota: TS. - 1900. - Nr. 10-11. - P. 55-56. Rubrikoje 
„Įvairios žinios“. 
! Žr. koresp. „Pasekmės naujų areštų“. 


NUO UKMERGĖS. Publikuota: TS. - 1900. - Nr. 10-11. - P. 58. Rubrikoje 
„Įvairios žinios“. 
' Žr. koresp. „Kankintiniai už lietuvystę“. 


IŠSALŲ. Publikuota: TS. - 1900. - Nr. 10-11. - P. 59. Rubrikoje „Įvairios 
žinios“. 


NUO S iai Publikuota: TS. - 1900. - Nr. 10-11. - P. 60. 6 
„Įvairios ž žinios“ . 


ŠIAULIUOSE. Publikuota: TS. - 1901. - Nr. 1. - P. 7. Rubrikoje „Mokyklų 
dalykai“. 
"Žr. koresp. „Kas dedas Šiaulių gimnazijoje?“. 


LELIŪNUOSE. Publikuota: TS. - 1901. — Nr. 2-3. — P. 22. Rubrikoje „Mūsų 
mokslavietės“. 

*' Žr. 1898 m. TS 4 nr. (p. 3-8) koresp. „Kas įtaisė Leliūnuose cerkvinę 
iškalą?“, taip pat šių Vaižganto Raštų 5 t. (p. 432-437). 

* Antanas Masaitis (1868-1938), Leliūnų klebonas nuo 1899 m.; platino 
draudžiamą lietuvišką spaudą. 


IŠ KRETINGOS. Publikuota: TS. - 1901. - Nr. 2-3. Priedas. Nr. 2-3B. - 
P. 53-54. Rubrikoje „Žinios“. 

!Žr. koresp. „Kankintiniai už lietuvystę“. 

* Pranciškus Bizauskas (1861-1937), Kretingos klebonas 1900-1904 m., nuo 
1912 m. vienuolis pranciškonas, vienuolynų Kretingoje ir Kaune viršininkas; 
lietuvių spaudos platinimo ir leidimo organizatorius, tikybinis rašytojas. 

* Filipas Melanchtonas (1497-1560) - teologas, vienas iš reformacijos ju- 
dėjimo pradininkų ir ideologų. 

"kaip... šio Nr. minavojamas Baronaitis - nurodoma į str. „Varpo“ 
ir „Ūkininko“ telkiamoji šviesa“. Apie jį žr. str. „Ūkininko“ žiedeliai“ paaiš- 
kinimus. 


IŠ JONIŠKIO. Publikuota: TS. - 1903. - Nr. 3-4. - P. 35. Rubrikoje „Mo- 
kyklų dalykai“. Parašas: Taučius. 

Iš VADAKTŲ... Publikuota: VŽ. - 1905. - Saus. 21 (vas. 3) - Nr. 18. Rubri- 
koje „Iš Lietuvos“. Parašas: K. J. Tumas. 


KURŠĖNAI. Publikuota: VŽ. - 1905. - saus. 26 (vas. 8). - Nr. 23. Rubriko- 
je „Iš Lietuvos“. Parašas: K.J.T. 

"klebonas Eidėnas - Antanas Eidimtas (1838-1909), Kuršėnų klebo- 
nas nuo 1879; buvo nepalankus lietuvių tautiniam atgimimui. 


IŠŠVAINIKŲ. Publikuota: VŽ. - 1905. - Vas. 2 (15). - Nr. 30. Rubrikoje „Iš 
Lietuvos“. Parašas: Kun. J. Tumas. 

'kunigėlio P. - Naujamiestyje nuo 1904 m. vikaravo Juozapas Pulei- 
kis (1874 - po 1940), vėliau kunigavęs Upynoje ir Šeduvoje. 


Iš VADAKTŲ. Publikuota: VŽ. - 1905. - Vas. 2 (15). - Nr. 30. Rubrikoje 
„Iš Lietuvos“. Parašas: Kun. J. Tumas. 


SVĖDASAI. Publikuota: VŽ. - 1905. - Geg. 27 (birž. 9). - Nr. 130. Rubri- 
koje „Iš Lietuvos“. Parašas: K.J.T. 


KREKENAVA. Publikuota: VŽ. - 1905. - Spal. 2 (15). - Nr. 239. Rubrikoje 
„Iš Lietuvos“. Parašas: Kun. J. Tumas. 

"Įvedant mūsų krašte žemiečių įstaigas - savivaldos institucijų - 
žemietijų (zemstvų) - lietuviškose gubernijose, kaip ir kitur, kur vyravo ne- 
rusai bajorai, Rusijos valdžia neleido; jų kūrimo idėja Lietuvoje buvo svars- 
toma XX a. pradžioje, ir tai, matyt, galvoje turėjo Vaižgantas. 

* Žr. str. „Naujamiestis“ 2 paaiškinimą. 


PANEVĖŽYS. Publikuota: VŽ. - 1905. - Spal. 5 (18). - Nr. 241. Rubrikoje 
„Iš Lietuvos“. Parašas: K. J. T. 
T,A, cheesz žyč?..“ (lenk.) - „O, nori gyventi? Tai še tau“. 


JONAVA. Publikuota: VŽ. — 1905. - Spal. 30 (lapkr. 12). - Nr. 255. Rubri- 
koje „Iš Lietuvos“. Parašas: K.J.T. 

' Sergejus Vitte (1849-1915) Rusijos ministru pirmininku buvo 1905- 
1906 m. 


KREKENAVA. Publikuota: VŽ. - 1905. - Gruodž. 23 (saus. 5). - Nr. 293. 
Rubrikoje „Iš Lietuvos“. Parašas: Taučius. 

*1905 m. spalio 17 d. (30) d. išleistu caro Nikolajaus II manifestu Rusijos 
imperijos žmonėms buvo pažadėta asmens neliečiamybė, pilietinės laisvės, 
Valstybės dūmos rinkimai. 


ŽODYNĖLIS 


abelnas, -a (sl.) bendras, visuoti- 
nis; abelnai apskritai 

abrozas (sl.) paveikslas 

abrūsas (sl.) rankšluostis 

adyna (sl.) valanda 

adynos (sl.) valandos, egzekvijų ir 
Marijos giesmės, jų giedojimas 

adverniškas, -a (hibr.) priešingas, 
kitoks 

akulioriai (sl.) akiniai 

akurat (sl.) kaip tik 

akuratnumas (hibr.) patikimu- 
mas, tikrumas 

akurotinai (sl.) tikrai, patikimai 

alatninkas (sL.) švaistytojas, lė- 
bautojas 

ale (sl) bet 

alinyčia (hibr.) alinė, aludė 

altarija (sl.) namas altaristai gy- 
venti 

andronai (lenk. androny) niekai, 
nesąmonės 

aniolas (sl.) angelas 

antdėti, antdeda, -dėjo uždėti 

anteiti, -eina, -ėjo rasti, aptikti 

antgalvis pavadinimas, antraštė 


antkristi, antkrenta, -krito 
kristi, tekti 

antmesti, antmeta, antmetė 
primesti, priversti priimti 

antsipulti, -puola, -puolė užsi- 
pulti 

antvesti, antveda, antvedė su- 
kelti, paskatinti, duoti 

apart (sl.) be 

apieka (sl.) globa 

apiekavotis, -ojasi, -ojosi (sl.) 
rūpintis 

apiekūnas (sl) globėjas 

apiera (sl.) auka 

apjakti, -janka, -jako apakti 

aplinkis apylinkė 

aprokuoti, -uoja, - avo (sl.) ap- 
tarti, apsvarstyti, apskaičiuoti 

aprubė (sl.) apylinkė; sfera, sritis 

aprubežiuotas, -a (hibr.) ribotas 

aprubis, aprubys žr. aprubė 

apsiženyti, -ija, -ijo (hibr.) 
vesti 

apskritas, -a visas, ištisas, bendras 

apskritis sritis, sfera 

apsūdyti, -ija, -ijo (sl) nuteisti 


- 439 - 


apšviestūnas inteligentas, švie- 
suolis 

apšvieta švietimas 

aptieka (sl.) vaistinė 

aptiekorius (sl.) vaistininkas 

arbatnyčia (hibr.) arbatinė 

arbatninkas žr. arbatnyčia 

arendatorius (sl.) nuomotojas, 
nuomininkas 

arkužas (sl.) popieriaus lapas 

artizmas meniškumas 

asaba (sl.) asmuo, asmenybė 

asabiškas, -a (hibr.) asmeniškas 

asablyvas, -a (sl.) ypatingas, ne- 
paprastas 

asesorius anstolis 

atentis, -i ateinantis, būsimas 

atkaltis užsispyrimas, atkaklumas 

atmonyti, -ija, -ijo atkeršyti 

atmušti, atmuša, atmušė iš- 
spausdinti 

atramentas (sl.) rašalas 

atsiduksėti, -ėja, -ėjo atsidus- 
ti, sudejuoti 

atsižymėti, -žymi, -ėjo pasižy- 
mėti 

aulys avilys 

avalas apavas, avalynė 

avinyčia (hibr.) avidė 


bagočius (sl.) turtuolis 

bakis (germ.) nešulys, pakas 

balamūtystė (hibr.) klaidinimas, 
kvailinimas 

balamūtyti, -ija, -ijo (sl.) klai- 
dinti, kvailinti 

bankavas, -a (hibr.) banko, bankinis 

bargas (sl.) ėmimas prekių skolon, 
kreditas 

baronka (sl.) riestainis 

bedūšinis, -ė (hibr.) besielis, be- 
dvasis 

bepradėm nuolat, be paliovos 


berlinka (sl.) 7 '/, kapeikos vertės 
rusų pinigas 

bertaininis, -ė (hibr.) ketvirtinis 

biednas, -a (sl.) neturtingas, var- 
gingas 

bile (sl.) kad tik, bet 

birkavas (sl) 163,8 kg svorio matas 

biržis birželis 

biškis (germ.) truputis 

blazgotijimas niekų kalbėjimas, 
šmeižimas 

blėdė (sL.) žala 

blėdingas, -a (hibr.) žalingas 

blėdingumas (hibr.) žalingumas 

blėka (sl.) skarda 

blėkinė (hibr.) skardinė 

bliužnijimas (hibr.) blevyzgojimas 

bobilis (sl.) trobelninkas, kampi- 
ninkas 

bobinčius (sl.) bažnyčios prieangis, 
vieta prie durų 

bovyti, -ija, -ijo (sL) linksminti, 
žaidinti 

bovytis, -ijasi, -ijosi (s1.) žaisti 

brylius (sl.) skrybėlė 

brostva (sl.) škaplierius, rožančius 

budavoti, -oja, -ojo (sl) statyti 

budinkas (sl.) trobesys 

buntavoti, -oja, -ojo (sl.) kurstyti 

burliokas (sl) rusas 

burlis žr. burliokas 


calūnas (sl.) patiesalas prie karsto 

calūninis, -ė (hibr.) gedulingas 

ciekavas, -a (sl.) smalsus 

cielas, -a (sl.) ištisas, visas 

ciesorius (sl.) monarchas, impera- 
torius 

cimbalas dykinėtojas 

cukerka (sl.) saldainis 


čebatas (sl.) aulinis batas 
čėdyjimas (hibr.) taupymas, tau- 
sojimas 

čėdyti, -ija, -ijo (sl) taupyti, 
tausoti 

čėsas (sl.) laikas 

četvertis (sl) ketvirtadalis, ketvirtis 

čielybė (hibr.) visuma 

činauninkas (sl.) valdininkas 

čysčius (sl.) skaistykla 

čystas, -a (sl.) švarus 

čviklys (sl.) įsiuvas marškinių pa- 
žastyse ar kelnių kiškų sudūrime 


daugskaitlis daugiskaita 

dėkavonė (sl.) padėka, dėkavojimas 

dėkauoti, -oja, -ojo (sl.) dėkoti 

dėmė dėmesys 

desėtkas (sl.) dešimtis 

dicomeldystė, dievomeldystė 
pamaldos 

diktas, -a (germ.) tvirtas, stiprus 

dyvai (šl.) keista 

dyvas (sl.) keistenybė, stebuklas 

dyvinas, -a (sl) nuostabus, ste- 
buklingas 

dyvytis, -ijasi, -ijosi (sl.) stebėtis 

dyvotis, -ojasi, -ojosi (sl.) žr. 
dyvytis 

do (sl.) per 

donosas (sl) skundas, įdavimas 

donosčikas (sl.) skundikas 

draskytojai spyruoklinės akė- 
čios 

drata (sL.) viela 

drukas (sl.) spauda 

drukuoti, -uoja, -av0 (hibr.) 
spausdinti 

durnas (sl.) kvailas 

durnystė (hibr.) kvailystė 

durnius (sl.) kvailys 

dūšia (sl) siela 

dvasiškasis dvasininkas 

dvasiškija dvasininkija 

džiakonas (sl.) dekanas 

džiakonija (hibr.) dekanatas 


ektaras hektaras 
ergelys (germ.) triukšmas 


Jamilija (sl) giminė, šeima 

fundatorius (sl.) dovanotojas, da- 
vėjas 

fundauoti, -oja, -ojo (sl) dova- 
noti 

furmanas (sl.) vežikas 

furmaniškas, -a (hibr.) vežikiškas 

furmanka (sl.) pakinkytas veži- 
mas, kinkinys, pastotė 


gailysta gailestis 

gailystavimas apgailestavimas, 
apgailėjimas 

gaspada (sl.) apsistojimo namai; 
butas 

gaspadinė (sl.) šeimininkė 

gaspadorius (sl.) šeimininkas, 
ūkininkas 

gatunkas (sl.) rūšis 

gazeta (sl) laikraštis 

gendrolis (vok.) generolas 

geradėjas (hibr.) geradarys 

geradėjystė (hibr.) geradarystė 

gešeftas (germ.) verslas, biznis; 
draugystė, kompanija 

gydyklas vaistas 

giedorius (hibr.) giedotojas 

gimtuvė gimtinė 

gyvenimas butas, namai 

gižas gizelis 

glitninkas snarglius 

gmina (sl.) valsčius 

gobėtis, gobisi, -ėjosi norėti, 
trokšti 

grabas (sl.) karstas; kapas 

grajyti, -ija, -ijo (sl.) griežti, groti 

gražoti, -oja, -ojo (sl.) grasinti 

griešnas, -a (sl) nuodėmingas, 
nusidėjęs 

gromata, groneta (sl.) laiškas 

grubijonyti, -ija, -ijo (sl.) atsi- 
kirsti, atšauti 

guodonė pagarba, godonė 

guodoti, -oja, -ojo gerbti, godoti 

gvaltas (sl.) smarkus šauksmas, 
riksmas 

gvaltavojimas (hibr.) niekinimas, 
naikinimas, prievartavimas 


įbailinti, -ina, -ino įbauginti 

yč ypač 

įdėmnas, -a tikras 

interesavotis, -ojasi, -ojosi 
(hibr.) domėtis 

interesingas, -a įdomus 

ypata asmuo 

ypatiškas, -a ypatingas 

įrėdnė (hibr.) įrengimas 

įsitiekti, -ia, -ė įsteigti, įkurti 

ispraunikas (sl.) apskrities polici- 
jos viršininkas 

įsteigtuvė draugija 

išbrėžti, -ia, -ė išbraukti 

išdavėjas leidėjas 

išdavimas išleidimas, leidimas; 
leidinys 

išdirbinys dirbinys, gaminys 

išduoti, -da, išdavė išleisti 

išgaliai smulkmenos 

išgrajyti, -ija, -ijo (hibr.) išloš- 
ti, laimėti 

išguldymas išdėstymas, išaiški- 


nimas 

išguldinėti, -ėja, -ėjo aiškinti, 
mokyti 

išguldyti, -guldo, -guldė dės- 
tyti 


iškada (sl.) nuostolis, žala 

iškaiša iškaba 

iškala (sl.) mokykla 

iškaštis (hibr.) išlaidos 

iškriušti, iškriuša, -o išvaryti, 
išguiti 


išliuosuoti, -uoja, -avo išlais- 
vinti, atleisti 

išmislas (sl.) išmonė, prasimany- 
mas 

išmislingas, -a (hibr.) išgalvotas, 
nepaprastas 

išmislyti, -ija, -ijo (hibr.) iš- 
galvoti 

išparodyti, -ija, -ijo įrodyti, 
parodyti 

išpulti, -puola, -puolė priderė- 
ti, reikėti 

išrėdyti, -rėdo, -rėdė (sl.) iš- 
puošti, išdabinti 

išrendavoti, -oja, -ojo (sl.) iš- 
nuomoti 

išrišimas išsprendimas, spren- 
dimas 

išrodyti, -o, -ė parodyti, įrodyti 

išrokuoti, -uoja, -avo (hibr.) 
suminėti, išskaičiuoti 

išsilenkti, -ia, -ė pasukti, nu- 
krypti 

išvalka valkata 

įtalpa turinys 

įtapas dėmė 


jegamastis (sl.) ponas 
jeibė nuostolis, žala 
jomarkas (sl.) prekymetis 
jupa (sl.) suknelė 


kalinys kalėjimas 

kalvaratas (sl.) verpiamasis ratelis 

kamarninkas (sl.) matininkas 

kamendorius (sl.) vikaras 

kaminyčia (sl.) mūrinis namas, 
rūmai 

kantantas, -a (sl.) patenkintas 

kantantumas (hibr.) pasitenkini- 
mas 

kantička (sl.) giesmių knyga, gies- 
mynas 

karabelninkas (sl.) keliaujantis 
prekiautojas smulkiais daiktais 

karionė, karonė žr. koronė 

karoti, -oja, -ojo (sl) bausti 

karunka (sl.) Marijos giesmė 

kasierius (sl.) kasininkas 

kepla pragaras 

ketvergas (sl.) ketvirtadienis 

kilmėmokslis etimologija 

klapanas (sl.) vožtuvas 

klapatas (sl) rūpestis, vargas, bėda 

klapatyties, -ijasi, -ijosi (sl.) 
rūpintis 

klioštorius (sl.) vienuolynas 

kningius knygų tvarkytojas, bib- 
liotekininkas 

kolyta (sl.) senoviška vyriška pini- 
ginė 

komenda (sl.) kamendoriaus 
butas 

komisorius (sl.) prievaizdas 

kontrabandierius kontrabandi- 
ninkas 

kora (sl) bausmė 

koronė (sl.) bausmė 

kožnas, -a (sl.) kiekvienas 

krasa įsl.) paštas 

kreizoti, -oja, -ojo kreivai rašyti 

kriaučius (sl.) siuvėjas 

krivida (sl.) skriauda 

krividytojas (hibr.) skriaudikas 

kryžiavinis, -ė (hibr.) kvadratinis 

kryžiavonė (hibr.) kryžiaus sker- 
sinis 

kromas (sl) ant nugaros nešama 
dėžė su prekėmis; krautuvė 

kromininkas (sl.) krautuvininkas, 
prekiautojas 

krota (sl.) grotos 

kukoriškas, -a (hibr.) virėjiškas 

kulpka (sl) kulka, sviedinys 

kūlvarta kas dažnai keičia savo 
pažiūras 


kuopnus, -i švarus 

kvarta skysčių saikas, lygus '/, 
gorčiaus 

kvartalinis, -ė ketvirtinis 

kuatera (sl.) nuomojamas butas ar 
kambarys 

kvietkas (sl) gėlė 


laporiai lapiai, samai 

latravoti, -oja, -ojo (sl) gir- 
tuokliauti, paleistuvauti 

lengvadūšystė (hibr.) silpnadva- 
siškumas 

lengvamislis (hibr.) lengvama- 
nis, lengvatikis 

lenkti, -ia, -ė gerbti 

lermas, liarmas (sl.) triukšmas 

ličyna (sl.) kaukė 

ligonbutis ligoninė 

litera (lot.) raidė 

liubrikas (sl.) pasienio žandaras, 
akcizininkas 

liuosas, -a (germ.) laisvas 

liuosybė (hibr.) laisvė 

loska (sl.) malonė 

lošti, -ia, -ė vaidinti 


macnus, -i (sl) smarkus, stiprus 

mačyti, -ija, -ijo (sl.) padėti, 
pagelbėti 

magazinas parduotuvė 

majačyti, -ija, -ijo (sl) svyruo- 
ti, delsti 

maknelka (hibr.) piniginė, kapšas 

maliava (sl.) dažai 

maliorius (sl.) dailininkas, tapy- 
tojas 

mamunė (sl.) mama 

mandragalvis (hibr.) gudragalvis 

mandragalvoti, -oja, -ojo 
(hibr.) gudragalviauti, gudrauti 

mandras, -a gudrus 

maskolinti, -a, -o (hibr.) rusinti 

maskolis (sl.) rusas 

maskoliškas, -a (hibr.) rusiškas 

mąstuoti, -uoja, -avo manyti, 
galvoti 

maudininis, -ė kurortinis 

mažagudis ukrainietis 

mėbliai (sl) baldai 

medalikas (sl.) medalionas su 
šventojo atvaizdu 

medinčius (hibr.) eigulys 

miera (sL) matas 

mieruoti, -uoja, -avo (sl.) ma- 
tuoti į 

mylasninkas (sl.) mylimasis 

mylista (sl.) malonė 

mislis (sl) mintis 

mislyti, -ija, -ijo (sl.) galvoti, 

 Manyti 

mizerokas (sl.) vargšas 

mokytas, -a mokslinis, mokslo 

mokslainė mokykla 

mokslavietė mokykla 

mokslinyčia (hibr.) mokykla 

monopolinis, -ė turintis mono- 
polį prekiauti degtine 

mūka (sl.) kančia, nukryžiuoto Kri- 
staus figūra 

munka žr. mūka 


nabagas (sl.) vargšas 

nabašninkas (sl.) mirusysis, ve- 
lionis 

nagaika (sl.) bizūnas, rimbas 

navatnas, -a, navatnus, -i 
(sl.) keistas 

meapveža neapykanta 

nedėlia (sl.) sekmadienis, savaitė 

nedėlinis, -ė (hibr.) sekmadieninis 

nemieruotas, -aū (sl.) neapsakomas 

neprietelis, neprietelius (sl) 
nedraugas, priešas | 

neprigulmystė (hibr.) nepriklau- 
somybė 


nesvietiškas, -a (hibr.) nepa- 
prastas 
nevalia (sl.) prievarta, jėga 
nevalyti, -ija, -ijo (sl.) versti, spirti 
nevalna (sl.) negalima 
nobaženstva (sl.) pamaldos 
nobažnumas (hibr.) pamaldumas 
nognas, -a (sl.) netikėtas 
notarijus notaras 
novyti, -ija, -ijo naikinti 
nubielyti, -ija, -ijo (sl) nulup- 
ti odą 
nujėgti, -ia, -ė suprasti, suvokti 
nujiega supratimas, išmanymas 
nulengenti, -a, -0 nulenkti 
numaliavoti, -oja, -ojo. (sl.) 
nudažyti 


" nuojiega žr. nujiega 


nuotoka nuovoka 

nuovydus, -i pavydus 

nuprovoti, -oja, -ojo (sl) nu- 
galėti bylinėjantis 

nusidavimas įvykis, atsitikimas 

nuštropyti, -ija, -ijo (hibr.) 
nubausti 


obyvatelis (sl.) dvarininkas, ba- 
joras 

oficierius (sl.) karininkas 

okolica (sl) smulkių bajorų kai- 
mas, akalica 

okrugas (sl.) apygarda 

oktava bažnytinės šventės šventi- 
mas aštuonas dienas 

organista (sl.) vargonininkas 


pablaka valkata 

pablaškos pasturlakai, lekės 

pablūdėlis (hibr.) pamišėlis 

pablūdimas (hibr.) pamišimas, 
kvailiojimas 

paVūklė priemonė 

padotkas (sl.) mokestis 

padvada (sl.) arklys su vežimu 

pagada (sl.) oras 

pagrandis liekanos, atliekos 

paibelis (sl.) galas, velnias 

painija painiava 

paišinys piešinys 

pajemnas, -a imlus 

pakaišas kyšis 

pakajingas, -a (hibr.) ramus 

pakajus (sl) ramybė, kambarys 

pakara (sl) nusileidimas, nusiže- 
minimas 

pakūta (sl.) bausmė, atgaila 

palaikas palikimas 

paliceiskis (sl) policininkas 

paliuosuoti, -uoja, -avo (hibr.) 
paleisti 

pamačlyvas, -a (sl.) padedantis, 
gelbstintis 

pamačiyvumas (hibr.) naudin- 
gumas 

paminavoti, -oja, -ojo (sl) pa- 
minėti 

panaberuoti, -uoja, -avo (hibr.) 
puikuotis, didžiuotis 

papunis (sl) tėvas 

parakvija (sl.) parapija 

parakvijonas žr. parapijonas 

parapijonas, parapijonis (sl) 


parapijietis 

parėdymas (hibr.) paliepimas, su- 
tvarkymas 

parėdyti, -o, -ė (sl.) paruošti, 
parengti 


parubežinis, -ė (hibr.) esantis 
pasienyje 

parubežys (hibr.) pasienis 

pasažiras (sl.) keleivis 

pasergėti, -i, -ėjo pamatyti, pa- 
stebėti 

pasikloti, -ja, -jo pavykti, pasi- 
sekti 


paskaityti, -o, -ė palaikyti 

paskūrė (hibr.) paodis 

paslaptinis, -ė slaptas 

pasparkas atrama, ramstis 

paspirka, paspirkas atrama, pa- 
spirtis 

pasvietis (hibr.) pasaulis 

pašelpėjas padėjėjas, pagalbi- 
ninkas 

patėmyti, -ija, -ijo (sl.) paste- 
bėti 

patieka (sl.) pasitenkinimas, 
džiaugsmas 

patrotas (sl.) nuostolis, žala 

paturėjimas išlaikymas 

paveikslingas pavyzdingas 

pavietas (sl.) apskritis 

pavietavas, -a (sl.) apskrities 

pavietinis, -ė (hibr.) apskrities 

pazomatė (sl.) mūro tvoros pa- 
tvorys 

pažeida pažeidimas 

pažvilgis požiūris 

pečius (sL) krosnis 

penitentas žmogus, atliekantis 
išpažintį 

perdėtinis viršininkas, vyresnysis 

perkamainis, perkmainis pre- 
keivis, prekiautojas 

perkupčius (sl.) perpirklis 

perlyda pertrauka, paliova 

persergėti, -sergi, -ėjo perspėti 

persistatyti, persistato, per- 
sistatė prisistatyti 

perstatyti, -o, -ė pristatyti, pa- 
rodyti 

pertaras prietaras 

pertikrinti, -ina, -ino įtikinti 

pėtnyčia (sl) penktadienis 

pijokas (sl) girtuoklis 

pijokystė (hibr.) girtuokliavimas 

piktadėjas (hibr.) piktadaris 

pilė piliakalnis; miestas 

pirmasėdis, pirmsėdis pirmi- 
ninkas 

pirmtakūnas pirmtakas 

pisorius, pišorius (sl) raštininkas 

plecius (sl) sklypas 

pliovonė tauzijimas, šmeižtas 

pliovoti, -oja, -ojo tauzyti, 
šmeižti 

plokia ankštis 

ploščius (sl.) skraistė 

policeiskis (sl.) žr. paliceiskis 

policijantas (sl.) policininkas 

poniatasis (sl.) kviestinis 

porcijunkulis (sl.) atlaidai (rug- 
pjūčio 2 d.) 

portraktas portretas 

prabaščiuoti, -uoja, -avo (hibr.) 
klebonauti 

prabaščius (sl) klebonas 

prabauoti, -oja, -ojo (sl) mė- 
ginti, bandyti 

praeiga praeitis 

prajovas (sl.) reiškinys 

prapartis (sl) vėliava 

prasikreipimas prasilenkimas 

pravaras (sl.) spirito varykla ar 
alaus darykla 

pravarinė (sl) stoginė 

pravoslaunas (sl.) stačiatikis; 
pravoslaviškas 

prekė, prekis kaina 

priderystė, priederystė parei- 
ga; tinkamumas 

priegaida priedainis 

priemazga priedas 

priešininkis žemaičių trobos ga- 
las, kur paprastai gyvena kar- 
šinčiai 

prieteliautis, -iaujasi, -iavosi 
(hibr.) bičiuliautis, draugauti 

prietelis (sl) draugas, bičiulis 

prietelystė (hibr.) draugystė, bi- 

“ Čiulystė 


prieteliškas, -a (hibr.) draugiš- 
kas, bičiuliškas 

prietykis (sl) reikalas, susidūri- 
mas; santykiai, ryšiai 

prigulėti, priguli, -ėjo pri- 
klausyti 

prikaba priekabė 

primaningas, -a išmanantis 

primazga žr. priemazga 

pristavas, pristovas (sl) polici- 
jos viršininkas 

prisūdyti, -ija, -ijo priteisti, 
nuteisti 

priveiza saugojimas, sargyba 

praba (sl.) pavyzdys 

procė (sl.) darbas, triūsas 

promotorius (lot.) iniciatorius 

provyti, -ija, -ijo (sl.) pasakoti, 
kalbėti 

psalomščikas (sl.) psalmininkas 

purmonas žr. furmanas 

pūstelninkas (sl.) eikvotojas, iš- 
laidautojas 


randas (sl) valdžia 

randavas, -a (sl.) valdiškas 

randinis, -ė (hibr.) valdinis 

rankvedis vadovėlis 

rašalas rašinys 

raštenybė raštija 

rėdas (sl.) valdžia 

rėdyba (hibr.) gubernija 

rėdyti, rėdo, rėdė (sl.) tvarkyti; 
rėdytis rengtis 

rėdytojas (hibr.) valdytojas 

riklius apsirikimas, klaida 

rinka (sl.) turgavietė, prekyvietė 

rinkmenė rinkinys 

rištis, -asi, -osi jungtis, burtis 

roda (sl.) pasitarimas 

rodavoti, -oja, -ojo (sl) patarti; 
rodavotis tartis, šnekėtis 

rodus, i (sl.) norus 

rokundas (sl) kalba, reikalas 

rokuoti, -uoja,-avo (sl.) skai- 
čiuoti 

rokuoties, -uojasi, -avosi (sl.) 
tartis, kalbėti 

rubežius (sl.) siena 

rūgoti, -oja, -ojo (sl.) barti 

rundas žr. randas 

rundijimas (hibr.) valdymas 


sąnarys narys 

sanbrolis artimas, brolis 

sandarbininkas bendradarbis 

sandarbuoties, sandarbuotis, 
-uojasi, -avosi darbuotis, 
bendradarbiauti 

sankalba susitarimas, sutartis 

sansiuvas žr. sąsiuvas 

sasiedas žr. susiedas 

sąsiuvas sąsiuvinis 

saužinė sąžinė 

saužiniškas, -a sąžiningas 

sėlyklas salyklas 

selska (51) susirinkimas 

sėtrinti, -ina, -ino (sl) aitrinti, 
erzinti 

syla (sl.) jėga 

skaitliuoti, -uoja, -avo skaičiuoti 

skaitlius skaičius 

skarbas (sl.) turtas; iždas 

skarbavas, -a (sl.) valdiškas 

skyrimas, -a atskiras 

sklensti, sklendžia, sklendė 
skleisti 

sklepas (sl.) rūsys 

skomas skonis 

skrodžia gelmė 

skundėti, -ėja, -ėjo gailėti 

skūpumas (hibr.) šykštumas 

smertinas, -a (hibr.) mirtinas 

smertis (sl.) mirtis 

smukulnešis (hibr.) kontrabandi- 
ninkas 


sortas (sl.) rūšis 

sostapilė sostinė 

spaiglinis, -ė spygliuotas 

spaviednė (sl.) išpažintis 

spaviednyčia (sl) klausykla 

spaviedninkas (sl.) nuodėm- 
klausys 

spaviedotis, -ojasi, -ojosi (sl) 
išpažinti nuodėmes 

spelčiai (sl.) rėmai 

sprauninkas žr. ispraunikas 

sprenžininis, -ė (hibr.) spyruok- 
linis; sprenžininiai draskytojai 
spyruoklinės akėčios, brižės 

stacija (sl.) stotis 

stainė (sl.) arklidė 

staliorius (sl) stalius 

stancija (sl) stotis 

starasta, starosta (sl) seniūnas 

starovieris (sl.) sentikis 

starovierka (sl) sentikė 

staršina (sl.) viršaitis 

steigtis, -iasi, -ėsi stengtis, norėti 

storasta žr. starasta 

storastystė (hibr.) seniūnija 

stovyla (sl.) statula 

stovynė stotis 

subata (sl.) šeštadienis 

suburti, suburia, subūrė su- 
painioti 

sučečioti, -oja, -iavo sugrauž- 
ti, sukapoti 

sūdas (5l.) teismas 

sūdyti, -ija, -ijo (sl.) teisti 

sūdžia (sl.) teisėjas 

susibausti, -baudžia, susi- 
baudė susitarti, prisirengti, su- 
siruošti 

susiedas (sl.) kaimynas 

susinešti, -a, -ė susisiekti 

suskaita suskaičiavimas 

suskirti, suskiria, -skyrė su- 
dėstyti 

svietas (sl.) žmonės, pasaulis 

svietavas, -a mėgstantis žmonėtis 

svietiškas, -a (hibr.) pasaulieti- 
nis, pasaulietiškas 

svilinyčia (hibr.) mėtyklė, laidynė 


šiaučius (sl.) batsiuvys 

šidinti, -ina, -ino (sl) erzinti, 
pajuokti 

šinka (sl.) prekystalis, bufetas 

širdyla širdgėla 

šiundyti, -o, -ė kurstyti 

šiundytojas kurstytojas 

škaplierna (sl.) Marijos šventė, 
švenčiama liepos 16, škaplierinė 

šliūbas (sl.) jungtuvės 

šmotas (sl.) gabalas 

šmukulninkas (hibr.) kontraban- 
dininkas 

šoblė (sl.) kardas 

šovis šovinys 

špiegas (sl.) šnipas 

štikas (sl) durtuvas 

štikti, štinka, -o spėti 

štofas (germ.) kvorta 

štrapas žr. štropa 

štrapuoti, -uoja, -avo (hibr.) 
bausti 

štropa (germ.) bauda, pabauda 

šveistinė skaistykla 

šventenyčia (hibr.) šventykla, 
bažnyčia 

švogeris (sl) svainis 


taksavoti, -oja, -ojo (sl.) išvaržyti 

talaluška (hibr.) talalinė 

tarpininkas valdininkas, spren- 
dęs valstiečių ir dvarininkų gin- 
čus dėl žemės 

tavoras (sl.) prekės 

Heisdarys teisėjas 

fematas (lenk. tema!) tema 

tepliorystė (hibr.) tapyba 


tepliorius (hibr.) tapytojas 

Herionas (sl.) tironas 

tiesa teisė 

tiktis, tinkasi, -osi tekti 

titulas pavadinimas 

toblyčia (sl) lentelė 

tolikas (sl.) medvilnė, medvilni- 
niai, ploni siūlai 

traicė (sl.) trejybė 

tramenti, -ena, -eno gąsdinti 

trejenė trijų metų laikas 

trenkti, -ia, -ė trinkti, mazgoti 

tvirtinė tvirtovė 


učitelius (sl.) mokytojas 

ukata žr. ukvata 

ūkėsas ūkininkas 

uksusas (sl.) actas 

ukvata (sl) noras 

uliavoti, -oja, -ojo (sl.) links- 
mintis 

ūlyčia (sl) gatvė 

ūlyčninkas (sl.) gatvės padauža, 
valkata 

unteroficierius (sl.) puskarininkis 

urėdiškas, -a (hibr.) valdiškas 

urėdnikas, urėdninkas (sl) po- 
licininkas 

ūstai ūsai 

utarninkas (sl.) antradienis 

uždas įmoka, uždėlis 

uždėti, uždeda, uždėjo įsteigti, 
įkurti 

užkabavoti, -oja, -ojo užkabi- 
nėti, užliesti 

užmesti, užmeta, -metė prie- 
kaištauti, kaltinti 

užpečkis (hibr.) užkrosnis 

užpelnas nuopelnas 

užprotegavoti, -oja, -0j0 
(hibr.) proteguoti 

užrubežinis, -ė (hibr.) užsieninis 

užrubežis (sl) užsienis 


užsitikėti, užsitiki, -ėjo pasi- 
tikėti 

užsiturėti, užsituri, -ėjo išlik- 
ti; susilaikyti 

užsiukatyti, -ija, -ijo (hibr.) 
užsinorėti, panorėti 

užsivilti, užsivilia, -vylė nu- 
sivilti 

užsižymėti, -žymi, -ėjo pasi- 
žymėti 

užtarauti, -auja, -avo užtarti 

užukatyti, -ija, -ijo (hibr.) pa- 
maloninti 

užveizda priežiūra 

užveizdas žr. užveizdėtojas 

užveizdėtojas prižiūrėtojas, ūk- 
vedys 

užvyda pavydas 

užvydėti, užvydi, -ėjo pavydėti 

užvilti, užvilia, -vylė nuvilti 


vaiskas (sl.) kariuomenė 

vaizglus, -i iškilus, ryškus 

valdymieris (sl.) valdovas 

valkačina (hibr.) valkata 

valna (sl.) galima 

valsčionis valstietis 

valsčioniškas, -a valsčiaus 

valstinis, -ė valsčiaus 

vargamistra, vargonista (sl.) 
žr. organista 

vargonistystė (hibr.) vargoninka- 
vimas, vargoninkystė 

vargonistuoti, -uoja, -avo 
(hibr.) vargoninkuoti 

varsa tonas; spalva 

vėka jėga 

verbliūdas (sl.) kupranugaris 


verčia vertė 

versčiukiškas, -a kreivas, iš- 
kreiptas 

veselninkas (sl) vestuvininkas 

viedras (sl.) kibiras 

vienmislis (hibr.) vienmintis 

vienskaitlis vienaskaita 

viera (sl.) tikėjimas 

viernas, -a (sl.) ištikimas 

viežlybas, -a (sl.) mandagus 

vigada (sl.) patogumas 

vylyčia (sl) strėlė 

vingėti, vingi, -ėjo bijoti, pri- 
vengti 

viorstas (sl.) varstas 

viškos (sl.) galerija bažnyčioje var- 
gonams ir chorui 

vodingas, -a (hibr.) kenksmingas, 
žalingas 

vodingumas (hibr.) kenksmingu- 
mas, žalingumas 

vodyti, -ija, -ijo (sl.) kenkti 

vopna (sl.) kalkės 


zemskis (sl.) policininkas 
zerkolinis, -ė (sl.) veidrodinis 
zobova (sl.) pramoga, žaidimas 
zokanas (sl.) vienuolių ordinas 
zokaninkas, -ė (sl.) vienuolis 


žartas (sl.) pasityčiojimas 

žėglis (sl.) pastolis 

žegnonė (sl.) palaiminimas 

žiponas (sl.) švarkas 

žiponuotis (hibr.) vilkintis 
švarką 

žulikas (sl.) sukčius 

